,.  < 


From  the  Library 
of 

PÁDRAIG  Ó  BROIN 


7 


r 


BYWGRAFFIAD  DR.   PRICE. 


Digitized  by  tiie  Internet  Arcliive 

in  2010  witii  funding  from 

University  of  Toronto 


littp://www.arcliive.org/details/bywgraffiadydiweOOevan 


BYWGEAFFIAD 

Y    DIWEDDAR    BARCHEDIG 

T.PRICE,M.A.,Ph.D. 

ABERDAR. 


PARCH.     BENJAMIN     EVANS    (TELYNFAB), 
GADLYS,    ABERDAR. 


^bcrbar : 

ARGRAFFWYD    GAN    JENKIN    HOWELL,     l6,    COMMERCIAL    PLACE. 


I8QI. 


AT  Y  DARLLENYDD. 


Wele  Fywgraffiad  y  diweddar  Hybarch  Ddr  Price  wedi  ei  orphen. 
Ysgrifenwyd  ef  yn  frysiog  iawn,  a  hyny  yn  benaf  am  ei  fod  yn  destyn 
Cystadleuol  yn  Eisteddfod  Genedlaethol  Cymru  yn  Aberhonddu  yn  y 
flwyddyn  1889.  Yr  oedd  yn  rhaid  ei  orphen  erbyn  dyddiad  neillduol 
yn  ol  rheol  Pwyllgor  yr  Eisteddfod.  Oedasom  yn  hir  cyn  dechreu  ar  y 
gorchwyl,  gan  yr  ofnem  y  buasai  mawredd  y  gwaith  a  phrinder  amser 
yn  gwneyd  ein  hymgais  yn  ofer.  Ysgrifenasom,  nid  yn  gymmaint  er 
mwyn  y  wobr,  er  ei  bod  yn  25  gini  a  bathodyn  aur,  ag  i  geisio  rhoddi 
portread  cyflawn  o'r  gwrthddrych,  a  chodi  iddo  golofn  gofiFadwriaetboI 
am  ei  lafur  diflino  dros  ei  wlad  a'i  genedl  yn  llenyddol,  cyradeithasol, 
moesol,  a  chrefyddol.  Dichon  y  teimla  rhai  fod  llawer  o  bethau  wedi 
eu  gadael  allan  ag  y  dysgwyiient  hwy  iddynt  fod  i  fewn  ;  ond  ymdrech- 
wyd  casglu  pobpeth  i'r  gwaith  fuasai  yn  help  i  osod  y  gwrthddrych 
allan  yn  ngwir  deithi  ei  gymmeriad 

Cawsom  lawer  o  fwynhad  wrth  ysgrifenu  y  Bywgraffiad  er  caleted 
y  llafur  :  ac  y  mae  yn  dda  genym  erbyn  hyn  ein  bod  wedi  ymroddi  yn 
egniol  at  y  gwaith,  er  yn  ngwyneb  llawer  o  anfanteision. 

Cyflwynwn  yn  y  modd  gwresocaf  ein  diolchgarwch  i'r  brodyr  anwyl 
a'r  cyfeillion  hoff  a'n  cynnorthwyasant,  enwau  y  rhai  a  ymddangosant 
yn  ngwahanol  ranau  y  gyfrol,  yn  nghyd  ag  amryw  ereiU  rhy  luosog  i'w 
henwi. 

Cyhoeddwn  feirniadaeth  y  boneddigion  parchus  a  galluog,  John 
Evans,  Ysw.,  Aberhonddu  ;  y  Parchn.  Ddr.  J.  R.  Morgan  (Lleurwg), 
Llanelli ;  a'r  Proff.  W.  Edwards,  Pontypwl ;  er  i'r  darllenydd  gael 
mantais  i  wybod  rhywbeth  am  deilyngdod  llenyddol  a  bywgraffyddol  y 
cyfansoddiad.  Derbyniasom  yn  ddiolchgar  eu  nodiadau  caredig,  a 
gwnaethom  ein  goreu  i  gario  allan  eu  hawgrymiadau,  a  chywiro  y 
gwallau  mor  Ilwyr  ag  y  medrem.  Diau  genym  y  gwel  y  Ilygadgrafî 
ddiífygion  etto  yn  y  Byu-graffiad.  Erfyniwn  arno  edrych  heibio  iddynt, 
a  derbyn  yr  hyn  a  geir  ynddo  yn  deilwng. 

Gydag  hyfrydwch  mawr  yr  ydym  yn  awr  yn  cyflwyno  y  gyfrol  i  sylw 
ein  cydwladwyr,  yn  gwbl  hyderus  y  derbynir  hi  ganddynt  mewn  teim« 
lad  cyffelyb,  gan  ddymuno  ar  iddi  fod  o  fudd  ac  adeiladaeth  iddynt,  a 
gobeithio  yn  neiilduol  y  bydd  darllen  hanes  un  a  weithiodd  ei  ffordd 
mor  llwyddiannus  o'r  fath  ddinodedd  trwy  gynnifer  o  anhawsderau  i 
safleoedd  raor  anrhydeddus  a  dylanwad  mor  fawr,  fod  yn  symbyliad  i 
gannoedd  o  ddynion  ieuainc  ei  efelychu. 

B.  EYANS. 
Gadlys,  Aberdar. 


"LIFE   AND   LABOURS   OF   THE   LATE   REV. 
DR.   PRICE,   ABERDARE." 

ADJUDICATION     ON     THE     ESSAY. 

Prize  given  hy  Miss  Emily  Price,  £ib  55.  anä,  a  gold  medal.    Adjudicaiors, 

John  Evatis,  Esq.,  Brecon ;  Rev- Dr.  J.  R.  Morgan  (Henrwg),  Llanelly : 

and  Prof.  W.  Edwards,  Pontypool. 


-  Only  one  composition  had  been  sent  in.  In  giving  the  adjudication, 
Mr.  John  Evans,  Brecon,  said  that  the  author  had  evinced  great  care 
and  diHgence,  and  he  had  evidently  spared  no  effort  to  produce  a  com- 
plete  Biography,  and  in  their  opinion  he  had  been  very  successful. 
The  early  history,  as  well  as  the  later  Hfe  of  the  subjedt,  had  been  de- 
Hneated  with  much  skill  and  fulness,  and  after  a  careful  perusal  of  the 
huge  manuscript,  they  adjudged  the  essay  quite  worthy  of  the  valuable 
prize.  There  were  however  certain  blemishes  that  should  be  removed 
before  publication,  and  there  were  certain  errors  and  misstatements 
that  should  be  correded.  There  were  some  paragraphs  which  should 
be  modified,  and  in  parts  there  was  a  fulsomeness  that  should  be  boiled 
down  to  a  corred  literary  point  of  historic  accuracy.  Those  blemishes 
the  adjudicators  were  prepared  to  point  out.  On  the  whole,  the  essay 
was  an  admirable  biography,  and  although  it  was  the  only  composition 
sent  in,  yet,  in  all  probability,  it  would  take  a  prize  among  many." 

—O'r  "  Western  Mail." 

PENNOD  I. 

HANES   BOREUOL  DR.    PRICE. 

Ei  enedigaeth — Lle  ei  enedigaeth — Ei  rieni — Ei  linach — Ymweliad  â'i 
ardal  enedigol— Dylanwad  golygfeydd  ar  gymmeriad — Barn  Cyn- 
ddelw  am  hyn — Burns,  Coleridge,  &c. — Dechreu  ei  fywydcyhoeddus 
— Y  Cliftons— Ysgol  Sabbothol  Fontestyll— Ysgol  Sabbothol  y  Clif- 
tons — Teithio  gyda'r  teulu — Y  Cyfandir— Rhufain— Glanau  y  mor — 
Marwolaeth  ei  feistr — Ymadael  i  Aberhonddu — Ymbrentisio — Ym- 
roddgar  i  ddysgu — EnniU  parch  —  Ymweled  â'r  teulu  megys  mab. 
Tudalen  i. 

PENNOD  II. 

DECHREUAD  BYWYD  CREFYDDOL  Y  DR. 

Heb  dueddiad  crefyddol  hyd  ei  brentisiaeth — Ysgol  y  Methodistiaid — 
Gwahoddiad  i  weled  bedydd — Y  Parch.  B.  WiUiams — Argraffiadau 
cyntaf  ar  feddwl  Price— John  Stuart  Mill— Bedydd  yn  ddyeithr  i 
Price — Bedyddio  ei  fam — Ei  feistr  yn  Wesley — Ei  feistres  yn  Fedydd- 
wraig — WilUamsiaid  Ship  Street— John  Evans— Dylanwadgwragedd 
— EnniU  Price  at  y  Bedyddwyr — Price  yn  y  gyfeiUach — Ei  fedydd- 
iad — Dygwyddiad  hynod — Bedyddio  pedwar  pregethwr — Cymdeith- 
asfa  Lenyddol  Gristionogol— Price  yn  dechreu  Uefaru  yn  gyhoeddus 
— Methu — Grym  penderfyniad — Cyfarfodydd  gweddio  — Yn  ei  ardal 
enedigol — .^nerchiadau — Arferion  daionus — Dyledswydd  aelodau  cre- 
fyddol.     Tudalen  7. 

PENNOD  III. 

EI   YMADAWIAD    I   LUNDAIN. 

Gorpheniad  ei  brentisiaeth — Anrheg  gan  ei  feistr  iddo — Ei  onestrwydd 
— Cerdded   i    Lundain— David  Jones,   Caerdydd  —  Mathetes— Cyr- 

haedd  y  Brifddinas— Dick  Whittington— Cael  Gwaith — Awydd  yra- 
berft'eithio  yn  ei  grefft — Ymuno  â  sefydliadau  celfyddydol — Mynychu 
llyfrgelloedd  — Darilenwr  mawr — Cymro  pur — Vmaelodi  yn  Moor- 
fìelds — Dechreu  pregethu — Ei  destyn  cŷntaf — Myned  at  y  Saeson — 
Cael  derbyniad  i'r  coleg— Gorchwyl  diweddaf  cyn  myned  i'r  coleg — 
Talu  yn  rhanol  am  ei  addysg — Ymhyfrydu  adrodd  helyntion  ei  fywyd 
— y  myfyrwyr  yn  ei  dderbyn  yn  llawen.     Tudalen  13. 


PENNOD  IV. 

BYWYD   ATHROIAOL   Y   DR. 

Price  mewn  cyich  newydd — Cyfnod  pwysig— Myned  i'r  coleg — Dysgu 
— Barn  Spinther  am  addysg — Gibbon — Syr  Walter  Scott — Hunan- 
ymroad — Ennill  parch  fel  myfyriwr— Ei  fywyd  athrofaol,  gan  Dr. 
Roberts — Ei  gydfyfyrwyr— Barddoniaeth — Ei  draethodau  colegawl 
— Manylrwydd  ei  lafur — Y  pynciau  fyfyriodd — Meddwl  parod  — Ei 
boblogrwydd  fel  pregethwr — Ei  gydfyfyrwyr  yn  ddynion  o  nod  ac 
enw.     Tudalen  17. 

PENNOD  V. 

DECHREUAD   EI   WEINIDOGAETH. 

Dyddordeb  myfyrwyr  yn  eu  gilydd  — Y  Parch.  B.  Evans,  Hirwaun,  a'i 
ddiacon — Amgylchiadau  yr  alwad  i  Benypound — Y  Dr.  a  Mr. 
Thomas  Joseph — Ei  urddiad— Eì  hanes  gan  Lleurwg — Dechreu  ei 
waith  yn  egniol— Anfanteision — Yr  hen  weinidog — Talu  y  weiuidog- 
aeth — Barn  Cynddelw— Dyfyniad  o  lythyr— Hen  arferion  Eglwys 
Penypound — Y  Plygain — Y  Luther  ieuanc— Barn  y  diweddar  Barch. 
W.  R.  Davies,  gynt  Dowlais,  am  dano — Llythyr  W.  Davies,  Ysw., 
Kansas— Shakespeare — Dal  ar  y  cyfleusdra— Manteision  er  an- 
fanteision.     Tudalen  29. 

PENNOD  VI. 

ABERDAR   FEL   YR   OEDD   AC   Y  MAE. 

Prydferthwch  Dyffryn  Aberdar— Aberdar  ynbentref  bychan— Aberdar 
yn  ymddadblygu— Gweithiau  glo  yn  cael  eu  hagor— Gweithfeydd 

haiarn— Y  boblogaeth  yn  cynnyddu — Y  gwahanol  fyrddau — Adeil- 
adau  cyhoeddus  at  wasanaeth  y  dref — Y  gwahanol  gymdeithasau 
cyfeillgar — Achos  crefydd  yn  Uwyddo — Price  yn  cymmeryd  rhan 
flaenllaw  yn  mhrif  symmudiadau  y  dref — Dynion  o  fri  wedi  bod  yn 
Aberdar— Barn  Tegai  — Ei  arwyddeiriau,  &c.     Tudalen  40. 


PENNOD  VII. 

PARHAD     ABERDAR. 

Price  ac  Aberdar— Yncydymddadblygu— Ymladd  ynerbynyDreth  Eg- 
Iwys— Amddiffyn  merched  a  gwragedd  Cymru— Cableddau  y  Llyfrau 
Gleision— Tystiolaeth  anwireddusy  íìcer— Cyfarfod  cyhoeddus  i  ym- 
drin  â'r  mater  -Ei  araeth  yn  y  cyfarfod— Ymosod  ar  y  Rustic  Sports — 
Derbyn  tysteb— Pryddest  o  glod  iddo— Y  ficer  yn  gwrthod  claddu  plen 
tyn  Mr.  John  Lewis- Areithio  y  tuallani'rfynwent — Claddu  yplentyn 
— Gorfodi  y  fìcer  i  gynnal  gwasanaeth  boreuol  yn  yr  Eglwys— Ym- 
drech  o  blaid  addysg — Ei  ysgrif  yn  Seien  Cymru  ar  bwnc  y  Reform 
Bill—Yn  derbyn  diolchgarwch  Derby  a  Bright— Ei  gyssylltiad  agos 
â'r  glowyr  a'r  gweithwyr  tàn — Ei  ysgrifau,  &c.  — Yn  aelod  o'r  gwahanol 
fyrddau — Aberdar  yn  wahanol  i'r  hyn  ydoedd  ar  ddyfodiad  Price  yno. 
Tudalen  47. 


PENNOD  VIII. 

EGLWYS   CALf  ARIA   a'I   Cn.lXGENAU  HYD    1866. 

Calfaria  hyd  1866— Hanes  decreuad  yr  Achos  Bedyddiedig  yn  Aberdar 
— Adeiladu  y  capel  cyntaf— Y  gweinidogion  cyntaf— Galwad  Price — 
Ei  derbyn — Yn  llwyddianus— Ei  briodas — Gras  a  Rhagluniaeth  yn 
cydweithio— Marwolaeth  ei  briod — Ei  ymroad  gyda'r  gwaith — Yr 
eglwys  dan  ei  ofal  yn  llwyddo— Yn  dyfod  yn  enwog — Ei  allu  i  drefnu 
a  chynllunio — Ei  yspryd  rhyddfrydol— Eangu  yr  achos — Ei  adrodd- 
iad  o  ddosparthiad  y  cylch— Trem  1885— Sefydlu  gwahanol  eglwysi 
— Y  Bedyddwyr  yn  cynnyddu  — Adgyfnerthion  yr  eglwys— Undeb 
Cristionogol  — Undeb  Dorcas,  &c  ,  &c.— Price  yn  gyfundrefnol— Cael 
cydweithrediad  y  diaconiaid— Ei  gyssylltiad  â'r  Ysgol  Sabbothol— 
Ei  gynlluniau  yn  nglyn  â  hi  — Price  a  Shem  Davies— Price  a'r  ysgol 
ganu— Evan  Jones— Yn  y  Gadlys  — Arweinwyr  y  canu— Y  Côr— 
Llechres   aelodiaeth  yr  egiwys  — Ei   fanylwch— Sefyllfa   Caifaria  ar 


X  Cynnwysiad. 

ben  yr  ugain  mlynedd  o'i  weinidogaeth  — Y  Juwbili  gweithio  egniol 
wedi  bod — Anhawsderau  yn  diflanu— Crefydd  yn  llwyddo.  Tudalen 
67. 

PENNOD  IX. 

CALFABIA   0    1866   HYD   1888. 

Cyfnod  olaf  hanes  gweinidogaethol  Dr.  Price— Adolgu  y  gorphenol  yn 
ddymunol — Y  Trem  am  waith  yr  eglwys— Adnewyddu  y  capel  ac 
adeiladu  yr  Hall — Ystafelloedd  y  diaconiaid — Y  raenywod — Y  gwein- 
idog — Calfaria  Hall— Cyfarfodydd  Agoriadol  yr  Hall.     Tudalen  95. 

PENNOD  X. 

Y   DR.    A   CHANGEXAU   EGLWYS   CALFARIA. 

Y  Tìem  cl't  Jubili — Bethania,  Cwmbach— Mountain  Ash,  dechreuad  yr 
achos  yno — Yr  hen  bobl — Adeiladu  capel — Agoriad  yn  1841 — An- 
nghydfod — Effeithio  yn  niweidiol  ar  yr  achos  yno  — Price  yn  dechreu 
gweithio  yno — Y  cerbyd  wedi  aros  ar  11  o  aelodau— Siams  y  gardd- 
wr  a  Price — Cyrddau  gweddi — Price  a  r  chw^iorydd — Paentio'r  capel 
— Y  cerbyd  yn  ail  gychwyn— Yr  ail  gapel — Ei  agoriad — Sefydlu  di- 
aconiaid— Ymadawiad  Price  a  sefydliad  Williams— Gwawr — Storm 
gynnarol — Dyfyniad  o  Seyen  Cymin—  Ffrwgwd  Dewi  Elfed  a'r  saint 
— Lladrata  y  capel — Cyfraith— Gwroldeb  Dr.  Price  —  Bwrw  allan 
gythreuHaid— CflSf  for  assault — Adferiad  y  capel— Ail  agoriad — Y 
gweinidogion — Yr  achos  Saesneg — Jas  Cooper  -  Y  ganwyll  yn  diffodd 

—  Ail  gychwyn  yrachos-  Yr  achos  yn  llwyddo— Bethel,  Abernant — 
Yr  Ynyslwyd— Mynychu  cyrddau  wythnosol  y  cangenau — Adeiladu 
ysgoldai  Bethel  ac  Ynyslwyd — Testyn  tarawiadol — Bedyddio  yn  yr 
Ynyslwyd — Ei  gweinidogion  —  Y  Gadlys— Cyw  gwaelod  y  nyth — 
Sefydlu  ysgol  yn  1858 — Adeiladu — Methu  cael  tir — Mynu  cael  cyn 
cysgu — Y  seilhfed  capel— Y  cangenau   yn   ymadael  mewn  heddwch 

—  Nodion  1865  ar  gofnodlyfr  y  Gadlys — Yr  eglwysi  godwyd  gan 
Galfaria— Barn  gohebydd.     Tudalen  loo. 

PENNOD  XI. 

GOLWG   GYFFEEDIXOL  AR  FEDYDDWYR  ABEEDAR   A  TEICE. 

Golwg  gyffredinol  ar  Fedyddwyr  Aberdar— Meddylgarwch  a  charedig- 
rwydd  Price  yn  ennill  iddobarch — Undeb  Ysgolion-  Cymmanfaoedd 

Ysgolion — T.  ab  leuan  yn  canu— Eisteddfodau  Blynyddol  yr  Undeb 
— Price  yn  haul  a  bywyd  y  cylch  — Y  cangenau  a'r  bedydd— Dirmygu 
y  bedydd  a'r  bedyddiwr — Chwedlau  am  Price  wrth  fedyddio— Eg- 
wyddorion  y  Bedyddwyr  yn  ddyogel  yn  ei  law  — Ei  ddefnyddioldeb 
cyfifredinol  — Cydweithio  yn  hwylus  â'i  frodyr — Ei  barch  atynt— Cael 
ei  barch  ganddynt.     Tudalen  iig. 


PENNOD  XII. 

PRICE   YX   EI   BEBTHYICAS   a'r   BEDYDDWYR   YN   Y   SIR  AC   YN 
GYFFREDINOL. 

Cylchoedd  bychain  — Dynion  yn  ymfoddloni  ynddynt— Price  yn  llanw 
cylchoedd  eang — Bedyddwyr  y  sir  yn  lluosogi — Cewri  y  rhengau 
blaenaf — Price  yn  un— il/a«  of  business — Elfenau  ei  Iwyddiant— Ei 
sefyllfa  fydol— Ei  wybodaeth  gyfreithiol— Yn  awdurdod  ar  ddysgybl- 
aeth  eglwysig — Cyfîymdra  ei  feddwl — Ei  yspryd  anturiaethus  -Deall 
o  barthed  "gweithredoedd  capeli  "  yn  dda  —  Arwain  mewn  achosion 
pwysig  — Achos  gwael  —  Cynnadleddwr  enwog  —  Gwlsidiadaeth  yr 
enwad — Dawn  cymmodi  pleidiau — Pregethu  yn  aml — Price  yn  fawr 
yn  y  gymmanfa— ündeb  Bedyddwyr  Cymru — Undeb  Prydain  Fawr 
a'r  Iwerddon — Yn  y  pwyllgorau — Ar  Iwyfanaa  prif  drefi  Lloegr— Yn 
Exeter  Hall — Gohebydd  Llundain — Barn  y  Christiaii  170;-^  am  dano. 
Tudalen  126. 


PENNOD  XIIL 

EI   YMWELIAD  a'R   IWERDD0X   AC   AMERICA. 

Ei  ragfwriad  i  fyned  — Gwahoddiadau  taerion— Gwahoddiad  golygydd 
Y  Scren  Orllewinol  —  Atehìaid  y  Dr.  — Ei  olygiad  am  y  rhyfel— Ei  ym- 
wehad  â'r  America — Ei  ragbarotoadau  ar  gyfer  y  daith — Ei  ymweliad 
á'r  Iwerddon— Ei  daith  yno  a'r  gwaith  a  gyfîawnodd— Dychwelyd 
adref — Cyfarfod  ymadawol  yn  Nghalfaria  — Cychwyn— Cwrdd  Lerpwl 
— Ar  fwrdd  y  Uong— Enghraifift  o'i  ddyddlyfr — Ei  diriad  a'i  roesaw- 
iad— Cwrdd  Hyde  Park—  Hanes  y  daith  gan  y  Parch.  Ddr.  Fred. 
Evans— Etto,  Lewisburgh,  gan  L.  M.  Roberts,  M.A.,  Glyn  Ebbwy — 
Ei  nodion  gwasgaredig  — Anerchiad  croesawus  Bedyddwyr  Cymreig 
Dychwelyd  adref — Weleome  Hoinc  Aberdar — Anerchiad  croesawus  gan 

fasnachwyr  y  dref— Eglwys  Calfaria  — Y  gweinidogion — Y  cor  canu  — 
Ciniaw  cyhoeddus  i'w  anrhydeddu — Parch  yo  ddyledus  iddo.  Tu- 
dalen  134. 

PENNOD  XIV. 

Y  DR.    FEL   GWLEIDYDDWR. 

Amgylchiadau  yn  daogos  dyn — Y  "  Ffwrn  Dán  "  a'r  "  Ffau  " — CynfiFoni 
a  bradychu  yn  y  cylch  gwleidyddol — Y  Dr.  yn  egwyddorol — Y  Dr. 
a'r  Dreth  Eglwys — Yn  gefnogwr  Cymdeithas  Rhyddhad  Crefydd  — 
Yn  allu  mawr  mewn  brwydrau  ethoHadol — Areithiodd  ac  ysgrifenodd 
lawer  ar  wleidyddiaeth — Ymosodiadau  llechwraidd  arno  —  Y  Dr.  a 
H  A.  Bruce,  Ysw.  — Y  Tugel— Pryddest  i'r  Dr.— EthoHad  Merthyr 
ac  Aberdar  yn  1869 — Barn  BíUiey  ac  Amserau  Cymni  am  dano— Y  Dr. 
yn  cael  ei  gablu— Yn  amddiffyn  ei  hun  — Y  Dr.  yn  ymgeisydd  Sen- 
eddol  yn  Aberhonddu— Ei  anerchiad  — Barn  Cefni  a  Kilsby  Jones  am 
dani— Y  Dr.  yn  encilio  ar  ol  gwasanaeth  mawr  i  Ymneillduaeth  — 
Cyfarfod  i'yhoeddus  yn  Aberhonddu— Tysteb  ac  Anerchiad  yn  cael 
eu  cyflwyno  iddo.     Tudalen  160. 

PENNOD  XV. 

Y  DR.    FEL   CYMDEITHAS"WR. 

PENNOD    I. 

EI      HANES      BOREUOL. 

Ei  cìiedigaeth  Lle  ei  enedigaeth  -  Ei  rieni—Ei  linach  -  Yniwel- 
iad  ag  ardal  ei  enedigaeth  -  Dylanwad  goljgfeydd,  érc,  ar 
gymmeriad  Barn  Cynddelu'—Enghreifftiau  :  Biirns,  Coleridge, 
â^c.  Dechreii  ei  fyuyd  cyhoeddus  -  Y  Cliftons — Ysgol  Sabboth- 
ol  Pontestyll  Ysgol  Sahbothol  y  Cliftons — Teithio  gydar  tenlu 
Y  Cyfandir — Rhufain  —  Glanau  y  môr — Marmolaeth  eifeistr'— 
Ymadael  i  Aberhonddu — Ymbrentisio  -Ymroddgar  i  ddysgu  — 
Ennill parch  —Ynni'eled  á'r  teulu  megys  mab. 

G1  ANWYD  y  diweddar  Hybarch  Thomas  Price,  M.A., 
T  Ph.D.,  Aberdar.  mewn  lle  or  enw  Maesycwper,  yn 
agos  i  bentref  bychan  Ysgethrog  yn  Mhlwyf  Llanamlwch, 
neu,  fel  y  gelwir  ef  gan  rai,  Llanammwlch,  yr  hwn  sydd 
yn  gorwedd  yn  nyffryn  prydferth  a  ffrwythlon  yr  \\'ysg  tua 
tliair  milldir  islaw  Tref  Aberhonddu,  ar  yr  iyeg  o  Ebrill, 
yn  y  flwyddyn  1820.  Ei  rieni  oeddynt  John  a  INIary  Price 
(Prys).  Ganwyd  iddynt  chwech  o  blant,  sef  John,  Tho- 
mas,  Ann,  Alice,  INIary,  a  Sarah.  Thomas  a  Sarah  oeddynt 
y  ddau  ieuangaf.  Ganwyd  John,  ei  dad,  yn  Mherthybala, 
yn  ymyl  Tref  Aberhonddu.  Nid  oedd  ei  rieni  ond  pobl 
gyffredin  yn  eu  hamgylchiadau,  ond  yn  ddiwyd  a  gonest. 
Nid  oedd  dim  yn  wahanol  ynddynt  i'r  Iluaws  tadau  a 
maniau  oeddynt,  fel  hwythau,  yn  ymdrechu  dwyn  eu  teulu- 
oedd  i  fyny  goreu  y  medrent  yn  ngwyneb  llawer  o  anfan- 
teision  ;  ac  oni  fuasai  eu  cyssylltiad  â'u  mab,  nid  yw  yn 
debyg  y  buasai  neb  yn  gwybod  eu  henwau  y  tu  allan  i 
gylch  cyfyng  eu  cymmydogaeth.  Y  mae  yn  ffaith  nodedig 
fod  y  nifer  lluosocaf  o'r  dynion  mwyaf  galluog   ac  enwog 

mewn  gwahanol  foddau  wedi  codi  o  r  lleoedd  annhebycaf, 
ac  yn  fynych  o'r  teuluoedd  mwyaf  dinod.  Gweithiai  John 
Price  fel  llafurwr,  a  bu  am  un-ar-bymtheg-a-deugain  o 
íîynyddoedd  yn  ngwasanaeth  y  Wihiamsiaid  o  r  Manest 
Court.  Cafodd  ei  wneyd  yn  farm  bailiff  iddynt,  ac  mewn 
oedran  teg  bu  farw  yn  eu  gwasanaeth  yn  wir  barchus  fel 
gwas  diwyd  a  gonest. 

Eglwyswyr  oeddynt  rieni  Thomas  Price.  Nid  oedd  yr 
adeg  hono  un  capel,  nac  ysgoldy,  nac  ysgol  ddyddiol,  yn 
perthyn  i'r  Annghydffurfwyr  yn  y  plwyf.  Felly,  yn  ystod 
blynyddau  boreuol  Price,  yn  neillduol  yn  ei  ardal  enedigol 
ef,  yr  oedd  manteision  addysg  yn  isel  a  phrin,  erydywedir 
iddo  gael  ychydig  addysg  elfenol  gan  hen  wreigen  a  gadwai 
ysgol  ddyddiol  yn  Mhentref  Pengelli.  Yn  ddiweddar  ym- 
welodd  yr  ysgrifenydd  ag  ardal  enedigol  y  Dr.,  a  chafodd 
hyd  i  hen  foneddiges  barchus  o  r  enw  Elizabeth  Davies, 
YiIIia,  yn  Mhentref  Llanamlwch,  yr  hon  oedd  dros  78 
mlwydd  oed,  wedi  byw  yn  y  pentref  hwn  dros  65  mlynedd, 
ac  "  felly,  adwaenwn  (meddai  hi)  yn  dda  rieni  Thomas 
Price,  pan  oeddynt  yn  ddynion  ieuainc.  Pobl  barchus 
iawn  oedd  John  a  Mary.  Yr  oeddynt  yn  Eglwyswyr  selog, 
a  gweithiasant  yn  ddiwyd  i  godi  eu  teulu.  Buont  yn 
byw  yn  Mhentref  Llechfaen,  ac  yn  hir  iawn  yn  y  Cwrt." 
Cyfeiriodd  yr  ysgrifenydd  at  y  Cwrt,  yr  hwn  oedd  ych- 
ydig  y  tu  hwnt  i  Bentref  Llanamlwch,  ar  Ffordd  y 
Fenni.  Nid  oedd  i'w  weled  ond  olion  dau  hen  dy  bychan 
mewn  culffordd  oedd  yn  arwain  dros  y  bryniau  i  Daly- 
llyn,  â'r  gerddi  y  tu  cefn  yn  ffìnio  â  chae  y  Manest 
Farm,  yr  hwn  a  ddelir  yn  bresenol  gan  Mr.  David  Jones, 
New  Inn. 

Teimlasom  ddyddordeb  mawr  pan  yn  edrych  ar  yr  hen 
adfeilion,  wrth  feddwl  am  yr  enaid  mawr  a'r  yspryd  byw, 
nerthol,  a  rhagorol  fu  yn  preswylio  yn  y  üo  dinod  hwnw  ; 
ac  er  nad  oedd  yr  ysmotyn  yn  cael  syhv  y  cymmydogion 
ar  gyfrif  eu  dyeithrwch  i'r  Dodlor  enwog  gafodd  ei  godi  yno, 
teimlwn  fod  argraff  annileadwy  wedi  ei  gwneyd  ar  ein 
meddwl,  ac  y  mae  y  lle  a'r  gymmydogaeth  wedi  dyfod  yn 
gyssegredig  i'n  teimlad  ac  yn  anwyl  gan  ein  calon.  Credai 
Mrs.  Davies  fod  Tom  Price,  fel  y  galwai  hi  ef  (ac  am  hyn 
gwnaeth  ymddiheuriad),  wedi  bod  pan  yn  ieuanc  iawn  dan 
ofal  un  athraw  o'r  enw  Davies,  yr  hwn  a  gadwai  ysgol 
mewn  hen  ysgubor  yn  y  pentref,  ac  a  oedd  hefyd  yn  dollydd 
(exciscman)  ac   yn   ysgolhaig  gwych.     Yr   oedd   y   tollydd. 

ychwanegai  yr  hen  foneddiges  yn  hyíforddus  a  charedig 
neillduol,  a  thynai  y  plant  a'r  bechgyn  ieuainc  ar  ei  ol  yn 
lluosog  ;  ond  nid  oes  sicrwydd  gyda  golwg  ar  hyn,  oblegyd 
ni  chrybwyllai  y  Dr.  byth  am  hyny  pan  yn  son  am  ddyddiau 
ei  faboed.  Cwynai  yn  fynych  am  ei  anfanteision  boreuol  i 
gael  addysg  ac  i  gyrhaedd  gwybodaeth  ;  arferai  ddweyd 
fod  hyny  wedi  bod  yn  anfanteisiol  iddo  drwy  ei  oes,  er  mor 
ddysglaer  y  bu. 

TreuHodd  Thomas  Price  ei  ddyddiau  bachgenaidd  yn  ei 
fro  a'i  ardal  enedigol,  sef  dyfîryn  prydferth  a  ffrwythlawn 
yr  Wysg.     Ac  fel  y  dywed  gwyddonwyr  wrthym,  mae  dau 
allu  cryf  ar  waith  yn  ffurfiad  cymmeriad  a  nodwedd  pob 
person  unigol,  sef  rhienyddiaeth,  golygfeydd  allanol,  ac  am-  / 
gylchedd.       Y    mae    dylanwad    golygfeydd     allanol,     yn 
mhhth  y  rhai   y  treuHr  dyddiau  boreuol,  yn  gryfach  ar  y 
meddwl  nag  y  tybir  yn  fynych.     Y  meddwl  yw  sylfaen  y 
cymmeriad,  ac  fel  y  mae  y  meddwl  yn  cael  ei  feithrin,  y 
mae  y  cymmeriad  yn  araf,  ond  etto  yn  sicr,   yn  cael  ei 
ffurfio,  ac  y  mae  gan  argraffiadau  allanol  y  dylanwad  mwyaf 
ar  y  rhan  foreuol  o'r  bywyd.     Dywed  y  Parch.  J.  Spinther 
James,   A.C.,  yn  ei  draethawd  bywgraffyddol  galluog  i'r 
anfarwol  Cynddelw,  am  hyn  fel  y  canlyn: — "Credai   Cyn- 
ddelw  yr  athrawi§.eth  hon,  ac  ystyriai  ei  hun  yn  ddysgybl 
Mynydd   Berwyn,   a  gwelir  yn  y  dysgybl   debygolrwydd 
neillduol  i'w  athraw,  mewn  cryfder,  amrywiaeth,  ac  agwedd 
wasgaredig."     Dichon  mai  y  rheswm  am  fod  caniadau  y 
bardd  Albanaidd,  Robert  Burns  mor  llawn  o  ansoddebau  a 
desgrifiadau  bugeiliol  yw,  iddo  fod  yn  blentyn  natur.  Yfodd 
y  meddylddrychau  ar  fryniau  rhamantus  ac  yn  nyffrynoedd 
prydferthion  ei  wlad.     Gwelir  hefyd  yr  un  dylanwad  ar 
gymmeriadau  y  tri  wyr  enwog,  Coleridge,  Wordsworth,  a 
Southey.  Dygwyd  hwy  i  fyny  yn  mhlith  prydferthion  natur, 
ac  y  maent,  fel  plant  natur,  wedi  rhagori  mewn  naturioldeb 
a  phrydferthwch  eu  cymmeriadau  a  u  cynnyrchion  dihafal. 
Fel  y  cyferbyna  rliai  haneswyr  fel  hyn  sefyllfan  genedigaeth 
rhai  dynion  o  enwogrwydd  â  bywyd  neu  gymmeriad  can- 
lyniadol  y  cyfryw,  felly,  gyda  phriodoldeb  arbenig,  y  gallwn 
ninau  ar  y  naill  law  gyferbynu  brasder  tir  dyífryn  prydferth 
a  rhadlonrwydd  a  chyfìawnder  afon  fawr  yr  Wysg  i  hael- 
ionusrwydd  calon  gariadlawn  a  chymmeriad  haelionus  y 
bachgen  gruddgoch  a  gafodd  enedigaeth  a  chodiad  ar  ei 
glanau  ;  ac  ar  y  Ilaw  arall  amry wiaeth  golygfeydd  a  ffrwyth- 
londeb  neiUduol  yrardalhon,  yn  nghydá  mawrfrydigrwydd 

y  Banau  (mynyddau  uchaf  y  Dehau),  y  rhai  a  ymylant  y 
dyffryn  hwn,  yn  arddangosiad  o  amrywiaeth  cynnyrchion 
doniau  ein  pregethwr,  ein  dysgawdwr,  ein  darHthiwr,  ein 
hawdwr,  a'n  golygydd  diguro,  y  Parch.  Thomas  Price. 

Dechreuodd  ei  "  fywyd  cyhoeddus,"  fel  y  galwai  y  Dr. 
ef  mewn  amaethdy  o  r  enw  Greenway,  oedd  yn  agos  i  Bont- 
estyll,  yn  ngwasanaeth  amaethwr  parchus  o  r  enw  Parry. 
Cyflogid  ef  fel  gwas  bach  i  yru  ceffylau  i  aredig,  &c.  Nid 
oedd  y  pryd  hwnw  ond  braidd  tair-ar-ddeg  oed,  ond  ni  fu 
yn  hir  yn  y  "  sefyllfa  gyhoeddus  '  hon  :  tynodd  sylw  teulu 
cyfriíol  ac  uchel  o'r  enw  CHfton  oedd  yn  y  Ty  Mawr,  Llan- 
frynach,  ac  feHy,  cafodd  ei  ddyrchafu  i  fod  yn  wesyn  (page) 
bach  i  weinyddu  ar  y  boneddigesau  yn  y  teulu  hwn.  Caf- 
odd  yr  hyfrydwch  y  pryd  hwnw  o  deithio  Hawer  gyda'r 
teulu.  Dyfyrus  dros  ben  oedd  ei  glywed  yn  adrodd  yr 
amgylchiadau  hyn.  Gwnai  hyny  yn  ei  ffordd  ddoniol  a 
naturiol  ei  hun  hyd  y  coHai  ddagrau  gan  lawenydd  a  diolch- 
garwch  am  y  gofal  a'r  tynerwch  a  dderbyniasai  yn  neiHduol 
gan  y  boneddigesau  ieuainc,  y  Misses  CHfton. 

Tra  yn  Mherthybala  yr  oedd  yn  cyrchu  i'r  Ysgol  Sab- 
bothol  yn  Mhontestyll,  Ile  y  dysgodd  ddarllen  Cymraeg 
drwy  offerynoliaeth  "  Charles  y  Gof,"  sef  y  brawd  Charles 
Thomas,  yr  hwn  oedd  yn  weithiwr  diwyd^a  chysson  gyda'r 
achos  da  yn  y  Ile  hwnw,  a  thra  yn  nheulu  y  Cliftons  dysg- 
odd  ddarllen  Saesneg.  Yr  oedd  y  boneddigesau  ieuainc  yn 
rhai  tra  rhinweddol  ac  yn  ymhyfrydu  mewn  gwneuthur 
daioni.  Cadwent  Ysgol  Sabbothol  yn  eu  teulu  eu  hunain ; 
teimlent  ddyddordeb  mawr  yn  eu  gwesyn  ieuanc,  Tom 
Price ;  ac  yr  oeddynt  am  feithrin  a  thynu  allan  y  talentau 
dysglaer  a  gredent  fod  yn  y  Ilanc  tyner  a  charedig ;  felly, 
rhoddent  iddo  wersi  dyddiol  mewn  darllen,  ysgrifenu,  a 
rhifyddiaeth,  nes  iddo  yn  y  diwedd  ddyfod  yn  dipyn  o 
athraw  ei  hun.  Fel  hyn  y  gosodwyd  sylfeini  Ilydain  a 
chedyrn  bywyd  defnyddiol  a  gwerthfawr  y  Dr.  i  lawr. 

Gallwn  ddychymygu  am  dano  erbyn  hyn  yn  fachgenyn 
tra  thlws,  ei  wyneb  crwn,  gwridgoch,  yn  ddengar  neillduol, 
a'i  gorffyn  bach  wedi  ei  wisgo  yn  lifrai  y  teulu,  a'r  bonedd- 
igesau  yn  dra  hoff  o  hono,  yn  cribo  ei  wallt  du,  modrwyog, 
ac  yn  gwrteithio  ei  feddwl  bachgenaidd  a  bywiog,  yn  ddigon 
diarwybod  iddo  ei  hun,  ac  heb  fawr  meddwl  o'u  tuhwythau 
am  y  ddarpariaeth  tuag  at  y  defnyddioldeb  mawr  y  buont 
yn  offerynol  i'w  hwylusu  ar  y  pryd  hwnw. 

Tra  yn  ngwasanaeth  y  teulu  hwn  cafodd  fyned  i'r  Cyfan- 

dir.  Bu  gyda'i  feistr  ieuanc  am  dro  yn  Rhufain,  ond  ychydig 
iawn  gofiai  am  y  "  ddinas  dragwyddol."  Adroddai  am  y 
teithiau  hyn  wrth  ei  hen  gyfaill,  Jenkin  Howell,  Aberdar, 
pan  gyda'u  gilydd  yn  treuHo  prydnawn  ar  greigiau  ysgythr- 
og  y  Mumbles.  Cafodd  Price  fyned  gyda'r  teulu  un  tro  i 
lanau  y  môr  tua'r  Mumbles  ger  Abertawy,  ac  yn  y  ty  lle  yr 
oeddynt  yn  aros  yr  oedd  hen  argraffiad  mawr  a  darluniadol 
o  Daith  y  Pererin.  Tynodd  y  llyfr  hwn  ei  sylw  ef,  a  dar- 
llenodd  yntau  ef  gyda  blas  a  melusder  anarferol,  trwy  yr 
hyn  y  daeth  i  ddechreu  teimlo  awydd  darllen  a  meddwl 
ychydig  drosto  ei  hun.  Pwy  all  ddweyd  pa  nifer  o  filoedd 
y  mae  y  dychymyg  rhyfeddol  hwnw  wedi  bod  yn  foddion  i 
roddi  y  cyfifroad  cyntaf  i'w  meddyhau  ? 

Yn  ystod  y  blynyddau  y  bu  Price  yn  nheulu  y  Chftons, 
sicrhaodd  barch  a  theimlad  da  y  rhai  oeddynt  fel  yntau  yn 
ngwasanaeth  y  teulu.  Hofîai,  yn  mhen  blynyddau  wedi 
ymsefydlu  yn  y  weinidogaeth,  gyfarfod  â  hwynt,  a  theimlai 
ddyddordeb  mawr  mewn  adrodd  helyntion  yr  hen  amser- 
oedd  pan  oeddynt  gyda'u  gilydd.  Cyfarfyddai  yn  achlysurol 
â  Mr.  Joseph  Bryant,  yr  hwn  oedd  yn  goachman  gyda'r 
CHftons  yr  amser  yr  oedd  efe  yn  wesyn  yn  y  teulu,  ac  ys- 
gydwent  ddwylaw  yn  wresog  rhyfeddol  o  bob  tu,  gan  ar- 
ddangos  y  dyddordeb  mwyaf  yn  eu  gilydd  a'r  parch  dyfnaf 
y  naiU  at  y  llaH.  Clywodd  y  Dr.  unwaith  fod  yr  hen  fwtler 
oedd  yn  y  Ty  Mawr,  yr  hwn  a  alwai  yn  Joe  Bromwich,  yn 
byw  yn  Aberhonddu.  Y  cyfle  cyntaf  a  gafodd  i  fyned  i'r 
dref,  gweHd  ef  yn  ynihoH  yn  daer  ac  yn  chwiHo  yn  fanwl 
am  Joe,  gan  fyned  o  heol  i  heol  ac  o  ddrws  i  ddrws  nes  o'r 
diwedd  yn  cael  clywed  ei  fod  wedi  myned  o'r  dref  i  fyw  yn 
herwydd  tlodi.  Teimlai  y  Dr.  ddyddordeb  mawr  yn  yr  hen 
fwtler,  oblegyd  i  ddysgyblaeth  dadol,  ond  Hem,  yr  hwn  y 
dywedai  ei  fod  mewn  dyled  fawr.  Er  nad  oedd  ond  dyn 
hoHol  annuwiol,  yr  oedd  ynddo  y  fath  onestrwydd  a  pharch 
i  wirionedd  a  dynohaeth,  fel  y  bu  yn  athraw  gwerthfawr 
iddo.  Yn  ffodus,  cyfarfu  â  r  hen  gyfaill  yn  y  dref  dranoeth, 
a  phrydferth  iawn  oedd  gweled  y  dagrau  yn  Hygaid  y  naiU 
a'r  HaH  o  honynt  wrth  gofio  y  cyflwr  gynt  a'r  cyfnewidiadau 
mawrion  oeddynt  yn  nghyflwr  a  sefyllfa  pob  un  yn  awr.  Yr 
oedd  yr  hen  fwtler  yn  falch  iawn  i  weled  Tom  bach  wedi 
myned  yn  Ddocìor  mawr. 

Yn  ystod  yr  amser  yr  oedd  Price  yn  ngwasanaeth  y  CHf- 
tons  bu  ei  feistr  farw  o'r  ddarfodedigaeth.  Hyn,  mae  yn 
debyg,  fu  yn  achlysur  iddo  ymadael  â'r  teulu.  Symmudodd 

i  Dref  Aberhonddu,  lle  yr  ymrwymodd  yn  brentis  gydag  un 
o'r  enw  Thomas  \\'atkins  o'r  Struet,  yn  baentiwr,  gwydrwr, 
a  phlymiwr.  Pan  yn  nheulu  parchus  y  Ty  Mawr  darfu  i'r 
bachgen  gofalus  a  chynnil,  Tom,  er  nad  oedd  ei  gyflog  ond 
bechan,  trwy  ei  chadw  a  chael  ambell  anrheg,  gasglu  yn 
nghyd  y  swm  o  £ii,  yr  hon  a  dalodd  am  ei  brentisiaeth  i'w 
feistr  Watkins.  Dengys  hyn  pa  beth  all  bechgyn  ei  wneyd 
drwy  gynnildeb  a  gofah  Yn  ystod  tymhor  ei  brentisiaeth 
ymroddodd  i  ddysgu  ei  grefft  gyda'r  egni  a'r  diwydrwydd 
mwyaf ;  ac  nid  hir  y  bu  cyn  profi  fod  ynddo  alluoedd  y  tu 
hwnt  i'r  cyffredin  i  ddysgu  a  meddiannu  gwybodaeth  o'i 
alwedigaeth,  Yn  fuan  hefyd  daeth  yn  ffafrddyn  gan  y  teulu 
a'i  gydweithwyr,  ac  enniliai  barch  ac  edmygedd  pawb  y 
deuai  i  gyssylltiad  â  ìwwy. 

Arferai  y  Dr.  alw  gyda'i  hen  feistr  pan  yn  myned  i  Dref 
Aberhonddu,  a  golygfa  angylaidd  a  thra  dymunol  oedd 
gweled  ei  hen  feistres  yn  estyn  cusan  iddo  fel  mam  dyner 
i'w  mab  gofalus  a  ffyddlawni,  a'r  hen  feistr  yn  gafaelyd  yn 
llaw  y  bachgen  â'i  ddwylaw,  gan  grechwenu  wrth  weled  y 
paentiwT  a'r  gwydrwr  wedi  myned  yn  enwog.  Yr  oedd  hyn 
yn  brawf  da  hefyd  fod  Thomas  Price  wedi  bod  yn  was  da 
ac  yn  ffyddlawn  yn  ei  wasanaeth. 


PENNOD    II. 

DECHREUAD    EI    FYWYD    CREFYDDOL. 

Heb  dmddiad  crefyddol  hyd  ei  brentisiaeth — Ysgol  y  Methodistiaid 
— Gwahoddiad  i  weled  hedydd — Y  Parch.  B.  WiUiams — 
Argraffiadau  cyntaf  ar  feddid  Price—John  Stuart  Mill — 
Bedydd  yn  ddieithr  i  Price  —  Bedyddio  ei  fam  —  Ei  feistr 
yn  Wesley — Ei  feistres  yn  Fedyddwraig — Williamsiaid  Ship 
Street—John  Evans — Dylanivad  givragedd — Ennill  Price  at  y 
Bedyddwyr  —  Price  yn  y  gyfeillach — Ei  fedyddiad-  Dygwydd- 
iad  hynod — Bedyddio  pedwar  pregethwr —  Cymdeithasfa  Len- 
yddol  Gristionogol—  Price  yn  dechreu  llefaru  yn  gyhoeddns — 
Methu  —  Grym  penderfydiad  —  Cyfarfodydd  gn'eddio — Yn  ei 
ardal  enedigol  Anerchiadau  —  Arferion  daionus—Dyledswydd 
aelodau  crefyddol. 

HYD  amser  ei  brentisiaeth,  mae  yn  debyg  nad  oedd 
Thomas  Price  wedi  dadblygu  un  tueddiad  i  geisio 
crefydd,  er  ei  fod  yn  ymhyfrydu  mewn  darllen  a  mynychu 
yr  Ýsgol  Sabbothol.  I  ysgoí  y  Methodistiaid  yr  oedd  yn 
myned  yn  amser  cyntaf  ei  brentisiaeth  ;  ond  ar  ryw  dro, 
cafodd  wahoddiad  gan  gyfaill  iddo  ag  oedd  yn  aelod  yn 
Mhorthydwr,  i  fyned  i  weled  yr  ordinhad  o  fedydd  yn  cael 
ei  gweinyddu  yn  Maesyberllan.  Y  cyfaiU  hwnw  oedd 
Mr.  James  WilHams,  Cashier,  gynt  o  Gwmdar,  yn  awr  o 
Taylorstown,  yr  hwn  sydd  yn  aelod  ffyddlawn  a  diacon 
parchus  yn  eglwys  y  Bedyddwyr  yn  Mhontygwaith. 
Sylwer  pa  galyniadau  dymunol  sydd  yn  tarddu  o  wahodd- 
iadau  caredig  i  weled  a  chlywed  yr  hyn  sydd  dda.  Cyd- 
syniodd  Price,  ac  aethant  gyda'u  gilydd  heb  fawr  o  feddwl 
ganddo  ef  am  gael  ei  ddal  gan  yr  olygfa.  Y  Parcli.  B. 
Wilhams  oedd  yn  gweinidogaethu  yr  adeg  hono  yn  Maesy- 
berllan,  ac  efe  oedd  yn  pregethu  yno  y  diwrnod  hwnw.  Ýr 
oedd  y  dyrfa  mor  fawr  fel  mai  ofer  oedd  meddwl  am  ei 
chynnwys  yn  yr  addoldy.  "  Yma,"  meddai  y  Dr.,  pan  yn 
adrodd  yr  hanes  gyda  theimhidau  dwys,  "  safai  Mr.  Wil- 
Hams  dan  yr  ywen  a  ymgangenai  yn  Hydan  dros  y  fynwent, 
a'i  destyn  oedd,  '  Y  gwyhedydd,  beth  am  y  nos  ?'"  GaH  y 
rhai  a  glywsant  Mr.  WiHiams  ar  ei  uchel  fanau  ddychym- 

ygu  yn  dra  hawdd  pa  brydferthwch  ysprydol  lewyrchai  ar 
ei  wynebpryd  hardd,  y  modd  nerthol  y  dyrchafai  ei  lais 
seingar  fel  udgorn  Brenin  Seion,  fel  y  IHfeiriai  geiriau 
gAYÌrionedd  Duw  dros  ei  wefusau,  yn  enwedig  yn  amser 
diwygiad  mawr  Maesyberllan,  fel  y  fflamiai  argyhoeddiadau 
megys  o  bob  brawddeg  i  galonau  ugeiniau  o  bechaduriaid. 
Nid  oedd  Thomas  Price  yn  meddwl  am  ddim  ar  y  dechreu 
ond  cael  dyfyrwch  gyda  y  bedydd,  a  gwneyd  gwawd  o'r 
bedyddedigion  ;  ond  fel  yr  oedd  doniau  y  pregethwr  yn 
gwresogi,  ac  yn  cryfhau  fel  Uifeiriant  dyfroedd  cryfion, 
coUodd  Thomas  ei  draed  odditano,  ac  fel  y  dywedai  Thos. 
^^'illiams,  Blaenybrynach,  "  nii  a"i  gwelwn  yn  myned 
gyda'r  Ilifeiriant,  y  gaion  yn  cael  ei  thoddi,  a'r  llygaid  yn 
Ilawn  o  ddagrau."'  Dyna  yr  argrafíìdau  crefyddol  cyntaf 
ar  feddwl  Thomas  bach.  Addefai  John  Stuart  Mill  iddo 
yntau  un  adeg  deimlo  cynhyrfiadau  a  chymhellion  cryfion 
i  ymaflyd  mewn  crefydd,  ond  esgeulusodd  ei  hun  yr  adeg 
hono.  Ni  wreiddiodd  yr  had  da  ynddo  am  iddo  gael  craig 
yn  lle  daear.  Gall  dyn  dderbyn  yr  had  goreu  a  gadael  iddo 
bydru.  Dichon  dderbyn  ydylanwadau  mwyaf  maethlon,  ac 
etto  fod  yn  amddifiad  o  ffrwythau  bywyd  sanctaidd.  Xid 
felly  y  bu  yn  hanes  gwrthddrych  ein  cofiant.  Cadwodd  yr 
argraffiadau  cyntaf  yn  fyw  yn  ei  galon,  a  meithrinodd  ei 
deimladau  crefyddol  nes  cael  ei  fywhau  yn  ysprydol  gan- 
ddynt. 

Hyd  yma,  yr  oedd  Bedydd  a'r  Bedyddwyr  i  raddau 
mawr  yn  ddyeithr  iddo,  oblegyd,  fel  y  nodasom,  nid  oedd 
ei  rieni  mewn  cydymdeimlad  â'r  Bedyddwyr,  gan  mai 
Eglwyswyr  oeddynt,  a  dyna  ydoedd  teulu  parchus  y 
Cliftons.  Wedi  claddu  ei  dad,  daeth  ei  fam  at  y  Bedydd- 
wvr,  a  chafodd  ei  bedyddio  ar  broffes  gyhoeddus  o'i  ffydd 
yn  y  Gwaredwr  pan  oedd  tua  60  oed,  yn  Llanfrynach,  gan 
y  diweddar  Barch.  J.  Jerman,  yr  hwn  fu  yn  weinidog  anì 
flynyddau  yn  Eglwys  y  Deri,  Morganwg.  Yr  oedd  ei 
feistr,  Mr.  Thomas  Watícins,  o"r  Struet,  yn  aelod  ffyddlawn 
a  selog,  mae  yn  debyg,  gyda  y  Wesleyaid  yn  y  dref,  ac  yn 
ewyllysio  i  Tom  Price,  yn  o  gystal  ag  ereill  o'i  weithwyr, 
fyned  gydag  ef  at  y  Wesleyaid  ar  y  Sabbothau  ;  ond  yr 
oedd  ei  feistres,  Mrs.  Watkins,  yn  Fedydd-wraig  egwydd- 
orol  a  selog  :  yr  oedd  yn  aelod  ffyddlawn  a  dichlynaidd  yn 
Mhorthydwr.  Arferai  Mrs.  Watkins  alw  yn  fynych  yn 
nhy  James  Williams,  grocer,  Ship  Street,  sef  tad  ^lr.  James 
Williams,   Tylorstown,  y  crybwyllasom  am  dano  yn  flaen- 


PEN.  II.]  Dechyeiiad  ei  fywyd  cvefyddol.  9 

orol.  Yr  oedd  Mrs.  Watkins  a  Mrs.  Williams  o'r  Shop  yn 
gyfeillesau  trwyadl,  a  theimlent  ddyddordeb  neillduol  yn 
llwyddiant  yr  achos  yn  Mhorthydwr.  Yr  oedd  y  Wilhams- 
iaid  yn  ddiarebol  am  eu  Uettygarwch  i  weinidogion  y  Bed- 
yddwyr,  ac  yno  y  byddent  bob  amser  yn  cartrefu  pan  yn 
ymweled  â'r  dref.  /\rferai  Thomas  Price  fynychu  y  tŷ 
hwn  hefyd,  at  y  meibion,  a  derbyniai  bob  sirioldeb  a 
charedigrwydd  ganddynt.  Hefyd,  yr  oedd  dyn  ieuanc 
parchus  arall  yn  y  dref  yn  arfer  llawer  â'r  WiUiamsiaid,  ac 
hefyd  yn  gwneyd  cyfeiUach  â  Price,  o'r  enw  John  Evans, 
yr  hwn,  wedi  hyny,  a  gyrhaeddodd  sefyllfa  anrhydeddus 
yn  y  dref  fel  cyfreithiwr  llwyddiannus,  ac  am  yr  hwn  y 
cawn  ddweyd  gair  etto  yn  mhellach  yn  mlaen. 

Yr  oedd  Price  yn  awr  yn  codi  yn  fachgen  ieuanc  bywiog 
a  phrydferth,  ac  yn  addawol  o  ddyfodol  dysglaer  fel  paent- 
iwr  hyfedr,  ac  fel  y  cyfryw,  ofnai  ei  feistres  iddo  fyned 
yn  rhydd  a  digrefydd,  ac  nid  oedd  hefyd  yn  teimlo  yn 
ddedwydd  nad  allai  Iwyddo  i'w  gael  gyda  hi  i  fynychu 
yr  Ysgol  Sabbothol  a'r  cyfarfodydd  yn  Mhorthydwr.  Yr 
oedd  Mrs.  Watkins  yn  berchen  ar  gynneddfau  meddyhol 
cryfion,  ac  yr  oedd  yn  hynod  o  benderfynol.  Un  diwrnod, 
dywedodd  wrth  y  dyn  ieuanc  John  Evans  y  carai  yn  fawr 
weled  Tom  yn  dyfod  gyda  hi  i  Ysgol  Sabbothol  Porthy- 
dwr,  a  gofynodd  iddo  wneyd  ei  oreu  i'w  gael  i  ddyfod, 
"  oblegyd,"  meddai,  "  yr  wyf  yn  credu  yn  ddiysgog,  os  y 
ceisiwch  chwi,  y  gellwch  Iwyddo."  "  O'r  goreu,"  meddai 
Evans,  "  ymdrechaf,"  a  llwyddodd  yn  ei  ymdrech.  Daeth 
Price  i'r  Ysgol  a'r  cyfarfodydd — at  y  Bedyddwyr,  ac  nid 
hir  y  bu  cyn  dangos  awydd  i  ymaelodi  gyda'r  cyfenwad  y 
gwnaeth  gymmaint  o  waith  iddo  a  throsto  yn  ystod  ei 
fywyd  gwerthfawr. 

Gwelwn  yma  beth  a  allai  gwragedd  da  ei  wneyd  drwy 
ymdrechion  egwyddorol  a  phenderfynol,  nid  yn  unig  i 
ddwyn  plant  eu  hunain  at  achos  Mab  Duw,  ond  hefyd  eu 
gweision  a'u  morwynion,  eu  hadnabyddion  a'u  cymmydog- 
ion.  Yr  oedd  y  foneddiges  hon  wedi  penderfynu  gwneyd 
Bedyddiwr  o  Price,  a'i  gael,  os  gallai  mewn  unrhyw  fodd, 
at  y  Gwaredwr,  a  choronwyd  ei  sêl  a'i  phenderfyniad  clod- 
us  yn  fendigedig,  drwy  iddi  yn  rhanol  fod  yn  gyfrwng  i 
ddwyn  y  Dr.  enwog  at  y  Ceidwad  yn  ei  ddyddiau  boreuol . 

Fel  yr  awgrymasom,  nid  hir  wedi  dyfod  i  fynychu  Capel 
Porthydwr,  y  bu  cyn  myned  i'r  gyfeillach  grefyddol,  wedi 
penderfynu  dylyn  Crist  yn  y  Bedydd,  yn  ol  y  dull  apostol- 

aidd,  fel  yr  arferai  ddweyd  yn  fynych  pan  yn  gweinyddu 
yr  ordinhad  ei  hunan  yn  ystod  ei  weinidogaeth.  Nid  oedd 
bedyddio  wedi  bod  yn  y  dref  yn  flaenorol  er  ys  dwy  flyn- 
edd.  Yr  oedd  chwant  mawr  ar  Thomas  Price  i  gael  ei 
fedyddio  yn  yr  afon,  eithr  y  penderfyniad  oedd  i  fedyddio 
yn  y  bedyddfan  yn  y  capel.  Yr  oedd  y  gweinidog  ychydig 
yn  erbyn  bedyddio  yn  yr  afon,  a  theimlai  y  prif  ddiacon, 
Mr.  Philhps,  yn  selog  dros  weinyddu  yr  ordinhad  yn  y 
bedyddfan,  yn  gymmaint  ag  fod  yr  eglwys  wedi  myned  i'r 
draul  o"i  darparu.  Yr  oedd  pump  i'w  bedyddio  yr  adeg 
hono,  sef  pedwar  o  frodyr  ieuainc,  ac  un  chwaer.  Dangosai 
y  brodyr  o  hyd  awydd  cryf  i  gael  eu  trochi  yn  yr  Wysg,  a 
dadleuent  am  gael  hyny  o  fraint.  Teimlai  yr  hen  ddiacon 
parchus  fod  Thomas  Price  a'i  gyfoedion  yn  cymmeryd  gor- 
mod  hyfdra  arnynt  fel  hen  frodyr,  a  rhoddodd  anerchiad 
Ilym  iddynt  ar  eu  dyledswydd  i  ymostwng  i'w  blaenoriaid, 
ac  ychwanegai  ei  fod  yn  ofni  eu  bod  yn  ofergoelus.  Go- 
beithiai  nad  oeddynt  yn  credu  fod  rhinwedd  neillduol  yn 
nyfroedd  yr  Wysg.  Gwyddai  fod  yr  Indiaid  yn  credu  yn 
gryf  fod  rhinwedd  mawr  yn  afon  y  Ganges,  ac  ofnai  eu  bod 
hwythau  yn  debyg  iddynt.  Gyda  golwg  am  eu  barn  am 
yr  Wysg,  dywedai  y  bachgen  Price  nad  oeddynt  fel  yr 
Indiaid,  "  ac  nid  ydym,"  meddai,  "  yn  hygoelus  gyda 
golwg  ar  rinwedd  yr  Wysg,  ond  yno  y  teimlaf  y  carwn  gael 
fy  medyddio."  Daeth  y  dydd  a'r  adeg  i  gladdu  y  pump 
ymgeisydd  yn  y  Bedydd,  a  pharotowyd  gan  yr  eglwys  i'r 
ordinhad  gael  ei  gweinyddu  yn  y  bedyddfan ;  ond  cyn  dis- 
gyn  o'r  gweinyddwr  iddo,  deallwyd  fod  ynddo  ormod  o 
ddwfr  i'r  bobl  ieuainc  oeddynt  i'w  bedyddio,  a  chododd  yr 
hen  ddiacon  soniedig  yr  ystopell  (plug)  i  fyny,  er  gollwng 
ychydig  o'r  dwfr  allan,  ac  er  ei  fawr  syndod,  methodd  ei 
ail-osod,  oblegyd  yn  ddamweiniol,  aeth  carreg  fechan  i'r 
twll,  a  rhedodd  y  dwfr  allan  i  gyd  o'r  bedyddfan.  Felly, 
dan  yr  amgylchiadau,  nid  oedd  dim  i'w  wneyd  ond  myned 
â'r  bedyddiedigion,  yn  ol  eu  dymuniad,  i'r  Wysg,  ac  yno  y 
cydgladdwyd  hwy  â  Christ  yn  y  Bedydd.  Gweinyddwyd 
yr  ordinhad  gan  y  gweinidog,  y  Parch.  John  Evans,  brawd 
i'r  adnabyddus  David  Evans,  Pontrhydyrun,  a  mab  i'r 
enwog  Evans  o  Maesyberllan.  Trodd  y  pedwar  bachgen 
allan  yn  bregethwyr,  sef  John  Evans,  Aberhonddu ;  y 
Parch.  J.  Williams,  Llundain  ;  y  diweddar  Barch.  D. 
Evans,  Dudley  ;   a  gwrthddrych  y  cofiant  hwn. 

Yn  mhen  ychydig  amser  wedi  y  bedydd  hwn,  cynnyg- 


\ 


PEN.  II.]  Dechrenad  ei  fyn'yd  crefyddol.  ir 

iwyd  cynnal  cyfarfodydd  gweddi  yn  y  Fenni  Fach,  Llan- 
ddw,  a'r  ardaloedd  cylchynol.  Gyda  hyn  cododd  rhyw 
ychydig  awydd  siarad  yn  y  bechgyn,  ond  nid  oedd  drws 
agoredd  iddynt.  Yr  hen  dad  parchus  o  Borthydwr,  yn 
ddiau,  yn  ofni  i'r  eboHon  efallai  dori  dros  y  terfynau,  pe 
buasai  yn  rhyfeddod.  Ond  llonyddwyd  tipyn  ar  yr  anian 
hon  yn  Thomas  Price  yn  mhen  ychydig.  Yr  oedd  efe  yn 
awr  yn  codi,  a  bu  yn  athraw  da  a  ffyddlon  yn  yr  Ysgol 
Sabbothol.  Yr  adeg  hono  yr  oedd  dosparth  i  ddynion 
ieuainc  yn  cael  ei  ddwyn  yn  mlaen  yn  Rengsington,  capel 
y  Bedyddwyr  Saesneg,  gan  y  Mri.  Jones  y  driiggists,  er 
diwylHo  meddyhau  a  chynyddu  gAvybodaeth  y  bobl  ieuainc 
yn  y  lle.  Yr  oeddynt  hefyd  i  gael  mantais  i  lefaru  ar 
wahanol  bynciau,  a  thrwy  hyny  ddangos  eu  doniau.  Ym- 
unodd  y  bechgyn  ieuainc  o  Borthydwr  â  hon,  ac  yn  eu  plith 
daeth  Price  yn  ymlynydd  cysson  a  selog  wrthi.  Yn  nghyf- 
arfodydd  y  gymdeithasfa  hon  y  dadblygodd  Price  gyntaf  ei 
alluoedd  i  siarad  yn  gyhoeddus,  yr  hyn  a'i  gwasanaethodd 
ef  a'r  enwad  Bedyddiedig  mor  efteithiol  drwy  ystod  ei  fy wyd 
llwyddiannus.  Myfyriai  yn  galed  hefyd  lenyddiaeth  Feibl- 
aidd  a  gweithiau  Uenyddol  gwerthfawr  ereill,  a  galluogodd 
ei  dreiddgarwch  a'i  alluoedd  naturiol  digyfFelyb  ef  i  feistroH 
yn  drylwyr  ddyrus  bynciau  duwinyddol  oeddynt  yn  aros 
yn  dywyll  i  oleuadau  llai.  Nid  oedd  ei  weinidog,  modd 
bynag,  yn  rhoddi  ond  ychydig  gefnogaeth  i  r  myfyriwr 
ieuanc  caled,  oblegyd  edrychai  gyda  drwgdybiaeth  ar  ei 
ymdrechion  Henyddol  cysson  a  di-ildio.  Fel  Hawer  o  weini- 
dogion  y  dyddiau  hyny,  tueddai  i  gredu  nad  oedd  un  llyfr 
yn  werth  iw  ddarhen  a  i  fyfyrio  ond  y  Beibl.  Yr  oedd 
Price  i  lefaru  un  noswaith  yn  y  Gymdeithas  Gristioncgol, 
a'r  pwnc  oedd  Breniniaeth  Crist.  Aeth  Thomas  i  fyny  i'r 
pwlpud  i  siarad,  fel  y  tybid,  a  chan  fod  y  gair  brenin  yn  ei 
bwnc,  darhenodd  yn  destyn,  "  Minau  a  osodais  fy  Mrenin 
ar  Seion,  fy  mynydd  sanctaidd."  Eithr  methodd  ddweyd 
gair  yn  ychwaneg,  yr  oedd  tywyhwch  dudew  wedi  toi  y 
cwbl,  fel  o'r  braidd  yr  oedd  yn  gweled  y  íTordd  i  ddysgyn 
o'r  areithfa.  Dyma  ddechreuad  Uefaru  yn  gyhoeddus  Dr. 
Price,  Aberdar,  ond  nid  djma  ei  ddiwedd.  Er  i  Price  dori 
lawr  y  tro  hwn,  etto  ni  ddigaloncdd  ;  eithr  ymdrechodd  yn 
fwy  egniol  a  phenderfynol,  a  bu  yn  llwyddiannus.  TeimÌai 
ddyddordeb  mawr  yn  nghymdeithas  y  dynion  icuainc,  a 
bu  yn  dra  gweithgar  ynddi  cyhyd  ag  yr  arosodd  yn  y  dref. 
Ymhyfrydai  Pricebobamser  fyned  i'r  cyfarfodyddgweddi 

a  gynnelid  yn  yr  annedd-dai  yn  y  dref  a'r  ardaloedd  cylch- 
ynol.  Arferai  efe  a'r  bechgyn  ieuainc  a  ddechreuasant 
grefydda  yr  un  adeg  ag  ef  siarad  bob  yn  ail  yn  y  cyfarfod- 
ydd  gweddi  crybwylledig.  Tebyg  eu  bod  weithiau  yn  myned 
allan  mor  bell  i"r  wlad  â  Llanamlwch,  plwyf  genedigol  y 
Dr.,  oblegyd  dywedai  yr  hen  foneddiges  y  crybwyllasom 
am  dani  yn  flaenorol,  Mrs.  Davies,  ei  bod  yn  cofio  amser 
dymunol  ar  grefydd  bron  ar  yr  adeg  y  bedyddiwyd  Thomas 
Price.  Arferai  efe  a  rhai  bechgyn  ieuainc  ddyfod  allan  i 
gynnal  cyfarfodydd  gweddi  yn  y  pentref,  a  phregethent 
neu  anerchent  yn  y  cyfarfodydd  hyny  yn  achlysurol.  Cyn- 
nahent  y  cyfarfodydd  meẁn  hen  ystordy  oedd  uwchben 
siop  saer  oedd  yn  y  pentref,  yr  hon  a  feddiennid  gan  un 
Nelhe  Jones,  hen  ferch  weddw,  a  merch  i  un  Wihiam  Jones, 
pregethwr  cynnorthwyol  gyda'r  Annybynwyr.  Ond  yr  oedd 
ei  ferch,  Nelhe,  yn  Fedyddwraig  selog,  ac  yn  gwneyd  ei 
goreu  i  ledaenu  yr  egwyddorion  Bedyddiedig  yn  y  gym- 
mydogaeth.  Yr  oedd  y  cyfarfodydd  hyn  yn  rhái  llewyrchus 
a  llwyddiannus  iawn.  Dywedai  Mrs.  Davies  nad  oedd  yr 
adeg  hono  dy  yn  y  wlad  braidd  heb  aelod  crefyddol  ynddo, 
ac  yr  oedd  pawb  bron  yn  ymdrechu  gwneyd  rhywbeth  gyda 
chrefydd.  Teimlid  parch  mawr  at  Thomas  Price,  ac  ym- 
gynnullai  nifer  Iluosog  i'r  cyfarfodydd  hyn  bob  tro  y  byddai 
efe  yn  dyfod  allan  i  Lanamlwch.  Heblaw  yr  ymarferiad, 
yr  oedd  Price  a'i  gyfoedion  yn  ei  gael  yn  y  cyfarfodydd  a 
nodwn,  yr  oeddynt  yn  fynych  yn  ymneillduo  i"r  maes  a'r 
coedwigoedd  cylchynol  i  gynnal  cyfarfodydd  gweddi.  Clyw- 
som  y  Dr.  yn  dweyd  droion  ei  fod  ef  wedi  magu  Ilawer  o 
nerth,  ac  wedi  ymgryfhau  fel  gweddíwr  drwy  ymarferyd 
llawer  wrtho  ei  hun  mewn  coedwig  oedd  yr  adeg  hono  heb 
fod  yn  neppell  oddiwrth  Gapel  Porthydwr.  Flynyddau  yn 
ol  yr  oedd  Ilawer  o  hyn  yn  cael  ei  wneyd  hyd  y  nod  gan  y 
bobl  ieuainc  a  ymunent  â  chrefydd  yr  Arglwydd  lesu ;  ond 
ofnwn  yn  bresenol  nad  yw  yr  arferiad  yn  cael  ei  fabwysiadu 
o  gwbl  gan  y  to  sydd  yn  codi,  a  hyny  am  nad  ydynt  yn 
meddu  yr  un  yspryd,  ac  nad  yw  yr  un  dylanwadau  nerthol 
yn  gweithio  ynddynt.  Buasai  yn  dda  i'r  Eglwys  yn  fynych 
yn  bresenol  ped  arafai  ei  haelodau  hi  ychydig,  gan  ystyried 
a  meddwl  am  eu  dyledswyddau  a'u  rhwymedigaethau  cre- 
fyddol,  ac  ymneillduo  yn  fynych  i'r  maes  agored,  y  goedwig 
dewfrig,  neu  y  mynydd  tawel,  i  ddal  cymdeithas  â"r  Yspryd 
Tragwyddol,  fel  y  gwnai  Crist  gynt,  a  miloedd  o'i  ffyddlawn 
^anlynwyr  yn  yr  oesoedd  a  aethant  heibio. 


PENNOD  III. 

EI    FYNEDIAD    I    LINDAIN    AC    YN    OL. 

Gorpìuniad  ei  hrentisiaeth — Anrheg  gan  ei  feistr  iddo—  Ei  onest- 
rwydd-  Cerdded  i  Lundain—  David  jfones,  Caerdydd — Ma- 
thetes—  Cyrhaedd  y  Brifddinas — DichWhittington—  Cael  gumth 

—  Ai^ydd  ymherffeithio  yn  ei  greŷ't—Y^mino  à  sefydliadau  celf- 
yddydol  -  Mynychn  llyfygelloedd —  Darllenwr  inawr —  Cymro  ỳnr 

—  Ymaelodi  yn  Moorfields — Dechreu  pregethn  —  Ei  destyn  cyntaf 

—  Myned  at  y  Saeson — Cael  derhyniad  i'r  coleg— Gorchuyl 
diweddaf  cyn  myned  i'r  coleg—  Taln  yn  rhanol  am  ei  addysg — 
Ymhyfrydu  adrodd  helyntion  ei  fywyd—  Y  myfyrwyr  yn  ei 
dderhyn  yn  llawen. 

AR  derfyniad  ei  brentisiaeth,  anrhegodd  ei  feistr  ef  á 
phum"  punt,  fel  arwydd  fechan  o'i  barch  tuag  ato, 
am  ei  ymdrechion  egniol  i  ddysgu  ei  grefìt,  ei  ffyddlondeb 
iddo,  a"i  ymddygiadau  da  a  theilwng  tra  yn  ei  wasanaeth. 
A'r  swm  bychan  hwn  penderfynodd  Price  ddechreu  yn  y 
byd  drosto  ei  hunan.  Ni  adawodd  i'r  glaswellt  dyfu  dan 
ei  droed.  Dododd  ei  benderfyniad  ar  waith,  ac  ni  wnelai 
un  lle  y  tro  ond  Llundain  i'r  llencyn  Cymreig  un  ar  hugain 
oed,  modrwyog  ei  wallt,  a  gwridgoch  ei  wedd.  Wedi  prynu 
ychydig  ddillad,  y  rhai,  meddai  Price  pan  yn  adrodd  yr 
amgylchiadau  hyn  ei  hunan,  oedd  eu  hangen  arno ;  ac  fel 
bachgen  egwyddorol  a  gonest,  wedi  talu  pob  gofynion  arno 
yn  y  dref,  yr  hyn  a  lyncodd  y  swm  oll  o  fewn  ychydig 
sylhau,  efe  a  gyfeiriodd  ei  gamrau  tua'r  Brifddinas ;  a 
dywedir  iddo  gerdded  bob  cam  o'r  ífordd  o  Aberhonddu  i 
Lundain,  i6o  milldir,  a  chyrhaeddodd  mewn  tri  diwrnod. 
Gorfu  arno,  yn  ddiau,  alw  yn  sychedig  wrth  lawer  drws, 
fel  y  diweddar  David  Jones,  Caerdydd,  wrth  ddyfod  o  Sir 
Gaerfyddrin  "  bant  i'r  gweithiau,"  neu  yr  enwog  Mathetes 
yn  teithio  bob  cam  o  Gastell-Newydd-Emlyn  i  Ddowlais 
heb  ddim  ond  hanner  coron  yn  ei  logell,  pan  yn  ymadael 
ag  ardal  brydferth  ei  enedigaeth,  am  gwpanaid  o  ddwfr, 
ac  eistedd  efallai  dan  wylo  mewa  llawer  clawdd  i  dynu 
ei  esgid  ag  oedd  yn  dolurio  ei  droed.  Ac  yn  aml 
pan   fyddai   ei   feddwl    yn    cynHunio  trefniadau   ei   fywyd 

wedi  cyrhaedd  y  ddinas  fawr,  byddai  yr  ychydig  arian 
oedd  yn  ei  logell  wedi  twymo  gan  wres  ei  law  yn  eu 
rhifo,  eu  trafod,  a"u  troi.  0"r  diwedd,  pan  mor  fiinedig,  heb 
wybod  pa  fodd  i  roi  un  droed  o  flaen  y  llall,  daeth  dwndwr 
tragwyddol  y  modern  Babylon  i'w  glustiau,  ac  mewn 
ychydig,  yr  oedd  yn  rhodio  ar  hyd  pelmynt  ei  hystrydoedd. 
Bu  y  Dr.  yn  Cheltenham,  Bath,  a  chylchoedd  ffasiynol 
ereill,  yn  ymweled  â  hwynt  gyda  chylchdeithwyr  (toimstsj, 
tra  yn  ngwasanaeth  y  Chftons  ;  ond  dyma  y  cyflwyniad 
cyntaf  i  gyflawn  lanw  bywyd  Seisnigaidd  poblogaidd.  Y 
fath  deimladau  cymmysglyd  y  rhaid  fod  yn  ei  feddiannu 
pan  yn  agoshau,  fel  Dick  Whittington  arall,  at  brif  ddinas 
y  Saeson  ;  ond  er  yr  holl  bryderon  dwys  allai  fod  yn  codi 
yn  ei  feddwl  am  ei  ddyfodol,  bu  yn  dra  ffodus  i  gael  gwaith 
yn  union  deg  wedi  ei  chyrhaedd.  Nid  oedd  ef,  hyd  yn 
hyn,  ond  yn  baentiwr  tai ;  ond  rhagorai  yn  hyn  ar  y  cyff- 
redin.  Wedi  cyrhaedd  Llundain,  teimlodd  Thomas  Price 
awydd  i  feistroli  rhanau  mwy  celfyddydgar  ei  greft,  a 
threuliodd  ei  oriau  hamdJenol  i  gyrhaedd  hyn.  Cofrestr- 
odd  ei  enw  ar  gyfres  un  o'r  sefydliadau  celfyddydol,  a 
dysgyblodd  ei  alluoedd  yno  trwy  fyfyrdod  dwys.  Yn  yr 
amser  hwn  y  dysgodd  ei  wersi  cyntaf  mewn  grammadeg, 
hanesiaeth,  araethyddiaeth,  a  phortreadu. 

Arosodd  Price  yn  Llundain  am  bedair  blynedd  yn 
ngwasanaeth  Peto  a  Gazelle,  ac  yr  oedd  y  cyfnod  iddo  ef 
yn  un  o  gynnydd  meddyliol  a  moesol.  Yn  fuan,  daeth  yn 
aelod  o  gymdeithas  y  dynion  ieuainc  yn  y  Red  Lion  Square, 
a  mynychai  y  Mechanics'  Institute  yn  y  South  Brampton 
Buildings,  a  sefydlwyd  yn  Plymouth  Road  gan  yr  athron- 
ydd  naturiol  enwog,  Dr.  Birbeck.  Yr  oedd  Ilyfrgell 
ardderchog  yn  gyssylltiedig  â'r  sefydliad,  o'r  hon,  yn  nghyd 
ag  ystafell  y  newyddiaduron,  y  gwnaethai  Price  ddefnydd 
mynych.  Ymhyfrydai  yn  fawr  hefyd  mewn  darllen  a  my- 
fyrio  Duwinyddiaeth  Dwight.  Pan  fyddai  ereill  yn  ceisio 
y  gweithiau  gwerthfawr  hyn,  cawsid  hwy  yn  fynych  yn 
nwylaw  y  myfyriwr  ieuanc,  Thomas  Price.  Er  fod  y 
paentiwr  ieuanc  o  Frycheiniog  yn  awr  wedi  dyfod  i  fedd- 
iant  o  fanteision  mawrion  a  chyfleusderau  lluosog  i  gasglu 
gwybodaeth  fuddiol,  ac  i  ddysgu  yr  iaith  Saesneg  drwy  droi 
yn  mhlith  ac  ymgymmysgu  â  Saeson  y  brif  ddinas  ;  etto,  ni 
ddarfu  iddo  ef  gael  ei  drawsnewid  yn  dalp  o  Sais,  fel  Ilawer 
o  blant  Gwalia  a  aethant  yno,  ac  ni  chollodd  ronyn  o'i  gyd- 
ymdeimlad   á'i   wlad   nac  â'i  gydwladwyr,  megys  y  gwna 

Uawer.  Wedi  bod  yn  Lhindain  flynyddau,  gallai  seinio 
pob  gair  yn  iaith  fendigaid  ei  fam  mor  Gymroaidd  a  chroew 
a  neb.  Yr  oedd  ein  gwron  yn  ormod  o  ddyn  i  annghofio  ei 
hunan  yn  y  cyfeiriad  hwnw. 

Ar  ymadawiad  Price  o  eglwys  Porthydwr,  Aberhonddu, 
ymunodd,  trwy  lythyr  parchus  o  ollyngdod  a  gafodd,  ar 
unwaith  â'r  eglwys  Fedyddiedig  fechan  Gymreig  yn  Moor- 
fields,  ar  yr  hon  y  pryd  hwnw  yr  oedd  y  Parch.  D.  R. 
Jones,  diweddar  America,  yn  weinidog.  Tra  yno  yr  oedd 
Price  yn  un  o  athrawon  goreu  yr  Ysgol  Sul.  Yn  fuan 
wedi  ymaelodi  yma,  dadblygodd  y  paentiwr  ieuanc  awydd 
i  bregethu,  a  chafodd  gymhelhad  gan  y  frawdohaeth.  Ei 
destyn  cyntaf  oedd,  "  Wele  Oen  Duw,  yr  Hwn  sydd  yn 
tynu  ymaith  becìiodau  y  byd,"  loan  i.  29.  Profodd  ei 
anerchiad  cyntaf  yn  dra  derbyniol  gan  yr  eglwys  a'r  gyn- 
nulleidfa.  Cymmerodd  liyn  le  tua'r  flwyddyn  1838.  Er  y 
boddlonrwydd  a  roddodd  y  pregethwr  ieuanc  ar  ei  gy- 
chwyniad  yn  y  gwaith  pwysig  o  gyhoeddi  Crist  yn  Geidwad, 
nid  oedd  y  gefnogaeth  a  roddid  iddo  gan  yr  eglwys  yn  fawr 
iawn.  Felly  tueddwyd  ef  i  ymuno  â'r  eglwys  Seisnig  yn 
Eagle  Street ;  ond  er  ei  fod  wedi  myned  at  y  Saeson,  yr 
oedd  yn  pregethu  ac  yn  siarad  yn  gyhoeddus  yn  awr  ac 
eilwaith  wrth  ei  gydwladwyr  inewn  gwahanol  barthau  o'r 
ddinas.  Yr  oedd  yn  Uwyddiannus  iawn.  Cydnabyddai 
pawb  a'i  hadwaenai  fod  iddo  ddyfodol  dysglaer ;  ac  y  mae 
bywyd  defnyddiol  a  gwerthfawr  y  Dr.  enwog  wedi  proii 
fod  eu  barnau  a'u  syniadau  yr  adeg  hono  yn  gywir  aiii 
dano.  Ar  gais  taer  yr  eglwys  (ac  nid  fel  un  yn  neidio  o'r 
clawdd  i'r  pwlpud  ac  heb  ei  alw),  gadawodd  ei  greff"t,  ac 
ymgyssegrodd  yn  drwyadl  i  waith  mawr  y  weinidogaeth. 
Wedi  gwneyd  apehad  rheolaidd  yn  y  dull  arferol,  derbyn- 
iwyd  ef  yn  fyfyriwr  yn  y  flwyddyn  1842,  yn  Atlirofa  y 
Bedyddwyr  yn  Mhontypwl,  lle  y  bu  yn  llwyddiannus  am 
dair  blynedd  a  hanner.  Dr.  Thomas  oedd  y  llywydd  yr 
amser  hwnw,  a'r  Parch.  George  Thomas,  A.C.,  yn  gyd- 
athraw  ag  ef.  Rhif  y  myfyrwyr  yr  adeg  hono  oedd  21. 
Derbyniwyd  Price  i'r  coleg  yn  ol  mynegiad  y  llywydd  y 
flwyddyn  hono  o  eglwys  Eagle  Street,  Llundain,  ar  ei 
draul  ei  hun  ;  ac  fel  y  gwehr  yn  Hanes  Athrofeydd  Cymrii, 
gan  Rufus,  yr  oedd  y  draul  hono  yn  £^0  iddo. 

Cyn  myned  i'r  Coleg,  treuHodd  Price  ychydig  amser 
yn  Aberhonddu,  ac  ardal  ei  enedigaeth,  ac  yn  brawf  o  barch 
ei  hen  feistr  ato  a'i  ymddiriedaeth  ynddo,  rhoddodd  iddo  y 

gorchwyl  o  baentio  ball-room  y  Castle  yn  Aberhonddu.  Cofus 
genym  ei  glywed  yn  adrodd  am  hyn  wrth  ei  hen  gyfaill, 
Jenkin  Howell,  Aberdar,  mewn  banguet  a  gynnehd  yn  yr 
ystafell  er  anrhydedd  i  Syr  WiUiam  Thomas  Lewis, 
Mardy,  Aberdar,  yr  adeg  y  gwnaed  ef  yn  Uch  Sirydd,  ac 
nid  tŷ  cyffredin  oedd  y  Castle.  Hwnw,  meddai  y  Dr.,  oedd 
y  gorchwyl  cyflogedig  diweddaf  gyda'i  grefft. 

Yr  oedd  ymdeithiad  Thomas  Price  yn  y  byd  Seisnigaidd, 
ac  yn  neillduol  ei  ddyfodiad  o'r  brif  ddinas,  yn  rhoddi  iddo 
safle  a  phoblogrwydd  yn  mhhth  y  myfyrwyr,  oblegyd  yr 
oedd  Llundain  mor  ddyeithr  a  Kamschatka  iddynt  hwy. 
Teimlai  Price  ddyddordeb  neillduol  pan  yn  y  Coleg  i  ad- 
rodd  wrth  ei  gydfyfyrwyr,  fel  Columbus  arall,  hanes  ei 
deithiau,  y  rhyfeddodau  mawrion  a'r  golygfeydd  gogonedd- 
us  yr  oedd  wedi  eu  gweled  mewn  gwahanol  fanau,  a  gwran- 
dawai  y  bechgyn  gyda'r  astudrwydd  a'r  mwynhad  mwyaf 
arno. 

Frice  meu'ii  cylch  newydd  -  Cyfiiod  puysig  —  Myned  ir  coleg — ■ 
Dysgu — Barn  Spinther  avi  addysg — Gihbon — Syr  Walter  Scott 
— Hunan-ymroad — Ennill  parch  fel  myfyriu'r — Ei  fyuyd  ath- 
rofaol,  gan  Dr.  Roberts—Ei  gydfyfyruyr  -  Barddoniaeth — Ei 
draethodau  colegaui  -  Manylruydd  ei  lafiir — Y  pynciau  fyfyr- 
iodd — Meddui  parod — Ei  boblogruydd  fel  pregethu'r — Ei  gyd- 
fyfyruyr  yn  ddynion  o  nod  ac  enw. 

BELLACH  yr  ydym  yn  cael  Price  me\\n  cylch  newydd, 
ac  yn  dechreu  ar  gyfnod  pwysig  iawn  yn  hanes  ei 
fywyd.  Er  ei  fod  wedi  troi  fel  y  nodasom  yn  mhhth  pobl 
efrydol  yn  hyfrgelloedd  y  Brif  Ddinas,  nid  oedd  y  cylchoedd 
y  bu  ynddynt  o'r  blaen,  fe  ddichon,  mor  newydd  a  dyeithr- 
iol  iddo  â'r  bywyd  colegawl ;  ac  er  ei  fod  fel  gwenynen  wedi 
ymroddi  yn  ddiwyd  i  gasglu  ychydig  wybodaeth  tra  y  can- 
iatäai  manteision  ac  amgylchiadau  iddo;  etto,  yn  yr  ystyr 
hwn,  dyma'r  cyfnod  pwysicaf  yn  ei  hanes,  oblegyd  credwn 
fod  cyfnod  addysg  mewn  ysgol  neu  athrofa  o  ganlyniad  tra 
phwysig  i  fywyd  dyfodol,  ac  yn  gyffredin  yn  rhoi  cyfeiriad 
priodol  iddo  a  symbyHad  i  feddylgarwch,  arsylwad,  a  phrof- 
iad,  yn  ystod  gyrfa  y  cyfryw  fywyd.  Gelhr  yn  briodol 
ddweyd  mai  "  Y  plentyn  yw  tad  y  dyn,"  ac  addysg  sydd 
yn  ffurfio  y  plentyn.  Felly  yn  gywir  y  gellir  dweyd  fod 
dylanwad  nerthol  gan  y  wybodaeth  a  gasgla  a'r  hyffordd- 
iant  a  dderbynia  yr  efrydydd  ieuanc  yn  ystod  ei  yrfa  goleg- 
awl,  oblegyd  yn  gyffredin  yr  hyn  ydyw  yn,  ac  yn  gadael  yr 
athrofa  a  ellir  dysgwyl  ei  gael  drwy  ei  holl  fywyd. 

Fel  y  sylwyd  yn  flaenorol,  nid  oedd  Price  pan  yn  myned 
i'r  coleg  wedi  cael  ond  ychydig  addysg,  am  fod  ei  fanteision 
i  hyny  yn  brin,  ac  nid  oes  genym  hanes  ei  fod  wedi  cael, 
fcl  y  mwynheir  yn  aml  y  blynyddau  hyn  gan  ein  hymgeis- 
wyr  i'r  colegau,  ysgol  ragbarotoawl,  ac  nid  oedd  wedi  cael 
neb  yn  neillduol  i'w  roddi,  fel  y  dy wedir,  ar  ben  y  ffordd ; 
ond  chwiliodd  am  dani  drwy  ymroad  egniol  i  ddiwyllio  ei 
feddwl  ei  hunan,  a  chafodd  dderbyniad  croesawus  i  un  o 
hen  sefydliadau  addysgol  mwyaf  buddiol  ac  anrhydeddus  y 

Bedyddwyr,  nid  yn  unig  yn  y  Dywysogaeth,  ond  hefyd  yn 
y  deyrnas. 

Aeth  Price  i'r  Athrofa  fel  y  dylai  pob  dyn  ieuanc  fyned 
—  I  DDYSGU.  Er  na  fu  tymhor  ei  arosiad  yn  faith  ynddi, 
gadawodd  y  ddysgyblaeth  gafodd  tra  yno  ei  hol  arno  am  ei 
oes.  Dywed  Spinther  mai  "  dysgu  meddwl  a  deall "  yw 
amcan  uchaf  dysgyblaeth  feddyliol,  ac  os  na  chyrhaeddir 
hyn,  nid  yw  wahaniaeth  pa  faint  o  amser  gaiíf  yr  efrydydd 
ieuanc  yn  yr  athrofa,  neu  beth  fyddo  saíle  yr  athrofa  y  byddo 
ynddi.  Nid  yw  yr  athrofa  yn  gwneyd  nemawr  mwy  i  neb 
nâ'i  ddysgu  i  drin  yr  arfau,  fel  y  gelHr  etto  ymladd  y  frwydr. 
Amser  ydyw  i  osod  y  sylfaen  i  lawr  fel  y  gelhr  etto  adeiladu. 
Ymdrech  bersonol  drwy  gydol  oes  sydd  yn  dysgyblu'r  gallu- 
oedd  ac  yn  cyfoethogi'r  meddwh  Heb  hyny,  nid  yw^  yr 
hyíforddiad  gaiffy  dyn  yn  ei  ieuendtid,  bydded  hir  neu  fyr, 
ddim  amgen  golch  aur  ar  efydd.  "  IMae  gan  bob  dyn," 
meddai  Gibbon,  "  ddwy  ddysgeidiae.th — un  a  dderbynia 
oddiwrth  ereill  ac  un  fwy  pwysig  a  rydd  iddoeihun."  "Y 
rhan  oraf  o  ddysgeidiaeth  pob  dyn,"  meddai  Syr  Walter 
Scott,  "  yw  yr  hon  a  rydd  iddo  ei  hun."  Nid  yw  y  ddysg- 
eidiaeth  a  dderbynir  yn  yr  ysgoHon  gwahanol  ond  dechreu- 
ad,  ac  y  mae  yn  werthfawr  yn  benaf  am  ei  bod  yn  hyfforddi 
y  meddwl  ac  yn  ei  arferyd  i  ymroad  ac  astudiaeth  barhaus. 
Y  mae  y  wybodaeth  gasgla  y  dyn  drwy  lafur  caled  ac 
hunan-ymroad  yn  eiddo  mwy  gwirioneddol  iddo  nâ  dim  a 
roddir  ynddo  gan  ereill.  Maehon  yn  tynu  allan  ei  alluoedd 
goraf  ac  yn  magu  ynddo  nerth  anorchfygoL  Yr  oedd  y 
wybodaeth  werthfawr  hon  wedi  dyfod  yn  etifeddiaeth  for- 
euol  i  Price,  ac  ychwanegai  gufydd  at  gufydd,  maes  at  faes, 
yn  gysson  nes  yr  oedd  wedi  myned  yn  gyíîredinol  a  llydan. 
Ond  ei  osodiad  ar  ben  yr  iawn  fîordd  yn  yr  athrofa  a  wnaeth 
iddo  allu  cerdded  mor  nerthol,  a  gorchfygu  anhawsderau 
mor  fawrion  yn  ystod  ei  fywyd  defnyddiol  a  gwir  werthfawr. 
Ni  chamdreuhodd  ei  amser  fel  efrydydd.  Defnyddiodd  ef 
i  bwrpas.  Ymosododd  yn  egniol  i  gasglu  gwybodaeth. 
Gwnacth  gynnydd  canmoladwy  yn  ei  efrydiaeth,  a  gosod- 
odd  i  lawr  sylfeini  cedyrn  ar  gyfer  llafur  personol  yn  y 
dyfodol.  Ennillodd  iddo  ei  hun  air  da  gan  ei  athrawon 
dysgedig  a'i  gydfyfyrwyr  parchus  fel  gwr  ieuanc  caredig, 
ymroddgar,  a  chrefyddoL  Profir  hyn  i  raddau  gan  y  ffaith 
gronichr  yn  Myncgiad  y  Llywydd  am  Orphenaf  y  ^oain, 
1845,  i'r  perwyl  foíj  Mri.  N.  Thomas,  Thos.  Price,  a  Thos. 
Evans,  wcdi  appclio  am  estyniad  o'u  ham.ser  yn  y  coleg  ac 

i'r  pwyllgor,  ar  gymmeradwyaeth  yr  athrawon  o'u  hym- 
ddygiadau,  galluoedd,  a'u  cyrhaeddiadau,  ganiatau  y  ffafr 
o  flwyddyn  arall  iddynt  yn  y  ty,  gan  y  credent  yn  drwyadl 
y  troent  allan  yn  weinidogion  neillduol  gymhwys  o'r  Testa- 
ment  Newydd.     Ac  ni  siomwyd  hwynt  yn  un  o  honynt. 

Ysgrifena  ei  hen  gydfyfyriwr  talentog,  yr  enwog  Barch. 
John  W.  Todd,  D.D.,  Sydenham,  yn  ddyddorol  ychydig  o 
hanes  bywyd  colegawd  Price.  Dyma  fel  y  dywed  yn  y 
Saesneg  :  — 

"  Ffurfiwyd  fy  adnabyddiaeth  foreuaf  â  Dr.  Price  yn  y  flwyddyn 
1842  neu  1843,  pan  y  dechreuodd  ar  ei  fyfyrdodau  yn  Ngholeg  Pont- 
ypwl.  Yn  flaenorol  i'w  ddyfodiad  i'r  athrofa  yr  oedd  wedi  enwogi  ei 
hun  fel  gweithiwr  egniol  yn  Eglwys  Eldon  Street,  Llundain,  ac  fel 
dyn  ieuanc  o  yspryd  cyhoeddus,  yr  oedd  wedi  ennill  sylw  drwy  wrth- 
wynebu  amddiffynwyr  Cydfrodoriaeth  (SotiaUsm),  heb  ofni  ymosod 
ar  eu  harweinydd,  yr  enwog  Owen,  yr  hwn  a  yrodd  i  ddyryswch  drwy 
roddi  iddo  gyfres  o  ofyniadau  pwysig.  Yr  oedd  yr  argraff  a  wnaéth 
ar  ei  gydfyfyrwyr,  ychydig  o'r  cyfryw  sydd  yn  aros  hyd  heddyw,  yn 
dra  fifafriol ;  ac  edrychem  arno  fel  dyn  o  addewid  ddiamheuol,  yn  Uawn 
o  egnion  diflino,  ac  wedi  ei  fwriadu  i  safle  uchel,  nid  yn  unig  fel  gwein- 
idog,  ond  hefyd  fel  arweinydd  mewn  bywyd  cyhoeddus.  Yn  herwydd 
fod  y  coleg  yn  dra  llawn  yn  ystod  ein  harosiad  yno,  rhoddodd  ein 
hanwyl  athraw,  Dr.  Thomas,  yr  hwn  yn  llythyrenol  a  addolem,  un 
o'i  ystafelloedd  yn  ei  dy  ei  hun  at  ein  gwasanaeth,  ac  am  resymau 
gwybyddus  iddo  ei  hun  yn  unig,  dewisodd  Dr.  Price  a  minau  ei  def. 
nyddio.  Dygodd  hyn  ni  yn  naturiol  i  berthynas  agosach  nâ'r  cyffre- 
din,  ac  achosodd  ffurfiad  cyfeiUgarwch  rhyngom  sydd  wedi  aros  yn 
ddidor  am  dros  ddeugain  mlynedd.  Yn  naturiol,  yn  y  rhan  fwyaf  o'n 
harferion  a'n  chwaeth  yr  oeddera  yn  dra  gwahanol ;  ond  yr  oedd  yn 
rhaid  fod  elfenau  yn  cynnyrchu  rhyw  debygrwydd  rhyngom  a'n  tynai 
i  gydymdeimlad  cymdeithasol  â'n  gilydd,  y  rhai  gobeithiaf  ydynt  wedi 
eu  hadnewyddu  yn  y  cylch  dibechod  hwnw  sydd  yn  ddatguddiedig  yn 
unig  i'n  ffydd." 

Dywed  Dr.  Roberts,  Pontypridd,  fel  hyn  am  Dr.  Price 
yn  yr  athrofa  :  — 

•'  Adeg  bwysig  a  phryderus  yn  hanes  gweinidog  yw  amser  ei  fyned- 
iad  i'r  athrofa.  Mae  yr  amgylchiad  hwn  yn  fy  hanes  mor  fyw  yn  fy 
nghof  a  phe  doe  y  cymmerodd  le,  er  fod  mwy  na  phum'  mlynedd  a 
deugain  wedi  myned  heibio  er  hyny.  Yn  hwyr  dydd  gauafol  yn  gynnar 

yn  mis  lonawr,  1844,  cyrhaeddais  Bontypwl  yn  Dghwmni  Mr.  Lot 
Lee  ;  ac  yn  naturiol,  aethom  yn  gyntaf  oll  i  d^'  fy  hen  gyfaill  caredig, 
y  diweddar  Hybarch  Edward  Evans,  diweddar  o  Ddowlais,  yr  hwn 
oedd  y  pryd  hwnw  yn  weinidog  y  Tabernacl,  Pontypwl,  ac  yn  byw 
uwchlaw  yr  Athrofa  ar  Benygarn.  Yno  cwrddasom  â  Mr.  Thomas 
Evans,  o'r  Hafod  Boeth,  Pandy'rcapel,  yr  hwn  oedd  ar  y  pryd  yn 
fyfyriwr,  ac  a  fu  farw  yno  ryw  flwyddyn  a  hanner  ar  ol  hyny,  o'r 
typhus  fever,  ac  a  gladdwyd  wrth  hen  gapel  Penygarn.  Yr  oedd  efe  yn 
gyfaill  calon  i  Dr.  Price,  ac  yn  yr  un  dosparth  ag  ef.  Aeth  Mr.  Lee  a 
minau  gyda  Mr.  T.  Evans  dan  grynu  i'r  Athrofa  yn  lled  hwyr  y  nos 
hono  :  a  bu  peth  ymryson  pa  un  o  honom  oedd  y  myfyriwr  hynaf — y 
senior.  Ond  cafwyd  mai  Mr.  Lee  gamodd  gyntaf  dros  drothwy  y  coleg- 
dy,  ac  felly  rhoddwyd  y  flaenoriaeth  gyntaf  iddo  ef.  Ar  ol  myned  i 
mewn,  eisteddasom  yn  yr  ystafell  giniawa,  a'n  calonau  yn  curo  yn  gyf- 
lymach  nag  arferol,  a  gadawodd  y  brawd  T.  Evans  i  ofalu  am  ryw 
orchwylion  oedd  ganddo.  Pwy  ddaeth  i  fewn  gyntaf  ond  Mr.  Evan 
Meredydd  fleuan  Grug),  yn  ymddangos  yn  frysiog,  a  golwg  wyllt  ac 
annybynol  arno.  Cyfarchodd  ni,  mae'n  wir ;  ond  yr  oedd  ei  gyfarch- 
iad  yn  oer,  ei  ymddangosiad  yn  annybynol,  a'r  drem  a  daflodd  arnom 
yn  dangos  ei  fod  ar  delerau  da  ag  ef  ei  hun,  ac  yn  lled  ddisylw,  os  nad 
diystyrllyd,  o  ereill.  Yr  oedd  yr  olwg  arno  a  thuedd  i  beru  braw,  tra 
y  safai  a'i  gefn  at  y  tân,  ei  ddwylaw  o'r  tu  ol  iddo,  ei  wallt  trwchus 
wedi  ei  droi  fel  dau  gorn  hwrdd  uwchlaw  ei  glustiau,  heb  sylwi  dim 
arnom,  gan  mor  llwyr  yr  ymddangosai  wedi  ei  lyncu  gan  ryw  fyfyrdod- 
au  a  allasent  fod  yn  ymwthio  yn  ei  feddwl.  Rhyw  argraff  anffafriol 
gafodd  ei  ymddangosiad  ar  fy  meddwl,  ac  ni  Iwyddodd  adnabyddiaeth 
pellach  i  symmud  yr  argraff  a  gododd  o'i  bresenoldeb  y  pryd  hwnw  ar 
fy  meddwl.  Yn  nesaf  ar  ei  ol  ef  daeth  Mr.  Evan  Thomas,  wedi  hyny 
y  Parch  Evan  Thomas,  Casnewydd,  Sir  Fynwy  i  fewn,  a  lled  fyr  a 
sych  oedd  ei  gyfarchiad  yntau  ;  ond  yr  oedd  rhywbeth  yn  ei  gyfarch- 
iad  a'i  wynebpryd  siriol  ef  yn  peru  i  mi  farnu  yn  well  am  dano  nag  am 
ei  flaenorydd.  Pa  fodd  y  bu  ar  ol  hyny  y  nos  hono,  nid  yw  fy  nghof 
yn  rhyw  frysiog  iawn,  gan  fod  pryder  ac  ofn  wedi  fy  meddiannu  i'r 
fath  raddau  fel  nas  gallwn  braidd  feddwl  am  dani  na  thalu  nemawr  o 
sylw  i  neb. 

"Yn  ffodus  neu  anffodus  i  ni  fel  dau  ddyfodiad  newydd,  daethom  y 
nos  hono  neu  yn  gynnar  dranoeth  i  gyffyrddiad  ag  un  Mr.  D.  Davies, 
un  o  Landyssul  os  wyf  yn  cofìo  yn  dda,  yr  hwn,  am  ryw  drosedd 
neu  gilydd  ar  rai  o  ddeddfau  y  ty,  oedd  wedi  ei  osod  o'r  neilldu  mewn 
dystawrwydd  ac  unigedd  gan  ei  gydfyfyrwyr,  heb  neb  yn  meiddio 
siarad  gair  ag  ef ;  ac  efe  oedd  yr  unig  un  a  ddangosodd  serch  neiU- 
duol  tuag  atom,  a  hyny,  fel  y  cawsom  ar  ddeall  wedi  hyny,  er  mwyn 

cael  rhywun  i  gymdeithasu  gydag  ef,  oblegyd  hyd  hyny  nid  oedd  Mr. 
Lee  a  minau  dan  y  ddeddf,  eithr  dan  ras  Ryw  nos  Lun  yn  lled 
fuan  daeth  y  dirgelwch  i'rgolwg;  cynnaliwyd  brawdlys  ar  y  cyhudd- 
edig ;  dyfarnwyd  fod  yr  hyn  oedd  efe  wedi  ei  ddyoddef  yn  ddigon  o 
gosp  am  y  trosedd  ;  derbyniwyd  ef  yn  ol  i'r  frawdoliaeth  efrydol ; 
ac  DÌ  chawsom  ni,  y  dyfodiaid  newydd,  nemawr  mwy  o'i  sylw.  Yn 
y  prawf  hwn  cymmerodd  y  brawd  T.  P.  Price  (Thomas  Protheroe 
Price),  oblegyd  felly  y  gelwid  ef  y  pryd  hwnw,  ran  fîaenllaw,  ond  nid 
wyf  yn  cofio  pa  ochr.  O'r  amser  hwnw  allan  daeth  Dr.  Price  yn  wrth- 
ddrych  neillduol  fy  sylw  ar  gyfrif  ei  fifraethineb,  ei  arabedd,  ei  wrol- 
deb,  ei  symmudiadau  gwenolaidd,  ei  garedigrwydd  gwresog,  ei  fyw- 
iogrwydd  rhyfedd,  a'i  feddwl  amryddonol  (versatile).  Ar  gyfrif  y 
nodwedd  olaf  a  ganfum  yn  ei  gymmeriad,  fy  marn  am  dano  yw,  y 
gallasai  enwogi  ei  hun  mewn  llawer  maes  heblaw  yn  y  weinidogaeth. 
Gallasai  wneuthur  ystadegydd  a  chofrestrydd  enwog,  dadleuydd  neu 
gyfreithiwr  o  fri,  neu  hanesydd  neu  wladweinydd  o  bwys  a  defnydd- 
ioldeb ;  ond  y  weinidogaeth  Efengylaidd  a  ddewisodd  efe,  ac  nid  oes 
angen  am  dystiolaethau  pa  mor  fawr  yr  enwogodd  ei  hun  yn  y  maes 
hwn ;  y  mae  ei  hanes  a'r  gwaith  mawr  a  gyflawnodd  yn  Nghwm 
Aberdar,  a'r  enwogrwydd  a  ennillodd  drwy  Gymru  benbaladr,  a 
gwledydd  ereill  hefyd,  yn  brawfion  digonol  o  hyny. 

"  Yr  oedd  un  peth  yn  ei  nodweddu  yn  arbenig,  sef  ei  graffder 
meddyliol,  a'r  cyflymder  gyda'r  hwn  y  deallai  unrhyw  fater  a  ddygid 
ger  ei  fron,  a  chywirdeb  y  farn  a  ffurfiai  am  dano.  Yr  oedd  y  craff- 
der  hwn  ynddo  yn  dwyn  delw  (intuition)  y  rhyw  deg,  y  rhai,  lawer 
o  honynt,  a  welant  drwy  achos  ar  unwaith,  heb  drafferthu  i  fesur  a 
phwyso,  ac  a  ffurfiant  farn  gywirach  yn  fynych  nag  a  wna  y  rhyw 
arall  ar  ol  troi  y  peth  yn  eu  meddwl  am  amser.  Ni  chymmerai  Dr. 
Price  ond  ychydig  funydau,  ac  yn  aml  ond  ychydig  eiliadau,  i  ffurfio 
barn  ar  achos  dyrus,  ac  fynychaf,  mewn  naw  achos  o  ddeg,  yr  oedd  ei 
farn  yn  gywir  Arweiniai  y  cyflymder  hwn  ef,  er  hyny,  weithiau  i 
wrthuni.  Cof  genyf  am  ddyfodiad  y  gair  Saesneg  telegram  i  arferiad 
cyffredin  yn  hanes  rhyfel  y  Crimea.  Yr  oedd  amryw  o  weinidogion 
Morganwg  yn  ei  gwmni,  ac  un  o  honynt  yn  darllen  hanes  y  rhyfel  yn 
nn  o'r  newyddiaduron,  yn  yr  hwn  yr  arferid  y  gair  crybwylledig.  Gan 
fod  ystyr  y  gair  yn  anadnabyddus.  gofynodd  rhywun  beth  oedd  ei 
feddwl.  Atebai  Dr.  Price,  gyda'i  barodrwydd  arferol,  mai  newydd 
neu  hyspysiad  ydoedd  yn  cael  ei  drosglwyddo  trwy  arwyddion  gweledig 
mewn  manau  cyhoeddus  rhwng  yr  anfonydd  a'r  derbynydd,  tebyg  i'r 
pellebyr  arddwyddonol  (Semaphore  Telegraph)  oedd  flynyddau  yn  ol  ar 
Bengogarth,  ger  Llandudno,  a  manau  ereill  ar  arfordir  Gogledd  Cymru 
rhwng  Caergybi  a  L'erpwl.     Awgrymodd  rhywun  yn  y  cwmni  fod  ffurf 

y  gair  telegram  (pellysgrif)  yn  arwyddo  y  genadwri  ei  hunan  (telegraỳhic 
message),  yn  hytrach  na'r  modd  y  trosglwyddid  hi  ;  ond  mynai  y  brawd' 
yn  ei  frwdfrydedd  arferol,  mai  efe  oedd  yn  iawn,  a  bu  pawb  ereill  yn 
ddystaw  rhag  bod  cynhwrf  yn  eu  plith.  Yn  ol  ỳr  hen  ddiareb,  "  Y  neb 
sydd  heb  ei  fai  sydd  heb  ei  eni  "  Bai  penaf  y  brawd  anwyl  Priceoedd 
ei  gyndynrwydd  i  lynu  yn  ei  olygiadau  wedi  iddo  unwaith  roddi  myn- 
egiad  iddynt.  Glynai  ynddynt  fel  y  gele,  pa  mor  gryíìon  bynag  fyddai 
y  rhesymau  a  ddygid  yn  eu  herbyn.  Cafwyd  amryw  brawfìon  o  hyny 
yn  nghynnadleddau  Cymmanfa  Morganwg,  yr  hyn  fyddai  yn  achlysur 
weithiau  i  ddwyn  brodyr  gledd  yn  nghledd  ag  ef. 

"  Er  hyny,  yr  oedd  yn  gwbl  ddiddrwg  a  diddichell.  Ni  ch'ai  dial- 
garwch  le  i  ymnythu  yn  ei  enaid,  na  dim  adgof  o'r  frwydr  i  aros  ar  ei 
feddwl ;  maddeuai  i'r  ymosodwr  cyn  i'r  haul  fachlud,  a  hyny  hyd  y 
nod  pan  y  gwnaethid  cam  ag  ef.  Gwyr  yr  ysgrifenydd  yn  dda  am  y 
nodwedd  hon  ynddo.  Mor  bell  ag  yr  wyf  yn  cofio,  gydag  ef  y  cefais 
y  ffrae  gyntaf  yn  ystod  fy  ngyrfa  athrofaol,  a  ffrae  nwydwyllt  oedd  hi. 
Yr  oedd  ef  yn  lled  ffyrnig,  ac  yn  arfer  geiriau  miniog ;  a  minau,  yn  ol 
fy  nhymheredd  boeth  arferol  y  pryd  hwnw,  wedi  gwylltio  yn  eithafol,  ac 
yn  mhoethder  y  frwydr  wedi  gwneuthur  ymosodiad  creulon  arno,  a 
defnyddio  enwau  arno,  gan  ei  alw  yn  ieithwedd  y  Gogledd  yn  hen  gleỳ 
gerryg,  yn  mhlith  enwau  ereill.  Ond  mor  fuan  ag  yr  aeth  yr  ymrafael 
drosodd,  ymddengys  i  bob  rhith  o  adgof  o  honi  ddiflanu  o'i  fynwes. 
Daethom  yn  nes  at  ein  gilydd,  a  ffynodd  cyfeillgarwch  agosach  rhyng- 
om  nag  o'r  blaen  tra  y  buom  gyda'n  gilydd  yn  yr  athrofa.  Daeth  yr 
un  peth  i'r  golwg  yn  ein  hanes  yn  fuan  ar  ol  i  mi  sefydlu  yn  Mhonty- 
pridd.  Mewn  cynnadledd  lleyr  ymddangosai  arwyddion  o  bleidgarwch, 
gwneuthum  ymosodiad  lled  finiog  ar  y  brodyr  a  ymddangosent  i  mi  yn 
bleidgar,  ac  yn  enwedig  ar  Dr.  Price,  cadeirydd  y  gymmanfa  y  flwydd- 
yn  hono.  Nid  oes  angen  am  fyned  i'r  manylion,  ond  mor  bell  ag  y 
dangosant  y  nodwedd  a  grybwyllwyd  yn  nghymmeriad  Dr.  Price.  Yr 
wyf  yn  cofio,  fel  pe  buasai  wedi  cymmerj'd  lle  ddoe,  fod  ofn  ar  fy  enaid 
gwrdd  â  Dr.  Price  wrtho  ei  hunan  ar  ol  y  gynnadledd,  rhag  y  buasai  yn 
cyfeirio  cyflegrau  tanllyd  ei  lid  ar  ei  ymosodwr  crynedig.  Cwrddais  ag 
ef  yn  fuan  ar  yr  heol ;  ond  yn  lle  gwg,  gwen  oedd  ar  ei  wyneb  serchog 
ac  agored  Estynodd  ei  law  i  mi,  yr  hon  a  ddangosai  yn  ei  hysgydwad 
cynhes  fod  ei  holl  galon  ynddi. 

Peth  arall  a  nodais  ynddo  yn  dra  boreu  yn  yr  athrofa,  oedd  ei  sel  a'i 
ffyddlondeb  o  blaid  gwirioneddau  athrawiaethol  Cristionogaeth.  Daeth 
dyn  ieuanc  i  Bontypwl,  yr  hwn  a  broffesai  ei  hun  yn  anffyddiwr,  os 
nad  yn  atheist,  a  thynai  amryw  i'w  wrando  ar  betryal  marchnad  y  dref 
i  wrando  arno  yn  gwawdio  yr  Ysgrythyrau.  ac  yn  diystyru  yr  lawn  ac 
athrawiaethau  Efsngylaidd  ereiU.     Methodd  brsvdfrydedd  Cristioaogol 

Dr.  Price  a  dal  yr  ymosodiad ;  rhoddodd  her  i'r  ymosodwr,  a  bu 
gornest  frwd  rhyngddynt  ara  amser  lled  hir  un  hwyrddydd  haf.  Beth 
bynag  am  ddoethineb  y  mudiad,  profodd  Dr.  Price  ei  fod  yn  meddu 
ar  nodweddion  angenrheidiol  dadleuydd  llwyddiannus ;  ac  nid  hir  y 
bu  y  gwr  dyeithr  cyn  gadael  y  dref,  heb  ddychwelyd  yno  mwy  tra  y 
bum  I  yn  yr  athrofa ;  pa  fodd  y  bu  hi  ar  ol  hyny  nis  gwn.  Tueddai 
Dr.  Price  i  fod  yn  Galfìn  lled  uchel,  fel  y  dengys  ei  awydd  pender. 
fynol  i  gadw  y  braslun  o  gyffes  ffydd  a  ymddengys  o  flwyddyn  i 
flwyddyn  ar  ddechreu  Gylchlythyr  Cymmanfa  Morganwg.  Am  a  wn 
I,  credai  am  "  brynedigaeth  neiUduol ;"  nad  oedd  a  fyno  Aberth  y 
Groes  â  neb  ond  â'r  etholedigion.  Er  hyny,  pregethai  Efengyl  mor 
llydan  â'r  byd  oll ;  ac  yr  oedd  ei  appeliadau  a'i  gymhellion  at  y 
gwrandawyr  mor  uniongyrchol  a  thaer  â  neb  o  honom.  Gall  hyn 
ymddangos  i  rai  o  honom  yn  annghyssonadwy  ;  ond  yr  oedd  efe  yn 
hyn  yn  debyg  i  bregethwr  mawr  a  llwyddiannus  y  Brif  Ddinas,  Mr. 
Spurgeon. 

"  Daeth  y  nodwedd  Galfìnaidd  ynddo  i'r  golwg  pan  oedd  yn  yr 
athrofa.  Rai  blynyddoedd  yn  gynnarach.nâ  hyny,  ymgyfathrachodd 
brodyr  enwog  yn  y  weinidogaeth  yn  Siroedd  Mynwy  a  Morganwg, 
yn  mhlith  y  rhai  yr  oedd  y  pregethwr  enwog  a  meddylgar,  y  di- 
weddar  Barch.  James  Richards,  Pontypridd.  Nid  oedd  un  amcan 
amheus  gan  y  brodyr  hyn,  ond  cododd  eu  hunoliaeth  o  debygrwydd 
meddwl  a  chwaeth  ;  ond  cynnyrchodd  yr  undeb  amheuaeth  yn  medd- 
yliau  brodyr  da  ereiU  fod  yma  amcan  i'w  diystyru  hwy ;  ac  o  dipyn 
i  beth  aeth  yr  amheuaeth  hon  yn  deimlad  byw,  a  bu  yn  achos  o 
ymryson  mawr.  Achosodd  bellder  teimlad  rhwng  brodyr  da,  a  gelwid 
y  dosparth  cyntaf  yn  "  Wyr  y  Clwb,"  a  rhengid  ereill  yn  mhlith  eu 
gwrthwynebwyr.  Edrychid  ar  y  cyntaf  fel  Fulleriaid  anuniongred, 
os  nad  yn  rhy w  bethau  gwaeth  nâ  hyny ;  ac  edrychai  eu  pleidwyr 
ar  y  dosparth  arall  fel  rhai  yn  dal  yr  hen  athrawiaeth  iachus.  Yr 
oedd  dylanwad  yr  ymraniad  hwn  wedi  gweithio  ei  hun  i  blith  y 
myfyrwyr  cyn  i  mi  fyned  i'r  athrofa.  a'r  myfyrwyr,  amryw  o  honynt, 
yn  Glubmen,  ereiU  yn  Anti-Cltibmen,  ac  ereill  heb  ogwyddo  y  naill 
ffordd  na'r  llall.  Dr.  Price  oedd  y  prif  ddyn  yn  mhhth  yr  ail  ddos- 
parth  crybwylledig ;  a  mawr  oedd  y  sêl  a  ddangosai  wrth  wrthwyn- 
ebu  "  Gwyr  y  Clwb"  ac  amddiffyn  eu  gwrthwynebwyr.  Gan  fod  yr 
ychydig  fyfyrwyr  o'r  Gogledd  oeddynt  yn  yr  athrofa  ar  y  pryd  yo 
perthyn  i'r  dosparth  cyntaf,  i  hwnw  y  bwriais  I  fy  nghoelbren  mor 
bell  ag  y  cymmerais  ran  o  gwbl  yn  yr  ymryson.  Er  mor  fach  ac 
anaml  ei  thrigolion  yw  Cymrw,  erysrhyvi  glannishness  rhyfedd  i  ffynu 
yn  ein  piith  er  cywilydd  a  cholled  i  ni.  Yr  wyf  yn  credu  y  byddai 
yn  fanteisiol  i  ni,  fel  cenedl,   pe    byddai    modd    i    ni    annghofio   fod 


24  Bywgraffiad  Dr.  Price.  [pen.  iv. 

Dehau  a  Gogledd  yn  bodoli.  Mae  gormod  o  duedd  ynom  i  farnu 
nad  oes  dim  daioai  ond  yn  ein  rhanbarth  ein  hunain.  Y  mae  peth 
daioni  yn  y  byd  oll,  a'r  Bettws  hefyd  ;  a  chredu  yr  wyf  fod  daionus- 
rwydd  a  diffygion  y  Dehau  ar  Gogledd  rywbeth  yn  gyfartal. 

"  Mor  bell  ag  yr  wyf  yn  cofio  ar  hyn  o  bryd,  dyma  y  prif  bethau  a 
nodweddent  fywyd  Dr.  Price  ;  ond  dylwn  ychwanegu  ei  fod  yn  fyfyr- 
iwr  diwyd  ac  ymroddgar.  yn  myned  trwy  ei  waith  mewn  modd  derbyn- 
iol  gan  yr  athrawon,  yn  gwneyd  defnydd  priodol  o"i  amser  heb  ofera 
dim  o  hono,  yn  achos  o  lawer  o  ddyfyrwch  i'w  gyd-fyfyrwyr,  yn  gyra- 
deithaswr  rhagorol  a  derbyniol  yn  derbyn  ceisiadau  parhaus  am  ei 
wasanaeth  ar  y  Sabbothau,  ac  yn  cadw  y  drws  yn  agored  i  fyned  eil- 
waith  i'r  manau  yr  elai.  O'r  diwedd,  cyn  terfyn  ei  yrfa  athrofaol,  der- 
byniodd  alwad  gynhes  o  Aberdar  ;  ac  felly.  pan  ddaeth  yr  amser  iddo 
adael  yr  athrofa,  yr  oedd  y  drws  yn  agored  i'w  dderbyn  yno.  Yr  oedd 
y  lle  hwn  yn  ei  daro  i'r  dim,  ac  yntau  yn  taro  y  Ue  fel  yr  allwedd  i'r 
clo.  Aethum  i'r  cwrdd  ordeinio  yn  Aberdar,  yr  hwn  a  gynnelid  yr 
wythnos  ar  ol  y  Nadolig,  1845.  Yn  y  cwrdd  hwnw  y  cefais  y  fraint  o 
glywed  y  diweddar  bregethwr  enwog,  y  Parch.  James  Richards,  Ponty- 
pridd,  am  y  waith  gyntaf  erioed  Er  mai  y  gwaith  arferol  sych  o 
ddysgu  dyledswyddau  yr  eglwys  at  ei  gweinidog  oedd  ganddo,  braidd 
na  chodai  gwrid  yn  fy  ngwyneb  o  herwydd  fy  mod  erioed  wedi  cynnyg 
ar  y  gwaith  o  bregethu,  gan  mor  swynol,  medrus,  gafaelgar,  galluog,  a 
dyddorol  yr  oedd  yn  pregethu.  Ychydig  feddyliais  y  pryd  hwnw  y 
buaswn  byth  yn  olynydd  iddo  yn  Mhontypridd. 

"  Nid  oedd  Aberdar  yn  ddim  y  pryd  hwnw  o'i  chymharu  á'r  hyn 
ydyw  yn  awr  Yr  adeg  hono  yr  oeddynt  yn  gwneyd  y  gledrffordd  o'r 
Bason  i  Aberdar  ;  ac  wrth  y  gwaith  yn  gwneyd  pont  goed  i  gario  y 
gledrffordd  dros  ryw  nant  gerllaw  lle  y  saif  raarchnadfa  Aberdar,  y 
cwrddais  y  waith  gyntaf,  i'w^  adnabod  â'r  Parch.  W.  Lewis,  cyn-weini- 
dog  yr  eglwys  yr  oedd  Dr.  Price  ar  gael  ei  ordeinio  yn  fugail  arni.  Nid 
oedd  nemawr  o  dai  y  pryd  hwnw  rhwng  y  bont  grybwylledig  hyd  at  y 
capel  yn  yr  hwn  y  cynnelid  y  cwrdd  ordeinio  ;  a  rhyw  hen  adeilad  an- 
nhrefnus  a  Ilwydaidd,  hynafol  yr  olwg  arno  oedd  y  capel.  Ond  cafwyd 
y  right  man  i?i  the  right  place  yn  Dr.  Price  Yr  oedd  y  lle  i  gynnyddu, 
a  chymraerodd  hyny  le  yn  fuan  ;  ac  yr  oedd  angen  am  ddyn  o'i  dalent 
a'i  egni  ef  i  ddeffroi  a  thynu  sylw,  raagu  a  raeithrin.  arwain  a  chyfar- 
wyddo,  y  dyfodiaid  oedd  yn  dyfod  i'r  lle  ;  a  gwnaeth  hyny  er  anrhyd- 
edd  iddo  ei  hun,  Iles  yr  ardal,  a  chynnydd  crefydd. 

"Wedi  nodi  rhai  pethau  yn  ei  hanes  athrofaol  am  y  ddwy  flynedd 
y  bum  yn  gydfyfyriwr  ag  ef,  a'i  arwain  fel  hyn  i  Aberdar,  yr  wyf 
yn  gadael  y  gwaith  o  ddarlunio  ei  lafur  yno  i  rai  a  ŵyr  yn  well  am 
dano  nâ  mi,  oblegyd  collais  I  olwg  arno  i  fesur  pell  o  amser  ei  sef- 

ydliad  yn  uiwedd  1S45  hyd  ddechreu  1859.  pan  y  symmudais  i  Bont. 
ypridd  Cefais  ynddo  o  hyny  hyd  yn  awr  yr  hyn  a  ddysgwyhais 
gael  oddiwrth  fy  adnabyddiaeth  o  hono  yn  yr  athrofa.  sef  gweithiwr 
difefl,  cyfaill  gwresog,  cynghorwr  doeth,  a  chynnadleddwr   medrus." 

Fel  y  crybwyllasom  yn  barod,  yr  oedd  yn  y  coleg  yr  adeg 
y  derbyniwy^d  Thomas  Price  iddo  un-ar-ugain  o  fyfyrwyr  ; 
ac  yn  mhlith  y  cyfryw  yr  oedd  Mr.  John  Evans,  yn  awr 
cyfreithiwr  yn  Aberhonddu,  yr  hwn  hefyd  a  fedyddiwyd  yr 
un  adeg  â  Price,  fel  y  nodasom  o"r  blaen  ;  Dr.  B.  Evans, 
Castellnedd ;  W.  Hughes,  Glanymor,  LlanelH ;  W.  Price, 
America ;  James  H.  Evans,  Aberhonddu ;  John  Jones ; 
John  W.  Todd,  D.D.,  Sydenham ;  Evan  Thomas,  Casne- 
wydd ;  Nathaniel  Thomas,  Caerdydd ;  Dr.  J.  R.  Morgan 
(Lleurwg),  LlanelH  ;  Rees  Davies,  Penyfai ;  Dr.  Edward 
Roberts,  Pontypridd ;  T.  Lewis,  Risca ;  Daniel  Morgan, 
Blaenafon,  &c.  Cyfododd  bron  yr  oll  o  honynt  i  enwog- 
rwydd  a  bri  mawr,  a  gwnaethant  wasanaeth  annhraethadwy 
i  achos  y  Gwaredwr.  INIewn  pryddest  goffadwriaethol  na- 
turiol  a  phrydferth  ar  ol  ei  hen  gyfaill  a'i  gydfyfyriwr  hoíF, 
Thomas  Price,  cana  yr  enwog  a'r  athryhthgar  fardd-bre- 
gethwr,  Ddr.  Morgan  (Lleurwg),  fel  y  canlyn  am  ei  dymhor 
colegawl :  — 

"  Chwech  a  deugain  o  flynyddau 

'Nol  fe  wehd  mewn  pur  hedd 
Un-ar-ugain  o  wyr  ieuainc 

lach  eu  bron  a  llon  eu  gwedd 
Yn  Athrofa  y  Bedyddwyr, 

Pontypwl.  yn  parotoi 
Tr  weinidogaeth  Efengylaidd, 

A  phob  un  yn  llwyr  ymroi. 

"  Thomas  Price  oedd  un  o  honynt, 

Nid  y  lleiaf  yn  eu  mysg 
Am  ddysgleirdeb  ei  dalentau, 

Ac  am  ddawn  i  dderbyn  dysg ; 
A  chyn  gadael  yr  athrofa, 

Daeth  yn  enwog  drwy  y  wlad 
Fel  cymmeriad  difrycheulyd, 

Ac  fel  Efengylydd  mad. 

"  Llawer  tro  a  welsom  yma 

Rai'n  dod  fewn  yn  iach  a  llon, 
Rhai  yn  brudd  yn  gorfod  'madael 

A  saeth  angeu  dan  eu  bron  ; 

Ond  yr  un-ar-ugain  gawsant 

Dreulio  i  ben  eu  tymhor  gwiw, 
A  myn'd  allan  i'w  gorsafoedd 

I  was'naethu  dyn  a  Duw." 

Yr  oedd  Dr,  Price  yn  nodedig  am  ei  fanylrwydd  a'i 
drefnusrwydd  gyda'i  holl  waith  yn  ystod  ei  fywyd,  fel  y 
cawn  ddangos  etto  yn  helaethach  wrth  fyned  yn  mlaen. 
Yr  oedd,  ni  a  gredwn,  wedi  mabwysiadu  cynlluniau  effeith- 
iol,  ac  wedi  arfer  ei  hun  i  hyn  yn  nechreuad  ei  fywyd 
cyhoeddus.  Llafuriodd  yn  galed  mewn  darllen,  myfyrio, 
a  phregethu  cyn  myned  i'r  athrofa,  bu  yn  ddiwyd  iawn  tra 
yno,  a  pharhaodd  yn  ei  efrydiaethau  a'i  lafur  yn  egniol  a 
diflino  hyd  ei  fedd.  Wrth  edrych  dros  ei  lyfrau,  y  rhai  a 
gynnwysant  ei  draethodau  a'i  ysgrifau  efrydol  tra  yn  y 
coleg,  dwy  gyfrol  o'r  cyfryw  a  ddynodir  gan  y  Dr.  enwog 
ar  yr  anilen,  The  College  Essays,  a  ymddiriedwyd  i  ni  gan  ei 
hoffus  ferch,  Miss  Emily  Price,  cawn  olwg  led  gyflawn 
arno,  yr  hon  a'n  galluoga  i  ffurfio  barn  deg  am  dano  fel 
myfyriwr  yn  ei  drefnusrwydd,  ei  fanylrwydd,  a'i  ymlyniad 
diysgog  wrth  y  pynciau  yr  ymdriniai  â  hwynt. 

Dywedai  arlunydd  enwog  unwaith  wrth  wneyd  nodiad 
am  ei  fanylrwydd  a'i  ofal  neillduol  gydag  un  o'i  ddarluniau, 
"  I  paint  for  eternity."  Rhywbeth  yn  debyg,  gallwn  feddwl, 
y  teimlai  Thomas  Price  gyda'i  lafur  fel  efrydydd  yn  Nghol- 
eg  PontypwL  Yr  oedd  yn  fanwl,  trefnus,  a  dyhyspyddol 
gyda'i  waith,  yn  neihduol  pan  yn  ysgrifenu  ei  draethodau 
ar  brif  bynciau  duwinyddiaeth.  Llafuriai  fel  pe  y  teimlai 
ei  fod  yn  gwneyd  gwaith  am  fywyd,  ac  fod  cyssylltiad 
rhwng  y  gwaith  am  fywyd  hwnw  â  thragwyddoldeb,  ac 
felly  yr  oedd.  Cynnwysa  y  cyfrolau  a  nodwn  ysgrifau 
cyflawn  ar  "  Y  Seclau  luddewaidd,"  "  Y  Samariaid,"  "  Y 
Cyfammod  Newydd,"  "  Y  INIessiah,"  "  Cristionogaeth  yn 
ei  gwahanol  arweddion,"  "  Yr  Ymgnawdohad,"  "  Adgyfod- 
iad  y  Meirw,"  "  Cyfiawnhad,"  "  Dylanwad  yr  Yspryd 
Glân,"  "  Eglwys  Dduw :  ei  hanes  a'i  swyddogaethau," 
"  Yr  Ysgrythyrau  Sandìaidd,"  "  Y  Gwyrthiau,"  yn  nghyd 
â  llawer  o  bynciau  buddiol  a  phwysig  ereill.  Gwir  fod  y 
pynciau  hyn  yn  brif  feusydd  llafur  yr  efrydwyr  yn  yr  athro- 
feydd  gwahanol,  ac  yn  hanfodol  i  fyfyrwyr  Cristionogol 
ydynt  yn  ymbarotoi  i  waith  pwysig  y  weinidogaeth  Efeng- 
ylaidd  ;  etto,  nid  yn  aml  y  gwehr  ohon  cymmaint  o  lafur 
gonest  ac  egnion  diflino  ag  a  wehr  yn  ysgrifau  yr  efrydydd 
ieuanc,  Thomas  Price.  Hefyd,  gallwn  gredu  ei  fod  yn  gosod 

pris  uchel  arnynt,  gan  ei  fod  wedi  eu  cadw  yn  ei  feddiant 
mor  ofalus  am  dros  ddeugain  mlynedd. 

Hefyd,  meddai  Price  feddwl  cyflym  a  pharod  iawn.  Nid 
oedd  efrydu  yn  orchwyl  anhawdd  iddo.  Gallai  ddadrys 
llawer  o'r  dyrysbynciau  mwyaf  gyda  rhwyddineb  mawr. 
Gosodai  ei  gydfyfyrwyr  ef  ar  brawf  yn  fynych  gyda'u  gwersi 
yn  y  coleg.  Clywsom  un  o  honynt  yn  adrodd  fod  Lleurwg 
unwaith,  er  ei  osod  ar  brawf,  a  chael,  fel  y  meddyliai,  ych- 
ydig  ddyfyrwch,  wedi  ysgrifenu  gofyniad  caled  iddo,  a'i  yru 
drwy  ddwylaw  y  myfyrwyr  o  un  i  un  yn  y  dosparth  hyd  y 
cyrhaeddodd  Price.  Edrychodd  arno,  ymaflodd  yn  ei 
ysgrifell,  ac  ysgrifenodd  atebiad  cyflawn  a  boddhaol  iddo, 
fel  pe  buasai  wedi  myfyrio  y  mater  yn  drylwyr  am  amser 
maith.  Yr  oedd  y  gallu  rhagorol  hwn  yn  fanteisiol  iawn 
iddo  yn  y  coleg,  a  phrofodd  felly  iddo  drwy  ei  oes. 

Yn  ystod  ei  dymhor  athrofaol  enniUodd  Thomas  Price 
serch  diffuant  ac  ymddiriedaeth  drylwyr  ei  gydfyfyrwyr. 
Perchid  ef  yn  fawr  gan  ei  athrawon  dys^gedig,  ac  edrychent 
arno  fel  un  fuasai  yn  debyg  o  droi  ahan  yn  addurn  a  chlod 
i'r  athrofa,  gan  y  credent  fod  ynddo  alluoedd  neillduol  i 
wneyd  gwaith  mawr,  a'i  fod  yn  llawn  o  elfenau  gwir  bobl- 
ogrwydd.  Cafodd  yr  athrawon  parchus  a'r  myfyrwyr  brof- 
ion  buan  wedi  ymsefydliad  Price  yn  y  weinidogaeth  mai 
nid  un  cyffredin  ydoedd.  Yr  oedd  hefyd  yn  ystod  ei  fywyd 
athrofaoî  wedi  codi  i  sylw  yr  eglwysi  fel  bachgen  da  ac 
efrydydd  teilwng.  Edrychent  arno  fel  pregethwr  bywiog 
a  phoblogaidd.  Caffai  wahoddiadau  mynych  i  bregethu 
mewn  eglwysi  pwysig,  ac  i  ba  le  bynag  yr  elai  yr  oedd  ei 
yspryd  caredig,  ei  deimladau  da,  a'i  sirioldeb  naturiol,  nid 
yn  unig  yn  sicrhau  iddo  barch  amserol,  ond  hefyd  yn  enniU 
iddo  gyfeillion  mynwesol  a  pharhaus.  Cadwai  ei  olwg  ar 
y  dyfodol  drwy  y  presenol.  Nichymmerai  fantais  ychwaith 
ar  ei  gydfyfyrwyr  na  neb  arall  yn  herwydd  ei  fod  yn  ff"afr- 
ddyn  gan  yr  eglwysi,  ac  yn  ennill  poblogrwydd.  Yr  oedd 
gormod  o'r  gwir  ddyn  ynddo  i  ymchwyddo  ac  ymgolli  mewn 
hunanoldeb.  Yr  oedd  Price  yn  Sais  da  iawn  yn  myned  i 
fewn  i'r  coleg.  Pregethai  Saesneg  gyda  rhwyddineb  mawr. 
Rhagorai  yn  hyn  ar  ei  gydfyfyrwyr  yn  gyffredin.  Diau 
fod  Ilawer  gan  londer  ei  yspryd  a'i  serchawgrwydd  i 
wneyd  â'i  boblogrwydd  yn  ystod  ei  yrfa  golegawl, 
oblegyd  yr  oedd  y  rhan  luosocaf  o'i  gydfyfyrwyr  yn 
nodedig  am  eu  gallu  a'u  dawn  i  bregethu.  Graddiodd 
pump  o  honynt  yn  Ddo(ftoriaid,  a  llanwasant  yr  urddeb  yn 

anrhydeddus.  Nid  ydym  yn  gwybod  am  un  cyfnod  yn 
hanes  colegau  y  Cyfundeb  Bedyddiedig  yn  y  Dywysogaeth 
pan  y  bu  gyda'u  gilydd  gynnifer  o  ddynion  ieuainc  yn  yr 
un  coleg  wedi  codi  mor  uchel  fel  pregethwyr  a  gweinidogion 
y  Gair,  wedi  llanw  cylchoedd  pwysig  yn  anrhydeddus  yn 
eu  cyfenwad,  ac  hefyd  wedi  gwneyd  gwasanaeth  anmhris- 
iadwy  mewn  gwahanol  gylchoedd  i'w  gwlad  a'u  cenedl.  Ni 
raid  i  ni  er  proíì  hyn  ond  nodi  enwau  yr  Efengylydd  sylw- 
eddol,  y  Parch.  W.  Hughes,  Glanymor,  Llanelh ;  y  di- 
weddar  anwyl  Hybarch  Ddr.  Benjamin  Evans,  Castellnedd, 
yr  hwn  fu  am  gynnifer  o  flynyddoedd  yn  ysgrifenydd  manwl 
a  gofalus  Cymmanfa  y  Bedyddwyr  yn  Morganwg,  ac  hefyd 
a  ysgydwodd  drwy  ei  hyawdledd  a'i  ddoniau  Gymru  yn  ei 
bregethau ;  y  Cristion  dysglaer  a'r  pregethwr  poblogaidd, 
y  diweddar  Barch.  Nathaniel  Thomas,  Caerdydd ;  y  di- 
weddar  alluog  Barch.  Daniel  Morgan,  Blaenafon  ;  yr  enwog 
Ddr.  Todd ;  yr  hynafiaethydd  medrus,  y  Parch.  Thomas 
Lewis,  gynt  o  Risca,  ac  awdwr  Esponiad  y  Teulu  ;  y  îlenor 
aeddfed  a'r  ysgrifenwr  enwog,  y  Parch.  Ddr.  Roberts, 
Pontypridd  ;  yr  hyawdl  fardd-bregethwr,  yr  Hybarch  Ddr. 
Morgan  (Lleurwg),  LlanelH ;  a  thywysog  pregethwyr  Cy- 
mru,  yr  enwog  Hybarch  Evan  Thomas,  Casnewydd  ;  ac 
ereill  o  gyffelyb  ddefnyddioldeb  ac  enwogrwydd  a  ellid  eu 
nodi.  Bu  y  rhai  hyn  oU  yn  gewri  o  bregethwyr,  ac  y  mae 
y  rhai  sydd  yn  aros  o  honynt  felly  etto,  ond  safai  yr  enwog 
Ddr.  Price  yn  fawr  yn  y  coleg  ac  yn  mhob  lle  arall  yn 
mhlith  y  mawrion  hyn  :  yr  oedd  fel  tywysog  yn  mhlith  y 
tywysogion.  Cadwodd  y  safle  hwn,  yn  neillduol  felgweith- 
iwr  diwyd  ac  mewn  defnyddioldeb  cyffredinol,  hyd  ei  fedd. 

Dyddordeh  myfyrwyr  yn  eugilydd — Y  Parch.  B.  Evans,  Hirwauity 
a'i  ddiacon — Amgylchiadau  yr  alwad  i  Benypoiind — Y  Dr.  a 
Mr.  Thotnas  Joseph — Ei  nrddiad — Ei  hanes  gan  Lleurwg — 
Dechreu  ei  waith yn  egniol — Anfanteision — Yr  hen  iveinidog — 
Talu  y  weinidogaeth — Barn  Cynddelw — Dyfyniad  o  lythyr — 
Hen  arferion  Eglwys  Penypound — Y  Plygain  —  Y  Luther  ieuanc 
— Barn  y  diweddar  Barch.  W.  R.  Davies,  gynt  Dowlais,  am 
dano—Llythyr  W.  Davies,  Ysw.,  Kansas — Shahespeare — Dal 
ar  y  cyfleusdra — Manteision  er  anfanteision. 

YN  y  flwyddyn  1843,  ymsefydlodd  un  o  gyd-lafurwyr 
Thomas  Price,  sef  y  Parch.  Benjamin  Evans,  yn 
weinidog  yn  eglwys  y  Bedyddwyr  yn  Ramoth,  Hirwaen, 
yn  yr  hwn  le  y  cafodd  ffafr  yn  ngolwg  y  bobl,  ac  y  llafur- 
iodd  gyda  llwyddiant  mawr  hyd  ei  symmudiad  i  HeolyfeHn, 
Trecynon,  Aberdar. 

Yn  y  flwyddyn  1845,  rhoddodd  y  Parch.  W.  Lewis  ei 
ofal  gweinidogaethol  yn  eglwys  Penypound  (yn  awr  Calfar- 
ia,  Aberdar),  i  fyny,  gan  gymmeryd  bugeihaeth  yr  eglwys 
yn  y  Tongwynlas.  Erbyn  hyn  yr  oedd  y  Parch.  B.  Evans, 
Hirwaen,  yn  cael  gwahoddiadau  mynych  i  bregethu  yn 
Aberdar,  Cwmbach,  a  manau  ereill,  ac  yn  dechreu  ennill 
dylanwad  yn  mhlith  yr  eglwysi  y  pregethai  iddynt. 

Fel  y  mae  yn  naturiol  i  weinidogion  ieuainc  deimlo  a 
gweithredu  yn  garedig  tuag  at  eu  cyd-lafurwyr,  felly  yn 
gywir  yr  oedd  yn  hanes  Mr.  Evans.  Yn  gyffredin  meddylia 
y  myfyrwyr  wrth  sefydlu  yn  y  weinidogaeth  yn  uchel  am 
eu  Alma  Mater,  a  chredant  lawer  yn  eu  cyd-lafurwyr. 
Gwnant  eu  goreu  yn  aml  i'w  cynnorthwyo  i  gael  lleoedd 
cyfaddas  a  chysurîawn,  Yr  oedd  yn  naturiol,  gan  fod  hen 
eglwys  barchus  Penypound  yn  myned  yn  wag,  fel  y  dy- 
wedir,  i  weinidog  ieuanc  Hirwaen  wneyd  ei  oreu  i  geisio 
gweithio  un  o'i  gyd-fyfyrwyr  i  fewn  i'f  gwagle,  ac  felly  y 
gwnaeth.  Yr  oedd  gan  y  Parch,  B.  Evans  fantais  fawr  i 
wneyd  hyny,  gan  fod  un  o'i  ddiaconiaid,  sef  Mr.  Evan 
Davies,  gof,  tad-yn-nghyfraith  Mr.  Waher  Leyshon,  wedi 

symmud  o  Hirwaen  i  Aberdar,  ac  wedi  ymaelodi  yn  Mhen- 
pound.  Gyda  Mr.  Evan  Davies,  hefyd,  yr  adeg  hono  yr 
oedd  y  pregethwyr  yn  aros.  Gweithiai  Evans,  Hirwaen, 
ychydig  gyda'i  hen  ddiacon  dros  Price,  ac  ni  bu  ei  lafur  yn 
ofer,  Un  tro  pan  yr  oedd  Price  yn  supplyo  yn  Mhenypound, 
arosodd  yno  dros  y  Llun,  ac  yn  yr  hwyr  gofynodd  Evan 
Davies  iddo  a  ddeuai  efe  gydag  ef  i'r  cwrdd  gweddi,  a 
gynnehd  y  noson  hono  yn  nhỳ  un  o'r  aelodau.  Atebodd 
Price  ar  unwaith  y  deuai  gyda  phleser  mawr,  ac  aeth.  Yr 
oedd  y  bobl  yn  falch  i'w  weled  ynddo.  Pan  ddaeth  yn 
adeg  dechreu,  ymaflodd  Price  yn  y  Beibl,  darllenodd  ben- 
nod,  a  threfnodd  y  cyfarfod  mor  ddeheuig  a  naturiol  a  phe 
ba'i  y  gweinidog.  Ar  ol  y  cwrdd,  dywedodd  yr  hen  frawd 
Thomas  Dyke  wrth  Evan  Davies,  "  Dyma'r  dyn  i  ni, 
fachgen ;  y  mae  y  dyn  iawn  wedi  d'od  or  diwedd." 
"  Yr  ydych  yn  gywir  yr  un  farn  a  minau,"  meddai  Evan 
Davies,  ac  aeth  yn  garu  brwd  ar  unwaith  rhwng  y  llanc  a'r 
eglwys,  ac  hapus  fu  y  briodas  a'r  bywyd  maith  a  ganlynodd. 
Adroddai  yr  anfarwol  Ddr.  Price  helyntion  ei  ddyfodiad 
cyntaf  i  Aberdar  wrth  y  brawd  caruaidd  a  thyner  Thomas 
Joseph,  Ysw.,  Gwydr  Gardens,  Abertawe,  gynt  Tydraw, 
Blaenycwm,  yn  y  flwyddyn  1885.  Yr  oedd  Mr.  Joseph  wedi 
dyfod  i'r  Eisteddfod  Genedlaethol  gynnehd  y  flwyddyn 
hono  yn  Aberdar,  ac  arosai  gyda  ei  anwyl  ferch,  Mrs.  Dr. 
Hutchinson,  Glanynys,  am  tua  phythefnos.  Yn  ystod  y 
cyfryw  amser,  gwahoddwyd  y  Dr.  i  dreuho  prydnawn  gyda 
y  boneddwr  parchus,  Mr.  Joseph,  a  dyna  fu  gan  mwyaf  yn 
bwnc  eu  hymgomiad,  "  Hanes  boreuol  Aberdar  a  dyfod- 
iad  yr  hybeirch  Ddr.  B.  Evans  a  Dr.  T.  Price  i'r  dyffryn." 
Addefai  Dr.  Price  mai  trwy  ddylanwad  y  Dr.  Benjamin 
Evans  yr  oedd  efe  wedi  ei  gyflwyno  i  sylw  yr  Eglwys  yn 
Mhenypound  gyntaf.  Bu  Price  yn  pregethu  fel  supply  o'r 
coleg  amryw  weithiau  yn  y  dyffryn,  ac  ystyrid  ef  gan  yr 
eglwysi  yn  bregethwr  poblogaidd,  ac  yn  ddyn  ieuanc  yn 
llawn  o  addewid.  Yn  yr  un  flwyddyn  ag  y  rhoddodd  y 
Parch.  W.  Lewis  ei  ofal  gweinidogaethol  i  fyny  yn 
Aberdar,  rhoddwyd  galwad  unfrydol  a  charuaidd  i 
Thomas  Price,  yr  hon  a  dderbyniodd  yn  galonog  a  ff"yddiog, 
wedi  ystyriaeth  ddwys  ac  ymgynghoriad  dyladwy  â'i  gyf- 
eilhon  ac  â'i  athrawon  parchus.  YmadaAvodd  trwy  gan- 
iatad  cyn  terfyniad  y  flwyddyn  ychwanegol  estynwyd  iddo. 
Yn  mynegiad  y  Coleg  am  Gorphenaf,  1844,  cawn  a 
ganlyn  : — "  Mr.  Thomas  Price  sought   and  obtained  the 


PEN.  V.]  Dechreuad  ei  Weinidogaeth.  31 

consent  of  the  Committee  to  leave  at  Christmas,  about  six 
months  before  the  expiration  of  his  fourth  year,  in  order  to 
take  the  charge  of  a  destitute  church  at  Aberdare,  Glamor- 
ganshire,  where  a  rapidly  increasing  population  invited  the 
labours  of  an  acl:ive  and  devoted  minister."  Dechreuodd 
ar  ei  waith  yn  1845,  a  neillduwyd  ef  i  gyflawn  waith  y 
weinidogaeth  ar  y  dydd  cyntaf  o  lonawr,  1846.  Yn  y 
BedyddiîiiY  am  Chwefror,  1846,  cawn  hanes  Cyfarfodydd  y 
Sefydliad  wedi  ei  ysgrfenu  gan  ei  hen  gyfaiU  mynwesol 
Lleurwg,  yr  hwn  sydd  fel  y  canlyn  : 

"  URDDIAD 


"  Mr.  T.  P.  Price,  diweddar  fyíyriwr  yn  Athrofa  Pontypwl,  wedi 
derbyn  galwad  unfrydol  oddiwrth  yr  eglwys  Fedyddiedig  yn  Aberdar, 
Swydd  Forganwg,  a  gydnabyddwyd  yn  weinidog  arni  dydd  lau,  lon- 
awr  laf,  1846.  Y  myfyrwyr  a'r  gweinidogion  a  weinyddasant  ar  yr 
achlysur  dyddorawl  oeddynt  y  canlynoUon  : — Yr  hwyr  blaenorol,  dar- 
llenodd  a  gweddiodd  Mr.  J.  P.  Jones,  myfyriwr,  a  Mr.  D.  Davies, 
Wauntrodau,  a  B.  Williams,  Tabernacl,  Merthyr,  a  bregetbasant. 

"  Dydd  lau,  am  10,  dechreuwyd  y  cyfarfod  gan  Mr.  Evans,  Hir- 
waen  ;  Mr.  William  Jones,  Caerdydd,  a  draddododd  araeth  ar  Natur 
EglwysCrist ;  yna  Mr.  Price  a  draddododd  gyffes  ei  ffydd,  yr  honoedd 
fer,  cynnwysfawr,  ac  orthodox ;  a  dyrchafodd  Mr.  Jones  yr  urdd  weddi. 
Mr.  Thomas  Thomas,  A.D.,  Coleg  Pontypwl,  a  bregethodd  i'r  gweini- 
dog  ieuanc,  a  Mr.  J.  Richards,  Pontypridd,  a  areithiodd  ar  ddyled- 
swyddau  yr  eglwys  tuag  at  y  gweiuidog. 

"  Am  2  darllenodd  a  gweddiodd  Mr.  Thomas  Evans,  myfyriwr ;  a 
Meistri  D.  Saunders,  Pontypwl,  T.  Thomas,  Pontypwl  Cyn  Saesneg) 
a  J.  Jones,  Seion,  Merthyr,  a  bregethasant. 

"  Am  6,  darllenodd  a  gweddiodd  Mr.  Edward  Roberts,  myfyriwr;  a 
Meistri  D.  Jones,  Caerdydd,  a  W.  R.  Davies,  Dowlais,  a  bregethasant. 
Yr  oedd  hefyd  y  myfyrwyr  canlynol  yn  bresenol  yn  yr  urddiad  o 
Athrofa  Pontypwl,  gyda  y  rhai  a  enwyd  uchod,  sef  Mri.  Thomas  Wil- 
liams,  John  Morris,  J.  R.  Morgan  (Lleurwg),a  Lot  Lee.  Pan  ddywedaf 
i  ni  gael  arwyddion  eglur  fod  Arglwydd  Dduw  byddinoedd  Israel  yn 
gwenu  ar  ein  cyfarfùd,  ac  wedi  gweled  fod  genym  brif  ddoniau  a  gallu- 
oedd  Bedyddwyr  Cymru  yn  pregethu,  hawdd  gan  y  darllenydd  gredu  i 
ni  gael  cwrdd  da.  Y  mae  Mr.  Price  wedi  ymsefydlu  yn  Aberdar  o 
dan  amgylchiadau  cysurus  iawn,  y  mae  gwaith  mawr  o'i  flaen,  a 
gwyddom  fod  ganddo  yntau  galon  i  weithio.  Nis  gallaf  roddi  heibio 
heb  anerch  fy  anwyl  gyfaill  yn  bersonol. 

"  Poed  Éfawd  i  ti,  frawd  cywir  fron, — heddwch 
A  dyddiau  iach,  hirion  ; 
Byd  hawdd  o  dan  nawdd  ein  lon, 
Ag  elwch  lon'd  dy  galon. 

"  Dy  waith  mawr,  da,  gwna'n  egniawl — a  lion, 
Wrth  draith  y  Llyfr  Dwyfawl  ; 
Heb  dderbyn  wyneb  swynawl 
Heb  ofn  y  gelyn— áyw  na  diawl. 

"  Gwyddost  am  aml  agweddion — beiau  du 
Y  byd  hwn  â'i  droion ; 
Os  cei  lawer  briwder  bron, 
Neu  daith  o'th  gur,  cadw'th  goron. 

"  Y  cyfaill  anwyl.  cofia — y  cynghor  hyn 
Hyd  derfyn  dy  yrfa, 
Cadw  y  rheol  Ddwyfol,  dda, 
A  dawn  iach  Duw'n  ucha'. 

"  Yna  ni  luddias  ein  lon  ei  Iwyddiant 
Ar  dy  Iwyswaith,  a  sicrheir  dy  lesiant ; 
Dy  bobl  arialus  a  felus  folant 
Dduw  haelionus,  a'i  eirchion  ddylynant, 
A'th  ddiwedd  fydd  cael  sedd  sant — gyda'r  llu 
Nefawl,  i  ganu  Dwyfol  ogoniant." 

Y  mae  yr  hoU  weinidogion  a  gymmerasant  ran  yn 
ngwasanaeth  yr  urddiad  wedi  myned  i  ffordd  yr  hoU 
ddaear  ;  ond  y  mae  rhai  o'r  myfyrwyr  oeddynt  yn  bresenol 
yn  aros  hyd  heddyw,  ac  yn  sefyll  yn  uchel  ac  amlwg  ar 
furiau  Seion.  Y  mae  yr  hybarch  Ddr.  Morgan,  Lianelli, 
megys  cedrwydden  henafig,  wedi  dal  yr  holl  ystormydd,  ac 
yn  parhau  i  flodeuo  fel  y  llawryf  gwyrdd.  Y  mae  y  Parch. 
Ddr.  Edward  Roberts,  Pontypridd,  erbyn  hyn  wedi  cyr- 
haedd  oedran  teg,  etto,  y  mae  yn  dal  yn  gryf,  ac  y  mae  ei 
galon  mor  gynhes  a'i  yspryd  mor  seiog  ag  erioed  gyda 
gwaith  ei  Dduw.  O'r  pymtheg  a  nodwn  oeddynt  yn  bres- 
edol  yn  urddiad  Price,  nid  oes,  mor  bell  ag  y  gwyddom, 
ond  y  ddau  hyn  yn  aros.  O  !  y  fath  gyfnewidiadau  y  mae 
angeu  yn  wneyd  mewn  deugain  mlynedd.  Yn  fuan  iawn, 
byddwn  oll  wedi  ein  hysgubo  ymaith,  a  chenedlaeth  arall 
yn  gofalu  am  Arch  Duw.  Mae  yn  briodol  fod  yr  ystyriaeth 
o  hyn  yn  peru  i  ni  fod  yn  ddiwyd  i  weithio  gwaith  yr  hwn 
a'n  danfonodd  tra  y  mae  hi  yn  ddydd  :  y  mae  y  nos  yn 
dyfod  pan  na  ddichon  neb  weithio. 

Wedi  i'r  urddiad  fyned  heibio,  ymaflodd  Price  yn  ei 
waith  pwysfawr  â'i  holl  egni.     Yr  oedd  gwaith  mawr  yn  ei 

aros  yn  yr  eglwySj  a  gwaith  mawr  yn  ei  aros  yn  ei  lyfrgell. 
Nid  oedd  yr  eglwys  yn  Mhenypound  yn  awr  ond  gwan- 
aidd,  a'r  gynnulleidfa  yn  gymharol  fechan.  Rhif  ei  hael- 
odau  ydoedd  91,  rhwng  y  gangen  yn  Mountain  Ash.  Yr 
oedd  angen  gweinidogaeth  rynius  yn  Aberdar,  yn  ogystal 
a  Mountain  Ash,  i  ddeffro  y  preswylwyr,  a  galw  eu  sylw 
at  yr  Efengyl.  Am  yr  ychydig  flynyddau  cyntaf  o'i  wein- 
idogaeth,  bhnwyd  yspryd  y  gweinidog  ieuanc  gan  gwerylon 
personol  ychydig  deuluoedd  ;  ond  yn  fuan,  darfu  i  ddylan- 
wad  ei  weinidogaeth,  ei  fedrusrwydd  i  gyfarfod  a  thrin 
materion  o'r  fath,  yn  nghyd  â'i  benderfyniad  diysgog,  ladd 
pob  ymryson,  diarfogi  pob  gelyn,  tangnefeddu  pob  ter- 
fysgwr,  a  dysgu  yr  eghvys  i  fod  yn  "  ddyfal  i  gadw  undeb 
yr  yspryd  yn  nghwlwm  tangnefedd."  Nid  ydym  yn  coíìo 
ei  glywed  yn  achwyn  llawer  ar  ddiffyg  tangnefedd  a  chyd- 
weithrediad  yn  Nghalfaria ;  ond  gwyddom  fod  ei  holl 
siarad  am  danynt  yn  gadael  argraft  ar  ein  meddwl  ei  fod 
yn  eu  caru  â  chariad  dwfn  a  difîuant. 

Er  fod  gan  Price  lawer  o  fanteision  yn  ei  gylch  newydd, 
gan  fod  yr  ardal  yn  cyflym  gynnyddu,  a  gwawr  goleu  mas- 
nachaeth  megys  yn  tori  ar  y  dyíFryn,  yr  hwn  wedi  hyny  a 
ymagorodd  yn  un  o'r  Ileoedd  mwyaf  poblogaidd  a  phwysig 
yn  y  Dywysogaeth,  etto,  yr  oedd  ganddo,  fel  mae  yn  rhy 
aml  gan  weinidogion  ieuainc  yn  dechreu  ar  eu  gyrfa 
bwysig,  anfanteision  mawrion  i'w  gwynebu,  a  rhwystrau 
anocheladwy  i'w  gorchfygu. 

Yr  oedd  ei  gynweinidog  wedi  cael  gafael  ddofn  yn 
meddyliau  yr  eglwys,  ac  wedi  ymgartrefu  yn  serch  y  gyn- 
nulleidfa,  yn  neillduol  yr  hen  bobl,  ac  nid  hawdd  oedd 
ganddynt  ollwng  eu  gafael  ynddo.  Ymddangosai  rhai  o'r 
hen  frodyr  fel  pe  yn  wrthwynebol  a  chroes  i'w  gweinidog 
newydd,  ac  ni  ddangosent  tuag  ato  y  cydymdeimlad  a  allai 
efe  ddysgwyl  ei  gael  ganddynt.  Codai  y  teimlad  hwn 
ychydig  oddiar  y  ffaith  fod  y  gweinidog  newydd  yn  cael  ac 
yn  hawlio  cyflog  sefydlog,  er  nad  oedd  yn  fawr,  tra  nad 
oedd  yr  hen  yn  cael  ond  yr  hyn  allai  yr  eglwys  wneyd  neu 
a  ewyllysiai  roddi  iddo.  Yr  oedd  oes  y  cyflogau  heb 
ddyfod  etto  ;  ond  nid  oeddynt  yn  ystyried  y  gwahaniaeth 
rhwng  amgylchiadau  y  naill  a'r  llall.  Yr  oedd  y  Parch. 
\\'.Lewis,y  cyn-weinidog,  yn  arch-adeiladydd  (architect)  cel- 
fydd.  Bu  hefyd,  yn  amser  ei  weinidogaeth  yn  Abcrdar, 
yn  flaenor  y  seiri  yn  Ngweithiau  Dowlais.  Derbyniai 
gyflog  gysson  am  ei  wasanaeth  yno.     "  Efe,"  adroddai  Mr. 

Thomas  Joseph,  yr  hwn  a'i  hadwaenai  yn  dda,  "a  dynodd 
gynlluniau  Capelau  High  Street  a  Sion,  Merthyr  ;  Twyn- 
yrodyn,  Wenvoe,  Caerdydd  ;  capel  cyntaf  y  Bedyddwyr 
yn  y  Cwmbach,  Aberdar,  a  llu  ereill  mewn  gwahanol 
fanau  " — fel,  rhwng  y  cwbl,  gallai  Lewis  fforddio  byw  heb 
ond  ychydig  neu  ddim  oddiwrth  yr  eglwys,  tra  nad  oedd 
gan  Price  yr  adeg  hono  ddim  ond  ei  gyflog  at  ei  gynnahaeth. 
Yr  oedd  yr  hen  frodyr  yn  Alhenypound  wedi  eu  dysgu  yn 
ddrwg,  ac  wedi  eu  harfer  i  annghredu  yn  eu  gallu  i  gyfranu 
at  yr  achos,  ac  yn  neillduol  at  y  weinidogaeth,  o  herwydd 
hyn. 

Ofnwn  fod  llawer  o  eglwysi  etto  yn  cael  eu  drygu  yn  y 
cyfeiriad  a  nodwn.  Gwyddom  am  rai  brodyr  da  wedi 
gorfod  dyoddef  am  flynyddau,  ac  wedi  cael  gofid  a  thraôerth 
i  ddysgu  y  bobl  i  gyfranu  at  achos  crefydd,  a  hyny  am  fod 
brodyr  cyfoethog,  amaethwyr  cefncg,  neu  fasnachwyr  cyf- 
rifol,  wedi  bod  yn  gweinidogaethu  ar  yr  eglwysi  o'u  blaen,  y 
rhai  ni  ddybynent  ar  y  cyflogau  gaent  am  eu  llafur.  Dylasai 
yr  eglwysi  ddangos  yn  ol  eu  gallu  eu  serch  a"u  teimladau 
da  at  eu  gweinidogion  drwy  eu  cynnal  yn  deilw^ng  o'r  Ef- 
engyL  Dysgwyha  llawer  o  honynt  wasanaeth  mawr  a 
phregethu  da  am  dal  iseL  Adroddai  yr  enwog  Hybarch 
Robert  Elhs  (Cynddelw)  unwaith  .  mewn  cwrdd  urddo 
gweinidog  yn  y  Gogledd  hanes  hen  frawd,  un  o'i  aelodau 
yn  Nglynceiriog,  yn  dyfod  ato  ac  yn  dywedyd  wrtho, 
"  Nid  ydych  chwi,  Robert  Elhs,  yn  pregethu  yn  ddigon  da  i 
ni  yn  y  Glyn."  "  Dichon  nad  ydwyf,"  atebai  Cynddelw, 
"  ond  gwrandaw  hyn,  yr  ydych  chwi  am  gael  cig  eidion 
wedi  ei  rostio  bob  Sabboth  a  phwdin,  tra  nad  ydych  yn 
talu  ond  am  datws  a  llaeth,  îe,  tatws  a  Uaeth."  Tebyg 
ydoedd  yn  Aberdar  pan  gychwynodd  y  Dr.  yno,  a  chafodd 
ddyoddef  ychydig  yn  herwydd  y  cyfnewidiad  yn  y  cyfeiriad 
a  nodwn.  Ond  ni  pharhaodd  pethau  yn  faith  felly,  oblegyd 
yr  oedd  aelodau  newyddion  yn  dyfod  o  fanau  ereilL  Cyn- 
nyddodd  yr  achos,  a  daeth  yr  eglwys  yn  alluog  i  roi  cyflog 
deilwng  i"w  gweinidog  llafurus.  Am  hyn  ysgrifena  Mr. 
Wm.  Davies,  Laurence,  Kansas,  yn  ei  lythyr  o'r  hwn  y 
dyfynasom  yn  flaenorol  : — "  Cofiaf  hefyd  eich  llafur  caled 
am  ychydig  dal  arianol  dros  flynyddau — misoedd  Liwer  yn 
olynol  heb  gael  ond  tua  hanner  yr  hyn  oedd  wedi  ei  addaw 
i  chwi.  Digon  digalon  oedd  hyn,  a  buasai  llawer  un  wedi 
gosod  ei  '  fíìdl  yn  y  to,'  neu  geisio  ennill  cynnulleifa  fuasai 
yn  talu  yn  welL     Ond  wedi  liyny  trodd   y  rliod,  dyhfai  yr 

arian  i  fewn,  a  gallasai  pobl  feddwl  y  buasech  wrth  eich 
bodd  pa  fwyaf ;  ond  pwy  ond  y  chwi  oedd  y  cyntaf  i 
waeddi,  '  Halt,  dyna  ormod,  nid  wyf  am  gael  cymmaint.' 
Nid  yw  y  nodwedd  ddiariangar  i'w  chanfod  yn  gyffredin,  a 
thrwy  hyny  y  mae  eich  ymddygiad  wedi  gadael  argraff  ar 
fy  meddwl  na  ddileir."  Yr  oedd  hefyd  rai  hen  arferion 
wedi  eu  mabwysiadu  yn  yr  eglwys,  yn  erbyn  y  rhai  y 
gosododd  y  gweinidog  ieuanc  ei  wyneb,  nid  yn  fyrbwyll, 
eithr  gydag  ystyriaeth  a  gofal  mawr,  etto  gyda  phender- 
fyniad  diysgog  i'w  symmud  yn  llwyr.  Gwna  un  enghraifft 
yn  unig  y  tro  i'n  gwasanaethu  yma,  gan  ei  bod  yn  ddigon- 
ol  i  ddangos  nodweddiad  y  dyn  ieuanc  oedd  wedi  ymsef- 
ydlu  yno.  Cyn  dyfodiad  Price  i  Aberdar,  arferid  ar  foreuau 
dydd  Nadohggadw  plygain  yn  Mhenypound  bob  blwyddyn, 
pryd  y  traddodid  pregeth  ar  yr  achlysur.  Ymgynnullai  y 
gwahanol  enwadau  yno,  a  theimlent  fawr  sel  drosti.  Boreu 
dydd  Nadohg,  1845,  sef  wythnos  cyn  sefydHad  Price  yn  y 
lle,  efe  oedd  i  wasanaethu  yn  y  plygain,  ac  yr  oedd  dys- 
gwyhad  mawr  wrtho  fel  gweinidog  dyfodol  yr  eglwys, 
Daeth  y  boreu  ;  yr  oedd  tyrfa  fawr  wedi  ymgynnuU  yn 
nghyd.  Ymddangosodd  y  dyn  ieuanc  yn  y  pwlpud  yn 
amserol,  a  thraddododd  bregeth  alluog,  yn  yr  hon  y  cym- 
merodd  olwg  eang  ar  y  NadoHg — ei  hanes  yn  nghyd  â 
thraddodiadau  cyssylltiedig  ag  ef.  Condemniodd  y  plygain 
fel  hen  arferiad  Babyddol,  a  chyhoeddodd  ddydd  ei  chladd- 
edgaeth  yn  y  lle.  Terfynodd  y  cyfarfod.  Dychwelodd 
llawer  o'r  gwrandawyr,  yn  arbenig  yr  hen  bobl,  i'w  cartrefì 
yn  siomedig  a  chlwyfedig.  Triniai  yr  enwadau  gwahanol 
y  "  Luther  "  ieuanc  oedd  wedi  dyfod  i'r  lle,  a  chondemnient 
ef  am  ei  ymosodiad  beiddgar  ar  yr  hen  ddefod  a  ystyrient 
yn  dra  chyssegredig  ;  ond  ni  thyciodd  dim  ar  Price.  Hono 
oedd  y  plygain  olaf  a  gynnahwyd  yno,  a  dywedir  mai  hi 
ydoedd  y  diweddaf  a  gynnahwyd  mewn  capel  Ymneillduol 
yn  Aberdar.  Dyma  osodiad  cyntaf  y  fwyell  ar  wreiddyn 
gwyrgam  cyfeiHornad  gan  Price  ;  ond  Hwyddodd  i  syrthio 
Hawer  o  honynt  wedi  hyny  heb  dramgwyddo  ei  gyfeiHion 
goraf,  fel  y  gwnaeth  yn  yr  amgylchiad  a  nodwn. 

Yn  mhen  ychydig  amser  wedi  dyfodiad  Price  i  Beny- 
pound,  adroddai  y  diweddar  Barch.  W.  R.  Davies,  Caer- 
salem,  Dowlais,  wrth  amryw  o'r  brodyr  un  boreu  Sabboth, 
yn  nhŷ  un  o'i  aelodau,  rhwng  ysgol  y  boreu  a'r  cwrdd  un- 
ar-ddeg,  "  fod  yn  y  weinidogaeth  lawer  o  {echgyn  Jînc  iawn 
—  yr  oeddynt  yn  rhy  ýne  ì  godi  eu  Hef  yn  erbyn  cyfeiHorn- 

adau,  a'u  bod,  yn  herwydd  hyny,  yn  cael  eu  cyfrif  gan  y 
bobl  yn  ddynion  nice  iawn.  Yr  oeddynt  yn  cerdded  trwy 
y  byd  yn  eu  hyslopanau  (slippers.)  Nid  oedd  swn  eu  cerdd- 
ediad  i'w  glywed,  ac  nid  oedd  llawer  yn  gwybod  am  eu 
bodolaeth ;  felly,  yr  oeddynt  yn  cael  pob  tawelwch  a 
thangnefedd.  Ónd  am  fechgyn  gwrol  a  gonest  oeddynt  yn 
codi  eu  Ueisiau  yn  uchel  yn  erbyn  cyfeiUornadau  yr  oes,  yr 
oeddynt  yn  gorfod  dyoddef  Uawer,  ac  mewn  stormydd  par- 
haus.  Yr  oedd  bachgen  bach  wedi  dyfod  i  Benypound  o'r 
nodweddiad  hwn,  a  Duw  a'i  helpo,"  meddai ;  "  nid  oedd 
dim  ond  stormydd  a  thywydd  garw  o'i  flaen,  oblegyd  ni 
aUai  na  ddywedai  yn  erbyn  pob  cyfeiUornad." 

Ar  adeg  dathUad  deugeinfed  flwyddyn  o  lafur  gweinid- 
ogaethol  Dr.  Price  yn  Nghalfaria,  derbyniodd  lythyr 
caredig,  buddiol,  a  phwrpasol  oddiwrth  un  o'i  hen  aelodau, 
WiUiam  Davies,  Ysw.,  Lawrence,  Kansas,  a  chan  ei  fod 
yn  taflu  goleu  ar  amgylchiadau  yr  eglwys  yn  adeg  sefydUad 
y  Dr.  yn  weinidog  arni,  credwn  mai  nid  anfuddiol  fydd 
dyfynu  rhanau  o  hono  yma.  Hoffwn  allu  ei  osod  yn  gyf- 
lawn  ;  ond  ofnwn  ei  fod  yn  rhy  faith  i  wneyd  feUy  ag  ef. 
DarUena  fel  y  canlyn  :  — 

"  Lawrence,  Kansas, 

"  Rhagfyr  iyeg,  1885. 

"  Anwyl  Frawd  Price, — 

"  Goddefwch  i  hen  gyfaill  eich  Uongyfarch  chwi  ar  ben  deugaia 
mlynedd  o'ch  llafur  gweinidogaethol  yn  Aberdar.  I  mi  y  mae  yn 
rhywbeth  swynol  i  edrych  ar  adeg  '  deugain  mlynedd  '  yn  ol  a'r 
amgylchiadau  cyssylltiedig.  Daethoch  chwi  i  Aberdar  yn  nghyflawn- 
der  nerth  eich  ieuenctyd,  eich  arfau  yn  finiog,  a'ch  braich  yn  gadarn. 
Yr  oedd  ar  yr  eglwys  a'r  ardal  eisieu  gweithiwr  ;  chwithau  yn  barod, 
ewyllysgar,  ac  awyddus  i  waith.  Yr  oeddwn  I  y  pryd  hwnw  yn 
Uanc  tua  iyeg  oed,  wedi  bod  yn  ddigon  hir  yn  athrofa  yr  Ysgol  Sab- 
bothol  yn  eglwys  fach  weithgar  Hirwaun,  i  ddysgu  gwerthfawrogi 
talent  a  llafur,  ac  wedi  treuHo  blwyddyn  yn  Aberdar  cyn  eich  dy- 
fodiad  chwi  yno,  a  myfi  oedd  yr  unig  ddyn  ieuanc  yn  yr  eglwys  y 
pryd  hwn.  Nid  oedd  un  bugail  i  arwain  y  praidd,  ond  yn  unig 
mewn  enw.  Nid  oedd  neb  i  drefnu  na  chynllunio  pa  fodd  i  ymosod 
ar  gestyll  y  gelyn,  na  neb  i  arwain  y  fyddin  ;  ond  dyma  lonawr  laf, 
1846,  yn  dwyn  i  fewn  gyfnewidiad  ar  bethau.  Yr  oedd  y  dyn  priod- 
ol  yn  meddu  y  cymhwysderau  i  gynllunio,  y  medr  i  arwain,  y  nerth 
a'r  ewyllys  i  dori  trwy  rwystrau,  wedi  ei  gael,  ac  wele  ef  ar  Ddydd 

Calan  yn  cael  ei  urddo  yn  weinidog  ar  yr  eglwys — y  calenig  goreu 
allasai  hyd  y  nod  yr  Arglwydd  ei  Hun  roddi  iddi.  Deugain  mlyn- 
edd  !  Ymddengys  y  dydd  hwnw  megys  doe  yn  fy  nghof,  a  thyraa 
chwi  wedi  eich  gadael  bron  yn  unig  yn  yr  eglwys  o'r  oU  oeddynt 
yn  teimlo  dyddordeb  yn  y  gwasanaeth  yr  adeg  hono. 

"  Nid  annghofiaf  byth  eich  llafur  a'ch  pryder  y  blynyddau  cyntaf 
o'ch  gweinidogaeth — chwilio  am  aelodau  sylweddol  yn  cyfateb  i'r 
enwau  ar  y  llyfr ;  cael  gafael  mewn  amry w  mwy  tebyg  i  feirw  na 
byw  ;  y  moddion  a  arferech  :  y  rhwbio  a"r  symbylu  er  ceisio  gweled 
arwyddion  bywyd  ;  yr  ymdrech  gyda'r  Ysgol  Sul  ;  yr  annogaeth  i'r 
ieuenctyd,  &c.  Yna.  dyna  ddechreu  cynllunio  i  dori  aden  y  gelyn 
trwy  ymosod  arno  o'r  gogledd,  y  dwyrain,  a'r  de.  tra  yr  oedd  corfif 
y  fyddin  fechan  a'i  safle  yu  Mhenypound.  Nid  pob  cadfridog  feiddiai 
ranu  ei  fyddin  fel  hyn  ;  ac  nid  heb  lawer  o  bryder,  ymgynghori,  a 
gweddi  daer,  y  darfu  i  chwi  wneyd.  Gwelsoch  amserau  ystormus, 
a  rhai  cyfarfodydd  fuasai  wedi  lladd  un  llai  gwrol ;  aelodau  anfuch- 
eddol  a  grwgnachlyd  a  fynent  gadw  ar  Rnw  Mab  Duw  a  gwasan- 
aethu  Belial,  y  rhai,  er  hyny,  a  draddodwyd  i  Satan  a  dinystr  y 
cnawd  ;  ond  nid  heb  ymladd  cyndyn  y  gorchfygwyd  hwy.  Brodyr 
da,  ond  camsyniol  eu  barn  a'u  teimladau,  fuont  hefyd  yn  ddraenen 
yn  eich  ystlys  dros  amser,  nes  gorfod  arfer  moddion  chwerw  tuag 
atynt,  er  lles  iddynt  hwy  a'r  eglwys.  Nid  oedd  neb  yn  fwy  blin  na 
chwi  fod  angenrhaid  am  y  fath  foddion,  ac  wedi  blynyddau  lawer 
o  ystyriaeth,  nid  wyf  wedi  gallu  gweled  un  llwybr  gwell  nag  a  gym- 
merwyd  ;  etto,  teimlad  blin  oedd  yr  eiddoch  chwi  yr  adeg  hono,  ac 
ODÌ  bai  eich  gwroldeb  anarferol  a  nerth  Duw,  buasech  wedi  rhoddi 
fyny  yr  ymdrech,  a  gadael  yr  eglwys  i  ddychwelyd  i'w  chysgad- 
rwydd  cyntefig;  ond  trwy  drugaredd,  cawsoch  nerth  i  sefyll  rhuthr- 
iadau  yr  holl  ystormydd,  a  dwyn  yr  achos  allan  i  fuddugoliaeth. 
Daeth  llwyddiant  ar  y  Uafur,  sain  cân  a  moliant  yn  Seion,  cannoedd 
yn  treisio  teyrnas  nefoedd.  Yn  lle  ymladd,  daeth  gwaith  magu  a 
meithrin  y  genedigion  newydd,  a  chyn  hir,  daeth  heddwch  fel  yr 
afon." 

Y  mae  yr  uchod,  ni  a  dybiwn,  yn  ddigon  i  godi  ychydig 
ar  gwr  llen  amser  i'n  galluogi  i  edrych  yn  ol  i  ddechreuad 
y  deugain  mlynedd  y  sonia  yr  ysgrifenydd  am  danynt,  a 
chael  cipdrem  ar  amgylchiadau  hen  eglwys  barchus  Peny- 
pound  pan  gychwynodd  Price  ei  yrfa  weinidogaethol  yno. 
Dechreuodd  ei  weinidogaeth  yn  yr  eglwys,  fel  y  dengys  y 
dyddiad,  yn  nyfnder  y  Gauaf ;  ac  yr  oedd  yn  ychydig  o 
Auaf  ar  yr  eglwys  pan  y  cafodd  hi.     Sonia  Mr.  Davies  am 

"  gysgadrwydd  cyntefig,"  "  amserau  ystormus,"  am  "  ael- 
odau  grwgnachllyd,"  a  "  drain  yn  ystlys  "  y  gweinidog. 
Arwyddion  Gauafol  ydynt  y  rhai  hyn.  Ni  fu  erioed  galed- 
ach  gauaf,  ia  ac  eira  oeraidd  sydd  yma,  swn  gwyntoedd  ac 
ystormydd  dinystriol.  Ond  er  mor  dywyll,  nid  oedd  y 
Gwanwyn  yn  mhelL  Yr  oedd  y  dydd  cyntaf  o  lonawr, 
feddyliwn,  yn  broffwydoHaethol  o  agoriad  gwell  amser,  a 
chyfnewidiad  hapus  i  fod  yn  yr  amgylchiadau.  Yr  oedd  y 
dydd  yn  ymestyn  ;  goleuni  yn  myned  ar  gynnydd.  Yr 
oedd  y  Gwanwyn  mwyn  oedd  yn  dynesu  yn  dyfod  a  dylif 
o  fywyd  yn  ei  gol ;  yr  oedd  yr  haul  i  wenu  a  gwresogi ; 
anian  i'w  gwisgo  yn  ogoneddus  yn  ei  mantell  werdd,  a'r 
Haf  toreithiog  fel  brenin  coronog  y  flwyddyn  i  wneyd  ei 
ymddangosiad  yn  y  man.  Felly  yr  oedd  ac  y  bu  yn  hanes 
Penypound  yn  ei  chyssylhiad  â'i  gweinidog,  Thomas  Price. 
Oeraidd  ydoedd  ansawdd  yr  eglwys  pan  y  cafodd  hi.  la 
rhynllyd  difaterwch  a  chysgadrwydd  wedi  ei  meddiannu, 
grwgnachrwydd  a  chwerylon  teuluol  mal  chwäon  gauafol 
yn  deifio  egni  a  pherlysiau  gardd  yr  Arglwydd.  Ond  yr 
oedd  dyfodiad  Price  ati,  dan  fendith  Duw,  i  fod  yn  droad 
y  dydd  iddi ;  goleuni  ysprydol  i  fyned  ar  gynnydd  ;  Gwan- 
wyn  moesol  i  ymagor  arni,  a'r  Arglwydd  i  "  ollwng  ei 
Yspryd  i'w  hadnewyddu  fel  gwyneb  y  ddaear,"  ac  haul 
diwygiad  a  llwyddiant  crefyddol  i  goroni  ei  lafur  ef  a'r 
eglwys.  Am  bwysigrwydd  arbenig  y  cyfnod  hwnw,  ysgrif- 
ena  y  Dr.  ei  hun  yn  Jîmbili  Eglwys  Calfaria  :  — "  Ni  fu 
eglwys  erioed  mewn  sefyllfa  mwy  cyfyng  i  roddi  galwad  i 
weinidog  nag  oedd  eglwys  Aberdar  yn  y  flwyddyn  1845. 
GaUasai  camsynied  y  pryd  hwnw  fod  yn  andwyol  i  achos 
y  Bedyddwyr  am  oes  gyfan.  Yr  oedd  eisiau  cael  y  dyn 
iawn  i'r  lle  priodol.  Yr  oedd  Aberdar  fel  ardal  yn  myned 
i  gynnyddu  yn  gyflym  iawn  —  y  trigoHon  yn  amhrau  — 
cymmydogaethau  newyddion  yn  cyfodi— dyeithriad  lawer 
yn  tyru  i'r  He — y  Hanw  moesol  yn  dyfod  i  mewn  yn  donau 
mawrion  -  adeg  bwysig  i  eglwys  a  gweinidog — naiìl  ai  cym- 
meryd  gafael  gref  ar  yr  adeg,  neu  goHi  y  cyfle  ani  byth." 
Dywed  Shakespeare  :   - 

"There  is  a  tide  in  the  affairs  of  men, 
Which,  taken  at  the  ílood.  leads  on  to  fortune ; 
Omitted,  all  the  voyage  of  their  Hfe 
Is  bound  in  shallows  and  in  miseries." 

Ni  esgeulusodd  y  gweinidog  ieuanc  ei  adeg,  yr  oedd  yn 

barod  i'r  llanw  mawr.  Yr  oedd  yn  gyfartal  i'r  amgylch- 
iadau  ;  ac  fel  cadfridog  doeth  a  medrus,  arweiniai  y  fyddin 
fechan  oedd  wedi  ei  hymddiried  gan  yr  Arglwydd  i'w  ofal 
yn  llwyddiannus.  "  Yn  awr  "  yw  yr  arwyddair  sydd  yn 
argraffedig  ar  faner  y  doeth.  "  Yn  awr  "  oedd  arwyddair 
Price,  a  llwyddodd  yn  fendigedig  gyda'i  eglwys  ac  yn  mhob 
cylch  arall  y  troai  ynddo  drwy  hyny.  Er  fod  gan  Price 
ei  anfanteision  i  ddechreu  ei  fywyd  gweinidogaethol,  etto 
yr  oedd  ganddo  lawer  o  fanteision,  fel  yr  awgrymir  ganddo 
ef  ei  hunan.  Gelhr  dweyd  fod  ei  ragoriaethau,  ar  y  cyfan, 
yn  dra  dysglaer.  Yr  oedd  ei  ddyfodol  yn  feichiog  o  addew- 
idion.  Yr  oedd  Aberdar  yr  adeg  hono,  fel  y  cawn  nodi  yn 
helaethach  yn  y  man,  mewn  ystyr  yn  yr  esgoreddfa,  yn  cael 
ei  geni  i  fodolaeth  odidog.  Dechreu  ymagor  yr  oedd,  ac  yn 
fuan  daeth  yn  gyrchfan  pobloedd  lawer  — yn  ganolbwynt 
masnach  lo  y  Deheudir.  Ac  i  ddangos  hyn  yn  fwy  effeith- 
iol,  cymmerwn  olwg  fanylach  yn  ein  pennod  nesaf  ar  Aber- 
dar  fel  yr  oedd  ac  fel  y  mae ;  yna  dychwelwn  at  yr  eglwys 
a'i  gweinidog  i'w  gweled  mewn  amgylchiadau  uwch  a  mwy 
flfafrioL 


PENNOD   VI. 

ABERDAR    FEL    YR    OEDD    AC    V    MAE. 

Prydfeiihwch  Dyffryn  Aherdar — Aherdar  yn  hentref  hychan — 
Aberdar  yn  ymddadhlygn  —  Gweithiau  glo  yn  cael  eu  hagor — 
Gîífeithfeydd  haiarn — Y  hohìogaeth  yn  cynnyddu  -  Y  gwahanol 
fyrddau  —Adeiladau  cyhoeddus  at  wasanaeth  y  dref—Y  gwa- 
hanol  gymdeithasau  cyfeiUgar  —  Achos  crefydd  yn  llwyddo  — 
Price  yn  cymmeryd  rhan  fiaenllani yn  mhrif  symmudiadau  y  dref 
—  Dynion  o  fri  wedi  hod yn  A  herdar  —Barn  Tegai  —  Ei  arwydd- 
eiriau,  S=c. 

"Tjl  EL  yr  awgrymasom  yn  niwedd  y  bennod  ddiweddaf, 
Jj  barnwn,  gan  fod  yr  enwog  Ddr.  Rrice  wedi  gwneyd 
cymmaint  o  waith,  yn  lleol,  gwladol,  cymdeithasol,  a  chre- 
fyddol,  yn  nyffryn  poblog  Aberdar  yn  ystod  ei  fywyd,  mai 
nid  anfuddiol  i  ni  yma  yw  rhoddi  ychydig  o  hanes  y  dref 
a'r  cylchoedd,  er  cael  ber  olwg  ar  wrthddrych  ein  cofiant 
yn  ei  gyssyhtiad  â  chyfodiad  Aberdar  a  chynnydd  y  dyffryn 
mewn  modd  neillduoL  Y  mae  amser,  fel  y  nodasom 
mewn  cyssylltiad  arall,  yn  gwneuthur  cyfnewidiadau 
mawrion.  Ni  chawn  weled  hyny  yn  fwy  eglur  nag  yn 
nghynnydd  rhyfeddol  gyflym  rhai  o"n  trefi,  a  chyfodiad 
sydyn  pentrefi  newyddion  yn  ngwahanol  barthau  ein  gwlad. 
Felly  y  bu  unwaith  yn  hanes  dyffryn  poblog  Aberdar. 
Triugain  mlynedd  yn  ol,  ychydig  amser  cyn  i  Thomas 
Price  wneyd  ei  ymddangosiad  yma,  gwisgai  y  dyffryn  wedd 
hoUol  wahanol  i'r  hyn  a  wna  yn  bresenol.  Yr  adeg  hono 
gwehd  yr  afon  fechan  risialaidd  Cynon  yn  cymmeryd  ei 
gyrfa  ogledd-orllewinol  i'r  de-ddwyreinioI,i  waered  tuag  afon 
Taf,  trwy  ganol  dyffryn  gwastad  a  ffrwythlawn.  Ar  ei 
glenydd  ac  yn  ymestyn  yn  ol  hyd  wadnau  y  bryniau  a'r 
mynyddoedd  uchel  o  bob  tu  iddi,  yr  oedd  eang  feusydd  a 
dolydd  breision  a  thoreithiog — íe,  miloedd  o  erwau  o  dir 
gwrteithiedig,  er  fod  yn  fynych  i'w  gweled  yma  a  thraw 
elltydd  mawrion,  coedydd  amrywiol,  a  derw  calongaled,  yn 
estyn  eu  breichiau  preiffion  a  nerthol,  ac  weithiau  megys 
yn  ymaflyd  y  naill  yn  y  Ilall  nes  yr  oeddynt,  pan  eu  hys- 
gydwid  gan  yr  ystormydd  brochus,  fel  cynnifer  o   filwyr 

cawraidd  mewn  ymgyrch  â'u  gilydd.  Y  rhai  hyn  oll  oedd- 
ynt  yn  ychwanegu  at  amrywiaeth,  ac  felly  yn  mwyhau 
tlysni  a  gogoniant,  y  dyfFryn.  GweUd  ambell  balasdy  gor- 
wych  yma  a  thraw,  yn  ymddangos  yn  urddasol  fel  brenin 
anneddau  gwasgarog  y  cwm.  Yr  amaethdai  mawrion  a 
weHd  yn  gyfîredin  wrth  wadnau  y  mynyddau  a  thraed  y 
bryniau  yn  ngAvahanol  gyfeiriadau  y  dyffryn.  Prydferth 
oedd  yr  olygfa  ar  y  bythynod  gwyngalchedig  weHd  ar  lech- 
wedd  y  bryn,  y  pant,  a'r  uchelfan.  Cestyll  y  gweithwyr 
oeddynt,  ac  er  eu  bod  yn  is  eu  penau  ac  yn  llai  eu  maint 
nâ'r  tyddynod  a'r  palasdai,  etto,  hoffent  hwy,  a  chanai 
llawer  un  mewn  alaw  bêr  iddynt  yn  ngeiriau  y  bardd  :  — 

"  Mae  'mwthyn  fel  yr  eira  gan  fynych  hwiad  calch, 
A'i  gylchion  oll  yn  daclus;  wyf  fyth  o'i  drefnu'n  falch , 
Mae  o'r  tu  fewn  yn  gynhes,  yn  syber,  giân,  a  syw, 
Vn  annedd  hardd  gysurus,  gall  brenin  ynddo  fy'd'." 

Yn  yr  adeg  hono  yr  oedd  Aberdar  yn  bentref  cymharol 
fychan,  a  thrysorau  anmhrisiadwy  y  dyfîryn  a'r  mynyddoedd 
i  raddau  yn  guddiedig ;  llawer  o'r  trigohon  yn  amaethwyr 
bychain  ond  cyfrifol — amryw  o  honynt  yn  preswyho  ar 
eu  tiroedd  eu  hunain,  tra  yr  oedd  ereill  yn  dal  rhwymys- 
grifau  dros  fywyd  ar  ardreth  fechan  —  y  peth  nesaf  i  ddim. 
Ond  yn  fuan  daeth  cyfnewidiad  ar  bethau  ;  mewn  gwirion- 
edd,  yr  oedd  y  cyfnewidiad  wedi  dechreu  cymmeryd  Ue. 
Yr  oedd  Aberdar  eisoes  mewn  cyflwr  o  draws-symmudiad. 
Yr  oedd  amryw  weithiau  glo  wedi  dechreu  cael  eu  hagor. 
Er  na  chynnyddodd  y  gweithiau  hyn  fawr  yn  y  plwyf  oddi- 
eithr  ychydig  leflau  a  nifer  bychan  o  byllau  i  ddiwallu 
angenrheidiau  gweithfeydd  haiarn  Hirwaun  hyd  y  flwyddyn 
1837,  pryd  y  dechreuodd  T.  a  W.  Wayne,  Ysweiniaid,  agor 
gwaith  mawr  yn  Nghwm  Nantygroes,  yr  hwn  oedd  y  gwaith 
glo  môr  cyntaf  yn  y  plwyf.  Hyd  yr  adeg  hono  ni  weithid 
y  glo  yn  y  cwm  ond  at  wasanaeth  y  gweithiau  haiarn.  Y 
blynyddau  canlynol  agorodd  Mr.  Powell  ei  byllau  ar  ystâd 
y  Dyffryn ;  ac  ar  ol  hyny  agorodd  Mr.  D.  Davis,  Ysw., 
Hirwaun  y  pryd  hwnw,  wedi  hyny  Blaengwawr,  waith  glo 
môr  rhagorol  ar  dir  Blaengwawr,  a  dechreuwyd  anfon  glo 
ymaith  yn  mis  Hydref,  1844.  Yn  ganlynol  i  hyny  agorodd 
Mr.  Thomas,  Waunwyllt,  waith  glo  ar  dir  Lletty  Siencyn ; 
wedi  hyny  agorodd  Nixon  ei  waith  glo  ar  dir  y  \\'erfa, 
yn  cael  ei  ddylyn  gan  Mr.  D.  WilHams,  Ynyscynon,  gydag 
agoriad  ei  waith  glo  ar  dir  Ynyscynon  :  Mri.  Sheppard, 

Evans,  a  Morris,  yn  Nghwmaman;  a  Mr.  Thomas  J.  Joseph 
yn  rhandir  Llwydcoed.  Yn  Rhagfyr,  1844,  dechreuwyd 
pwll  glo  arall  gan  Mr.  Powell  heb  fod  yn  mhell  oddiwrth 
weithiau  y  Gadlys,  a  daeth  y  glo  cyntaf  i  fyny  yn  1846.  Ar 
y  i^fed  o  Fawrtn,  1845,  dechreuodd  Mr.  Crawshay  Bailey, 
Ysw.  (A.S.  dros  y  Casnewydd,  Mynwy,  y  pryd  hwnw), 
suddo  pwll  glo  yn  agos  i'r  Ue  y  bwriedid  codi  gweithfeydd 
haiarn  Aberaman.  Gyda'r  gweithiau  glo  mawrion  a  lluosog 
oeddynt  yn  cael  eu  hagor  yn  y  dyffryn  yn  y  cyfnod  a  nodwn, 
yr  oedd  hefyd  weithiau  tân  ac  alcan  wedi  ac  yn  cael  eu  codi. 
Yr  oedd  gAveithiau  haiarn  Abernant  a'r  Llwydcoed  wedi  eu 
prynu  gan  Mr.  Richard  Fothergill  a'i  Gyf.,y  rhai  a  eangwyd 
yn  raddol  y  naiU  flwyddyn  ar  ol  y  llall,  hyd  o'r  diwedd  y 
daeth  y  cwmni  yn  alluog  i  gyflogi  dros  4,000  o  weithwyr. 
Yr  oedd  gweithiau  haiarn  y  Gadlys  yn  cael  eu  cario  yn 
mlaen  gan  Mri.  Wayne  a'i  Gyf.,  ac  yn  1850  cychwynasom 
y  gwaith  Alcan,  yn  yr  hwn  y  cyflogid  nifer  luosog  o  weith- 
wyr.  Mawrth  y  i^eg,  1845,  dechreuwyd  gwaith  haiarn  ar 
dir  Aberaman  gan  Mr.  Crawshay  Bailey. 

Gan  fod  Aberdar  ar  gynnydd  mor  ddirfawr  yn  masnach 
y  glo  môr,  aeth  y  gamlas,  yr  unig  gyfrwng  trosglwyddiad 
nwyddau  o  Aberdar  i  Gaerdydd,  y  porthladd  agosaf,  yn  rhy 
fach  i  wneyd  y  cludiad ;  ac  yn  y  flwyddyn  1845  dechreu- 
wyd  gwneyd  Cledríì'ordd  Dyfì'ryn  Aderdar,  ac  ar  y  dydd 
cyntaf  o  Awst,  1846,  yr  agorwyd  hi  i  drafnidiaeth.  Cyr- 
haeddai  hon  o  Heol  Mehn,  Llwydcoed,  hyd  y  Basin  Isaf, 
tuag  wyth  milldir,  lle  y  cyssylltai  à'r  Ihnell  a  redai  o  Gaer- 
dydd  i  Ferthyr.  Creodd  y  gledrffbrdd  hon  adfywiad  mawr 
yn  masnach  y  plwyf,  ac  yr  oedd  yn  gyfleusdra  rhagorol  i 
deithwyr.  Ar  yr  28ain  o  Awst,  1847,  dechreuwyd  gwneyd 
Cledrffordd  Cwm  Nedd,  yr  hon  a  elwid  yn  Gledrffbrdd 
Dyflryn  Nedd ;  a  phrofodd  wedi  ei  hagor,  yn  gystal  a 
Chledrffordd  y  Taff",  o  ddefnyddioldeb  a  mantais  annhraeth- 
adwy  i'r  cylchoedd  yn  gyffredinol,  fel  y  gwehr  oddiwrth  y 
ffigyrau  canlynol,  y  rhai  a  ddangosant  yn  eglur  gynnydd 
enfawr  trafnidiaeth  yn  y  dyffryn.  Yn  y  flwyddyn  1815, 
gwnaed  o  haiarn  yn  y  plwyf  i  gyd  20,800  o  dynelli  ;  yn  y 
flwyddyn  1853,  gwnaed  gan  yr  Aberdare  Works  yn  unig, 
35,202  o  dynelh  ;  gwneuthuriad  o  haiarn  yn  yr  holl  blwyf 
yn  y  flwyddyn  1841  oedd,  25,000  o  dyneUi ;  yn  y  flwyddyn 
1852,  82,000  o  dynelh.  Anfonwyd  allan  o  lo  yn  1841, 
12,000  o  dynelh  ;  yn  1852,  500,000;  cyfanswm  1860, 
1,745,813    o    dynehi  ;    yn    1866,    2,188,571.      Codwyd    yn 

Mhlwyf  Aberdar  o  lo  yn  y  blynyddau  o  1870  hyd  1884 
dros  îin  filiwn  ar  ddeg  ar  hngain  o  dyneUi,  yn  gwneyd  ar  gyf- 
artaledd  dros  2,000,000  yn  flynyddol.  Tra  yn  ymwneyd 
ag  ystadegaeth,  dichon  na  fydd  ffigyrau  yn  dangos  cynnydd 
poblogaeth  Aberdar  ddim  yn  annyddorol  yma. 

Blynyddau.  Poblogaeth. 

1841 6,471 

1851 14.998 

1861 32,299 

1871 37.704 

1881 35-513 

Oddiar  y  dyddiad  diweddaf  y  mae  y  boblogaeth  wedi  cyn- 
nyddu  amryw  filoedd. 

Y  mae  y  fteithiau  a'r  ffigyrau  uchod  yn  ddigon,  ni  a 
gredwn,  i  ddangos  y  cynnydd  rhyfeddol  y  rhaid  fod  wedi 
cymmeryd  Ue  yn  Aberdar  a'r  cyíchoedd  am  y  blynyddau 
cyntaf  wedi  dyfodiad  y  Dr.  i'r  dyflryn  ;  ac  o  ran  hyny  ni 
fu  ond  cynnyddu  yn  hanes  y  cwm  hyd  yr  ychydig  flynydd- 
au  olaf  yn  ei  fywyd.  Hefyd,  gellir  casglu  oddiwrth  y 
ífeithiau  a  nodasom  am  agoriad  cynnifer  o  weithfeydd 
mawrion  gyda'u  gilydd  bron  yn  nghylch  y  cyfnod  y  daeth 
y  Dr.  i'r  lle,  pa  mor  gyflym  y  rhaid  fod  y  cynnydd  hwnw, 
ac  nid  yw  yn  rhyfedd  i'r  Dr.  ysgrifenu  y  brawddegau  ar- 
wyddocaol  a  chynnwysfawr,  "  Aberdar  fel  ardal  yn  myned 
i  gynnyddu  yn  gyflym  iawn — y  trigohon  yn  amlhau — cyni- 
mydogaethau  newyddion  yn  cyfodi-  dieithriaid  lawer  yn 
tyru  i'r  Ue,"  &c.  Yn  fuan  aeth  y  pentref  cymharol  fychan 
yn  dref  fawr,  a'r  twyni  meilhonog  y  soniasom  am  danynt  a 
gladdwyd  dan  bentrefi  mawrion  o  anneddau  gorwych,  yn 
mhhth  y  rhai  y  gwehd  capelau  Uuosog  ac  eglwysi  yn 
dyrchu  eu  penau  fel  tyrau  cyssegredig,  yn  brawfion  o'r 
yspryd  crefyddol  oedd  yn  bodoh  ac  yn  myned  ar  gynnydd 
gyda  chynnydd  y  trigohon  yn  y  pentrefi  hyn.  I  fyny  oedd 
cyfeiriad  pob  peth  yn  Aberdar,  nid  yn  unig  yn  fasnachol  ac 
mewn  poblogàeth,  ond  hefyd  mewn  ystyron  ereill,— i  fyny 
yn  ddinesol,  cymdeithasol,  gwleidyddol,  ac  yn  grefyddol. 
Sefydlwyd  yma  Fwrdd  lechyd  LIeol,a  Bwrdd  y  Gwarcheid- 
waid  yn  gyssylltiedig  ag  Undeb  Merthyr.  Talwyd  sylw 
neillduol  i  addysg,  ac  agorwyd  yma  Ysgolion  Brutanaidd 
a  Chenedlaethol,  hyd  syfydliad  ysgolion  y  Bwrdd  Addysg 
yn  1870.  Adeiladwyd  neuadd  gyfleus  at  wasanaeth  cy- 
hoeddus  y  dref  yn  High  Street,  yr  hon,  yn  herwydd  cyn- 

nydd  rhyfeddol  gyflym  y  lle,  a  aeth  yn  rhy  fychan,  ac 
adeiladwyd  un  eangach  yn  Canon  Street,  a  elwir  yn  Neuadd 
Ddirwestol.  Yn  1853  adeiladwyd  Marchnad-dy  rhagorol 
yn  nghanol  y  dref,  yr  hwn  sydd  lawer  mwy  o  faintioH  na'r 
hen  Farchnad-dy.  Gelhr  dweyd  am  dano  fel  y  dywedodd 
Athan  Fardd  :  — 

'' Tŷ  mawrwych,  tô  a  muriau — osodwyd 
Ar  sywdeg  golofnau 
I  ddynion  drin  meddiannau 
O'r  ych  hyd  y  bresych  brau." 

Fel  yr  oedd  y  dref  yn  ymgynnyddu,  yr  oedd  y  Bwrdd 
Lleol  yn  ofalus  gyda'r  cynlluniau,  fel  y  mae  y  lle  wedi  ei 
adeiladu,  ar  y  cyfan,  yn  dra  chyfundrefnol,  a  gelhr  dweyd 
fod  Aberdar  yn  un  o'r  trefydd  gweithfaol  prydferthaf  a 
glanaf  yn  y  Dywysogaeth.  Goleuir  hi  â  nwy  rhagorol,  a 
chyflenwir  y  dref  a'r  dyfFryn  braidd  gan  ddyfroedd  iachusol 
o'r  dwfr-weithfaoedd  mawrion  perthynol  i'r  plwyf.  Ceir 
yma  hefyd  Gladdfa  Gyhoeddus  eang  a  chyfleus  ;  ac  yn  y 
flwyddyn  i86g,  agorwyd  Parc  Cyhoeddus  Aberdar,  yr  hwn, 
dywedir,  sydd  un  o'r  rhai  mwyaf  godidog  a  phrydferth  yn 
y  Dywysogaeth.  Mesura  tua  49  o  erwau  o  dir.  Sefydlwyd 
yma  hefyd  nifer  lluosog  o  gymdeithasau  cyfeihgar  a  budd- 
gymdeithasau  annybynol,  yn  mhhth  y  rhai  y  ceid  yr 
Odyddion,  Iforiaid,  Derwyddon,  Alff"rediaid,  Coedwigwyr, 
yn  nghyd  â  llawer  o  glybiau  arian,  fel  eu  gelwir,  y  rhai 
ydynt  wedi  profi  yn  dda  iawn  i  laweroedd  o  bryd  i  bryd. 

Cafodd  achos  crefydd,  yn  yr  un  modd,  sylw  boreuol  a 
dyladwy  yma.  Mynodd  yr  Eglwys  Sefydledig,  fel  arfer, 
le  bras  yn  y  pentref  yn  gynnar.  Cawn  yr  Undodiaid,  y 
Methodistiaid,  y  Bedyddwyr,  yr  Annybynwyr,  y  Wesley- 
aid,  y  Presbyteriaid,  Mormoniaid  a  Phabyddion  yn  codi 
eu  hallorau — yr  oll  yn  egniol  i  ennill  i'w  rhengau,  ac 
ychwanegu  beunydd  at  eu  nifer  a'u  nerth. 

Yr  ydym  wedi  codi  y  llen  i  gael  cipdrem  ar  faes  Ilafur  y 
dyn  ieuanc  y  dywedasom  ei  fod  wedi  dechreu  ei  weinidog- 
aeth  yn  Aberdar.  Yr  ydym,  mewn  ystyr,  wedi  agor  y 
porth,  ac  yn  gwahodd  y  sylwgar  i  edrych  ar  y  prif  olyg- 
feydd  a  gyfodant  y  naill  ar  ol  y  llall  yn  y  cemmaes  y  bu  un 
o  feibion  dewraf  Cymru  yn  cyflawnu  gorchestion  clodus 
ynddo  ;  ond  wrth  wneyd  hyn,  dymunwn  eu  hadgofio  na 
allwn  fynegu  "  dim  o'r  hanner,"  nac  ychwaith  gyfeirio  ond 
at  ychydig  o'r  gweithredoedd  daionas  a  dyrchafol  a  gyf- 

lawnodd  efe  yn  y  cylchoedd  hyn  yn  ystod  ei  lafur  diflino 
a  difwlch  am  ddeugain  mlynedd.  Teimlwn  nad  ydyw 
yn  feiddgarwch  ynom  i  ddywedyd  na  weithiodd  neb  yn 
Aberdar,  a  thros  Aberdar  a'r  dyfFryn  yn  mhob  cylch,  a 
chyda  phob  symmudiad,  yn  debyg  iddo  ef.  Nid  yn  unig 
y  cyflawnai  ei  waith  yn  onest  ac  efFeithiol  fel  gweinidog  yr 
Efengyl— yn  ffyddlawn  i'w  swydd,  i'w  Feistr,  i'w  eglwys, 
ac  i'w  gyfenwad  crefyddol  — ond  gwnaeth  fwy  na  hyny  : 
cafwyd  ef  yn  ddinesydd  godidog,  yn  gymdeithaswr  rhagor- 
ol,  yn  arweinydd  cywir,  a  phob  amser  yn  amddiftynwr  y 
gwirionedd  yn  mhob  cylch  y  troai  ynddo. 

Cafodd  Aberdar  o  bryd  i  bryd  ddynion  o  nôd  a  dylanwad 
yn  perthyn  i  bob  dosparth.  Cafodd  berchenogion  gweith- 
faol  goludog  ac  urddasol,  marsiandwyr  a  masnachwyr 
Uwyddiannus  a  chyfoethog,  dysgedigion  gwych,  beirdd  a 
Uenorion  addfed,  cerddorion  enwog,  pregethwyr  poblog- 
aidd  a  gweinidogion  diwyd  a  gofalus  -oll  yn  cydlafurio  i 
godi  y  dref  yn  gymdeithasol,  gwleidyddol,  moesol,  a  chref- 
yddol ;  ond  gwyr  y  rhai  a  adwaenent  yr  enwog  Ddr.  yn 
anterth  ei  nerth,  nad  ydym  yn  gorddweyd  wrth  fynegu  ei 
fod  "  wedi  rhagori  arnynt  oll."  Edrýchai  pawb  ato  ef. 
Cafodd  yr  arweinyddiaeth  un  adeg  yn  hollol  yn  ei  law  ei 
hun  braidd  yn  mhob  cyfeiriad,  ac  ystyrid  ef,  fei  y  dywedai 
y  diweddar  enwog  Hugh  Tegai  mewn  Ilythyr  at  ei  hen 
gyfaill  talentog  Hwfa  Môn,  gan  bawb  braidd  fel  "  brenin 
Aberdar."  EnniIIodd  y  safle  hon  drwy  ei  fod  bob  amser 
â'i  lygad  yn  agored,  ac  yn  gwylio  symmudiadau  pob  peth 
braidd  o  bwys  yn  y  dref  a'r  wlad.  Pwy  bynag  fyddai  yn 
ol,  yr  oedd  efe  yn  sicr  o  fod  yn  mlaen,  ac  yn  cymmeryd  y 
rhan  fwyaf  blaenllaw  gyda  gwahanol  symmudiadau.  Nis 
gallai  fod  yn  segur.  Ffieiddiai  ddiogi  a  musgrellni  mewn 
unrhyw  gyssylltiad.  Yr  oedd  "  Ymdrech  "  yn  air  mawr 
yn  ngeirlyfr  ei  fywyd.  Yr  oedd  "  Llwyddiant  "  gyda  phob 
achos  yn  un  o'i  brif  arwyddeiriau  ;  gwelid  hwn  bob  amser 
yn  amlwg  ar  faner  ei  weithrediad,  ac  i'w  sicrhau,  nid  ocdd 
bod  yn  ngrym  y  tân  mewn  brwydrau  poethion  yn  ddim 
iddo  ef.      Brwydrodd  lawer  yn  Aberdar  a  thros  Aberdar. 

Cafodd  y  dref  ynddo  ddyn  bob  amser  yn  gyfartal  i'r  tlir- 
angenion  alwent  am  ei  wasanaeth  ;  cafodd  y  tlodion  ynddo 
gyfaill  tyner  a  charedig ;  cafodd  y  cymdeithasau  cyfeillgar 
ef  yn  arweinydd  cywir  a  fiíyddlawn  ;  cafodd  YmneiÌIduaeth 
ynddo  ef  amddifíynydd  diledryw.  Lliwiodd  yn  ddiau  wleid- 
yddiaeth  y  dref  a'r  dyff"ryn  yn  uchel  â  rhyddfrydiaeth  bur, 

yr  hon  a  gafodd  ynddo  ef  arwr  diguro,  bob  amser  a'i  lef  yn 
nerthol  o'i  phlaid,  a  holl  bwysau  dylanwad  ei  fýwyd  godid- 
og  drosti  yn  barhaus.  Rhag  meddwl  a  chredu  o'r  annghyn- 
nefin  â  hanes  bywyd  yr  enwog  Ddr.  ein  bod  yn  eithafol,  ac 
yn  priodoh  iddo  yr  hyn  na  ddylem,  galwn  i'r  bwrdd  dyst- 
iolaethau  diamwys  niferi  o'i  weithredoedd  clodwiw  mewn 
ffordd  o  frwydrau  tanllyd  dros  iawnderau  gwahanol  ddos- 
parthiadau  o  fodohon  yn  Aberdar  a'r  cyffìniau,  a  chaiff 
hyny  ffurfio  rhan  bwysig  yn  ein  pennod  ddylynol. 

Price  ac  Aherdar — Yn  cydymddadbîygu  —  Yniladd  yn  erbyn  y 
Dreth  Eglwys — Amddiffyn  merched  a  gwragedd  Cymru—Cab- 
leddau  y  Llyfraii  Gleision  -Lystiolaeth  anwireddus  y  ficer — 
Cyfarfod  cyhoeddus  i  ymdrin  ar  mater—  Ei  araeth  yn  y  cyfar- 
fod  —  Ymosod  ary  Rustic  Sports — Derbyn  tysteb  —  Pryddest  o  glod 
iddo — Y  ficer  yn  gwrthod  claddu  plentyn  Mr.  John  Lewis  -  Ar- 
eithio  tu  allan  i'r  fynwent-  Claddu  y  plentyn—Gorfodi  y  ficer  i 
gynnal  gwasanaeth  boreuol  yn  yr  Eglwys  —  Ymdrech  o  hlaid 
addysg  —  Ei  ysgrif  yn  "  Seren  Cymru"  ar  bwnc  y  Refortn  Bill 
— Yn  derhyn  diolchgarwch  Derby  a  Bright  —  Ei  gyssylltiad 
agos  ar  glowyr  ar  giueithwyr  tân — Ei  ysgrifau,  S^c.  —  Yn 
aelod  o'r  gwahanol  fyrddau  —  Aberdar  yn  wahanol  i'r  hyn  yd- 
oedd  ar  ddyfodiad  Priee  yno. 

EEL  y  dangosasom  yn  barod  yn  y  bennod  flaenorol,  yr 
oedd  Aberdar  yn  ymagor,  ac  ar  ei  hesgynfa  yn  mhob 
ystyr  pan  ddaeth  Price  i'r  dyífryn.  Yr  oedd  yntau  fel 
person  yr  un  fath.  Yr  oedd  ynddo  blygion  ar  blygion  i  ym- 
agor,  a  meddai  allu  diamheuol  i  gerdded  yn  gyfochrog  ag 
amgylchiadau  Ueol,  yn  gystal  a  nerth  a  chyflymdra  i  redeg 
yn  mlaen  gyda  diwygiadau  yr  oes.  Un  o'i  ragoriaethau 
penaf  ydoedd  ei  fod  yn  ymgyssyhtu  bob  amser,  fel  yr  aw- 
grymasom  yn  barod,  â  materion  cyhoeddus  y  dref  a'r  gym- 
mydogaeth,  a  phrofai  ei  hun  yn  feistr  yr  amgylchiadau  pan 
yn  gwneuthur  felly.  Ond  yr  oedd,  yn  fynych,  drwy  hyny, 
yn  gosod  ei  hun  yn  agored  i  erHdiau  gelynion,  a  cliyfeilUon 
weithiau.  Gallai  ddweyd  mewn  rhai  brwydrau  y  bu  yn- 
ddynt,  fel  Paul,  ei  fod  "  Mewn  bhnderau  yn  lielaethach,  ac 
mewn  gwialenodiau  dros  fesur ;"  ond  gallai  ddyoddef  y 
cwbl  yn  amyneddgar,  ac  anwybyddu  llawer  o  wrthwyneb- 
iadau  er  mwyn  yr  egwyddor  neu  yr  egwyddorion  y  brwydrai 
drostynt.  Meddai  lawer  iawn  o  annybyniaeth  a  phender- 
fynolrwydd  di-ildio.  Ei  frwydr  gyntaf  oedd  yn  erbyn  y 
Dreth  Eglwys,  yn  yr  hon  ni  fwriodd  efe  arfau  hyd  nes  y 
cafodd  y  Parch.  John  Griffiths,  M.A.,  ficer  y  plwyl,  i  ben- 

derfynu  ei  "  chladdu  am  byth."     Rhywbeth  felly  oedd  ei 
addewid  i'r  Dr. 

Wedi  hyny,  pan  gyhoeddwyd  cableddau  y  Llyfrau 
Gleision  ar  ferched  a  gwragedd  Cymru,  yn  nghyd  â  chyflwr 
addysg  a  moesolrwydd  Aberdar,  daeth  allan  fel  cawr  i'w 
hamddiffyn  gyda  leuan  Gwynedd  ac  ereill.  Am  hyn 
dywed  un  awdwr  pan  yn  ysgrifenu  ar  Aberdar  :  — 

"  It  should  not  be  forgotten  that  here  was  cradled  that  spirit  of 
national  protest  against  misrepresentation  of  Welsh  character  which 
resulted  in  such  complete  refutation  of  the  slight  put  upon  Wales  by 
that  strolling  company  of  Commissioners  who  were  sent  by  the  Grovern. 
ment  of  the  day  to  see  what  deíects  were  socially  visible  in  Wales,  and 
who  complacently  reported  upon  which  they  did  not  see.  Aberdare, 
with  Dr.  Price  and  leuan  Gwynedd  to  the  forefront,  came  to  the  rescue, 
and,  with  flinchless  vigour,  flung  back  the  stigmas  with  which  these 
Commissioners  (called  gentlemen)  unjustly  bespattered  us  as  a  nation. 
leuan  Gwynedd  sleeps  at  Groeswen  ;  Dr.  Price  is  yet  a  felt  force  in 
Welsh  circles  ;  the  men  and  women  whom  they  relieved  of  odium  are 
grateíul  to  them." 

Rhoddwyd  y  wybodaeth  gamddarluniol  a  chamarweiniol 
y  cyfeirir  ati  uchod  gan  y  Parch.  J.  Griffiths,  Ficer  y 
Plwyf,  i  Mr.  Lingen,  un  o  ddirprwyaeth  y  Llywodraeth. 
Nid  anfuddiol  fyddai  i  ni  osod  adroddiad  y  ficer  yma,  a 
rhoddi  byr  olwg  ar  y  cwrs  gymmerodd  Price  yn  ei  wyneb. 

"  My  Parish,  in  its  present  uneducated  condition,  is  certainly  retro- 
gading.  Nothing  can  be  lower,  I  would  say  more  degrading,  than 
the  character  in  which  the  women  stand  relative  to  the  men.  The 
men  and  the  women,  married  as  well  as  single,  live  in  the  same 
house,  and  sleep  in  the  same  room.  The  men  do  not  hesitate  to 
wash  themselves  naked  before  the  women  ;  on  the  other  hand,  the 
women  do  not  hesitate  to  change  their  under-garments  before  tbe 
men.  Promiscuous  intercourse  is  most  common — is  thought  of  as 
nothing — and  the  women  do  not  lose  caste  by  it.  Generally  speaUing, 
there  is  very  little  sobriety.  The  men  drink  in  beershops,  and  are 
occasionally  joined  by  the  women;  but  on  the  whole,  the  women 
drink  at  home.  Saturday  night  and  Monday  night,  and  also  Sunday 
morning,  are  always  spent  in  drinking  if  the  times  are  good.  lí  it 
be  after  pay  the  carousal  is  generally  extended  till  Tuesday  or  even 
Wednesday.  Nothing  can  be  more  improvident  than  tha  miners  or 
coUiers.     These  religious  feelings  are  peculiar  to  the  temperament  of 

the  Welsh.  They  are  very  excitable — have  nothing  like  what  is  con- 
sidered  elsewhere  a  disciplined  religious  mind.  They  go  to  the  meet- 
ing  at  six,  come  out  at  eight,  and  spend  the  remainder  of  the  evening 
in  the  beershop.  There  is  no  religion  whatever  in  my  parish,  at 
least,  I  have  not  yet  found  it. 

"Signed,  John  Griffiths,  Vicar." 

Yn  ngwyneb  y  fath  gyhuddiadau  pwysig,  penderfynodd 
Price  roddi  hèr  i'r  íìcer  i'w  profi.  Yn  y  Principality,  papyr 
ein  hen  gyfaiU,  Mr.  Tudor  Evans,  yn  awr  o  Gaerdydd,  am 
Mawrth  y  yfed,  1848,  cawn  hanes  y  cyfarfod  mawr  a  gyn- 
naHwyd  mewn  perthynas  i'r  drafodaeth,  yr  hwn,  yn  ol  yr 
adroddiad,  oedd  y  cyfarfod  mwyaf  brwdfrydig  a  lluosog  a 
gynnahwyd  yn  Aberdar  erioed  cyn  hyny.  Bernid  fod  ynddo 
tua  2,500  o  bobL  Yr  oedd  y  cyfarfod  wedi  ei  alw  drwy  ei 
hyspysu  yn  y  modd  mwyaf  cyhoeddus  possibL  Dywedir 
yn  y  mynegiad  fod  y  Parch.  Thomas  Price  wedi  gwahodd 
y  ficer  i  ddadleu  yr  achos  yn  gyhoeddus  ;  ac  ymgymmerodd 
â  gwrthbrofi  holl  adroddiadau  Griffìth  i'r  Ddirprwyaeth. 
Ar  noson  y  a^ain  o  Chwefror,  1848,  y  cynnaHwydy  cyfarfod 
dywededig.  Derbyniodd  hèr  Price  yr  atebiad  byreiriog 
canlynol  oddiwrth  y  ficer:  —  "I  will  never  give  you  that 
honour."  Yn  gweled  fod  y  ficer  yn  osgoi  y  gorchwyl  an- 
hawdd  iddo  amddiffyn  ei  gyhuddiadau,  awd  yn  mlaen  â'r 
cyfarfod  dan  lywyddiaeth  yr  enwog  D.  Wilíiams  (Alaw 
Goch),  Ysw.,  yr  hwn  wrth  gymmeryd  y  gadair  a  sylwodd 
fod  y  ficer  yn  berson  hollol  anaddas  i  roddi  tystiolaeth  ar 
Aberdar,  gan  ei  fod  yn  gymharol  ddyeithr  i'r  lle.  Yna 
aeth  Price,  arwr  y  cwrdd,  yn  fanwl  ar  ol  y  cyhuddiadau 
wnaed  gan  y  ficer,  ac  a'u  gwrthbrofodd  un  ac  olL  Gan  fod 
eu  nodiadau  i  raddau  yn  ddarluniadol  o  hono,  gosodwn 
ychydig  o  honynt  yma  : — 

"  Nid  wyf  yn  gwadu  nad  oes  gormod  o  feddwdod  yn  Aberdar ;  y 
mae  llawer,  mae  yn  wir,  yn  hoff  o  yfed  yn  ormodol,  ond  nid  oedd 
meddwdod  yn  nodweddiadol  o  weithwyr  Aberdar  (clywch).  Nid  oedd 
y  Sabbath  yn  cael  ei  dreulio  i  yfed  ;  nid  oedd  un  o  800  yn  mynychu  y 
tafarndai.  Gyda  golwg  ar  y  merched  a'r  gwragedd  yn  yfed,  galwa  am 
dystiolaeth  Sais  o'r  enw  Samuel  Garret  ar  y  mater.  Gwada  Garrett 
yr  adroddiad  disail  fod  y  gwragedd  i  gyd  yn  dueddol  i  ymyfed.  Nid 
oedd  meddwdod  yn  nodweddiadol  o  wragedd  a  merched  Cymru.  I 
gyfarfod  à'r  cyhuddiad  o  wastraffein  mwnwyr  a'n  glowyr,  dywedaf  fod 
pobl  Aberdar  wedi  sefydlu  yn  y  40  mlynedd  diweddaf  ddim  Uai  nag  o 

40  i  45  o  gymdeithasau  oedd  a'u  hamcan  arbenig  i  ddarparu  ar  gyfer 
cystudd  ac  angeu.  Yr  oedd  eu  cyfraniadau  i  r  cymdeithasau  hyn  yn 
/200  yn  fìsol,  ac  yn  ;^2.400  yn  flynyddol.  Hoffwn  gael  arwain  Mr- 
Grifîîths  o  Hirwaen  i  Aberdar,  mewn  trefn  i  ddangos  iddo  o  1,500  i 
1,800  o  dai  ydynt  wedi  eu  codi  gan  y  gweithwyr  yn  unig  yn  yr  ychydig 
flynyddau  diweddaf.  Nid  oedd  y  ífaith  hon  yn  siarad  llaweryn  erbyn 
arferion  darbodus  y  dosparth  gweithgar.  Yr  oedd  pobl  Aberdar  at  eu 
rhyddid  i  addoli  Duw  yn  ol  eu  tueddiadau  a  chyfarwyddiadau  eu  cyd- 
wybodau  eu  hunain.  Yr  oedd  yn  rheol  sefydlog  gan  yr  eglwysi  Ym- 
Deillduol  i  ddiarddelu  pawb  elent  o"r  cymundeb  i'r  dafarn  46  mlynedd 
yn  ol,  nid  oedd  ond  un  capel  yn  y  lle.  ond  yn  awr  yr  oedd  16.  40 
mlynedd  yn  ol  i  "^"sgol  Sabbothol  oedd  yn  y  Ue,  ond  yn  awr  yr  oedd 
ganddynt  o  20  i  25.  .Am  foesolrwydd.  daliai  efe  y  safai  guragedd  a 
merched  Aberdar  mor  uchel  gyda  golwg  ar  burdeb  moesol  ag  unrhyw 
ddosparth  o  wragedd  a  merched  yn  y  deyrnas.  Cyfeiriai  y  gynnulleidfa 
er  prawf  o  hyny  at  y  íÎTgyrau  gyhoeddwyd  ar  y  mater  gan  ei  gyfaill, 
Mr.  Evan  Jones  (leuan  Gwynedd).  Tredegar." 

Wedi  sylwi  yn  fanwl  ar  holl  gyhuddiadau  y  Ficer  (nid 
ydym  yn,  gosod  ond  talfyriad  o  honynt  yma),  a'u  gwrth- 
brofi  bob  yn  un  ac  un,  gosod\\"yd  gerbron  y  cyfarfod  amryw 
benderfyniadau  pwysig,  y  rhai,  er  rhoddi  mantais  i'r  dar- 
llenydd  i  ffuríìo  rhyw  syniad  am  y  teimladau  gynhyrfwyd 
yn  nhrigolion  Aberdar  am  ymddygiad  annheilwng  y  Ficer, 
a  osodwn  yma  yn  yr  iaith  Saesneg  .• — 

"  The  Rev.  Thomas  Price  moved,  and  D  Davis,  Esq.,  seconded  : — 
"  I.  That  this  meeting,  having  read  the  evidence  of  the  Rev.  John 
Grifíìths,  Vicar,  contained  in  the  Report  of  the  Commissioners  on 
Education  in  Wales  respecting  the  state  of  education  and  moralsinthe 
Parish  of  Aberdare,  feels  surprised  that  he,  being  then  a  stranger, 
having  resided  but  a  few  days  amongst  us,  should  have  deemed  himself 
competent  to  furnish  the  information  requested  by  the  Commissioners; 
while  at  the  same  time  it  begs  most  distinctly  to  deny  the  whoie  of  his 
statements,  if  they  are  intended  as  a  description  of  the  character, 
position,  knowledge,  habits.  and  general  deportment  of  the  inhabitants 
of  this  place,  they  being  as  general  statements  utlerly  void  of  truth. 
And  this  meeting  begs  to  express  its  decided  disapproval  of  hisconduct. 
"  Moved  by  the  Rev  W.  Edwards.  seconded  by  Mr  W.  Lewis, 
miner: — 

"  n.  That  this  meeting,  while  anxious  for  a  better  system  of  educa- 
tion    in  the  place,   still  considers  the  report  of  Mr.  Lingen  incorrect. 

uofair.  and  sectarian,  it  being  founded  on  the  evidence  of  persons 
adverse  to  the  feeling  and  wishes  of  thevast  majority  of  the  inhabitants 
of  the  Parish,  and  strougly  prejudiced  in  favour  of  one  particular 
church,  while  statements  made  by  others  have  been  entirely  sup- 
pressed. 

'■  Moved  by  Mr.  W  Thomas,  seconded  by  the  Rev.  D.  Price,  Siloa  :  — 
"  III.  That  should  the  contents  of  these  reports  be  brought  under 
the  notice  of  Parhament,  this  meeting  respectfully  but  earnestly  desires 
that  Sir  John  Guest,  the  worthy  representative  of  this  place,  in  his 
place  in  the  House  of  Commons,  give  a  direct  contradiction  to  the 
statements  made  therein  concerning  the  people  of  Aberdare. 
"  Moved  by  W.  WiUiams,  seconded  by  E.  Richards : — 
"IV.  That  this  meeting  is  ofthe  opinion  that  theevidenceof  the  Rev, 
John  Grifììth,  together  with  that  of  Thomas  W.  Booker,  Esq  ,  Melin- 
griffith,  should  be  printed  in  the  Welsh  Language,  and  circulated  in 
the  Parish,  it  being  but  fair  that  Mr.  Grifíìth  should  tell  his  parishion- 
ers  in  their  own  language  what  he  has  already  told  the  Government 
respecting  their  state  of  morals,  and  it  being  but  fair  that  Welshmen 
should  know  of  the  excellent  character  given  them  by  Mr.  Booker,  he 
being  an  Englishman,  and  an  e.xtensive  employer  of  labour  in  the 
County  " 

'•  Moved  by  Rev.  B   Evans,  seconded  by  Mr.  David  WiUiams  : — 
'•  V.  That  a  copy  of  these  Resolutions  be  sent  to  the  Committee  of 
the  Council  on  Education,  to  Lord  John  Russell,  to  the  Principality,  to 
the  Caidiff  and  Merthyr  Guardian,  and  to  the  Times." 

Gwasanaetha  yr  uchod  i  ddangos  cyfeiriad  meddwl  a 
thueddiadau  naturiol  Thomas  Price ;  ond  nid  yw  hyn 
anigen  swn  awchlymiad  ei  gleddyf.  Y  mae  gyda  y  fyddin 
yr  ymhyfrydai  fod  gyda  hi  ac  yr  ymddiriedai  iddi,  sef  y 
dosparth  gweithgar.  Eisteddai  pob  peth  yn  bur  naturiol 
ond  cael  Price  i'r  gweithwyr,  a'r  gweithwyr  i  Price. 

Brwydr  arall  a  ymladdodd  yn  ddewr  yn  Aberdar  oedd 
brwydr  y  "  Rustic  Sports,"  fel  ei  gelwid  hi.  Yn  y  Gti'ron, 
papyr  a  gyhoeddid  yn  Aberdar  (yr  hwn  a  olygid  gan  y  Dr.), 
am  lonawr  y  ^oain,  1858,  cawn  hanes  cyflawn  o  honi 
mewn  erthygl  ddoniol  gan  Price,  dan  y  pennawd,  "  Y 
Briodas  Freninol  a  Ffohnebau  Aberdar."  Cynnahwyd  y 
Sports  i  ddathlu  dydd  priodas  Yictoria  Adelaide  Maria 
Louisa,  merch  hynaf  ein  Brenines  dirion  Yidìoria.  Gwnaed 
hyn  gan  ychydig  bersonau  a  ffurfient,  a  defnyddio  iaith 
Price,    "  Cliqne    bychan,    crebachlyd,    ceintachlyd,    ìiunan- 

grëedig,"  ac  er  ateb  eu  dybenion,  oeddynt  yn  chwyddedig 
iawn  yn  galw  eu  hunain  "  The  Trade  of  Aberdare,"  dan 
nawdd  grefyddol  y  Ficer  a'i  churchwarden,  fel  y  dengys  yr 
hyspyslen  a  gynnwysai  y  prwygraifît,  yr  hon  oedd  fel  y 
canlyn  : — 

RU  STIC     SPORTS. 

Suported  by  the   Vicar,  Churchwarden,  Curates,  Gentry.     Patrons  :  The 
Trade  of  Aberdare. 

Wedi  rhoddi  enwau  y  swyddogion  a'r  pwyllgor  cawn  y 
programme,  yr  hwn  a  osodwn  yma,  yn  nghyd  ag  ychydig  o 
nodiadau  Price  ar  yr  ymdrafodaeth. 

"  RusTic  Sports,  cynwysedig  o  redegfeydd  o  amryw  gymeriadau.  Mae  y 
•  Trade  '  wedi  gyru  allan  ddwy  hysbyslen  bwysig  iawn — y  naill  yn  galw 
ar  y  masnachwyr  oll  i  gau  eu  masnachdai  am  un  o'r  gloch.  gan  eu  bod 
hwy,  y  '  Trade,'  yn  myned  i  gael  rhedegfeydd  ar  Heol  Caerdydd,  o 
dan  nawdd  y  Trade.  INIae  yr  ail  hysbyslen  yn  cynwys  y  Programnie  Mae 
hwn  yn  wir  deilwng  o"r  '  Trade  ;'  ac  y  mae  yn  ddyogel  genym  nad  oes 
yr  un  dosbarth  arall  yn  mhlwyf  Aberdar  yn  feddianol  ar  dalent  a  dwlni 
digonol  i  gy{a.VíSoàá\  Programme  íe\  hwn.  Hysbysir  ni  fod  y  'Trade' 
yn  myned  i  wobrwyo  y  buddugoliaethus  yn  y  gorchestion  pwysig  can- 
lynol  ; — '  Gyrfa  Asynod — yr  asyn  diweddaf  i  mewn  i  enill  y  wobr.' 
Talentog  dros  ben.  '  Gyrfa  Asynod,  a'r  marchogwr  i  fod  a'i  ben  at 
gynffon  yr  asyn — y  cyntaf  i  mewn  i  enill.'  Doniol  ac  asynaidd  iawn. 
'  Gyrfa  o  ddynion  mewn  ffetanau.'  Buasai  yn  fendith  fawr  pe  buasai 
Superintendent  Wrenn  yn  gosod  y  '  Trade  '  mewn  ffetau,  a'u  danfon  i 
Lansawel.  '  Gyrfa  o  fechgyn  o  dan  15  oed'  Cynllun  y  '  Trade '  i 
ddysgu  '  The  young  idea.'  '  Gyrfa  o  wyr'  Dyma  ddull  y  'Trade'  i 
wella  moesau  eu  cyd-ddynion.  Mewn  ffordd  o  newid — '  Darn  o  gig 
mochyn  am  ddringo  i  fyny  i  drostan  wedi  ei  seimio,  er  i'r  '  Trade'  gael 
testun  i  chwerthin.  '  Gyrfa  o  asynod  mewn  wageni.'  Mae  hwn  yn 
ddrychfeddwl  campus  iawn  o  eiddo  y  '  Trade,'  cael  gyrfa  o'r  natur  hyn 
mewn  heol  gul,  yn  cynwys  rhyw  ddwy  fil  a  haner  o  ffoliaid  wedi  ea 
tynu  yno  gan  y  '  Trade.'  '  Gyrfa  gan  ddynion  a'u  llygaid  wedi  eu 
rhwymo,  yn  gyru  o'u  blaen  ferfa  drol.'  Prawf  o  dalent  neiUduol  yma 
eto.  '  Gyrfa  rhwng  merched  o  dan  15  oed.'  '  Gyrfa  rh%vng  menywod 
uwchlaw  15  oed. 

"O  ddifrif,  ddarllenydd,  nis  gallwn  ddilyn  y  Programme  yn  mhellach. 
Onid  ydyw  peth  fel  hyn  yn  ddigon  i  beri  i  dy  waed  di  ferwi,— meddwl 
fod  nifer  o  ddynion  yn  galw  eu  hunain  y  '  Trade  of  Aberdare,'  yn  yra- 

drechu  cael  gan  fenywod  y  lle  i  redeg  gyrfa  er  boddio  teimlad  anifeil- 
aidd  y  creaduriaid  distadl  hyn.  Yr  oedd  y  fath  gynyg  yn  warth  ac  yn 
ddirmyg  i  w  awdwyr.  Beth  ?  A  oedd  eisieu  testun  newydd  ar  eia 
Vicar  i  ysgrifenu  eto  yn  erbyn  ein  merched  a'n  gwragedd  ?  Mae  yn 
ofid  genym  feddwl  fod  Vicar  Aberdar,  a'i  Churchwarden,  a'i  Guardiaid 
yn  galiu  ymddarostwng  i  gefnogi  y  fath  gynyg  gwarthus  i  ddiraddio  ein 
merched  a'n  gwragedd.  Mae  yn  wir  na  chafwyd  gan  yr  un  ferch  na'r 
un  wraig  i  redeg,  ond  beth  am  hyny  ?  Nid  oes  achos  i  ni  ddiolch  i'r 
'  Trade '  am  hyny  ;  yr  oedd  eu  hamcan  hwy  yr  un  ;  ac  nis  gellir  con- 
demnio  y  fath  gynyg  bwystfilaidd  mewn  iaith  rhy  lem  na  syniadau  rhy 
gedyrn. 

"  Yx  ydym  hefyd  yn  tystio  yn  enw  Uawer  o  ddynion  da,  sydd  yn  dy- 
muDo  yn  dda  i  Aberdar,  nad  yw  y  dyrnaid  yna  erioed  wedi  bod,  nid 
ydynt  yn  awr,  ac  nid  ydynt  byth  yn  debyg  o  gynrychioli  masnachwyr 
Aberdar.  Mae  dynion  yn  mhlith  masnachwyr  Aberdar,  ag  sydd  yn 
meddwl  yn  uwch  am  eu  cymeriadau,  na  gwneyd  y  fath  asynod  o  honynt 
e.i  hunain  ag  a  wnaeth  y  '  Trade  '  dydd  Llun  diweddaf.  Llwyddodd 
y  '  Trade  '  i  gael  lluoedd  mawr  o  ffyliaid  fel  eu  hunain  yno,  a  buont  yn 
difyru  eu  gilydd  am  ryw  oriau,  ond  cafodd  y  '  Trade  '  eu  siomi  yn 
niffyg  chwaeth  y  raenywod  yn  peidio  rhedeg  yn  ol  y  Programme.  Mawr 
barch  i'r  menywod  !  Nid  ydynt  cynddrwg  ag  y  myn  rhai  i  ni  gredu  eu 
bod.  Paham  na  fuasai  y  '  Trade  '  yn  dwyn  allan  eu  gwragedd  eu 
hunain  er  difyru  y  dorf  Diddadl  y  buasai  yn  chwerthingar  iawn  i 
weled  Mrs.  Gawn  a  Mrs.  Nicholas  yn  ymdrechu  am  y  dorch  ;  a  Mrs. 
Larke  a  Mrs  Samuel.  '  The  proof  of  the  pudding  is  in  the  eating.' 
meddai  y  Sais,  a  charem  ninau  i'r  '  Trade,'  cyn  dirmygu  gwragedd 
dynion  ereill,  dreio'r  expeyiment  ar  eu  gwragedd  eu  hunain.  Ac  os  yw 
y  fath  beth  yn  rhy  isel  i'w  gwragedd  hwy,  mae  hefyd  yn  ddirmygedig 
i  wragedd  ein  gweithwyr  gonest.  Wedi  i'r  '  Trade  '  fod  yn  chwerthin 
o  glust  i  glust,  ac  yn  gwhyru  fel  ceffylau  Sir  Aberteifi,  ac  wedi  i  lawer 
gael  eu  hanafu  yn  druenus  a  pheryglus,  dygwyd  y  '  Rustic  Sports '  i 
derfyaiad  tua  brig  yr  hwyr,  ac  aeth  y  '  Trade  '  tua  thre,  i  eilliaw  eu 
barfau,  ac  i  lanhau  eu  danedd,  íel  rhagymadrodd  i'r  Ball,  a  gynelid 
yn  y  nos  gan  y  •  Trade  '  a'u  gwragedd  a'u  merched,  am  yr  hwn  bydd 
genym  ry wbeth  i'w  ddywedyd  dro  ar  ol  hyn. 

"  Mae  yn  ddrwg  genym  orfod  ysgrifenu  fel  hyn  am  nebo'n  cymydog- 
ion  ;  ond  gan  fod  rhyw  ddosbarth  o  ddynion  yn  honi  peth  nad  yw  yn 
perthyn  iddynt,  ac  yn  dewis  gwneyd  eu  hunain  yn  destun  gwawd  a 
dirmyg,  rhaid  iddynt  ddysgwyl  y  canlyniadau.  A  pha  un  a  fydd  y 
'Trade'  yn  digio  neu  beidio,  tra  bydd  genym  lais  i'w  ddyrchafu.  a 
phin  i  ysgrifenu,  bydd  i  ni  arfer  ein  dylanwad  yn  erbyn  y  fath  weith- 
redoedd  a'r  rhai  a  gyflawnwyd  dydd   Llun  diweddaf.      Pan  fydd    y 

'  Trade  '  am  fyned  yn  mlaen  a  gwneyd  daioni,  bydd  yn  hofif  genym  eu 
cynorthwyo  ;  ond  pan  geisiant  ein  llusgo  yn  ol  qan  mlynedd,  bydd  i  ni 
geisio  gosod§y  Sprag  yn  yr  olwyn,  gan  ymestyn  at  adael  Aberdar  yn 
well  nag  y  cawsom  ef ;  o  leiaf,  peidiwn  er  dim  a'i  wneyd  yn  waeth." 

Yn  y  brwydrau  godidog  hyn,  enniUodd  Price  sylw  a 
pharch  mawr,  nid  yn  unig  drigoHon  Aberdar  a'r  cylchoedd, 
ond  hefyd  ei  gydwladwyr  yn  dra  chyffredinol  ;  oblegyd 
edrychid  arnynt  nid  fel  brwydrau  lleol,  eithr  fel  ymdrech- 
ion  clodwiw  i  amddiffyn  cymmeriad  y  genedl,  cadw  a 
dyogelu  urddas  y  rhyw  fenywaidd,  a  dyrchafu'r  wlad  yn 
ngwyneb  yr  ymgais  fwyaf  waradwyddus  i'w  darostwng. 
Gwehd  ynddo  y  dyngarwr  twymgalon,  a'r  gwladgarwr 
anwyl  a  diffuant.  Cafodd  drwy  ei  wroldeb  le  cynhes  yn 
serch  y  dosparth  gweithgar,  a  sedd  urddasol  yn  nghalonau 
tyner  a  serchgarol  merched  a  gwragedd  Aberdar,  am  ei 
ddewrder  yn  eu  hamddiffyn.  Ac  er  rhoddi  prawf  ymarferol 
o'u  serch  a'u  teimladau  da  ato,  gwnaethant  dysteb  werth- 
fawr  iddo,  yr  hon  a  gyflwynasant  iddo  mewn  cyfarfod 
cyhoeddus  yn  Ebrill,  1848.  Yn  y  Gweithiwr,  newyddiadur 
a  gyhoeddid  y  pryd  hwnw  gan  y  Parch.  J.  T.  Jones,  am 
Ebrill  i6eg,  1859,  daethcm  o  hyd  i  bryddest  odidog  o  glod 
i"r  Parch.  Thomas  Price,  Rose  Cottage,  Aberdar,  am  ei 
amddiffyniad  i  ferched  Aberdar,  buddugol  yn  eisteddfod 
flynyddol  Llanelh.  Carwn  allu  ei  gosod  yn  gyflawn  i  mewn 
yma,  ond  nis  gahwn  yn  herwydd  ei  meithder  ;  eithrdyfyn- 
wn  ddarnau  o  honi,  gan  ei  bod  mcr  ddesgrifiadol  o'r  am- 
gylchiadau  ac  mor  nodAveddiadol  o'r  gwrthddrych.  Am 
Price  fel  gwladgarwr  dywed  : — 

"  Ei  enaid  mewn  digter  a  ga  ei  gynhyrfu, 
Diffyna  hyd  angeu  holi  ferched  mwyn  Cymru. 
Fc:  gablwyd  y  Cymry  fel  rhai  annysgedig 
Gan  un,  wrth  ei  dysgu,  a  wnaed  yn  foneddig  ; 
Darluniwyd  plant  Gwalia  wrth  was  y  Llywodraeth 
Yn  ail  i  farbariaid  yn  mhob  rhyw  ystyriaeth  : 
Ni  theimlai  y  bradwr  fod  hyny  yn  ddigon, 
Rhaid  ydoedd  rhoi  ergyd  a  glwyfai  y  galon. 
Ehaid  taro  ar  benau  anrhydedd  ein  broydd, 
A  drygu  cymmeriad  ein  merched  heb  gywilydd  ; 
Ond  ah  !  os  tarawodd,  ca'dd  yntau  ei  daro — 
Derbyniodd  archoHion  a  lynant  byth  wrtho  ! 
Cyhoeddodd  fad  ferched  hen  Walia'n  anfoesol, 
Yn  ail  i'r  anifail,  yn  warthus  andwyol  ; 
Yn  ymddwyn  yn  hollol  anweddaidd  a  diras, 
A'u  bod  ger  y  meibion  yn  ffiaidd  ac  atgas. 

Daeth  Gwynedd  dwymgalon  a  Price  mawr  ei  ddoniau 

Fel  cewri  i  brofi  nad  gwir  y  dywedai  ; 

Ger  gwlad  hoff  eu  tadau  hwy  a  ddangosasant 

Mai  achos  eu  chwerwedd  oedd  llid  at  eu  llwyddiant. 

Er  cymmaint  y  dirmyg  a  daíîwyd  ar  Gymru, 

Y  ficer  ni  theimlai  yn  foddlon  ar  hyny  ; 

Er  iddo  ddarostwng  ein  merched  diniwaid, 

A'u  rhesu  yn  mhlith  y  ffieiddiaf  farbariaid. 

Rhaid  oedd  diystyru  eu  treiddgar  feddyhau, 

A'u  gosod  i  redeg  fel  nwyfus  geffylau. 

Cyhoeddwyd  priodas  rhwng  Tywysog  hardd  Prwssia 

A'r  hawddgar  Louisa,  merch  hynaf  Yictoria. 

Yn  Aberdar  dirion  fe  deimlid  gorfoledd 
Gan  lu  o'r  trigoüon,  yn  wreng  ac  yn  fouedd, 
Ond  ni  all'sai'r  Ficer  arddangos  ei  deimlad 
Heb  geisio  darostwng  trigoliou  ein  mamwlad  ; 
Ni  aH'sai  rof  clod  i  ferch  hyuaf  Yictoria 
Heb  gynnyg  difwyno  holl  ferched  mwyn  Gwalia. 
Cynnygid  gwobrwyon  am  redeg  gyrfaoedd, 
Rhoid  gwobr  i  r  plantos  a  phenau  teuluoedd  ; 
Mwgwdid  rhai  hefyd  fel  ffyhaid  yn  ddeiliion, 
A  fiyhaid  a  chwarddent  am  ben  eu  cyfeillion  ; 
Gwneid  gyrfa  asynod  — rhoid  asyn  yu  union 
I  farchog  ei  gyfaiU,  â'i  ben  at  ei  gynffon, 
A  chyn  i'r  hen  asyn  a'i  farchog  ddychwelyd, 
P'un  mwyaf  asynaidd  anhawdd  oedd  dywedyd  ; 
A  dyrus  oedd  dirnad  pwy  ydoedd  y  doethwyr, 

Y  rhai  a  farchogent  neu'r  masw  wobrwywyr. 
Cai  rhai  eu  gwobrwyo  am  ddringo  y  poliau, 
Ac  ereiU  am  redeg  mewn  mawrion  ffetanau  ; 
Ac  er  gosod  coron  o  warth  ar  y  gwagedd, 
Cynnygiwyd  gwobrwyon  i  r  merched  ar  gwragedd. 
Rhoid  gwobr  i  r  fenyw  dan  bymtheg  a  redai, 

Un  arall  i'r  ferch  mewn  llawn  oed  a  orchfygai  ; 
'Roedd  cynnyg  gwobrwyon  o'r  lath  yn  gywilydd, 
Eu  hail  ni  chlybuwyd  hyd  eithaf  y  gwledydd. 

"  Güsod  benyw,  perl  y  cread, 

Er  mwyn  boddio  dynion  gwael, 
I  gydredeg  fel  anifail, 

Ó'r  fath  brawf  o  íeddwl  hael ! 
Gesyd  argraff  ar  ei  bleidwyr, 

O  drueni  trist  eu  bron, 
Na  foed  parch  i'r  rhai  gynlluniodd 

Yr  ymdrechfa  atgas  hon. 


"  Yn  lle  cael  eu  Uithro  o  flaen  y  demtasiwn 
(Er  clod  i  hoU  ferched  ein  gwlad  y  dywedwn), 
Ni  chafwyd  yn  unman  un  wraig  mor  benchwiban' 
Na  meinir  am  eiHad  ddibrisiai  ei  hunan. 

"  Nis  gallasai'n  gwron  oddef 

I  elynion  ddrygu'i  wlad, 
Cablu  urddas  gu  ei  frodyr, 

Diystyru  r  gwragedd  mad  ; 
Treiddiai'i  lais  fel  taran  nerthol 

Drwy  y  cymoedd  ar  bob  Uaw, 
Y  dirmygwyr  oU  a  grynent, 

Parodd  iddynt  aetli  a  braw. 

"  Ymresymai'n  gryf  â'r  Ficer 

A'i  gyfeillion  drwy  y  plwy', 
Os  o'ent  am  i'r  gamp  i  ddechreu, 

P'am  na  redaiu  gwragedd  hwy ; 
Os  gwnai  les  i  wraig  y  glowr, 

Gwnaethai  les  i'r  gwragedd  chweg 
Ddaethant  yno  fel  edrychwyr, 

Ymresymai'n  eithaf  teg. 

"  Hyf  ddangosodd  y  drygioni 

A  ddynoethodd  gery  byd, 
Ni  ofalai  am  y  mawrion, 

Diystyrai'u  gwawd  a'u  llid  ; 
Ysgrifenodd  a  dadleuodd 

Er  amddiffyn  Cymru  gu 
Nerthol  oedd  ei  ymadroddion, 

Y  gwiriouedd  oedd  o'i  du. 

"  Nid  ei  les  ei  hun  oedd  ganddo, 

Lles  ei  frodyr  oedd  ei  nod, 
Codi  enw  gwlad  ei  dadau 

Fry  i'r  mau  y  dylai  fod  ; 
Treuliai'i  aur  a'i  amser  gwerthfawr 

Yn  ngwasanaeth  Gwaha  fad, 
Boddlon  ydoedd  i'r  hoU  edid. 

Ond  ad'enniU  clod  ei  wlad. 

"  Ni  dderbyniai  wyneb  undyn, 

D'wedai'r  gwir  heb  ofni  gwawd, 
Ni  effeithiai  dirmyg  arno, 

Mae  e'n  gyfaiU  i'r  tylawd  ; 
Pe  bai  pawb  yn  ellyll  duon, 

Safai  ef  yr  un  bob  pryd— 
Dros  yr  hyn  sydd  yn  wirionedd 

'Does  ei  ddewrach  yn  y  byd. 

"  Saif  dros  burdeb  a  diwygiad, 

Arwr  rhinwedd  yw'n  mhob  man, 
Fe  ymgeisia  drwy  ei  fywyd 

I  ddyrchafu'r  eiddil,  gwan  ; 
Llwyr  gasâ  y  meddwl  gwammal, 

Penderfyna  — ymaith  ffy 
Pob  rhyw  ansefydlog  duedd, 

Nid  oes  dim  yn  hawdd  a'i  try. 

"  Coder  enw  Price  i  fyny, 

Teilwng  yw  o  barch  y  wlad, 
Myn  i  ddynion  eu  hiawnderau, 

A  diffyna'r  merched  mad  ; 
Uned  Gwent  a  holl  Forganwg, 

Ceredigion  gyda  hwy, 
Aed  ei  gíod  trwy  Gymru'n  gyfan, 

Price  fo'n  uchel  yn  mhob  plwy'. 

"  Ferched  Cymru,  De  a  Gogledd, 

Rhoddwch  glod  i'r  gwron  gwiw, 
Amddiffynodd  eich  cymmeriad, 

Amddiffyna  tra  bo  byw  ; 
Boed  i  chwithau  oll  amddiffyn 

Ei  gymmeriad  yn  mhob  man, 
Mae  yn  gyfaill  i'r  angenus 

Ac  yn  gymhorth  gwir  i'r  gwan. 

"Llanelli.  ■  "  Cymro  Du." 

Ein  hunig  ymddiheurad  am  osod  cymmaint  o'r  bryddest 
ym  t  yw  ei  bod,  fel  y  nodasom,  yn  gyflawn  o'r  gwrthddrych. 
Nid  ydym  yn  gwybod  pwy  oedd  Cymro  Du,  LlaneUi,  ei 
hawdwr  ;  ond  ymddengys  i  ni  ei  fod  ef  yn  gwybod  pwy 
oeü;ì  y  Parch.  Thomas  Price,  a  llwyddodd  i  dynu  darlun 
tra  chywir  o  hono.  Gwnaed  ymosodiadau  llechwraidd  gan 
rai  o'r  "  Trade "  ar  y  Dr.  am  eu  gwrthwynebu,  a  chy- 
hoeddasant  bapyrau  dienw  i'w  ddiraddio.  Cynnahwyd 
cyfarfod  cyhoeddus  yn  Nghalfaria  i  wrthdystio  yn  erbyn  yr 
ymv'.dygiadau  gwarthus  hyny,  pan  y  rhoddwyd  anerchiad 
i'r  Dr.,  ac  i'r  Parch.  J.  Davies,  Aberaman,  yr  hwn  oedd  yn 
gydolygydd  ag  ef  ar  y  Gwron,  a  dystawodd  y  "  Trade  "  am 
byth.  Y  mae  yr  anerchiad  hwnw  wedi  ei  gadw  yn  Rose 
Cottage,  mor  barchus  ag  unrhyw  un  a  gafodd  erioed. 

Cymmerodd  brwydrau  lawer  le  rhwng  offeiriaid  a  ficer- 
iaid  Aberdar  a  Thomas  Price  o  bryd  i'w  gilydd.  Dichon 
eu  bod  hwy,  yn  herwydd  ei  ymosodiadau  beiddgar  a  dynol 
ef  arnynt  yn  yr  amgylchiadau  a  nodasom,  yn  teimlo  yn 
eidíhgeddus  wrtho,  yn  ei  wyho  ac  yn  ei  dalu  yn  ol  pan 
gaffent  gyfle  ;  ond  yr  oedd  efe  yn  mhob  achos  yn  dyfod 
allan  yn  fuddugohaethus  arnynt. 

Gwrthodai  yr  offeiriaid  weithiau  gladdu  Ymneillduwr,  yn 
enwedig  plant,  os  meddyhent  eu  bod  heb  eu  bedyddio,  fel 
y  dywedent.  Ond  yr  oedd  efe  yn  gallu  eu  trin  yn  lew,  ac 
yn  fynych  yn  dysgu  gwersi  pwysig  iddynt  yn  yr  ymrysonau 
hyn.  Yn  ei  ddyddiadur  am  dydd  Mawrth,  y  iyeg  o  lonawr, 
1860,  cawn  hanes  un  o'r  amgylchiadau  a  nodwn  wedi  ei 

gofnodi  ganddo,  yr  hwn  fydd  yn  ddigon  i  ni  ddyfynu  i 
ddangos  cwrs  Price  yn  ei  wyneb.  Darllena  fel  y  canlyn  : — 
"  Dydd  rhyfedd  oedd  hwn.  ÌMae  y  Parch.  Evan  Lewis 
wedi  dyfod  yn  íìcer  i  Aberdar.  Yr  oedd  mewn  angladd 
heddyw  am  y  waith  gyntaf.  Mab  i  John  Lewis  oedd  yn 
cael  ei  gladdu.  Gwrthododd  y  ficer ;  ond  claddwyd  y 
plentyn,  ac  areithiwyd  genyf  oddifaes  i'r  fynwent.  Mae 
yma  deimlad  iawn.  Pregethu  y  nos  yn  nhy  Nancy  Parry, 
Rhestr  Fawr." 

Dywedir  fod  Price  yn  amser  y  ficer  blaenorol,  y  Parch. 
J.  Griffith,  wedi  bod  mewn  ffrwgwd  gyffelyb  amryw  droion, 
a'i  fod  wedi  dweyd  wrth  y  Ficer  y  dangosai  iddo  mai  gwas 
y  plwyfolion  ydoedd,  ac  nid  eu  meistr.  Hefyd,  y  dangosai 
iddo  nad  oedd  yn  cyflawnu  ei  ddyledswyddau  megys  y 
dylasai,  ond  y  buasai  efe  o  hyny  allan  yn  mynu  gweled  y 
gwaith  yn  cael  ei  gyflawnu  yn  llwyrach,  ac  felly  y  bu.  Yr 
oedd  Price  yn  hyn,  fel  yn  mhob  peth  arall  braidd,  wedi 
chwilio  dirgelion  allan  a  mynugweled  pethau  i'w  gwaelod- 
ion.  Tebyg  ei  fod  wedi  cael  o  hyd  i  hen  weithredoedd 
eglwys  y  plwyf,  y  rhai  a  ddangosant  fod  yn  rhaid  cynnal 
gwasanaeth  ynddi  bob  dydd  o'r  flwyddyn.  Galwodd  sylw 
y  ficer  at  hyn,  a  mynodd  ei  weled  yn  cael  ei  gario  allan  yn 
llythyrenol.  Y  mae  y  gwasanaeth,  yn  ol  y  weithred,  mae 
yn  debyg,  wedi  ei  barhau  yn  gysson  a  rheolaidd,  dywedir, 
o'r  adeg  hono  hyd  yn  bresenol.  Cynnelir  y  gwasanaetli  yn 
awr  ynddi  bob  boreu  am  7.30,  er  fod  yma  ddwy  Eglwys 
arall  i'w  cael  yn  y  dref  yn  fwy  cyfleus.  Fel  hyn  y  cawn 
Price  yn  brwydro  yn  galed  a  dewr  à'r  Eglwyswyr  dros  Ym- 
neillduaeth  ac  hawliau  Ymneillduwyr  hyd  y  sicrhaodd 
lawer  o'u  hiawnderau  iddynt,  a  thrwy  wneuthur  felly  cerid 
ef  gan  y  bobl,  ac  aeth  yn  boblogaidd  iawn  yn  mhlith  trigol- 
ion  y  plwyf,  a'r  wlad  yn  gyftYedinoI. 

Price  oedd  yr  yspryd  symmudol  cyntaf  gydag  addysg 
rydd  yn  Aberdar.  Costiodd  sefydlu  ysgol  yma  lawer  o 
lafur,  amser,  ac  arian  iddo  ef.  Yn  ol  y  mynegiadau  sydd 
yn  ein  meddiant,  yn  nghyd  â'r  llyfrau  a  gynnwysant  (yn 
llawysgrif  Price),  gofnodion  ac  hanes  cyflawn  o  weithred- 
iadau  y  pwyllgor,  cawn  ei  fod  yn  gweithio  yn  galed. 
ac  yn  egniol  iawn.  Cafodd  gydweithiwr  rhagorol  yn  mher- 
son  y  Parch.  W.  Edwards,  Ebenezer,  Trecynon.  Yr  oedd 
efe  o  galon  yn  gefnogydd  mawr  i  addysg,  a  gwnaeth  lawer 
drosti  yn  Aberdar ;  ond  nid  oedd  cymmaint  o  fyn'd  yn 
Edwards  ag  oedd  yn  Price.     Felly  efe  yn  gyfFredin  oedd 

yn  arwain,  ac  ar  ei  ysgwydd  ef  y  gosodid  y  baich  trymaf 
bob  amser.  Dichon  mai  nid  annyddorol  yma  fyddai  i  ni 
ganiatau  i  Price  roddi,  yn  ei  ddull  doniol  ei  hun,  hanes  byr 
o  gychwyniad  addysg  rydd  yn  Aberdar.  Mewn  ysgrif 
ganddo  yn  Seren  Cyiiini  am  Tachwedd  y  4ydd,  1864,  edrydd 
a  ganlyn,  dan  y  penawd — 

"ABERDAR  AC  ADDYSG  RYDD. 

"  Llawer  tro  ar  fyd  sydd  wedi  cymeryd  lle  er  pan  y  cynnaliwyd  y 
cyfarfod  cyhoeddus  cyntaf  yn  Carmel,  capel  y  Methodistiaid  Calfin- 
aidd  ar  odre'r  commin,  fel  y  dywedid  gynt,  o  dan  lywyddiaeth  yr 
hybarch  E.  Griffith,  tywysog  crefyddwyr  Aberdar  y  pryd  hwnw,  er 
ceisio  esponio  beth  oedd  Ysgol  Frytanaidd.  Yr  oedd  yno  gyfarfod 
Uawn  wedi  dyfod  at  eu  gilydd  er  gweled  yr  anifail  newydd,  oedd 
Edwards  a  Price  wedi  ei  ddwyn  i'r  lle,  o  dan  yr  enw  British  School ; 
yr  oedd  awydd  mawr  am  weled  sut  greadur  oedd  y  British  School. 
Yr  oeddem  wedi  Uwyddo  i  gael  gwr  boneddig  haelfrydig  o  le  pellenig 
—  mae  bron  cywilydd  arnom  nodi  y  ffaith  i  ni  ei  gael  o  Talgarth,  Sir 
Frycheiniog— a  dau  neu  dri  o  fechgyn  bach  ieuainc  gydag  ef,  er  mwyn 
dangos  i  drigolion  Aberdar  beth  oedd  British  School  Daethom  i 
adnabod  y  creadur  newydd  trwy  ganfod  ei  ddull  o  gyfranu  addysg  i 
blant  y  gweithwyr ;  ac  erbyn  diwedd  y  cyfarfod  cyhoeddus,  deallasom 
mai  math  o  beiriant  addysgol  oedd  y  British  Scìiool.  Yr  oedd  hyn, 
cofied  y  darllenydd,  tua  dwy  flynedd  ar  bymtheg  yn  ol ;  yr  ydym  yn 
gallach  yn  awr.  Mae  ysgol  y  Commin  a'r  Biitish  School  erbyn  hyn  fel 
geiriau  teuluaidd  gan  gannoedd  o  honom.  Yn  y  fîwyddyn  1S46  yr 
oedd  Ysgol  Frytanaidd  i  Aberdar  yn  gorwedd  yn  meddyliau  y  Parch. 
W.  Edwards,  Ebenezer,  a'r  Parch.  Thomas  Price.  Llawer  gwaith  y 
bu  y  ddau  hyn  yn  siarad,  yn  cynllunio,  ac  os  nad  ydym  yn  camsynied, 
yn  gweddio  uwchben  y  pwnc  o  gael  ysgol  dda  i  Aberdar,  mewn  Ue  cyf. 
leus  i'r  trigolion,  yn  y  '•  pentref."  fel  y  dywedid,  a  Heolyfelin.  iJaeth 
yr  adeg  i'r  ddau  frawd  deimlo/«/5£  ereiU  ;  ac  awd  ati  yn  araf  bach,  nes 
ennill  blaenoriaid  y  cynnulleidfaoedd  yn  lled  gyffredin.  Derbyniasant 
gynnorthwy  parod  y  Parch.  David  Price,  Siloa ;  y  Parch.  Josuah 
Thomas,  o  Saron  y  piyd  hwnw  ;  ac  yn  absenoldeb  gweinidog  trig- 
iannol  gyda'r  Methodistiaid  Calfinaidd,  cafwyd  pob  cefnogaeth  gan  y 
diweddar  Mr.  Evan  Griffiths.  yr  hwn  oedd  yn  llu  ynddo  ei  hun,  ac 
a  fu  gyda  ni  tra  y  bu  byw  ;  a  diolch  ir  Arglwydd,  y  mae  ei  blant 
parchus  gyda'r  ysgol  hon  law  a  chalon  o  ddyddiau  eu  tad  patriarch- 
aidd  hyd  yn  awr.  Yn  nesaf,  ennillwyd  y  diweddar  Alaw  Goch,  a'r  teulu 
oU.  Mrs.    Williams,  Gwilym,    Gomer,    a    Gwladys,    oll    yn    gyfeiUion 

-calon  i  addysg  rydd.  Bu  Alaw  Goch  yn  gadeirydd  i  ni  o  sefydliad 
yr  ysgol  hyd  ei  fedd,  a  gadawodd  i  ni  y  swm  o  £ioo  ar  ei  ol  at 
wasanaeth  yr  ysgol  ;  a  da  genym  allu  dweyd  fod  y  plant  fel  y  tad, 
yn  gyfeillion  anwyl  i'r  sefydliad. 

"  Wel,  ar  ol  llawer  iawn  o  bryder.  traul,  a  thrafiferth,  gwelsom  yr 
ysgoldy  hardd,  hardd  y  pryd  hwnw  cofier,  a  thy  i'r  meistr  wedi  ei 
orphen ;  ac  ar  y  nawfed  dydd  o  Hydref,  1848,  agorwyd  yr  ysgoldy 
drwy  i'r  pwyllgor  wahodd  ychydig  o'u  cyfeillion  i  ddyfod  i  gyduno 
â  hwy  i  yfed  cwpanaid  o  dê  ar  brydnawn  dydd  gwaith.  Daeth  y 
cyfeilüon  yn  nghyd  i'r  nifer  o  2,614,  a  thalodd  pob  un  ei  swllt  yn 
serchus,  gan  mai  math  o  gyflwyno  y  plentyn  newydd  oedd  genym 
mewn  golwg  y  pryd  hwnw.  Trwy  hyn,  wedi  talu  pob  treulion,  clir- 
iwyd  yn  mhell  dros  ga)it  punt  o  ddyled  yr  adeilad.  Buom  ychydig 
yn  anffortunus  am  rai  blynyddau  yn  yr  athrawon  fuont  genym,  ond 
yn  awr  er  ys  blynyddoedd  mae  yr  ysgol  o  dan  ofal  Mr.  D.  Isaac 
Davies,  B.S.,  yr  hwn  sydd  un  o'r  ysgolfeistri  goreu  oddiyma  i  wlad 
yr  Aifft ;  nid  oes  yno  ei  well  i'w  gael.  O  dan  ei  ofal  ef,  y  mae  yr 
ysgol  wedi  myned  ar  gynnydd  mewn  rhif,  dylanwad,  a  chyfoeth 

"  Aíae  genym  hefyd  bwyllgor  rhagorol,  sef  Mri.  PhiUip  John,  Joha 
Lewis,  Lewis  Grififìths,  Lewis,  Draper,  a  Pardoe.  Hefyd,  mae  y  ddau 
frawd  anwyl  Thomas  a  John  Williams  a'u  holl  galon  yn  y  gwaith. 
Mae  Mr.  John  Jones,  Fferyllydd,  ein  cadeirydd  presenol,  yn  un  or 
cyfeiUion  cyntaf  a  ffyddlonaf.  Mae  genym  yn  awr  tua  phedwar  cant 
o  blant  dan  ddysgeidiaeth,  ond  y  mae  y  lle  yn  llawer  rhy  fach. 
Mae  y  pwyllgor  yn  ffyddiog  yn  cyfarfod  â'r  angen  cynnyddol  drwy 
godi  adeilad  mawreddog,  digon  i  gynnal  600  yn  ychwanegol  o  blant, 
ar  draul  o  ryw  /1,300  Mae  swm  mawr  o'r  arian  mewn  llaw  genym. 
Mae  eisieu  /300  i  orphen  talu  y  cwbl  oU  ar  unwaith  ;  a  da  genyra 
ddeall  fod  amryw  o  gynnulleidfaoedd  yn  Aberdar  wedi  penderfynu 
rhoddi  gwyl  NadoHg  eleni  at  gynnorthwyo  y  pwyllgor  yn  yr  amcan 
daionus  hwn.  Mae  yr  Independiaid,  y  Methodistiaid,  yr  Undodiaiá, 
a'r  Bedyddwyr  wedi  rhoddi  heibio  bobpeth  er  mwyn  helpu  am  un- 
waith.  Mae  y  pwyllgor  o'u  tu  hwy  wedi  argraffu  8,000  o  gardiau  er 
gwahodd  cyfeillion  i  dê  atom  dydd  Llun,  Rhag.  26,  1864  Dyna  i 
chwi  family  party  fyddwn,  pan  gydgyferfydd  y  pwyllgor  a'r  8,000  ym- 
welwyr  !  Gwatwar  yr  ydych.  Gwatwar  !  Nage,  yn  wir ;  fuom  ni 
erioed  yn  fwy  difrifol.  Diolchwn  i'r  corau  ydynt  wedi  addaw  bod 
gyda  ni  y  prydnawn  a'r  hwyr  i  roddi  i  ni  gyngherdd  na  chafwyd  ei 
bath  yn  Aberdar. 

"  Bydd  genym  ar  ol  y  NadoHg  le  i  naw  cant  o  blant  yn  gysurus,  a 
staff  o  ddysgawdwyr  nad  oes  eu  gwell  o  fewn  terfynau  Yictoria.  O 
blant  Aberdar  !  braf  yw  eich  byd  chwi !" 

Teimlai  Price  yn  ddedwydd,  a  Uawenychai  yn  ddirfawr 
wrth  weled  manteision  addysg  yn  cynnyddu  i  blant  Aber- 
dar,  yn  y  rhai  y  teimlai  ddyddordeb  neillduol  bob  amser  ; 
ond  nid  oedd  yr  hyn  a  roddir  uchod  ond  toriad  gwawr  at  a  gaf- 
odd  weled  cyn  gorphen  ei  yrfa  ar  y  ddaear.  Ni  orphwysodd 
yn  segur  (ni  allai  wneyd  hyn),  eithr  gweithiodd  yn  galed 
dros  ac  o  blaid  addysg  yn  Aberdar  a  manau  ereill.  Y  fath 
oedd  ei  ymdrechion  a'i  sel  gyda  phwnc  addysg,  fel  yr 
ystyriwyd  ef  yn  addas  i'w  benodi  i  ddadlu  ei  hawliau  yn 
Siroedd  Morganwg  a  Mynwy.  Tua'r  flwyddyn  1848,  pen- 
nodwyd  ef  gyda  yr  enwog  Hybarch  John  Thomas,  D.D., 
L"erpwl,  i  fyned  am  daith  am  fis  trwy  y  siroedd  a  nodwn, 
er  cynnal  cyfarfodydd  ar  "  Addysg,"  a  chasglu  at  sefydlu 
Coleg  Normalaidd  yn  Nghymru.  Cymmerwn  fantais  i  gyf- 
eirio  at  y  daith  hon  etto  yn  mhellach  yn  mlaen. 

Cymmerodd  Price  ran  flaenllaw  iawn  gyda  y  dosparth 
gweithgar  yn  Aberdar,  gan  eu  harwain  yn  mrwydr  fawr 
Reform  Bül  y  diweddar  enwog  John  Bright,  yn  y  flwyddyn 
1859,  ac  ysgrifenodd  lawer  atynt  yn  y  Gweitìiiwr  ar  y  mater. 
Mynychai  eu  cyfarfodydd,  taflai  ei  enaid  mawr  a'i  yspryd 
tanllyd  i'w  areithiau  pan  siaradai  am  y  diwygiadau  a  hawl- 
ient  fel  gweithwyr,  yn  gystal  a'r  breintiau  oedd  yn  ddyled- 
us  iddynt.  Gweithiodd  i  fyny  ddeisebau  i'w  hanfon  i'r 
Senedd,  ac  ysgrifenodd  ar  y  materion  at  Arglwydd  Derby 
a  John  Bright,  y  rhai  a  ddiolchent  iddo  am  y  dyddordeb 
a'r  rhan  flaenllaw  a  gymmerai  yn  mhrif  bynciau  y  dydd. 
Bu  hefyd  mewn  Ilawer  gornest  galed  a  thanllyd  dros  y 
glowyr.  Efe  oedd  bob  amser  yn  cymmeryd  eu  plaid,  ac 
yn  dadleu  eu  hawliau.  Gwnaethai  hyny  drwy  siarad  ac 
ysgrifenu.  Yr  oedd  yn  hynod  o  Iygadgraff,  ac  yn  deall 
cwrs  trafnidiaeth  yn  hynod  o  dda.  Proffwydai  weithiau 
gyda  Ilawer  o  gywirdeb  am  ddynesiad  dyddiau  celyd, 
tywydd  garw,  ac  ystormydd  blin  i'r  "  gweithiwr  gonest," 
fel  y  galwai  ef ;  a  chyhoeddai  bryd  arall  â  Ilais  clir  o  bell, 
"  The  good  times  coming,  boys."  Ysgrifenodd  lawer  ar 
bynciau  perthynol  i'r  glowyr,  a  gwnai  hyny  yn  gyffredin, 
fel  pe  buasai  yn  lowr  profiadol  ac  ymarferol.  Yr  oedd  fel 
pe  gartref  gyda  phob  dosparth.  Dywedai  ei  feddwl  yn 
eglur  a  difloesgni.  Ni  ofalai  am  dramgwyddo  meistr  mwy 
na  gweithiwr.  Mewn  gair,  byddai  yn  fwy  dibwys  ganddo 
i  ddigio  y  blaenaf  na'r  olaf ;  oblegyd  meddai  barch  neilldu- 
ol  at  y  gweithiwr.  Ac  er  ei  fod  yn  fynych,  drwy  y  jhan 
flaenllaw  a  gymmerai  yn  symmudiadau  gweithwyr  Aberdar, 

yn  gwrthdaro  yn  erbyn  y  meistriaid ;  etto,  edmygid  a 
pherchid  ef  yn  fawr  ganddynt,  oblegyd  teimlent  a  gwyddent 
fod  ganddynt  ddyn  gonest  yn  Price.  Dywedai  y  Dr.  yn 
gryf  yn  erbyn  y  gweithiwr  heb  ofni  ei  wg  pan  fyddai  am- 
gylchiadau  yn  galw  am  hyny  ;  ond  camddealHd  a  cham- 
fernid  ef  yn  fynych  ganddynt,  a  rhoddent  iddo  y  wialen  yn 
drom  ;  etto,  ni  allent  oddef  i  neb  arall  ei  rhoddi  iddo.  Ni 
allent  oddef  i  neb  ddweyd  na  gwneyd  dim  yn  ei  erbyn. 
Mewn  amgylchiadau  croes  a  chynhyrfus  weithiau  yn  gys- 
syhtiedig  â'r  gweithfeydd,  suddai  y  Dr.  fel  llong  yn  rhy- 
ferthwy  yr  ystorm  o  dan  donau  mynyddig  o  anmhoblog- 
rwydd.  Bryd  arall  gwehd  ef  yn  ddyrchafedig  yn  eu  püth, 
ei  lestr  yn  ei  lawn  hwyhau.  Gosodid  ef  nid  yn  yr  ail 
gerbyd,  fel  Joseph  gynt,  eithr  c'ai  ganddynt  y  cerbyd 
blaenaf,  a  Uefent  o'i  flaen  ef,  "  Abrec."  Ysgrifenodd  lu 
mawr  o  ysgrifau  galluog  ar  wahanol  bynciau  dyddorol  a 
phwysig  yn  dwyn  perthynas  â'r  gweithwyr  ac  â'r  gweith- 
feydd  yn  ystod  ei  fywyd  yn  Aderdar,  yn  neillduol  yr  ugain 
mlynedd  cyntaf  o'i  fywyd  yno.  Ysgrifenodd  yn  alluog  ar 
y  pynciau  canlynol,  y  rhai  yn  unig  a  nodwn  yn  enghraifft- 
iol  o'r  cyfeiriadau  gymmerai  yn  ei  berthynas  olygyddol  â'r 
gweithwyr: — "  Glowyr  Aberdar  :  eu  sefyllfa  a'u  hawhau;" 
"  Richard  Fothergill,  Ysw\,  a'r  Puddlers  ;"  "  Y  Glowyr  ;" 
"  Strikes  ;"  "  Glowyr  Aberdar  a'r  Meistri;"  "Y  Gweith- 
wyr  Tân  a'u  Cyflogau  ;"  "  Moesoldeb  y  Truck  System  ;" 
"  Sefyllfa  y  Gweithwyr  yn  y  Blaenau ;"  "  Ymddygiad 
Cynghorfa  Genedlaethol  y  Mwnwyr  ;  "  Beth  am  yr  Undeb 
(y  gweithwyr) ;"  "  Ein  Gweithwyr :  eu  barn  am  natur  yr 
Undeb  ddylai  fod ;"  "  Trecha  treisied,  ond  trech  gwlad 
nag  arglwydd  ;"  "  Undeb  y  Glowyr  yn  Aberdar;"  "  GIo- 
wyr  Aberdar  a'r  Cyfyngiad  (restrictionj  ;"  "  Sefyllfa  Mas- 
nach  y  Gweithiau  Cotwm;"  "  Beth  am  y  Dyfodol  ?"  "Y 
Gweithiau  Cotwm  :  Beth  ydyw  y  Dysgwyliad  ?"  "  Y  Double 
Shift  ;"  yn  nghyd  â  lluaws  ereill  o'r  un  natur  allem  eu  nodi. 
Gellir  dweyd  ei  fod  yn  awdurdod  ar  y  materion  hyn,  ac  yn  dra 
dyogel  i'w  ddylyn,  er  ei  fod  weithiau  yn  gwneyd  rhai  cam- 
syniadau,  ac  felly  yn  cael  ei  feirniadu  yn  dra  llym,  a  gorfodid 
ef  mewn  rhai  achosion  i  groesi  cleddyf,  hyd  y  nod  â'r  dos- 
parth  gweithiol,  y  rhai  a  garai  mor  faAvr,  ac  yr  ymladdai 
gymmaint  drostynt.  \Veithiau  derbyniai  gam  oddiar  eu 
dwylaw,  yn  herwydd  eu  bod  yn  ei  farnu  yn  rhy  frysiog. 
Gwelai  ef  yn  mhell  yn  mlaen.  Deallai  droad  amgylchiadau, 
a  gallai  ragfynegu  gyda  gradd  helaeth  o  gywirdeb  ganlyn- 

iadau  naturiol  yr  amgylchiadau  hyny.  Ond  yn  aml  codai 
cwmmwl  uwch  ei  ben,  hyd  y  cyflawnid  ei  broffwydohaethau, 
yna  gwasgarai  y  tew  gymmylau,  a  chodai  y  Dr.  yn  uwch 
yn  marn  a  theimlad  y  bobh  Cafodd  fantais  droion  i  egluro 
iddynt  am  eu  hwyrfrydigrwydd  i'w  gredu,  ac  amddiíìynai 
ei  hun  yn  wtoI  yn  ngwneb  eu  hymosodiadau  annheg  arno. 
Dywedai  ei  feddwl  yn  eglur  a  di-dderbyn-wyneb  wrthynt, 
fel  y  cawn  enghraifft  yn  a  ganlyn.  Ysgrifena  dan  y  penawd 
awd  "  Y  Glowyr,"  i  Seren  Cymrn,  am  Mehefin  lofed,  1864, 
a  dywed  : — 

"  Nid  ydym  yn  gwoeyd  ymddiheurad  am  gyflwyno  ysgrif  yn  awr  a 
phryd  arall  i  sylw  ein  gweithwyr  ar  faterion  ag  ydynt  yn  dwyn  cysyllt- 
iad  arbenig  â  hwynt  eu  hunain.  Yr  ydym  bellach  yn  gwybod  trwy 
brofiad,  mai  gorchwyl  anhyfryd  yw  hyn,  gan  ein  bod  wedi  derbyn 
triniaeth  arw — ac  i'n  tyb  ni  anhaeddiannol  — am  woeyd  hyn.  Mae  yn 
wir  fod  storm  yr  Hydref  wedi  myned  heibio  :  ond  y  mae  yn  ffaith 
alarus  i  feddwl,  ei  fod  yn  anhawdd  i  gyffwidd  â  phwnc  y  gweithiwr  a'r 
gwaith  heb  i  r  ysgrifenydd  gael  ei  ddrwgdybio,  a  chael  rhai  i  ddywedyd 
mai  ochr  y  meistr  sydd  genym.  Ond  yn  y  cyffredin  y  mae  yr  hen 
esboniwr.  Amser,  yn  dyfod  a  phethau  yn  iawn,  ac  yn  dangos  nad  ydym 
wedi  bob  yn  mhell  o'n  lle  pan  yn  cynghori  ein  gweithwyr.  Yr  ydym 
ni  yii  gallu  dywedyd  yn  ddigon  eglur  nad  yw  ein  meistri  yn  ein  dyled 
ni  o  ddim.  ac  nad  ydym  ninau  yn  nyled  ein  meistri  o  ddim.  Yr  ydym 
yn  byw  er  lles  a  gwasanaeth  y  cyhoedd,  ac  yr  ydym  yn  cael  ein  cynnal 
yn  benaf  gan  y  gweithiwr.  Gyda  y  gweithwyr  y  byddwn  yn  liafurio 
gyda  chrefydd.  addysg,  a'r  cymdeithasau  dyngarol.  Os  bydd  rhagfarn 
yn  ein  meddwl,  y  mae  o  angenrluidrwydd  i  fod  o  du  y  gweithiwr.  Yna 
pan  fyddom  yn  ysgrifenu  pethau  croes  i  olygiadau  y  gweithwyr,  yr 
ydym  yn  gwneyd  hyny  yn  onest  yr  ydym  yn  credu,  ac  am  hyny  yr 
ydym  yn  llefaru  Mae  yn  wir  y  gallem  fyw  bywyd  mwy  tawel  pe  na 
byddai  i  ni  gyffwrdd  â  materion  ein  gweithwyr  ;  ond  a  fyddem  ni  yn 
gwneyd  yn  onest  drwy  ymddwyn  felly  ?  Na,  credwn  mai  ein  dyied- 
swydd  yw  gosod  ein  barn  o  flaen  ein  gweithwyr,  gan  nas  gall  fod 
unrhyw  niwed  yn  hyn.  am  y  rheswm  digonol  y  gal)  pob  gweithiwr 
daflu  ein  barn  a'n  dywediadau  oll  i'r  gwynt  pan  y  myno." 

Gyda  hyn  o  arweiniad  i'w  ysgrif,  ymafla  y  Dr.  yn  egniol 
yn  y  mater  oedd  ganddo  ef  dan  sylw,  sef  "  Cyfyngiad  swni 
y  gwaith  gyflaw^nir  gan  bob  glowr."  Yn  Sereu  Cyìiirit  am 
Rhagfyr  y  i6eg,  1864,  cawn  enghraifft  arall  i'r  un  cyfeiriad 
dan  y  penawd,  "  Seren  Cymru  a'r  Glowyr  ": — 

"  Y  mae  dros  flwyddyn  wedi  myned  heibio  er  pan  ddarfu  i  ni  dynu 
gwg  Uawer  o'r  glowyr,  yn  herwydd  i  ni  yn  mis  Medi,  1863,  roddi  ein 
*  Gair  o  Ocheliad  '  o  berthynas  i  flaenoriaid  y  mudiad  o  sefydlu  Cym- 
deithas  Genedlaethol  i  lowyr  Prydain  Fawr.  Darfu  i  ni,  mewn  iaith 
eglur  a  digamsyniol,  gondemnio  y  blaenoriaid  fel  dynion  anaddas  i  ar- 
wain  corff  mawr  ein  gweithwyr.  Am  hyn  cawsom  ein  trin  yn  arw  ac 
anfoneddigaidd  gan  ddynion  nad  oeddym  erioed  wedi  gwneyd  un  niwed 
iddynt.  Gofynasom  am  i'n  gweithwyr  i  aros  deng  mlynedd,  ac  yna 
i'n  conderanio  ni  neu  ein  plant  y  pryd  hwnw,  os  nad  oeddem  wedi 
Uefaru  y  gwirionedd  yn  1863,  o  berthynas  i'r  mudiad  ag  oedd  y  pryd 
hwnw  ar  droed.  Yn  lle  hyn,  dywedwyd  anwiredd  arnom,  ysgrifenwyd 
anwiredd  am  danom,  a  chyhoeddwyd  anwiredd  arnom ;  a  daethom, 
trwy  rai  o  lowyr  Cymru,  yn  destyn  gwawd  a  dirmyg  ar  faes  y  Miner 
and  the  Worhman's  Advocate.  Cawsom  yr  anrhydedd  o  fod  yn  destyn 
ysgrifau  arweiniol  golygydd  y  papyr  hwnw  am  ein  gonestrwydd  yn 
gosod  y  glowyr  ar  eu  gocheliad  trwy  ddarlunio  gyda  chywirdeb  ddyn- 
ion  dichellgar  a  drwg,  aeth  y  glowyr  yn  elynion  i  ni.  Gallasem  ddef- 
nyddio  geiriau  Paul  at  y  Galatiaid,  '  Aethum  yn  elyn  i  chwi  trwy 
ddywedyd  i  chwi  y  gwir.'  Wel,  mae  blwyddyn  wedi  myned  heibio — 
un  o'r  deg  y  buom  yn  gofyn  am  danynt.  Mae  y  flwyddyn  hon  wedi 
mwy  na  gwireddu  pob  gair  a  ysgrifenwyd  genym  yn  Seren  Cymrn  ;  ac 
er  prawf  o  hyn,  caiff  ein  gelynion  fod  yn  farnwyr,  îe,  y  dynion  fuont 
mor  ddiwyd  yn  ein  cablu  flwyddyn  yn  ol,  y  rhai  hyn  yn  awr  a  gant 
lefaru  am  y  dynion  a  gondemniwyd  genym  ni  cyn  iddynt  hwy  agor  eu 
Uygaid." 

Ymddangosodd  yr  ysgrif  yn  y  Miner  and  Worhnan's  Advo- 
cate,  am  dydd  Sadwrn,  Rhagfyr  3ydd,  1864  ;  y  teitl  oedd, 
*'  Y  diweddar  gasbeth  cenedlaethol  y  glowyr.  '  GelHd 
ychwanegu  llawer  yn  y  cyfeiriadau  hyn,  ac  i  bob  enghraiíFt 
a  ddyfynem  fod  yn  dra  darluniadol  o'r  Dr.  yn  ei  frwydrau 
gyda  a  thros  weithwyr  Aberdar  a'r  cylchoedd  ;  ond  ym- 
ataHwn,  gan  gredu  y  gwasanaetha  yr  uchod  i  ddangos  ei 
wroldeb  digyfifelyb,  ei  benderfyniad  diysgog,  a'i  allu  i  ddeall 
*'  arwyddion  yr  amserau,"  ac  i  adnabod  yn  drwyadl  y  dyn- 
ion  oeddynt  am  fod  yn  arweinwyr  y  dosparth  gweithgar, 
ac  yn  proffesu  cyfeillgarwch  atynt  tra  nad  oeddynt  ond 
"  bleiddiaid  yn  nghrwyn  defaid." 

Nid  yn  y  cyfeiriadau  a  nodasom  yn  unig  y  gweithicdd 
Price  yn  Aberdar,  eithr  gyda  sefydliadau  gwahanol  yn  y 
dref  a'r  gymmydogaeth,  a  chyda  phob  symmudiad  dueddai 
at  ddyrchafu  y  dosparth  gweithgar,   a  chodi  dynion   yn 


PEN.  VII.]  Parhad  Aberdar.  65 

foesol,  cymdeithasol,  a  chrefyddol.  Dywedai  un  o  hen 
drigoHon  y  plwyf  (Aberdar)  wrthym  yn  ddiweddar  nad 
oedd  dim  o  bwys  wedi  cymmeryd  lle  yn  Aberdar,  nac  un 
sefydliad  wedi  cael  ei  fodolaeth  yno,  yn  ystod  y  deugain 
mlynedd  diweddaf,  heb  fod  Price  a'r  llaw  flaenaf  wrtho, 
a'r  baich  trymaf  yn  gyífredin  yn  cael  ei  gario  ganddo,  er 
fod  dynion  rhagorol  wedi  bod  yn  cydweithredu  ag  ef  yn  y 
dref  a'r  cylchoedd.  Bu  ef  nid  yn  unig  yn  arwain  gyda 
sefydliad  yr  Ysgol  Frytanaidd,  fel  y  cyfeiriasom  yn  barod; 
eithr  bu  yn  ddiwyd  gyda  sefydliad  y  Bwrdd  Lleol,  a  bu 
yn  aelod  gweithgar  a  ffyddlon  o  hono  am  flynyddau  meith- 
ion.  Cymmerodd  ran  flaenllaw  yn  nygiad  y  nwy  i  oleuo  y 
dref  a'r  dyffryn.  Fel  aelod  o'r  Bwrdd  Lleol  bu  yn  wasan- 
aethgar  gyda  gweithiad  allan  gynlluniau  a  gorpheniad  y 
dwfr-weithfeydd  mawrion  perthynol  i'r  plwyf.  Bu  yn  ym- 
arferol  ei  gynghorion  a  doeth  ei  gyfarwyddiadau  yn  sefydl- 
iad  y  Bwrdd  Addysg,  a  chafodd  yr  anrhydedd  o  fod  yn 
aelod  o  hono  am  flynyddau,  ac  o  ran  hyny  hyd  ei  ym- 
ddiswyddiad  yn  herwydd  henaint  a  dihoeniad  ei  iechyd. 
Bu  yn  boblogaidd  iawn  am  lawer  o  flynyddau  fel  aelod  ar 
F-wrdd  y  Gwarcheidwaid,  ac  ni  chafodd  y  tlodion  erioed 
burach  a  gwell  cyfaill  nâ'r  Dr.  Cymmerodd  ran  bwysig 
hefyd  yn  ffurfiad  a  sefydliad  Bwrdd  Claddu  Aberdar,  a  bu 
yn  aelod  o  hono  hyd  ei  farw. 

Dywedai  y  Parch.  W.  Morris  (Rhosynog),  Treorci,  dydd 
claddedigaeth  Dr.  Price,  yn  ei  anerchiad  pwrpasol  o  flaen 
y  Rose  Cottage,  cyn  cychwyn  o'r  cynhebrwng:  —  "  Ni  ellir 
byth  (meddai)  ysgrifenu  hanes  Aberdar  a'r  cylchoedd  heb 
hefyd  ysgrifenu  hanes  bywyd  Dr.  Pnce.  Yr  oedd  ei  fywyd 
a'i  enw  yn  gydwëedig  â  chynnydd  a  thyfiant  Aberdar.  Nid 
oedd  monument  wedi  ei  godi  i  Syr  Christopher  Wren,  os  am 
weled  hwnw  rhaid  edrych  ar  ei  waith  yn  adeilad  ardderch- 
og  St.  Paul.  Gyda  Ilawer  o  briodoldeb  y  gellid  dweyd, 
os  am  gael  golwg  ar  fywyd  gweithgar  a  Ilafur  diflino  Dr. 
Price,  nid  oedd  eisieu  ond  edrych  o  gwmpas  Aberdar  a'r 
dyffryn.  Yr  oedd  wedi  bod  yn  flaenllaw  gyda  holl  sym- 
mudiadau  cyhoeddus  y  dref,  ac  wedi  argraffu  ei  enw  yn 
ddwfn  ar  bob  peth  braidd  o  bwys  yn  y  Ile."  Y  mae  llawer 
o  deithi  godidog  i'w  cael  etto  yn  nghymmeriad  y  dyn  mawr 
hwn,  nad  ydym  hyd  yma  wedi  eu  cyffwrdd,  ddeuant  i'r 
golwg  yn  ei  gyssylltiad  ag  Aberdar,  y  rhai  a  geisiwn  eu 
harddangos  etto  o  safbwyntiau  ereill.  Yr  ydym  yn  gadael 
Aberdar  yn  awr  yn  hollol  wahanol  i'r  hyn  yr  edrychem 

arno  yr  adeg  y  daeth  Price  i'r  dyffryn.  Felly,  wrth  ddy- 
chwelyd  at  ei  eglwys  a'i  gyssylltiadau  crefyddol  yn  y  dref 
a'r  dyffryn,  gallwn  ddysgwyl  cael  golwg  dra  gwahanol 
arnynt  i'r  hyn  a  ymddangosent  i  ni  pan  gymmerasom  ein 
cenad  i  edrych  ar  a  thraethu  am  gyfodiad  a  chynnydd 
Aberdar  mewn  gwahanol  foddau  yn  ystod  bywyd  llafur- 
fawr  Dr.  Price.  Teimlwn  fod  y  maes  yn  eang  a'r  tir  yn 
gyssegredig.  Ni  feiddiwn  fyned  iddo  na'i  dramwyo  wrthym 
ein  hunain  ;  eithr  anturiwn  yn  wylaidd  yn  mraich  garedig 
y  Dr.,  oblegyd  bydd  yn  rhaid  i  ni,  gyda  rhan  luosog  o'r 
fíeithiau  cyssylltiedig  â'r  eglwys  barchus  yn  Nghalfaria  a'i 
changenau  Uuosog,  ymgynghori  â'r  Dr.  yn  ei  jfubüi  a'i 
DreìH  ar  eglwys  Calfaria.  Cymmerwn  fras  olwg  yn  ein 
pennodau  nesaf  ar  Dr.  Price  yn  ei  berthynas  neillduol  â'i 
eglwys  yn  Nghalfaria,  a  gwnawn  hyny  drwy  ystyried  dau 
gyfnod  o'i  hanes,  fel  y  gwna  efe  yn  y  Jiibili,  sef  yr  ugain 
mlynedd  cyntaf  o'i  weinidogaeth  hyd  1866,  ac  yna  hyd  ei 
farwolaeth.  Wedi  hyny  cymmerwn  ein  cenad  i  ddychwel- 
yd  at  y  cangenau,  gan  ddangos  ei  berthynas  â'r  enwad  yn 
y  dyffryn. 


PENNOD  VIIL 

EGLWYS    CALFARIA    a'i    CHANGENAU    HYD    i866. 

Calfaria  hyd  1866 — Hanes  dechreuad  yr  Achos  Bedyddiedig yn 
Aberdar — Adeiladu  y  capel  cyntaf — Y  gweinidogion  cyntaf  — 
Galwad  Price — Ei  derhyn — Yn  llwyddianmis — Ei  briodas — 
Gras  a  Rhagluniaeth  yn  cydweithio — Marwolaeth  ei  briod — Ei 
ymroad  gydaW  gwaith — Yr  eglwys  dan  ei  ofal  yn  llwyddo — Yn 
dyfod  yn  enwog—Ei  allu  i  drefnu  a  chynllunio — Ei  yspryd 
rhyddfrydol — Eangu  yr  achos—Éi  adroddiad  0  ddosparthiad  y 
cylch — Trem  iS8^ ~ Sefydlu  gwahanol  eglwysi — Y  Bedyddwyr 
yn  cynnyddu — Adgyfnerthion  yr  eglwys — Undeh  Cristionogol — 
Undeb  Dorcas,  S'C,  S'C. — Price  yn  gyfundrefnol — Cael  cyd- 
weithrediad  y  diaconiaid — Ei  gyssylltiad  ar  Ysgol  Sahhothol — 
Ei  gynlluniau  yn  nglyn  â  hi — Price  a  Shem  Davies — Price  a'r 
ysgol  ganu  —Evan  Jones  —  Yn  y  Gadlys — Arweinwyr  y  canu — 
Y  Côr — Llechres  aelodiaeth  yr  eglwys — Ei  fanylwch — Sefyllfa 
Calfaria  ar  ben  yr  ugain  mlynedd  o'i  weinidogaeth — Y  Juwbili 
gweithio  egniol  wedi  hod — Anhawsderau  yn  diflanu — Crefydd 
yn  llwyddo. 

YN  ol  Juwhili  Eglwys  Calfaria,  llyfr  bychan  a  gyhoedd- 
wyd  gan  Dr.  Price  yn  y  flwyddyn  1863,  cawn  fod 
hanes  dechreuad  yr  achos  Bedyddiedig  yn  cyrhaedd  mor 
bell  yn  ol  a'r  flwyddyn  1790,  pryd  yr  oedd  Mr.  David 
OHver  o  Ystradyfodwg  yn  dyfod  drosodd  yn  achlysurol  i 
bregethu  yno.  Bendithiodd  yr  Arglwydd  ei  ymdrechion 
ef  ac  ereill  i  ddychwelyd  eneidiau  at  y  Gwaredwr  ;  ac  yn 
y  flwyddyn  1791,  bedyddiwyd  pedwar  o  bersonau,  y  rhai  a 
dderbyniwyd  yn  aelodau  yn  yr  Ynysfach,  Ystradyfodwg, 
ac  nid  oes  genym  wybodaeth  bellach  am  danynt,  nac 
ychwaith  am  achos  yn  Aberdar  hyd  y  flwyddyn  1806.  Yr 
adeg  hono  daeth  dau  frawd  i'r  lle  o'r  enwau  Lewis  Rich- 
ards,  yr  hwn  a  fu  am  hir  flynyddau  yn  weinidog  ar  Eglwys 
y  Bedyddwyr  yn  Mhenyrheol,  a  Howell  Evans.  Yr  oedd 
y  ddau  hyn  yn  Fedyddwyr.  Cynnahent  gyfarfodydd 
g\veddio  mewn  tỳ  annedd,  yr  hwn  a  adnabyddwyd 
am  flynyddau   wedi  hyny  wrth    yr  enw    "  Capel    Bach." 


68  Bywgraffiad  Dr.  Price.  [pen.  viii. 

Cydaddolai  y  Bedyddwyr  a'r  Independiaid  am  dymhor 
ynddo  ;  ond  yn  fuan,  barnwyd  mai  gwell  oedd  i'r  ddau 
enwad  fod  ar  wahan.  Mewn  canlyniad  i  hyn,  ym.neillduwyd 
i  breswylfa  Lewis  Richards,  yn  yr  hwn  le  y  cynnehd  yr 
achos.  Nid  oedd  ond  y  ddau  frawd  a  enwyd  yn  aelodau 
yma  hyd  ddyfodiad  brawd  arall  atynt  o  Gastellnedd  o'r 
enw  David  Davies,  yr  hwn  a  elwid  gan  bobl  Aberdar  ya 
"  Dafydd  bach  o'r  nef."  Yr  oedd  hwn  yn  wr  o  gymmeriad 
da  a  duwiol  y  tu  hwnt  i'r  cyffredin.  Yn  y  flwyddyn  1807, 
dechreuwyd  yr  Ysgol  Sabbothol  yn  Aberdar  gan  nifer  o 
ddynion  ieuainc  oeddynt  yn  aelodau  yn  Seion,  Merthyr 
Tydíìl,  mewn  ystafell  berthynol  i'r  Farmers'  Arms,  ya 
nghanol  y  pentref.  Yn  fuan,  symmudwyd  yr  achos  o  dŷ 
Lewis  Richards  i'r  hen  Town  Hall,  ac  oddiyno  drachefn, 
yn  i8og,  i  ddau  áỳ  wedi  eu  rhentu  gan  Richards,  y  rhai  a 
wnaed  yn  un  er  cynnal  y  gwasanaeth  ynddo.  Yn  181 1, 
dechreuwyd  meddwl  am  adeiladu  capel  newydd,  a  chy- 
chwynwyd  y  gwaith  yn  ddiymaros  yn  y  man  y  saif  Carmel, 
y  capel  Seisnig,  yn  bresenol,  ac  agorwyd  ef  yn  1812,  han- 
ner  can'  mlynedd  i'r  flwyddyn  yr  ysgrifenodd  y  Dr.  Juwbili 
yr  eglwys. 

Yn  y  flwyddyn  181 3,  cafodd  Mr.  W.  Lewis  ei  ordeinio 
yn  weinidog  ar  yr  eglwys  ;  ond  yn  fuan,  yn  herwydd  hel- 
bulon  aníîortunus  y  meistr  a  llwyr  ymattahad  gwaith 
Abernant,  ymadawodd  Mr.  Lewis,  a  rhoddodd  i  fyny  ofal  yr 
eglwys.  Cawn  fod  Mr.  Richard  Hopkins  yn  cael  ei  ordeinio 
i'r  weinidogaeth  yn  1820.  O'r  flwyddyn  1823  hyd  1826,  bu 
yr  eglwys  yn  cael  ei  bugeiho  gan  y  diweddar  Wilham 
WilHams  o'r  Paran.  Yn  y  flwyddyn  1826,  dychwelodd 
Lewis  drachefn  i  Aberdar,  ac  ail-gymmerodd  ofaî  yr  eg- 
Iwys  hyd  y  flwyddyn  1845,  pryd  y  symmudodd  i  gymmeryd 
gofal  gweinidogaethol  Eglwys  Tongwynlas.  Yn  y  flwyddyn 
hono,  fel  y  nodasom  o'r  blaen,  rhoddwyd  galwad  unfrydol 
i  Thomas  Price  ;  ymsefydlodd  yma,  a  bu  yn  weinidog  iddi 
hyd  ei  ddyrchafiad  i'w  orsedd  a  gwisgiad  ei  goron  ya 
ngwlad  yr  aur  delynau.  Yn  y  flwyddyn  gyntaf  o'i  wein- 
idogaeth  yn  Mhenypound,  dywedai  y  Dr.  mai  araf  iawa 
oedd  symmudiad  y  gweinidog  a'r  eglwys.  Ychydig  dir 
newydd  a  ennillwyd  ganddynt,  er  fod  y  gwrandawyr  yn 
cynnyddu  a'r  Ysgol  Sul  yn  bywiocau.  Yn  ystod  y  flwyddyn 
hon,  cafodd  y  gweinidog  ieuanc  y  fraint  a'r  anrhydedd  o 
fedyddio  pedwar — dau  o'r  cyfryw  oeddent  yn  aros  pan 
ysgrifenodd  y   Dr.  yr  hanes  yn  ei  Juwbili,  sef  Mr.  David 

Hughes,  Goruchwyliwr  Glofeydd  Abernant,  a  Margaret  ei 
wraig  ;  ac  y  mae  yn  llawen  gan  yr  ysgrifenydd  nodi  eu  bod 
yn  aros  hyd  heddyw,  ac  er  eu  bod  wedi  methu  bron  gan 
henaint  a  gwendid,  y  maent  yn  garedig  i'r  achos,  a  buont 
yn  gyfeilhon  mynwesol  i'r  Dr.  hyd  ei  fedd.*  Cafodd  Price 
yr  hyfrydwch  o  fedyddio  amryw  o'u  plant,  y  rhai  a  ddyg- 
wyd  i  fyny  yn  addysg  ac  athrawiaeth  yr  Arglwydd. 

Yn  y  flwyddyn  1847,  yr  oedd  Price  wedi  cael  ychydig  o 
amser  i  adnabod  ei  hun,  ei  eglwys,  a'i  gymmydogaeth,  ac 
yr  oedd  yn  awr  yn  dechreu  ymbarotoi  i  dori  aílan  waith  i'r 
eglwys  a'r  gynnulleidfa.  Mewn  trefn  i'w  alluogi  i  wneyd 
mwy  ei  hunan,  a  chael  safle  uwch  i  ddylanwadu  ar  ei  bobl 
a'i  gymmydogion  yn  gyffredinol,  penderfynodd  ymsefydlu 
yn  y  byd,  fel  y  dywedir,  ac  yn  gynnar  yn  1847,  priododd  â 
boneddiges  gyfoethog  o  ddisgyniad  a  IHnach  yr  hen  deulu- 
oedd  parchusaf  a  mwyaf  cyfrifol  y  dyfFryn.  Cawn  hanes 
y  briodas  wedi  ei  groniclo  yn  gyflawn  gan  yr  enwog 
Lleurwg  yn  ei  ysgrif  ragorol  ar  Dr.  Price  yn  y  Geninen  am 
Gorphenaf,  1888,  yr  hwn  a  edrydd  fel  y  canlyn  :  — 

"  Yn  mhen  ychydig  gyda  blwyddyn  ar  ol  ei  ordeinio,  sef  ar  yr  i6eg  o 
Fawrth,  1847,  ymunodd  mewn  priodas  ag  un  o'r  boneddigesau  mwyaf 
goleuedig  a  pharchus,  nid  yn  unig  yn  Aberdar,  ond  hefyd  yn  yr  holl 
■wlad.  sef  Mrs.  Ann  Gilbert,  merch  ieuengaf  Thomas  David,  Ysw., 
Abernantygroes.  Cymmerodd  y  briodas  le  yn  Nghapel  Carmel,  Pont- 
ypridd  ;  a'r  gweinyddwr  oedd  yr  enwog  a'r  athryhthgar  Barch.  James 
Richards,  gweinidog  yr  eglwys  yn  Ngharmel.  Ganwyd  iddynt  ddau  o 
blant,  sef  mab,  yr  hwn  a  fu  farw  yn  ei  fabandod,  a  merch,  yr  hon  a 
enwyd  Emily,  yr  hon  a  adawyd  iddo  gan  Ragluniaeth  ddoeth  a  char- 
edig  i'w  gysuro  yn  ei  fywyd.  ac  i  alaru  ar  ei  ol.  Yn  fuan  ar  ol  hyn,  sef 
yn  1849,  bu  farw  y  ddoeth  a'r  addfwyn  Mrs.  Price  ;  a  chafodd  yntau 
ei  adael  gyda  ei  ferch  fechan  yn  ngwaelodion  glyn  unigrwydd,  hiraeth, 
a  galar.  Ni  fu  son  am  ail  briodas  iddo  ;  ond  o  ddydd  claddedigaeth  ei 
mam  daeth  ei  anwyl  Emily  yn  ganolbwnc  ei  ofal  a'i  serch  teuluaidd. 
Cafodd  y  cysur  a'r  fendith  anmhrisiadwy  o  weled  ei  anwyl  blentyn  yn 
tyfu  i  fyny  yn  addysg  ac  athrawiaeth  yr  Arglwydd,  gan  gynnyddu 
mewn  rhinwedd  a  phob  gras  a  dawn  naturiol  ac  ysprydol,  nes  y  daeth 
yn  addurn  i  gymdeithas,  ac  yn  anrhydedd  i'r  Eglwys  Gristionogol. 
Duw,  o'i  fawr  ddaioni,  a  fyddo  iddi  yn  bob  peth  angenrheidiol  yn  ei 
hunigrwydd,  ei  hymddifadrwydd,  a'i  galar  mawr  presenol.  Arweinied 
hi  trwy  y  byd  hwn  a'i  gynghor,  ac  wedi  hyny  cymmered  hi  i  ogoniant.'' 

"  Wedi  ysgrifenu  yr  uchod,  bu  farw  Mrs.  Hughes. 

Gwelir  yn  eglur  fod  Price,  pan  oedd  yn  dechreu  tynu 
allan  a  mabwysiadu  mesurau  a  gyfiawnhawyd  gan  am- 
gylchiadau  dylynol  i  gyflawnu  ei  waith  fel  Efengylwr, 
gweinidog,  a  duwinydd,  a  Uafurio  yn  helaeth  yn  ngwinllan 
yr  Arglwydd,  yn  gystal  ag  mewn  cylchoedd  pwysig  ereill, 
a  phan  yr  oedd  haul  dysglaer  a  thanbeidiol  ei  fywyd  fel 
codiad  haul  y  boreu,  yn  dechreu  gwasgar  ei  oleuni  claer  i 
gyfeiriad  yr  Eglwys  Gristionogol  a'r  byd  yn  wleidyddol  a 
chymdeithasol,  wedi  cael  saeth  wenwynig  i  frathu  ei  deim- 
ladau  tyner.  Cododd  cymmylau  duon  aeth  ac  helbul  yn 
herwydd  angeu  drosto  ;  ymruthrodd  tymhestl  erwin  arno  ; 
disgynodd  dalen  chwerw  i'w  gwpan  a  redai  drosto  o  fwyn- 
iant  a  hoenusrwydd  ieuengaidd ;  ac  ofnid  y  digalonai  ac  y 
diíFygiai  ei  yspryd  bywiog  yn  y  brofedigaeth  lem  gafodd  yn 
marwolaeth  ei  anwyl  briod  ;  ond  cynnahwyd  ef  i  fyny  gan 
yr  Arglwydd.  Ac  yn  herwydd  bywiogrwydd  naturiol  ei 
feddwl,  ymadnewyddodd  yn  fuan  drachefn,  ymaflodd  yn 
holl  ranau  ei  waith  megys  cynt,  ac  aeth  yn  mlaen  ag  ef  yn 
egniol  a  phenderfynoL  Er  fod  Price  wedi  cael  colled  fawr 
yn  marwolaeth  Mrs.  Price,  oblegyd  yr  oedd  yn  foneddiges 
oedd  yn  hawn  o  rinweddau  fyddent  yn  dra  chynnorthwyol 
iddo  ef  fel  gweinidog  ieuanc,  ac  yn  fanteisiol  iawn  i'r  eglwys 
a'r  achos  yn  y  Ue  ;  etto,  bu  priodas  Mr.  Price  yn  neihduol 
o  fanteisiol  iddo  drwy  ei  oes.  Er  mai  amser  byr  iawn  y 
buont  fyw  gyda'u  gilydd,  yr  oedd  ei  hyspryd  caredig  digy- 
íFelyb  hi,  ei  synwyr  cyfíredin  cryf,  ei  haddysg  foreuol  a'i 
diwylhant  meddyhol,  yn  nghyd  â'i  gwylder  a'i  lledneis- 
rwydd,  wedi  dylanwadu  yn  fawr  ar  ei  feddwl,  ac  yr  oedd 
teithi  rhagorol  ei  chymmeriad  pur  wedi  eu  hargraff"u  yn 
ddwfn  yn  ei  yspryd  a'i  deimlad,  a  diau  genym  fod  hyn 
wedi  llywio  ei  fywyd  i  raddau  helaeth  iawn.  Hefyd,  cafodd 
Price  drwy  ei  briodas  gyfoeth  mawr,  a  gwyr  pawb  nad  yw 
cyfoeth,  ond  ei  iawn  ddefnyddio,  yn  anfanteisiol  yn  y  wein- 
idogaeth.  Yr  ydym  yn  gwybod  am  rai  gweinidogion  wedi 
bod  yn  ffbdus  i  gael  cryn  lawer  o  "  dda  y  byd  hwn,"  y  rhai, 
er  nad  oeddynt  yn  sefyll  yn  neihduol  o  uchel  yn  eu  dysg, 
eu  talent,  a'u  dawn  i  bregethu,  oeddynt  yn  boblogaidd,  ac 
yn  meddu  ar  ddylanwad  mawr,  a  hyny  yn  benaf  am  fod  y 
"  fodrwy  aur  "  yn  eu  meddiant.  Ond  nid  felly  gyda  Price. 
Bu  ei  gyfoeth  yn  fanteisiol  iddo  yn  ei  wahanol  gylchoedd 
a'i  gyssylltiadau,  er  y  gallasai  drwy  ei  ddysg,  ei  dalent,  a'i 
alluoedd  naturiol  braidd  digyffelyb,  fod  wedi  gwneyd  ei 
farc  yn  ac  ar  y  byd  hebddo;  ond  y  mae  yn  ddyogel  genym 

ei  fod  ani  y  pum'  mlynedd  ar  ugain  cyntaf  o'i  weinidogaeth 
wedi  gallu  gosod  ei  farc  yn  eglurach  a  Uawer  uwch  drwy 
ei  gyfoeth  nag  a  allasai  pe  heb  ei  gael. 

Yn  fuan  iawn,  er  gwendid  dechreuol  yr  achos,  a  dy- 
gwyddiadau  croes  ac  adfydus,  aeth  enw  a  gweithrediadau 
yr  eglwys  yn  Mhenypound,  fel  eiddo  íFydd  yr  Eglwys 
Gristionogol  gynt  yn  Rhufain,  yn  "  gyhoeddus  yn  yr  hoU 
fyd  "  braidd.  Nid  ydym  yn  gwybod  am  un  eglwys  gyda 
y  Bedyddwyr,  nac  un  cyfenwad  arall  yn  y  Dywysogaeth, 
wedi  gwneyd  mwy  o  waith  syhveddoI,  ac  wedi  bod  am 
gynnifer  o  flynyddoedd  mor  Hwyddiannus.  Dichon  fod 
dirgelwch  y  üwyddiant  i'w  briodoh,  i  fesur  helaeth,  i'r 
gweinidog  Uafurus,  Thomas  Price.  Yr  oedd  ynddo  allu 
annghydmarol  i  drefnu  a  chynllunio.  Y  mae  hawer  iawn 
gan  gynlluniau  effeithiol  i"w  wneyd  à  llwyddiant  unrhyw 
achos.  Ystyrid  Price  gan  bawb  a'i  hadwaenai  yn  dda  yn 
un  o'r  trefnwyr  goreu.  Dywediad  cyftredin  gan  bobl  Aber- 
dar,  wrth  son  am  y  Dr.  fel  gweithiwr  caled  yn  ei  eghvys, 
ac  o'r  tu  allan  o  ran  hyny,  yw,  •'  Hen  manager  rh.a.goxo\  yw 
y  Dr.,  mae  ei  gynlluniau  oll  yn  ystwyth  ac  effeithiol  iawn." 
Dim  ond  iddo  ef  gael  y  defnyddiau  gwnelai  y  gwasanaeth 
goreu  o  honynt.  Yr  oedd  yn  gadfridog  diguro,  a  gahai 
wneyd  difrod  ar  rengau  y  gelyn  â  byddin  gyffiredin ;  oblegyd 
yr  oedd  yn  llu  ynddo  ei  hun.  Yr  oedd  efe  yn  beiriannydd 
godidog,  a  gwnaethai  waith  mawr  yn  fynych,  er  i'r  peiriant 
fyddai  dan  ei  ofal  fod  i  raddau  yn  ddiff^ygiol.  Un  o'r  rhag- 
oriaethau  cyntaf  ddadblygodd  Price  yn  ei  gyssylltiad  â'i 
eglwys  oedd  y  gallu  i  gynllunio,  a'r  medr  i  iawndrefnu  ac 
arwain  i  Iwyddiant  hyd  y  nod  yn  ngwyneb  yr  anhawsderau 
mwyaf.  Yr  oedd  hefyd  yn  meddu  ar  ddawn  ragorol  arall, 
sef  y  gallu  i  weled  y  defnyddiau  goraf  i  ateb  ei  bwrpas  i 
gyrhaedd  ei  amcanion  a  sicrhau  Ilwyddiant  gyda  phob 
symmudiad.  Fel  hyn  cawn  ef  yn  dewis  yn  ei  eglwys  y 
dynion  cyfaddasaf  i'r  cylchoedd  oedd  i'w  Ilanw  ac  i'r  gwaith 
oedd  i'w  gyflawni.  Amgylchynid  ef  gan  ei  ddiaconiaid 
gofalus,  y  rhai  bob  amser  oeddynt  yn  barod  at  ei  alwad  ; 
ond  os  y  gwelai  efe  fod  yn  ei  eglwys  aelod  cyfiredin  yn 
gyfaddasach  i'r  gorchwyl,  elai  heibio  y  diaconiaid  yn 
foesgar  at  hwnw,  gosodai  ei  law  ar  ei  ysgwydd  neu  ar  ei 
ben,  cyfarchai  ef  yn  siriol  a  charedig,  a  chyfeiriai  allan  y 
gwaith  iddo.  Gosodai  y  drefn  o'i  flaen,  ac  fel  cadfridog 
penderfynol  ac  awdurdodol,  dysgwyliai  i'w  orchymynion 
gael  eu    cyflawni,   ac  yn   gyflredin  gwneid   hyny  yn   ddi- 

rwgnach  ac  ewyllysgar.  Fel  cadlywydd  hyfedr,  yn  deall 
ei  faes  a'i  safle,  tynai  allan  ei  gynlluniau  yn  ofalus 
ac  effeithiol,  i  gadw  nid  yn  unig  y  tir  oedd  yn  ei  feddiant 
yn  barod,  ond  hefyd  i  enniU  meusydd  newyddion.  Nid 
oedd  Price  yn  geidwadol  ei  yspryd  mewn  dim  braidd,  ond 
i'r  gwrthwyneb.  Yr  oedd  yn  neillduol  o  rydd  yn  ei  holl 
gyssylltiadau  crefyddol.  Yr  oedd  efe  yn  dra  rhyddfrydig 
ei  yspryd  gyda  golwg  ar  ledaenu  yr  achos  a  sefydlu  eglwysi 
newyddion.  Nid  oedd  efe,  fel  llawer  o  frodyr  da  a  welsom 
yn  y  weinidogaeth  Efengylaidd,  yn  hunangar  (seljîsh),  am 
ddenu,  ennill,  a  chadw  pawb  yn  ei  Jerusalem  eu  hunain, 
ac  heb  ofalu  dim  yn  mhellach  am  yr  achos  nag  oedd  yn 
angenrheidiol  i  gadw  eu  temlau  hwy  yn  weddol  gysurus. 
Na,  tra  yr  ydoedd  efe  yn  ofalus  am  ei  Jerusalem,  ac  yn 
gwmeyd  ei  oreu  i  gadw  ei  deml  ei  hun  yn  llawn,  yr  oedd 
hefyd  yn  ymegnio  i  wasgaru  yr  achos  yn  mhob  cyfeiriad. 
Credai  fod  cymmaint  o  eisieu  Efengyl  ac  achos  yn  "  Sa- 
maria "  a  "  Judea "  ag  oedd  yn  Jerusalem,  ac  yr  oedd 
Price  o'r  un  yspryd  a'r  Apostol  Paul,  am  lanw  Efengyl 
Crist  hyd  Illyricum,  ei  gylch,  a  phlanu  yn  helaethach 
ynddo  eglwysi  y  Duw  byw.  Gweithiai  ei  oreu  i  gadw 
canolbwynt  ei  gatrawd  yn  gryf,  etto  nid  esgeulusai  esgyll 
ei  fyddin.  Yr  oedd  pob  rhan  o'r  maes  mawr  oedd  yn  agored 
iddo  yn  cael  ei  sylw  a'i  ofal  manylaf.  Un  o'r  pethau  cyntaf 
wnaeth  wedi  i'r  achos  godi  ychydig,  ac  i'r  eglwys  gyn- 
nyddu,  oedd  ei  rhanu  yn  bedwar  dosparth,  er  dwyn  yr 
ardal  yn  fwy  cyôredinol  dan  ei  dylanwad.  Edrydd  Price 
yn  naturiol  hanes  rhaniad  y  tir  a  dosparthiad  y  gwaith,  yn 
nghyd  â'r  canlyniadau  dymunol  o  hyny  fel  y  canlyn  yn  ei 
Jubili : — 

"  Dechreuwyd  Ysgol  Sul  yn  Abernant,  lle  y  penodwyd  ar  frodyr  o 
ymddiried  i  ofalu  am  arolygu  yr  ysgol,  ysgrifenu  i'r  ysgol,  ymweled 
dros  yr  ysgol,  un  arall  i  ofalu  am  y  canu,  un  arall  i  drefnu  y  cyfarfod- 
ydd  gweddio,  a'r  cwbl  o  dan  arolygiaeth  gyfîredinol  ein  hanwyl  frawd 
John  Thomas.  Ffurfiwyd  dosparth  arall  yn  gynwysedig  o  Heolyfelin, 
Llwydcoed,  Tregibbwn,  a  Thai  Penywaen.  Rhoddwyd  yma  swydd  i 
bob  brawd,  a  phob  brawd  ei  swydd,  a'r  cwbl  o  dan  arolygiaeth  ein 
hanwyl  frawd  Thomas  Dyke.  Ffurfiwyd  trydydd  dosbarth  yn  Aber- 
aman.  Yma  yr  oeddym  yn  fibdus  iawn  i  gael  gwasanaeth  gwerthfawr 
ein  brodyr  hoff  John  Davies,  John  Protheroe,  Rees  Jones,  Thomas 
Evans,  Gyocer,  ac  ereill,  yn  gyfundrefnol  yn  ol  y  rhanbarthau  y  byddai 

yr  aelodau  yn  byw  ynddynt.  Hwn,  yr  adeg  hon,  oedd  y  dosparth 
goreu  o  lawer,  yn  fwy  lluosog,  ac  i'n  golwg  ni  yn  fwy  addawol  nag  un 
o'r  lleill.  Yr  oedd  y  rhan  ganol  o'r  eglwys  yn  para  yn  y  capel  fel  o'r 
blaen.  Fel  hyn  daethom  i  gael  pedwar  cwrdd  gweddi  wythnosol,  a'r 
rhai  hyny  ar  yr  un  pryd,  a  phedair  Ysgol  Sul  mewn  llawn  weithrediad. 
Teimlasom  yn  fuan  fod  yr  egwyddor  hon  o  ranu  y  gwaith  yn  un  dda 
iawn.  Yr  oedd  pob  aelod  o'r  eglwys  yn  cael  ei  ddwyn  i  gylch  o  ddef- 
nyddioldeb,  yr  oedd  pob  un  yn  cael  cyfle  i  wneyd  daioni,  tra  nad  oedd 
gan  neb  o  honom  amser  i  wneyd  drwg,  pe  byddem  yn  dewis  gwneyd 
hyny.  Trwy  hyn  hefyd  yr  oedd  egwyddorion  y  Testament  Newydd  yn 
cael  eu  dwyn  i  sylw  cannoedd  o  ddynion  yn  y  gwahanol  ddosbarthiad- 
au  na  fuasem  ni  byth  yn  eu  gweled  yn  y  capel.  Wedi  hyny  yr  ydym 
wedi  bod  yn  mediffrwyth  toreithiog  fel  canlyniad  i'r  had  da  a  hauwyd 
yn  y  meusydd  newyddion  yn  y  blynyddau  hyn  ar  grefydd  yn  y  dos- 
parthiadau.  Peth  arall,  yr  oedd  yn  cadw  y  gweinidog  ieuanc  mewn 
Uawn  waithac  ymarferiad.  Nid  oedd  amser  ganddo  i  dreulio  dyddiau 
yn  segur  i  wrandaw  chwedlau  diles  a  drygionus  o  dy  i  dy  ;  ond  yr  oedd 
agor  meusydd  newyddion,  planu  a  chynllunio  i'r  dosbarthiadau  yn 
cadw  ei  feddwl  mewn  llawn  waith.  Yr  oedd  mynych  ymweliadau  â'r 
dosparthiadau  i  fod  yn  eu  cyfarfodydd  ar  gylch  yn  cadw  ei  gorffmewn 
jmarferiad.  tra  yr  oedd  y  profiad  a  enillodd  trwy  hyn  yn  ei  wneyd  yn 
Uawer  mwy  cymhwys  i  lywyddu  yn  eglwys  Dduw  nag  y  buasai  heb 
hyny.  Mae  blynyddau  o  brofiad  wedi  ein  dysgu  bellach  fod  gweith- 
garwch  eglwysig  yn  elfen  bwysig  er  ychwanegu  dedwyddwch  mewnol 
yr  eglwys,  tra  y  bydd  yn  cryfhau  ei  dylanwad  moesol  ar  y  byd." 

Nid  oedd  y  rhaniad  a'r  dosparthiad  uchod  ond  dechreuad. 
Nid  oedd  amgen  gosodiad  i  lawr  sylfaen  yr  adeiladwaith 
oedd  i'w  ddwyn  yn  mlaen  gan  y  gweinidog  ieuanc  a'i  eglwys 
yn  y  dyfodol.  Amhnelhad  ydoedd  yn  dangos  beth  amcenid 
gan  Price,  ac  yr  ymestynid  ato  ganddo  fel  y  byddai  am- 
gylchiadau  yn  galw  ac  yn  caniatau.  Cafodd  y  drefn  hon 
ei  pharhau  yn  yr  eglwys  tra  y  bu  y  gweithiwr  difefl  yn 
weinidog  arni ;  oblegyd  fel  y  gweUr  yn  y  Trem  a  gyhoedd- 
wyd  gan  y  Dr.  yn  y  flwyddyn  1885,  cawn  fod  yr  eglwys  yr 
adeg  hono  wedi  ei  rhanu  i  un-ar-ddeg  o  ddosparthiadau,  yn 
gyfundrefnol  yn  ol  y  rhanbarthau  y  byddai  yr  aelodau  yn 
byw  ynddynt,  a  phob  dosparth  dan  ofal  "  ymwelydd  " 
neillduol  a  gofalus,  yr  hyn,  yn  ddiau,  sydd  wedi  profl  yn 
fanteisiol  i'r  eglwys  drwy  yr  holl  flynyddau,  ac  sydd  hefyd 
yn  cyfrif  i  raddau  mawr  am  dangnefedd  mewnol  yr  eglwys, 
a'r  llwyddiant  mewn  niferi  a  nerth  moesol  ac  ysprydol.     A 

chyhyd  ag  y  byddai  y  cangenau  dan  nawdd  y  fam  eglwys 
a  gofal  gweinidogaethol  Price,  cyflwynid  y  drefn  hon  iddynt 
a  mynai  ef  weled  ei  bod  yn  cael  ei  chario  allan  yn  effeith- 
iol  ganddynt. 

Yn  y  flwyddyn  1849  mae  yr  eglwys  wedi  dyfod  i  gyflwr 
gweithio,  ac  er  rhoddi  pob  mantais  i'w  wneyd  yn  egniol, 
ychwanegwyd  at  nifer  y  diaconiaid  y  brodyr  Philhp  John, 
David  Hughes,  Wilham  Davies,  John  Thomas,  Thomas 
Dyke,  a  John  Davies.  Y  mae  dau  o  honynt,  sef  D.  Hughes 
a  W.  Davies,  yn  aros  hyd  heddyw,  ac  er  mewn  gwth  o 
oedran,  llanwant  y  swydd  yn  deilwng  ac  anrhydeddus. 

Yn  y  flwyddyn  hono  gollyngwyd  amryw  frodyr  yn  nos- 
parth  Aberaman  i  ffurfio  Eglwys  Gwawr,  a  chorffolwyd 
hwy  mewn  pryd  i'w  derbyn  yn  eglwys  i'r  gymmanfa  y 
flwyddyn  hono.  Yn  y  flwyddyn  ddylynol,  sef  yn  1850,  er 
goliyngiad  y  brodyr  hy n i  Aberaman,  teimlodd  y  frawdohaeth 
angen  capel  eangach  nag  oedd  ganddynt  ar  y  pryd.  Wedi 
ychydig  o  bryderu  o  du  yr  eglwys,  cafodd  Price  hwy,  trwy 
ei  yspryd  ymroddgar  a  phenderfynol,  i  hwyl  codi  capel 
newydd,  a  dechreuwyd  ar  ygwaith  yn  y  flwyddyn  1851,  a 
daeth  yn  barod  erbyn  dechreu  1852.  Yr  oeddynt  wedi  bod 
yn  addoh  yn  yr  hen  gapel  am  ddeugain  mlynedd,  a  chyn 
ymadael  ar  foreu  dydd  yr  Arglwydd,  Chwefror  yr  8fed, 
1852,  cynnahodd  yr  eglwys  gyfarfod  gweddi  i  gydnabod 
llaw  ddaionus  yr  Arglwydd  at  yr  eglwys  yn  ystod  y  blyn- 
yddau  meithion  hyn  ;  ac  yn  yr  hwyr  y  dydd  hwnw  sym- 
mudwyd  yr  arch  o  Benypound  i  gapel  newydd  Calfaria,  ac 
yn  y  mis  Mai  canlynol  cafodd  ei  agor,  pan  y  cynnahwyd 
rhes  o  gyfarfodydd  cyhoeddus  ar  yr  achlysur. 

Yn  y  fl,vyddyn  1855,  fel  y  cawn  sylwi  etto  yn  helaethach, 
corffolwyd  y  gangen  yn  Mountain  Ash,  yr  hon  gafodd  ei  der- 
byni'rGymmanfa  yrun  flwyddyn.  Yn  yflwyddynhonohefyd 
y  corffolwyd  Eglwys  Heolyfelin  dan  nawdd  Eglwys  Hir- 
waun,  ond  fodamryw  o  aelodau  Aberdar  oeddynt  yn  byw  ar 
Heolyfehn  wedi  ymuno  â  hi  ar  ei  chorffohad.  Yn  y  flwyddyn 

1856,  goHyngwyd  pedwar  ugain  o  aelodau  er  ffurfio  yr  Eg- 
Iwys  Seisnig,  yr  hon  hyd  hyny  oedd  gangen  o'r  Eglwys 
Gymreig.  Yn  yr  un  flwyddyn  hefyd  y  dechreuwyd  adeil- 
adu  Bethel,  Abernant,  ac  agorwyd  ef  dydd  Sul,  lonawr  25, 

1857.  Mesurai  yr  ystafeh  44  troedfedd  wrth  28  troedfedd, 
ac  yr  oedd  (rhwng  y  iỳ  annedd)  yn  werth  ^344  i8s.  3C. 

Yn  y  flwyddyn  1858,  cawn  fod  yr  eghvys  wedi  pender- 
fynu  helaethu  ei  therfynau  trwy  adeiladu  ysgoldai  cyfleus 

yn  yr  Ynyslwyd  a'r  Gadlys.  Mesurai  ysgoldy  yr  Ynys- 
Iwyd  44  troedfedd  wrth  28,  gyda  thỳ  annedd  da,  y  cwbl  yn 
werth  ^254  17S.  8c.  Gyda  bod  hwn  wedi  ei  agor  o  du 
deheu  i  Galfaria,  dechreuwyd  adeiladu  ysgoldy  o'r  un 
maintioH  yn  y  Gadlys,  yn  nghyd  a  thri  o  dai  annedd,  y 
cwbl  yn  werth  ^n^  33.  4^0. 

Yn  yr  un  flwyddyn  penderfynodd  yr  eglwys  yn  Nghalfaria 
wneyd  cyfnewidiadau  pwysig  yn  y  capel  oddifewn  ac  oddi- 
allan,  yr  hyn  a  gostiodd  iddi  y  swm  o  ;^350.  Ail-agorwyd 
y  capeí,  yn  ol  Mynegiad  yn  y  Gweithiwr  am  Mehefin  yr  i  leg, 
1859,  ar  y  dyddiau  Mawrth  a  Mercher  blaenorol,  sef  y  ^fed 
a'r  8fed.  Dywed  y  Mynegydd,  "  Mae  Calfaria  yn  awr  yn 
un  o'r  capelau  goreu  yn  Sir  Forganwg,  ac  er  ei  fod  yn  fawr, 
etto  yn  rhy  fach  i  ddal  y  rhai  a  garant  ddyfod  yno  i 
wrando."  Wedi  manylu  ar  y  cyfarfodydd,  yn  y  rhai  y 
neillduwyd  unarddeg  o  ddiaconiaid  i'r  swydd  gan  Mr. 
Price,  y  gweinidog,  trwy  weddi  ac  arddodiad  dwylaw, 
dywed  fod  y  casghadau  wedi  cyrhaedd  y  sw^m  0^177  75. 4^. 
Yr  oedd  ^^50  o  hono  wedi  ei  anfon  gan  C.  R.  M.  Talbot, 
Ysw.,  A.S.*  Y  gweddill  yn  rhoddion  yr  eglwys,  yn  cael  ei 
chynnorthwyo  gan  y  gwrandawyr  parchus  — ar  ddydd  yr 
ail-agoriad.  "  Yr  ydym  (meddai  yn  mhellach)  fel  eglwys 
wedi  talu  yn  agos  i  ^^1,400  yn  ystod  y  deg  mlynedd  di- 
weddaf,  ac  yr  ydym  yn  awr  ar  orphen  ysgoldai  eang  yn 
Ynyslwyd  a'r  Gadlys,  ac  helethiad  y  tỳ  cwrdd — yn  cychwyn 
mewn  dyled  o  ^^1,420  i8s.  30.,  yr  hyn  a  dalwn  dan  ganu  o 
hyn  i  bum'  mlynedd  i  yn  awr,  os  bydd  _i  Dduw  y  nefoedd 
wenu  arnom  fel  y  gwnaeth  yn  y  deg  mlynedd  diweddaf." 

Am  gyfnewidiadau  pwysig  a  chynnydd  rhyfeddol  yr 
enwad  yn  y  Dyffryn,  ysgrifena  Dr.  Price  yn  eì  yuwhili  fel  y 
canlyn  : — 

"  Yn  ystod  yr  un  mlynedd  ar  bymtheg  diweddaf  y  mae  cyfnewidiad- 
au  pwysig  iawn  wedi  cymmeryd  lle  yn  Aberdar.  Mae  y  trigolion  wedi 
cynnyddu  yn  fawr  iawn,  felly  dylasai  yn  ol  natur  pethau  fod  cynnydd 
yn  rhif  yr  aelodau   yn  yr  eglwys  er  cadw  ei  safle  yn  unig,  heb  fod 


*  Yr  oedd  y  Dr  ychydigcyn  hyn  wedi  bod  yn  cymmeryd  rhan  bwysig 
a  thra  blaenllaw  gydag  etholiad  gwleidyddol  y  Sir,  ac  feliy  wedi  bod  o 
gynnorthwy  mawr  i  ddychwelyd  yn  Ilwyddiannus  y  boneddwr  parchus 
ac  haeddglodus  o  Fargam.  ac  yr  oedd  yntau,  fel  y  gwelir,  yn  cofio  yn 
garedig  am  y  Dr.  drwy  gyfranu  yn  dywysogaidd  at  yr  eglwys  oedd  daa 
ei  ofal. 

unrhyw  wir  gynnydd  yn  cymeryd  lle,  ac  ystyried  agwedd  gynnyddfawr 
Aberdar  a'i  phoblogaeth.  Ond  y  mae  genym  ni  achos  diolch  i  Dduw 
fod  cynnydd  y  Bedyddwyr  yn  Aberdar  am  y  pymtheg  mlynedd  di- 
weddaf  yn  llawer  mwy  mewn  cyfartaledd  nâ  chynnydd  y  boblogaeth. 
A  rhoddi  91  o  Fedyddwyr  yn  y  flwyddyn  1846  ar  gyfer  trigolion  Llwyd- 
coed,  Tai  Penywaen,  Heolyfelin.  Abernant,  Aberdar,  Aberaman,  Cwm- 
aman,  Abercwmboye.  a  Mountain  Ash,  byddai  650  o  Fedyddwyr  yn 
awr  yn  y  lleoedd  yna  yn  ateb  i  91  yn  1846.  Ond  y  mae  eglwys  Calfaria 
ei  hun  yn  1,031  o  gymunwyr  heddyw,  tra  y  mae  eglwysi  Llwydcoed, 
Cwmdar,  Heolyfelin,  Carmel,  Aberdar,  Gwawr,  Aberaman,  Cwmaman, 
Abercwmboye,  a'r  Mountain  Ash  yn  rhifo  yn  ychwanegol.  Fel  hyn  y 
gwelir  fod  y  Bedyddwyr  wedi  cynnyddu  yn  mhell  iawn  tu  hwnt  i  gyn- 
nydd  y  boblogaeth  yn  Aberdar  yn  y  pymtheg  mlynedd  diweddaf." 

Rhydd  y  fifeithiau  uchod  i  ni  olwg  ffafriol  ar  ffyddlondeb 
dihafal  ac  ymdrechion  diflino  y  Bedyddwyr  yn  y  dyffryn, 
yn  o  gystal  ag  enghreifftiau  o  weithgarwch  a  gofal  an- 
nhraethol  tywysog  llu  y  Bedyddwyr  yn  y  cwm — y  Parch. 
Thomas  Price.  Ond  nid  yw  yr  hyn  sydd  wedi  ei  nodi 
allan  genym  etto  ond  rhan  fechan  iawn  o'r  gwaith  mawr 
gyflawnwyd  ganddo  yn  ei  gyssylltiad  ag  achos  y  Gwaredwr 
yn  Aberdar  a'r  cylchoedd.  I  sicrhau  y  llwyddiant  enfawT 
a  noda  y  Dr.,  gosododd  efe  ei  hoU  alluoedd  i  gynllunio, 
trefnu,  ac  arwain  yn  gysson,  mewn  gweithrediad.  Nid 
ydym  yn  gwybod  am  un  eglwys  Gymreig  yn  y  Dywysog- 
aeth  wedi  cael  mwy  o  waith  wedi  ei  dori  allan  iddi  gan  ei 
bugail,  ac  wedi  ei  chynnorthwyo  yn  helaethach  ganddo, 
i'w  gyflawnu  yn  Ilwyr  ac  effeithiol.  Sefydlodd  y  Dr.  yn 
gyssylltiedig  â'r  eglwys  amryw  gymdeithasau  buddiol,  yr 
oll  o  honynt  yn  hyrwyddol  i'w  Ilwyddiant  a'i  chysur  par- 
haus  yn  mhob  ystyr.  Bu  y  sefydliadau  hyn  yn  cael  eu 
cario  yn  mlaen  am  flynyddau  yn  gyfundrefnol  a  gofalus, 
ac  y  mae  rhai  o  honynt  mewn  bod  ac  yn  Ilewyrchus  hyd 
heddyw.  Gan  eu  bod  yn  arddangos  mewn  graddau  hel- 
aeth  business  taci  y  Dr.,  ac  y  gallent  fod  yn  fanteisiol  i 
weinidogion  ac  eglwysi  ereill  i  fabwysiadu  rhai  tebyg, 
gosodwn  rai  o  honynt  yma,  fel  y  gw'elodd  y  Dr.  yn  dda  eu 
hargraffu  yn  ei  Jîiiijbili : — 

"  CYMDEITHASAU    CYNNORTHWYOL    YR    EGLWYS. 

*' Y  mae  yn  perthyn  i'r  eglwys  amryw  gymdeithasau  cynnorthwyol, 
y  rhai  ydynt  yn  fath  o  adgyfnerthion  i  Seion  i  gael  y  byd  i  ufudd-dod 

Crist.  Y  mae  y  rhai  hyn  yn  gweithio  er  daioni  gyda  ni,  a  charem 
weled  cymdeithasau  cyfifelyb  raewn  ymarferiad  yn  ein  heglwysi  yn  fwy 
cyflfredinol  nag  ydynt  yn  awr.     Y  cyntaf  a  gawn  nodi  yw — 

"  YR    UNDEB    CRISTIONOGOL.* 

•*  Budd-Gymdeithas  yw  yr  Undeb  Cristionogol  er  Ues  yn  benaf  i 
aelodau  y  gynnuUeidfa,  ond  yn  agored  i  unrhyw  ddyn  ieuanc  sobr  a 
gweithgar  a  ddymunai  ymuno  â  hi  yn  ol  y  Rheolau.  Sefydlwyd  hon 
yn  y  flwyddyn  i86r.  Y  mae  wedi  para  i  gynnyddu  a  chryfhau  o  hyny 
hyd  yn  awr.  Y  mae  pwysigrwydd  ei  gweithrediadau  i'w  canfod  yn  y 
fifaith  fod  ei  derbyniadau  arianol  o'r  dechreu  hyd  Ragfyr,  1861,  yn 
cyrhaedd  y  swm  o  £1,197  ^SS-  44^.,  tra  yr  oedd  y  tahadau  allan  am  yr 
un  cyfnod  yn  cyrhaedd  y  swm  o  £878  los.  loc.  Yr  oedd  ei  Thrysorfa 
Gadw  (Reserve  Fund)  ar  ddiwedd  y  flwyddyn  ddiweddaf  yn  /300,  tra 
yr  oedd  yn  llaw  y  trysorydd  £ig  43.  6|c.  er  cyfarfod  â  galwadau  y 
cleifion.  Y  mae  hwn  yn  un  o'r  clybiau  rhataf  a  mwyaf  llwyddiannus 
yn  yr  holl  ardal.  Mae  ei  weithrediadau  yn  cael  eu  dwyn  yn  mlaen  yn 
hoUoI  ddidwrw  ac  heb,  hyd  yma,  un  fifyrling  o  gamsynied  arianol.  Ar 
ol  mwy  na  deng  mlynedd  o  brofiad,  yr  ydym  ni  yn  cymmeradwyo  yr 
Undeb  Cristionogol,  neu  ryw  undeb  cyfifelyb,  i  sylw  yr  eglwysi  trwy 
Gymru. 

"  UNDEB    DORCAS. 

"  Budd-Gymdeithas  yw  hon  etto  wedi  ei  sefydlu  er  mwyn  merched 
a  gwragedd  y  gynnulleidfa  a'r  gymmydogaeth.  Cafodd  hon  ei  sefydlu 
yn  y  flwyddyn  1853.  Y  mae  wedi  para  i  gynnyddu  yn  raddol  o  hyny 
hyd  yn  awr.  Y  mae  ei  derbyniadau  o'r  dechreu  hyd  fis  Ebrill,  1862, 
yn  cyrhaedd  y  swm  o  /274  gs.  3C.  Yn  yr  un  cyfnod,  mae  wedi  talu 
allan  mewn  achosion  o  glefyd  a  marwolaeth  y  swm  o  /134  i6s.  loc.  Y 
mae  ganddi  yn  awr  Drysorfa  Gadw  o  £130  yn  dwyn  llog,  tra  y  mae  yn 
llaw  y  Trysorydd  y  swm  o  £9  i2s.  50.  er  cyfarfod  galwadau  y  flwyddyn. 
Y  mae  y  gymdeithas  hon  etto  yn  un  a  allwn  ei  chymmeradwyo  i'r 
meddylgar  yn  ein  heglwysi.  Y  mae  rheolau  argrafifedig  y  cymdeithasau 
hyn  wedi  eu  tynu  i  fyny  gyda  gofal  am  ddyogelwch,  ac  ar  yr  un  pryd 
yn  bollol  syml  a  dirodres. 


'  Y  mae  y  gymdeithas  ragorol  hon  mewn  bod  yn  bresenol,  ac  yn 
llewyrchus  ;  ond  nid  ydyw  yn  dal  cyssylltiad  neillduol  â'r  eglwys  yn 
Nghalíaria,  yn  amgen  na'i  bod  yn  cael  ei  chynnal  yn  Nghalfaría  Hall. 


78  Bywgraffiad  Dv.  Price.  [pen.  viii. 

"  MAMMAETH    MEIBION    Y    PROFFWYDI. 

"  Cymdeithas  yw  hon  wedi  ei  sefydlu  i'r  dyben  da  o  gynnorthwyo  y 
brodyr  ieuainc  a  ddichon  fod  yn  yr  athrofeydd  o'r  eglwys  hon.  Y  mae 
sefyllfa  Uawer  o'n  brodyr  ieuainc  da  a  duwiol  tra  yn  yr  athrofa  yn  gyf- 
ryw  ag  a  ddylai  gael  mwy  o  sylw  yr  eglwysi  sydd  yn  eu  danfon  hwy 
yno  Ni  ddylent  fod  mewn  cyfyngder  am  ddillad  priodol  tra  yn  yr 
athrofa ;  ond  rhaid  i  lawer  fod  felly  neu  gael  eu  cynnorthwyo,  neu  yr 
hyn  a  fydd  yn  llawer  gwaeth,  myned  i  ddyled  tra  yn  fyfyrwyr.  Y  mae 
y  gymdeithas  hon  wedi  ei  sefydlu  i'r  dyben  o  gynnorthwyo  ein  brodyr 
ieuainc  ydynt  yn  yr  athrofeydd.  Y  mae  y  gymdeithas  yn  cael  ei 
gwneyd  i  fyny  o  wragedd  a  merched  yr  eglwys,  yn  cael  eu  cynnorth- 
wyo  gan  danysgrifiadau  y  brodyr.  Eu  cynllun  fydd  casglu  trysorfa 
tiwy  roddion  y  gwirfoddiaid  hyoy  a  fyddant  foddlon  i'w  cynnorthwyo; 
yna,  prynu  nwyddau  ;  yn  nesaf,  rhoddi  eu  hamser  a'u  harian  i  weithio  y 
nwyddau  hyn  yn  ddillad  yn  ol  natur  yr  alwad  am  danynt.  Y  mae 
gweithrediadau  y  gymdeithas  hon  yn  ymddybynu  llawer  ar  amgylch- 
iadau  ein  myfyrwyr  ar  y  pryd. 

"  CYMDEITHAS    LENYDDOL    YR    EGLWYS. 

"  Y  mae  y  gymdeithas  hon  o  agwedd  wahanol  iawn  i'r  rhai  ag  ydym 
wedi  eu  nodi  yn  barod.  Y  mae  hon  o  nodwedd  lenyddol  hollol.  Yr 
amcan  mewn  golwg  yw  gwrteithio  talentau  ein  gwyr  ieuainc,  a  chael 
allan  y  perlau  a  ddichon  fod  yn  gorwedd  yn  llwch  meddyliau  rhai  0 
aelodau  ieuainc  yr  eglwys,  ond  etto,  o  ddififyg  cyfîe,  yn  cadw  o  olwg  y 
gweinidog  a'r  eglwys.  Y  mae  hon  genym  yn  fath  o  safon  i  brofi  gallu- 
oedd,  diwydrwydd,  ac  ufudd-dod  ein  pregethwyr  ieuainc  ;  trwy  hyn,  y 
mae  y  gweinidog  a'r  blaenoriaid  yn  cael  cyfle  i'w  hadnabod  cyn  eu 
cymmeradwyo  i'r  athrofeydd.  Y  mae  rhai  yn  ffyddlon  iawn  gydahon. 
Y  mae  yn  hon  yn  awr  gymmeriadau  a  fyddant  yn  rhai  o  wyr  enwog 
Israel  yn  y  blynyddau  dyfodol. 

"  Y  mae  maes  y  gymdeithas  hon  yn  un  helaeth  iawn  ;  mae  yn  ym- 
drin  â  dysgeidiaeth  Feiblaidd  yn  ei  hamrywiol  gangenau — Athronydd- 
iaeth  Naturiol  a  Meddyliol,  Darllenyddiaeth,  Gwersi  Grammadegol 
Cymraeg,  Saesonaeg,  Lladin,  Groeg,  a  Hebraeg  ;  Cyfansoddiadau, 
Dadleuon,  Areithio,  gyda  phob  cangen  arall  o  ddysgeidiaeth  o  duedd  i 
dynu  allan  dalentau  ein  haelodau  ieuainc,  gwrteithio  y  cyfryw  wedi  eu 
cael  allan,  a  gwneyd  yr  aelodau  yn  y  gymdeithas  i  fod  yn  mhob  ystyr 
yn  well  aelodau  yn  yr  eglwys. 

"  YR    ARIANDY    CEINIOG. 

"  Yr  oedd  hwn  yn  un  o  sefydliadau  yr  Eglwys  hyd  ddiwedd  y 
flwyddyn  1861,  pan  roddwyd  ef  i  fyny  yn  herwydd  sefydliad  yr  Arian- 
dy  Cyfifredinol  yn  y  Llythyrfa.  Yn  y  ddwy  flynedd  diweddaf  darfu  i 
ni,  trwy  yr  Ariandy  Ceiniog,  gasglu  mewn  symiau  mor  fychain  ag  o 
geiniog  i  fyny  yn  wythnosol  y  swm  o  /687  14S.  2g.  Mae  y  symiau  hyn 
oll  wedi  eu  talu  yn  ol  i'r  rhanfeddiannwyr  bychain  heb  gymmaint  a 
ffyrhng  o  gamsyniad.  Bu  bodolaeth  a  gweithrediadau  yr  Ariandy 
Ceiniog  yn  foddion  i  brofì  i  ni  fod  gan  eglwys  Calfaria  frodyr  o  fedr, 
daun  a  thalent — o  onestrwydd  a  chywirdeb  dihafal — rhai  ag  y  gall  y 
gweinidog  ymddibynu  arnynt  i  ddwyn  oddiamgylch  unrhyw  fudiad  a 
fyddo  yn  gofyn  am  flfyddlondeb,  amynedd,  cywirdeb,  manylwch, 
gweithgarwch,  anrhydedd  yr  eglwys,  a  lles  y  genedl  ienanc  yn  Aberdar. 
Yr  ydym  yn  edrych  yn  ol  ar  weithrediadau  yr  Ariandy  Ceiniog  gyda 
hoffder  a  boddlonrwydd  calon  ;  ac  yr  ydym  yn  cofnodi  y  ffaith  er 
mwyn  dangos  y  fath  ddaioni  fedr  ychydig  o  frodyr  da  wneyd  yn  eglwys 
Dduw. 

'•  Y  mae  y  cymdeithasau  hyn  o  fwy  pw^ys  i'r  eglwys  nag  a  feddyhr 
yn  gyffredin.  Yr  ydym  ni  o'r  farn  y  dylai  yr  eglwys  gymmeryd  gafael 
ar  bob  mudiad  yn  yr  ardal  a'r  gymmydogaeth  er  eu  cael  i  dalu  gwar- 
ogaeth  i  Seion,  a  thalu  teyrnged  i'r  achos  mawr  sydd  wedi  ei  fwriadu 
gan  Dduw  i  adferyd  y  byd.  Dylai  gweinidogion  yrefengyl  a'r  eglwysi 
dan  eu  gofal  edrych  yn  fanwl  ar  symmudiadau  y  gymdeithas  ddynol 
Dylent  ymdrechu  i  arwain  a  rhoddi  cyfeiriad  priodol  i'r  Clybiau,  Budd 
Gymdeithasau,  Sefydhadau  Dyngarol,  Cymdeithasau  Llenyddol,  Eis- 
teddfodau,  Cyngherddau,  a  phob  rhyw  fudiad  cyffelyb.  Os  na  fydd  i 
grefyddwyr  yr  oesorbwyso  yn,  ac  arwain  y  mudiadau  hyn,  bydd  iddynt 
hwy  yn  fuan  ymlygru,  ac  yn  eu  Ilygredd  a'u  bydolrwydd  arwain  i 
ddinystr  gannoedd  o  aelodau  ieuainc  ein  heglwysi.  Yr  ydym  ni  fel 
eglwys  wedi  gwneyd  prawf  ar  amryw  o'r  pethau  hyn,  ac  yn  awr  oddiar 
flynyddau  o  brofìad,  yn  gallu  eu  cymmeradwyo  i  sylw  ereill  yn  y  wlad." 

Galwai  y  Dr.  y  cymdeithasau  hyn  yn  Adgyfnerthion  yr 
Eglwys,  a  chafodd  eu  bod  yn  dra  chynnorthwyol  iddi. 
Ond  y  fagwrfa  benaf  i'r  eglwys  yn  ei  olwg  ef  oedd  yr  Ysglo 
Sabbothol,  yr  hon  a  gymnierai  y  lle  blaenaf  yn  mhhth  y 
sefydhadau  oeddynt  yn  gyssylltiedig  â'r  eglwys  a  than  ei 
arolygiaeth  ef.  Credai  yn  fawr  yn  yr  Ysgol  Sul,  ac  yr  oedd 
yn  talu  y  sylw  mwyaf  iddi,  a  phob  amser  yn  gwneyd  ei  oreu 
drosti. 

Mewn  defnyddioldeb  a  gwir  wasanaeth  i'r  eglwys  ystyrid 
y  Gymdeithas  Lenyddol  yn  nesaf  at  yr  Ysgol  Sabbothol,  a 
dywed  un  cyfaill  a  fu  yn  aelod  o  honi  am  dymhor,  fod  y 
gymdeithas  fuddiol  hon  wedi  gwneyd  gwaith  rhagorol,  ac 
wedi  bod  o  wasanaeth  enfawr  i'r  eglwys  am  flynyddau. 
Codwyd  ynddi  a  thrwyddi  fechgyn  galluog  i'r  areithfa,  ac 
y  mae  wedi  magu  llu  mawr  o  lenorion  addfed  a  gwych 
ydynt  wedi  cymmeryd  eu  safleoedd  yn  anrhydeddus  yn 
mhhth  beirdd  a  llenorion  ein  gwlad.  Ni  wyddom  am  ddim 
yn  fwy  effeithiol  i  ddangos  eangder  meddwl  y  Dr.,  yn 
nghyd  â'i  feddylddrych  am  gyflawnder  o  waith  i'r  "  bobl 
ieuainc,"  fel  y  dywedai,  yn  nghyd  â'i  chwaeth  uchel  yn 
nosraniad  y  gwaith,  nâ  chynllun  neu  ragdrefn  y  Gymdeithas 
Lenyddol,  yr  hon,  er  mantais  i'r  darllenydd  gael  golwg 
weddol  gywir  ar  Price  yn  ei  berthynas  â  phobl  ieuainc  ei 
eglwys  a'i  gynnulleidfa,  a  osodwn  yma  :  — 

"  CYFANSODDIAD  CYMDEITHAS  LENYDDOL  CALFARIA,  ABERDAR. 

"  Llywydd— Y  Parch.  Thomas  Price,  M.A.,  Ph.D.  Trysorydd— E. 
G.  Price,  Yswain.  Ysgrifenydd — Mr.  Benjamin  Hinton.  Is-Lywydd- 
ion — Mri.  Henry  Davies  a  Henry  Jones.  Gramadegau — E.  G.  Price, 
Ysw.,  Mri.  J.  Jones  a  J.  Rees.  Daearyddiaeth— Mr.  Benjamin  Hinton. 
Arferiadau  yr  luddewon,  ac  Athroniaeth — E.  G.  Price,  Ysw.  Darllen- 
yddiaeth,  Traethodau,  Cyfieithiadau,  Areithiau,  Dadleuon,  Amserydd- 
iaeth,  &c. — Y  Llywydd  a'r  IsLywyddion.  Pwyllgor — Mri.W.  Davies, 
W  Evans,  D.  Adams,  D.  Evans,  E.  Jones,  Yr  Is-Lywyddion,  a'r  Ath- 
rawon. 

"  TALIADAU. 


"Aelod  cyffredin  i  fwynhau  pob  rhan  ond  y  Gramadegau,  Tair  Cein- 
iog  y  Chwarter ;  aelodau  yn  dysgu  Gramadeg,  Chwe  Cheiniog  bob  tri 
mis. 

♦'  Mae  yr  ysgol  hon  yn  rhydd  i  bawb,  pa  un  a  fyddant  yn  perthyn  i 
gynnulleidfa  Calfaria  ai  peidio  ;  ond  taer  ddymunir  ar  ieuenctyd  eia 
hysgolion  i  wneyd  y  defnydd  goreu  o  honi. 

"  Bydd  gwers  mewn  darllen  Saesneg  yn  cael  ei  rhoddi  bob  nos  cyfar- 
foà  ;  hefyd,  bydd  gwers  mewn  Gramadeg  Saesneg  bob  nos,  yndechreu 
am  7  o'r  gloch.     Y  pethau  ereill  yn  ol  y  Rhagdrefn. 

"  Ymùfyner  am  aelodiaeth  â  Mr.  B.  Hinton,  Ysg.  Myg. 

"  RHEOLAU. 

"  I.  Fod  y  gymdeithas  hon  i  gael  ei  galw  wrth  yr  enw  '  Cymdeithas 
Lenyddol  Calfaria,  Aberdar,'  a  bod  ei  chyfarfodydd  i  gael  eu  cynnal  yn 
Yestry  Capel  Calfaria. 

"II.  Fod  y  gymdeithas  i  gael  ei  rheoleiddio  gan  lywydd,  tri  neu 
ragor  o  is-lywyddion,  trysorydd,ysgrifenydd,  gyda  phwyllgor  o  chwech 
c  bersonau — yr  oll  i  feddu  hawl  i  siarad  a  phleidleisio  yn  holl  gyfar- 
fodydd  y  pwyllgor,  a"r  oll  i  gael  eu  dewis  trwy  bleidlais  o  bhth  yr  hoU 
aelodau,  a"r  oU  i  fyned  allan  o  swydd  ar  ben  y  flwyddyn,  ond  bod  yr 
oU  yn  gymhwys  i  gael  eu  hail  ethol,  os  bydd  yr  aelodau  yn  dewis 
gwneyd  hyny. 

III.  •'  Fod  hoU  aelodau  yr  eglwys  yn  Nghalfaria,  a  gwrandawyr  y  cyn- 
nulleidfaoedd  yn  Nghalfaria,  Bethel,  Gadlys,  a'r  Ynyslwyd, — hefyd 
holl  athrawon  a  dysgybhon  yr  Ysgolion  Sabbothol  yn  y  lleoedd  uchod, 
gydag  unrhyw  berson  arall  a  gymmeradwyir  fel  un  o  gymmeriad  da — 
yn  gymhwys  i  fod  yn  aelodau  o'r  gymdeithas,  os  bydd  iddynt  ymrwvmo 
i  dalu  y  gyfran  chwarterol  yn  unol  â  Rheol  IV.,  ac  hefyd  gydymffurfio 
â'r  hoH  reolau  hyn. 

"  IV.  Dyben  y  Gymdeithas  fydd  diwyUio  meddyUau  yr  aelodau, 
trwy  gyfranu  gwybodaeth  yn  y  cangenau  canlynol  o  ddysgeidiaeth  :  — 

"I.  Beiblaidd. — (a)  Hanesiaeth  Ysgrythyrol ;  (b)  Amseryddiaeth  y 
Beibl ;  (c)  Cysgodau  yr  Hen  Destament ;  (d)  Seremoniau  yr  Hen 
Destament ;  (dd)  Arieriadau  yr  luddewon  ;  (e)  ProffwydoUaethau  a'u 
Cyflawniadau  ;  (f)  Daearyddiaeth  Gyssegredig ;  (ff )  Partheg  (Topo- 
graphy)  Gwlad  Canaan  ;  (g)  Bywgraffiadau  Beiblaidd  ;  (ng)  Bywyd 
Crist  ar  y  ddaear  ;  (h)  Swyddau  Cyfryngol  Crist ;  (i)  Cyfansoddiad  yr 
Eglwys ;  (m)  Athrawiaethau  yr  Ysgrythyrau ;  (n)  Hanesiaeth  Kg- 
Iwysig. 

"  2.  leithyddol. — (a)  Grammadeg  Cymraeg,  Saesneg,  Lladin,  Groeg, 
a  Hebraeg  :  (b)  Cyfìeithu  o  iaith  i  iaith  ;  (c)  SiUebiaeth  ;  (d)  Darllen- 
yddiaeth. 

•■3.  Cyfansoddiad. — (a)  Cyfansoddiad  Traethodau  ;  (b)  Cyfansoddiad 
Areithiau. 

"4.  Areithyddiaeth.— {3.)  Are\\.h.\a,-ü  ar  y  testynau  uchod  ;  (b)  Dadl- 
euon  ar  bynciau  neiUduol. 

"5.  Athroniaeth.  —  (a)  Athroniaeth  Naturiol ;  (b)  Athroniaeth 
FeddyUol. 

"6.  Cynnihdd. — (a)  Cynniledd  Teuluaidd. 

G 

Gydag  unrhyw  destun  neu  destunau  ereiU  a  ddichon  gael  eu  cynnyg 
gan  aelodau  y  gymdeithas  o  bryd  i  bryd,  ac  a  fernir  yn  ddyddorol  gan 
y  pwyllgor. 

"  V.  Fod  dewisiad  y  testunau,  a'r  dull  cyfiredin  o'u  trafod,  yn  cael  eu 
hymddiried  i'r  pwyllgor— tra  y  gall  unrhyw  aelod,  ar  unrhyw  bryd 
gynnyg  testun  neu  destunau  i  sylw  y  pwyllgor. 

"  VI.  Fod  pob  person  wrth  ddyfod  yn  aelod  o'r  gymdeithas  i  dalu  y 
swm  o  dair  ceiniog,  a'r  un  swm  yn  chwarterol.  Bydd  i  chwarter  y 
gymdeithas  ddechreu  ar  y  nos  cyfarfod  cyntaf  yn  mis  lonawr,  Ebrill, 
Gorphenaf  a  Hydref,  yn  mhob  blwyddyn. 

"  VII.  Bydd  i'r  Llywydd,  os  yn  wyddfodol,  lywyddu  hoU  gyfarfodydd 
y  gymdeithas — yn  ei  absenoldeb,  un  o'r  is  lywyddion  ;  ond  os  na  fydd 
un  o'r  is-lywyddion  yn  bresenol,  unrhyw  aelod  a  ethohr  ar  y  pryd  i  fod 
yn  Llywydd  am  y  cyfarfod  hwnw. 

"  VIII.  Fod  dysgu  Grammadeg  i  gael  ei  ystyried  yn  ran  neillduo)  o 
weithrediadau  y  gymdeithas,  ac  fod  i  bob  un  a  ddewiso  ymuno  â'r 
Dosparthiadau  Grammadegol  dalu  tair  ceiniog  yn  y  chwarter  yn  ych. 
wanegol  at  y  swm  o  dair  ceiniog  a  delir  ganddynt  at  dreuHon  cyff- 
redin  y  gymdeithas. 

"  IX.  Ni  chaniateir  mygu  na  siarad  ofer  yn  ystod  oriau  y  cyfarfod  ;  a 
bydd  yn  rhaid  i  bob  un  ufuddhau  i  alwad  y  Llywydd  am  ddystaw- 
rwydd  a  threfn  pan  alwo  am  hyny,  neu  fod  yn  agored  i  ddiaelodiad  o'r 
gymdeithas. 

"  X.  Pan  fyddo  testyn  yn  cael  ei  ddadleu,  arferir  rheolau  T\-  y  Cyff- 
redin,  gyda  y  gwahaniaeth  na  fydd  un  bleidlais  i'w  chymmeryd  ar 
ddiwedd  ymdriniad  â'r  pwnc  mewn  dadl. 

"XI.  Ni  chaniateir  i  un  aelod  wneyd  unrhyw  gyfeiriad  personol  ac 
anfoneddigaidd  o  duedd  i  ddolurio  teimlad  un  o'i  gyd-aelodau. 

"  XII.  Bydd  i  gyfarfodydd  y  gymdeithas  ddechreu  am  7  o'r  gloch,  a 
diweddu  am  9  o'r  gloch  yr  hwyr. 

"XIII.  Hyd  ag  y  gellir,  bydd  i  gyfarfodydd  y  gymdeithas  gael  eu 
cynnal  o  leiaf  unwaith  bob  wythnos,  ac  os  bydd  modd,  ar  nos  Fawrth 
yn  mhob  wythnos. 

"XIV.  Bydd  arhoHad  cyhoeddus  yn  chwarterol,  hanner-blynyddol, 
neu  yn  fîynyddol,  i  gymmeryd  lle,  er  gweled  gweithrediadau  y  gym- 
deithas  a  chynnydd  yr  aelodau  mewn  gwybodaeth.  Amser  a  threfn  yr 
arholiadau  i'w  gadael  i'r  pwyllgor. 

"  Ac  er  mwyn  rhoddi  golwg  ar  y  gweithrediadau,  rhoddwn  yma  y 
cynllun  o  weithredu  am  yr  hanner  blwyddyn.  Y  mae  hwn  fel  cynllun 
yn  siampl  o'r  hyn  sydd  yu  barhaus,  ond  fod  y  pynciau  yn  cael  eu  newi  i 
a'u  hamrywio  : — 

Rhagdre/n  amy  Chwe'  mis  yn  dechreu  Hydref  6ed,  1863,  ac yn  diweddu 
Mawrth  ^^atn,  1864. 

"  YR  WYTHFED  A'R  NAWFED  CHWARTER. 

"  Hydref  6,  1863 — Adolygiad  cyfiFredinol  ar  weithrediadau  y  tri  mis 
blaenorol — Awgrymiadau — Siarad  rhydd — Derbyn  aelodau. 

"  Hydref  13 — Gwladiywiaeth  yr  oruchwyliaeth  Foesenaidd,  Ehan  I 
— Siarad  rhydd  ar  y  pwnc  uchod — Darllen  Saesneg. 

"  Hydref  20— Daearyddiaeth— Teithiau  Crist— Y  daith  o  Bethlehem 
i'r  Aifift  ac  yn  ol  i  Galilea — Butler's  Analogy — Siarad  rhydd  — Areithiau 
ar  Beth  yw  addysg  y  ddiareb  '  Heb  Dduw  heb  ddim  ' 

"  Hydref  27 — Gwladlywiaeth  yr  oruchwyhaeth  Foesenaidd,  Rhan  H. 
— Siarad  rhydd — Areithiau  ar  Ysgol  Jacob,  yr  hanes  a'r  addysgiadau. 

"  Tachwedd  3— Athroniaeth  Naturiol — Darllen  Traethawd  gan  Mr. 
Henry  Jones,  yn  Saesneg,  ar  '  Lle  y  mae  ewyllys  mae  ffordd  ' — Siarad 
rhydd. 

"  Tachwedd  10— Arferiadau  yr  luddewon— Y  trigfanau,  Rhan  I. — 
Siarad  rhydd — Areithiau  ar  ystyr  y  ddiareb,  '  Duw  a  digon.' 

"Tachwedd  17— Daearyddiaeth— Taith  Crist  o  Nazareth  i  Jerusalem 
ar  amser  yr  wyl — Analogy  Butler— Darllen  Saesneg. 

"  Tachwedd  24— Arferiadau  yr  luddewon — Eu  trigfanau,  Rhan  II. — 
Areithiau  ar  Jacob  yn  nh^-  ei  ewythr  Laban  — Crynodeb  o'r  hanes  a'r 
addysgiadau. 

"  Rhagfyr  i — Athroniaeth  Naturiol- Beirniadaeth  ar  y  Traethodau 
ar  gymmeriad  Moses,  Rhan  I. — Cymmerir  golwg  ar  ei  rieni,  ei  enedig- 
aeth,  ei  fabwysiad,  ei  ddygiad  i  lŷs  yr  AiÖt,  a'i  sefyllfa  yno — Siarad 
rhydd  ar  y  pwnc  hwn — Darllen  Saesneg. 

"  Rhagfyr  8 — Daearyddiaeth — Taith  gyntaf  Crist  yn  ystod  ei  weini- 
dogaeth  gyhoeddus—  Arferiadau  yr  luddewon — Y  gwib-deuluoedd. 
Rhan  I. — Analogy  Butler — Siarad  rhydd. 

"  Rhagfyr  15— Hanesiaeth  Ysgrythyrol— Galwad  ac  ufudd-dod  Abra- 
ham,  Genesis  xi.  27—32  ;  Genesis  xii.  1—5,  ac  Actau  vii.  2— 4— Darllen 
Saesneg. 

"  Rhagfyr  22— Arferiadau  yr  luddewon— Y  gwib  deuluoedd,  Rhan 
II.— Darllen  papyr  Saesueg  gan  Mr.  John  Eees  ar  '  Hanes,  cymmeriad, 
ac  addysgiadau  bywyd  Abraham  ' — Siarad  rhydd. 

"  Rhogfyr  29— Daearyddiaeth — Ail  daith  Crist  yn  ystod  ei  weinidog- 
aeth  gyhoeddus— Analogy  Butler — Beirniadaeth  ar  y  Traethodau  ar 
Fywyd  Moses,  Rhan  II.— Ei  ymadawiad  â  llys  yr  Aifft— Lladd  y  dyn 
— Ffoedigaeth  i  Midian — Ei  briodas  a'i  arosiad  yno  am  40  mlynedd — 
Siarad  rhydd  ar  y  pwnc  hwn. 

"  lonawr  5,  1864— Arferiadau  yr  luddewon— Eu  gwisgoedd,  Rhan  I. 
Dadl— '  A  ellir  cyfiawnhau  ymddygiad  Jacob  yn  ei  ddull  o  godi  ei  gyflog 
pan  yn  ngwasanaeth  ei  ewythr  ?'  — Hefyd,  '  Ei  dduU  o  ymadael  â  gwas- 
anaeth  ei  ewythr  ?' 

"  lonawr   12 — Athroniaeth  Naturiol  — Darllen  papyr  Saesneg  g^n  y 

Parch.    James  Jones  ar  '  Nodweddau  ac  addysgiadau  bywyd  Isaac  '  — 

Siarad  rhydd. 

"  lonawr  19— Daearyddiaeth— Trydedd  daith  Crist  yn  ystod  ei  wein- 

idogaeth  gyhoeddus — Hanesiaeth  Ysgrythyrol— Ymadawiad  Abraham 

a  Lot,  Genesis  xiii.— Siarad  rhydd  ar  addysgiadau  yr  hanes. 

"  lonawr  26— Yr  luddewon — Eu  gwisgoedd,  Rhan  II.  — Darllen  p-^pyr 
yn  Saesneg  gan  y  Parch.  David  Adams  ar  '  Hanes,  cymmeriad  ac 
addysgiadau  bywyd  Jacob'— Siarad  rhydd  ar  y  pwnc  hwn. 

"  Chwefror  2 — Areithiau  ar  Ymweliad  y  doethion  â'r  Mab  bychan 
a'i  fam — O  ba  le  y  daethant  ? — Beth  oedd  yn  eu  cynhyrfu  ? — Natur  eu 
parch  ?— Nodwedd  eu  rhoddion  ? — a'r  addysgiadau  i  ni  ? — Darllen 
Saesneg. 

"  Chwefror  9 — Yr  luddewon — Eu  bwydydd,  Rhan  I.  —  Darllen  papyr 
Saesneg  gan  Mr.  Humphrey  James  ar  '  Hanes,  nodweddau,  a  disgyn- 
yddion  Esau,  mab  Jacob  ' — Siarad  rhydd  ar  y  testyn  uchod. 

"  Chwefror  16— Athroniaeth  Naturiol— Butler's  Analogy— Siarad 
Rhydd— Beirniadaeth  y  Traethodau  ar  Moses,  Rhan  III — Y  deugain 
mlynedd  olaf  o'i  fywyd  — Siarad  rhydd  ar  y  pwnc  hwn. 

"  Chwefror  23 — Daearyddiaeth — gwlad  Canaan  yn  ei  maintioli,  hyd 
a  Ued,  yn  gymharol  ac  yn  gyferbyniol  i  Gymru— Darllen  papyr  yn 
Saesneg  gan  Mr.  David  Jones,  ar  '  Hanes  bywyd  a  nodweddion  Ish- 
mael  a'i  ddisgynyddion  ' — Siarad  rhydd  ar  y  testun  hwn. 

"  Mawrth  2 — Yr  luddewon — Eu  bwydydd,  Rhan  II. — Areithiau — 
Cwymp  Jericho — Rhan  y  bobl,  a  Uaw  Duw  yn  y  gwaith — Darllen 
Saesneg. 

"  Mawrth  9— Athroniaeth  Naturiol — Darllen  papyr  yn  Saesneg  gan 
Mr.  Jeremiah  James,  ar  '  Broffwydohaethau  Jacob  am  Reuben,  Simeon, 
a  Juda  ' — Darluniad  o  nodweddau  y  meibion,  a  chymmeriad  y  llwythau 
yn  ol  llaw — Siarad  rhydd. 

"  Mawrth  19 — Yr  luddewon — Ansawdd  eu  cymdeithas  deuluaidd, 
Rhan  I. — Butler's  Analogy — Siarad  rhydd — Darllen  Saesneg. 

"  Mawrth  23 — Areithiau  ar  y  Gibeoniaid — Eu  dyfodiad  at  Joshua, 
eu  twyll,  eu  haniad,  eu  bwydydd,  a'u  hesgidiau — Y  cyfammod  a'i  gan- 
lyniadau — Joshua  ix. — Darllen  papyr  yn  Saesneg  gan  David  WiUiams, 
ar  '  Profiwydohaethau  Jacob  am  Zabulon,  Issacar,  Dan,  Gad,  Aser,  a 
NaphthaH,  gan  nodi  allan  nodwedd  bersonol  y  meibion  gyda  hanes  y 
llwythau '— Siarad  rhydd  ar  hyn. 

"  Mawrth  30 — Yr  luddewon — Ansawdd  eu  cymdeithas  deuluaidd, 
Rhan  II. — Beirniadaeth  y  traethodau  ar  hanes,  cymmeriad.  ac  addysg 
bywyd  Joseph — Siarad  rhydd — Dadl — A  oes  rhyw  reswm  i  gredu  fod 
loan  Fedyddiwr  yn  gweinidogaethu  dan  yr  Hen  Oruchwyliaeth  ? 

'•  r^  Mae  y  Traethodau  at  eu  beirniadu  i  fod  yn  llaw  y  llywydd 
wythnos  cyn  y  cyfarfod,  yn  yr  hwn  y  byddant  yn  dyfod  i  sylw. 

'•  IS"  Os  bydd  i  un  o  r  aelodau  ymwrthod  â  darllen  papyr  Saesneg, 
wedi  addaw.  bydd  yn  ofynol  iddo  roddi  pythefnos  o  rybudd  o  hyny, 
fel  y  gellir  darparu  arall  yn  ei  le." 

Yr  oedd  y  Dr  yr  un  mor  gyfundrefnol  gyda  y  cymdeith- 
asau  ereill,  ac  yn  llawn  mor  ofalus  ar  ol  eu  gweithrediadau. 
Teimlai  ddyddordeb  neillduol  ynddynt,  gan  eu  bod,  mewn 
ystyr,  yn  blant  ei  feddwl  ac  yn  gynnyrchion  ei  ddarfelydd  ei 
hun,  ac  yn  profi,  fel  y  nodai,  yn  dra  gwasanaethgar  a 
buddiol  i'r  eglwys  a'r  gynnulleidfa.  Mae  yn  wir  ei  fod  yn 
cael  llawer  iawn  o  gynnorthwy  brodyr  da  a  charedig  gyda 
y  gwaith  mawr  oedd  yn  cael  ei  gyflawnu  gan  y  cymdeith- 
asau  hyn  oeddynt  yn  gyssylltiedig  â'r  eglwys.  Nid  ydym 
yn  gwybod  am  lawer,  os  am  neb,  wedi  bod  bob  amser  yn 
fwy  fîodus  yn  ei  ddiaconiaid  nâ'r  Dr.,  ac  yr  oeddynt  hwy 
yn  cymmeryd  rhan  dra  blaenllaw  gyda  phob  symmudiad  o 
bwys  yn  holl  gyssylltiadau  yr  eglwys.  Hefyd,  cododd  yn 
yr  eglwys  nifer  Iluosog  o  ddynion  ieuainc  o  dalent  a  chym- 
meriad,  y  rhai  fuont  ar  eu  heithaf  yn  cydlafurio  yn  hedd- 
ychol  â'r  Dr.  enwog,  megys  ei  lysfab,  Mr.  Edward  Gilbert 
Price  ;  y  Parch.  James  Jones,  Abercwmboye,  wedi  hyny, 
Tonyrefail  (yr  oedd  efe  yn  ddiau  yn  gcniiis,  a  phe  cawsai 
fyw,  y  mae  yn  ddyogel  genym  y  buasai  wedi  rhoddi  prawf- 
ion  diamheuol  o  hyn) ;  Gwerfyl  James,  a'i  frawd  James 
Spinther  James,  yr  hwn  erbyn  heddyw  sydd  yn  un  o  hynaf- 
ieithwyr  ac  ysgrifenwyr  goreu  Cymru,  yn  llenor  o  nod  ac 
enw,  ac  wedi  graddio  yn  Athraw  Celfyddydol ;  David 
Griffith,  yn  awr  o  Aberafon  ;  a'r  diweddar  Barch.  George 
Thomas,  Porth.  Yr  oedd  y  rhai  hyn  ac  ereill  yn  cael 
gwneyd  eu  rhan  gan  y  Dr.  yn  nygiad  yn  mlaen  waith  am- 
rywiol  yr  eglwys,  yn  neillduol  yn  y  Dosparth  Llenyddol 
a'r  Ysgol  Sul.  Etto,  enaid  y  gwaith — yr  yspryd  mawr 
symmudol  yn  yr  holl  weithrediadau  — oedd  y  Dr.  ei  hun. 
Efe  oedd  yr  ager  yn  y  peiriant  — yr  haul  yn  y  cyfundrefnau. 
Cawsai  gan  ei  fedr  i  lywodraethu  ac  i  arwain  bob  olwyn 
yn  y  peiriant  i  droi  yn  naturiol  a  thra  ystwyth.  Taflai 
olcuni   ar   holl    gyssylltiadau  y  cyfundrefnau  y  perthynai 

iddynt,  a  thynai  allan  fywyd  ac  egnion  pawb  oedd  yn 
perthyn  iddynt.  Trwy  hyn,  galluogwyd  ef  i  wneyd  tor- 
aeth  o  waith  yn  ei  eglwys  yn  Aberdar  a'r  cylchoedd  fydd 
yn  glod  i'w  enw  ac  yn  anrhydedd  i'w  ben  a'i  galon  am 
oesau  lawer  i  ddod. 

Yr  oedd  Price  hefyd  yn  neillduol  weithgar  a  íFyddlawn 
gyda'r  Ysgol  Sabbothol.  Mynychai  hi  yn  y  boreu  hyd  y 
blynyddau  olaf  o'i  fywyd,  ac  yr  oedd  yn  dra  chysson  yn 
nihrydnawn  y  Sul  pan  fyddai  gartref.  Bu  dosparth  dan  ei 
ofal  drwy  y  blynyddau  yn  rheolaidd  yn  yr  Ysgol  bob  pryd- 
nawn  y  Sabboth.  Yr  oedd  hefyd  yn  gweithredu  fel 
athraw  yn  Ysgol  y  boreu,  er  fod  gofal  y  dosparth  yn  cael 
ei  gymmeryd  gan  un  neu  ddau  o'r  diaconiaid,  Yr  oedd 
ganddo  amryw  o  frodyr  galluog  yn  ei  ddosparth,  a  theim- 
lent  ddyddordeb  mawr  yn  yr  Ysgol  ar  gyfrif  y  wybodaeth 
gyffredinol  a  dderbynient  gan  yr  enwog  Ddr.  Defnyddiai 
yn  gyffredin  ddarlunlen  (map)  at  wasanaeth  ei  ddosparth, 
a  byddai  bob  amser  yn  awdurdod  ar  bwyntiau  o  ddaear- 
yddiaeth,  hanesiaeth,  ac  amseryddiaeth  Feiblaidd.  Yn 
fynych,  clywid  rhai  yn  yr  Ysgol  yn  dweyd,  "  Onid  yw  y 
Dr.  yn  ddoniol  ?  Y  mae  efe  fel  encyclopcBdia  yn  mhob 
pwnc."  Yr  oedd  ei  wybodaeth  gyífredinol  yn  ddiarebol, 
a'i  arabedd  pan  yn  esponio  yn  ei  ddosparth  mal  rhaiadr  yn 
disgyn  ar  glustiau  y  dysgybhon.  Yr  oedd  yn  nodedig  am 
ei  ofal  am  y  plant  a'r  bobl  ieuainc  yn  ei  Ysgol  a'i  eglwys. 
Torai  bob  amser  ddigon  o  waith  allan  iddynt,  ac  ymhy- 
frydai  siarad  â'r  plant  a'u  cefnogi  yn  mhob  modd.  Nid 
oedd  y  lleiaf  a'r  dystadlaf  o  honynt  islaw  ei  sylw.  Byddai 
bob  amser  yn  siriol — ar  ei  wên  yn  myned  oddiamgylch  y 
dosparthiadau  ychydig  amser  cyn  eu  diweddu,  ac  yr  oedd 
yn  dra  charedig  a  moesgar  i  bawb.  Yr  oedd  y  plant  yn 
hoff  iawn  o  hono  ;  gwaeddent  allan  pan  welent  ef  yn  dod, 
"  Mr.  Price,"  "  Price  Penpound."  Yr  oedd  hyn  yn  ei 
foddhau  yn  fawr,  ac  yr  oedd  gydag  ef  air  caredig  i'w 
ddweyd  wrth  bob  un  o  honynt.  Cyfrifai  hyn  o  bossibl  i 
raddau  helaeth  am  ei  Iwyddiant  gyda'r  Ysgol  Sabbothol. 
Yr  oedd  yr  Ysgol  Sul  yn  Uewyrchus  yn  Mhenypound  er  yn 
foreu,  a  llwyddodd  Price  i  gadw  bywyd  ynddi  drwy  y 
blynyddau,  ac  nid  yn  unig  hyn,  ond  i  greu  a  throsglwyddo 
yspryd  y  fam-eglwys  yn  y  cangenau. 

Gosodai  y  Dr.,  er  mwyn  cadw  y  dyddordeb  i  fyny, 
wahanol  bynci'au  Ysgrythyrol  i'w  myfyrio  gan  yr  Ysgoi,  a 
newidiai  y  cynlluniau  yn  fynych,  rhag  y  byddai  gormod  o 

unfFurfiaeth  mewn  duU  ac  unrhywiaeth  mewn  gwaith  a 
Uafur  yn  eu  lladd,  fel  y  goddefìr  yn  fynych  yn  ein  Hysgol- 
ion  Sabbothol.  Holai  yr  ysgol  yn  fynych  ei  hun,  a  gosodai 
ereill  i  wneyd  brydiau  ereiU.  Yr  oedd  yn  hynod  eiddig- 
eddus  gyda  golwg  ar  iachusrwydd  yr  athrawiaethau.  Yr 
oedd  bod  yn  orthodox  yn  beth  mawr  yn  ei  olwg  ef.  Pan 
welai  rai  yn  tueddu  myned  ar  gyfeihorn,  arweiniai  hwynt 
yn  ol  yn  ofalus,  fel  bugail  tyner  yn  dychwel  ei  wyn  crwydr- 
edig  ;  ac  os  buasent  yn  ben-galed  a  chyndyn  i  gymmeryd 
eu  harwain,  rhoddai  ergydion  trymion  iddynt  nes  y  teimlent 
mai  gwell  oedd  peidio  ymgyndynu  ag  ef.  Rhoddwn  yn 
unig  yma  un  enghraifft  o  hyn,  yr  hon,  gan  ei  bod  yn  lled 
nodweddiadol  o  hono,  a  ystyriwn  yn  ddigon  i'n  gwasan- 
aethu  yn  y  mater  dan  sylw.  Yr  oedd  yn  perthyn  i'r  Ysgol 
Sul  un  adeg  hen  frawd  da  o  Sir  Benfro,  o'r  enw  Shem 
Davies.  Yr  oedd  Shem  yn  Uchel-Galfinwr.  Arferid  yr 
adeg  a  nodwn  i'r  dosparthiadau  roddi  adnodau  dyrus  y 
naill  i'r  llall  i'w  hesponio  a'u  hegluro.  Yr  oedd  Shem  a'i 
ddosparth  wedi  cael,  yn  ei  dro,  adnod  i'w  hesponio,  yna  yr 
oedd  ganddo  hawl  i  roddi  adnod  yn  ol  a  chael  esponiad 
arni.  Rhoddwyd  esponiad  cyflawn  ac  eglur,  fel  y  tybid,  i 
Shem  a'i  ddosparth.  Yna  cododd  y  Dr.,  a  gofynodd, 
"  Ydych  chwi  wedi  cael  eich  boddloni,  Shem,  ar  yr  espon- 
iad  hwna  ?"  Gyda  golwg  anfoddog,  cododd  Shem,  a 
dywedodd  "  fod  rhywbeth  yn  nglyn  ag  etholedigaeth  ddi- 
ammodol  a  pharhad  mewn  gras  yn  peru  iddo  edrych  ar  yr 
adnod  mewn  goleuni  hollol  wahanol."  Ond  cyn  agor  y 
ddadl  ar  y  mater,  oblegyd  i  hyn  yr  oedd  pethau  yn  arwain, 
cododd  y  Dr.,  a  dywedodd  yn  hyf,  fel  yr  arferai  mewn  am- 
gylchiadau  o'r  fath,  "  Er  mwyn  Duw,  Shem,  eisteddwch  i 
lawr,  a  thewch  a  son,  y  mae  eich  pen  chwi  wedi  ei  lanw  â 
chymmaint  o  hooks  a  bachau  crochan  hen  Galfiniaeth,  nes  y 
mae  y  tipyn  synwyr  a  gawsoch  wedi  ei  golH  yn  llwyr." 
Eisteddodd  Shem  i  lawr  yn  eithaf  tawel,  a  therfynwyd  yr 
ysgol.  Ymadawodd  pawb  wedi  eu  lloneiddio  ychydig  gan 
atebiad  doniol  y  Dr.  Byddai  efe  yn  gyffredin  yn  gwybod, 
nid  yn  unig  yn  pa  le  i  daro,  ond  hefyd  yr  adeg  briodol  i 
wneyd  hyny  ;  a  phan  yn  ergydio  gwnelai  hyny,  fel  y  dy- 
wedir,  i  dref.  Yna  cymmerai  pobpeth  ei  gwrs  yn  llyfndeg 
am  amser  maith.  Dyoddefai  y  bobl  ganddo  i  ddweyd 
weithiau  yn  llym  a  chaled  wrthynt,  oblegyd  gwelent  bob 
amser  ynddo  ddyn  gonest  a  gwynebagored,  a  theimlent  fod 
ganddo  galon  ac  yspryd  rhagorol  ;  felly  nis  gallai  hyd  y 

nod  y  rhai  a  fuasent  yn  awr  ac  eilwaith  yn  cael  teimlo 
pwysau  ei  ordd  lai  na'i  garu  a'i  barchu,  wedi'r  cwbl.  Nid 
yn  unig  yr  oedd  y  Dr.  yn  fynychydd  cysson  o'r  Ysgol  Sab- 
bothol,  ond  yr  oedd  hefyd  yn  teimlo  dyddordeb  neiUduol 
yn  yr  ysgol  ganu,  ac  yn  talu  sylw  neillduol  i'r  ddau  gôr, 
sef  y  côr  mawr  a'r  côr  bach  oedd  yn  ei  eglwys.  Gwelwn 
oddiwrth  ddyddiaduron  y  Dr.,  ac  y  mae  tystiolaethau  ael- 
odau  y  corau  yn  profi  yr  un  peth,  ei  fod  i'w  weled  yn  aml 
yn  yr  ysgol  gân.  Yr  oedd,  ac  y  mae,  bob  amser,  ddau  gòr 
yn  Nghalfaria — y  côr  mawr  a'r  côr  bach,  fel  eu  gelwir,  ac 
y  mae  y  ddau  gor  wedi  gwneyd  gwaith  rhagorol  yn  yr  eg- 
Iwys  hon  erioed.  Cofnoda  y  Dr.  ei  ymwehadau  i'r  ysgol 
gàn  mor  ofalus  ag  y  gwna  groniclo  ei  fynychiadau  yn  y 
cwrdd  gweddi  neu'r  gyfeillach.  Ystyriai  y  corau  yn  deiíwng 
o  bob  cefnogaeth,  a  chanu  y  cyssegr  mor  bwysig  ag  unrhyw 
ran  o'r  gwasanaeth  Dwyfol.  Cadwodd  ei  bresenoldeb  yn 
yr  ysgol  ganu,  yn  ddiau,  "  gythraul  y  canu  "  oddiwrth  y 
cor  lawer  gwaith,  oblegyd  byddai  yn  arw  iawn  rhwng 
Price  a'r  cantorion  pan  ddeuai  Mr.  Pwd  i  fewn  i'r  cor. 
Dywedai  ei  feddwl  wrthynt  yn  weddol  iym  weithiau,  ac 
wrth  wneyd  hyn  byddai  yn  debyg  o  ddweyd  rai  pethau  lled 
ddoniol.  Yr  oedd  aelod  o'r  cor  unwaith,  o'r  enw  Evan 
Jones,  wedi  tramgwyddo,  ac  yn  y  gyfeillach  un  tro  pahai 
Evan  wneyd  yr  hyn  a  geisiai  y  diaconiaid  ganddo,  a  bu 
ychydig  ddiflasdod  yno  o'r  herwydd.  Cododd  y  Dr.  ar  ei 
draed,  a  gofynodd,  "  Paham  na  wnewch  fel  y  ceisia  y 
diaconiaid,  Evan  ?  Wel,  wn  I  ddim,  yn  enw  Duw,  beth 
sydd  y  mater  ar  y  bachgen,  y  mae  fel  pe  yn  gwisgo  spectols 
gleision  bob  amser,  ac  yn  byw  ar  wynt  a  chrafion  erfin  y 
cythraul  trwy  y  flwyddyn."  Chwerthinodd  pawb,  a  darfu 
y  cwbl  yn  y  man. 

Dro  arall  yr  oedd  Evan  wedi  pwdu,ac  wedi  gadael  y  cor 
a"r  capel  am  ychydig.  Yn  y  cyfamser  cyrchai  i'r  Gadlys, 
a  phan  yno  ymunai  â'r  cor.  Yr  oedd  y  Dr.  yn  pregethu 
un  Sabboth  yn  y  Gadlys,  ac  yn  meddwl  ei  fod  yn  gweled 
Evan  ar  front  y  gallcry,  cododd  ei  specftol  i  fyny,  ac  edrych- 
odd  yn  graff  ar  y  cantorion,  a  dywedodd,  "  Evan,  ti  sydd 
yna  ?  Os  oes  gormod  o'r  diawl  ynot  ti  i  ganu  gyda'r  cor 
yn  Nghalfaria,  nid  wyt  i  ganu  yma  heddyw.  Symmud  i'r 
ochr,  wnei  di."  Gwnaeth  Evan  ei  gais  yn  uniongyrchol, 
a  bu  hyn,  mae  yn  debyg,  yn  foddion  nid  i  yru  Evan  yn 
mhellach,  ond  i'w  wella  i  raddau  o'r  yspryd  pwdu.  Triniai 
Price    y  bechgyn  a'r  merched  yr  un  fath  fel  hyn  weithiau. 

Dywedai  y  drefn  wrthynt  yn  ddidderbyn-wyneb,  ac  yn  aml 
yn  arw  iawn  ;  ac  etto,  yr  oedd  yn  garedig  iddynt  ac  yn 
hofí"  iawn  o  honynt,  a  hwythau,  er  pob  croesdynu,  yn  ei 
garu  ef  yn  fawr.  Dywedai  un  o  aelodau  hynaf  a  mwyaf 
sefydlog  y  cor,  yr  hwn  sydd  hefyd  yn  ddiacon  parchus  yn 
yr  eglwys,  sef  Mr.  WaUer  Leyston,  fod  y  Dr.  yn  un  neill- 
duol  dda  yn  yr  ysgol  ganu,  ac  yn  hynod  garedig  iddynt  fel 
cantorion.  Credai  fod  y  Dr.  wedi  rhoddi  gwertli  ugeiniau 
o  bunnoedd  o  lyfrau  i"r  corau  o'i  logell  ei  hun.  Pan  oddi- 
cartref  prynai  bob  Hyfr  a  welai  o  werth  i'r  corau,  a  mynai 
iddynt  gael  y  Uyfrau  goreu  at  eu  gwasanaeth.  Calonogai 
hyn  y  cantorion  yn  fawr,  felly  ymegnient  i  gael  canu  da  bob 
amser.  Cynnorthwyai  hyny  y  weinidogaeth  i  ennill  a  chadw 
cynnulleidfa  dda,  Cafodd  Calfaria  ei  bendithio  nid  yn  unig 
â  gweinidog  da  yn  y  pwlpud,  ond  hefyd,  yn  gyfFredin,  ag 
arweinwyr  da  o  flaen  y  corau.  Bechgyn  da  oedd  John  a 
Shem,  diUadyddion  fuont  yn  arwain  yn  yr  hen  Benypound, 
bron  yr  adeg  gyntaf  y  daeth  Price  yno.  Wedi  hyny  cafwyd 
gwasanaeth  John,  mab  Henry  Moore  ;  Thomas,  neu,  fel  eu 
gelwid  ef  yn  gyftredin,  Twmi  Parry  ;  Bili  Shon  Morgan,  o 
Rymney  gynt ;  John  Roberts,  awdwr  y  dôn,  "Alexander;" 
Jenkin  Howell,  ac  yn  ei  ganlyn  y  ddau  frawd  o  ardaloedd 
y  Groesgoch  a'r  Mathry,  ger  Lhmgloffan,  Swydd  Benfro, 
George  a  Wilham  Grifíiths.  Yna  dychwelodd  y  cor  eil- 
waith  i  ofal  Jenhin  Howell.  Dilynwyd  ef  drachefn  gan  y 
brawd  talentog  Evan  Leyshon,  yn  awr  argraffydd,  Porth  ; 
y  medrus  Theophilus  Jenhins,  ysgolfeistr  Abernant ;  ac 
wedi  hyny  gan  yr  arweinydd  presenol,  Daniel  Grifíìths. 
Mae  corau  Calfaria,  am  dymhor  maith,  wedi  bod  yn  cynnal 
budd-gyngherddau  blynyddol  i  ghrio  dyledion  yr  eglwys 
yn  y  lle,  ac  y  maent  wedi  sylweddoh  symiau  mawrion  o 
arian  bob  tro,  yn  neillduol  gan  eu  bod  yn  gweitlìio'r  cy- 
ngherddau  i  fyny  ar  ychydig  drauL  Nid  oedd  un  aelod  o'r 
cor  yn  gweithio  yn  fwy  egniol  a  ffyddlawn  i  gael  y  cy- 
nglierddau  hyn  i  fyny  na'r  Dr.  Yr  oedd  yn  sicrhau  nawdd- 
ogaeth  prif  deuluoedd  y  dref  a'r  gymmydogaeth.  Nid  yn 
unig  sicrheid  c^'nnalleidfa  a  orlenwai  y  capel  ar  noson  y 
gyngherdd ;  eithr  byddai  yn  un  dra  pharchus  ac  anrhyd- 
eddus.  Byddai  y  Dr.  gyda'r  cantorion  fel  un  o  honynt,  a 
gofaLai  am  danynt  fel  tad  tyner  a  gofalus.  Wrth  ddiolcli 
ar  ddiwedd  y  cyngherddau  am  y  gefnogaeth  oeddynt  wedi 
ei  gael,  dywedai  eiriau  caredig  am  y  cor  a'i  weithgarwch. 
Ymff'rostiai  ynddynt  fel  ei  bLant  ei  hun.     Dywecíai   mor 

ddoniol,  fel  y  taflai  braidd  ddigon  o  yspryd  ynddynt  i  fyned 
yn  mlaen  gyda'u  gwaith  am  flwyddyn  gyfan.  Yr  oedd  yn 
hynod  fforddus  yn  hyn.  Llwyddai  i  gadw  y  corau  yn  dda 
dan  law,  a  phob  amser  mewn  hwyl  ac  y  spryd  gweithio. 

Yr  oedd  y  Dr.  yn  enwog  am  ei  ofal  o  lechres  aelodiaeth  yr 
eglwys.  Rhoddai  gerdynau  aelodiaeth,  yn  cynnwys  dydd- 
iad  eu  derbyniad  i'r  eglwys,  wedi  eu  llawnodi  ganddo  ef  ei 
hun,  y  rhai  yn  gyffredin  a  gedwid  yn  barchus  agofalusgan 
y  cyfryw  aelodau  drwy  y  blynyddau.  Coflyfrai  y  manyhon 
am  danynt,  megys  lle  a  dyddiad  eu  genedigaeth,  dyddiad 
eu  bedyddiad  a'u  derbyniad  i'r  eglwys.  Gwnai  hyn 
hefyd  â'r  rhai  a  dderbynid  i'w  eglwys  drwy  lythyrau.  Ni 
welsom  neb  erioed  yn  fwy  cyfundrefnol  gyda  hyn  nag  ef. 
Yr  oedd  yn  gredwr  mawr  yn  yr  adnod  bwysig  hono  o  eiddo 
yr  apostol,  "  Gwneler  pob  peth  yn  weddus  ac  mewntrefn." 
Perai  syndod  edmygoi  i  lawer  i  edrych  ar  y  modd  y  mae 
efe  wedi  cadw  llechres-lyfr  yr  eglwys  trwy  y  blynyddau 
meithion  y  bu  yn  weinidog  arni. 

Arferai  hefyd  y  gofal  a'r  manylwch  mwyaf  gyda  chyfrif- 
on  amrywiol  a  gwahanol  yr  eglwys.  Er  fod  gydag  ef  bob 
amser  ysgrifenydd  manwl  a  llu  o  ddiaconiaid  gofalus,  a 
thrysorydd  galluog  a  ffyddlon,  etto  mynai  ef  weled  fod  y 
gwaith  yn  cael  ei  wneyd  gyda'r  llwyredd  mwyaf.  Cy- 
hoeddai  fantol-len  a  chyfrifon  arianol  yr  eglwys  bob 
blwyddyn,  ac  yr  oedd  hyn  yn  gynnorthwyol  i  gadw  tang- 
nefedd  yn  yr  eglwys,  ac  i'w  symbylu  i  fwy  o  gydweithred- 
iad,  gweithgarwch,  ac  ymddiriedaeth.  Pan  gyflwynai  y 
swyddogion  eu  mynegiadau  o  weithrediadau  yr  eglwys  am 
y  flwyddyn,  yn  nghyd  â  chyfrifon  arianol  pob  trysorfa, 
rhoddai  yntau  ei  anerchiad  iddynt.  Cawn  amryw  o'i 
anerchiadau  i'r  eglwys,  a'r  cyfrifon  arianol  wedi  eu  har- 
graffu  yn  fân  bamphledau,  ac  ereill  wedi  eu  cyhoeddi  yn 
Seren  Cymni.  Fel  hyn,  gwelwn  fod  y  manylwch  a'r  Ilwyr- 
der  mwyaf  yn  cael  eu  harfer  ganddo  i  weled  nad  ydoedd 
un  adran  o'r  fyddin  ysprydol  oedd  wedi  ei  hymddiried  i'w 
ofal  yn  esgeuluso  ei  gwaith.  Nid  oedd  yn  caniatau  gwy  w- 
der  yn  un  rhan  o'r  cyfansoddiad.  Yr  oedd  "  cyfander  a 
Ilwyredd  '  gwaith  yn  bwysig  yn  ei  olwg  ef,  ac  y  mae  hyn  i 
raddau  helaeth,  yn  ddiddadl,  yn  cyfrif  am  gyflwr  iachus  a 
dymunol,  yn  o  gystal  ag  am  sefyllfa  ragorol  yr  eglwys  yn 
Nghalfaria  yn  mhen  deunaw  mlynedd  o'i  weinidogaeth,  sef 
yr  adeg  y  cyhoeddodd  ei  Jubili  i'r  eglwys.  Yno  dengys 
sefyllfa  yr  eglwys  fel  y  canlyn  : — 

"SEFYLLFA    BRESENOL    EGLWYS    CALFARIA. 

•'  Mae  yr  eglwys  hon  wedi  cael  y  fraint  o  fod  yn  llawen  fam  plant. 

Y  mae  wedi  gwneyd  ei  rhan  i  fagu  a  meithrin  ei  merched,  ond  mae 
hi  fel  eglwys  yn  para  yn  gryf  a  nerthol ;  mae  yn  Uuosog  a  gweithgar. 

Y  mae  yn  awr  mewn  cyflwr  i  wneyd  cymmaint  o  ddaioni  ag  y  bu 
ar  unrhyw  adeg  flaenorol.  Nid  yw  ei  phlant  wedi  difa  eu  nerth.  ac 
nid  yw  hithau  wedi  myned  yn  hen  yn  ngwasanaeth   ei    Harglwydd. 

Y  mae  yr  eglwys  hon  o'r  flwyddyn  1845  wedi  gollwng  aelodau  er 
flFurfio  y  gwahanol  gangenau,  y  nifer  o  484  ;  er  hyn  oll,  mae  ei  rhif 
hi  yn  para  yn  fawr,  a'i  nerth  heb  wanhau,  gan  na  fu  yr  eglwys  erioed 
mewn  cystal  cyflwr  ag  y  mae  yn  awr. 

"  Ni  a  roddwn  yma  enwau  swyddogion  yr  eglwys,  rhif  ei  haelodau, 
cyflwr  ei  hysgolion,  ei  gwerth  meddiannol,  gyda  y  ddyled  arosol  ar 
feddiant  yr  eglwys. 

"Gweinidog — Y  Parch.  Thomas  Price.  Gweinidogion  Cynnorthwyol 
— Y  Parchn.  David  Hopkins,  David  Adams,  Ebenezer  Morgans  *  Pre- 
gethwyr  Cynnorthwyol— Y  brodyr  James  Jones,  Humphrey  James, 
David  Jones,  Jeremiah  James,  David  Williams,  George  Thomas.  David 
Morgan.  Diaconiaid— Benjamin  Lewis,  PhiHp  John,  David  Hughes, 
John  Thomas,  laf,  William  Davies,  laf,  Henry  Davies,  John  Roberts, 
WiUiam  Richards,  Moses  Saunders,  Stephen  PhiHips,  Benjamin  Whee- 
ler,  William  Davies,  2ÌI,  Bethuel  Williams,  William  Miles,  WiUiam 
Davies,  3ydd,  William  Jones,  laf,  David  Davies,  Beojamin  PhilHps, 
William  Evans,  Edw  Gilbert  Price,  Dan  James,  John  Moore,  Abraham 
Davies,  WiUiam  Jones,  2ÌI,  John  Francis,  Richard  Dowton.  John 
Thomas,  2Ì1,  Rees  Rees,  Thomas  Roberts.  Trysorydd— Philip  John. 
Ysgrifenydd — WiUiam  Davies. 

"  Rhif  yr  aelodau  mewn  cyflawn  gymundeb  ar  Awst  3, 1863,  oedd  1031 

Rhif  yr  ysgolion  Sabbothol  perthynol  i'r  eglwys    4 

Rhif  yr  athrawon  yn  yr  ysgolion   131 

Rhif  yr  ysgolheigion  yn  y  pedair  ysgol     1214 


"*Er  ein  Jubili  mae  y  brawd  Dd.  Hopkins  wedi  sefydlu  yn  America; 
y  brawd  David  Adams  wedi  sefydlu  yn  weinidog  ar  eglwys  y  Brithdir; 
y  brawd  Ebenezer  Morgans  wedi  cymmeryd  gofal  gweinidogaethol  yr 
eglwys  yn  y  Twyngwyn ,  y  brawd  James  Jones  wedi  ei  ordeinio  yn 
fugail  ar  yr  eglwys  yn  Abercwmboye;  y  brawd  David  Lewis  wedi  sef- 
ydlu  yn  weinidog  ar  yr  eglwys  Gymraeg  yn  Witton  Park,  swydd  Dur- 
ham;  ar  brawd  David  Griffith  wedi  cymmeryd  gofal  eglwys  Ebenezer, 
Dyfed. 

Cyfanswm  gwerth  yr  eiddo  perthynol  i  eglwys  Calfaria, 
yn  cynnwys  capel  Calfaria,  ysgoldy  Bethel,  Ynys- 
Iwyd,  y  Gadlys,  dau  dŷ  annedd  yn  un  a  chapel 
Calfaria,  un  tỳ  annedd  yn  perthyn  i  Bethel,  un  tŷ 
yn  ymyl  Ynyslwyd,  a  thri  ty  annedd  yn  ymyl  y 
Gadlys,  yw £2,900  15  11 

Mae  ein  dyled  o'r  tu  arall  ar  gapel  Calfaria,  Bethel, 
Ynyslwyd,  y  Gadlys,  a'r  tai  annedd,  yn  cyrhaedd 
y  swm  o £1 ,000     o     o 

Mae  hyn  yn  dangos  fod  yr  eglwys  er  y  flwyddyn  1852, 
pan  adeiladwyd  capel  Calfaria,  wedi  talu  o  gorff  y 
ddyled  heblaw  y  Uog  blynyddol,  y  swm  mawr  o..     £1,900  15  11 

Ond  wedi  gorphen  y  ddau  dŷ  helaeth  a  hardd  sydd 
genym  yn  awr  ar  waith  yn  Ynyslwyd  ac  Abernant, 
bydd  ein  dyled  wedi  chwyddo  £1,300  arall;  felly, 
bydd  ein  dyled  erbyn  y  Nadohg  nesaf  yn    £2,300     o     o 

Ond  erbyn  hyn,  bydd  ein   gwerth  mewn  eiddo  wedi  ei 

sicrhau  i'r  enwad  yn  cyrhaedd  y  swm  o £4,200  15  11 

"  Goddefwch  gyda  mi  am  un  foment  etto  tra  y  rhoddwn  olwg  ar  sef- 
yllfa  bresenol  eglwys  Calfaria,  gyda  yr  eglwysi  hyny  sydd  wedi  ym- 
gangenu  o  honi,  a  rhoi  rhif  eu  haelodau,  cyflwr  yr  ysgoliod  Sul,  gwerth 
eu  meddiannau,  a'r  ddyled  sydd  yn  aros  ar  yr  eiddo  perthynol  iddynt. 
Ni  a  gymmerwn  y  cyfrif  am  1862. 

"  Rhif  yr  eglwysi  a'u  cangenau 17 

Rhif  y  capeli  a'r  gorsafoedd    17 

Rhif  yr  aelodau  mewn  cyflawn  gymundeb 3096 

Rhif  y  gweinidogion 7 

Rhif  y  gweinidogion  a'r  pregethwyr  cynnorthwyol  18 

Rhif  yr  ysgolion  Sabbothol 17 

Rhit  yr  Athrawon 419 

Rhif  yr  ysgolheigion   3272 

Cyfanswm  gwerth  y  capeh,  tai.  &c £16,850  15  11 

Dyled  arosol  ar  yr  eiddo £7,362  i  r     44 

"  Dyna  ni  wedi  myned  mor  fyr  ag  oedd  modd  dros  hanes  eghvys 
gyntaf  y  Bedyddwyr  yn  Aberdar,  gyda  y  rhai  a  hanasant  o  honi  yn 
ystod  yr  hanner  can'  mlynedd  diweddaf.  Mae  y  fechan  wedi  myned 
yn  FiLOEDD,  a'r  wael  yn  genedloedd  crytìon.  Yr  Arglwydd  a  wnaeth 
i  ni  bethau  mawrion,  am  hyny  yr  ydym  yn  llawen.  Mae  adolygiad  y 
gorphenol  yn  ein  cysuro  yn  y  presenol,  ac  yn  ein  cryfhau  erbyn  y  dy- 


PEN.  VIII.]         Calfaria  ai  changenaii  ìiyd  1866.  93 

fodol.     O'r  Arglwydd   y  mae  hyn  oll,  ac  iddo  ef  yn  Dad,  Mab,  ac  Ys- 
pryd  Glân,  y  byddo  yr  holl  ogoniant  yn  awr  ac  yn  oesoesoedd.    Amen. 

"attodi.\d.     jubili  eglwys  c.\lfaria,  aberdar.'' 

"  Hanner  can  mlynedd  i'r  haf  hwn,  agorwyd  y  capel  cyntaf  gan  y 
Bedyddwyr  yn  mhlwyf  Aberdar.  Adgofìwyd  am  y  tro  trwy  i  eglwys 
Calfaria  gynnal  Jubili  ar  y  Sul  a'r  Llun,  Awst  3ydd  a'r  ^ydd.  Cawsom 
yno  tu  hwnt  i  bob  dadl  res  o'r  cyfarfodydd  mwyaf  dymunol  a  gwlithog 
a  dreuliwyd  gan  yr  eglwys  yn  ystod  yr  hanner  canrif  diweddaf.  Dè- 
chreuwyd  trwy  gynnal  cwrdd  gweddi  am  9  boreu  dydd  Sul.  Yna,  am 
ddeg,  pregethodd  y  brodyr  Williams,  Hengoed,  a  Morgan,  Llanelh.  gyda 
dylanwad  anarferol.  Am  12  o'r  gloch.  gweinyddwyd  yr  ordinhad  o 
Swper  yr  Arglwydd.  Yr  oedd  yr  olygfa  a  gafwyd,  a'r  teimlad  a  brof- 
wyd  yn  fath  nas  annghofir  byth.  Yr  oedd  y  capel  ëang  i  lawr  ac  i  fyny, 
gyda  y  vestyy,  yn  llawn  o  blant  Duw,  yn  cofìo  am  gariad  lesu.  Gwein- 
yddwyd  yr  ordinhad  gan  y  brawd  Price,  y  gweinidog,  yn  cael  ei  gyn- 
northwyo  gan  y  brodyr  Roberts,  Trosnant ;  Morgan,  Llanelli ;  'Wiüiams, 
Hengoed ;  ac  Adams  a  Hopkins,  Aberdar.  Ni  chafwyd  yn  ol  pob 
tebygolrwydd,  y  fath  olygfa  yn  Nghymmru  erioed.  Yr  oedd  eglwys 
Calfaria  ei  hun  yn  rhifo  y  boreu  hwnw  103 1  o  aelodau,  heblaw  ugeiniau 
o'i  phlant  ag  oeddynt  wedi  dyfod  o  bellder  ffordd  i  ymweled  â  hi  ar 
ddydd  ei  Jubili.  Yn  y  prydnawn,  gorfuwyd  ni  i  fyned  allan  i'r  awyr 
agored,  gan  faint  y  dyrfa.  Yn  fifodus  iawn,  cawsom  dŷ  ein  hanwyl 
frawd  Evans,  Draper,  yn  agored  i  ni,  a'r  balcawd  o'i  flaen  yn  Ue  hollol 
gyfleus  i'r  gweinidogion,  a  digon  o  le  i'r  miloedd  i  wrandawyn  gysurus. 
Yn  y  nos,  rhanwyd  y  gynnulleidfa  yn  dair,  a  chafwyd  cyfarfodydd  a'u 
Uon'd  o  Dduw. 

"  Dydd  Llun,  dechreuwyd  mewn  cwrdd  gweddi  am  g  o'r  gloch ;  a 
dyma  y  cwrdd  gweddi  rhyfeddaf  y  buom  ynddo  yn  ein  bywyd.  Y  fath 
weddio,  y  fath  wrando,  a'r  fath  fendithio.  Am  10,  darllenwyd  Hánes 
yr  Eglwys  gan  Mr  Price,  a  phregethodd  Mr.  Evans,  Castellnedd,  bre- 
geth  y  Jubili.  Yr  oedd  hon  yn  bregeth  o'r  radd  flaenaf,  yn  cael  ei 
thraddodi  mewn  nerth  mawr.  Mae  yr  hen  bobl  dda  yn  dweyd  nad 
annghofiant  byth  mo  honi.  Am  ddau,  pregethwyd  gan  y  brodyr  Lloyd 
a  Roberts,  Merthyr.  Yn  yr  hwyr,  anerchiadau  byrion,  bywiog,  nefol- 
aidd,  yn  gymmysgedig  â  chanu  a  gweddio,  gan  y  Parchn.  James.  Llan- 
fairtalhaiam ;    Phillips,   Trefforest ;  Nicholas,   Aberaman  ;   WiUiams, 


"  'Cymmerwyd  yr  hanes  canlynol  allan  o  "  Seren  Cymru,"  am  Awst 
iSfed,  1862. 

Mountain  Ash ;  Lloyd,  Ebenezer ;  Roberts,  Tabernacl ;  Llewellyn 
Jenlcins,  Ysw.,  Heng»ed  ;  Evans,  Castellnedd  ;  Roberts,  Trosnant ;  a'r 
gweinidog.  Cymmerwyd  rhan  hefyd  yn  y  cyfarfodydd  gan  Adams, 
Aberdar  ;  Harris,  Heolyfelin  ;  Griffiths  a  Thomas,  Athrofa  Pontypwl. 
Gyda  y  gweddio  taer,  y  pregethau  dylanwadol,  a'r  annerchiadau  cyn- 
Des,  cawsom  y  canu  cynnulleidfaol  mwyaf  nerthol  a  nefolaidd. 

"  Mae  eglwys  Calfaria,  yn  ystod  y  tymhor  byr  o  hanner  can  mlyn- 
edd,  wedi  cael  y  fraint  fawr  o  fod  yn  fam  i  dyrfa  fawr  o  blant.  Er 
gweled  hyn,  digon  yw  nodi  bod  eglwys  Calfaria,  gyda'r  eglwysi  a'r 
cangenau  sydd  wedi  hanu  o  honi,  yn  17,  yn  cynnwys  yn  awr  3,096  o 
aelodau  ;  25  o  weinidogion  a  phregethwyr  cynnortbwyol ;  a  17  o  ysgol- 
ion  Sabbothol  yn  cynnwys  3,691  o  ddeiliaid.  Mae  yr  eglwysi  hyn  yn 
meddu  eiddo  gwerth  /16,850  15S.  iic,  ond  bod  eu  dyled  yn 
/7,362  iis.  4ic.  Ond  er  magu  y  fath  nifer  o  blant,  a  gollwng  y  fath 
nifer  i  ffurfio  eglwysi  newyddion,  mae  y  fam  yn  para  yn  gryf,  ac  yn  awr 
mor  iach  ag  erioed.  Mae  ei  haelodau  yn  rhifo  1031,  a  deiliaid  yr 
Ysgol  Sul  yn  rhifo  1345.  Diolch  i  Dduw  am  yr  hanner  can  mlynedd  a 
aethant  heibio  ;  a'i  wenau  fyddo  ar  eglwysi  Aberdar  am  yr  hanner 
cant  nesaf. 

Gwelir  yn  eglur,  oddiwrth  y  ffeithiau  blaenorol,  fod 
g^veithio  egniol  a  chysson  wedi  bod  gan  Fedyddwyr  y 
dyfíryn,  ac  yn  neillduol  gan  y  fam-eglwys  yn  Nghalfaria 
a'i  gweinidog,  cyn  y  buasai  yr  eglwys  yn  gallu  cyrhaedd  y 
fath  allu  nerthol,  a  dyfod  i'r  fath  gyflwr  cysurus  mewn 
amser  mor  fyr.  Gwelsom  y  gweinidog  ieuanc  yn  dechreu 
ar  ei  weinidogaeth  yn  nghanol  yr  anfanteision  mwyaf,  ond 
y  mae  anfanteision  yn  rhoddi  cyfleusdra  i  ragoriaethau 
ddyfod  i'r  golwg.  Felly  y  bu  yn  yr  amgylchiad  hwn. 
Cyflawnai  Price  ei  waith  yn  onest  a  phenderfynol,  gan 
adael  y  canlyniadau  i  Dduw,  Chwarddai,  mewn  ystyr,  yn 
ddiystyrllyd  ar  anhawsderau.  Dywedai  am  y  rhwystrau 
godent  ar  ei  íîordd  bob  cam  o'r  daith,  "  Y  mynydd  mawr, 
pwy  wyt  ti,  gerbron  gwaredydd  Israel  y  byddi  yn  wastad." 
Ac  felly  y  bu  yn  ei  holl  hanes.  Gosodwyd  meini  lawer  gan 
elynion  iddo  ar  ddrws  llwyddiant  yr  achos  yn  ei  eglwys  a"r 
dyffryn,  ac  wrth  edrych  yn  mlaen  arnynt  yn  ymddangos  yn 
y  pellder,  gofynai  Price,  "  Pwy  a  dreigla  i  mi  y  maen  ?" 
Ond  yn  ngrym  penderfyniad  a  fíydd  yn  ei  Waredwr,  aeth 
yn  mlaen,  a  chafodd  y  maen  yn  gyfîredin  wedi  ei  dreiglo, 
ac  achos  mawr  y  Bedyddwyr  yn  Nghalfaria  ac  yn  y  dyfîryn 
yn  gyfîredinol  yn  codi  ei  ben,  ac  yn  dyfod  yn  fẃy  rhydd  yn 
barhaus. 

Cyfnod  olaf  hanes  gweinidogaethol  Dr.  Price— Adolygu  y  gor- 
phenol  yn  ddymunol  —Y  Trem  am  waith yr eglwys  —Adnewyddii 
y  capel  ac  adeiladu  yr  Hall — Y stafelloedd  y  diaconiaid  —Y 
inenywod — Y  gweinidog  —  Calfaria  Hall  —Cyfarfodydd  Agor- 
iadol  yr  Hall. 

WELE  ni  bellach  a'n  golwg  ar  y  cyfnod  olaf  yn  hanes 
gweinidogaethol  Dr.  Price.     O  ran  hydred,  y  mae 
ychydig  yn  fwy  nâ'r  cyfnod  maith,  toreithiog  o  ffrwythau  a 
gweithredoedd  da  yr  ydym  eisoes  wedi  sylwi  yn   frysiog 
arno  ;  ond  er  ei  fod  yn  faithach  o  ryw  gymmaint,  etto  nid 
yw   mor   gynnyrchiol  o   ddaioni,   ac    mor    llewyrchiis  gan 
Iwyddiant  a'r  tymhor  cyntaf.     Ond  y  mae  y  gwahaniaeth 
dirfawr  oedd  rhwng  amgylchiadau  y  ddau  gyfnod  yn  cyfrif 
i  raddau  pell  iawn  am  hyn.    Cyfnod  braenaru,  trin  y  tir,  a 
hau,  yn  fwyaf  neiUduol,  oedd  y  cyntaf ;  ond  tymhor  medi 
a  mwynhau  ffrwyth  y  llafur,  mewn  ystyr,  oedd  yr  olaf. 
Tori  y  tir,  gosod  sylfeini,  ac  adeiladu  oedd  y  cyntaf ;  ond 
edrych  yn  edmygol  ar  y  deml  mewn  cyflwr  gorphenedig,  ac 
ymlonyddu  i  gyflwyno   ar  allor   lor  aberthau  mwy  byw, 
san(fteiddiach,    a    mwy   cymmeradwy,    ac   i    fwynhau   yn 
helaethach  a  mwy  sylweddol  bresenoldeb  Duw  a'i  fendith- 
ion  cyfoethogo  ras  a  daioni  ysprydol,  oedd  y  cyfnod  olaf,  er 
fod  gwaith  gofalu  am  amgylchiadau  allanol  a  mewnol  yr 
achos  yn  ofynol  o  hyd.     Cyflawnwyd  llawer  o  waith  garw, 
megys  codi  ysgoldai  ac  adeiladu  capeh,  yn  y  cyfnod  cyntaf, 
ac  yr  oedd  toraeth  y  gwaith  amgylchiadol  allanol  yn  yr 
ystyr  hwnw  erbyn  hyn  ar  ben ;  etto,  yr  oedd  y  gwaith  mawr  o 
adeiladu  yr  eglwys  a'r  áchos  yn  y  lle  yn  y  "  sancfteiddiaf 
íFydd  "  i'w  ddwyn  yn  mlaen  yn  egniol  fel  cynt,  a  chafodd 
ei  wneyd  yn  ffyddlawn  a  diflino  dan  arolygiaeth  fanylgraff 
y  Dr.  parchus  hyd  ei  fedd.     Cafodd  efe  weled  yr  eglwys 
yn    "  gwreiddio  mewn  cariad,"    yn  lledu  ei  gwraidd    fel 
Libanus,  ei  cheinciau  yn  cerdded,  yn  addfedu  ei  ffrwythau, 
ac  yn  ymddangos  yn  deg  fel  yr  olewydden,  a'i  harogl  yn 
ber  fel  Libanus  ;  ac  yr  oedd  hyn  yn  hyfrydwch  i'w  enaid, 

ac  yn  daliad  iddo  am  ei  lafur  dihafal  gyda  phob  adran  o'r 
gwaith  da. 

Yn  y  Trem  ar  weithrediadau  eglwys  Calfaria,  a  gyhoedd- 
wyd  ganddo  yn  y  flwyddyn  1885,  dywed  y  Dr.  fel  y  canlyn : 

"  Nid  ydym  yn  ystod  yr  ugain  mlynedd  diweddaf  yn  gallu  son  am 
dori  tir  newydd  er  helaethu  teyrnas  y  Brenin  Mawr,  am  fod  hyny  wedi 
ei  wneyd  gan  eglwys  Calfaria  a'i  gweinidog  yn  ystod  y  cyfnod  o  r 
flwyddyn  1845  hyd  ddydd  cyntaf  y  flwyddyn  1866.  Ac  ar  ddechreu  y 
cyfnod  hwn  yr  oedd  dyffryn  Aberdar  yn  llawn  o  eglwysi,  neu  gangenau 
eglwysi,  fel  nad  oedd  galw  am  ragor.  Ac  er  nad  ydym  yn  cyfrif  ein 
bedyddedigion  mor  lluosog  ag  yn  y  blynyddau  gynt.  etto  y  mae  genym 
achos  mawr  i  fod  yn  ddiolchgar  iawn  i  Dduw.  a  chymeryd  cysur. 

"  Yn  ystod  yr  ugain  mlynedd  cyntaf  dan  sylw,  cafodd  yr  eglwys  yn 
Nghalfaria  y  fraint  o  dderbyn  y  nifer  mawr  o  1.090  trwy  fedydd  :  ac 
yn  ystod  yr  ugain  mlynedd  diweddaf,  sef  o'r  flwyddyn  1866  hyd  1885, 
y  mae  wedi  derbyn  504  o  aelodau  irwy  fedydd  y  crediniol.  Yna  os 
gosodwn  y  ddau  gyfrifiad  at  eu  gilydd,  ni  a  gawn  fod  wedi  eu  bed- 
yddio  yn  yr  eglwys  y  nifer  o  1,594. 

"  Mae  yn  deilwng  o  sylw  mai  dyma  yr  oU  a  dderbyniwyd  gan  eglwys 
Calfaria  yn  y  tymhor  o  o  ddeugain  mlynedd,  yn  ol  llyfr  yr  eglwys.  yr 
hwn  sydd  wedi  ei  gadw  yn  ofalus,  gyda  manylwch  teilwng  o  efelychiad. 

"  Yn  ol  yr  hyn  a  wehr  ar  lyfr  yr  eglwys,  y  mae  Calfaria  wedi  derbyn 
trwy  fedydd,  adferiad,  a  llythyron  o  eglwysi  ereiU,  o  NadoHg  1845  hyd 
Nadolig  1885,  y  nifer  o  3,847,  tra  yn  ystod  yr  un  tymhor,  y  mae,  er  y 
flwyddyn  1846,  wedi  gollwng  amryw  gannoedd  er  ffurfio  eglwysi  yn 
Aberman,  Cap  Coch,  Carmel,  Bethel,  Ynyslwyd  a'rGadlys. 

"  Mae  yn  dda  genyra  fod  y  fam  eglwys  yn  dal  ei  thir  o  dan  fendith 
Duw  ac  arweiniaid  yr  Yspryd  Sanctaidd  " 

Yn  y  flwyddyn  1869,  rhoddodd  yr  eglwys  ganiatad  i'r 
Dr.  fyned  am  dro  i'r  America,  fel  y  cawn  syhvi  etto  yn 
mhellach  yn  mlaen,  ac  nid  hir  wedi  ei  ddychwehad  y  bu 
cyn  cyff"roi  meddwl  a  theimlad  ei  eghvys  a'i  gynnulleidfa 
yn  Nghalfaria  at  y  priodoldeb  o  adnewyddu  y  capel,  adeil- 
adu  neuadd  eang  a  chyfleus,  yr  hon  a  elwir  yn  awr  Calfaria 
Hall,  yn  nghyd  â  threfnu  a  dyogelu  y  fynwent  oedd  yn 
perthyn  i'r  capel.  Yr  oedd  y  Dr.  wedi  dychwelyd  â  llawer 
o  gynlluniau  a  diwygiadau  America  ganddo,  ac  os  oedd 
modd,  yr  oedd  wedi  ei  lanw  yn  fwy  o  yspryd  yr  lanci,  a 
ehvir  y  "  go  "  arno,  nag  o'r  blaen.  Gan  fod  ei  ben  a'i 
galon  yn  llawn  o'r  Yanhec  improvments,  yr  oedd  yn  awyddus 


PEN.   IX.]  Calfaría  o  1866  hyd  1888.  97 

iawn  i'w  cyflwyno  i  sylw  ac  yniarferiad  ei  eglwys.  Y  mae 
Uawer  o  ddynion  da  i'w  cael,  ac  hyd  y  nod  weinidogion  va 
teithio  Uawer,  eithr  nid  ydynt  yn  gallu  gweled  ond  ychyuig 
wedi  y  cyfan,  neu,  o'r  hyn  lleiaf,  nid  ydynt  yn  dangos  ya 
wahanol  i  hyny  ;  ond  nid  felly  Price.  Yr  oedd  efe  bob 
amser  â'i  lygad  yn  agored  a"i  feddwl  ar  waith.  Gwclai 
lawer  yn  mhob  man,  ac  yn  gyffredin  gwelai  ef  bethau 
pwysig  lle  y  methai  rhai  a  chanfod  dim,  a  phob  amser, 
cai  ei  eglwys  a'i  gynnulleidfa  y  fantais  o'r  hyn  a  wjlai 
ac  a  glywai  ag  a  fyddai  o  werth  iddynt.  Er  fod  y  tir  ar 
yr  hwn  y  saif  Calfaria  i  raddau  yn  gyfyngedig,  gallodJ  y 
Dr.,  drwy  ei  fedr  a'i  gywreinrwydd,  gynhunio,  trefnu,  a 
chodi'r  Hall,  gan  osod  ynddi  nwydJau  a  seddau  o  gynllan 
ac  arddull  Americanaidd. 

Yn  ystod  dygiad  y  gwaith  o  adnewyddu  y  capel  ac 
adeiladu  yr  Hall  yn  mlaen,  yr  oedd  Price,  fel  arfer,  wedi 
ymgymmeryd  ag  arolygu  y  gwaith  ei  hun.  Xi  allai  fod  yn 
llonydd  ;  yr  oedd  yn  rhaid  iddo  fod  â'i  law  gyda  phob  gor- 
chwyl.  Tra  yn  codi'r  Hall,  yr  oedd  braidd  yn  ddieithriad 
bob  boreu  i'w  weled  ar  furiau  yr  adeilad  o  hanner  awr 
wedi  pump  i  chwech  o'r  gloch  yn  dysgwyl  y  gweithwyr  at 
eu  gorchwyhon,  er  fod  gydag  ef  lawer  iawn  o  waith  arall 
i'w  gyflawnu  mewn  gwahanol  gylchoedd.  Tra  yn  eithaf 
caredig  i'r  gweithwyr,  oblegyd  ni  allai  ei  yspryd  caredig  a'i 
natur  dda  ganiatau  iddo  fod  yn  amgen,  etto  yr  oedd  yn 
eithaf  llym  ar  eu  hol,  ac  ni  phrisiai  ddim  gael  ambell  ffrae 
â  hwy,  08  na  fyddent  yn  cyflawnu  eu  dyledswyddau  yn 
foddliaol.  Ond  er  cael  ambell  i  ffrwgwd,  a  gyru  un  yn 
awr  ac  eilwaith  i'r  d  —  1,  yr  oedd  yn  hynod  o  faddeugar  ei 
yspryd,  a  byddai  yn  eithaf  cyfeillgar  i'r  cyfryw  wedi  i'r 
pang  fyned  drosodd.  Cerid  ef  yn  fawr  gan  y  gweithwyr  a 
phawb,  am  yr  ystyrient  ef  yn  good  meaning,  ac  yn  jolly  feìlow, 
ac  felly  yr  oedd.  Ystyrid  yr  adgyweiriadau  ar  y  capel  ac 
o  gwmpas  iddo  yn  weUiantau  pwysig,  a'r  Hall  yn  ychwan- 
egiad  gwertlifawr  i'r  eglwys. 

Mynodd  Price  weled  cyfleusderau  ereill  yn  cael  eu  sicr- 
hau  at  wasanaeth  yr  eglwys,  y  rhai  a  ddesgrifia  yn  y  Trem 
fel  y  canlyn  : — 

"  YSTAFELLOEDD  CAPEL  CALPAIUA. 

••  Va  Nghapel  Calíaria,  y  mae  amryw  ystafelloedd  eang  a  chysurus. 
y  gyntaf  a  nodwn  yw — 

H 

"  Ystafcll  y  Diacuniaid. -Yma  y  bydd  y  diaconiaid  yn  cwnid  â'u 
gilydd  i  ymdrin  ng  unrhyw  faterion  pwysig  cyn  dechreu  y  gwasanaeth 
cyhoeddus  ar  y  Sabboth.  Yma  heíyd  y  bydd  materion  arianol  ac 
eglwysig  yn  cael  eu  trafod  ;  ac  yma  y  cynnelir  cyfarfodydd  misol  yr 
Undeb  Cristiooogol  ac  Undeb  Dorcas  Yma  y  cyonelid  y  Dosparth 
Beiblaidd.  Cyfarfodydd  Llenyddol  y  bobl  ieuaioc,  a  r  •  Gyfeillach 
Fach.'  Y  mae  yr  ystafell  hon  yn  wir  bwysig.  ac  yn  un  gyfîeus  dros 
ben.     Y  nesaf  a  gawn  nod    yw  — 

"  Ystajell y  Me)ivtí'od—Mae  hon  yn  cael  ei  defnyddio  ar  yr  adegau 
pan  y  byddys  yn  bedyddio,  a  defnyddir  hi  y  prydiau  hyny  fel  gwisgle. 
neu  robing  room  i'r  merched  a'r  gwragedd      Y  nesaf  yw — 

"  Ystafell  y  GîL'eiìiidog.—  Mae  hon  yn  hollol  at  wasanaeth  ygweinidog, 
ac  vn  meddu  pob  darpariaeth  ag  a  duedda  i'w  woeyd  yn  gysurus.  Mae 
yn  deilwng  o  sylw  fod  yr  holl  ddodrefn  sydd  yn  yr  ystafell  hon  wedi  eu 
rhoddi  i'r  gweinidog  gan  rai  o  wir  gyfeillion  Calfaria. 

"Calfaria  Hall.-  Mae  ugeiniau  a  channoedd  o  ddyeithriaid  yn  dyfod 
i  weled  Calfaria  Hall,  a  thystiolaeth  pawb  yw  mai  hon  yw  y  neuadd 
eangaf  a'r  mwyaf  cyfîeus  yn  Nghymru.  Heblaw  y  brif  ystafell,  mae 
yn  perthyn  i'r  neuadd  ddwy  oriel  at  wasanaeth  y  plant.  class-room  i 
ferched  ieuainc,  ystalell  hollol  gyfleus  at  gadw  llyfrau  yr  Ysgol  Sul.  yn 
nghyd  â  lle  digon  mawr  i  gadw  yr  holl  lestri  perthynol  i'r  eglwys.  Mae 
cyssylltiad  rhwog  yr  ystafell  fawr  hefyd  â'r  dwfr  a'r  tân,  ac  felly  ya 
hynod  gyfleus  ar  adegau  ein  gwleddoedd  tê,  ac  amgylchiadau  ereill ;  ac 
y  mae  cyssylltiad  rhwng  Caifaria  Hall  â  phob  rhan  o'r  capel.  Mae  yn 
anhawdd  cael  capel  mor  gyfîeus  ag  ydyw  capel  Calfaria." 

Yn  Seren  Cymrn  am  Tachwedd  y  a^ain,  a  Rhagfyr  laf, 
1871,  ceir  hanes  cyflawn  a  manwl  am  y  cyfarfodydd  agor- 
iadol,  y  rhai  a  gynnahwyd  am  ddau  Sabboth  yn  olynol,  a 
chafwyd  cyfarfodydd  gweddio  yn  y  nosweithiau  cydrhyng- 
ddynt.  Pregethwyd  yn  rymus  yn  ystod  y  cyrddau  gan  rai 
o  brif  weinidogion  yr  enwad  yr  adeg  hono. 

"  TRYDYDD  AGORIAD  CALFARIA  AC  AGORIAD  CYNTAF  NEUADD 
CALFARIA. 

"  Mewn  cyssylltiad  â'r  agoriadau  hyn,  bwriedir  cynoal  cyfres  o  gyf- 
arfudydd  yn  y  drefn  ganlynol :  — Uydd  Sul,  Tachwedd  12,  1871,  am  11, 
cyfarfod  gweddi  a  Swpper  yr  Arglwydd  ;  am  2,  cyfarfod  gweddi  yn 
Neuadd  Calfaria  ;  am  6,  cyfarfod  gweddi  yn  Nghalfaria.  Nos  Lun, 
Mawrth,  Mercher,  lau,  Gwener,  a  Sadwrn,  Tachwedd  13,  14,  15.  16, 
17,  a  18,  bydd  cyfarfodydd  gweddi,  pan  y  mae  gweinidogion  cymmyd- 

ogaethol,  a  brodyr  o  eglwysi  ereiU,  wedi  addaw  eu  presenoldeb,  eu 
cydymdeimlad,  a'u  cynnorthwy.  Dydd  Sul,  Tachwedd  19,  am  ir  a  6, 
pregethir  gan  Dr.  Price,  y  gweinidog,  a  chynnelir  yr  Ysgol  am  naw  a 
dau  o'r  gloch  yn  Calfaria  Hall. 

"Dydd  Mawrth,  Tachwedd  21,  cynnelir  gwyl  de  flynyddol  plant  yr 
Ysgol  yn  y  neuadd  newydd. 

"  Nos  Fercher,  Tachwedd  22,  pregethir  gan  y  Parch.  R.  Hughes, 
Maesteg  (Cadeirydd  Cymmanfa  Morganwg) ;  Parch  J.  Thomas,  Bas- 
saleg  ;  a'r  Parch.  R.  D    Roberts,  Llwynhendy. 

"  Dydd  lau,  Tachwedd  23,  am  10  o'r  gloch  y  boreu,  pregethir  gan  y 
Parch.  Thomas  Thomas,  D.D.,  Pontypwl,  a'r  Parch.  Richard  Hughes. 
Am  ddau  ot  gloch,  gan  y  Parch.  J.  W.  Todd,  D.D.,  F.R.G.S.,  Forest 
Hill,  Llundain,  a'r  Parch  John  Thomas.  Am  6,  gan  y  Parch.  James 
Owen,  Abertawy  ;  a'r  Parch.  R.  D.  Roberts,  Llwynhendy.  (Dr. 
Thomas,  Dr.  Todd,  a'r  Parch.  J.  Owen  yn  Saesneg;.  Dydd  Sul,  Tach- 
wedd  26,  pregethir  am  11  a  6  gan  y  Parch.  J.  R.  Morgan  (Lleurwg). 
Nos  Lun,  Tachwedd  27,  pregethir  gan  y  Parchn.  W.  WiUiams,  Mountain 
Ash,  a  J.  R.  Morgan.  Dydd  Sul,  Rhagfyr  3,  am  11  a  6,  pregethir  gan 
y  Parch.  Richard  John,  Llanwenarth.  Nos  Lun,  Rhagfyr  4,  pregethir 
gan  y  Parchn.  W.  Harris,  Heolyfelin,  ac  R.  John. 

"  Yn  ychWanegol  at  y  gweinidogion  a  enwir,  mae  genym  yr  hyfrydwch 
hyspysu  y  bydd  gweinidogion  yr  enwad  trwy  y  dyfifryn  yn  cymmeryd 
rhanau  yn  y  cyfarfodydd  agoriadol. 

"  Mae  capel  Calfaria  wedi  ei  gyfnewid  yn  fawr,  wedi  ei  addurno  yn 
dlws,  a'i  wneyd  yn  hynod  o  gyfleus  i'r  gynnulleidfa  i  addoli  y  Duw 
byw.  tra  y  mae  y  fynwent  wedi  ei  dyogelu  ag  amgau  cryf  a  hardd,  ac 
wedi  ei  phlanu  â  choed  bythwyrddion  ;  ac  yn  olaf,  mae  Calfaria  Hall 
yn  ystafell  eang  a  hynod  gyfleus  at  wasanaeth  yr  Ysgol  Sul,  y  Corau 
Canu,  ein  Cymdeithasau  Dyngarol,  &c.  Mae  y  gost,  o  angenrheid- 
rwydd,  yn  fawr,  a  byddis  yn  casglu  yn  y  Cyfarfodydd  Cyhoeddus 
uchod  at  y  draul.  Mae  y  gweinidog  a'r  eglwys  yn  taer  wahodd  eu 
cymmydogion  i  ymweled  â  hwy  yn  rhai,  os  nid  yr  oll,  o'r  Cyfarfodydd 
Agoriadol." 


PENNOD  X. 

Y    DR.    A    CHANGENAU    EGLWYS    CALFARIA. 

Y  ^'■Trem"  a'r  '■'■Juhili" — Bethania,  Ci^nnbach — Moiintain  Ash^ 
dechreuad  yr  achos  yno — Yr  hen  bohl — Adciladu  capel — Agor- 
iad yn  1841 — Annghydfod  Effeithio  yn  nii^'eidiol  ar  yr  achos 
yno — Price  yn  dechreu  gweithio  yno  -  Y  cerhyd  wedi  aros  ar  11 
0  aelodau — Siams  y  garddwr  a  Price — Cyrddau  gîveddi  -  Price 
a'r  chwiorydd — Paentio'r  capel  Y  cerbyd  yn  ail  gychuyn — 
Yr  ail  gapel -Ei  agoriad—Sefydlu  diaconiaid—Ymndawiad 
Price  a  sefydliad  Williams — Gwawr — Storm  gynnarol-  Dy- 
fyniad  0  '■'■  Seren  Cymru  "  —  Ffrwgwd  Dewi  Elfed  a'r  saint 
Lladrata y  capel- — Cyfraith — Gwroldeh  Dr.  Price  Bwrw  allan 
gythreuliaid  Case  for  assault  -  Adferiad  y  capel — Ail  agoriad 
— Y  gweinidogion — Yr  achos  Saesneg — Jas.  Cooper — Y  gan- 
wyll  yn  diffodd — A  il  gychnyn  yr  achos—  Yv  achos  yn  llwyddo — 
Bethel,  Ahernant  —  Yr  Ynyslwyd — Mynychu  cyrddau  wyth- 
nosol  y  cangenau — Adeiladu  ysgoldai  Bethel  ac  Ynyslwyd  — 
Testyn  tarawiadol — Bedyddio  yn  yr  Ynyslwyd — Ei  gweinidog- 
ion — Y  Gadlys  Cyw  gwaelod  y  nyth — Sefydlu  ysgol  yn  1858 
— Adeiladu — Methu  cael  tir — Mynu  ei  gael  cyn  cysgu — V seith- 
fed  capel — V  cangenau  yn  ymadael  mewn  heddwch  -  Nodion 
1865  ar  gofnodlyfr  y  Gadìys — Yr  eglwysi  godwyd  gan  Galfaria 
—  Barn  gohehydd. 

YX  ol  y  Drem  gan  Dr.  Price  ar  yr  eglwysi  a  godwydgan 
Galfaria,  gwelir  ei  fod  yn  hawlio  perthynas  â  rhyw 
un-ar-hugain  o  eglwysi,  y  rhai  a  ystyriai  fel  plant,  ẃyrion, 
ac  mewn  rhai  achosion  gorwyrion.  Yr  oedd  perthynas  yn 
bodoH  rhwng  Calfaria  â  hwynt  oll ;  ond  y  niae  y  ddisgyn- 
yddiaeth  uniongyrchol  mewn  rhai  achosion  yn  cael  ei 
hamheu  gan  rai.  Pa  fodd  bynag,  ni  pherthyna  i  ni  fyned 
i  fewn  i'r  achosion  hyny  yn  bresenoL  Y  mae  rhai  eglwysi 
wedi  ymgangenu  allan  o  Galfaria  nad  oedd  gan  y  Dr.  lawer 
i'w  wneyd  à  hwy,  tra  y  mae  ereiU  o'r  plant,  fel  eu  galwai, 
ag  y  bu  efe  yn  gwneyd  gwaith  llafurfawr  gyda  hwynt.  Gan 
fod  nifer  y  cangenau  mor  lluosog,  dichon  mai  annoethineb 
ynom  fydd  manylu  ar  yr  oll,  gan  y  gwna  ychydig  o  honynt 
wasanaethu  i  ddangos  y  dyn. 

Oddiwrth  y  Jubili  gwelwn  fod  yr  eglwysi  ar  Hirwaun  ac 
yn  y  Tabernacl,  INIerthyr,  wedi  hanu  allan  o  hen  Eglwys 
Penypound,  Aberdar.  Cwmbach  wedi  hyny  a  gychwyn- 
wyd  yn  foreu,  a  choríTolwyd  a  derbyniwyd  hi  i'r  gymmanfa 
yn  y  flwyddyn  1845,  sef  y  flwyddyn  y  cafodd  y  Dr.  alwad 
i  ddyfod  i  Aberdar.  Pregethodd  Price  lawer  yma,  a  bu  yn 
ofahis  am  dani  pan  dan  ei  weinidogaeth.  Fel  hyn  y  dywed 
am  dani  yn  y  Juhili :  -  "  Bu  yr  eglwys  yn  y  Cwmbach  ar  y 
dechreu  yn  un  o'r  eglwysi  mwyaf  addawol  yn  y  sir.  Yr 
oedd  wedi  cael  y  blaen  ar  bob  cynnulleidfa  arall  yn  y  gym- 
mydogaeth  ;  perthynai  iddi  amryw  o'r  teuluoedd  mwyaf 
cyfoethog  a  dylanwadol  yn  yr  ardal ;  ond  yn  ol  ein  barn  ni, 
hi  a  ymadawodd  â'i  mam-eglwys  yn  rhy  gynnar." 

Nid  oedd  Price  yn  anfoddlon  i'r  merched  ymadael  â'u 
mam,  ac  nid  oedd  ychwaith  yn  anfoddlon  i'r  merched 
bricdi ;  ond  yr  oedd  yn  fawT  am  i'r  cangenau  aros  yn 
ddigon  hir  dan  nawdd  y  fam-eghvys  hyd  y  gallent  weled  y 
ffordd  yn  ghr  i  allu  byw  arnynt  eu  hunain  yn  weddol  gy- 
surus.  Gwehvyd  llawer  pâr  ieuanc  yn  tori  i  fyny,  wedi 
methu  byw  yn  ddedwydd  ar  ol  priodi,  ac  yn  gyffredin  dy- 
chwelai  y  ferch  adref  at  ei  mam  am  dymhor,  a  dyna  ddy- 
wedid  yn  aml  am  dani  yn  yr  amgylchiad,  "  Buasai  yn  well 
ei  bod  wedi  aros  gartref  gyda'i  mam  am  ychydig  flynyddau 
yn  hwy."  Burhywbeth  tebyg  feddyhwn  yn  hanes  dechreuol 
yr  eghvys  yn  y  Cwmbach.  Yn  ei  anerchiad  ar  ddydd  or- 
deiniad  y  gweinidog  presenol  (y  Parch.  D.  Thomas)  yn 
Methania,  Cwmbach,  olreiniodd  y  Dr.  ychydig  ar  hanes  yr 
eghvys,  yn  nghyd  â'r  gweinidogion  fuont  yn  gweinidogaethu 
yno  o  bryd  i"w  gilydd,  ac  wedi  gwneyd  hyny  yn  ofalus,  fel 
yr  arferai  efe  gyda  materion  o'r  fath,  dywedodd,  "  Yn  awr, 
chwi  a  w'ehvch  fy  mod  I  wedi  cael  y  fraint  a'r  anrhydedd 
o  fod  yn  weinidog  ar  ac  i'r  eghvys  yn  Methania  dair 
gwaith,  oblegyd  bu  yn  ol  dan  aden  ei  mam  yn  Nghalfaria 
gynnifer  â  hyny  o  weithiau  oddiar  ei  chorffohad  yn  y 
flwyddyn  1845."  Tebyg  mai  dyma'r  tro  olaf  i'r  Dr.  fod 
mewn  cyfarfod  yn  y  Cwmbacli,  oblegyd  nid  hir  y  bu  cyn 
cael  ei  analluogi  gan  wendid  a  chystudd  i  fyned  yn  mliell 
o'r  ty.  Yr  oedd  yn  wanaidd  yr  adeg  hono,  a  phawb  braidd 
yn  sylwi  ei  fod  yn  tori  i  fyny  yn  gyflym.  Edrydd  y  Dr. 
fel  y  canlyn  yn  ei  Juhili  (1862)  am  Bethania,  Cwmbach  : — 
"  Mae  yn  awr  etto  am  dymhor  o  dan  nawdd  ei  mam-eghvys, 
yr  hon  sydd  wedi  addaw  ei  cliynnorthwyo  am  flwyddyn." 
Eghvys  dda  oedd  ac  ydyw   Bethania,  Cwnibach,  wedi  y 

cwbl,  a  llafuriodd  Price  yn  galed  gyda  hi  o  bryd  i  bryd. 
Teimlai  ddyddordeb  neillduol  ynddi,  oblegyd  yn  un  peth, 
mai  un  oddiyno  oedd  ei  anwyl  briod,  Mrs.  Price,  ac  y  mae 
ei  theulu  yn  aros  yno  hyd  heddyw.  Gellir  dweyd  fod 
Bethania  erbyn  heddyw  yn  un  o'r  eglwysi  goreu  yn  y  cwm. 
Cangen  arall  o  Galfaria  ag  y  teimlai  y  Dr.  ddyddordeb 
neillduol  ynddi  oedd  Mountain  Ash.  Y  mae  i'r  eglwys  hon 
hanes  hynafol  ac  o  ddyddordeb  mawr  ;  a  chan  fod  Price, 
fel  y  dywedai  ei  hun  yn  y  Jnhili,  "yn  edrych  arni  gyda  y 
teimladau  mwyaf  cysurus,"  dichon  y  maddeuir  i  ni  am  roddi 
ychydig  o'i  hanes  wrth  fyned  yn  mlaen.  Yn  ol  erthygl 
alluog  y  diweddar  anwyl  frawd  a'r  diacon  ífyddlon,  Mr. 
Thomas  Richard  (Gwyno),  Glyngwyn,tad  y  Parch.  Richard 
Richard,  gynt  Pembroke  Chapel,  L'erpwl,  yn  awr  Cotham, 
Bryste,  yn  SerenGomer  am  Hydref,  1883,  cawn  fod  Bedydd- 
wyr  yn  bywyn  Mountain  Ash  mor  bell  yn  ol  â'r  flwyddyn 
1786,  ond  ni  fuont  amgen  i  Nicodemus  a  Joseph  o  Árima- 
thea,  i  raddau  yn  guddiedig  oeddynt  hyd  y  flwyddyn  i8og, 
pryd  y  symmudodd  gwr  a  gwraig  o  Lysfaen  i'r  Ile,  sef, 
Robert  a  Mary  Frederick— aelodau  oeddynt  o  Lysfaen. 
Rhoddasant  eu  hunain,  yn  nghyd  à'r  teulu  Bedyddiedig 
arall  oedd  yn  y  Mount  o'u  blaen,  yn  aelodau  yn  Mheny- 
pound,  Aberdar,  a  thrwy  eu  dylanwad  hwy  byddai  rhai  o'u 
cymmydogion  yn  myned  yn  aml  gyda  hwy  i  Aberdar  i 
wrandaw  yr  Efengyl,  er  fod  y  pellder  dros  bedair  milldir. 
Yn  y  flwyddyn  1827,  cawsant  yr  hyfrydwch  o  weled  dau 
o'u  cymmydogion  yn  ufuddhau  i'r  ordinhad  o  fedydd,  sef 
Evan  Morgan  (yn  ei  50  ílwyddyn  o'i  oedran),  Basin  Isaf,  a 
James  WiIIiams,  neu  fel  y  gelwid  ef  gan  yr  hen  breswylwyr 
o  gylch  Mountain  Ash,  "  Siams  y  Dyffryn,"  neu,  "  Siams 
y  Garddwr."  Efe  oedd  garddwr  yr  anrhydeddus  H.  A. 
Bruce,  yn  awr  Arglwydd  Aberdar,  ac  i'w  dad  cyn  hyny. 
Yn  1829,  bedyddiwyd  dwy  éreill,  sef  Hannah  Davies  a 
Margaret  Morgan,  gwraig  y  rhagddywedig  Evan  Morgan. 
Gelwid  hi  gydag  anwyldeb  mawr  gan  bobl  y  Mount  yn 
Modryb  Magws.  Yr  oedd  ganddi  hi  a'i  phriod,  yn  ogystal 
â'r  brodyr  ereill,  dros  bedair  milldir  i  gerdded  i  Aberdar, 
etto,  byddent  yno  yn  gysson  a  phob  amser  yn  brydlon.  Ac 
wedi  i  Evan  a  Modryb  Magws  symmud  i"r  Basin  Isaf,  yr 
oedd  ganddynt  oddiyno  dros  bedair  milldir  i  ddyfod  i'r 
Mount,  etto,  nid  oedd  neb  yn  fwy  cysson  nâ  hwy  yn  y 
moddion  a'r  cyrddau.  Yn  y  fiwyddyn  1832,  bedydd- 
iwyd  dau  ereill,  sef  Richard  Richards  a  Gwenllian  Thomas. 

Tyddynwr  oedd  Richard  Richards,  yn  cadw  tyddyn  o'r  enw 
"  Glyngwyn,"'  yn  ymyl  Mountain  Ash,  a  byddai  ei  ddrws 
bob  amser  yn  agored  i  Arch  Duw  i  ddyfod  i  fewn.  Tua'r 
amser  hwn  dechreuwyd  cadw  cyfarfodydd  sefydlog  bob 
pythefnos  ar  brydnawn  Sabboth,  a  byddai  pregethu  y  rhan 
fynychaf  yn  y  cyrddau  hyn,  a  byddent  yn  cael  eu  cynnal 
yn  gyffredin  yn  nhai  y  brodyr  Evan  Morgan  a  Richard 
Richards,  a  nodasom  yn  barod.  "Yn  y  flwyddyn  1843," 
meddai  y  Dr.  yn  y  Jubili,  "Adeiladodd  yr  eglwys  yn 
Aberdar  dy  cwrdd  bychan  yno,  a  th\'  annedd  mewn  cys- 
sylhiad  ag  ef."  Dyma'r  t\'  cwrdd  cyntaf  gan  y  Bedydd- 
wyr  yn  Mountain  Ash,  ond  ymddengys,  er  mor  gywir  yr 
arferai  y  Dr.  fod  mewn  cyssylltiad  â  dyddiadau  a  ffigyrau, 
ei  fod  wedi  gwneyd  ychydig  gamsyniad  yma,  oblegyd 
dywed  Gwyno  yn  Seren  Gomer  am  Hydref,  1883,  fel  y  can- 
lyn  :  — 

'•  Yn  y  flwyddyn  1840.  dechreuwyd  ar  y  gorchwyl  o  adeiladu  capel, 
Mesurai  y  ty  cwrdd  newydd  24  troedfedd  wrth  20  troedfedd  rhwng  y 
muriau.  Adeiladwyd  hefyd  dy  annedd  mewn  cyssylltiad  â"r  addoldy, 
a  gorphenwyd  y  cwbl,  yn  nghyd  â'r  muriau  oddiamgylch  y  lle,  am  y 
swm  o  £154  I2S.  8c.  Agorwyd  y  capel  y  dydd  cyntaf  o  íìs  Gorphenaf, 
1841.  Y  pregethwyr  yn  y  cyfarfodydd  agoriadol  oeddynt  y  Parchn.  D. 
Davies,  Abertawe  ;  W.  Jones,  Caerdydd  ;  W.  R.  Davies,  Dowlais  ;  T. 
Davies.  High  Street,  Merthyr,  yn  Saesneg ;  T.  Morris,  Casnewydd  ;  R. 
Williams,  Llancarfan,  a  Dr  Jenltins.  Hengoed.  Cafwyd  cyrddau  hyDod 
o  effeithiol  trwy  y  dydd,  fel  yr  oedd  hyd  y  nod  yr  Undodiaid  yn  gorfod 
cyfaddef  na  chlywsant  erioed  well  pregethu.  Casgliadau  y  dydd,  yn 
nghyd  â'r  byn  oeddynt  wedi  gasglu  yn  flaenorol,  oedd  £27  i6s.  2g  ;  ac 
yn  ystod  y  flwyddyn  ddyfodol  casglwyd  4.'26  i6s.  6c.  gan  adael  £100  o 
ddyled  ar  yr  addoldy." 

Bu  yr  achos  yr  adeg  hon  yn  lled  lewyrchus,  ac  yn  y 
flwyddyn  1842  bedyddiwyd  deuddcg  o  bersonau,  ac  erbyn 
hyn  yr  oeddynt  yn  gwneyd  ugain  o  bersonau  mewn  cym- 
undeb,  a  phob  peth  yn  ymddangos  yn  ftafriol  iawn.  Ünd 
yn  herwydd  annghydfod  rhwng  y  Parch.  W'.  Lewis,  cyn- 
weinidog  Penypound,  á  Jonatlian  Jones  yn  nghylch  rhai  pync- 
iau  crefyddol  ac  amgylchiadau  oreill,  cafodd  yreglwys  ddy- 
oddef  yn  erwin.     Ysgrifenodd  Gwyno  yn  mhellacli : — 

"  Effeiíhiodd  y  drafodaeth  hon  mor  ddrwg,  fel  na  fedyddiwyd  cym- 
maint  ag  un  yn  y  lle  hwn  yn  ystod  y  saith  mlynedd  dyfodol.     Fel  llin 

yn  niygu  oedd  yr  achos  trwy  y  blynyddoedd  hyn  Dibrisiwyd  yr  Ysgol 
Sabbothol  ac  o  dipyn  i  beth  aeth  yr  ysgol  i'r  dim  yn  hollol  Tua 
diwcdd  y  flwyddyn  1845  rhoddodtì  INIr  W.  I.ewis  ei  lafnr  gweinidog- 
aethol  i  fynv.  a  symmudodd  i  Donewyrddlas  :  ac  yn  y  mis  Awst 
canlynol.  daeth  Mr  T.  í'rice.  gweinidog  presenol  Aberdar,  i  ofalu  am 
yr  cglwys,  yn  nghyd  a'r  gangen  yn  Mountain  Ash  er  na  chafodd  ei 
ordeinio  yn  weinidog  hyd  y  dydd  cyntaf  yn  y  flwyddyn  1846  Llafur- 
iodd  Mr.  Price  yma  yn  ddiwyd  a  diflino  am  yn  agos  i  bedair  blynedd. 
heb  ychwanegu  cymmaint  ag  un  at  yr  eglwys.  Byddai  yu  pregethu 
yma  un  Sabboth  o  bnb  mis.  ac  yn  aml  yn  fynychach  na  hyny,  am 
ychydig  iawn  o  gydnabyddiaeth  am  ei  lafur  Teimlai  yn  ddwys,  fel  y 
byddai  yn  arfer  dweyd,  wrth  weled  ei  lafur  mor  aflwyddiannus  yn 
methu  ychwanegu  dim  un  at  yr  e?;lwys  ;  ond  yn  hyn,  meddai  efe,  yr 
ymgysurai,  '  nad  oeddynt  yn  myned  yn  llai.'  Deuddeg  oeddynt 
pan  ddechreuodd  lafurio  3'n  eu  plith.  ac  ni  fuont  oll  yn  llai  na  deuddeg. 
sef  pedwar  brawd  ac  wyth  chwaer  " 

Arferai  y  Dr.  pan  yn  myned  i  Mountain  Ash  i  bregethii, 
a  byddai  hyny  flynyddau  yn  ol  yn  dygwydd  yn  aml,  adrodd 
hanes  yr  eglwys  fach  yn  y  Mount,  fel  y  galwai  hi.  "  Buoni 
am  hir  amser  (meddai),  yn  cadw,  fel  yr  ApostoHon,  o  hyd 
yn  12,  oddigerth  yn  amser  ffair  y  Mount,  pryd  yr  oedd 
Shon  T^^'n  y  Gelh  yn  meddwi,  felly  5'n  cael  ei  ddiarddelu  a'i. 
adferyd  unwaith  bob  blwydd^'n.  Fel  yma,  gwelwch  nad 
oedd  yr  Yspryd  Glân  yn  ein  gwneyd  yn  fwy  nâ  12,  ac  yr 
oedd  y  d  — 1  yn  methu  ein  gwneyd  un  amser  yn  llai  nag  11." 
Clywsom  ef  yn  adrodd  yr  hanes  droion  yn  y  geiriau  uchod 
mor  agos  ag  ydym  yn  galhi  cofio.  Dywedai  yr  hanes  mor 
fyw  a  chyda  y  fath  deimlad  fel  y  gyrai  yr  hen  bobl  i  wylo  y 
dagrau  yn  IH',  a'r  bobl  ieuainc  i  grechwen  a  chwerthin. 
Mawr  oedd  ei  allu  i  ddarlunio  a'r  dylanwad  gai  pan  yn 
gwneyd  hyny.  Yn  y  cyfnod  marwaidd  ar  grefydd  y  soniwn 
am  dano,  yr  oedd  Price  yn  egniol  iawn  g^'da'i  gyflawniadau 
gweinidogaethoL  Nid  esgeuhisai  y  praidd  bychan  ;  myn- 
ychai  yn  gysson  y  cyfeiHachau  a'r  cyrddau  gweddi,  er  fod 
pedair  milldir  o  ffordd  o  Aberdar  i  Mountain  Ash,  a  dy- 
chwelai  yn  ol  i  Aberdar  ar  ol  y  cyrddau  ar  hyd  y  ffordd 
drymaidd,  a  thra  unigol  y  pryd  hwnw.  Adroddai  hen  bobl 
y  ^lount  ei  hanes  yn  y  cyfarfodydd  hyn  gyda  bias  a  hwyl ; 
a  buom  yn  siarad  â'r  Dr.  ei  hun  ar  hyn,  ac  yr  oedd  ei  ad- 
roddiadau  yn  cydgordio  yn  gywir  â'r  hyn  a  glywsom.  Bu 
ef  a  Siams  y  garddwr,  ac  ychydig  o  chwiorydd,  yn  cynnal 
Hawer  o  gyfarfodydd  gwedíHo  anwyl  gyda'u  gilydd.     Nid 

oedd  Siams  yn  gallu  canu  llawer,  ac  nid  oedd  y  Dr.  wedi 
ei  fendithio  â'r  ddawn  hyn  yn  helaeth.  Felly  darllen  Sahn 
neu  ddarn  o  bennod  wnelent  yn  lle  canu.  Darllenai  Price 
i  ddechreu,  yna  elai  Siams  i  weddi.  Darllenai  Price 
drachefn,  ac  yna  elai  efe  i  weddi  ;  wedi  hyny  darllenid 
rhan  o  air  Duw,  ac  äi  Siams  eilwaith  i  weddi,  a  ther- 
fynid  y  cwrdd  gan  y  gweinidog.  Fel  yna  byddai  y  brodyr 
yn  gweddio  dwy  a  thair  gwaith  yn  yr  un  cyfarfod.  Pan 
yn  pregethu  neu  yn  siarad  mewn  cyfarfodydd  cyhoeddus 
yn  ^lountain  Ash,  adroddai  y  Dr.,  er  mwyn  dangos  y  gwa- 
haniaeth  yn  sefyllfa  yr  achos,  gyda  theimladau  dwys,  yr 
hanes  hwn.  W'eithiau  byddai  yn  eu  hadgofio  o  waith  y 
chwiorydd  bach  ac  yntau  yn  glanhau  ac  yn  paentio  yr  hen 
gapeL  Paentiwr  rhagoroí,  fel  y  nodasom  yn  barod,  oedd 
Price,  a  rhoddodd  brawfion  ymarferol  o  hyn  fwy  nag  un- 
waith  ar  gapeh  yn  Aberdar  a  Mountain  Ash.  Adroddai 
mewn  cwrdd  mawr  unwaith  yn  Nghapel  y  Rhos  am  dano 
ef  a'r  hen  chwiorydd,  (ac  yn  ei  ffordd  ddoniol  ei  hun,  enwai 
hwynt  megys  Mary  Siams  y  garddwr,  Rachel  Wilhams 
o'r  Lock,  Shan  Davies,  a  Marged  Penybanc,  &c.)  yn 
glanhau  y  tŷ  cwrdd.  "  Yr  oedd  y  chwiorydd  bach,"  meddai, 
*'  a"r  dw'r  a"r  sebon,  a'r  brwsh  scrwbio,  yn  mynu  cael  y 
cwbl  yn  lân,  a' minau  yn  eu  dylyn,  a'r  brwsh  a'r  paent,  ac 
yr  oedd  yno  weithio,  chwythu,  a  chwysu,  a  phob  un  yn 
cael  liwyl  a  blas  wrth  feddwl  am  ei  waith  ei  hun." 

Ar  ol  y  cyfnod  marwaidd  y  cyfeiriwn  ato,  tua  diwedd  yr 
Haf  yn  y  fîwyddyn  1849,  agorodd  drws  gobaith  ar  grefydd 
yn  y  lle.  Clywyd  trwst  yn  mrig  y  morwydd  ;  cafwyd  ar- 
wyddion  er  daioni  — daeth  dau  i'r  gyfeillach,  sef  John  a 
Chatherine  Thomas,  neu  fel  eu  gelwid  hwy  yn  gyffredin, 
Shon  Benybanc  a'i  wraig."  Dyma  y  ddau  gyntaf  a  fedydd- 
iodd  Mr.  Price  yn  y  lle  hwn  ;  ac  yn  ystod  y  tri  mis  dylynol 
bedyddiodd  bymtheg  ereill,  a'r  rhan  fwyaf  o  honynt  yn  hen 
wrandawyr  astud,  yn  gwybod  eu  gwaith.  a  buont  o  ddef- 
nydd  maAvr  i  godi  pen  yr  aclios  yn  y  lle.  Ail  gychwynwyd 
yr  Ysgol  Sul  gydag  egni.  Sefydlwyd  swyddogion,  sef  ar- 
olygydd  ac  ysgrifenydd,  peth  na  fu  mewn  cyssyHtiad  ag 
Ysgol  Sul  Mountain  Ash  o'r  blaen.  Tua'r  un  amser  sef- 
ydlwyd  ysgol  gân,  o  dan  arweiniad  y  brawd  David  Evans, 


'  Wedi  claddu  Shon,  priododd  Kate.  fel  ei  gelwid  hi.  â  John  Griffiths, 
yn  awr  y  Parch  John  T.  (iriffiths.  Lonsdale.  Pensyls-annia.  America, 
ac  y  maent  wedi  byw  yn  ddedwydd  gyda'u  gilydd. 

yr  hwn  fu  yn  ddiwyd  a  gweithgar  gyda  y  rhan  hon  o'r 
gwasanaeth  am  flynyddau.  Fel  hyn  aeth  pethau  yn  y 
blaen  yn  gysurus.  Amlhaodd  y  gwrandawyr,  agorwyd 
amryw  weithiau  glo  newydd  yn  y  gymmydogaeth,  daeth 
amryw  ddyeithriaid  i'r  lle,  ac  yn  eu  phth  rai  oedd  yn  ofni 
Duw  ac  yn  ciUo  oddiwrth  ddrygioni ;  ac  ambell  un  yn  cael 
ei  fedyddio.  Yn  fuan  aeth  y  capel  bach  yn  rhy  fychan, 
teimlai  yr  eglwys  angen  am  "  helaethu  lle  ei  phabell,  ac 
estyn  cortynau  ei  phreswylfeydd."  Ac  felly  yn  y  flwyddyn 
1853  cawn  hi  yn  ystyried  y  mater  o  gael  capel  newydd,  ac 
wedi  trefnu  i  gasglu  ar  ei  gyfer.  Cytunwyd  ar  y  iyeg  o 
Fehefin,  1854,  ^  Mr.  Richard  Mathias  i  adeiladu  y  capel 
am  y  swm  o  ^^487.  Erbyn  Tachwedd  y  4ydd,  yn  yr  un 
flwyddyn,  yr  oedd  y  capel  wedi  ei  gwbl  orphen,  bythefnos 
cyn  i  amser  yr  ammod  [contyaéì)  ddyfod  i  ben.  Pregethwyd 
am  y  waith  gyntaf  yn  y  capel  newydd  yr  ail  Sabboth  o'r 
un  mis  gan  Tvlr.  Price,  ac  ar  yr  22ain  o'r  mis  hwnw  agor- 
'wyd  y  capel,  pryd  y  pregethodd  y  Parchn.  John  Jones  a 
John  Lloyd,  Merthyr  ;  Robert  Owen,  Berthlwyd;  William 
WilUams,  Llysfaen;  J.  D.  WilHams,  Cwmbach;  D.  Davies, 
Waentrodau  ;  B.  Evans,  Heolyfehn,  a  T.  Davies,  Merthyr. 
Wedi  cael  capel  newydd,  a  Ue  cyfleus  i  addoH,  a  chael 
bendith  ar  lafur  y  gweision,  trwy  fod  yr  eglwys  yn  Huosogi 
a'r  gwrandawyr  yn  amlhau,  barnwyd  yn  angenrheidiol  i 
ymgorffoH  yr  eglwys  ar  ei  phen  ei  hun  a  chael  gweinidog  i 
fyw  yn  y  gymmydogaeth.  Hyspyswyd  hyny  i  Price,  y 
gweinidog.  Rhoddwyd  galwad  wresog  ac  unfrydol  i  Mr. 
WiHiam  WiHiams,  Llysfaen,  a  derbyniodd  yntau  yr  alwad. 
Dechreuodd  ar  ei  weinidogaeth  y  Sabboth  olaf  yn  mis 
EbriH,  1855.  CynnaHwyd  Cwrdd  Chwarterol  ]\Iorganwg 
yno  ar  y  dydd  diweddaf  o  EbriH  a'r  dydd  cyntaf  yn  Mai, 
yr  un  flwyddyn.  Defnyddiwyd  un  o'r  cyfarfodydd  hyn  i 
gorffoH  yr  eglwys  ar  ei  phen  ei  hun  a  sefydlu  y  gweinidog. 
Ar  yr  achlysur  pregethodd  y  Parchn.  J.  Davies,  Merthyr, 
ar  Natur  Eglwys  lesu  Grist ;  B.  Evans,  Heolyfehn,  ar 
ddyledswydd  y  diaconiaid ;  J.  Evans,  Abercanaid,  ar  ddy- 
ledswydd  y  gweinidog  ;  ac  E.  Evans,  Dowlais,  ar  ddyled- 
swydd  yr  eglwys.  Y  pump  diacon  a  neiHduwyd  yn  y 
cwrdd  hwn  trwy  weddi  ac  arddodiad  dwylaw  y  gweinidog- 
ion  oeddynt,  James  \\'iHiams,  David  Jenkins,  Thomas 
Richard,  David  Davies,  a  Richard  John  ;  ac  yr  oedd  brawd 
araH,  sef  Evan  Jenkins,  neu  fel  y  gelwid  ef  yn  gyffredin, 
Ifan  Shenkin,  wedi  symmud  ychydig  cyn  hyn  o'r  Berthlwyd, 

ac  wedi  gwasanaethu  yn  y  swydd  yno  am  flynyddau. 
Cafodd  yntau  ei  ddewis  i  wasanaethu  yma  (gwel  Sercn 
Gomer  am  Hydref,  1883). 

Er  fod  cyssylltiad  uniongyrchol  Price  a'r  eglwys  yn  awr 
wedi  darfod,  etto  teimlai  yr  eglwys  a'r  gymmydogaetli  yn 
gyffredinol  barch  neillduol  ato,  a  dangosent  bob  amser  y 
dyddordeb  mwyaf  ynddo.  Yr  oedd  fel  tywysog  yn  y  lle 
bob  tro  y  deuai  i  lawr,  ac  yr  oedd  hyny  am  lawer  o  flyn- 
yddau,  fel  y  nodasom  yn  barod,  yn  bur  aml.  Yr  oedd  wedi 
cael  cyfeilhon  trwyadl  yn  hen  deuluoedd  parchus  y  Glyn- 
gwyn,  Penybanc,  y  Darran  Las,  &c.  Byddai  Ambrose, 
Shon,  Evan  a  Thwmi  Glyngwyn,  yn  llythyrenol  yn  ei 
addoH.  Credai  Shon  a  Thwmi  Penybanc  nad  oedd  ei  ail 
i'w  gael,  ac  nis  gallai  fod  yn  uwch  yn  marn  y  Morganiaid, 
Modryb  Magws,  a  Mrs.  Mary  Thomas  o'r  Bruce  Arms,  Ue 
yr  arferai  gael  ei  giniaw  a'i  dê  braidd  bob  Sabboth  yn  ystod 
y  deg  mlynedd  y  bu  yn  gofalu  am  yr  eglwys,  ac  nid  y  lleiaf 
o'i  edmygwyr  oedd  yr  hen  frawd  doniol  ac  hwyhog,  Richard 
Shon.  Hefyd,  teimlai  Price  ei  hun  ymlyniad  serchgarol 
wrth  hen  bobl  barchus  y  Mount.  Gwnaeth  eu  serch  ato 
yn  nghyd  â'r  parch  mawr  ddangosasant  iddo  argraff"  ddofn 
ar  ei  galon  a'i  deimlad.  Yn  ei  Jubili  dywed  eiriau  a  brofant 
hyn  yn  eglur  :  "  Nid  annghofia  y  rhai  ag  oedd  ar  y  cymun- 
deb  hwnw"  y  tehnladau  ddangoswyd  at  Mr.  Price  ar  ei 
ymadawiad,  wedi  bod  yn  eu  gwasanaethu  fel  eu  gweinidog 
am  y  deng  mlynedd  bíaenoroL"  "  Yr  oedd  yno,"  meddai 
yn  mhellach,  "  ychydig  o  oreuon  y  ddaear  yn  byw,  a  thra- 
chefn,  tra  y  byddom  byw,  bydd  genym  adgofion  parchus 
iawn  am  aelodau  boreuol  Mountain  Ash.  Y  maent  gan 
mwyaf  wedi  ymadael ;  ond  cawn  etto  gwrdd  yn  y  nef  er 
adolygu  llawer  cyfarfod  cysurus  a  gawsom  gyda'n  gilydd 
ar  y  ddaear." 

Y  mae  yr  eglwys  hon  wedi  parhau  oddiar  sefydUad  Mr. 
WilHams,  yr  hwn  sydd  yn  aros  hyd  heddyw,  ac  yn  un  o 


*  Sef  y  Sul  o  flaen  y  cwrdd  sefydliad.  Yr  oedd  Price  i  fedyddio  y 
Sul  hwnw,  ond  collodd  y  tren  yn  Aberdar.  felly  gorfu  iddo  gerdded 
lawr  ir  Mount.  Yr  oedd  Mr  Williams  wedi  gwisgo  yn  barod  i  fedv  hlio 
ei  hunan,  wedi  gweled  na  ddaeth  Price  gyda  y  tren,  ond  pan  oedil  Mr. 
Williams  bron  yn  barod  i  arwain  y  bedyddiedigion  i'r  dwfr.  gwclent 
Price  yn  dyfod  wedi  cerdded  bob  cam  ac  yn  llaca  mawr  hyd  ei  líenlin 
iau.  Yn  mlaen  yr  aeth  yn  benderfynol  i  wneyd  y  gwaith  y  dysgwylid 
iddo  ei  gyflawnu.  ond  gwrthodwyd  iddo  gan  y  brodyr,  gan  ti  fod 
wedi  poethi  yn  ormodol  ac  yn  llawn  chwys. 

gymmeriadau  puraf  y  pwlpud  yn  Nghymru,  yn  ei  gweith- 
garwch,  mae  ei  llwyddiant  wedi  bod  yn  dra  helaeth,  ac  y 
mae  mor  flodeuog  a  Ilewyrchus  heddyw  ag  erioed. 

Gwawr,  Aberaman,  hefyd  sydd  gangen  arall  o  hen  Eg- 
Iwys  Penypound.  Credaf  y  cawn  ddelweddiad  mor  gywir 
o  Price  yn  ei  gallder  ymarferol,  a'i  fedrusrwydd  digyífelyb 
i  gwrdd  ag  achosion  helbulus  yn  ei  gyssylltiad  a'i  berthynas 
ag  eglwys  Gwawr  ag  a  gawn  mewn  unrhyw  gyfeiriad  y  bu 
ynddo.  Bu  yr  eglwys  lion  yn  ei  dyddiau  boreuol  mewn 
trallodion  lu,  fe  ddichon  yn  herwydd  toriad  cynnarol  ei 
chyssyUtiad  â'r  fam-eglwys  Camsyniad  sydd  yn  cael  ei 
wneyd  yn  rhy  gyffredin  gan  gangenau  ydyw  hwn,  ac  y 
maent  yn  fynych  yn  gorfod  dyoddef  canlyniadau  chwerwon 
yn  ei  herwydd.  Dywed  gohebydd  yn  Seren  Cymru  am  lon- 
awr  y  4ydd,  1867,  pan  yn  ysgrifenu  ar  achlysur  jubih  dyled 
yr  eglwys  yn  Ngwawr,  fel  y  canlyn  : 

"  Mae  y  fíaith  fod  yr  eglwys  wedi  lalu  y  ddyled  oll  yn  achoso  syndod 
ac  yn  destyn  diolchgarwch  Mae  y  syndod  yn  fwy.gan  fod  yr  Eglwys 
yn  Gwawr,  Aberaman.  wedi  dyoddef  mwy  o  dywydd  garw,  ac  we  li 
cael  mwy  o  gam-chwareu  nâ  nemawr  eglwys  yn  Nghymru.  Vr  ydym 
ni  sydd  yn  ei  hadnabod  o  i  genedigaeth  hyd  yn  awr  ya  synu  mwy,  ac 
yn  diolch  1  Dduw  yn  fwy  difrifol  nag  a  wyr  neb  ond  yr  ychydig  frodyr 
da  sydd  wedi  bod  gyda  ni  ya  y  tywydd  chwerw  ag  y  bu  yr  eglwys  hon 
ynddo  " 

jNIewn  trefn  i  ddangos  yr  helbulon  y  cyfeiria  y  gohebydd 
hwn  atynt,  a  chan  eu  bod  yn  dwyn  perthynas  agos  â  Price, 
fel  un  yn  benaf  a  aeth  drwyddynt,  gosodwn  yma  frashnell- 
iad  o'i  hanes  fel  yr  adroddir  ef  gan  Price  yn  ei  Jtibili. 
Dywed  yn  debyg  i  hyn  :  - 

'•  Dechreuodd  Flglwys  Aberdar  lafurio  yn  Aberaman  yn  niwedd  y 
ílwyddyn  1S46.  Wedi  i  Arch  yr  Arglwydd  fod  yn  ymsymmud  o  dỳ  i 
dŷ  am  dymhor  hir,  ardrethwyd  ystafell  eang  yn  ymyl  y  '  King  William." 
yn  yr  hon  y  dygwyd  y  gwasanaeth  yn  mlaen  ar  y  Sabbothau  ac  yn  yr 
wythnos.  Vn  1S4S.  penderfynwyd  codi  capel  cyfaddas  i  sefyllfa  gyn- 
nyddol  y  lle.  Erbyn  Mehefìn,  1849,  yr  oedd  y  ddalysgrif  (/í'jí;')  wedi  ei 
chymmeryd  ar  adeiladu  ar  gael  ei  gychwyn.  Ar  y  Sul  o  flaen  y  Gym- 
manfa  y  flwyddyn  hono,  yn  ddisymmwth  gwnaeth  y  gangen  gais  at  y 
fam  eglwys  am  ei  chorffoli,  er  bod  yn  e.glwys  ar  ei  phen  ei  hun." 

Yn  groes  i  feddwl  aelodau  goreu  Aberdar,  ac  i  farn  a  theim- 
lad  Price,  caniatawyd  eu  cais,  ac  er  hyrwyddo  y  ftbrdd 
iddynt  gael  derbyniad  dioed  i'r  gynimanfa,  corffolwyd  hwy 
gan  Price,  yn  cael  ei  gynnorthwyo  gan  y  Parch.  B.  Evans, 
Hirwaun,  y  pryd  hwnw,  ar  y  nos  Lun  cyn  y  gymmanfa,  a 
gollyngwyd  121  o  aelodau  i'w  ffurfio.  Derbyniwyd  hi  i'r 
gymmanfa  yn  y  flwyddyn  1849. 

Yn  ddioedi  wedi  hyn,  rhoddasant  alwad  i  ddyn  drwg  o'r 
enw  David  Jones  (Dewi  Elfed)  i  ddyfod  i'w  bugeilio,  a 
chymmerwyd  arolygiaeth  y  capeí  yn  hollol  o  law  Eglwys 
Aberdar ;  ac  er  tori  y  cyssylhiad  yn  ddigon  llwyr,  tynwyd 
enwau  Price  a  John  Davies  o'r  ddalysgrif,  a  gosodwyd 
enwau  David  Jones  a  David  Richards  yn  eu  lle.  Gwnawd 
hyn  yn  ddiau  yn  fwriadol  gan  Dewi  Elfed  er  cyrhaedd  ei 
amcan  ystrywgar  o  fyned  â'r  capel  oddiwrth  y  Bedyddwyr. 
Codwyd  muriau  y  capel,  a  gosodwyd  tô  arno,  a  phwlpud 
ac  un  sedd  ynddo,  ac  awd  iddo  yn  y  cyflwr  anorphenedig 
hwnw  ;  ac  felly  y  bu  hyd  amser  dinystriad  yr  eglwys.  Nid 
hir  y  bu  y  dyn  hwn  cyn  dangos  ei  ddrygioni.  Yn  y 
flwyddyn  1850,  diarddelwyd  yr  eglwys  a'i  gweinidog  o'r 
Gymmanfa  yn  herwydd  cyfeihornadau  dinystriol  y  gwein- 
idog.  Ond  er  holl  ddrygioni  a  chyfeihornadau  Dewi, 
cafodd  rai  Bedyddwyr  i'w  bleidio,  a  chan  iddo  gael  ei 
gefnogi  gan  ychydig  deuluoedd  camsyniol,  bu  fel  cancr 
yn  difa  pob  rhinwedd  a  phob  yspryd  crefyddol  yn  yr  ardal, 
ac  yn  planu  chwyn  gwenwynllyd,  y  rhai  a  adawsant  eu 
heffeithiau  yn  Aberaman  am  flynyddau  amryw.  Wedi 
i'r  dyn  hwn  wneyd  a  allasai  i  ddifodi  achos  y  Bedyddwyr 
yn  y  lle,  aeth  ef  ei  hun — ac  amcanodd  fyned  â'r  capel  a'r 
eglwys  — drosodd  at  yr  haid  crefyddwyr  a  elwid  yn  y  gym- 
mydogaeth  yn  "  Seintiau  y  Dyddiau  Diweddaf."  Llwydd- 
odd,  trwy  ei  dwyll  yn  newid  y  lease,  i  fyned  â'r  capel,  a 
dylynwyd  ef  gan  rai  o'r  aelodau  ;  ac  felly,  llwyr  ddinystr- 
iwyd  yr  eglwys  yn  Aberaman,  ac  ni  achubwyd  o'r  drygfyd 
hwn  ond  ychydig  a  ddychwelasant  i  Aberdar.  Collwyd  y 
capel  i'r  eglwys  am  yn  agos  i  flwyddyn  ;  ond  cymmerwyd 
y  mater  mewn  llaw  gan  Price  a'i  eglwys  er  adennill  y 
capel  i'r  Bedyddwyr  o  grafangau  yr  yspeilwyr  oeddynt 
wedi  ei  drawsfediannu.  Cafwyd,  fel  y  gellid  dysgwyl,  bob 
gwrthwynebiad  gan  Dewi  a'i  blaid ;  ond  er  syndod  a 
gwarth  tragwyddol,  cafwyd  pob  gwrthwynebiad  gan 
ychydig  Fedyddwyr  oeddynt  â  Ilaw  yn  y  mater.  Perodd 
yr  achos  hwn  bryder  a  thrafferth  mawr  i  Price,  a  degau  o 

bunnau  o  gost  i'r  eglwys  yn  Nghalfaria,  Ond  er  pob 
gwrthwynebiad,  yn  Mrawdlys  Haf  1851,  adennillwyd  y 
capel  trwy  y  gyfraith,  a  chafwyd  ail-feddiant  o  hono  gan 
Uchel  Sirydd  Morganwg.  Ar  Tachwedd  y  4ydd,  1851, 
daeth  tua  dwy  fil  o  ddynion  at  eu  gilydd  i  weled  y  capel 
yn  cael  ei  adfeddiannu  gan  y  Bedyddwyr  ;  ond  yr  oedd  y 
dyn  drygionus,  David  Jones,  yn  nghyd  â  rhyw  apostol  gau, 
wedi  cioi  eu  hunain  o  fewn  y  capel,  a  chan  nad  oedd  hawl 
gan  y  Sirydd  i  dori  y  drws,  yr  oedd  yn  ymddangos  fod  y 
Seintiau  yn  debyg  o  gadw  y  capel,  er  fod  y  gyfraith  yn  eu 
herbyn.  Ond  nid  oedd  Price,  wedi  ymladd  ei  frwydr  hyd 
yn  hyn  yn  fuddugohaethus,  yn  myned  i  gael  ei  orchfygu 
gan  y  ddau  saint-gythraul  oeddynt  yn  oadw  gafael  yn  y 
capel. 

Clywsom  ef  yn  ei  fîynyddau  olaf  yn  adrodd  yr  helynt 
gyda  blas  a  hwyl,  a  cheisiwn  osod  yr  hanes  mor  agos  ger 
bron  ag  y  cawsom  ef  ganddo,  yn  cael  ei  attegu  gan  ereill 
oeddynt  yn  llygaid-dystion  o'r  cwbL  Yr  oedd  Dewi  a'r 
apostol  wedi  cloi  a  boUtio  drws  y  capel  gan  ei  osod 
mor  ddyogel  ag  oedd  yn  bossibL  Hefyd,  yr  oeddynt  wedi 
hoeho  yn  sicr  bob  un  o'r  ffenestri,  y  rhai  oeddynt  ychydig 
yn  anhawdd  eu  cyrhaedd  o'r  tu  allan.  Yr  oedd  y  bobí  yn 
aros  yn  ddysgwylgar  am  olygfa,  ac  yn  teimlo  i  raddau  yn 
gas  at  y  trawsfeddiannwyr  oeddynt  yn  y  demL  Dacw 
Price  yn  dyfod,  yn  wyllt  yr  olwg,  cerddai  yn  gyflym,  ed- 
rychai  yn  benderfynol,  ac  yr  oedd  pob  ysgogiad  o'i  eiddo  yn 
dweyd  capel  i'r  Bedyddwyr  ac  nid  i'r  Seintiau  oedd  Gwawr 
i  fod  yn  y  man.  Yn  nghanol  cynhyríìad  y  bobl  wele  ef  yn 
treio  y  drws,  ond  i  ddirn  pwrpas,  Ar  hyn,  y  mae  yn 
gwaeddi  mewn  modd  awdurdodol  ar  un  o'i  ddiaconiaid, 
Mr,  Philhp  John,  ac  ar  David  Grier,  saer,  yr  hwn  oedd  ag 
ychydig  offer  gweithio  yn  ei  logell  ar  y  pryd.  "Agorwch 
y  ffenestr  yma,  Grier,"  gwaeddai  yn  wyllt,  "  ac  af  i  fewn  at 
y  d  — haid."  Gwnawd  hyn  yn  ddioedi,  a  chynnorthwy- 
wyd  Price  i  fewn  trwy  y  ffenestr  gan  Philhp  John  a  Grier, 
a  chanlynasant  ef  ar  unwaith.  Yr  olygfa  gyntaf  gawsant 
oedd  gweled  Price  yn  cwrsio  ar  ol  Dewi  a'r  apostol  o  am- 
gylch  y  capeL  i  fyny  i'r  pwlpud  ac  i  lawr  drachefn,  ac  wedi 
myned  o  amgylch  ddwy  neu  dair  gwaith  daethant  i'r  ddalfa 
yn  y  lobby.  Cydiai  Price  ynddynt  gyda  gafaehad  cawr. 
Dywedodd  wrth  Grier  a  John  am  agor  y  drws,  yr  hyn  a 
wnaethant  drwy  gryn  drafferth.  Ar  hyn  troediwyd  yn 
llythyrenol  y  ddau  ddyhiryn  y   naill  ar  ol  y  llall  o'r  capel 

gan  Price,  nes  yr  oeddynt  yn  disgyn  yn  y  pellder  draw 
yn  nghanol  llongyfarchiadau  y  dorf  fawr  ag  oedd  yn 
llygad-dystion  o'r  weithred.  "  Dyna  i  chwi,  '  meddai, 
"  enghraifFt  bur  dda  o'r  hyn  yw  '  bwrw  allan  gythreuhaid  ' 
yn  y  bedwaredd  ganrif  ar  bymtheg."  Diangodd  y  ddau 
sant  am  eu  bywyd,  er  nad  oedd  yno  genfaint  o  foch  i  fyned 
iddynt.  Y  dydd  hwnw  gofalwyd  gosod  y  capel  yn  ddyogel 
mewn  ymddiriedolaeth  i'r  Bedyddwyr. 

Er  fod  y  capel  erbyn  hyn  wedi  ei  adfeddiannu  i'r  Bed- 
yddwyr  drwy  ymdrech  egniol  Price,  nid  oedd  yr  helynt  ar 
ben  etto.  Yr  oedd  Dewi  a'r  Seintiau  wedi  gosod  yr  achos 
yn  llaw  Mr.  Owen,  Cyfreithiwr,  Pontypwl,  yr  hwn  a  elwid 
yr  adeg  hono  '■'■the  worhmen'sfrieìid,"  oblegyd  efe  yn  gyffredin 
gai  ei  bennodi  i  ddadleu  achosion  y  dospaath  gweith- 
gar  ;  ac  yr  oedd  bob  amser  yn  bur  arwraidd  a  llwyddiannus 
yn  ei  frwydrau  drostynt.  Credai  y  Saint  fod  eu  hachos 
hwythau  yn  ddyogel  yn  ei  law ;  ond  nid  oeddynt  wedi 
cyfrif  gaUu  a  medr  cyfreithiol  y  gwr  bach  gwridgoch  a 
phengrych  oedd  yn  weinidog  yn  Mhenypound,  Aberdar. 
Yr  oedd  yr  achos  o  du  y  Bedyddwyr  wedi  ei  ymddiried  i 
Mr.  Frank  James,  Merthyr,  gan  Price.  Ymgeisiodd  cyf- 
reithiwr  y  Saint  gael  gan  Price  dalu  treuhau  oedd  ddyledus 
iddo,  ond  methodd,  a  gorfu  i  Dewi  Elfed  eu  rhoddi  iddo  y 
y  dydd  y  bwriwyd  ef  ahan  o'r  capeL  Ar  ol  hyn  gwysiwyd  y 
Dr.  gan  Dewi  Elfed,  drwy  ei  gyfreithiwr  Owen,  am  assault,  a 
gofynai  iawn  am  y  niwed  oedd  wedi  ei  dderbyn  drwy  y 
troediad.  Anfonodd  y  Dr.  yn  ol  ato,  a  dywedodd  fod 
perffaith  roesaw  iddo  fyned  yn  mlaen  a'r  case,  y  buasai  yn 
ei  gyfarfod  ef  a  Dewi  Elfed  yn  y  llys,  ond  ei  fod  yn  hys- 
pysu  mai  y  peth  cyntaf  fynai  yn  ei  erlyniad  oedd  dynoethi 
Dewi  yn  y  Uys  er  gweled  y  fan  oedd  wedi  derbyn  y  niwed 
a'i  archwiho  yn  llwyr,  er  gweled  faint  o  niwed  oedd  wedi 
ei  dderbyn.  Rhoddodd  hyn  derfyn  ar  y  cwbl,  ac  ni  chlyw- 
odd  Price  ddim  mwyach  am  dano. 

Wedi  i  Price  a'i  eglwys  yn  Aberdar  ad-feddiannu  y  capel 
i'r  Bedyddwyr,  ail-agorwyd  ef  ganddynt  yn  ddioed.  Ám 
hyn  edrydd  Price  yn  ei  ỳubili. 

•' Y  dydd  Sul  canlynol,  Tachwedd,  1851,  ail  agorwyd  y  capel  gan 
Eglwys  Calfaria  ac  Eglwys  y  Cwmbacb,  a  gosodwyd  yr  achos  o  dan 
nawdd  y  Parcb.  J.  D.  Williams  ac  Eglwys  y  Cwmbach.  Fel  yna  ter- 
fynodd  y  frwydr  hon.  Ond  arosodd  effeithiau  cythreuleiddiwch  David 
Jones,  a  cbamsyniad  ffol  a  pbengamrwydd  rhai  Bedyddwyr  yn  fawr  ar 

Aberaman,  ac  yn  wir  nid  yw  yr  effeithiau    %ve  li   Ilwyr  ym  i  lael  hyd  y 
dydd  hwn." 

Ond  er  cymmaint  oedd  y  stormydJ  a'r  helbalan  yr  aeth 
yr  eglwys  hon  drwyddynt,  caf odd  ei  bandithio  à  dynion  da 
yn  weinidogion  arni,  megys  y  Parchedigion  \V.  Jones,  yn 
awr  Pliiladelphia,  Abertawe ;  T.  Nicholas ;  Morgan 
Philhps  ;  yn  nghyd  a  i  gweinidog  da  a  gweithgar  presenol 
y  Parch.  T.  Davies. 

Bu  Price  yn  llafurus  a  diwyd  iawn  yn  dechreu  achos 
Seisnig  yn  Aberdar.  Yr  oedd  ganddo  lygad  craft  i  weled 
angenion  y  gymmydogaeth,  a  gallu  arbenig  i  ddarparu  ar 
eu  cyfer,  yn  neillduol  yn  ei  gylch  a"i  gyssylltiadau  crefydd- 
oL  Dechreuodd  efe  yr  eglwys  lion,  fel  y  gwneir  yn  gyíf- 
redin  wrth  gychwyn  achosion  newyddion,  trwy  fyned  à'r 
cyfarfodydd  o  d\'  i  d\'.  Cyflogodd  ystafell  fawr  berthynol 
i'r  Horse  and  Groom  am  dymhor  byr  ;  yna,  cafodd  un  mwy 
cyfleus  yn  ymyl  y  Black  Lion.  Bu  y  frawdohaeth  yno 
hyd  symmudiad  yr  eglwys  Gymreig  i  Gapel  Calfaria,  pryd 
y  rhoddwyd  yr  hen  gapel  i'r  Saeson,  a  chorffblwyd  hwynt 
yn  eglwys  reolaidd  gan  Price  ar  y  i^fed  o  Chwefror,  1852. 
Dewiswyd  y  Parch.  James  Cooper  yn  weinidog  ;  ond  ni  fu 
ei  arosiad  yn  hir  yn  Aberdar,  er  ei  fod  yn  ddyn  rhagorol, 
ac  yn  weinidog  da.  Yn  mhen  tair  blynedd  wedi  corftbliad 
cyntaf  yr  eglwys,  diflanodd  yn  llwyr,  a  chauwyd  y  capel  i 
fyny  yn  mis  Mawrth,  1855.  -^^  Y  dydd  Sabboth,  Mai  y 
i^eg,  yn  yr  un  flwyddyn,  agorwyd  y  capel  drachefn  gan 
Price,  yn  cael  ei  gynnorthwyo  gan  Mr.  Edward  Gilbert 
Price  i  ofalu  am  yr  Ysgol,  Mr.  W'iIIiam  Davies  i  ofalu  am 
y  canu,  a  Mr.  John  Lewis  i  ofalu  am  y  ddiaconiaeth. 
"  Dyma  y  cwbl,''  adroddai  Price,  "  oedd  genym  i  ymddy- 
bynu  arnynt  i  ddechreu  yr  achos  newydd."  Ónd  ymdrech- 
odd  Price  yn  egniol  gyda'r  brodyr  da  hyn,  a  chynnyddodd 
yr  achos  yn  raddol.  Yn  y  flwyddyn  1856,  gollyngwyd  81 
o  aelodau  Calfaria  er  ffurho  eglwys  yma  etto,  yr  hon  a 
gorffolwyd  yn  rheolaidd,  ac  a  dderbyniwyd  i'r  Gymmanfa 
y  flwyddyn  hono,  Tynwyd  yr  hen  gapel  i  lawr,  ac  adeil- 
adwyd  un  newydd  a  hardd  yn  yr  un  man  â'r  hen  dy. 
Agorwyd  ef  Mawrth  yr  8fed,  1857,  g^vasanaethwyd  ar  yr 
achlysur  gan  y  Parch.  G.  P.  Evans,  York  Place,  Abertawe, 
(gweler  Gwron  Mawrth  14,  1857).  Bu  yr  eglwys,  fel  cangen 
o  Galfaria,  dan  arolygiaeth  a  gofal  Price  hyd  sefydliad  Mr. 
James   Owen,  yn   awr  o   Mount   Pleasant,  Abertawe,  yn 

weinidog  arni  yn  y  flwyddyn  1860,  a  fu  yn  llwyddiannus  i 
godi  achos  llewyrchus  yn  y  He. 

Bron  yn  yr  un  adeg  codai   yr  eglwysi  yn   Methel,   Aber- 
nant,  a'r  Ynyslwyd  ;  ac  arferai  y  Dr.  yr  un  diwydrwydd  ac 
egni  gyda  hwynt  ag  a  ddangosasai  gyda  r  cangenau  ereilL 
Mynychai    pobl    Abernant    y    cyfarfodydd    crefyddol    yn 
Nghalfaria,  oddigerth  yr  Ysgol  Sul  a'r  cyfarfodydd  gweddio, 
y  rhai  a  gynnelid,  fel  y  dywedir,  ar  hyd  y  tai   yn  eu  cym- 
mydogaeth.      Ceisiai   Price  drefnu   y   cyfarfodydd   yn    y 
cangenau  i  beidio  bod  ar  yr   un  nosweithiau,  ac  felly,  yn 
gyffredin,    yr   oedd   yn   gallu  bod    yn  bresenol    ynddynt. 
Nodweddid  ef  yn  neillduol  gan  ffyddlondeb  a  chyssondeb 
yn  ei  fynychiadau  i'r  cyfarfodydd  wythnosol  yn  y  cangen- 
au,  ac  yr  oedd  dylanwad  mawr  gan  ei   bresenoldeb  ar  yr 
aelodau  gan  y  gwelent  ei  fod  yn  teimlo  y  fath  ddyddordeb 
ynddynt.     Yr  oedd  hyn  yn  effeithio  yn  ddaionus  hefyd  ar 
y  cymmydogion   a'r  gwrandawyr,  gan  ei  fod  yn  eu  tynu 
i'r  cyfarfodydd  hyn.     Yn  gweled  fod  yr  achos  yn   llwyddo 
yn  gyflym  yn   Abernant,    penderfynwyd    yn    y    flwyddyn 
1856   adeiladu   ysgoldy  eang  yno,  yr  hyn  a  wnawd  yn  ddi- 
oedi ;  oblegyd  cawn  ei  fod  yn  cael  ei  agor  ar  y  25ain  o 
lonawr,  1857,  a  phregethwyd  ynddo  am   y  waith   gyntaf 
gan  Dr.  Price  ar  nos  Sul,  y  dyddiad  crybwylledig.     I  gyf- 
arfod  y  ddyled  drom  o  ;^374  i2s.   oedd  yn  awr  ar  Bethel, 
mabwysiadodd  y  Dr.  gynllun  rhagorol,  yr  hwn  a  wnaeth  y 
baich  yn  hawdd  i'w  ddwyn  gan  y  bobl.     Sefydlodd  yn  yr 
eglwys  yr  hyn  a  alwai  yn  "  Gymdeithas  Ceiniog  yr  Wyth- 
nos."     Cyfranai  pob  aelod  ei  geiniog  bob  wythnos,  ac  felly 
cyd-ddygent   y   baich  yn  ogoneddus.     Yn    fuan,    aeth  yr 
ysgoldy  yn  rhy  fychan,  felly  rhaid  oedd  codi  capel  newydd 
yn  Ilawer  eangach  :  ac  ar  yr  aofed  o  Fai,  1862,  fel  y  cawn 
hanes,  gosodwyd  y  garreg  sylfaen,  neu  goffadwriaethol,  gan 
Mrs.  Hosgood,  Rose  Cottage,  Abernant.     Rhoddwyd  an- 
erchiad  pwrpasol  ar  yr  achlysur  gan  y  Dr.,  yn  cael  ei  gyn- 
northwyo  gan  y  Parchn.  W.  WiIIiams,  Mountain  Ash  ;  W. 
Harris,  Heolyfelin  ;  Dr.  John  Emlyn  Jones,   Caerdydd  ;  a 
T.  E.  James,  Glynnedd,  yr  hwn  a  wnaeth  gân   odidog  ar 
*'  Bethel  fach  yn  myn'd  yn  Bethel  fawr."     Bu  y  Dr.   drwy 
y  blynyddau   yn   dra  charedig  i  eglwys   Bethel  ;  teimlai 
ddyddordeb  neillduol  yn  newisiad  y  gweinidogion  fuont  yn 
g^veinidogaethu   arni   o   bryd   i   bryd.     Cawn  ei  fod  wedi 
traddodi  amry w  ddarlithiau  yn  rhad  i'r  eglwys  hon  er  dileu 
ei  dyledion.     Bu  yn  enwog  yn   ei  weithgarwch   a'i  ffydd- 

londeb  yn  gyssylltiedig  â  hi,  yn  neillduol  tra  fu  dan  ei  ofal 
neillduol  ef  ac  ar  adegau  y  byddai  heb  weinidog.  Da 
genym  nodi  er  lleied  a  gwaned  oedd  Bethel,  pan  broffwyd- 
ai  y  caredig  frawd  T.  ab  leuan  am  dani,  ei  bod  bellach 
wedi  dyfod  yn  Bethel  fawr  dan  weinidogaeth  Iwyddiannus 
ei  gweinidog  presenol  y  Parch.  John  Mills,  yr  hwn  hefyd 
sydd  yn  aelod  gwreiddiol  o  Bethel. 

Derbyniodd  yr  Ynyslwyd  yr  un  gofal  a  charedigrwydd 
gan  y  Dr.  a'r  fam-eglwys  yn  Nghalfaria  ag  a  wnaeth  Aber- 
nant,  ond  yn  unig  ei  fod  wedi  pregethu  yn  amlach  yn 
Methel  nag  a  wnaeth  yn  yr  Ynyslwyd.  Y  tro  cyntaf  y 
cawn  iddo  bregethu  yn  yr  Ynyslwyd,  yn  ol  ei  ddyddiadur, 
yw  ar  y  sgain  o  Ragfyr,  1858.  Ei  destyn  oedd  Esay  Hv. 
I — 4,  "  Helaetha  le  dy  babell."  Traddododd  araeth  yn  y 
gyfeillach  y  noson  hono  hefyd  ar  "  Ddiwedd  y  flwyddyn  ;'' 
ond  tebyg  ei  fod  wedi  pregethu  yno  yn  flaenorol  :  fodd 
bynag,  cawn  ei  hanes  yn  rhoddi  anerchiadau  yn  yr  Ysgol 
Sabbothol  yno  cyn  hyn.  Cymmerodd  y  Dr.  lawer  iawn  o 
ddyddordeb  gydag  adeiladu  yr  ysgoldy  a'r  ty  annedd  yn  y 
flwyddyn  1858,  y  rhai  oeddynt  yn  werth  ^^254  17S.  8c. ;  ac 
yn  y  flwyddyn  1862  adeiladwyd  y  capel  eang  a  phrydferth 
presenol,  yr  holl  waith  yn  cael  ei  arolygu  gan  y  Dr.  ei  hun. 
Agorwyd  ef  yn  gyhoeddus  ar  y  dyddiau  Mercher  ac  lau,  y 
4ydd  a'r  ^ed  o  Chwefror,  1863.  Ond  yr  oedd  Price  wedi 
pregethu  ynddo  y  nos  Sul  blaenorol.  "  Hollgynghor  Duw" 
oedd  y  pwnc,  ac  wedi  y  bregeth  bedyddiodd  saith  o  gred- 
inwyr  profí"esedig  yn  y  fedyddfa  newydd.  Y  cyntaf  o'r 
saith  oedd  Mr.  David  Davies,  yr  hwn  oedd  wedi  treulio 
dros  bymtheg  mlynedd  ar  hugain  yn  aelod  gyda  y  Meth- 
odistiaid.  Hyd  yma  yr  oedd  yr  eglwys  yn  aros  yn  gangen 
dan  nawdd  a  gofal  y  fam-eglwys,  ac  wedi  ei  hymadawiad 
bu  yn  llwyddiannus  iawn  dan  ofal  gweinidogaethol  y  Parch. 
Thomas  John,  yn  awr  o  Ffynnonhenry.  Olynwyd  ef  gan 
y  Parch.  R.  E.  WilHams  (Twrfab),  y  gweinidog  presenol, 
ac  y  mae  yr  eglwys  yn  parhau  yn  Hewyrchus  a  blodeuog 
dan  ei  weinidogaeth. 

Yr  oedd  golwg  fawr  gan  y  Dr.  ar  y  Gadlys,  y  gangen 
olaf  a  godwyd  gan  Calfaria.  Arferai  Price,  pan  yn  siarad 
yn  gyhoeddus  am  hanes  yr  eglwysi  Bedyddiedig  yn  y 
dyffiryn  (a  gwnai  hyny  yn  aml  yn  ei  flynyddau  olaf),  ei 
galw  yn  gyw  gwaelod  y  nyth.  Sefydlwyd  Ysgol  Sul  yn  y 
Gadlys  yn  y  flwyddyn  1858.  CynnaHwyd  yr  ysgol  gyntaf 
yn  nhj'  Dan  James,  yr  hwn  a  fu  yn  Hafurus  iawn  ynddi,  ac 


PEN.  X.]  Y  Dr.  a  cliangenanCalfaria.  115 

yn  ddiacon  fFyddlon  a  gweithgar  yn  yr  eglwys  am  flynydd- 
au,  ond  gwnaeth  longddrylliad  yn  y  ffydd  a  chafwyd  colled 
enfawr  ar  ei  ol.  Cawn  a  ganlyn  ar  goflyfr  y  Gadlys  am  yr 
Ysgol  Sul : — "  Rhif  yr  ysgol  gyntaf  oedd  113,  o  ba  rai  yr 
oedd  39  yn  aelodau.  Yr  oedd  Dr.  Price,  ein  hanwyl  wein- 
idog,  yn  bresenol,  a'i  holl  enaid  yn  y  gorchwyl  o  sefydlu 
achos  yn  y  Ue."  Wedi  bod  yn  ymdreiglo  o  dy  i  dy  â'r 
ysgol  am  rai  misoedd,  penderfynwyd  ar  godi  ysgoldy,  Ym- 
gymmerodd  Price,  yn  ol  ei  barodrwydd  arferol,  at  sicrhau 
tir,  a  chafodd  addewid  am  lecyn  cyfleus  gan  Mr.  Thomas 
Wayne  ar  ystâd  y  Gadlys,  ond  pan  ar  fedr  tynu  allan  y 
cytundeb,  trodd  allan  na  eUid  ei  gael,  am  fod  lease  y  cwmni 
yn  gwahardd  rhoddi  tir  i  adeiladu  capelau  i'r  Ymneillduwyr 
arno,  ond  cyn  gynted  ag  y  cafodd  Price  y  nacâd,  dywedodd 
yn  ei  ddull  meistrolgar  a  phenderfynol,  "  Land  for  building 
my  chapel  I  will  get  ere  I  sleep  to-night,"  ac  felly  y  bu : 
aeth  yn  uniongyrchol  at  foneddwr  o  gyfaiU  iddo,  sef  J.  L. 
Roberts,  Ysw.,  meddyg,  Gadlys  Uchaf,  ac  wedi  gosod  ei 
gais  o  flaen  Dr.  Roberts,  llwyddodd  yn  y  man.  Cafodd 
ddewis  ei  le,  a  phenderfynodd  ar  y  darn  y  saif  Capel  y 
Gadlys  arno  yn  bresenol.  Awd  yn  mlaen  â'r  gwaith  0 
adeiladu  yn  ddioed,  ac  nid  hir  y  bu  yr  ysgoldy  a'r  annedd- 
dai  perthynol  iddo  cyn  bod  yn  barod.  Cynnaliwyd  yr  ysgol 
gyntaf  yn  y  Ue  newydd  Chwefror  y  6ed,  1859.  Cynnyddodd 
yr  ysgol  yn  gyflym,  ac  mewn  ychydig  amser  rhifai  180  0 
ysgolheigion,  56  o'r  cyfryw  oeddynt  yn  aelodau  o'r  fam- 
eglwys  yn  Nghalfaria.  Yn  gweled  fod  yn  y  Gadlys  lawer 
iawn  o  bobl  ieuainc,  bywiog,  ac  yn  meddu  ar  hoffder  i  ganu 
ac  adrodd,  cyfansoddodd  y  Dr.  bwnc,  fel  y  dywed  ysgrif- 
enydd  y  Gadlys  yn  ei  gronicHad  o  hanes  boreuol  yr  eglwys, 
"  at  wasanaeth  yr  ysgol  hon  ;  y  testyn  oedd  '  Yr  Efengyl 
a'i  llwyddiant.'  Yr  oedd  i  fod  wedi  ei  ddysgu  ganddynt 
erbyn  dechreu  1860.  Yr  elw  oddiwrtho  i  fyned  at  genad- 
aeth  China."  Cynnyddodd  yr  ysgol  a'r  eglwys  hon  yn 
gyflym,  fel  yr  oedd  yn  189  o  aelodau  pan  yn  cael  ei  derbyn 
yn  aelod  o'r  gymmanfa  yn  Nowlais  yn  Mehefin,  1865.  Yn 
y  flwyddyn  hono  yr  agorwyd  y  capel.  Rhoddwyd  y  contrad 
o'i  adeiladu  allan  i  Mr.  Thomas  Roberts  dydd  Llun,  Mai 
yr  8fed,  1864,  am  y  swm  o  ^òjs-  Yn  ei  fynegiad  o  hanes 
cyfarfodydd  agoriadol  y  Gadlys  yn  Seren  Cymru  am  Mehefin 
y  3oain,  1865,  dywed.  y  gohebydd, 

"  Mae  yn  deilwng  o  sylw  mai  hwn  yw  y  seithfed  capel  ag  y  mae  Eg- 
Iwys  Calfaria  wedi  ei  godi  er  sefydliad  y  Dr.  Price  yn  weinidog  yn 

Aberdar,  yn  agos  i  20  mlynedd  yn  ol ;  a  hon  yw  y  chwechfed  eglwys  a 
gorífolwyd  o  aelodau  yn  cael  eu  gollwng  yn  rheolaidd  ac  yn  gariadlawa 
o  Eglwys  Calfaria,  yn  ystod  y  blynyddau  diweddaf.  Ac  y  mae  pob  ua 
o'r  eglwysi  hyn  yn  alluog  i,  ac  yn  cynnal  gweinidogion  eu  hunain.  A 
bydd  yn  dda  gan  ein  cyfeiUion  wybod  fod  y  fam-eglwys  yn  para  ya 
gryf  ac  iachus,  ac  yn  cynnal  ei  gweinidog  ei  hun  mewn  cysur  ac  an- 
rhydedd.  Mae  yn  ffaith  deilwng  o  sylw  fod  pob  un  o'r  eglwysi  hya 
wedi  ymadael  â'r  fam-eglwys  mewn  heddwch,  cariad,  a  brawdgarwch. 
Nid  oes  cymmaint  â  gair  croes  wedi  bod  rhwng  y  gweinidog  a'r  fara- 
eglwys  o'r  naill  du,  a'r  eglwysi  newydd  o'r  tu  arall.  Mae  perffaith  un- 
oliaeth  a  brawdgarwch  wedi  ac  yn  parhau  i  lywodraethu  pawb  o  honom 
o'r  henaf  hyd  yr  ieuengaf." 

Bedyddiodd  y  Dr.  am  y  waith  gyntaf  yn  nosparth  y 
Gadlys  prydnawn  dydd  Sul,  EbriU  y  ^ed,  1863,  a  rhoddodd 
y  cymundeb  cyntaf  yn  y  Gadlys  nos  Sul,  lonawr  24,  1864. 
Nos  Sul  cymundeb,  Mai  yr  aiain,  1865,  yn  yr  hwn  yr  oedd 
y  Dr.  yn  bresenol,  rhoddwyd  galwad  unfrydol  i'r  doniol 
bregethwr,  Mr.  D.  Davies  (Dewi  Dyfan),  myfyriwr  o  Bont- 
ypwl ;  cyílwynwyd  hi  iddo  ar  y  a^ain.  Derbyniodd  hi 
gyda  boddlonrwydd.  Rhoddodd  Price  y  cymundeb  am  y 
tro  olaf  yn  y  Gadlys  fel  eglwys  dan  ei  ofal  nos  Sul,  Rhagfyr 
y  24ain,  1865.  Ymsefydlodd  Dewi  Dyfan  yma,  a  chynnal- 
iwyd  cyfarfodydd  ei  urddiad  ar  y  dyddiau  Sul  a  Llun, 
lonawr  y  i^eg  a'r  i^fed,  1866.  Bu  yn  dra  Uwyddiannus 
hyd  ei  ymadawiad  i  Aberteifì  yn  1875.  Olynwyd  ef  gan  y 
gweinidog  presenol,  y  Parch.  B.  Evans,  gynt  o  Dy  Ddewi, 
yr  hwn,  yn  ngwyneb  llawer  o  anfanteision  achoswyd  trwy 
Iwyr  attaliad  gweithfeydd  haiarn  ac  alcan  y  Gadlys,  sydd 
wedi  cael  ífafr  yn  ngolwg  Duw  a  dynion. 

Dengys  y  nodion  geir  yn  nghofnodlyfr  y  Gadlys  am  1865 
fawr  ofal  Dr.  Price  am  yr  eglwys  hon.  Mae  y  manyhon 
am  ei  fynychiadau  a'i  ymrwymiadau  i'r  eglwys  yn  ystod  y 
ílwyddyn  yn  rhy  luosog  i'w  croniclo  yn  llawn  yma.  Ceir 
ef  yn  pregethu  ar  foreu  neu  nos  Sul  yn  fynych,  yn  tori  bara 
bob  mis,  yn  yr  Ysgol  Sul  yn  aml,  yn  lled  gysson  yn  y 
cyrddau  gweddío  a'r  cyfeillachau,  ac  hefyd  yn  bedyddio  â 
threfnu  amgylchiadau  allanol  yr  eglwys. 

Credwn  fod  y  brashneUiad  ydym  wedi  ei  dynu  o  gyssyllt- 
iad  Price  â  changenau  ei  eghvys  yn  ddigon  i  ddangos  ei 
weithgarwch  difefl,  ei  egnion  parhaol,  ei  benderfyniad  di- 
ysgog,  ei  ofal  diflin,  ei  serch  ymlynol,  a'i  fawredd  dihafal. 
HofFa  yr  hen  bobl  siarad  yn  fynych  am  yr  amser  hwnw,  a 

chredant  nad  oedd  tebyg  y  Dr.  i'w  gael  i  weithio  a  chodi 
eglwysi  newyddion.  Dywedodd  un  o  honynt  wrthyf  yn 
ddiweddar,  "  Gellwch  ddweyd  yn  dda  am  y  Dr,,  poorfellow, 
ac  wedi  i  chwi  ddweyd  neu  ysgrifenu  eich  goreu  am  dano, 
bydd  ei  waith  yn  llawer  mwy  wed'yn.  Ni  fedr  neb  ddweyd 
gormod  am  dano  yn  ei  berthynas  â  Bedyddwyr  Aberdar." 
Yr  ydym  o'r  un  farn  â'r  hen  frawd  hwnw,  oblegyd  y  mae 
codi  cynnifer  o  ysgoldai  a  chapelau  newyddion  mewn 
tymhor  mor  fyr  yn  golygu  gwaith  a  llafur  anarferol,  heblaw 
fod  ganddo  amryfath  ddyledswyddau  pwysig  ereill  yn  galw 
am  ei  amser  a'i  wasanaeth ;  ac  er  fod  ganddo  gynnorthwy- 
wyr  effeithiol  yn  ei  ddiaconiaid  gweithgar  a  brodyr  da  ereiU 
oeddynt  yn  aelodau  yn  y  cangenau  hyn,  mynai  Price  gyda 
phobpeth  i'r  baich  trymaf  bwyso  ar  ei  ysgwyddau  ei  hun  ; 
ac  felly  yma. 

Yn  ei  Drem,  fel  y  crybwyllasom  yn  barod,  noda  y  Dr. 
allan  21  o'r  eghvysi  ydynt  wedi  hanu  o  Galfaria.  Fel  hyn 
yr  ysgrifena :  — 

"  EGLWYSI    A    GODWYD    GAN    EGLWYS    CALFARL\. 

"  Yr  wj'f  am  osod  yr  eglwysi  hyn  i  lawr  yn  ddaearyddol,  yn  hytrach 
nag  yn  ol  eu  hoedran  : — Pontbrenllwyd  ;  Ramoth,  Hirwaen  ;  Bethel, 
Glynnedd ;  Heolyfelin,  Resolfen,  Llwydcoed,  Gadlys ,  Tabernacl, 
Merthyr  Tydlìl ;  Carmel  (Seisnig)  ;  Bethel,  Abernant ;  Gwawr,  Aber- 
aman ;  Bethania,  Cwmbach;  Aberaman  (Seisnig) ;  Cwmaman;  Aber 
cwmboye  ;  Rhos,  Mountain  Ash  ;  Nazareth,  Ferndale;  Penrhiwceibr  ; 
Penrhiwceibr  (Seisnig)." 

Ond  gwehr  nad  yw  y  rhai  hyn  yn  gangenau  uniongyrchol 
O  Galfaria.  Mae  rhai  o  honynt  yn  blant  y  plant  :  maent 
yn  ŵyrion,  os  nad  gorẃyrion,  rai  o  honynt.  Felly,  nid 
ateba  lawer  o  ddyben  i  ni  eu  dylyn  yn  fanwl,  ac  ni  wnawn 
amgen  nodi  eu  bod  wedi  cael  llawer  o  syhv  a  chynnorthwy 
ymarferol  y  Dr.  mewn  gwahanol  amgylchiadau  o  bryd  i'w 
gilydd. 

Bellach,  yr  ydym  yn  cael  yr  achos  Bedyddiedig  wedi 
lledu  ei  esgyll  drwy  yr  holl  ddyffryn,  ac  y  mae  y  gwaith  o 
adeiladu  capelau,  &c.,  ar  ben.  Fel  hyn  y  dywed  gohebydd 
yn  ei  adroddiad  o  gyfarfodydd  ordeiniad  Dewi  Dyfan  yn 
Seren  Cymru  am  lonawr  y  26ain,  1866  :  — 

"  Mae  Dr.  Price  mewn/;ir,  yn  methu  yn  deg  a  gwybod  b'le  y  ca  le  i 
godi  capel  etto.     Mae  wedi  codi  capeli  yn  mhob  man  ag  oedd  galw  am 

danynt,  ac  os  na  wna  rhywle  newydd  agor  yn  fuan,  bydd  yn  sicr  o 
fyned  allan  tua'r  Iwerddon  neu  rywle,  oblegyd  helaethu  terfynau 
teyrnas  Emanuel  yw  ei  fwyd  a'i  ddiod.  Mae  wedi  Uanw  dyffryn  Aber' 
dar  ag  egwyddorion  y  Bedyddwyr ;  ac  y  mae  fel  tad  parchus  a  thyner 
yn  nghanol  yr  eglwysi  sydd  wedi  myned  allan  o'i  eglwys,  a'u  gweinid- 
ogion." 

Nid  anmhriodol,  credwn,  fyddai  i  ni  yn  awr  edrych  yn  fyr 
ar  y  modd  hwylus  y  gweithia  yr  eglwysi  hyn,  a  dyferu  gair 
am  eu  teimladau  tuag  at  y  Dr.  fel  eu  tad  mewn  ystyr,  neu 
fel  yr  ystyrid  ef  yn  gyffredin,  tywysog  y  Bedyddwyr  yn  y 
cwm.  Cawn  weled  hyn  yn  ngoleuni  yr  undebau  gwahanol 
berthynent  i  eglwysi  ac  ÝsgoHon  Sul  Dyffryn  Aberdar. 


PENNOD  XI. 

GOLWG    GYFFREDINOL    AR    FEDYDDWYR    ABERDAR    A    PRICE. 

Golwg  gyffredinol  ay  Fedyddwyy  Aherdar  —  Meddylgarwch  a 
charedigruydd  Price  yn  ennill  iddo  barch — Undeb  Ysgolion — • 
Cymmanfaoedd  Ysgolion — T.  ab  leuan  yn  canu — Eisteddfodau 
Blynyddol  yr  Undeb — Price  yn  haul  a  bywyd  y  cylch — Y 
cangenau  a'y  bedydd — Dirmygu  y  bedydd  ar  bedyddiwr — ■ 
Chwedlau  am  Price  wrth  fedyddio — Egwyddorion  y  Bedyddwyr 
yn  ddyogelyn  ei  law — Ei  ddefnyddioldeb  cyffredinol — Cydweithio 
yn  hwylus  aifrodyr — Ei  barch  atynt — Cael  ei  barchu  ganddynt. 

BRON  yn  yr  adeg  yr  ymsefydlodd  y  cangenau  di- 
weddaf  yn  eglwysi  annybynol,  yr  oedd  Price  yn  ei 
ogoniant.  Bu  nior  llygadgraff,  meddylgar,  a  charedig 
gyda  phob  symmudiad  o'i  eiddo,  fel  yr  oedd,  nid  yn  unig 
wedi  enniU  sylw,  ond  edmygedd  cyffredinol  yr  eglwysi,  y 
rhai  oeddynt  yn  cyflym  godi  i  sefyllfaoedd  uchel  a  dylan- 
wad  mawr.  Yn  ymwybodol  o  lafuriadau  Price,  edrychent 
arno  gyda  pharch  a  mawrhad  anarferol— braidd  nad 
addolent  ef  drwy  y  dyffryn  ;  ac  nid  yn  unig  yn  mhhth  y 
Bedyddwyr  y  ffynai  y  teimlad  da  hwn,  eithr  hefyd  yn 
mhhth  yr  hoU  enwadau  crefyddol  ereill.  Wedi  ennill  y 
teimladau  hyn,  ymdrechai  Price  eu  cadw,  a  llwyddodd  i 
raddau  pell  am  flynyddau  meithion.  Bu  ffurfiad  yr  Undeb 
Ysgohon  yn  gynnorthwyol  iawn  i  hyn,  oblegyd  cedwid  yr 
eglwysi  yn  agos  at  eu  gilydd,  a'r  Ysgohon  Sabbothol  gyd- 
a'u  gilydd  yn  bur  effeithiol  drwyddo.  Er  fod  yr  eglwysi 
ar  wahan  ac  yn  annybynol,  etto  byddent  fel  un  gynnull- 
eidfa  pan  g~wrddent  â'u  gilydd,  a  chymmerai  hyny  le  yn 
aml  am  flynyddau,  yn  neiUduol  yn  nghylchran  y  dref. 
Wrth  edrych  dros  yr  hen  newyddiaduron,  megys  y  Gwron 
a'r  Gweithiwr  (papyrau  a  gyhoeddid  yn  Aberdar  gan  Mr.  J. 
T.  Jones,  ac  a  olygid  gan  y  Dr.  yn  eu  blynyddau  olaf) ; 
Seren  Cymru,  yn  nghyd  â  chylchgronau  cofnodol  yr 
enwad,  cawn  hanesion  mynych  am  gyfarfodydd  undebol 
Ysgohon  y  Bedyddwyr  yn  Aberdar,  a'r  Dr.  yn  cael  ei  gyd- 
nabod  yn  brif  yspryd  symmudol,  yn  arweinydd,  ac  yn 
Uywydd  y  cyfryw  braidd  yn  ddieithriad. 

Yn  y  Bedyddiwr  am  Ragfyr,  1854,  cawn  hanes  cymmanfa 
fìynyddol  gyntaf  Ysgolion  Sabbothol  y  Bedyddwyr  yn 
Mhlwyf  Aberdar  a'r  cymmydogaethau.  Yr  oedd  yn  perthyn 
i'r  undeb  cynnuUeidfaol  hwn,  yr  adeg  hono,  saith  o  ysgolion, 
sef  Pontbrenllwyd,  Hirwaun,  HeolyfeUn,  Aberdar,  y  Cymry, 
etto  y  Saeson,  Aberaman,  a'r  Cwmbach.  Cyfarfuant  â'u 
gilydd  y  waith  hon  yn  Heolyfehn  ar  yr  lèeg  o  Ragfyr, 
1854,  ^^  anrhegwyd  y  plant  â  thê  am  eu  ffyddlondeb  gyd- 
a'r  Ysgol  SabbothoL  Canwyd  ac  adroddwyd  amryw 
ddarnau  yn  ystod  y  tê,  a  chafwyd  anerchiadau  gan  Mr. 
WilHams,  Cwmbach,  a  Price,  ac  edrydd  y  gohebydd  fel 
hyn  am  danynt  : — "  Yn  ganlynol  i  hyn,  cafwyd  araeth 
hoUol  bwrpasol  i'r  amgylchiad  gan  Mr.  Wilhams,  Cwm- 
bach,  ac  yn  olaf,  areithiodd  Mr.  Price,  Aberdar,  nes  oedd 
ein  calon  yn  gwresogi  ynom,  a'r  oH  o  honom  mewn  hwyl  a 
theimlad  cysurus." 

Yn  y  flwyddyn  ddylynol,  yr  oedd  Ysgol  Mountain  Ash 
wedi  ymuno  â'r  undeb,  ac  ar  eu  gwyl  flynyddol,  cawsant 
eu  hanrhegu  â  thê  gan  Thomas  Joseph,  Ysw.,  a'i  briod 
hawddgar,  ar  drum  Mynydd  yr  Ysguborwen.  Cawsant 
wledd  foddhaol,  a  threuhasant  ddiwrnod  dedwydd  yn 
nghyd.  Darllenwyd  cerdd-anerchiad  i  Ysgohon  Aberdar 
gan  T.  ab  leuan  ar  yr  achlysur,  yr  hon  a  gyhoeddwyd  yn 
y  Bedyddiwr  am  Hydref,  1855,  dau  bennill  o  honi  a  ddy- 
fynwn  yma  :  — 

"  Penpound,  Aberdar.  a'r  Saeson  yn  canlyn, 
Cwmbach,  Aberaman,  Mountain  Àsh,  Heolyfelin, 
A  Hirwaun  a'r  Bootbren  sy  n  cydgwrdd  yr  awrhon, 
A  Joseph  a'i  briod  yn  lloni  eich  caion  : 
Rhowch  iddynt  y  parch  sydd  'nawr  yn  ddyledus, 
Am  iddynt  ddarparu  i  ch  gwneyd  mor  gysurus. 

"  Hir  oes  i'r  boneddwr  a'i  hardd  foneddiges, 

A'u  plant  bach  serchiadol,  dymunaf  yn  gynhes  ; 

Boed  gwenau  Rh^gluniaeth  a  gras  yn  eu  noddi 

Ac  iddynt  wledd  fythol  fry,  fry,  gydar  lesu  ; 

Hyn  hefyd  ddymunaf  i  chwithau,  ysgolion, 

Cael  cydgwrdd  â  Joseph  yn  ngwlad  Mynydd  Seion." 

Ymunodd  ysgohon  High  Street  (Merthyr)  a  Throedyrhiw 
ag  ysgohon  Aberdar  y  tro  hwn  :  ond  yr  oedd  y  bardd  wedi 
cyfansoddi  ei  gân  cyn  eu  gweled  yn  dyfod.  Parhaodd  yr 
Undeb  hwn  am  flynyddau  meithion.  Cyflwynwyd  y 
merched  ieuengaf, — Bethel,  Ynyslwyd,  a'r  Gadlys,  i'r  cylch 

anrhydeddus  gan  Father  Price,  a  chyfranogasant  yn  helaeth 
o'r  un  yspryd  undebol  â'r  fam-eglwys  a'r  chwiorydd  hynaf. 
Dan  nawdd  yr  Undeb  anwyl  hwn  cyfarfyddai  nifer  o  ysgol- 
ìon  yn  chwarterol  yn  nghyd  i  gynnal  cyfarfodydd  adrodd 
a  chanu.  Rhoddwn  yma  yn  enghreifftiol  adroddiad  byr 
am  un  o'r  cyfryw  a  ymddangosodd  yn  Seren  Cymrii  am 
Ragfyr  8,  1871.  Gelwid  ef  gan  y  gohebydd  yn  "  Gwrdd 
Modrwyog,"  a  chynnahwyd  ef  yn  Nghalfaria  Tachwedd 
28,  1871. 

"  Yr  oedd  yno  bump  o  Ysgolion  Sabbothol  wedi  cyfarfod  mewn 
modrwy  undeb  a  chariad.  Dyna  gwrdd  !  Yr  oedd  Ysgol  Calfaria 
yno  yn  serchog  a  lluosog ;  Ysgol  y  Gadlys  fel  llu  banerog;  Ysgol 
Bethel  fel  byddin  Duw  ;  Ysgol  Ynyslwyd  fel  duwies  addysg,  a'i  thorf 
ysgolheigion  ;  ac  Ysgol  Carmel  fel  teulu  nefol.  Tafîai  angel  heddwch 
fodrwy  cariad  am  danynt,  gan  eu  gwneyd  fel  un  am  awr  a  hanner  o 
gwrdd.  Cafwyd  adroddiadau,  areithiau,  barddoniaethau,  a  cherddor- 
iaeth  o'r  fath  oreu.  Yr  oedd  y  capel  yn  gysurus  o  lawn,  a  phawb  yn 
teimlo  dyddordeb  yn  ngweithrediadau  y  cyfarfod.  Bydd  cyfarfod 
arall  etto  yn  mhen  rhyw  dri  mis  yn  yr  Ynyslwyd,  a  gobeithio  y  bydd 
cystal  a'r  diweddaf.  Frodyr,  dewch  i'r  rhengau.  Codwch  arf  yn 
erbyn  brenin  y  nos.     Boed  pawb  yn  perthyn  i  gatrodau  yr  Ysgol  Sul." 

Hefyd,  cynneUd  eisteddfodau  blynyddol  o  fri  ac  enw  gan- 
ddynt  :  torid  allan  waith  i  bob  dosparth  o'r  bobl  ieuainc, 
— yn  draethodwyr,  beirdd,  adroddwyr,  a  chantorion,  a 
cheid  cystadleuaethau  tỳn  a  phwysig.  A  ganlyn  ydynt 
rai  o  ddosranau  y  testynau  gwahanol, — traethodau,  bardd- 
oniaeth,  ieithyddiaeth,  grammadegiaeth,  daearyddiaeth, 
darllenyddiaeth,  cerddoriaeth,  &c. 

Yn  y  Gwron  a'r  Gweithiwr  ceir  mynegiadau  helaeth  o'u 
gweithrediadau,  y  rhai  a  ddangosant  fod  bywyd  helaeth  yn 
meddiannu  eglwysi  ac  ysgohon  y  Bedyddwyr  yn  y  dyffryn 
yn  y  cyfnodau  hyny.  Troai  yr  oU  o  amgylch  Price,  yr  hwn 
oedd  fel  haul  mawr  yn  nghyssawd  Bedyddiedig  y  cylch ; 
taflai  fywyd  i'r  holl  gorff,  a  chadwai  wres  cariad  a  brawd- 
garwch  yn  yr  hoU  gyfansoddiad.  Ni  fyddai  yr  yspryd  unol 
a  nodwn  yn  fwy  amlwg  un  amser  na  phan  y  byddai  yr 
ordinhad  o  fedydd  yn  cael  ei  gweinyddu.  Troai  y  fam- 
eglwys  a'i  phlant,  yn  neiUduol  y  tair  ieuengaf,  allan  yn 
dorf  gariadus  yr  adeg  hon,  ac  arweinid  hwy  gan  Price  i 
lan  yr  afon  pan  fuasai  yn  bedyddio  allan,  neu  cyfarfyddent 

yn  nghyd  yn  y  capel  os  mai  yno  y  gweinyddid  yr  ordinhad. 
I  ddangos  hyn  yn  llawnach,  dyfynwn  etto  o  goflyfr  y  Gad- 
lys,  a  chawn  gipdrem  ar  bethau  fel  yr  oeddynt  pan  oedd  y 
gangen  dan  ofal  Price  : — 

"  Heblaw  hyny  (meddai  yr  ysgrifenydd),  yr  oedd  yn  arferiad  gan 
y  pedair  ysgol  i  gyfarfod  â'u  gilydd  pan  y  byddai  Dr.  Price  yn  gweÌD. 
yddu  yr  ordinhad  o  fedydd  yr  Arglwydd.  Prydnawn  dydd  Sul,  Hydref 
y  7fed,  1860,  aethom  gyda'n  giiydd  i'r  lan  tua  Bethel,  Abernant,  i  weled 
Mr.  Price  yn  bedyddio  pedwar  ar  broífes  o'u  ffydd  yn  y  Gwaredwr. 
Hwn  oedd  y  tro  cyntaf  yn  Bethel.*  Drachefn,  Sul,  Mai  y  sed,  1861, 
aethpwyd  i  fyny  gyda'n  gilydd  i  Bethel,  pryd  y  bedyddiwyd  deg  gan 
Mr.  Price.  Dydd  Sul,  lonawr  y  ^ed,  1862,  gweinyddwyd  yr  ordinhad 
0  fedydd  am  y  waith  gyntaf  yn  Nosbarth  y  Gadlys  ar  Gomin  Hirwain, 
pryd  yr  ymgyfarfyddodd  y  pedair  ysgol  i  weled  y  Dr.  yn  bedyddio 
pedwar  o  bersonau.  Pregethodd  Mr.  Price  ar  y  rhan  olaf  o'r  26  adnod, 
yn  y  xii.  bennod  o  Exodus,  '  Pa  wasanaeth  yw  hwn  genych  ?'  Pryd- 
nawn  dydd  Sul,  Ebrill  ^ed,  1863,  cyfarfyddodd  yr  ysgolion  o  flaen  yr 
ysgoldy  mewn  trefn  i  fyned  i  weled  pump  o'r  Gadlys  yn  ufuddhau  i 
fedydd,  a  weinyddid  gan  Mr.  Price  yn  afon  Cynon,  ger  hen  Brewery 
Trecynon.  Aethpwyd  i  fyny  dan  ganu,  ac  yr  oedd  yr  olygfa  yn  hardd 
iawn.  Dyma  y  tro  cyntaf  i'r  ordinhad  gael  ei  gweinyddu  yn  yr  afon 
uchod  gan  Ddosbarth  y  Gadlys." 

Rhydd  y  fFeithiau  uchod  i  ni  olwg  gHr  ar  y  modd  y 
byddai  Price  yn  arfer  ac  yn  hyfforddi  y  cangenau  ac  yn  eu 
cadw  mewn  cyssyUtiad  parchus  â'r  fam-eglwys  o  hyd. 
Parhaodd  yr  undeb  agos  ac  anwyl  hwn  yn  hir  wedi  i'r  eg- 
Iwysi  fyned  dan  ofal  gweinidogaethol  ereill.  Byddai  yn 
olygfa  gyffredin  iawn  flynyddau  yn  ol,  pan  oedd  y  Dr.  yn 
ei  ogoniant,  i  weled  y  pedair  ysgol,  drwy  ragdrefniant,  ya 
troi  allan  ar  brydnawn  Sul  i  gwrdd  â'u  gilydd  yn  nghanol 
y  dref,  ac  yna  ymdeithio  dan  ganu  i  un  o'r  capelau  i  gynnal 
cyfarfodydd  adroddiadol,  a  byddai  y  Dr,  yn  eu  pHth  fel 
brenin,  yn  cael  sylw  a  pharch  pawb,  ac  yn  yr  adeg  hono 
yr  oedd  ei  air  braidd  yn  ddeddf  yn  mhob  peth.  Bu  adeg 
yn  hanes   y   Bedyddwyr   yn   Aberdar    pryd   yr   edrychid 

*  "  Yr  oedd  Dr.  Price,"  adrodda  y  Parch.  J.  W.  Moore  (Darfab)  yn 
ei  Draethawd  ar  Hanes  Eglwys  Bethel,  Abernant,  "  wedi  cael  y  fraint  o 
fedyddio  llawer  o  ymgeiswyr  am  fedydd  o'r  gangen  hon  yn  afon  Cynon, 
gerllaw  y  Trap  [yn  flaenorol  i'r  uchod].  Bedyddiodd  hefyd  amryw  yn 
y  nant  uwchlaw  yr  ysgoldy,  mewn  man  cytìeus  a  wnaethpwyd  at  y 
pwrpas  trwy  garedigrwydd  Mr.  Fothergill." 

arnynt  yn  ddirmygedig,  ac  y  diystyrid  hwy  yn  fawr,  yn  neiU- 
duol  pan  fedyddient  yn  yr  afon.  Dirmygid  llawer  ar  Price 
pari  yn  bedyddio,  ond  yr  oedd  digon  o'r  arwr  ynddo  i  wrth- 
sefylì  pob  ymcsodiad,  ac  i  allu  ymddwyn  tuag  at  lawer 
wawdient  yr  ordinhad  gyda  dystawrwydd  dirmygol,  tra  ar 
brydiau  ereill  rhoddai  ergydion  trymion  i'r  gwrthwyneb- 
wyr,  a  boddlonai  hyn  y  Bedyddwyr  yn  fawr  ;  ac,  yn  wir, 
yr  oedd  llawer  o'r  gelynion  yn  edmygu  ei  wroldeb,  ac  yn 
mwynhau  ei  ddonioldeb  a'i  ffraeth-atebion  i  lawer,  er  fod 
rhai  o  honynt  weithiau  yn  gwrs  ac  yn  myned  yn  mhell. 
Yr  oedd  dirgelwch  mawr  mewn  myned  a'r  pedair  ysgol 
dan  ganu  at  lan  yr  afon.  Yr  oedd  hyn  yn  gwneyd  y 
bedydd  yn  boblogaidd,  yn  tynu  torfeydd  mawrion  i  weled, 
a  chlywed  lleferydd  dystaw,  etto  effeithiol,  ybedydd  Crist- 
ionogol  a'r  bedyddiedigion,  yn  gystal  a'r  anerchiadau 
grymus  geid  gan  Price,  a  brodyr  da  ereill  a'i  cynnorthwy- 
ent  yn  achlysurol.  Hefyd,  yr  oedd  hyn  yn  dylanwadu  yn 
dda  ar  y  Bedyddwyr  eu  hunain,  gan  eu  bod  yn  uno  eu 
nerth  a'u  dylanwad  ar  adegau  o'r  fath  i  ddal  allan  eg%vydd- 
orion  gwahaniaethol  y  Bedyddwyr  o  flaen  y  byd,  ac  i 
roddi  tystiolaeth  eglur  a  digamsyniol  o  blaid  y  "  gwirion- 
edd  fel  y  mae  yn  yr  lesu."  Fel  y  nodwn,  cafodd  Price 
lawer  o'i  boeni  pan  yn  yr  afon  yn  bedyddio,  ond  ni  thyciai 
dim,  beth  bynag  a  wneid  iddo.  Yr  oedd  gan  fedydd  a 
Bedyddwyr  amddiffynydd  cadarn  ynddo. 

Y  mae  Uawer  o  ystoriau  doniol  yn  cael  eu  hadrodd  am 
Price  yn  gyssylltiedig  â'r  bedyddio  yn  afon  Cynon  a  man- 
au  ereill,  y  rhai  sydd,  yn  wir,  yn  dra  nodweddiadol  o  hono. 
Yr  oedd,  un  tro,  yn  bedyddio  yn  afon  Cynon,  yn  ymyl  y 
Bont  Haiarn,  ac  yr  oedd,  fel  arferol,  dyrfa  aruthrol  wedi 
dyfod  yn  nghyd,  ac  yn  eu  pHth  lawer  o  wawdwyr.  Y  tro 
hwn,  yr  oedd  dau  Sais-fasnachwr  cyfrifol  yn  y  dref  yn 
siarad  yn  uchel  â'u  gilydd  er  aflonyddu  ar  Price.  Edrychai 
yntau  arnynt  yn  awr  ac  eilwaith,  ac  äi  yn  mlaen  â'i  an- 
erchiad  ;  ond  o'r  diwedd,  symmudodd  gam  neu  ddau  yn 
mlaen  i  wynebau  yr  aflonyddwyr,  a  dywedodd  gydag 
awdurdod,  "  I  thought  it  was  the  devil  or  some  English- 
men  !"  Gosododd  hyn  glo  ar  eu  geneuau,  a  chafodd  Price 
lonydd  am  y  tro  hwnw. 

Dro  arall,  yr  oedd  yn  bedyddio  yn  yr  un  lle,  ac  yn 
mhUth  y  dyrfa  enfawr  oedd  wedi  dyfod  i'r  bedydd,  yr 
oedd  llawer  o  dirgloddwyr  (ìiawies) — y  rhai  oeddynt  yn 
lluosog  yn  Aberdar  yr  adeg  hono,  yn  gwneyd  y  cledrffyrdd 

newyddion — wedi  dyfod  i  weled  y  bedydd.  Taflent  dy- 
weirch  i'r  dwfr  er  aflonyddu  y  bedyddiwr,  a  phan  "  aeth  i 
waered  i'r  dwfr,"  taflasant  gì  neu  ddau  i  fewn  i'r  afon. 
Edrychodd  y  Dr.  arnynt  -cyfeiriodd  ei  fys  atynt,  a  dy- 
wedodd  yn  Saesneg,  "  Dacw  nhw  !  Saeson  ydynt.  Mae 
mwy  o  synwyr  yn  mhenau  cefîylau  Cymru  nag  sydd  yn 
mhenau  y  Saeson  !"  Profodd  hyn  yn  effeithiol  i'r  gweilch, 
a  rhoddwyd  llonyddwch  i'r  Bedyddiwr  gyflawni  ei  waith 
pwysig  ac  anrhydeddus. 

Únwaith,  pan  yn  bedyddio  yn  ymyl  Pont  Haiarn  Tre- 
cynon,  cododd  rhyw  fachgenyn  yn  ei  erbyn,  ac  aflonyddai 
yn  fawr  arno.  Pan  oedd  Price  ar  fedr  myned  ato,  gwaedd- 
odd  un  o'i  ddiaconiaid  (yr  hen  frawd  da,  Wilham  Davies), 
allan,  "  Mr.  Price,  peidiwch  gwneyd  sylw  o  hwna  !  Under 
value,  under  value  /"  "  O'r  goreu,  WiÌIiam,"  atebai  y  Dr., 
"  gwnaf  eich  cynghor.  Gwyddoch  chwi  i"r  eithaf  faint  yw 
gwerth  taclau  o'r  fath."  Bu  "  under  value  "  yn  cael  ei 
arferyd  yn  gyíFredin  am  hir  amser  wedi  hyny  yn  y  gym- 
mydogaeth. 

Yr  oedd  dau  aelod  cyfrifol  gyda  r  Annybynwyr,  dro 
arall,  wedi  dyfod  i  weled  y  bedydd,  a  safent  yn  ymyl  yr 
afon.  Pan  oedd  Price  yn  arwain  brawd  i'r  dwfr  i'w  fed- 
yddio,  clywodd  un  o'r  Annybynwyr  yn  dweyd  wrth  y  llall, 
"  Edrych  ar  y  diawl  yn  arwain  y  diawl  hwna  i'r  dw'r." 
Cododd  Price  ei  olwg  ato,  a  dywedodd,  "  Ai  y  diawl  ddy- 
wedodd  wrthyt  ti,  y  diawl,  fy  mod  yn  arwain  y  diawl  i'r 
dw'r  ?  Dylasai  fod  cywilydd  ar  dy  wyneb."  Trodd  y 
ddau  Annybynwr  ymaith  dan  gwmmwl  o  warth  a  chywil- 
ydd,  a  chrechwenai  y  dyrfa  gyda  boddlonrwydd  am  wrol- 
deb  Price  yn  ngwyneb  y  fath  ddirmyg  ar  un  oedd  yn  rhoi 
ufudd-dod  i  orchymynion  Crist, 

Yr  oedd  yr  enwad  a'r  egwyddorion  Bedyddiedig  yn  bur 
ddyogel  yn  Ilaw  Price,  a  theimlai  Bedyddwyr  y  dyffryn 
hyny,  ac  felly,  ymddiriedent  lawer  iawn  iddo,  a  meddylient 
bob  amser  yn  uchel  am  dano. 

Yr  oedd  Price  yn  bur  flaenllaw  gyda  phob  achos  pwysig 
ddaliai  berthynas  â'r  enwad  yn  y  cwm.  Anfoddlonai  yn 
fawr  i'r  brodyr  gadwent  draw  mewn  taro,  fel  y  dywedir. 
Yr  oedd  efe  bob  amser  yn  nghanol  y  fflam,  os  byddai  tân 
yn  bod,  Os  chwythai  storom  heibio  unrhyw  eglwys  yn  y 
dyftryn,  byddai  efe  yn  ei  dannedd,  mewn  trefn,  os  gallai 
mewn  unrhyw  fodd,  ddyogelu  yr  achos,  a  chadw  y  "defaid 
rhag   y   bleiddiaid."      Gwelai  berygl  o  draw.     Yr  oedd  ei 

rybuddion  yn  brydlon,  a'i  gynghorion  yn  bwrpasol  a  dy- 
Ogel.  Bu  yn  gyfarwyddwr  cywir  a  diwyro  i'r  holl  eglwysi 
drwy  y  dyffryn  mewn  achosion  o  gyfyngder  a  thrallod.  Yr 
oedd  hefyd  yn  ddiarebol  am  ei  gyssondeb  gyda  phob  peth, 
ac  yn  enwog  am  ei  brydlondeb  yn  ei  holl  gyflawniadau. 
Mewn  cyfarfodydd  mawrion,  cyrddau  misol,  neu  bwyllgor- 
au,  nid  oedd  byth  eisieu  aros  i'r  Dr.  Byddai  efe  yn  ei  le 
yn  brydlon,  ac  yn  barod  i  waith.  Rhoddai  ei  bresenoldeb 
yn  mhob  man  foddlonrwydd  cyffredinol  i  bawb  a'i  had- 
waenent. 

Cydlafuriodd  y  Dr.  yn  llwyddiannus  â'i  frodyr  yn  y 
weinidogaeth  drwy  y  dyffryn.  Bu  efe  fel  tad  tyner  i'r 
gweinidogion  ieuainc,  ac  yn  gyfaill  a  brawd  caredig  ac 
anwyl  i'r  rhai  hynaf.  Cydweithiodd  yn  dda  â'r  diweddar 
anwyl  frawd,  yr  Hybarch  Ddoctor  B.  Evans,  Castellnedd, 
pan  oedd  efe  yn  gweinidogaethu  yn  Hirwaen  ac  Heoly- 
fehn.  Buont  mewn  llawer  brwydr  galed  gyda'u  gilydd 
dros  yr  achos  goreu,  a  dahent  ati  fel  y  dur  hyd  fuddugol- 
iaeth  bob  tro.  Ffynodd  a  pharhaodd  y  teimladau  goreu 
rhyngddo  ef  a'r  awenydd  athryhthgar,  y  Parch.  W.  Wil- 
liams  (Gwrhir),  Mountain  Ash,  ac  er  fod  Mr.  Wilhams  yn 
hynach  nâ'r  Dr.,  etto  talai  warogaeth  bob  amser  iddo,  yn 
herwydd  ei  allu  dihafal  a'i  ddefnyddioldeb  cyffredinol. 
Cafodd  y  galluog  gerddor  a'r  doniol  bregethwr,  y  Parch.  W. 
Harris,  Heolyfehn,  ef  yn  gyfaill  cywir  a  charedig,  a  chyd- 
weithient  bob  amser  yn  hwylus  gyda  phob  mudiad  o  bwys 
yn  y  dref  a'r  gymmydogaeth.  Teimlai  ddyddordeb  neiil- 
duol  yn  ngweinidogion  yr  hoU  eglwysi,  a  chymmerai  hwy 
yn  anwyl  i'w  fynwes.  Galwai  yn  achlysurol  i'w  gweled  er 
gwybod  eu  helynt  ac  ansawdd  yr  eglwysi  dan  eu  gofal. 
Derbyniai  y  brodyr  yn  siriol  a  charedig  pan  alwent  i'w 
weled  yn  ei  gartref  ei  hun  yn  Rose  Cottage.  Dyfyrai 
hwynt  â'i  chwedleuon  doniol,  a  chyfnerthai  hwynt  â'i 
gynghorion  dwys  ac  a'i  gyfarwyddiadau  buddioL  Yr  oedd 
yn  rhy  fawr  ac  uchel  i  neb  deimlo  yn  eiddigeddus  wrtho ; 
ac  yr  oedd  wedi  enniU  y  fath  safleoedd  a  dylanwad  yn 
mhob  cylch  biaidd  fel  nad  oedd  neb  a  ewyllysiai  ymgys- 
tadlu  ag  ef.  Fehy  bu  fyw  hyd  ei  fedd  yn  heddychol  â'i 
frodyr,  a  theimlent  yn  ddieithriad  y  parch  dyfnaf  ato.  Bu 
ei  syrthiad  yn  angeu  yn  golled  gyffredinol  i  achos  y  Bed- 
yddwyr  yn  nyffryn  poblog  Aberdar,  ac  yn  achos  o  alar 
mawr  i'w  frodyr  yn  y  weinidogaeth. 

SYRTHIA  rhai  dynion  i  gylchoedd  cymharol  fychain  a 
dibwys,  ac  arosant  ynddynt  drwy  oes  hirfaith,  heb 
deimlo  dim  anesmwythder  na  gwasgfa.  Erys  y  lleoedd  yn 
agos  yr  un  fath  mewn  ffurf  a  maintioH,  ac  arosant  hwythau 
yn  agos  yr  un  modd  :  nid  oes  tyfìant  ac  ymeangiad  yn  eu 
hanes.  Nid  un  felly  oedd  Price,  fel  yr  awgrymasom  yn 
flaenorol, — aeth  Aberhonddu  yn  rhy  fechan  i'rllanc  ieuanc 
o  blwyf  Llanamlwch,  ac  ni  wnelai  ei  dro  lai  nâ  myned 
i'r  Brif  Ddinas.  Ymsefydlodd  yn  ddyn  ieuanc  yn  nyffryn 
prydferth  Aberdar,  yr  hwn  a  gynnyddai,  fel  y  nodasom, 
gyda'r  cyflymdra  mwyaf :  ond  yr  oedd  elfenau  tyfiant  a 
biaenfynediant  yn  gryfion  yn  Pricehefyd.  Tyfai  Aberdar  yn 
gyfiym,  ond  Price  yn  gyflymach  :  cynnyddodd  Aberdar  yn 
fawr,  ond  aeth  Thomas  Price  yn  fwy.  Yr  oedd  efe  fel  y 
bachgenyn  gwledig  iach,  yn  tyfu  allan  yn  fuan  o'i  ddillad, 
ac  felly,  yn  galw  am  wisg  arall  eangach.  Felly  Price, 
tyfai  allan  dros  gyffìniau  lleol  Aberdar,  yn  gymdeithasol, 
gwleidyddol,  a  chrefyddol. 

Yr  oedd  Sir  Forganwg  yn  ymagor,  ac  yn  cyflym  gyn- 
nyddu  bron  yn  y  cyfnod  y  daeth  y  Dr.  i  Aberdar  ;  felly,  yr 
oedd  yr  enwad  Bedyddiedig  yn  naturiol  yn  cynnyddu,  ac 

yn  fuan  iawn,  daeth  y  Gymmanfa  yn  y  Sir,  a'r  cyfun- 
deb  yn  y  Dywysogaeth  yn  fawr  a  phwysig.  Er  fod  bech- 
gyn  cryfion  yn  weinidogion  a  lleygwyr  ar  y  maes  gan  yr 
enwad  yr  adeg  hono,  ac  am  yspaid  maith  ei  fywyd,  megys 
y  Parch.  Thomas  Davies,  Merthyr  (yn  awr  Dr.  Davies, 
Llywydd  parchus  Coleg  Hwlffordd) ;  Dr.  J.  Emlyn  Jones  ; 
Dr.  B.  Evans,  Castellnedd  ;  y  Parch.  N.  Thomas,  Caer- 
dydd  ;  Lleurwg,  E.  Evans,  Caersalem,  Dowlais;  Cornehus 
Griffiths,  Seion,  Merthyr,  gynt,  Bryste  yn  bresenol ;  Ma- 
thetes,  Rufus  Wilhams,  Ystrad  ;  Rowlands,  Cwmafon,  yn 
awr  Dr.  Rowlands,  LlaneUi ;  Dr.  Roberts,  Pontypridd  ; 
Harris,  Heolyfehn ;  R.  H.  Jones,  Abertawe ;  Thomas 
Joseph,  Ysw.,  Blaenycwm  ;  Mri.  PhilUp  John,  Aberdar  ; 
Thomas  Edwards,  Mountain  Ash ;  Thomas  Richards 
(Gwynoj,  Mountain  Ash  ;  David  Davies,  Merthyr,  a  llu 
ereill  ellid  nodi ;  etto,  nid  hir  y  bu  Price  cyn  tynu  sylw  ac 
ymweithio  i'r  rhengau  blaenaf  mewn  gallu  a  defnyddioldeb 
ymarferol  a  chyftredinol,  a  chadwodd  ei  boblogrwydd  yn 
îew  hyd  y  diwedd.  Yr  oedd  ei  wybodaeth  eang  a  chyff'- 
redinol  yn  ei  gymmeradwyo  i  sylw  fel  un  cyfaddas  i  wneyd 
gwaith  yn  yr  enwad  a  thros  yr  achos.  Yr  oedd  ei  fywiog- 
rwydd,  ei  yni,  a'i  benderfynolrwydd  yn  elfenau  a  edmygid 
yn  fawr,  ac  o'u  herwydd  cai  ffafr  yn  ngolwg  dynion 
goreu  a  blaenaf  yr  enwad  yn  Nghymru.  Ethohd  ef  bob 
amser  ar  bwyllgorau  pwysig,  a  rhoddid  iddo  yn  gyffredin 
drymwaith  i'w  wneyd,  a  cheid  ef  bob  amser  yn  ewyU- 
ysgar  a  pharod  i'w  roesawu  a'i  gyflawnu.  Yr  oedd  efe  yn 
ngwir  ystyr  y  gair  yn  un  o'r  business  inen  goreu  feddai  yr 
enwad.  Dywedai  Thos.  Joseph,  Ysw.,  Gwydr  Gardens, 
Abertawe,  wrthym  un  tro  am  dano  fel  hyn  : — "  Yr  oedd 
Dr.  Price  yn  naturiol  yn  business  inan  rhagorol.  Gwelai  a 
gwnelai  beth  cyhyd  ag  y  byddai  ereiU  yn  meddwl  am  dano." 
Yr  oedd  hyny,  yn  nghyd  â  phethau  ereiU,  yn  rhoddi  iddo 
fîaenoriaeth  ar  lawer  o  frodyr  da  a  gwir  deilwng.  GaUwn 
nodi  yn  fyr  rai  pethau,  ni  a  gredwn,  a  brofasant  yn  dra 
manteisiol  iddo  yn  ei  berthynas  â'r  enwad  yn  y  sir,  ac  yn 
gyffredinol  drwy  y  Dywysogaeth,     Yn — 

I.  Ei  sefyllfa  fydol. — Y  mae  hyn,  fel  y  nodasom  o'r  blaen, 
wedi  bod  yn  fanteisiol  iawn  i  lawer  o  frodyr,  ac  ni  fu  ei 
gyfoeth  yn  anfanteisiol  i  Price :  eithr  i'r  gwrthwyneb. 
EnniUai  lawer  am  ei  wasanaeth  amryfal,  ac  yr  oedd  yn 
derbyn  royalty  blynyddol  am  dir  oedd  wedi  ei  gael  gan  ei 
anwyl  briod.      Dywedir  iddo  fod   unwaith  yn  werth  o'r 

pedair  i"r  pum  mil  o  bunnau,  ac  yr  oedd  hyn  yn  gynnorth- 
wyol  iddo  ennill  safle  yn  yr  enwad. 

2.  Yr  oedd  ei  wyhodaeth  gyfreithiol  eang,  hefyd,  yn  ei  gyf- 
addasu  yn  fawr  i  lanw  cylchoedd  pwysig  yn  yr  enwad,  ac 
i  wneyd  gwaith  mawr  drosto.  Nid  oedd  o  fewn  cylch  Cym- 
manfa  y  Bedyddwyr  yn  Morganwg,  ac  eithrio  cyfreithwyr 
proffesedig,  well  cyfreithiwr  nâ'r  Dr.,  fel  y  cawn  o  bossibl 
fantais  i  ddangos  etto  yn  nes  yn  mlaen. 

3.  Yr  oedd  yn  aíí'diirdod  av  drefnusrwydd  a  dysgyhlaeth  eg- 
Iwysig. — Rhoddodd  brofion  digonol  o  hyn  yn  ei  swydd  fel 
golygydd.  Cyfeirid  ato  ofyniadau  parhaus  ar  faterion 
eglwysig  pwysig,  y  rhai  a  atebid  ganddc  yn  gysson  yn  ei 
fwrdd  golygyddol.  Heblaw  y  rhai  hyny  a  gyfeirid  ato  i'r 
newddiaduron,  derbyniai  gannoedd  o  lythyrau  cyfrinachol 
bob  blwyddyn  ar  faterion  o'r  un  natur,  y  rhai  a  gaent  ei 
sylw  manylaf.  Hefyd,  y  mae  o  fewn  cylch  ein  gwybodaeth 
bersonol  ni  fod  ugeiniau  o  ddiaconiaid  ac  aelodau  cyfrifol 
mewn  eglwysi,  ac  yn  wir  lawer  iawn  o  weinidogion  perth- 
ynol  i'r  gwahanol  enwadau,  yn  galw  gydag  ef  yn  aml  i  ym- 
gynghori  ag  ef  ar  wahanol  faterion  pwysig  perthynol  i'w 
heglwysi ;  ac  yn  gyíîredin  caent  ei  gyfarwyddiadau  oll  yn 
gywir  ac  yn  profi  yn  effeithiol. 

4.  Ei  gyflyindra  i  weled  ffyrdd  hoddhaol  i  syinmiid  rhtiystrau, 
ac  i  grmmodi  pleidiau  gwrthwynehol  a'u  gilydd. —  Yn  aml  iawn, 
mewn  pwyllgorau  a  chynnadleddau,  codai  i  fyny  bwyntiau 
anhawdd  i'w  penderfynu;  ond  yn  fynych  yn  nghanol  y 
caddug  tywyll,  a'r  brwd-ddadleu,  nes  braidd  y  byddai  pawb 
wedi  myned  yn  ben-ben,  gwehd  Price  yn  codi  ar  ei  draed, 
gyda'r  bywiogrwydd  a'r  awdurdod  mwyaf,  a  byddai  pawb 
braidd  yn  glust  a  llygad  i  gyd  yn  dal  ar  ei  eiriau.  Gwelai 
y  ífordd  yn  ghr  o'r  dyryswch,  ac  arweiniai  ar  hyd  llwybr 
dyogel  ac  esmwyth  gyda'r  rhwyddineb  mwyaf.  Yr  oedd 
yn  conference  man  heb  ei  ail.  Arferai  yn  awr  ac  eilwaith 
eiriau  doniol,  weithiau  yn  íìinio  ar  y  cwrs,  etto  bob  amser 
yn  effeithiol  i  ddatgan  ei  feddwl  ac  i  egluro  ei  bwyntiau  ; 
ac  os  byddai  achosion  yn  dwyn  perthynas  â  chyfraith,  yn 
gyfîredin  adroddai  adranau  y  gyfraith  yn  gyssylltiedig  â 
hwynt,  a  rhoddai  y  chaỳter  and  vcrse  am  danynt. 

5.  Ei  yspryd  antnriaethus. — Yr  oedd  yn  hynod  am  hyn. 
Yn  mlaen  yr  elai  er  pob  perygl,  ac  yn  fynych  troai  trwy 
ei  wroldeb  a'i  yspryd  penderfynol  lawer  o  feini  trymion 
oddiar  íFordd  cerbyd  yr  achos,  a  llawenychid  yn  gyffredinol 
yn  ei  Iwyddiant.     Pennodid  ef  braidd  yn  ddieithriad  ar 


PEN.  xn.]  Y  Dr.  a  Bedyddi^'yr y  Sir,  &c.  129 

bwyllgorau  adeiladu  ysgoldai  a  chapeli  ;  oblegyd  yr  oedd 
yn  nodedig  ani  ei  wybodaeth  o  barthed  i  ddalysgrifau 
(leases),  gweithredoedd  capelau,  yn  nghyd  ag  ammod- 
rwymau  (contraûsj,  ac  mewn  achosion  o'r  natur  hyn  yr 
oedd  yn  hynod  ymarferoL  Nid  yn  hawdd  yr  ehd  heibio 
iddo.  Hefyd,  arweiniai  mewn  achosion  cyfreithiol  pan 
fuasai  rhai  o'r  fath  yn  codi.  Yr  oedd  ei  gynghor  bob  amser 
yn  ddoeth  a  phwrpasol,  a  gelhd  gweithredu  yn  ddyogel  yn 
ol  ei  gyfarwyddiadau.  Cafwyd  prawíìon  pur  eglur  o  hyn 
yn  erlyniad  Gravel  gynt  a  Chymmanfa  Morganwg.  Y 
prif  symmudydd  yn  yr  achos  amddiffynol  oedd  Price,  a  bu 
o  gynnorthwy  mawr  i  bwyllgor  y  Gymmanfa  yn  yr  achos 
poenus  hwnw.  Costiodd  y  gyfraith  hono  lawer  o  arian  i'r 
Gymmanfa,  a  phoen  a  bhnder  mawr  i  Price^  a'r  brodyr 
anwyl  ereill  oeddynt  wedi  eu  dewis  yn  bwyllgor  dros  y 
Gymmanfa  yn  yr  helynt.  \Vrth  fyned  i  bwyllgor  yn  nglyn 
â'r  achos  hwn  un  tro,  cwrddodd  Mr.  Price  â  hen  frawd  a 
adwaenai  yn  dda  (Mr.  Morgans,  Ystradfawr)  mewn  gorsaf 
reilffordd,  yn  ymddangos  ychydig  yn  oíìdus.  Gofynodd 
Price  iddo,  fel  hen  gyfaill,  yn  siriol,  fel  yr  arferai,   "  ^Yel, 

,  sut  yr  ydych  chwi  yn  teimlo  heddyw  ?"     "  Yn  wir, 

Mr.  Price,"  oedd  yr  ateb,  "  eithaf  tlawd,  Syr  ;  yr  wyf  yn 
dyoddef  ac  yn  cael  fy  mhno  yn  ddrwg  iawn  gan  y  gravel.'' 
"  Wel,  Duw  a'n  helpio  ni,  frawd  bach,  meddai  Price, 
"  dyna  sydd  yn  fy  mhno  inau  er's  Hawer  dydd."  Ond  nid 
oedd  y  ddau  grarel  o'r  un  natur,  er  eu  bod  yn  ddau  eithaf 
poenus.  Bu  y  Dr.  fel  cynnadleddwr  yn  ei  holl  berthynas  â'r 
enwad  yn  y  sir,  yn  dra  gwasanaethgar  mewn  ystyr  gwleid- 
yddol.  Yr  oeddyn  wleidyddwr  goleuedig  a  blaenllaw,  fel  y 
cawn  fantais  i  ddangos  etto  yn  helaethach.  Yr  oedd  ei  gys- 
syUtiad  à'r  wasg  am  gynnifer  o  flynyddau  fel  golygydd,  yn 
ei  gyfaddasu  i  hyn,  ac  yn  ei  wneyd  yn  neillduol  o  rydd- 
frydig  ei  yspryd  a'i  deimlad.  Yr  oedd  gwleidyddiaeth  yr 
enwad  yn  y  cynnadleddau  yn  ddieithriad  braidd  yn  codi  o 
gyfeiriad  Dr.  Price,  ac  yn  gyffredin  efe  fuasai  yn  ysgrifenu 
y  penderfyniadau  ddahent  gyssylltiad  â  phrif  bynciau  y 
dydd.  \Vrth  eu  cynnyg  siaradai  yn  eglur,  hyawdl,  a 
phwrpasol.  Ymferwai  ei  yspryd  brwdfrydig  ynddynt,  ac 
nid  yn  aml  y  gwrthwynebid  ei  bwyntiau  yn  nglyn  â 
phynciau  llosgedig  y  dydd.  Codai  cewri  i'w  attegu.  Ceid 
yr  enwog  Ddr.  Roberts,  Pontypridd  ;  y  Parch.  Nathaniel 
Thomas,  Caerdydd,  Ysgrifenydd  manwl  y  Gymmanfa,  y 
Parch.  Ddr.  B.  Evans,  Castellnedd,  a  brodyr  da  ereill,  yn 

weinidogion  a  lleygwyr,  yn  barod  i  gynnorthwyo  gyda  y 
gwaith.  Arferid  ystyried  Cymmanfa  Bedyddwyr  Morgan- 
wg  yn  un  o'r  rhai  mwyaf  Radicalaidd  yn  y  Dywysogaeth. 

Yr  oedd  dawn  neillduol  gan  Price  i  ddwyn  pleidiau 
mewn  eglwysi  yn  nghyd,  ac  i  ymgymmodi.  Nid  yn  fynych 
y  methai  efe  gael  ffordd  arnynt.  Byddai  ei  bresenoldeb 
yn  fynych  yn  myned  yn  mhell  i  symmud  y  drwg.  Yr  oedd 
mor  gwrs  weithiau  fel  yr  ofnai  y  rhai  llwfr  ef.  Bryd  arall 
ennillai  yn  hawdd  y  pleidiau  yn  nghyd.  Ond  pan  fethai 
a  chael  trefn  wedi  ceisio  trwy  bob  moddion  teg  a  rhesymol, 
tebyg  y  torai  y  llechau  ac  y  melldithiai  y  lle  cyn  yrnadael. 
Gallai  efe  wneyd  hyn  heb  gael  ei  alw  i  gyfrif,  ac  heb  fod 
nemawr  neb  yn  rhyfeddu  at  hyny.  Price,  Aberdar!  Gallai 
efe  un  adeg  wneyd  braidd  beth  a  fynai  a  dweyd  yr  hyn  a 
ewyllysiai.  Yr  oedd  un  amser  yn  hanes  ei  fywyd  wedi 
codi  uwchlaw  cael  ei  feirniadu. 

Yr  oedd  un  tro  wedi  cael  ei  bennodi  yn  un  i  edrych  i 
fewn  i  annghydfod  oedd  wedi  cymmeryd  lle  tuag  ardal 
Maesteg.  Yr  oedd  split  wecH  dygwydd  yno.  Wedi 
treuHo  y  rhan  oraf  o'r  dydd  gyda'r  helynt,  methwyd  a'u 
cael  at  eu  gilydd  er  pob  ymgais  o  eiddo  Price  a'r  brodyr 
ereiU.  O'r  diwedd  dywedodd  y  Dr.,  "  Wn  I  yn  y  byd 
mawr  beth  i  wneyd  o  honoch  bellach,  os  na  osoda'I  gasgen 

o  bylor  danoch,   a'ch   chwythu  i  Gwmogwy,    i  dd 1." 

Yr  oedd  Cwmogwy  yr  adeg  hono  yn  newydd,  a  llawer 
iawn  o  aflerwder  yno.  Yr  oedd  hyn  yn  ymddygiad  cwrs 
iawn,  ni  a  gyfaddefwn,  yn  y  Dr.  ;  etto,  y  mae  yn  angen- 
rheidiol  cael  weithiau  yr  elfen  hon  mewn  achosion  o'r  fath. 
Gallai  Price  fod  yn  dyner,  caredig,  ac  yn  llawn  o  gydym- 
deimlad,  ac  yn  wir  nid  oedd  neb  gwell  i'w  gael  o  fewn 
cylch  y  Gymmanfa  yn  yr  ystyr  hwnw;  etto,  gallai  fyned  i'r 
eithafion  o'r  tu  aralL 

Yr  oedd  Price,  hefyd,  er  ei  holl  alwadau  gyda  gorucli- 
wyHon  a  dyledswyddau  pwysig  ereill  yn  pregethu  yn  aml 
yn  mhrif  gyfarfodydd  y  Gymmanfa  a'r  enwad  yn  y  sir. 
Wrth  edrych  dros  hen  gyfnodoUon  yr  enwad,  yn  gystal  a 
phapyrau  ereill,  rhai  o'r  cyfryw  a  enwasom  yn  barod,  cawn 
fod  Price  yn  dra  phoblogaidd,  ac  yn  sefyll  yn  uchel  fel 
pregethwr  yn  ei  enwad.  Dechreuodd  ei  boblogrwydd  yn 
foreu,  a  pharhaodd  hyd  derfyn  dydd  ei  fywyd  heb  gwmmwl 
arno,  amgen  methiant  gan  wendid  a  henaint  y  ddwy  flyn- 
edd  olaf  o'i  oes  lafurfawr.  Yr  hyn  oedd  Price  yn  ei  gartref 
fyddai  yn  nghylch  ei  Gymmanfa,  a'r  hyn  fyddai  yn  nghylch 

pwysig  Cymmanfa  fawr  y  Bedyddwyr  yn  Morganwg,  yr 
hon  cyn  ei  rhanu  oedd  y  fwyaf  a'r  bwysicaf  yn  y  Dywysog- 
aeth,  dyna  oedd  ef  mewn  cylchoedd  eangach  a  phwysicach. 
Yr  oedd  Price  yn  fawr  yn  Undeb  Bedyddwyr  Cymru,  ac 
yn  fawr  hefyd  hyd  y  nod  yn  Undeb  Bedyddwyr  Prydain 
Fawr  a'r  Iwerddon.  Yn  y  flwyddyn  1863  llanwodd  yn 
anrhydeddus  gadair  Cymmanfa  Bedyddwyr  Morganwg,  yr 
hon  a  gynnahwyd  yn  Seion,  Merthyr,  pan  y  traddododd 
un  o'r  areithiau  mwyaf  ymarferol  a  phwysig,  yr  hon  a  gy- 
hoeddwyd  yn  Seyen  Cyniyu  am  IMehefin  26,  1863,"  Ac  yn 
y  flwyddyn  1865,  yr  oedd  yn  Llywydd  Undeb  Bedyddwyr 
Cymru,  Bu  am  flynyddau  yn  aelod  ar  Bwyhgor  Undeb 
Prydain  Fawr  a'r  Iwerddon,  y  Gymdeithas  Genadol  Dra- 
mor,  y  Gymdeithas  Genadol  Gartrefol,  y  Gymdeithas 
Genadol  Wyddehg,  Bwrdd  Addysg  y  Bedyddwyr,  y  Gym- 
deithas  Gyfieithadol,  Colegau  Pontypwl,  HwlfFordd,  a 
Llangohen,  ac  ysgrifena  y  Parch.  B.  Thomas  (Myfyr 
Emlyn),  yn  ei  erthygl  ragorol  yn  y  Geninen  am  Gorphenaf, 
1888  :— 


"  Ac  yr  oedd  yn  aelod  braidd  o  hoU  bwyllgorau  yr  enwad  ;  ac  nid 
aelod  cysglyd  ydoedd,  ond  y  mwyaf  blaenllaw  ac  effro  ;  ac  yr  oedd 
Cymru  yn  rhy  fach  iddo  *  *  *  Yr  oedd  ei  allu,  ei  fifyddlondeb,  a'i 
wasanaeth  pwyllgorawl,  yn  gyfryw  fel  nas  gellid  yn  unrhyw  fodd  fod 
hebddo.  Gwnai  ei  hun  yn  angenrheidy^ydd,  ac  ni  phasiai  braidd  gyfar- 
fod  Gwanwynol  o'r  Undeb  yn  y  Brifddinas  na  chyfaríod  Hydrefol 
mewn  manau  ereill,  na  fyddai  efe  yn  cymmeryd  rhan  gyhoeddus,  gan 
swyno,  difyru,  ac  adeiladu  y  torfeydd  yn  ei  ffordd  wreiddiol  a  Chymro- 
aidd  ei  hun." 


*  Tua'r  adeg  hono  graddiwyd  ef  yn  M.A,  Ph.D.  gan  Brifysgol 
Leipsic,  yn  Saxony,  set  Athraw  y  Celfyddydau  a  Doethawr  Athron- 
iaeth.  Ychydig  fiynyddau  cyn  hyn  y  cynnaliwyd  cynnadledd  i  drafod  y 
pwnc  o  ystadegaeth  fywydol  (Vital  Statistics).  Cawn  iddo  gymmeryd 
rhan  egniol  yn  ngweithrediadau  y  gynnadledd  hono ;  gosododd  o'i 
blaen  bapyrau  pwysig  ar  y  pwnc  dan  ystyriaeth  ;  ac  fel  math  o  gydna- 
byddiaeth  am  ei  lafur  yn  y  cyfeiriad  hwnw  yr  anrhegwyd  ef  â'r 
graddau  colegawl  a  nodwyd.  Am  hyny  y  canodd  Aneurin  Fardd  : 

"  Yn  nglyn  â  chred  a  bedydd, — ceir  trawon, 
Cywir,  trwyadl  celfydd  ; 
A  thrwy  i  henwog  athronydd 
Aberdar  a  bia'r  dydd." 

Gwnaeth  ei  ymddangosiad  ar  Iwyfan  Exeter  Hall,  Llun- 
dain,  a  phrif  esgynloriau  trefydd  mawrion  Lloegr,  megys 
L'erpwl,  Plymouth,  Manchester,  a  Birmingham,  yn  gys- 
sylltiedig  â'r  cyfarfodydd  hyn.  Ac  mewn  trefn  i  ddangos 
syniadau  uchel  y  Saeson  am  dano,  nodwn  y  fîaith  iddo, 
ychydig  ddiwrnodau  cyn  cyfarfod  mawr  Cambridge,  dder- 
byn  telegram  yn  ei  hyspysu  fod  Mr.  Birrell,  L'erpwl,  yn 
methu  dyfod  i'r  cyfarfod,  ac  yn  taer  erfyn  arno  i  gym- 
meryd  ei  le  ef  yn  y  cyfarfod  mawr  cenadoL  Felly  y  bu. 
Traddododd  araeth  ardderchog  ar  y  Genadaeth  Dramor. 
Cyhoeddwyd  ei  anerchiad  yn  y  Cambridge  Independent  Press, 
yn  llawn,  yn  rhifyn  Sadwrn,  Medi  a^ain,  1870,  ac  ym- 
ddangosodd  cyfieithad  o  honi  yn  Seren  Cyniru  am  Hydref  y 
yfed,  1870. 

Yn  Seren  Cymni,  am  Mai  22,  1868,  cawn  fynegiad  mewn 
"  Llythyr  o  Lundain,"  gan  yr  anwyl  ymadawedig  Myrdd- 
infab,  hen  ohebydd  parchus  Llundain  i'r  Seren,  am  y  Dr. 
dro  arall  yn  Exeter  Hall,  fel  y  canlyn  : — 

"  DR.    PRICE    YN    EXETER    HALL. 

"  Nos  lau,  Ebrill  3oain,  set  cyfarfod  marw  cyhoeddus  y  gymdeithas 
— y  prif  gyfarfod,  ac  i'r  hwn  y  cyrcha  pawb  braidd  a  deimla  ddyddor- 
deb  yn  y  genadaeth.  Yma  ymdrechir  fynychaf  i  gael  prif  siaradwyr 
yr  enwad  i  lefaru  ynddo,  ac  y  mae  yn  rhaid  eu  cael  yn  y  fath  le  a  hwn. 
Mae  y  neuadd  mor  fawr  fel  na  fuasai  ond  fîolineb  perffaith  i  osod  neb 
i  anerch  y  gynnulleidfa  aruthrol  ond  y  great  guns ;  ac  nid  ydym  yn 
credu  ein  bod  yn  cyfeiHorni  wrth  ddy  wedyd  mai  y  greatest  of  the  great 
eleni  oedd  Golygydd  Seren  Cymru.  Os  buom  erioed  yn  falch  maî 
Cymro  oeddem,  y  noson  fythgofiadwy  hono  ydoedd,  wrth  wrandaw  a 
gweled  Cymro  gwladgarol  yn  myned  drwy  ei  waith  mor  greditable  ar 
blatform  y  neuadd  fwyaf  enwog,  mewn  ystyr  grefyddol,  yn  y  byd.  Yr 
oedd  tri  wedi  siarad  o'i  flaen,  Kerry,  y  cenadwr;  Clark,  Broadmead, 
Caerodor,  yn  hyawdl  iawn  ,  a  D.  Wassal,  Bath.  Pan  oedd  y  diweddaf 
yn  siarad  yr  oedd  y  gynnuUeidfa  yn  teimlo  yn  Ued  anesmwyth,  ac  yn 
myned  allan  yn  gyflym  ;  ond  dyna  ef  yn  terfynu,  a  Dr.  Price,  Aber- 
dar,  yn  cael  ei  alw  yn  nesaf.  Mae  yn  naw  o'r  gloch,  ond  dacw  ef  yn 
ymsaethu  i'r  fron  drwy  wmbredd  o  ddynion  blaenaf  yr  enwad,  yn 
weinidogion  a  lleygwyr — y  Barnwr  Lush  yn  unionsyth  tu  cefn  iddo,  ao 
yn  cael  derbyniad  gwresog  gan  y  dorf.  Nid  cynt  yr  agorodd  ei 
enau  nag  y  gwelid  pob  un  yn  eistedd  yn  ei  le,  yn  llygadrythu  ac  yn 
gwrando  fel  pe  am  fywyd.     Yr  oedd  y  dylanwad  megys  yn  wefreiddiol, 

a'r  mynych  gymmeradwyaethau  brwdfrydig  oedd  yn  gael  yn  gwir 
deilyngu  hyny:  Gan  y  bydd  ei  araeth  yn  ymddangos  yn  y  Seien,  ni 
wnawn  ond  sylwi  i'r  dyfyniad  Cymreig  o  Dewi  Wyn  greu  bywyd 
rhyfedd  drwy  y  lle,  ac  nid  ychydig  o  ddifyrwch,  yn  enwedig  pan  ddy- 
munodd  y  Dr.  am  i"r  gynnulleidfa  oll  gael  ei  bedyddio  ag  yspryd  y 
bardd  hwnw,  gan  nad  oedd  gan  y  mwyafrif  un  dychymyg  pa  yspryd 
oedd  yn  y  geiriau.  Pan  derfynodd,  yr  oedd  y  curo  yn  anferthol  a  di- 
derfyn,  y  cyfryw  nas  gwelwn  yn  fynych  ei  gyffelyb ;  ac  ni  thewid  hyd 
oni  ddaeth  y  Dr.  yn  mlaen  eilwaith  i  ddweyd  y  byddai  iddo  ddyfod 
yno  y  flwyddyn  nesaf  etto,  os  caniataai  Duw.  Ar  ei  ol  siaradodd 
Charles  Reed,  Ysw.,  Cadeirydd  Cymdeithas  Genadol  Llundain,  a 
therfynwyd  y  cyfarfod  trwy  weddi.  Wrth  daflu  cipolwg  dros  y  cyfar- 
fodydd,  y  mae  y  Cnristian  World  yn  gwneyd  y  nodiad  canlynol  am  y 
Dr.  Wedi  sylwi  yn  gymmeradwyol  am  araeth  a  dull  y  Parch.  C. 
Clark,  Caerodor,  dywed  :  '  The  other  speech  of  the  evening  was  that 
of  the  fervid  and  famous  Welsh  orator,  Dr.  Price,  of  Aberdare,  who,  in 
a  series  of  rapid  and  vivid  sWetches,  recalled,  for  the  benefit  of  the 
young  among  his  hearers,  the  remarlcable  history  of  the  Baptist  Mis- 
sionary  Society.  It  was  far  from  easy  to  keep  up  the  excitement 
produced  by  Dr.  Price's  glowing  piétures  ;  but  Mr.  Charles  Reed,  re- 
presenting  the  London  Missionary  Society,  gained  the  ear  of  the 
meeting,  and  rendered  good  services  to  the  mission  cause.'" 

Pregethodd  y  Dr.  hefyd  lawer  yn  rhai  o  bwlpudau  Lloegr, 
Ysgotland,  a'r  Iwerddon,  ac  yr  oedd  yn  ddieithriad  yn 
gwneyd  argraffiadau  dwfn  a  daionus  ar  feddyHau  ei  wran- 
dawyr,  ac  edrychid  i  fyny  ato  fel  un  o  gewri  y  pwlpud 
Cymreig.  Dywedai  Myfyr  Emlyn  yn  Y  Geninen,  "  Ac  yr 
oedd  Cymru  yn  rhy  fach  iddo."  Braidd  na  ddywedwn, 
"  Felly  hefyd  Lloegr,"  oblegyd  yr  oedd  "  Dr.  Price  Aber- 
dare  "  wedi  dyfod  yn  eiriau  teuluaidd  yno,  yn  neillduol  yn 
y  cyfenwad  Bedyddiedig.  Hefyd,  daeth  ei  enw  yn  adna- 
byddus  a  pheraroglus  yn  yr  Iwerddon  a'r  America.  Torodd 
ei  lafuriadau  a"i  ddyhinwad  dros  ben  terfynau  Cymru,  ei 
wlad,  a'i  gydgenedl  hawddgarol.  Talodd  ymwehad  â'r 
Iwerddon,  ac  wedi  hyny  a'r  America,  yn  nglyn  ag  hyrwydd- 
iant  achos  y  Gwaredwr  Mawr,  yr  hwn  oedd  mor  agos  at  ei 
galon  ac  mor  anwyl  gan  ei  enaid.  Felly,  caiff  y  teithiau 
hyn  ein  sylw  yn  nesaf,  gan  eu  bod  yn  barhad  mewn  ystyr 
o'i  gyssylitiad  â'r  enwad  parchus  y  cafodd  yr  anrhydedd  o 
fod  yn  aelod  o  hono  a  gwneyd  cymmaint  o  waith  sylweddol 
a  gwir  werthfawr  drosto. 


PENNOD    XIII. 

EI    YMWELIAD    a'r    IWERDDON    AC    AMERICA. 

Ei  ragfwriad  i  fyned—Gwahoddiadau  taerion  -  Guahoddiad  Gol- 
ygydd  "  Y  Seren  Orllewinol  "—Atebiad y  Dr.  —  Ei  olygiad  am 
y  Rhyfel — Ei  ymweliad  ar  America — Ei  ragbarotoadau  av 
gyfer  y  daith — Ei  ymweliad  áV  Iwerddon — Ei  daith  yno  a'r 
gwaith  a  gyflawnodd — Dychwelyd  adref—Cyfarfod  ymadawol 
yn  Nghalfaria—  Cychwyn—  Cwrdd  Lerpwl — Ar  fwrdd y  llong 

—  Enghraifft  o'i  ddyddlyfr— Ei  diriad  a'i  roesawiad—  Cwrdd 
Hyde  Parh — Hanes  y  daith  gan  y  Parch.  Ddr.  Fred  Evans — 
— Etto,  Lewisburgh,  gan  L.  M.  Roberts,  M.A.,  Glyn  Ebbwy 
— Ei  nodion  gwasgaredig — Anerchiad  croesawus  Èedyddwyr 
Cymreig  America — Dychwelyd  adref—  Welcome  Home  Aberdar 

—  A  nerchiad  croesawus  gan  fasnachwyr y  dref — Eglwys  Calfaria 
— Y  gweinidogion — Y  côr  canu — Ciniaw  gyhooeddus  i'w  an- 
anrhydeddu — Parch  yn  ddyledus  iddo. 

YR  oedd  y  Dr.  wedi  hen  arfaethu  ymweled  â  gwlad 
eang  a  chyfoethog  y  Gorllewin,  ac  wedi  cael  gwa- 
hoddiadau  mynych  a  thaerion  oddiwrth  Gymry  America, 
yn  ogystal  ag  oddiwrth  gyfeilhon  personol  o  nod  a  bri ; 
ond  bu  am  hir  amser  yn  methu  cael  ei  ífordd  yn  ghr  i 
hyny.  Gwnaethai  addewidion  sicr,  ac  edrychai  yn  mlaen 
am  gyfnod  fîafriol  i"w  gyflawnu.  Yn  y  Seren  OrUewinoî  am 
Medi,  1864,  ysgrifena  y  golygydd,  y  Parch.  Richard 
Edwards,  Pottsville,  America,  fel  hyn  : — 

"  Yn  ddiweddar,  ysgrifenasom  lythyr  personol  at  y  gweinidogenwog, 
llafurus,  a  pharchus,  T.  Price,  M.A.,  Ph.D.,  Aberdar.  Y  dyben  penaf 
oedd  dymuno  arno,  dros  luoedd  o'i  gyfeiUion  y  tu  yma  i'r  Werydd, 
ymweled  â'r  wlad  hon  ;  ac  hefyd,  cyflwyno  iddo  Mr.  Harry  H.  Davies, 
yr  hwn  a  aethai  drosodd  yno  er  arddangos  ei  arluniau.  panorama  o'r 
rhyfel,  &c.  Y  mae  y  Dr.  yn  cydnabod  derbyniad  ein  Ilythyr,  y  dar- 
luDÌau,  a'r  llyfrau  yn  garedig  a  diolchgar  drosto  ei  hun  a'r  lleill  o'r 
teulu,  sef  ei  fab  dysgedig,  Edward  Gilbert  Price,  yr  anwyl  Emily,  a 
Sarah  siriol  (ei  chwaer),  y  rhai,  fel  y  clywsom,  ydynt  yn  fwy  na  dim 
arall  yn  swyno  y  Rose  Cottage,  gan  wneyd  pawb  fyddo  yn  agos  iddynt 
yn  gysurus." 

Yn  Seren  Cymrii  am  Orphenaf  24,  1864,  cawn  atebiad  y 
Dr.  i'r  llythyr  crybwylledig,  a  chan  ei  fod  yn  dal  perthynas 
agos  â'r  mater  dan  syhv,  ac  yn  nodweddiadol  iawn  o'r  Dr., 
dyfynwn  ranau  o  hono  yma.     Ysgrifena  :  — 

"Anwyl  Frawd  Edwards, 

"  Vr  hwn,  er  naa  gwelais.  a  garaf  gyda  chalon  gywir  a  dirodres  — mae 
eich  bywyd  dichlynaidd,  eich  gweithgarwch  parhaus  gyda  y  Wasg  a'r 
pwlpud,  a'ch  ymlyniad  diysgog  gyda  phob  peth  Cymreig,  yn  adnabyddus 
i  mi  er  ys  blynyddau  ;  ac  er  fod  Môr  y  Werydd  rhyngom,  gallaf  eich 
cofleidio  mewn  serch  Cristionogol,  er  mwyn  eich  llafur  cariad,  er  gogon- 
iant  y  Duw  Mawr  sydd  uwchlaw  pawb  oU  yn  fendigedig  yn  oes  oes- 
oedd,  lles  eich  cyd-ddynion  yn  gyffredin,  a  lles  neiUduol  eich  cydwlad- 
wyr  mewn  gwlad  bell''     *     •     * 

"  Eich  Uythyr  caredig. — Diolch  am  hwn.  Mae  ei  gynnwysiad  wedi 
rhoddi  Uawer  o  gysur  i  mi,  a  charwn  fanylu  arno  oni  bai  ei  fod  yn  rhy 
bersonol,  ac  mor  barchus  i  mi  fy  hun.  Er  hyny,  nodaf  bedwar  peth 
sydd  ynddo  :  — Yraweliad  Mr.  H.  H.  Davis.— Fod  eich  gair  chwi,  a'r 
cymmeriad  uchel  a  roddwch  iddo,  yn  ddigon  er  iddo  gael  derbyniad 
calonog  yn  Nghymru  ;  ac  hyderaf  y  ca  dderbyniad  croesawgar  yn 
Lloegr  a  pharthau  ereill  o  Ewrop.  Credwyf  y  gall  ei  ymweiiad  fod  o 
fawr  les.  Mae  yn  Lloegr,  yn  mhlith  llongwyr  a  dosparth  o'r  marsiand- 
wyr  deimlad  dros  y  Dehau,  meddant  hwy  ;  ond  nid  gwir  hyn.  Nid  oes 
dim  gwir  deimlad  dros  y  Dehau,  hyd  y  nod  yn  mhUth  y  fath  ddynion 
ag  adeiladwyr  yr  Alabama,  perchenogion  y  llongau  sydd  yn  rhedeg  y 
blochade,  a  gwerthwyr  arfau  rhyfel  a  phylor,  cig  moch  a  saltpctre,  a 
phethau  ereiU  o'r  natur  yna  ;  na,  y  '  teimlad  '  sydd  am  yr  aur  a'r  arian, 
a  r  elw  dychrynllyd  sydd  ar  y  nwyddau  hyn.  .\ur  ac  arian,  elw  a 
chyfoeth,  yw  duwiau  y  dynion  hyn  :  dyma  y  delwau  o  flaen  y  rhai  y 
plygant,  gan  nad  b  le  y  ceir  y  pethau  hyn,  pa  un  ai  yn  y  Dehau  ai  yn  y 
Gogledd  :  maent  yn  foddlon  i  beryglu  pob  peth  er  cael  gafael  aruynt. 
Mae  y  dynion  hyn  yr  un  mor  barod  i  werthu  arfau  tân  a  phylor  i'r 
Caffrariaid  ac  anwariaid  Zealand  Newydd,  i  ymladd  yn  erbyn  coron 
Prydain.  Yn  wir,  y  maent  wedi  gwneyd  hyn  yn  barod ;  a  byddent  yr 
un  mor  ewyliysgar  i  werthu  y  nwyddau  hyn  i"r  cythraul.  dim  ond  iddo 
agor  marchnad  ar  gyfììniau  Gehena.  Dyma  wraidd  y  ffug-deimlad  sydd 
yma  dros  y  Dehau.  O'r  tu  arali,  gallaf  eich  sicrhau  fod  gwir  deimlad 
gorcuon  y  wlad,  o  'Victoria  ar  ei  gorsedd  hyd  modryb  Magws  yn  Elus- 
endy  Aberdar,  dros  y  Gogledd  a  rhyddid,  o  blaid  Duw  a  Lincoln,  ac  o 
blaid  yr  Undeb  Americanaidd  heb  gaethwas  o'i  fewn.  Dyma  ein  teimlad 
a  dyma  ein  gweddi.  Mae  ein  teimlad  ni  fel  gweinidogion  ac  eglwysi 
yn  ddwys  drosoch  yn  eich  dydd  hwn  o  drallod  a  gofid.     Cymmerwch 

galoQ,  mae  dyd  Jìhu  gwell  yn  eich  aros.  Mae  y  cyfnewidiad  tramor 
wedi  myned  yn  ddychrynllyd  o  uchel — dros  gant  per  cent  — yn  awr. 
Mae  hyn  o  gwrs  yn  anfanteisiol  iawn  i  chwi  ar  hyn  o  bryd  ;  ond  nis 
gall  b.ira  yn  hir  Yr  wyf  fi  yn  gobaithio  y  bydd  i  chwi  ail  ethol  Mr. 
Lincoln  i'r  gadair  ly  wyddol  Os  gwaewch  felly,  yr  wyf  yn  credu  y  daw 
y  rhyfel  i  derfyniad  buan.  Dyna  fy  nghred  I,  o  leiaf.  Bydd  i'r  rhyfel 
gael  ei  chadw  yn  mlaen  hyd  nesbydJo  yr  etholiadau  drosodd,  ond  wedi 
hyny  mae  yn  debyg  i  mi  y  daw  y  pleidiau  i  ryw  ddealldwriaeth  am 
heddwch 

"  Mae  yn  dda  genyf  glywed  am  (arn  y  Cymry  yn  .\merica  am  danaf. 
Diolch  yn  fawr  iddynt  am  eu  teimladau  da,  adiolch  yn  fawr  i  chwithau 
am  gyfleu  syniadau  caredig  y  Cymry  i  mi.  Dyma  ddigon  ar  hyn,  neu 
aiff  yr  íieii  ddyii  yn  rhy  falch  :  mae  ya  rhaid  ei  gadw  i  lawr. 

"  Ymweliad  ag  .'Ymsrici.  —  Derbyaiwch  chwi,  a  derbynied  y  lluoedd 
Cymry  sydd  drwyddoch  chwi  yn  rhoddi  i  mi  wAhoddiad  mor  galonog 
i  ymweled  ag  America,  fy  niolchgarwch  gwresocaf.  Os  byw  ac  iach, 
yr  wyf  yn  gobeithio  cael  derbyn  y  gwahoddiad  calonog  a  charedig  hwn, 
Yn  mhen  Ilai  nâ  dwy  flynedd  etto  byJJaf  wedi  treulio  ngain  mlynedd  yn 
■weinidog  yn  Aberdar,  ac  am  y  tymhor  hwnw  wedi  bod  yn  Iled  gysson  a 
difwlch  yn  y  tresi.  Erbyn  hyny  hefyd  bydd  liglwys  y  Gadlys  — yr  olaf 
o  ferched  Calfaria— wedi  ei  chorffoli.  ac  o  dan  ofal  ei  gweinidog  ei  hun, 
a  minau  a  dim  ond  Calfaria  i  ofalu  am  dani ;  ac  erbyn  tair  blynedd  i 
yn  awr,  byddaf  wedi  cyflawnu  fy  addewid  i'r  Cyfundeb  Odyddol,  trwy 
basio  trwy  y  cadeiriau  llywyddol,  ac  y  mae  yn  fy  mryd  i  ofyn  am 
hamdden  i  ddyfod  drosodd  i"ch  gweled.  os  yr  Arglwydd  a  i  myn.  Mae 
eich  cyunyg  chwi.  mewa  ystyr  arianol.  yn  bob  peth  a  ddymunwyf  ;  a'm 
gweddi  yw,  am  i  chwi  a  minau  gael  ein  harbed  i  mi  ei  dderbyn  yn 
galonog. 

"  Eich  sefyllfa  grefyddol. — Nid  wyf  yn  synu  dim  am  y  marweidd-dra 
ysprydol  a  deimlwch  yn  y  tymhor  cynhyrfus  presenol.  Yn  wir,  mae 
rhyfel  America  yn  effeithio  ar  grefydd  yn  y  wlad  hon  i  lawer  mw}'  o 
raddau  nag  y  mae  Ilawer  yn  feddwl.  O  I  am  weled  yr  adeg  pan  y 
byddo  trais  a  gormes  wedi  gadael  y  tir,  heddwch  a  thangnefedd  yu 
teyrnasu,  cariad  yn  rhwymo  holl  deulu  dyn  yn  un  frawdoliaeth,  a  Seion 
Duw  yn  mwynhau  heddwch  fel  yr  afon,  a  chyfiawnder  fel  tonau  y  môr. 

"  Can'  diolch  i  chwi,  ac  i  Gymry  America,  am  eich  teimlad  caruai  id 
tuag  ataf. 

"  Mae  Edward.  Emily,  a  Sarah  yn  uno  â  mi  mewn  serch  a  charia  1 
Cristionogol  atoch  chwi,  at  .Mrs.  Edwards,  ac  at  y  plant  oll. 

"  Duw,  ein  Tad  ni  oll,  a'ch  arweinio  i  bob  daioni  ya  y  byd  sydd  yr 
awr  hon,  ac  a'ch  derbynio  i'r  trigfanau  dedwydd  yn  y  byd  sydd  etto  yn 
ol. 

"Aberdttr,  Gorpli    15,  1S64.  Thom.^s  Price." 

Yr  oedd  cyssylltiadau  ac  ymrwymiadau  lluosog  ac  am- 
rywiol  Price  yn  ei  gwneyd  yn  anhawdd  iddo  ymryddhau, 
a  chael  amser  i  fyned  am  daith  mor  beU.  Yr  oedd  ei 
gyssylhiadau  â  chynnifer  o  gymdeithasau  cyfeillgar  ac  ys- 
wiriol  fel  trysorydd,  ymddiriedolwr,  a  swyddi  pwysig  ereill 
—  ei  gyssylhiadau  à'r  Wasg  Gymreig,  yn  neillduol  fel 
golygydd  Seren  Cyinru,  yn  nghyd  â'i  ofal  gweinidogaethol 
am  ei  eglwys  luosog  yn  Nghalfaria,  fel  y  noda,  yn 
rhwystrau  mawrion  ar  y  ffordd  ;  ond  trwy  lawer  o  rag- 
ddarparu  a  threfnu,  daeth  yn  alluog  i  fyned.  Pennodwyd 
i  ofalu  am  olygiaeth  Seren  Cymrn,  yn  ei  absenoldeb,  y  Parch. 
B.  John  (Periander).  Neillduwyd  ei  fab,  Mr.  E.  G.  Price, 
i  gyflawn  waith  y  weinidogaeth,  ac  i  ofalu  am  Galfaria  yn 
y  cyfamser,  ac  urddwyd  ef  gan  ei  dad  trwy  weddi  ac  ar- 
ddodiad  dwylaw,  nos  Fawrth,  Chwefror  i6eg,  i86g,  yr 
hwn  hefyd  a  bennodwyd  i  gario  yn  mlaen  lawer  o'i  or- 
chwyhon,  a  bod  yn  gyfrifol  am  ei  holl  drafodaethau  arianol 
i'r  gwahanol  gymdeithasau,  oblegyd  yr  oedd  Price  yn  fanwl 
a  gofahis  iawn  mewn  materion  o"r  fath,  fel  y  gwelir  oddi- 
wrth  ei  ol-nodiad  i'w  ysgrif  yn  Scren  Cymru,  Ebrill  g,  i86g  : 

"D.S— Fel  yr  awgrymais  o'r  blaen,  dymunaf  etto  ar  i'r  cyfeillion 
ddanfon  pob  arian,  yn  y  drefn  arferol,  ddichon  ddyfod  i  mi  at  Edward 
Gilbert  Price  Yr  wyf  wedi  llawnodi  gweithred  reolaidd.  yn  rhoddi 
iddo  bob  gallu  ac  awdurdod  i  weithredu  dro'swyf,  ac  yn  ymrwymo 
hefyd  i  fod  yn  gyfrifol  am  yr  oil  a  fydd  iddo  ef  wneyd  yn  fy  enw  yn 
ystod  fy  absenoldeb.  Y  mae  achosion  y  cymdeithasau  oll  yn  eglur  a 
rhwydd,  fel  na  fydd  i  neb  gael  trafîerth  trwy  fy  absenoideb. 

"T.P." 

Nid  myned  i'r  America,  fel  llawer  yn  y  blynyddau  liyn, 
i  weled  a  mwynliau  ei  hun  yr  oedd  y  Dr.  Bu  y  daith  yn 
bleserus  iddo,  ac  ennillodd  lawer  o  wybodaeth  a  phrofiad 
drwyddi  ;  ond  ei  brif  neges  oedd  myned  ar  gais  taer  a 
difrifol  Pwyllgor  y  Gymdeithas  Genadol  yn  Llundain  dros 
Gymdeithas  Genadol  WyddeHg  y  Bedyddwyr,  er  ceisio 
ychwanegu  at  ei  thrysorfa,  yn  ngwyneb  y  cyfnewidiadau 
pwysig  oeddynt  yn  debyg  o  gymmeryd  lle  yn  yr  Iwerddon 

yn  y  ddwy  flynedd  ddylynol.  Ond  er  mai  hyna  oedd  ei 
brif  neges,  yr  oedd  wedi  gwneyd  ammod  â'r  Pwyllgor  i 
gael  misoedd  Mai,  Mehefin,  a  Gorphenaf  iddo  ei  hun,  i 
ymweled  â'r  sefydHadau  Cymreig  yn  ngwlad  y  Gorllewin. 
Cyn  ei  ymadawiad  i'r  America,  bu  dair  wythnos  yn  yr 
Iwerddon,  er  gweled  maes  llafur  ein  cenadon  yno,  a  chyn- 
nal  cynnadleddau  brawdol  gyda  hwynt. 

Boreu  dydd  Llun,  Mawrth  y  laf,  i86g,  cychwynodd  i'r 
daith  hon,  ac  yn  ol  ei  ddyddiadur,  cyrhaeddodd  Gaergybi 
y  noson  hono.  Cawn  y  crybwyllion  canlynol  yn  ei  "  Nod- 
ion  Gwasgaredig"  yn  Seren  Cymni  am  Ebrill  yr  2Ì1,  i86g, 
am  y  noson  hon  :  — 

"  Cefais  y  fraint  o  dreulio  noswaith  o  dan  gronglwyd  y  Frondeg,  lle 
yr  oedd  Mrs.  Lewis  wedi  newydd  anrhegu  ei  phricd  anwyl  â  thlws 
hardd  gwerthfawr.  i  fod  yn  ychwanegiad  at  y  teulu  gwerthfawr  a 
dedwydd  hwn.  Yn  y  boreu  cefais  y  fraint  o  dreuho  ychydig  amser  ar 
ymweliad  â'r  Hybarch  Ddr.  Morgan.  Mae  ef  yu  wanaidd  ei  iechyd, 
ond  yn  para  yn  serchus  a  llon  ei  galon,  a  boddlon  ei  yspryd.  Mae 
eglwys  barchus  Caergybi  yn  gofalu  yn  anrhydeddus  am  dano  yn  ei 
ddyddiau  diweddaf." 

Gan  nad  yw  y  daith  i'r  Iwerddon  yn  un  faith,  dichon 
mai  nid  annyddorol  fydd  cael  gwybod  am  ei  threfn,  yn 
nghyd  â'r  gwaith  a  gyflawnodd  y  Dr.  ar  hyd-ddi.  Wele 
yn  canlyn  ei  hanes  fel  yr  ysgrifenwyd  ef  ganddo  ei  hun  yn 
ei  ddyddiadur.  Mae  yn  cychwyn  yn  awr  wrth  gwrs  o  Gaer- 
gybi :— 

1869— Mawrth 


2, 

— Dublin 

3. 

Agoriad  Dafydd 

— DubHn 

4. 

Little  Maid 

— Bambridge 

5. 

Address  to  hearers 

— Do. 

Address  to  the  School — Do. 

6, 

Mission 

— Tandragee 

7. 

Address 

— Bclfast 

8, 

Great  Commission 

— Do. 

>» 

Key  ûf  David 

— Whiteabbey 

„ 

Little  Maid 

—  Carrickfergus 

9. 

Little  Maid 

—  Portadown 

10, 

Address  to  School 

— Do. 

i> 

The  Widow 

— Donoughmore 

1869- 


Mawrth  11, 

Address  on  Mission 

— Ballymena 

., 

Address  to  School 

—  Do. 

12, 

Little  Maid 

— Coleraine 

13. 

Address 

— Grant  Causeway 

14. 

Address 

—  Magherfelt 

15. 

Dry  Bones 

— Tubbermore 

16, 

Going  to 

— Dublin 

17. 

Crossing 

— for  home 

18. 

CyfeiUach 

— Calfaria 

Gwelir  na  fu  y  Dr.  enwog  yn  segur  yn  ngwlad  y  Gwyddel. 
Teithiodd  lawer,  a  gweithiodd  yn  galed  tra  yno.  Yn  y 
Scren,  a  grybwyllasom,  cawn  erthygl  ragorol  wedi  ei 
chyhoeddi  ganddo,  yn  cynnwys  hanes  manwl  o'r-daith  hon, 
a  rhydd  ynddi  lawer  o  wybodaeth  am  y  wlad  a'i  thrigohon, 
ac  yn  neiUduol  fehy  am  yr  achos  Bedyddiedig  yno,  a'r 
teuiuoedd  parchus  y  daeth  i  gyssyhtiad  â  hwy.  Bu  hyn 
yn  ddiau  yn  fantais  fawr  iddo  osod  achos  y  Genadaeth 
\\"yddehg  yn  effeithiol  o  flaen  yr  Americaniaid. 

Wedi  cael  ychydig  ddyddiau  gartref  —  bum  bron  â  dweyd 
i  orphwys  —  ar  ol  y  daith  hon,  yr  hyn  a  fuasai  yn  gamsyn- 
iad  mawr,  oblegyd  nid  oedd  gorphwys  Uawer  yn  hanes  y 
Dr.,  cychwynodd  am  Wlad  y  Gorllewin.  Meddiannwyd 
eglwys  Calfaria,  ac  yn  wir  tref  Aberdar,  â  theimladau  rhy- 
fedd  yr  adeg  hono.  Nid  annghofìa  y  rhai  oeddynt  yn 
bresenol  yn  y  "  cwrdd  gweddi  hynod  hwnw  "  (fel  y  gelwid 
ef  gan  yr  hen  batriarch  o  Langefni),  a  gynnahwyd  yn 
Nghalfaria,  y  teimladau  dwys  a  hiraethus  a  godent,  fel 
llanw  y  môr,  yn  eu  calonau.  Teimlent  yn  falch  am  yr 
anrhydedd  a  osodid  ar  eu  gweinidog  enwog,  ond  yn  dra 
phryderus  am  dano  ef  a'i  anwyl  blentyn  yn  gwynebu  ar  y 
fath  daith.  Cyflwynasant  ef  yn  anwyl  mewn  gweddiau 
gwresog  ac  mewn  dagrau  pur,  i  ofal  yr  Hwn  a  wnaeth  nef 
a  daear.  I  ddangos  eu  parch  i'r  Dr.  a'u  cydymdeimlad  â'r 
eglwys,  yr  oedd  tyrfa  o  frodyr  parchus  yn  y  weinidogaeth, 
a  nifer  mawr  o  leygwyr  pwysig  yr  enwad,  wedi  dyfod  yn 
nghyd  o  wahanol  gyfeiriadau  y  sir.  Yn  mhhth  ereill,  yr 
oedd  y  rhai  canlynol  yr^  bresenol  : — J.  T.  Jones  (A.),  Aber- 
dar  ;  J.  Rees  (W.),  etto  ;  W.  Samuel,  Cwmbach  ;  R.  A. 
Jones,  Abertawy  ;  H.  C.  Howells,  Clydach  ;  J.  R.  Morgan 
(Lleurwg),  Lhinelh ;  N.  Thomas,  Caerdydd  ;  J.  Lloyd, 
Merthyr  ;  W.  Harries,  Heolyfehn  ;  D.  Davies,  Hirwain  ; 
T.  Philhps,  Blaenllechau  ;  D.  Davies  (Dewi  Dyfan),  Gad- 

lys ;  J.  Roberts,  Mumbles ;  W.  Williams,  Cendl ;  T, 
Humphreys,  Cwmaman  ;  T.  John,  Ynyslwyd  ;  J.  Jones, 
Abercwmboye  ;  W.  Wilhams,  Mountain  Ash  ;  J.  Wilhams 
(S.),  etto  ;  J.  Lewis,  Troedyrhiw ;  O.  John,  Treuddyn ; 
Lewis  ac  Edwards,  Llangohen  ;  John  Bowen,  Ysw.,  Tre- 
forris  ;  John  Jones,  Ysw.,  Clydach.  Derbyniwyd  llythyrau 
yn  gofidio  o  herwydd  eu  hanahu  i  fod  yn  bresenol  oddi- 
wrth  y  Parchn.  John  Jones  (Mathetes),  J.  G.  Philhps, 
Builth ;  R.  Prichard,  Dinbych  ;  E.  Roberts,  Pontypridd  ; 
J.  Rufus  WiUiams,  Ýstrad  Rhondda  ;  R.  WiUiams,  Hen- 
goed  ;  T.  E.  James,  Glyn  Nedd ;  D.  Edwards,  Pontar- 
dawe,  yn  nghyd  ag  Asaph  Glyn  Ebwy,  a  Henry  Bowen, 
Ysw.,  Treforris.  Cymmerwyd  y  gadair  yn  y  cwrdd  hwn 
gan  y  Parch.  T.  John,  Ynyslwyd,  a  bu  y  gwasanaeth  yn 
amrywiol  mewn  darllen,  canu,  ac  anerchiadau.  Gweddi- 
wyd  gan  y  brodyr  y  Parchn.  W.  Wilhams,  Cendl ;  T. 
Humphreys,  Dewi  Dyfan,  H.  C.  Howells,  Clydach,  a  D. 
Davies,  Hirwaun.  Traddodwyd  anerchiadau  gan  y  Parchn. 
T.  Philhps,  Blaenllechau  ;  Lloyd,  INIerthyr  ;  Harris,  Heol- 
yfehn  ;  WiUiams,  Rhos  ;  Samuel,  Cwmbach  ;  Jones,  Aber- 
cwmboye  ;  Gwerfyl  James,  Treforris  ;  J.  T.  Jones  (A.),  W. 
Rees  (W.),  R.  A.  Jones,  Abertawy.  Gan  fod  y  ddau 
siaradwr  diweddaf  yn  y  cyfarfod  hwn  yn  gydfyfyrwyr  â'r 
Dr.  gosodwn  ddyfyniad  byr  o'u  hanerchiadau,  yn  nghyd 
ag  araeth  bwrpasol  y  Dr.  i  ddiweddu  :  — 

"  Anerchiad  gan  y  Parch  J.  R.  Morgan  (Lleurwg).  Adwaenai  ef  y 
Dr.  er's  25  mlynedd.  ac  yr  oeddynt  yn  gyfeillion  cywir  o'r  munyd 
cyntaf  y  gwelsant  eu  gilydd  hyd  yn  awr.  Yr  oedd  yn  bresenol  yn  sef- 
ydliad  y  Dr  ,  ac  wedi  bod  yn  ei  gapel  bron  yn  mhob  cyfarfod  o  bwys  o 
hyny  hyd  yn  awr.  Yr  oedd  capeli  i'r  Bedyddwyr  wedi  neidio  i  fodol- 
aeth  fel  mushrooms  trwy  holl  gwm  Aberdar,  a  hyny  yn  benaf  trwy 
offerynoliaeth  y  Dr.,  ac  yr  oeddynt  oll  yn  llawnion  erbyn  heddyw. 
Nad  oedd  ef  vn  galaru,  eithr  yn  hytrach  yn  llawenhau  am  fod  Dr. 
Price  yn  myned  dros  y  mor,  ac  y  carai  yn  ei  galon  fyned  gydag  ef. 
Celai  weled  Uawer  o  ryfeddodau  Duw  ar  y  mor  ar  ei  daith,  nes  ei 
wneyd  yn  fardd  heb  yn  wybod  iddo  ei  hun.  ac  y  dysgwyliai  ei  glywed 
etto  yn  darlithio  ar  yr  hyn  a  welai  ar  ei  daith  hirfaith  hon  Yr  oedd 
ei  ddewisiad  ar  y  fath  neges  bwysig  yn  anrhydedd  mawr  iddo  ef,  ei 
eglwys,  a'r  enwad  yn  Nghymru. 

"  Anerchiad  maith  a  galluog  gan  y  Parch.  N.  Thomas,  Caerdydd.  ar 
bwysigrwydd  yr  Iwerddon  fel  maes  cenadoi  i'r  Bedyddwyr.  Sylwai 
fod  yr  iau  ar  gael  ei  thori,  ac  y  dylai  fod  darpariaeth  genym  ni  ar  gyfer 

angenrheidiau  ysprydol  y  boblogaeth.  Yr  oedd  Dr.  Price  the  right 
man  in  the  right  place  yn  bresenol,  a  dymunai  iddo  ef  a'i  unig  blentyn 
daith  gysurus  a  llwyddiannus  iawn. 

"  Yn  awr,  ar  gais  y  Cadeirydd,  a  dymuniad  y  dorf  fawr,  daeth  Dr. 
Price  yn  mlaen.     Dywedai  fod  yn  dda  ganddo  am  yr  idea   o  gwrdd 
gweddi  ar  ei  ymadawiad,  iddi  gael  ei  bodolaeth  tu  allan  ir  eglwys,  ac 
fod  yn  dda  gan  ei  enaid  weled  y  fath  dorf  yn  gwerthfawrogi  a  mwyn- 
hau  cyfarfod  gweddi.  Diolchai  i  bawb  am  eu  dymuniadau  da  ar  ei  ran. 
Ofnasai  y  byddai'r  cyfarfod  yn  tueddbenu  i  wanychu  ei  yspryd  ;  ond 
fod  yn  dda  ganddo  mai  adgyfnerthiad  yspryd  y  bu  iddo.     Yr  oedd  yr 
adeg  bresenol  yn  un  bwysig  iawn  yn  hanes  Iwerddon ;  yr  Iwerddon 
oedd  maes  brwydr  fawr  y  Dadgyssylltiad,  lle  yr  oedd  rhyddid  i  ennill 
y  Uawryf,  a  thrais  i  farw  ;  ac  y  byddai  y  fuddugoliaeth  hon  yn  cyn- 
nyrchu  buddugoHaeth  debyg  etto  yn  Lloegr  a  Chymru.     Dy wedai  fod 
gan  y  Bedyddwyr  100  o  orsafoedd  pregethu  eisioes  yn  yr  Iwerddon  ; 
ond  fod  yn  rhaid  cael  300  neu  400  yno  ;  ac  fod  y  lleoedd  i'w  cael,  ond 
fod  eisieu  arian  i  w  pwrcasu,  a'u  defnyddio,  ac  maidyna  oedd  ei  amcan 
ef  a'i  gyfaill  yn  myned  i  America.  Yr  oedd  y  Presbyteriaid  wedi  casglu 
;^io,ooo  yn  America,  a'r  Wesleyaid  /12,000,  er  codi  athrofa  newydd  yn 
Belfast.     Dywedai  iddo  ef  gael  ei  wahodd  i'r  America  dair  gwaith  o'r 
blaen  gan  yr  eglwysi  Cymreig,  gan  gynnyg  talu  ei  dreulion,  a  thalu  am 
bregethwyr  yn  ei  le  gartref ;  ond  wedi  cael  y  cynnyg  newydd  hwn,  nad 
allai  ymattal  yn  hwy  rhag  myned.     Dywedai  fod  ganddo  lythyrau  o 
gymmeradwyaeth  oddiwrth  gorff  y  Wesleyaid,  yr  Annibynwyr,  y  Pres- 
byteriaid,  oddiwrth  Dr.  Brook,  Dr.  Landels,  y  Barwn  Falconer,  &c.  ; 
felly  y  byddai  pob  pwlpud  yn  America  yn  agored  iddo.     Hefyd,  fod 
ganddo  Iythyrau  cymmeradwyol  oddiwrth  Gymmanfaoedd  y  Bedydd- 
wyr  yn  y  De  a'r  Gogledd,  ac  hefyd  oddiwrth  athrawon  ein  colegau  j 
ac  fod  digon  o  waith  wedi  ei  dori  allan  iddo  gan  ei  gyfeillion  yn  Amer- 
ica  am  100  mlynedd  !     Dywedai  hefyd  fod  y  brodyr  anwyl  yn  myned 
i  gael  cyfarfodydd  gweddi  ymadawol  iddo  yn  LiverpooI.     Yna  diolch- 
odd  i  bawb  am  eu  teimladau  da  tuag  ato,  gan  ddymuno  arnynt  weddio 
drosto  tra  yn  America.     Cyflwynodd  ei  fab  anwyl,  y  Parch.  E.  Gilbert 
Price,  i  nodded  a  chydymdeimlad  yreglwys  tra  ybyddaief  yn  absenol. 
"  Bydded  Duw  yn  dyner  o  hono  ef  a'i  blentyn,  nes  dyfod  yn  ol  atom 
etto. 

"  Tre/orris,  Ebrill  8,  1869.  H.  Gwerfyl  James."* 

Boreu  dydd  Llun,  EbriU  5,  1869,  cawn  y  Dr.  a'i  anwyl 
Emily  yn  cychwyn  yn  foreu  o'r  Rose  Cottage.     Mae  torf 


Gwel  Seren  Cymru  Ebrill  16,  i86g. 

aruthrol  yn  eu  cyfarfod  yn  yr  orsaf,  wedi  dyfod  yno  i  ganu 
yn  iach  iddynt.  Dyma  y  gerbydres  yn  ageru  i  fewn  i'r 
orsaf,  ac  y  mae  calonau  cyfeilhon  a  chyfeillesau  y  Dr.  a'i 
blentyn  yn  curo  yn  gyflymach,  a'r  cyfìro  yn  myned  yn  fwy 
byw.  Dacw'r  Dr.  yn  cymmeryd  ei  sedd,  a'i  wyneb  gwrid- 
goch  yn  dysgleirio  gan  sirioldeb.  Y  mae  ei  ddwy  law  allan, 
ac  yn  cael  eu  hysgwyd  braidd  yn  ddidrugaredd,  a  phob 
ysgydwad  yn  dynodi  calonau  pur  yn  llawn  o  serch  a  dy- 
muniadau  da  ato.  Dyna'r  chwibanogl  yn  niyned,  a'r  ger- 
bydres  yn  cychwyn,  ac  wele  y  cadachau  o  bob  Ihw  a  llun 
yn  cael  eu  hysgwyd  fel  baneri,  a'r  oh  yn  broíìon  fod  person 
nodedig  yn  ymadael  o  Aberdar  y  diwrnod  hwnw.  Yn  gynnar 
yn  mhrydnawn  yr  un  dydd  wele  Fedyddwyr  Lerpwl  ar  eu 
dysgwyhad,  a  rhai  o  flaenoriaid  yr  enwad  yn  y  ddinas  yn 
awyddus  edrych  am  y  Soiith  Wales  train  yn  dyfod  i  fewn,  ac 
ar  ei  ddyfodiad  i'r  orsaf,  w^ele  y  Dr.  allan  yn  fywyd  i  gyd, 
ac  yn  derbyn  gyda  y  sirioldeb  mwyaf  longyfarchiadau  a 
groesawiad  ei  frodyr  yn  y  ffydd  acereill  o'i  hengydnabydd- 
ion  yn  eu  phth.  Cychwynodd  o  Lerpwl  dydd  Âlercher,  y 
yfed,  ar  fwrdd  yr  agerddlong,  City  of  Antwerp.  Cynnahwyd 
cyfarfod  gan  eglwysi  Bedyddiedig  Lerpwl  i  ddymuno  yn 
dda  iddo  ef  ac  Emily  y  nos  Fawrth  cyn  hyny  yn  Great 
Cross  Hall  Street.  Am  yr  arwydd  hon  o  barch  teimlai  y 
Dr.  yn  dra  diolchgar,  fel  y  gwelwn  oddiwrth  y  nodiad  a 
ganlyn  : — "  Mae  rhwymau  mawr  arnaf  yn  mlaenllaw  i  ddi- 
olch  i'r  Parch.  A.  J.  Parry  a  chyfeiUion  anwyl  Lerpwl  am 
eu  teimladau  da,  caruaidd,  a  hyfryd.  ]\Iae  y  pethau  hyn 
oll  yn  fwy  nag  a  allaswn  byth  freuddwydio  am  eu  cael ;  ac 
am  hyny,  maent  yn  galw  am  uwch  cydnabyddiaeth  nag  a 
allaf  ei  roddi.  Ond  yn  wir,  yn  wir,  yr  wyf  yn  teimlo  yn 
ddwys,  ac  yn  annhraethol  ddiolchgar  i'r  Arglwydd  ac  i 
ddynion."     (Gweler  Seren  Cymrn  am  Ebrill  y  gfed,  1869.) 

Aeth  amry w  o  gyfeilhon  Lerpwl  i'w  hebrwng  i  lan  y  dw'r, 
a  rhai  i  fwrdd  y  hong.  Yr  oedd  y  Dr.  yn  forwr  da,  fel  y 
dywedir.  Teimlai  efe  a'i  ferch  yn  nodedig  o  siriol  a  chalon- 
og,  a  buont  yn  bur  iach  yr  holl  fordaith  oddigertli  y  dyddiau 
cyntaf  o  honi.  Cadwasant  eu  harchwaeth  at  ymborth,  ac 
felly,  bu  y  daith  yn  fwyniant  perffaith  iddynt.  Cymmerai 
y  Dr.  ddyddordeb  mawr,  fel  y  mae  yn  naturiol  i  ni  feddwl, 
yn  mhobpeth  a  ẃelai.  Ivleddai  ar  Iygad  crafif  a  meddwÌ 
parod,  a  gallai  droi  pob  peth  i  ddefnydd  da  yn  ddidraflferth, 
a  thrwy  hyny,  y  mae  yn  fuan  yn  tynu  sylw  pawb  ar  y 
bwrdd  ato  fel  dyn  nodedig  ac  uwchlaw  y  cyffredin,  er  ei 

fod  yn  gwneyd  ei  hun  yn  gyffredin  gyda'i  gyd-deithwyr  er 
eu  dyfyru,  ac  hefyd  eu  hadeiladu  mewn  pethau  buddioL 
Efe  o  ddigon  mewn  amser  byr  oedd  y  person  mwyaf  pobl- 
Ogaidd  ar  y  bwrdd.  Ffurfiodd  adnabyddiaeth  fuan  a'r  rhan 
fwyaf  oedd  ar  y  Uestr,  a  daeth  yn  ôafrddyn  gyda  hwynt. 
Dywedai  y  cadben  am  dano  un  o'r  dyddiau  cyntaf,  "  That 
reverend  gentleman  is  a  wonderful  man,  he  draws  all  to 
himself,  and  can  do  just  as  he  likes  with  them  ;"  ac  wedi 
cael  ei  adnabod  yn  dda,  cafodd  sylw  a  pharch  neillduol  gan 
y  cadben,  John  Mirehouse.  A  ganlyn  yn  unig  ydynt  ei 
nodion  yn  ei  ddyddlyfr  am  ei  fordaith  i'r  Americ  : — 

Âpril     7,  Sailed  from  Liverpool  in  the  '  City  of  Antwerp  ' 

8,  Prayer  meeting  on  board  '  City  of  Antwerp  ' 

9,  do.  do. 

11.  The  Church  Service  read,  with  Weish  singing 
„  Short  service  on  deck  of  the  steamer 

12,  At  sea,  with  a  short  prayer  meeting  nightly 
13  to  17,  The  same  as  the  i2th 

18,  Captive  maid  (Welsh)  in  the  saloon  of  steamer 
„  English  Service  in  the  evening  do. 

19,  A  public  prayer  meeting  in  the  steerage 

20,  do.  do. 

,,  This  day,  at  2  o'clock  in  the  morning,  got  to  New  York, 

and  landed  all  weli  at  9  o'clock  a.m. 
21  to24,  At  W.  B.  Jones'  in  the  City  of  Brooklyn 
Bellach,  Dr.  Price  yn  America  a  welir,  a  dyna'r  swn  a 
glywir  yn  mhob  cyfeiriad.  Bu  cyffro  mawr  mewn  rhai 
parthau  o  Gymru  ar  ei  ymadawiad.  Mae  cyffro  mawr 
mewn  parthau  o'r  Americ  ar  ei  diriad.  Yr  oedd  pobl 
Aberdar  yn  hiraethus  ar  ei  ol.  Mae  miloedd  yn  ngwlad  y 
lanci  yn  falch  cael  ei  fenthyg,  megys,  am  ychydig  fisoedd. 
Bu  yn  aros  ychydig  ddyddiau  yn  nghartref  clyd  W'.  B. 
Jones,  Ysw.,  BrookIyn,  a  phregethodd  deirgwaith  y  Sabboth 
cyntaf  yn  yr  eglwysi  mwyaf  a  phwysicaf  yn  New  York,  fel 
y  gwelir  etto.  Yn  mhen  ychydig  ddiwrnodau  cawn  ef  yn 
Hyde  Park,  yn  cael  ei  roesawi  yno  mewn  cyfarfod  cyhoedd- 
us,  adroddiad  byr  o'r  hwn  a  osodwn  yma  : — 

"  CYFARFOD     CROESAWOL    Y    PARCH.    DDR.    PRICE     YN 
HYDE    PARK. 
"  Cynnaliwyd  cyfarfod  i'r  dyben  uchod   yn  nghapel  y  Bedyddwyr, 
Hyde  Park,  nos  lau,  EbriU  ^gain. 

"  Dechreuwyd  y  cyfarfod  trwy  ddarllen  a  gweddio  gan  y  Parch.  J. 
P.  Harris,  Cattaraugus,  a  chanwyd  pennill  Etholwyd  Ednyfed  yn 
Uywydd.  Anerchwyd  y  Dr.  a"r  gwyddfodolion  gan  y  Parchn  J.  W. 
James,  Pittston,  ar  Iwyddiant  gweinidogaeth  y  Dr.  yn  Aberdar.  o'r 
dechreuad— 24  mlynedd  yn  ol ;  Thos.  Jones,  Mahony  City,  ar  Gysyllt- 
iad  y  Dr.  â  Chymry  America  ;  R.  Edwards,  Pcttsville,  ar  Gyssylltiad 
Cymry  y  ddwy  wlad  á'u  gilydd  ;  B.  D.  Thomas,  Pittston,  ar  Gyssyllt- 
iad  y  Dr.  a'r  eglwysi  Seisnig ;  M.  A.  Eliis,  Hyde  Park,  ar  Gyssylltiad 
y  Dr.  a'r  Wasg  Gymreig  ;  W.  Morgans,  Plymouth,  ar  Wleidyddiaeth  ; 
y  Dr.  E.  B.  Evans,  Hyde  Park,  Anerchiad  Cyffredinol ;  J.  Moses, 
Newark,  Ohio,  ar  Ddylanwad  y  Dr.  yn  yr  Hen  Wlad,  ac  yn  debyg  o 
fod  felly  yn  y  wlad  hon  ;  J.  P.  Harris,  Cattaraugus,  y  Dr.  fel  Cyn- 
nrychiolydd  Bedyddwyr  Cymru  ;  J.  Beavan,  Scranton,  ar  Gyssylltiad 
y  Dr.  â'r  Bedyddwyr  Seisnig ;  J.  Evans,  Providence,  ar  Gyssylltiad  y 
Dr.  â'r  Odyddion,  yr  Iforiaid,  yr  Alfrediaid,  &c.  ;  W.  Morgans,  Potts- 
ville,  â  Bedyddwyr  Cymreig  America  ;  P.  L.  Davies,  Camden,  ar  Gys- 
sylltiad  y  Dr.  â  Chymdeithas  y  Bedyddwyr  yn  yr  Iwerddon. 

"  Yna  darllenwyd  rhes  o  gymmeradwyaethau  i'r  Dr.  oddiwrth 
enwogion  Cymru  a  Lloegr.  Mae  ganddo  faich  asyn  o  honynt.  Yna 
cawsom  y  Dr.  yn  ei  hwyl  i  dalu  diolchgarwch  gwresog  am  y  derbyniad 
croesawus  a  gafodd  eíe  a'i  anwyl  Emily  yn  Hyde  Park. 

"  Dyna  ddigon  o  gyssylltiadau,  feddyliwn  I. — Yr  eiddoch,  &c., 

"D.  P.  ROSSER."* 

Gan  i'r  Dr.  fod  dros  saith  mis  yn  ngwlad  fawreddog 
machludiad  haul,  ac  wedi  teithio  a  gweithio  mor  aruthrol, 
fel  y  gahai  ac  yr  arferai  efe  wneyd  am  gyhyd  o  amser, 
teimlwn  nas  gallwn  ei  ganlyn  yn  fanwl  i  bob  lle,  nac 
ychwaith  groniclo  yr  hanner  a  gyflawnodd.  Yr  ydym  wedí 
ein  gosod  dan  rwymau  i  deimlo  byth  yn  ddiolchgar  i  ddau 
o  frodyr  da  ac  enwog  oeddynt  yn  America  yn  yr  adeg  yr 
oedd  y  Dr.  yno,  ac  wedi  treuho  cryn  amser  gydag  ef,  yn 
neillduol  y  blaenaf,  sef  y  Parchn.  Ddr.  Fred  Evans,  Phil- 
adelphia,  ac  L.  M.  Roberts,  M.A.,  Glyn  Ebbwy,  Mynwy, 
am  eu  hysgrifau  galluog  ar  y  Dr.  yn  America.  Teithiodd 
y  Dr,  Fred  Evans  lawer  iawn  gydag  ef  drwy  wahanol 
barthau  o'r  wlad  ;  felly,  meddai  fantais  neillduol  i  adrodd 
ei  hanes  yn  ffyddlawn  a  dyddorol,  megys  y  gwna.  Yn  auT, 
teimlwn  hyfrydwch  mewn  cael  yr  anrhydedd  o  gyflwyno 
eu  hysgrifau  dyddorol,  y  rhai  ydynt  fel  y  canlyn  : — 

•  Gwel  Sercn  Cymru  am  Mai  21,  1869. 

"YMWELIAD     Y     PARCH.     T.     PRICE,    M.A.,    PH.D.,    O     ABERDAR, 

a'r  talaethau  unedig. 

"  GAN    Y    PARCH.    DDR.    FRED    EVANS,    PHILADELPHIA. 

"  Ymadawodd  Dr.  Price  ag  Aberdar  ar  y  jed  o  EbriU,  1869.  a  chy- 
chwynodd  o  Lerpwl  yn  y  City  of  Antwerp  ar  y  yfed,  a  glaniodd  yn  iach 
a  dyogel  ar  yr  aofed  yn  Efrog  Newydd.  Ei  gwmni  oedd  ei  anwyl  ferch 
Emily,  yr  hon  a  deithiodd  gydag  ef  rai  miloedd  o  fìlldiroedd,  a'r  hon  a 
fu  o  gysur  a  chefnogaeth  iddo  yn  y  wlad.  Gydag  ef  hefyd  y  daeth  y 
Parch.  Mr.  Henry  o  Belfast,  Iwerddon.  Gwaith  y  ddau  oedd  cynnrych- 
ioli  Cymdeithas  Genadol  y  Bedyddwyr  yn  yr  Iwerddon.  Y  prif  gyn- 
nrychiolydd  oedd  y  Dr.  Price,  a  disgynodd  y  rhan  drymaf  o'r  gwaith 
arno  ef.  Ni  fu  yn  Efrog  Newydd  ond  ychydig  oriau  cyn  iddo  ddechreu 
yn  ddifrifol  ar  ei  waith  :  galwodd  gyda  swyddogion  yr  American  Bible 
Uttion,  y  Gymdeithas  Genadol  Gartrefol,  a'r  Gymdeithas  Gyhoeddiad- 
ol.  Yma  cyfarfu  â'r  enwog  Dr.  Armitage,  un  o  gewri  y  Pwlpud  Bed- 
yddiedig  yn  .America,  a  buont  yn  gyfeiliion  mynwesol  hyd  angeu  y  Dr. 
Y  Sul  wedi  iddo  lanio  pregethodd  yn  Saesneg  yn  nghapel  Dr.  Sarles, 
yn  Brooklyn  yn  y  boreu,  yn  nghapel  y  Trefnyddion  Calfìnaidd  yn  Efrog 
Newydd  am  ddau,  ac  yn  nghapel  eang  H.  M.  Gallegher,  Ll.D.,  yn  yr 
hwyr.*  Cafodd  amser  gogoneddus,  a'r  bobl  yn  hoehedig  wrth  ei  wefus- 
au.  Yr  oedd  Dr  Gallagher  yn  un  o'r  gweinidogion  mwyaf  poblogaidd 
yn  Broolílyn — y  nesaf  at  Henry  Ward  Beecher.  Yr  oedd  yn  llawn  arab- 
edd  ä  thân,  a  gwelai  y  gynnulleidfa  enfawr  debygrwydd  neillduol  rhwng 
y  Dodtor  o  Aberdar  a'r  Dodlor  o  BrooUlyn.  Aeth  y  si  am  dano  drwy 
y  dinasoedd  mewn  amser  byr,  a  mawr  fel  y  ceisient  ganddo  bregethu 
yn  y  prif  bwlpudau.  Yn  ystod  yr  wythnos  hon  gwelodd  rai  o  brif  ddyn- 
ion  New  York,  a  gwnaeth  argrafif  dda  ar  bob  un  o  honynt. 

"  Ar  y  27ain  cychwynodd  am  Hyde  Park,  Pennsylvania,  a  bu  yma 
byd  y  3ydd  o  Fai.  Yr  oedd  ei  gyfaill,  y  Parch.  Fred  Evans  (Ednyfed), 
yn  weinidog  y  pryd  hwnw  ar  yr  eglwys  Gymreig  yn  y  Ile.  Yr  oedd  y 
capel  eang  yn  newydd,  a  chynnaliwyd  y  cyfarfodydd  agoriadol  ar  yr 
adeg  hon.  Yr  oedd  yn  bresenol  fel  pregethwyr  y  Parchn.  WiIIiam 
Morgan,  Pottsville ;  Theophilus  Jones,  Wilkesbarre ;   John  P.  Harris 


'Yn  Seren  Cymru  am  Mai  yr  2iain,  1869.  cawn  y  nodiad  canlynol : — 
"  Yn  yr  hwyr  yr  oedd  eglwys  fawr  y  Parch.  Mr.  Galegher,  Brooklyn, 
wedi  ei  llenwi,  ac  yr  oedd  yno  amryw  Gymry  parchus  hefyd  yn  mhlith 
y  gynnulleidfa.  (yflwynwyd  y  Dr.  gan  weinidog  y  Ile  yn  ei  ddull  arab- 
aidd  ei  hun  :  dywedai  y  byddai  y  doethion  yn  dyfod  yn  y  cynoesoedd 
o'r  Dwyrain,  ac  fod  ymweliad  Dr  Price  o  Gymru  i  America  yn  profi 
nad  oedd  eu  hiliogaeth  wedi  Uwyr  ddarfodetto." 

L 

(leuan  Dduì,  Cattaraugus  ;  John  James,  Pittston  ;  Richard  Edwards, 
PottSYÌlle;  John  Evans.  Providence  ;  a  P.  L.  Davies,  Camden,  N.J. 
Mae  tri  o'r  brodyr  hyn  wedi  cyfarfod  cyn  hyn  â  Dr.  Price  yn  npîwlad 
yr  aur  delynau.  Pregethodd  gyda  hwyliau  neiUduol  yn  Hyde  Park  i 
gynnulleidfaoedd  hynod  o  luosog.  Nid  annghofìr  am  y  tro  hwn.  Cy- 
chwynodd  o  Hyde  Park  a  Scranton  ar  y  3ydd,  a  chawn  ef  o  flaen  cyf- 
arfod  y  gweinidogion  yn  Efrog  Newydd.  Trwy  ei  sirioldeb  naturiol, 
ei  arabedd  anwrthwynebol,  a'i  genadwri  odidog,  gwnaeth  argraff  anni- 
leadwy  ar  y  gv;eÌDÌdogion,  ac  agorasant  ddrysau  eu  pwlpudau  iddo  o 
led  y  pen.  Wedi  talu  ymweHad  â  Philadelphia  ac  ymgomio  â'r  aw- 
durdodau  yno  parthed  ei  waith,  aeth  i  Boston  i  gyfarfodydd  yr  Undeb, 
ac  yma  gosododd  gerbron  y  gwahanol  gymdeithasau  hawliau  y  Bed- 
yddwyr  yn  yr  Iwerddon.  Gwyddent  wrth  ei  dân  mai  Cymro  oedd, 
ond  parod  oeddent  i  gredu  oddiwrth  ei  arabedd  mai  Gwyddel  oedd. 
Nid  gwaith  hawdd  yw  i  ddyeithrddyn  gael  caniatad  i  osod  gerbron  y 
cyfarfodydd  blynyddol  hyn  bwnc  na  pherthyn  yn  uniongyrchol  iddynt 
hwy,  ond  y  fath  oedd  taerni  a  phenderfyniad  Dr.  Price  fel  y  llwyddodd. 

"  Ar  y  laf  a'r  2ÌI  o  Fehefìn,  cawn  ef  yn  Nghymmanfa  Ddwyreiniol 
New  Jersey.  Efe  a'r  anfarwol  Dr.  Richard  Fuller,  o  Baltimore,  oeddynt 
y  ddau  ymwelydd,  a  phregethasant  gyda  dylanwad  ac  arddeliad  neill- 
duol ;  yn  wir,  yr  oedd  yn  beth  anhawdd  cael  gafael  mewn  dau  bregeth- 
wr  yn  yr  un  cyfarfod  o  ddoniau  y  brodyr  hyn. 

"  Aeth  oddiyma  i  Richmond  yn  Yirginia,  ac  yma  gwelodd  bethau  a'u 

boddlonent  ac  a'u  Uanwent  â  digUonedd.     Yr  oedd  teimlad  y  de  yn 

gryf  yn  erbyn  y  gogledd,  a  chynddeiriogr\vydd  pobl  y    de  yn   fawr 

oblegyd  diddymiad  y  gaethfasnach.     Yr  oedd  Dr.  Price  yn  elyn  llym 

i'r  gaethfasnach,  a  chas  oedd  ganddo  yr  enw  caethiwed.     Nid  oedd  hyn 

ond  pedair  blynedd  wedi  terfyniad  y  rhyfel  a  llofruddiad  Lincoln. 

Mae  yn  Richmond,  prifddinas  y  de,  íìloedd  lawer  o  bobl  yn  dduon, 

ac  yr  oedd  ei  gydymdeimlad  gyda  hwy,  a  phregethodd  iddynt.  Cafodd 

filoedd  i'w  wrandaw,  ac  ni  chafodd  fwy  o  hwyl  erioed  yn  Nghymru  nag 

a  gafodd  yma.     Wylent,  chwerthinent,  neidient  a  bloeddient,  tra  y 

pregethai  efe  iddynt,  ac  weithiau  cymmaint  oedd  eu  hwyl  fel  y  gorfu 

iddo  ddystewi  am  ychydig.     Pregethodd  yn  nghapel  eang  y  Parch. 

John  Jasper,  eglwys  o  bobl  dduon  o  fwy  na  phedair  mil  o  aelodau.     Yr 

oedd  yn  wledd  i  wrando  ar  y  Dr.  yn  adrodd  hanes  ei  arosiad  yn  Rich- 

mond.  Trodd  ei  gefn  ar  y  de,  a  chawn  ef  yn  Upland,  Swydd  Delaware, 

Pensylyania,  ar  y  gfed  o  Fehefin.  Yn  Upland  y  mae  Crozer  Theological 

Seminary.  Sylfaenwyd  y  coleg  hwn  trwy  haelioni  y  boneddwyr  Samuel, 

Lewis,  George,  a  Robert  Crozer — pedwar  brawd.     Dyma  y  cyfarfod 

blynyddol  cyntaf,  ac  yn  mhlith  y  myfyrwyr  cyntaf  a  raddiwyd  yma 

cawn  Mr.  J.  T.  Griffiths,  un  o  fechgyn  y  Pyle  a  Mountain  Ash.  Mae 
yn  awr  yn  weinidog  yn  Mhensylvania.  Yr  oedd  yr  enwog  ysgolhaig, 
William  R.  Williams,  D.D  ,  o  Efrog  Newydd,  i  draddodi  anerchiad  ya 
y  cyfarfod  hwn  ;  ond  lluddiwyd  ef  oblegyd  afiechyd,  a  chymmerodd 
y  Parch.  George  Dane  Braidman,  llysfab  yr  enwog  Judson,  ei  le.  Tra- 
ddododd  Dr.  Price  amryw  o  anerchiadau  yno,  a  chafodd  hwyl  uchel 
bob  tro.  Treuliodd  beth  amser  yn  Philadelphia,  ac  iechyd  i'w  galon 
oedd  gweled  olion  yr  hen  Gymry  gynt  ar  y  ddinas  enwog  hon.  Elai 
ar  dân  wrth  weled  enwau  Cymreig  rai  o'r  gorsafau  ar  y  rheilfifyrdd  yn 
agos  i  Philadelphia,  megys  Brynmawr,  Penllyn,  Bala,  Cynwyd,  Ber- 
wyn,  &c.,  &c. 

•*  Yn  yr  haf  hwn  ordeiniwyd  y  brawd  serchog  Mr.  Llewelyn  Llew- 
elyn  yn  weinidog  ar  yr  eglwys  yn  Frostburg,  Maryland.  Y  ddau  bre- 
gethwr  oeddynt  Dr.  Price  ac  Ednyfed.  Pregethodd  y  brodyr  amryw 
droion  yn  Saesneg  a  Chymraeg,  a  thraddodasant  ddwy  ddadith. 
Testyn  darlith  Dr.  Price  oedd  "  Y  Beibl,"  a  thestyn  Ednyfed  oedd 
"  Garibaldi."  Yr  oedd  y  pryd  hwn  yn  boeth  iawn,  a  dyoddefodd  y 
Dr.  yn  erwin  ar  brydiau  oblegyd  y  gwres. 

"  Cyrhaeddodd  Pittston  ar  y  a^ain  o  Orphenaf,  a  llettyodd  yn  nhy 
ei  hen  gyfaiU  mynwesol  y  Parch.  B.  D.  Thomas,  gynt  o  Gastellnedd, 
ac  yn  awr  o  Toronto,  Canada.  Ar  y  a^ain  cawn  ef  yn  nghyfarfodydd 
blynyddol  Prif  Ysgol  Lewisburgh.  Pregethodd  yno  foreu  y  Sul,  ac  fel 
hyn  y  dywed  y  National  Baptist,  papyr  wythnosol  yr  enwad  yn  Mhenn- 
sylvania,  "  The  serraon  is  highly  spoken  of,  and  will  strengthen  the 
impression  already  made  by  Dr.  Price  as  a  genial  man  and  earnest 
Christian."  Y  dydd  Llun  canlynol  traddodwyd  anerchiad  galluog 
iawn  gan  Theodore  Tilton,  hen  elyn  Beecher.  Wedi  bwyta  y  giniaw 
flynyddol,  galwyd  ar  amryw  i  draddodi  anerchiadau  byrion,  ond  ni 
chafodd  un  gymmaint  o  hwyl  â  Dr.  Price.  Anhawdd  oedd  cael  unrhyw 
un  yn  fwy  hapus  ar  y  fath  achlysur  nâ  Price  Penpound. 

"  Treuliodd  ychydig  o  amser  yn  Utica,  a  mwynhaodd  ei  hun  yn  dda 
yno  gyda'r  cannoedd  Cymry  a'r  lanciod  hefyd.  Taflodd  Dr.  Corey 
ddrws  ei  gapel  yn  agored  iddo,  a  chafodd  dderbyniad  tywysogaidd  gan 
hil  Gomer  ac  hil  Jonathan.  Ymwelodd  ag  Albany,  Saratoga,  ar  ei 
ffordd  tuag  Utica,  ac  aeth  o  Utica  i  Hamilton,  lle  y  mae  Madison 
University.  Cafwyd  cyfarfod  hynod  o  bwysig  yma,  a  bu  o  ddaioni 
mawr  i'w  waith  ef  dros  y  Gwyddelod.  Yn  awr,  teimlai  yn  lled  galonog. 
Yr  oedd  yn  awyddus  iawn  i  weled  Rhaiadrau  Niagara  ;  a  mawr  fel  y 
dymunai  Emily  gael  golwg  ar  y  rhyfeddodau  hyn  ;  ac  ar  y  gfed  o  Awst 
edrychent  yn  syn  ar  y  dyfroedd  yn  disgyn  a'r  berw  i  waered.  Tynodd 
ei  het  flwrdd  pan  y  gwelodd  y  fath  amlygiad  o  allu  Jehovah.     Ni  flinai 

adrodd  ei  brofiad  pan  y  syllodd  gyntaf  ar  y  Rhaiadrau,  ac  ar  y  dyfroedd 
berwedig  a'r  chwyrnbyllau  cynddeiriog.     Oddiyma  aeth  i  Canada,  ac 
ymwelodd   â   Hamilton,    Toronto,  Brookfield,   Montreal,    Quebec,  ac 
amryw  leoedd  ereiU.     Treuliodd   yn    Canada    dros   ddwy    wythnos,  a 
siaradodd  a  phregethodd  yn  y  prif  leoedd,  a  theimlai  i  raddau  yn  gar- 
trefol  yno.     Croesodd  y  St.  Lawrence,  ac  ymwelodd  â  rhanau  o  Dal- 
aethau  Maine  a  Massachusetts.     Yr  oedd  yn  awyddus  iawn  i  weled  y 
ddaear  a  sangwyd  gan  yr  anfarwol  Roger  WilHams  :  cafodd  ei  ddymun- 
iad,  canys  treuliodd  beth  amser  yn  Providence,  Rhode  Island,  ac  ym- 
welodd  â  Phrif  Ysgol  Brown.     Er  fod  yr  athrawon  a'r  myfyrwyr  oddi 
yno  ar  y  pryd,  iechyd  i'w  galon  oedd  gweled  yr  adeiladau  gwychion,  a 
syllu  ar  ambell  lyfr  Cymreig.     Yn  mhen  ychydig   ddyddiau  cawn  ef 
etto  yn  MhrifYsgol  Brown  yn  y  cyfarfod  blynyddol.     Clywid  eilaisya 
fynych  yn  Massachusetts.     Yn  nghymmanfa  Boston   pregethodd  gyda 
yr  enwog  Ddr.  Weston,   llywydd  Coleg  Crozer.     Daeth  yn  ol  i  New 
York  erbyn  y  dydd  bythgofiadwy  yr  hwn  a  elwir  Black  Friday.     Dyraa 
eiriau  y  Dodlor  ei   hun  gyda  golwg  ar  y  dydd  tywyll  hwn  :  "  Dydd 
Gwener  cawsom  New  York  yn  y  cynhwrf  mwyaf  a  fu  ynddi  erioed.    Yr 
oedd  ar  fin  trancedigaeth  fasnachol.     Nid  oedd  neb  yn  fyw  yn  cofio  y 
fath  ddiwrnod  yma  â  dydd  Gwener  diweddaf.     Bu  y  byd  masnachol 
yma  ar  fin  dinystr  hollol."     Yn  ddiau,  dydd   rhyfedd  oedd.     Methodd 
y  banciau,  aeth  y  masnachwyr  yn  wallgof,  a  du  oedd  y  cyfan.     Yn 
ddiau,  dygwyd  hyn  oddiamgylch  gan  gamblers  diegwyddor,  a  speculators 
creulawn.     Y    Sul   ar   ol   hyn,    pregethodd   yn   Eglwys   Dr.    Thomas 
Armitage      Credai  Armitage  mai  Thomas  Jones,  Dreforris  gynt,  wedi 
hyny  o  Lundain,  Melbourne,  ac  Abertawe,  oedd  y  pregethwr  goreu  yn 
y  byd,  ac  mai  Tom  Price,  Aberdar,  oedd  yr  ail.    lechyd  i'w  galon  oedd 
gwrandaw  ar  y  Dr.  yn  pregethu.     Pregethodd    hefyd  yn  Brooklyn  a 
Williamsburg. 

"  Dechreu  mis  Hydref  glaniodd  ei  gyfaill  mynwesol  Dr.  Todd  yn 
Efrog  Newydd,  ac  fel  hyn  y  dywed  y  National  Baptist  am  hyny  : — 
'  Rev.  J.  W.  Todd,  Pastor  of  the  Baptist  Congregation  at  Sydenham, 
London,  has  just  arrived  in  the  United  States.  He  comes  for  recrea- 
tion  and  to  cultivate  the  acquaintanceship  of  his  American  brethren, 
and  to  do  something  incidentally  as  the  coadjutor  of  our  excellentfyiends 
Price  and  Henry  in  behalf  of  Irish  Baptist  JMissions.' 

"  Tua  diwedd  mis  Hydref,  ymwelodd  â  Cincinnati,  Ohio,  a  Louis- 
ville,  Kentucky.  Yn  Cincinnati  daeth  i  gysswllt  ag  amryw  Gymry  ;  yn 
wir,  nis  gwn  am  neb  a  gasglodd  gymmaint  o  wybodaeth  am  y  Cymry 
yn  America  mewn  amser  mor  fyr.  Ni  phetrusodd  i  ddweyd  lawer 
gwaith  wrth  yr  Americaniaid  eu  bod  yn  fwy  dyledus  i'r  Cymry  nag  i 

nn  genedl  arall.  Yr  oedd  yn  berfifaith  gartrefol  yn  hanes  y  Cymry  a 
ffurfiasant  yr  Eglwysi  Bedyddiedig  cyntaf  yn  Mhennsylvania.  Soniai 
am  yr  hen  frodyr  o  Rydwilym,  Llanfyrnach,  Dolau,  &c.,  y  rhai  a  ffurf- 
îasant  yr  eglwysi  yn  Penypec,  Dyffryn  Alawr,  Welsh  Trad,  &c.,  fel  pe 
yn  gyfarwydd  â  hwynt  yn  bersonol.  Ar  yr  2Ì1  a'r  4ydd  o  Dachwedd 
cawn  ef  yn  St.  Louis,  prif  ddinas  Missouri :  mae  yno  gyda  y  fath  gewri 
â'r  Do(ítoriaid  Henson,  Boardman,  Manly,  Spalding  ac  ereill.  Y  cyf- 
arfod  mawr  hwn  yw  Cyfarfod  Cenedlaethol  yr  Ysgol  Sul ;  mae  yma 
genadon  o  bob  parth,  ac  un  o'r  anerchiadau  mwyaf  hyawdl,  fifraeth  a 
nerthol  a  draddodwyd  ydoedd  eiddo  Dr.  Price  ar  "  Yr  Ysgol  Sul  yn 
Nghymru."  Argraffwyd  yr  anerchiad  yn  lled  lawn  yn  amryw  o'n 
papyrau,  a  chyfieithwyd  yr  adroddiad  cyflawnaf  o  hono  gan  y  Parch.  J. 
T.  Grifi&ths,  Lansdale,  Pa.,  ac  ymddangosodd  yn  Y  Wawr  am  fis  Mai, 
1888.  Yn  yr  anerchiad  rhagorol  hwn  rhoddodd  lawer  o'i  brofiad  ei 
hun.  Wrth  gefnogi  athrawon  yr  Ysgol,  dywedodd,  '  Rhoddaf  un  engh- 
raiÉft  o  ddosparth  mewn  cyssylltiad  â'r  eglwys  yn  yr  hon  y  llafuriaf ; 
allan  o'r  dosparth  hwn  o  ddynion  ieuainc,  y  mae  saith  yn  awr  yn  wein- 
idogion  ac  mewn  sefyllfaoedd  pwysig  yn  yr  eglwysi.  Gwelais  un  yn 
ddiweddar  yn  Nhalaeth  Michigan,  un  arall  yn  Ohio,  ac  o'r  lleill,  y  mae 
dau  yn  Lloegr,  un  yn  Twrci,  tra  y  mae  yr  wythfed  yn  Athrofa  Crozer 
yn  agos  i  Philadelphia,  Pa.'  Cafodd  ei  anerchiad  y  derbyniad  mwyaf 
brwdfrydig. 

"  Treuliodd  ychydig  o  ddyddiau  yn  Chicago,  ac  yma,  felyn  y  lleoedd 
ereiU,  gwnaeth  ei  neges  yn  hyspys.  Yn  awr,  dychwela  o'i  daith  Or- 
Uewinol,  a  geilw  yn  Cleveland  a  Pittsburgh  ar  y  ffordd.  Cafodd  wledd 
yn  Dghwmpeini  yr  Hybarch  William  Owen,  yr  hwn  oedd  ar  y  pryd  yn 
weinidog  Eglwys  Chatham  St.  Genedigol  oedd  William  Owen  o  Lan- 
debie,  Sir  Gaer.  Ni  chafodd  nemawr  ysgol,  ond  yr  oedd  yn  un  o'r 
pregethwyr  mwyaf  galluog  ;  yr  oedd  yn  enwog  am  ei  arabedd,  a  mwyn- 
iant  i  bawb  oedd  gwrandaw  ar  y  wit  o  Aberdar  a'r  wit  arall  o  Pitts- 
burgh  yn  ymddyddan  â'u  gilydd. 

"Cyrhaeddodd  New  Yorkerbyn  rhan  olaf  Tachwedd,  a  phregethodd 
yn  eglwysi  Dr.  Armitage  a  Dr.  Evans  (Ednyfed;  :  ymadawodd  Ednyfed 
â  Hyde  Park  yn  mis  Tachwedd,  a  threuliodd  y  ddau  frawd  a  chyfaill 
amser  dyddan  gyda'u  gilydd.  Ar  yr  adeg  hon,  ymwelodd  Llew  Llwyfo 
a'i  barti  ag  Efrog  Newydd,  a  chynnaliasant  gyngherdd  yn  un  o'r  capeli 
Cymreig.  Cadeiriwyd  gan  Ednyfed ;  ac  ar  ddiwedd  y  gyngherdd 
ragorol,  galwyd  ar  Dr  Price  i  ddweyd  gair.  Dywedodd,  '  Mae  yn 
dda  genyf  weled  cymmaint  o  bobl  yn  nghyngherdd  y  Llew:  yr  wyf  yn 
ei  adwaen  er  ys  blynyddoedd,  a  gallaf  eich  sicrhau  o  un  peth— nid  oes 
wahaniaeth  pa  faint  o  arian  a  roddwch  i'r  Llew,  y  mae  yn  sicr   o'u 

gadael  ar  ei  ol  yma  i  gyd.'  Wrth  bregethu  am  y  tro  cyntaf  yn  nghapel 
Armitage,  defnyddiodd  iaith  goeth  a  chlasurol,  a  thebyg  nad  oedd 
yn  meddu  y  rhyddid  arferol.  Ar  ddiwedd  yr  oedfa  aeth  Dr.  Armitage, 
a  dywedodd  wrtho,  '  Don't  they  call  you  Tom  Price,  Aberdar,  in 
Wales  ?'  '  Yes.'  'And  you  preach  hke  Tom  Price  there  ?'  'Yes.' 
'Now,  friend  Price,  you  tried  to  preach  hke  Dr.  Price  this  morning,  and 
you  did  not  enjoy  the  usual  freedom,  did  you  ?'  '  No,  indeed.'  '  Now, 
Dr.  Price,  let  me  give  you  a  word  of  advice.  While  in  this  country  be 
yourself,  be  Tom  Price,  Aberdar,  and  you'll  carry  everything  before 
you.'  Diolchodd  Dr.  Price  iddo,  a  gwnaeth  ei  gynghor,  a  llwyddodd 
yn  mhob  man. 

"Dywed  yv  American  Baptist  am  dano  yn  Nghymmanfa  East  New 
Jersey,  fel  hyn  : — '  The  other  preacher  was  imported  from  beyond  the 
Atlantic — Rev.  Dr.  Price  of  Wales— who  was  listened  to  with  the  deep- 
est  interest  on  Wednesday  evening,  while  he  discoursed  to  us  burning 
truths  from  Ezekiers  vision  of  the  dry  bones.  Dr.  Price  made  a  telling 
address  in  advocacy  of  the  cause  he  represents.'  Gallem  luosogi  dyfyn- 
iadau  fel  yr  uchod  pe  yn  angenrheidiol.  Cododd  y  Dr.  genedl  y  Cymry 
yn  ngolwg  yr  Americaniaid.  Yn  BrookIyn,  yn  nghyfarfod  y  gweinidog- 
ion.  rhoddcdd  shetch  o'r  bregeth  a  draddododd  y  Sul  blaenorol,  ac  wedi 
iddo  derfynu,  cododd  yr  enwog  Dr.  Wayland  Hoyt  ar  ei  draed  a  dy- 
wedodd,  'After  all,  it  takes  a  Welshman  to  preach  the  Gospel. 

"  Daeth  galwadau  am  ei  lafur  o  wahanol  fanau.  Gweithiodd  yn  galed 
tra  yn  America,  a  gwnaeth  argraffiadau  ar  feddyliau  y  bobl  y  bydd  yn 
anmhossibl  i  amser  eu  dileu.  Treuliodd  oddicartref  yn  agos  i  ddwy 
ran  o  dair  o'r  flwyddyn  1869  ;  teithiodd  yn  agos  i  dair  mil  ar  ugain  o 
filldiroedd ;  a  phregethodd,  darlithiodd,  siaradodd  dros  dri  chant  a 
hanner  o  droion.  Gwnaeth  les  dirfawr  tra  yma,  a  galarai  y  bobl 
oblegyd  na  arosasai  yn  barhaus  yn  eu  gwlad.  Bu  arosiad  ei  anwyl 
Emily  yn  fwyniant  mawr  iddi  hi  ac  i  gannoedd  o  gyfeillion, — mae 
enwau  y  tad  a'r  ferch  yn  perarogli  yno  yn  awr. 

"  Yr  oedd  dydd  ei  ymadawiad  yn  agoshau,  a  phenderfynodd  ychydig 
o'i  gyfeillion  gael  cyfarfod  ymadawol  iddo  yn  nhŷ  yr  enwog  ysgolhaig 
a'r  boneddwr  pur  W.  B.  Jones  (Ap  P,  A.  Mon),  yn  Livingston  Street, 
BrookIyn.  Cafwyd  cyfarfod  ardderchog,— Ilawn  o  hwyl,  arabedd,  a 
theimlad.  A  ganlyn  yw  haoes  y  cyfarfod  fel  yr  ymddangosodd  yn  y 
New  York  Tribune,  dydd  Sadwrn,  Rhagfyr  ^ydd,  1869, — y  mae  yn 
amlygu  natur  y  cyfarfod. 

"  T/íí  Rev.  Dr.  Price's  Return  to   Wales. 
"  'A  very  pleasant  affair  took  place  on   Thursday   Evening  at  the 
residence  of  Mr.  William  B.  Jones,  150,   Livingston   Street,  BrookIyn, 

on  the  occasion  of  the  leave-taking  of  the  Eev.  Dr.  Price.  Addresses 
were  made  by  the  Rev.  Mr.  Thomas,  Pa.  ;  the  Rev.  R.  Edwards, 
Pottsville,  Pa.  (both  of  whom  had  come  from  their  homes  to  bid  Dr. 
Price  farewell) ;  the  Rev.  Fred  E.  Evans,  late  of  Hyde  Park,  Pa., 
recently  appointed  pastor  of  the  Laight  Street  Baptist  Church  of  this 
City  ;  Messrs.  John  T.  Davies,  Henry  Lussey,  and  William  B.  Jones. 
Dr,  Price  returns  in  the  City  of  Brussels  to  day,  after  a  sojourn  of 
several  months  in  this  Country,  during  which  time  be  has  travelled 
through  most  of  the  States,  South  and  West.  His  letters  to  his  Paper 
in  Wales — The  Star  of  Wales — have  been  full  of  interest,  giving  his 
impression  of  matters  and  things  in  America  ;  and  he  returns  with  en- 
larged  vie\vs  and  more  comprehensive  knowledge  of  the  greatness  and 
future  prosperity  of  this  Country.  Dr.  Price,  in  the  course  of  his  re 
marks,  condemned  severely  the  judiciary  system,  but  expressed  his 
belief  that  this,  as  well  as  some  other  undesirable  things,  will  gradually 
be  re<ítified.  He  especially  censured  the  apathy  with  which  the  better 
class  ot  citizens  allow  political  and  municipal  affairs  to  be  regulated  by 
too  many  inefficient  and  unworthy  persons.  But  upon  the  whole  he 
felt  convinced  that  these  things,  which  he  regards  as  inevitable  in  a 
young  country,  will  gradually  pass  away." 

"  Mae  Ap  P.  A.  Mon  a  Dr.  Price  wedi  cyfarfod  â'u  gilydd  yn  awr  yn 
ngwlad  y  gàn.  Daeth  amryw  i'w  weled  yn  yr  agerloag  ar  y  ^ydd  o 
Ragfyr,  1869.  Dymunwyd  iddo  eí  ac  Emily  fordaith  gysurus  a  dyogel, 
a  chawsant  hi.  Cyrhaeddasant  Liverpool  ar  y  i^eg  ac  Aberdar  ar  y 
i^fed,  a  chafodd  dderbyniad  tywysogaidd  i'w  hen  gartref:  yr  oedd 
Aberdar  i  gyd  yn  fyw  o  roesaw  iddo,  ac  aeth  fel  brenin  yn  cael  ei  foli 
gan  y  miloedd  i'r  Rose  Cottage. 

"  Yr  oedd  ganddo  barch  mawr  i  America,  a  meddyliai  yn  uchel  ara 
ei  hysgolion,  ei  hathrofeydd,  a'i  heglwysi.  Hauodd  had  da  yn  yr  Unol 
Dalaethau,  ac  ni  hauodd  yn  ofer." 

"  DR.    PRICE    YN    LEWISBURG,    UNION    CO.,    PENNA. 
"  GAN     Y     PARCH.     L.     M.     ROBERTS,      M.A.,      GLYN    EBBWY,      MYNWY. 

"  Yn  mis  Mehefin  yn  y  flwyddyn  1869,  yr  oedd  Dr.  Price  yn  Lewis- 
burg.  Ei  amcan  yn  dyfod  yno  yr  amser  hwnw  ydoedd  cael  golwg  ar 
symmudiadau  pethau  yn  Ngholeg  Lewisburg  yn  ystod  y  Commencement 
Week,  ac  hefyd  i  gael  gweled  llu  mawr  iawn  o  bob  rhan  o'r  wlad,  er 
fifurfio  adnabyddiaeth  â  hwynt,  a  gwneyd  amcan  ei  ymweliad  â'r  wlad 
yn    adnabyddus  iddynt.    Yr  oedd  yr  amcan  hwnw  ganddo  yn  mhob 

man   yr   ymwelai    ag   ef ;    a  dywedodd  wrthyf  ei  fod  wedi  llwyddo  i 
raddau  digonol  i  roddi  boddloarwydd  iddo  ei  hun. 

"  Yr  oedd  yno  hefyd  amryw  o'u  hen  gydnabod,  brodyr  a  chyfeillion, 
rhai  a  barasant  yn  gyfeillion  hoff  ac  anwyl  hyd  y  diwedd,  ac  ydynt 
heddyw  yn  parchu  ei  gofFadwriaeth.  Cofus  genyf  weled  yn  eu  plith  y 
Parchedigion  B.  D.  Thomas,  Phiiadelphia,  yn  awr  Dr  Thomas,  Tor- 
onto,  Canada  ;  F.  Evans,  FrankHn,  yn  awr  Dr.  Evans,  Philadelphia  ; 
a  F.  L.  Davies,  M.A.,  ac  ereill. 

"  Da  iawn  oedd  gan  Dr.  Price  weled  myfyrwyr  Cymreig,  neu  ya 
hytrach  Cymry  yn  fyfyrwyr  yn  y  Coleg.  Yr  oedd  y  rhai  canlynol  yno 
yr  adeg  hono  : — Charles  Jones,  Thomas  Roger  Evans,  Jonathan  James 
Nicholas,  David  Rhoslyn  Davies,  David  John  WiUiams,  a  William 
David  Thomas. 

"  Y'r  oeddwn  I  yn  Lewisburg  yr  amser  hwnw  i  wneyd  ymgais  am 
gael  bod  yn  beneficiary,  i  gael  addysg  yn  Ngholeg  Lewisburg,  dan  nawdd 
y  Pennsylvania  Baptist  Boatd  of  Education.  Nid  oedd  y  Board  hwn  yn 
gwneyd  amgen  cynnorthwyo  rayfyriwr ;  ond  yr  oedd  ychydig 
gynnorthwy  o  werth  mawr  mewn  awr  gyfyng.  Llawen  iawn  oedd 
genyf  weled  Dr.  Price  a'i  hoffus  ferch,  Miss  Emily  Price  ;  llawen 
hefyd  oedd  ganddynt  hwythau  fy  ngweled  inau,  a  da  oedd  ganddo  fy 
ngweled  yn  gwneyd  ymgais  am  fynediad  i'r  Coleg. 

"  Yn  yr  wythnos  hono,  dydd  pwysig  ydyw  y  Commencement  Sunday, 
a'r  Sabbath  hwnw,  yr  oedd  Dr.  Price  ynpregethu;  ei  destyn  oedd 
Eseciel  xxxvii.  i— 10,  sef  pregeth  fythgofìadwy  '  Y'r  Esgyrn  Sychion." 
Yr  oedd  yn  ei  wrandaw  y  pryd  hwnw  lav/er  o  ddysgedigion,  a  chawsant 
eu  Uwyr  foddloni  a  mawr  oedd  eu  canmoliaeth  i'r  bregeth.  Yr  oedd 
yr  Hybarch  Dr  Shadrach  wrth  ei  fodd  ;  ond  i  ba  beth  yr  enwaí,  yr 
oeddynt  oll  ar  eu  huchelfanau. 

"  Boreu  dydd  Llun,  yr  oedd  y  Board  of  Education  yn  cydgyfarfod  yn 
y  capel  a  berthynai  i'r  Coleg,  ac  yr  oedd  ysgrifenydd  hyn  o  linellau  yn 
un  o'r  rhai  oedd  yn  crynu  wrth  feddwl  am  ordeal  yr  arholiad.  Cofus 
genyf  fod  amryw  o'r  cyfeilHon  wedi  ceisio  gan  Dr.  Price  ddyfod  am 
bleserdaith  ar  yr  afon  Susquehanna ;  ond  dy  wedodd  yn  hygly  w  na 
fuasai  yr  un  bleserdaith  wrth  ei  fodd  hyd  nes  gweled  un  arall  o  feibion 
Calfaria,  Aberdar,  yn  cael  ei  osod  ar  y  ffordd  i  gael  manteision  addysg. 
Mawr  oedd  y  cymhell  fu  arno ;  ond  safodd  yn  benderfynol.  Dywedodd 
wrthyf  am  fod  yno  mewn  pryd.  y  buasai  yntau  yno  hefyd.  Dywedodd 
hefyd  y  buasai  yn  rhaid  iddo  ofyn  am  ganiatad  i  fod  yn  bresenol ,  ond 
yr  oedd  hanner  gair  yn  ddigon— yr  atebiad  uniongyrchol  oedd  Yes, 
urtainly. 

"  Dr.  GriflBths,  Philadelphia,  oedd  cadeirydd  y  Bwrdd,  a  Dr.  Spratt 

ydoedd  yr  ysgrifenydd  gohebol.     Yr  oedd  amryw  o  ymgeiswyr  i  fyned 

dan  arholiad  y  dydd  hwnw,   ond  yr  oeddynt  oll,  ond  fy  hunan,  yn 

Americaniaid .  Yr  oedd  rhai  o  honynt  wedi  pasio  yr  arhoHad  yn  llwydd- 

iannus,  ac  o'r  diwedd  wele  fy  enw  inau  yn  cael  ei  alw,  a  Dr.  Spratt  yn 

darllen  fy  llythyr,  neu  yn  hytrach  lythyr  oddiwrth  y  gweinidog  jrn 

appelio  ar  ran  yr  eglwys  droswyf.     Ond  er  fy  mawr  ofìd,  nid  oedd  yr 

appeliad  ar  ty  rhan  yn  unol  â'r  hyn  oedd  llythyren  eu  cyfraith  hwy  yn 

€Ì  ofyn.     Dywedodd  Dr.  Grifl&ths  ei  fod  yn  ddrwg  ganddo  am  y  dyn 

ieuanc,  ond  eu  bod  hwy  yn  '  bound  to  the  letter  of  the  law.'     '  The 

application  must  include  the  necessary  words,  and  I  am  sorry  that  is 

not  the  case  with  the  appHcation  of  this  young  man  '     Nid  oedd  dim 

i'w  wneyd  ond  rhoddi  lle  i'r  ymgeisydd  nesaf.     Buasai  yn  rhaid  cael 

ail  application,  a  than  yr  amgylchiadauyr  oeddwn  I  ynddynt,  gwyddwn 

yn  dda  pa  anhawsderau  oedd  o  fy  mlaen.     Yn   y  man  goreu,  buaswn 

allan  o'r  coleg  am  flwyddyn.     Eisteddais  ar  un  o  r  seddau,  irom  oedd 

fy  nghalon,  trist  oedd  fy  nhremwedd.   Nid  oedd  ond  diffyg  yn  ngeiriad 

yr  applicdtion,  ond  yr  cedd  yn  ddigon  i  mi  gael  fy  nhroi  o'r  neiUdu.    Yr 

oedd  Dr.  Price  yn  eistedd  a'i  gefn  ar  y  ffenestr,  a  Dr  Spratt  yn  eistedd 

yn  agos  iddo.     Gosododd  Dr.  Spratt  fy  llythyr  i  lawr  yn  ymyl  sypyn 

mawr  o  bapyrau  oedd  ganddo,  a  chododd  i  ddadlen  llythyr  yr  ymgeis- 

ydd  nesaf.     Ar  ol  y  darlleniad  hwn,  ac  i'r  cadeirydd  holi  amryw  ofyn- 

iadau    fel  y   gwelai  yn   ofynol,    yr  oedd  hawl  gan  unrhyw  aelod  o'r 

Bwrdd  i  roddi  gofyniad  i'r  ymgeisydd  ;  a  gallaf  eich  sicrhau  mai  digrif 

a  fifol  oedd  gofyniadau  rhai  o  honynt. 

"  Yn  awr,  wele  Dr.  Price  ar  ei  draed,  a  dywedodd,  '  Dr.  Spratt,  I 
think  that  this  letter  is  all  right ;  it  seems  to  me  that  the  very  words 
you  were  speaking  of  are  here  'Wili  you,  Sir,  please  read  for  yourself  ?' 
Cymmerodd  Dr.  Spratt  y  liythyr  o'i  law,  darllenodd  ef  yr  ail  waith, 
a  dywedodd  mewn  syndod,  '  So  they  are,  but  really,  Dr.  Price.  I  did 
not  see  them  before.'  Yna  dywedodd  Dr.  Griffiths,  '  If  the  words  are 
there,  it  is  all  right ;  call  the  young  man  up.'  Ac  felly  y  bu  :  cefais  fy 
arhoh'  gan  y  cadeirydd  a  chan  yr  aelodau  ;  aethum  drwy  yr  oll  oedd 
ofynol  yn  llwyddiannus,  a  chefais  fy  rhestru  yn  mhlith  y  rhai  oeddynt 
i  ddechreu  eu  tymhor  athrofaol  yn  y  mis  Medi  canlynol. 

"  Wedi  myned  alian  o'r  coieg  i'r  Campus  Grounds,  safasom  dan  un  o'r 
coed  sydd  o  flaen  yr  adeilad  eang,  ac  yn  y  fan  hono  bu  ychydig  ym- 
ddyddan  rhyngom.  Gofynais,  'Dr.,  beth  wnaethoch  chwi  i'r  llythyr  ? 
Atebodd  gyda  gwén  ar  ei  wyneb  hawddgar,  '  Paid  â  blino  dy  ben  ;  yr 
wyt  ti  i  fewn— boddlona  ar  hyny,'  Cynghorodd  fì  i  aros  yn  y  coleg 
am  chwech  mlynedd,  ac  felly  y  gwnaethum. 

"  Yr  oedd  yn  arferiad  gan  Dr.  Price  alw  y  rhai  a  fedyddiwyd  ganddo 
yn  '  my  boys,'  neu  '  one  of  my  boys.'  I  amryw  o  Americaniaid  y  pryd 
hwnw  yn  y  ceremony  o/  introduction,  dywedai,  'he  is  my  boy,'  neu  '  he 
is  one  of  my  boys,'  a  throion  wedi  hyny  gofynai  rhai  Americaniaid  i 
mi,  '  When  is  your  father  going  to  pay  us  another  visit  ?" 

"  Aml  dro  y  gwelais  ef  y  dyddiau  hyny  yn  eistedd  dan  un  o'r  coed 
ar  lan  yr  afon  Susquehanna,  i  ysgrifenu  erthyglau  i  Seren  Cymrn.  Ym- 
ddangosai  fel  pe  yn  mwynhau  y  golygfeydd  ardderchog  oedd  o'i  am- 
gylch,  ac  hefyd  ymddiddan  â'r  cyfeilHon  oedd  o'i  gylch,  ac  ar  yr  un 
pryd  ysgrifenai  yn  ddiymaros  ei  erthyglau  llithrig  a  darllenadwy  oedd- 
ynt  yn  addurn  y  Seren,  ac  yn  allu  mor  fawr  yn  y  wlad  hon. 

"  Yr  oedd  Dr.  Price  yn  mwynhau  ei  hun  yn  holl  gyfarfodydd  y 
Commencement  Weeh.  Cymmaint  oedd  parch  yr  Americaniaid  iddo  fel 
yr  ymddangosent  fel  pe  yn  ymgystadlu  am  dalu  gwarogaath  iddo,  ac 
yn  nghanol  yr  oU  yr  oedd  efe  mor  ddiymhongar  ag  erioed.  Y  nos- 
weithiau  hyn  yr  oedd  Commencement  Hall,  adeilad  eang  perthynol  i'r 
coleg,  wedi  ei  orlenwi.  Nos  Lun  yr  oedd  cyfarfod  gan  aelodau  un  o'r 
dosparthiadau  ag  oedd  wedi  graddio  flynyddoedd  yn  ol.  Buasai  un  yn 
rhoddi  anerchiad  ar  ryw  destyn  dewisedig,  acarall  yn  darllen  pryddest, 
ac  fel  rheol  yr  oedd  y  cyfarfodydd  hyn  yn  rhai  uwchraddol,  gwir 
ddyddorol,  buddiol  ac  adeiladol.  Yr  oedd  Dr.  Price  yn  mwynhau  ei 
hun  yn  rhagorol  ynddynt,  a  dywedai  íod  pethau  felly  yn  intellectual 
treat. 

"  Dydd  Mawrth  yr  oedd  dosparth  o  ferched  o'r  Seminary  Female  In- 
stitute  yn  cael  ei  raddio.  Mawr  fwynhaodd  Dr.  Price  ei  hun  yn  y 
cyfarfod  hwn,  a  sylwai  fod  dyfodol  rhagorol  o  flaen  y  wlad  oedd  yn 
talu  cymmaint  o  sylw  i  addysg  uwchraddol  y  rhyw  fenywaidd.  Dy- 
wedai  yn  aml,  '  Yn  ddiau  America  yw  gwlad  y  dyfodol.'  Hefyd, 
dywedai  y  carai  weled  meibion  a  merched  Cymru  yn  mwynhau  man- 
teision  tebyg.  Nos  Fawrth  yr  oedd  yr  enwog  Theodore  Tilton  yn 
traddodi  darlith  i'r  College  Literary  Societies — hyny  yw,  y  cymdeithasau 
hyn  oeddynt  yn  ei  ddewis,  yn  anfon  am  dano,  ac  yn  talu  iddo,  ond  yr 
oedd  y  mynediad  i  fewn  yn  rhad.  Y  testyn  ydoedd,  '  The  Human 
Brain,  and  how  to  use  it ;'  ac  yr  oedd  meddyliau  beiddgar  y  darlithydd 
yn  cael  eu  gollwng  fel  saethau  mellt  at  hwn  ac  arall  yn  y  gynnulleidfa. 
Ar  ryw  sylw  neillduol  o  eiddo  y  darlithydd  dywedodd  Dr.  Price, 
'Hear,  hear."  Trodd  Tilton  ato  yn  y  fan  a  dywedodd,  '  Yes,  friend, 
and  everywhere,  everywhere.'  Dywedai  Dr.  Price  wrthyf  ar  ol  hyny 
fod  sylw  felly  yn  dangos  genuine  mother  wit. 

"  Dydd  Mercher,  yr  oedd  y  Class  oj  1869  yn  cael  ei  raddio.  Mawr 
y  boddhad  a  gafodd  yr   hybarch  Ddr.  wrth  glywed  areithiau  y  gradd- 

edigion.  Credwyf  ei  fod  yn  beth  newydd  iddo  wrandaw  ar  araeth  yn 
cael  ei  thraddodi  yn  y  Lladinaeg.  Araeth  yn  yr  iaith  hono  ydyw  y 
cyntaf  a  draddodir  pan  fyddo  dosparth  yn  cael  ei  raddio. 

"  Tmdrechodd  yn  fawr  iawn  i  agor  ffordd  i  rai  o  fechgyn  Cymru  gael 
eu  haddysg  yn  Ngholegau  America.  Ni  Iwyddodd  yn  ei  amcan  yn 
hyn,  er  iddo  greu  cryn  dipyn  o  dân  yn  Lewisburg  yr  adeg  hono.  Ni 
chafodd  weled  ond  dau  yn  unig  yn  gadael  Cymru  am  Goleg  Lewisburg, 
sef  Owen  James,  aelod  y  pryd  hwnw  yn  eglwys  Heolyfelin,  a  lago  W. 
James,  aelod  etto  yn  eglwys  y  Gadlys.  Mae  Owen  James  wedi 
cyrhaedd  safle  uchel  yn  America,  a  saif  ei  enw  yn  uchel  ar  roll  of 
honour  Coleg  Lewisburg. 

"  Ni  arosodd  lago  W.  James  ond  amser  byr  yn  Ngholeg  Lewisburg  ; 
derbyniodd  alwad  gan  un  o  eglwysi  Ohio,  ac  ymadawodd. 

"  Nos  Fercher,  yr  oedd  y  levee  yn  cael  ei  chynnal  yn  nhŷ  Dr.  Loomis, 
Llywodraethydd  y  Coleg.  Yr  oedd  Dr.  Price  a  Miss  Emily  yn 
wahoddedig  iddo.  Rhywfath  o  gyfarfod  ymadawol  i'r  graddedigion 
ydoedd  hwn.  Boreu  dydd  lau,  yr  oedd  pawb  yn  gwynebu  i'w 
cartrefloedd.  Dr.  Price  yn  gwynebu  ar  ei  waith  mawr  a  phwysig 
mewn  gwahanol  ardaloedd.  Yr  oedd  y  gwahoddiadau  am  dano  yn 
aml  a  Uuosog  ;   ni  fedrai  gydsynio  â'u  hanner  hwynt. 

"  Yn  mis  Tachwedd,  1869,  gwelais  fod  Dr.  Price  yn  St.  Louis,  Mis- 
souri.  Yr  adeg  hono,  ac  yn  y  lle  a  nodwyd  y  cynnaliwyd  '  The  First 
National  Baptist  Sunday  School  Convention.'  Yr  oedd  yn  gyfarfod 
pwysig  iawn  ;  ac  er  cymmaint  o  Sunday  School  man  oedd  Dr.  Price,  caf- 
odd  well  golwg  ar  yr  hyn  sydd  alluadwy  drwy  yr  Ysgol  Sul  yn  y  conven- 
tion  nag  a  gafodd  erioed  o'r  blaen.  Gwyr  pobl  Cymru  yn  dda  pa  fath 
weithiwr  ydoedd  Dr.  Price  wedi  bod  gyda'rYsgol  Sul,  gwyddant  hefyd 
pa  beth  a  amcanodd  gyda  yr  un  pwnc  pwysig  ar  ol  ei  ddyfodiad  ya  ol 
i'r  wlad  hon  o  America.  Gwyddai  Dr.  Price  fod  dyfodol  eglwys  lesu 
Grist  i  raddau  mawr  iawn  yn  gorphwys  ar  yr  Ysgol  Sul,  a'r  neb  sydd 
am  gael  prawf  o  hyn,  edryched  i  nifer  a  llwyddiant  y  Bedyddwyr  ac 
enwadau  ereiU  yn  America.  Cafodd  Dr.  Price  ei  alw  i  roddi  anerchiad 
yn  y  cyfarfod  hwn.  Synwyd  yr  Americaniaid  yn  fawr  iawn  gan  nifer 
yr  eglwysi  oeddynt  wedi  hanu  o  eglwys  Calfaria,  a'r  nifer  mawr  iawn 
yr  oedd  efe  wedi  eu  bedyddio." 

Teimlwn  nad  oes  eisieu  i  ni  ddywedyd  dim  mewn  ffordd 
o  ganmoliaeth  i'r  llythyrau  hyn,  gan  y  dygant  ynddynt  eu 
hunain  gymmeradwyaeth  uchel  i'w  hawduron  parchus. 

Yn  ystod  ei  ymdaith  yn  yr  America,  ysgrifenodd  y  Dr. 
lawer  iawn  ar  yr  hyn  a  welodd,  ac  a  glywodd,  ac  a  deimlodd 
yn  yr  America.     Ánrhegodd  hefyd  ei  ddarilenwyr  yn  Seren 

Cymru  a'r  llythyrau  hyny,  y  rhai  oeddynt  yn  cael  eu  dysgwyl 
yn  aiddgar  ganddynt,  ac  yn  cael  eu  darllen  gyda  blas 
mawr.  Cymmerasom  y  drafferth  o  gyfrif  y  llythyrau  yn 
nghyd  a  nifer  y  colofnau  a  gynnwysent,  er  rhoddi  enghraiíft 
o'r  hyn  allai  y  Dr.  wneyd  o  waith  yn  yr  hyn  a  ystyriai  efe 
ei  "  oriau  hamddenol."  O'r  llythyr  cyntaf  sydd  yn  dwyn 
y  dyddiad  Mawrth  laf,  i86g,  a  ysgrifenwyd  ganddo  pan 
yn  cychwyn  o  Aberdar,  hyd  yr  olaf,  sydd  yn  dwyn  y  dydd- 
iad  Rhagfyr  24,  1869  (a  ysgrifenodd  wedi  ei  gyrhaeddiad 
gartref),  cawn  27  o  lythyrau,  yn  gwneyd  gyda'u  gilydd  71 
colofn  o  Seren  Cymni.  Cymmerant  i  fewn  nifer  lluosog  o 
wahanol  ac  amrywiol  faterion,  megys  "  Hanes  dinasoedd 
mawrion  y  wlad,"  "  SefydHadau  cyhoeddus,"  "  Eglwysi  a 
ChapeH,"  "  Golygfeydd  natur — y  mynyddoedd,  yr  afon- 
ydd,  llynoedd,  rhosdiroedd  a  choedydd,"  "  SefyUfa  foesol 
a  chrefyddol  y  wlad,"  "  Hen  aelodau  crefyddol  a  chyfeill- 
ion  gyfarfyddai  o  Gymru  yno,  -  eu  cyssyHtiadau  gwahanol 
yn  yr  hen  wlad,"  yn  nghyd  â  Hu  ereiH  o  bynciau  aHem  nodi. 
Dyma  gyfrol  dda  iawn,  onite  ?  le,  gaHwn  anturio  dweyd, 
gwerthfawr  iawn,  hefyd  ;  oblegyd,  yr  ydym  wrth  eu  dar- 
llen  yn  frysiog  yn  nglyn  â'r  gwaith  hwn  (er  wedi  cael 
mwynhad  mawr  wrth  eu  darHen  pan  gyhoeddwyd  hwynt 
gyntaf )  wedi  cael  ein  taraw  â  syndod  wrth  feddwl  gym- 
maint  o  wybodaeth  hanesyddol,  gyíîredinol,  a  thra  buddiol 
a  gynnwysant.  Yr  ydym  wedi  ein  temptio  fwy  nag  un- 
waith  i  osod  rhai  o  honynt  i  fewn  yn  enghraifft  o  aHu  mawr 
ac  amrywiol  eu  hawdwr,  ond  yr  ydym  yn  ymattal,  yn  y 
gobaith  y  cyhoeddir  hwynt  etto  yn  nglyn  â  gweithiau  ereill 
o  eiddo  y  Dr. 

Tra  yn  yr  America  derbyniodd  yr  hybarch  Ddr.  yr 
anerchiad  canlynol  yn  arwydd  o  serch  a  pharch  ei  frodyr 
ato : — 

"anerchiad  croesawus 

" Cyjìwynedig  i'r  Parch.Tìwmas  Price,  M.A.,  Ph  D,  Aherdar,  Deheudir 
Cymru,  gan  bwyllgor  neillduol  0  Fedyddwyr  Cymreig,  cynnulledig  yn 
Youngstown,  Ohio,  Gogledd  America. 

"  Barchedig  Svr, — Yn  gymmaint  â  chaniatau  o'r  Arglwydd  yn  ol  ei 
radlawn  diriondeb  i  chwi  gael  ymweled  â  ni,  Genedl  y  Cymry  yn  y 
\vlad  hon  : 

"  laf,  Penderfymíiyd,  Yn  ol  ein  hadnabyddiaeth  a'n  gwybodaeth  han- 
esyddol  o  honoch,  eich  groesawu  a'ch  derbyn  fel  prif  gynnrychiolydd 

ein  cenedl  yn  Nghymru,  yn  gymmaint  â'ch  bod  bob  amser  yn  amddi- 
flfynydd  dewr  i"n  hiawnderau,  yn  wiadgarwr  trwyadl  a  didwyll,  ac  fel 
Rhyddfrydwr  wedi  treulio  eich  oes,  a  gwario  llawer  o  feddiannau  i 
ymladd  brwydrau  rhyddid  yn  erbyn  cadarn  ormes  a  thrawsarglwydd- 
iaeth  wladol ;  ac  fel  un  na  bu  uchel  swyddogaeth,  cyfoeth,  na  gallu 
mawreddog  y  bendefigaeth  yn  Mhrydain  Fawr,  yn  effeithiol  i'ch  gwan- 
galoni  na'ch  attal  rhag  cyflawnu  eich  amcanion  er  lles  a  budd  y  genedl. 

"  2'ú,  Píiiderfynwyd,  Eich  cydnabod  fel  cynnrychiolydd  neillduol  o'r 
Cyfundeb  parchus  Cristionogol  a  elwir  y  Bedyddwyr  Neillduol  yn 
Nghymru,  o  herwydd  eich  bod  bob  amser  wedi  defnyddio  eich  gallu 
a'ch  medrusrwydd  diail  er  amddiffyn  a  lledaenu  egwyddorion  pur  gwir 
Grefydd,  yn  ei  gwahanol  ddosparthiadau.  Nid  oes  neb  wedi  rhagori 
arnoch  mewn  diwydrwydd  a  gweithgarwch  gyda'r  Cymdeithasau  Cen- 
adol  a  Chyfieithadol,  yn  Gartrefol  a  Thramor ,  ac  y  mae  agwedd 
lewyrchus  y  Bedyddwyr  yn  Morganwg,  yn  neillduol  Dosparth  Aberdar, 
yn  nhrefnusrwydd  eu  Ilywodraeth,  yn  amlder  eu  haddoliadau,  yn  IIu- 
osogrwydd  eu  haelodau,  yn  nghyd  â  nifer  yr  Ysgolion  Sabbothol,  &c., 
megys  colofnau  uchel  ac  eglur,  a'ch  enw  chwi  arnynt  y  blaenaf  mewn 
gwaith  da. 

"  3ydd,  Penderfynwyd,  Dychwelyd  i  chwi  y  diolchgarwch  mwyaf 
gwresog  a  chalonog  am  eich  caredigrwydd  hynaws  yn  ymweled  â  ni  yn 
ein  gwlad  fabwysiedig,  ac  ymdrechwn  wneyd  ein  rhan  er  eich  cysur 
tra  yn  ein  plith. 

"  Gweddiwn  am  i  r  Duw  a'ch  llwyddodd  yn  Nghymru  etto  i  goroni 
eich  ymdrechion  a'ch  amcanion  o  blaid  enw'r  lesu,  a  Uwyddiant 
Teyrnas  Nefoedd  tra  yn  America. 

"Dymunwfi  hefyd  i'r  lor,  yn  nhreín  ddoeth  ei  Ragluniaeth,  noddi  a 
chadw  eich  personau  chwi  a'ch  anwyl  ferch,  Miss  Emily  Price,  yn 
nghysgod  ei  law  yma,  ac  ar  eich  dychweliad  i  Gymru. 

"A  ìiyderwn  y  bydd  yr  ymweliad  hwn  o'r  eiddoch  â  ni  gynnyddu  yr 
Undeb,  a  chreu  mwy  o  gydweithrediad  rhyngom  ni  a'n  cydgenedl  anwyl 
y  tu  draw  i'r  mòr  er  ein  Ilesoli  a'n  Ilwyddo  yn  dymhorol  ac  ysprydol. 
Amen. 

"  Yr  eiddoch  mewn  undeb  ffydd, 

"  W.   OWENS,  E.  Jenkins, 

"  D.  Probert,  J.  Beynon, 

"D.  C.  Thomas,  J.  Jones, 

"Tachwedd  12.  1869.                                     "  D.  J.  Nicholas,  Ysg." 

Ni  ddygwyddodd  dim  o  bwys  ar  ei  daith  gartref  hyd  ei 
ddyfodiad  i  Aberdar,  ac  nid  oes  un  nodiad  neillduol  wedi 
ei    ysgrifenu   ganddo  yn  ei  ddyddiadur  ond  a  ganlyn  :— 

"  Dec.  4th,  i86g,  sailed  from  New  York  for  home.  ^th  to 
Dec.  i^th  is  aímost  a  rehgious  blank.*  Arrived  in  Liver- 
pool  early  on  Monday  morning,  the  i^th." 

Dydd  Mercher,  y  isfed,  cyrhaeddodd  Aberdar  yn  iach  a 
dyogel,  a  chafodd  dderbyniad  tywysogaidd.  Daeth  mil- 
oedd  i'r  orsaf  i'w  gyfarfod  a'i  roesawu,  ac  i  amlygu  eu 
parch  a'u  teimladau  da  tuag  ato.  Yn  ei  fynegiad  yn  Seren 
Cymni  am  Ragfyr  y  a^ain,  1869,  o'r  amgylchiad  hapus, 
dywed  Dewi  Dyfan  fel  hyn  : — "  Tua  hanner  awr  wedi  dau 
o'r  gloch,  gwelid  y  bobl  o  bob  cwr  o'r  dref  yn  tynu  tua'r 
orsaf.  Yn  mhen  ychydig,  daeth  Cor  y  Plant  perthynol  i 
Galfaria  yno.  Clîwyddai  y  dorf  yn  barhaus,  nes,  o'r 
diwedd,  yr  gedd  y  dernyn  tir  helaeth  wrth  yr  orsaf  yn  or- 
lawn.  '  Beth  sydd  yn  bod  ?'  gofynai  ambell  i  hassenger 
mewn  syndod.  '  A  oes  rhyw  dywysog  yn  cael  ei  ddysgwyl, 
dywedwch  ?'  Am  ychydig  funydau  i  dri  o'r  gloch,  daeth 
y  train  i  mewn,  ac  mewn  ychydig  daeth  gwyneb  crwn,  llon, 
ac  iachus  y  Dr.  i'r  golwg  yn  mhhth  y  dyrfa,  yn  nghyd  â 
Miss  Emily,  mor  loyw  ag  y  bu  erioed.  Edrychai  y  ddau 
yn  rhagoroL  Wedi  cael  pethau  i  drefn,  darllenwyd  dau 
anerchiad  i'r  Dr.  wrth  yr  orsaf ;  y  cyntaf  gan  T.  Davies, 
Ysw.,  West  of  England  Bank,  yr  hwn  oedd  oddiwrth  drig- 
ohon  tref  Aberdar.  Yr  oedd  yn  anerchiad  cariadus,  destlus, 
a  chaboledig.  Darllenwyd  y  llall  gan  D.  Davies,  Ysw., 
Bryngolwg,  dros  yr  Urdd  Ódyddol  yn  Aberdar.  Wedi 
cael  araeth  wreichionllyd  gan  y  Dr.,  íFurfìwyd  yn  orym- 
daith.  Masnachwyr  y  dref  yn  flaenaf,  y  gweinidogion  yn 
canlyn,  a'r  ysgol  ar  ol  hyny,  ac  yna  Dr.  Price  a'i  gyfeill- 
ion  mewn  cerbyd  yn  dylyn.  Chwareuai  llumanau  o  amryw 
ffenestri,  yn  arwydd  o'r  croesaw  roddai  y  bobl  iddo  ar  ei 
ddychwehad.  Gerllaw  i  Rose  Cottage  crogai  bwa  gwyrdd 
gyda  humanau,  yn  cynnwys  yr  arwyddair — '  Welcome 
Home  to  Dr.  and  Miss  Emily  Price.'  Mewn  gair,  yr  oedd 
y  derbyniad  yn  deilwng  o  dywysog  bob  rhan  o  hono. 
Rhwng  y  dorf  fawr,  y  saethu  bywiog,  y  baneri  chwifìedig, 
a'r  anerchiadau  canmoladwy,  buom  bron  credu  fod  rhyw 
second  Garibaldi  neu  Welhngton  wedi  ymweled  ag  Aberdar. 
Bernid  fod  yn  y  man  heiaf  chwech  neu  saith  mil  yn  ei  gyf- 
arfod  wrth  yr  orsaf.     Teimlai  pawb  yn  falch  wrth  weled 

*  Yr  oedd  Cadben  Rennedy.  dan  ofal  yr  hwn  y  dychwelodd,  yn  dra 
gwahanol  ei  gymmeriad  i'r  Cadben  Morehouse:  yr  oedd  yr  olaf  yn 
ddyn  crefyddol  iawn,  tra  yr  oedd  y  blaenaf  yn  mhell  oddiwrth  hyny. 

Dr.  Price  unwaith  etto  yn  Aberdar.     Y  nos  lau  ganlynol, 
cafwyd  cyfarfod  cyhoeddus  yn  Nghalfaria,  er  croesawu  y 
Dr.  ar  ei  ddychweliad.     Yr  oedd  27  o  weinidogion  yn  y 
cwrdd,  yn  nghyd  â  llawer  o  fasnachwyr  cyfrifol  a  lleygwyr 
blaenaf  a  pharchusaf  yr  enwad  yn  y  dyíîryn  a'r  sir.     Dar- 
Uenwyd  anerchiad  caredig  gan  Mr.  Jenkin  Howell,  arwein- 
ydd  y  cor,  i  ]\Iiss  Emily  Price,  ar  ran  y  cor  ;  a  chyflwynwyd 
work  tahle  iddi  gan  Mr.  John  Roberts,   arweinydd  y  cor 
bach,  dros  y  plant.     Cyflwynodd  Miss  Jones  iddi  hefyd 
Feibl  addurnedig  oddiwrth  ddosparth  o  wragedd  da.    Cyf- 
Iwynwyd  hefyd  anerchiadau  oddiwrth  yr  eglwys  a'r  gweini- 
dogion  i'r  hybarch  Ddr.,  ac  yr  oedd  yr  holl  roddion  a'r  an- 
erchiadau  yn  tystio  fod  yn  dda  gan  yr  eglwys  yn  Nghalfaria 
eu  gweled  wedi  dychwelyd  o'u  teithiau  meithion.   Rhagfyr 
22ain,   1869,  cafodd  Dr.  Price  ei  anrhydeddu  â  chiniaw 
cyhoeddus,  yn  Music  Hall  y  Cardiff  Castle  HoteL  Yr  oedd 
y  cwmpeini  cynnufledig  o'r  fath  fwyaf  anrhydeddus,  ac  yn 
cynnwys  rhai  o  brif  foneddigion   y  lle.     Addurnwyd   yr 
ystafell  yn  ddestlus  ar  yr  achlysur,  ac  o  bob  tu  i'r  gadair 
crogai  llumanau  Americanaidd  a  Brytanaidd.     Llanwyd  y 
gadair  gan  I.  D.  Rees,  Ysw.,  yr  is-gadair  gan  Dr.  Davies, 
Bryngolwg.      Ar   yr  ochr  dde  i'r  cadeirydd   eisteddai   y 
Parchus  Ddr.  Price,  guest  y  prydnawn,  ac  ar  y  tu  arall  yr 
eisteddai   Richard  Fothergill,   Ysw.,  yn  nghyd  â  Colonel 
H.  Davies,  yr  American  Consul.     Cafwyd  cyfarfod  bywiog  a 
dyddorol,  ac  anerchiadau  tanllyd  gan  amryw  o  foneddigion 
parchus  Aberdar  a'rcylch,  a'r  oll  yn  hwythog  o  deimladau 
a  dymuniadau  da  i  arwr  y  cwrdd — yr  enwog.  Ddr.  Price." 
Dichon  y  bydd  yr  adroddiadau  hyn  am  yr  arwyddion  o 
barch  a  wnaed  i'r  Dr.  anwyl  yn  creu  amheuaeth  yn  medd- 
yliau  y  rhai  nid  adwaenent  ef,  a  gahant  dybio  fy  mod  yn 
defnyddio  gormodiaeth  ;    ond  nid  felly,  canys  gwyr  y  rhai 
gawsant  adnabyddiaeth  bersonol  o  hono  nad  ydym  ond  yn 
rhoddi  adroddiad  syml  o'r  hyn  a  gymmerodd  le  yn  mywyd 
y  gwr  enwog.     Nid  ydym  yn  gwybod  am  un  gweinidog  yn 
y   Dywysogaeth   gafodd  anrhydeddau  a  pharch  mwy  na'r 
Dr.,   fel  y  cawn  ddangos  yn  mhellach  mewn  cyssylltiadau 
ereill.     Y  mae   y   rheswm  am  hyn  oll  i'w  gael  yn  y  Ihifur 
a'r  gwaith  rhyfeddol  gyflawnodd,  a  hyny  gyda'r  amcanion 
uchelaf,    ac   yn   yr  yspryd  a'r  teimladau  mwyaf  hunanym- 
wadol.     Dywedwn,    nad   oedd   yr  oll,   wedi  y  cwbl,   ond 
gweithiad  allan  gynghor  yr  apostol,  "  Talu  parch  i'r  hwn 
yr  oedd  parch  yn  ddyledus  iddo." 

Amgylchiadaii  yn  dangos  dyn — Y  '•'■  Ffwvn  Dàn  "  íiV  "  Ffan  " 
— Cynffoni  a  hradycìm  yn  y  cylcìi  gwleidyddol — Y  Dr.  yn 
egîíyddorol  —  Y  Dr.  a'r  Dretli  Eglwys — Yn  gefnogwr  Cym- 
deitlias  Rhyddhad  Crefydd — Yn  alln  mawr  mewn  brwydrau 
etholiadol  -  Areithiodd  ac ysgrifenodd  lawer  ar  wleidyddiaeth — 
Ymosodiadau  llechwraidd  arno — Y  Dr.  a  H.  A .  Bruce,  Ysw. 
—  Y  Tugel  —  Pryddest  Ì'r  Dr.  —  Etholiad  Merthyr  ac  Aberdar 
yn  1869 — Barn  "  Baner  ac  Amserau  Cymrii  "  ani  dano — Y 
Dr.  yn  cael  ei  gablu  —  Yn  amddiffyn  ei  hun  —  Y  Dr.  yn  ymgeis- 
ydd  Seneddol  yn  Aberhonddu — Ei  anerchiad — Barn  Cefni  a 
Kilsby  Jones  am  dani — Y  Dr.  yn  encilio  ar  ol  gwasanaeth 
gwerthfawr  i  Ymneillduaeth — Cyfarfod  Cyhoeddus  yn  Aber- 
honddu  —  Tysteb  ac  Anerchiad yn  cael  eu  cyflwyno  iddo. 

MAE  dynion  egwyddorol  yn  fwy  prin  yn  y  byd  nag  y 
meddylir  yn  aml.  Tra  y  mae  pobpeth  mewn  cym- 
deithas  yn  myned  yn  mlaen  yn  esmwyth,  braidd  y  gelHr 
gwybod  y  gwahaniaeth  rhwng  dynion  a'u  gilydd.  Y  mae 
digon  o  wahaniaeth  yn  bod,  ond  ni  wehr  ef  yn  eglur  hyd 
yr  eglurir  ef  gan  amgylchiadau.  Y  mae  llawer  yn  cael  eu 
hystyried  yn  egwyddorol  a  chysson  tra  y  mae  pob  peth  yn 
rhedeg  yn  ei  gwrs  yn  llyfndeg,  ond  pan  gymmer  tro  mewn 
amgylchiadau  le,  deuant  i'r  golwg,  a  cheir  gweled  eu  heg- 
wyddorion,  a'u  hymddygiadau  yn  gyssylltiedig  â  hwynt. 
Nid  oes  dim  fel  amgylchiadau  i  ddadblygu  egwyddorion  ac 
i  broíì  gonestrwydd  neu  anonestrwydd  dynion  gyda  hwynt. 
Oni  b'ai  y  ffwrn  dân  cyfrifid  o  bossibl  y  tri  llanc  yn  Dura 
gyda  yr  "  holl  bobl,"  ac  ni  allai  byth  fod  camsyniad  mwy, 
canys  ni  chafwyd  erioed  well  enghraiíft  o  annghydffurfwyr 
nâ'r  rhai  hyn.  Esponiodd  y  íîwrn  dân  gymmeriadau  cyn- 
ífonwyr  y  brenin  paganaidd  a'u  hegwyddorion,  a  dygodd 
i'r  golwg  yn  eglur  egwyddorion  annghydffurfiol  y  llanciau, 
a'u  hymlyniad  diysgog  wrthynt.  Tebyg  fu  amgylchiadau 
y  ffau  yn  hanes  y  llanc  egwyddorol  Daniel. 

Nid  ydym  yn  gwybod  atn  hiwer  o  gyssylltiadau  y  bywyd 
dynol  ag  yr  arSsrir  ac  y  cyflawnir  mwy  o  dwyll  a  hoced 

ynddynt  nag  yn  y  cylch  gwleidyddol.  Mawr  yw  y  prynu 
a"r  gwerthu,  y  cynffoni  a'r  bradychu,  sydd  wedi  bod  yn  y 
byd  gwleidyddol  erioed ;  ac  ymddengys,  yn  ol  arwyddion 
diweddar,  fod  dynion  yn  myned  yn  fwy  corsenaidd  fyth : 
chwythir  hwy  i  unrhyw  a  phob  rhyw  gyfeiriad  ond  y  cyf- 
eiriad  y  dylent  ymsefydlu  yn  ddiysgog  ynddo.  Y  mae  yr 
anwadal,  y  cyfnewidiol,  a'r  ansicr  i'w  cael  o  hyd — "y  cyrs 
yn  cael  eu  hysgwyd  gan  wynt."  Y  mae  yr  hunangeisiol 
yn  lluosog  yn  y  byd,  ac  yn  caru  esmwythyd  :  y  "  dorth  a'r 
cosyn  "  a'r  "  dillad  esmwyth  "  yw  y  cwbl  a'u  llywodraeth- 
ant.  Rhaid  cael  egwyddor  y  proffwyd  i  wneyd  dyn  gonest, 
sefydlog — un  a  saif  hyd  bod  yn  ferthyr  dros  egwyddor  a 
gwirionedd. 

Dichon  fod  y  profedigaethau  osodir  o  flaen  dynion  yn  y 
byd  gwleidyddol  yn  fwy  nerthol  ac  effeithiol  i'w  gwneyd 
yn  llechwraidd  a  bradwrus  nag  mewn  cylchoedd  ereill. 
Gellir  rhoddi  y  cusan  bradwrus  yn  fwy  dirgel  yn  y  Tugel 
na  "  cherbron  y  dyrfa,"  ac  y  mae  yn  bossibl  y  bydd  y 
weithred  gythreuHg  wedi  codi  i  bris  uwch  na  "  deg-ar- 
ugain  o  arian."  Ond  tra  y  mae  llawer  o  gymmeriadau 
isel  a  diegwyddor  i'w  cael — rhai  a  fradychant  eu  hegwydd- 
orion  ac  a  werthent  eu  holl  hawlfreintiau  am  lai  o  werth 
nag  a  wnaeth  Esau — gallwn  ymffrostio  mewn  llawer  o 
ddynion  egwyddorol,  gonest,  sefydlog,  a  diysgog  yn  eu 
hymlyniadau  gwleidyddoL  Un  o'r  cyfryw  oedd  yr  hybarch 
Ddr.  Price.  Yr  oedd  yn  Rhyddfrydwr  o  argyhoeddiad  ac 
egwyddor.  Nis  gallasai  fod  yn  ddim  arali.  Cafodd  ei 
osod  ar  brawf  yn  fynych.  Gofynwyd  iddo  lawer  tro  ym- 
grymu  yn  wleidyddol  gerbron  y  ddelw  aur,  ond  nid  oedd 
dim  swyn  ynddi  iddo  ef.  Gwell  fuasai  ganddo  dori  na 
phlygu  ger  ei  bron.  Yr  oedd  ei  galon  yn  rhy  bur,  ei  feddwl 
yn  rhy  oleuedig,  a'i  argyhoeddiadau  yn  rhy  ddyfnion  a 
dwys,  iddo  ef  gusanu  yn  fradwrus  Ymneillduaeth  ac  An- 
nghydffurfiaeth,  ac  felly  eu  gwerthu  i'w  gelynion.  Rhodd- 
odd  brawfìon  boreuol  o  hyn  ;  oblegyd  cawn  ef  pan  yn  ddyn 
ieuanc  yn  gosod  ei  fwyall  ar  wreiddyn  pren  Toriaeth,  ac 
yn  ergydio  yn  effeithiol  ar  ei  thrais  a'i  gormes  ;  ac  nid  ym- 
atahodd  ei  defnyddio  hyd  ei  fedd.  Yn  ei  ysgrif  alluog  ar 
Dr.  Price  yn  y  Geninen  am  Orphenaf,  1888,  dywed  Dr. 
Morgan  (Lleurwg) : — 

"  Ar  ddechreuad  ei  weinidogaeth  yr  oedd  Rhyddfrydwyr  Aberdar, 
fel  llawer  o  blwyfau  ereill  yn  y  Deyrnas,  yn  teimlo  yn  bur  anesmwyth 

o  dan  ormes  y  Dreth  Eglwys  Ar  gychwyniad  yr  ymdrech  i  daflu 
ymaith  y  baich,  taflodd  y  Dr.  Price  ei  hunan  i'r  ymdrech  â'i  holl  galon, 
â'i  holl  enaid,  â'i  holl  nerth  ;  ac  nid  hir  y  bu  cyn  taro  gwrthddrych  ei 
ddygasedd  â  dyrnod  angeuol.  fel  y  cyfaddefai  y  Ficer  Grififìths,  wedi 
hyny  Periglor  poblogaidd  Merthyr  Tydfil,  fod  yr  angenfil  wedi  trengu, 
a  bod  yn  rbaid  claddu  yr  ysgerbwd.  Wedi  hyny,  yn  1S47.  cymmerodd 
ran  blaenor  yn  yr  ymgyrch  genedlaethol  o  blaid  merched  a  gwragedd 
Cymru  yn  ngwyneb  camgyhuddiadau  offeiriadon  Eglwys  Loegr  wrth 
yr  yspi'wyr  estronol  hyny  a  ddanfonwyd  gan  y  Llywodraeth  i'n  gwlad 
i  edrych  ansawdd  foesol  y  Dywysogaeth.  Mewn  gair.  tra  y  bu  y  l)r. 
yn  ein  mysg,  yr  oedd  bob  amser  yn  barod  i  ddyfod  allan  i  wrthwynebu 
ymdrechion  gelynion  estronol.  yn  nghyd  ag  eiddo  bradwyr  cartrefol,  yn 
erbyn  ein  hiaith,  ein  gwlad,  ein  cenedl,  a'n  crefydd.'' 

Yr  amgylchiad  y  cyfeiria  yr  hybarch  Ddr.  Morgan  ato 
ydyw  mater  cael  claddfa  gyhoeddus  i  Aberdar.  Wedi 
dyfodiad  Deddf  Cau  y  Myn-wentydd  mewn  grym,  symmud- 
wyd  gan  brif  ddynion  Aberdar  i  gael  claddfa  gyhoeddus  i'r 
lle:  cyhoeddwyd  festri  yn  yr  Hen  Neuadd  Drefol,  a  gweith- 
iodd  y  Blaid  Eglwysig  yn  dda  i  gario  allan  eu  cynlluniau 
a  chyrhaedd  eu  hamcanion  i  gael  y  cwbl  dan  eu  rheolaeth. 
Cymmerwyd  y  gadair  gan  Mr.  H.  A.  Bruce,  a  rhan  yn 
y  cyfarfod  gan  Mri.  Crawshay  Bailey,  Thomas  Wayne 
(Gadlys),  R.  FothergiU,  y  Parch.  J.  Griffiths  (y  Ficer),  ac 
ereiU ;  ond  yr  oedd  yr  Ymneillduwyr  wedi  dechreu  dihuno 
ac  wedi  dyfod  yno  yn  Uuosog  ar  gymhelliad  y  Parch,  Thos. 
Price,  Penypound,  Mr.  Thomas  Joseph,  ac  ereill.  Cyn- 
nygiwyd  gan  Mr.  Crawshay  Bailey  ac  eiliwyd  gan  Mr. 
Thomas  Wayne,  (i)  Fod  claddfa  gyhoeddus  i  fod,  ac  fod 
y  tir  i  gael  ei  drainio  a'i  furio  o  gwmpas.  (2)  Fod  y  gladdfa 
gyhoeddus  i  fod  dan  ofal  ac  awdurdod  Ficer  y  plwyf.  (3) 
Fod  Treth  Eglwys  i'w  chodi  ar  y  plwyf  i  gyfarfod  yr  holl 
dreuliau  cyssylltiedig  â  hi.  Cyn  gosod  yr  uchod  i'r  cyfarfod 
wele  Mr.  Thomas  Joseph  ar  ei  draed,  ac  yn  cynnyg  gwell- 
iant,  a  Price  ar  unwaith  yn  myned  yn  mlaen  i'r  flaensedd, 
yn  gwynebu  y  gynnuUeidfa,  ac  yn  eilio  y  gwelliant  mewn 
araeth  hyawdl,  danllyd,  ac  anatebadwy,  yn  y  Saesneg  am 
tua  hanner  awr.  Trodd  y  byrddau  yn  Ilwyr  ar  y  rhai 
oeddynt  wedi  bwriadu  a  chynllunio  cael  pobpeth  i'w  dwy- 
law  eu  hunain.  Cariodd  y  gwelliant  gyda  mwyafrif  mawr, 
ac  i  gefnogi  Price  am  ei  wroldeb,  cododd  Mr.  R.  FothergiIÌ 
i  ddweyd  ei  fod  yn  hollol  o'r  un  farn  â'r  dyn  ieuanc  Price 

gyda  golwg  ar  yr  egwyddor  rydd  ewyllysiol,  ac  hefyd  ar  y 
tegwch,  gan  fod  yr  YmneiUduwyr  gymmaint  yn  Iluosocach 
na  hwy,  yr  Eglwyswyr,  iddynt  gael  llais  ac  awdurdod  ar  y 
gladdfa  gyhoeddus  fwriedid  ei  chael  i  Aberdar,  ac  i  brofì  ei 
fod  yn  ddifrifol  yn  y  mater,  rhoddodd  archeb  am  ;^ioo  ati 
ar  unwaith,  Terfynwyd  y  cwrdd  wedi  dyrysu  cynlluniau 
y  Ficer  a'i  blaid,  ac  ni  fu  son  mwyach  am  y  Dreth  Eglwys 
yn  Aberdar.  Cododd  hyn  Price  yn  uchel  yn  ngolwg  An- 
nghydíîurfwyr  y  dref  a'r  dyffryn,  ond  bu  yn  nod  i  saethau 
am  amser  gan  y  blaid  wrthwynebol. 

Arweiniodd  yr  amgylchiadau  crybwylledig  ef  i  gymmeryd 
cam  mwy  penderfynol  yn  erbyn  Toriaeth  yn  ei  gwahanol 
arweddion,  ac  yn  neiUduol  gyssylltiad  eglwys  â  gwladwr- 
iaeth,  nag  a  gymmerasai  efe  erioed  o'r  blaen.  Dywedai  yn 
ei  herbyn,  a  rhoddai  ergydion  trymion  iddi  yn  aml  o'r  pwl- 
pud  a  thrwy  y  wasg,  ac  ymdrechai  yn  egniol  dros  egwydd- 
orion  Rhyddfrydig  yn  amser  ethoUadau  ac  ar  bob  adeg  y 
cai  gyfleusdra. 

Yn  fuan  drwy  hyn  cododd  i  safle  uchel  fel  gwleidyddwr, 
ac  yn  wir,  cydnabyddid  ef  yn  awdurdod  ar  y  pwnc.  Yr 
oedd  o'r  dechreuad  yn  un  o  gefnogwyr  mwyaf  diffuant 
Cymdeithas  Rhyddhad  Crefydd.  Darllenai  yn  awyddus 
ei  holl  lenyddiaeth  boliticaidd,  a  myfyriai  hi  yn  drylwyr,  a 
bu  hyn,  yn  ddiddadl,  yn  foddion  i  angerddoli  ei  deimladau, 
a'i  wneyd  yn  fwy  penderfynol  a  beiddgar  yn  ei  ymdrechion 
o  blaid  rhyddid  gwladol  a  chrefyddol.  Cymmerodd  ran 
flaenllaw  yn  mhob  etholiad  o  bwys — Ileol  a  sirol — o'i  sefydl- 
iad  yn  y  weinidogaeth  hyd  derfyn  ei  oes.  Bu  yn  gynnorth- 
wywr  effeithiol  i  C.  R.  M.  Talbot,  Ysw.,  Margam  ;  H.  H. 
Vivian,  Ysw. ;  H.  A.  Bruce,  Ysw.,  yn  awr  Arglwydd  Aber- 
dar  ;  L.  L.  Dillwyn,  Ysw.,  Abertawe  ;  Richard  FothergiII ; 
a  IIu  ereill  a  ellid  eu  nodi,  yn  eu  brwydrau  etholiadol.  Pan 
fuasai  brwydr  etholiadol  yn  ymddangos  megys  yn  y  pellder, 
ceid  gweled  yn  gyffredin  yr  Aelodau  Seneddol  a'u  swydd- 
ogion  yn  cyfeirio  eu  camrau  tua'r  Rose  Cottage,  ac  yn 
ceisio  sicrhau  cynnorthwy  a  dylanwad  yr  enwog  Ddr.  Pan 
yn  ddyn  ieuanc,  yn  anterth  ei  nerth  a'i  ogoniant,  nid  yn 
aml  y  deuai  i'r  un  esgynlawr  ag  ef  neb  i'w  guro  fel  areith- 
iwr  gwleidyddol.  Yr  oedd  bob  amser  yn  sicr  o'r  hwyl 
fwyaf,  a  chariai  y  cwbl  o'i  flaen  megys  llifeiriant.  Yr  oedd 
cuddiad  ei  gryfder  yn  hyn,  fel  mewn  cyfeiriadau  ereill,  yn 
ei  allu  digyffelyb  i  alw  i  fyny  at  ei  wasanaeth  ystadegau  a 

íFeithiau  o'r  gorphenol,  yn  nghyd  â'i  fedrusrwydd  dihafal  i 
wneyd  y  defnydd  goreu  o  honynt  ar  y  pryd.  Areithiodd 
lawer  ar  wleidyddiaeth  gyda  grym  a  dylanwad  anwrthwyn- 
ebol.  Ysgrifenodd  fwy  yn  y  gwahanol  newyddiaduron  a 
fuont  dan  ei  ofal  golygyddol,  megys  y  Gweithiwr,  y  Gwron, 
Seren  Cyniru,  a  chyhoeddiadau  wythnosol  a  misol  ereiU.  Yr 
oedd  myned  i  gyfarfodydd  pohticaidd  yn  foddhad  i'w  enaid, 
ac  yno  yn  gyffredin  y  gweUd  ef  yn  ei  ogoniant  penaf,  o 
herwydd  yr  oedd  yn  llwyfanwr  ardderchog. 

Yr  oedd  ynddo  lawer  iawn  o  wroldeb  yspryd,  yr  hwn  a'i 
gweithiodd  yn  mlaen  aml  dro  yn  ngwyneb  y  Uifeiriant 
gwrthwynebol,  ac  a'i  cariodd  i  fuddugoliaeth  drwy  lawer 
brwydr  danhyd.  Ymosodid  yn  greulawn  arno  ar  lawer 
adeg  gan  Doriaid  penboeth  ac  Eglwyswyr  defodol.  Rhuthr- 
wyd  arno  yn  llechwraidd  mewn  papyrau  dyddiol,  wyth- 
nosol,  a  misol,  yn  aml,  mewn  ysgrifau  bryntion  dan  ffug- 
enwau  anadnabyddus.  Arllwysid  arno  ganddynt  holl  feU- 
dithion  Eglwys  Rhufain  a'i  merch,  yr  Eglwys  Sefydledig ; 
ond  nid  oedd  digon  o  aUu  ganddynt  i'w  ladd  na  digon  o 
ddylanwad  gan  eu  herUdigaeth  i'w  darfu  na'i  ddychrynu. 
Yn  mlaen  yr  elai  er  pob  dirmyg,  heb  brisio  dim  a  ddy wedai 
neb  yn  ei  erbyn.  Ymlynu  wrth  egwyddor  a  gwirionedd 
wnelai  pe  y  gorfodid  iddo  dderbyn  yr  un  dynghed  â'r  Bed- 
yddiwr  gynt.  Nid  amddiffyn  yr  egwyddorion  Rhyddfrydig 
ac  YmneiUduol  yn  unig  yr  oedd ;  eithr  cymmerai  yr  ochr 
ymosodol  (aggressive).  Nid  oedd  yn  credu  mewn  bod  yn 
llonydd  ac  esmwyth,  fel  Uawer,  tra  y  cai  lonyddwch  ;  eithr 
teimlai  ei  bod  yn  ddyledswydd  orphwysedig  arno,  er  mwyn 
crefydd,  dyn,  a  Duw,  i  dori  ar  draws  pob  rhith  o  ormes  ac 
annghyfiawnder  yn  y  byd  politicaidd  a  chrefyddol,  yn 
gystal  ag  amddiffyn  cyfiawnder  ac  uniondeb  cymdeithasol. 

Dywedai  efe  ei  feddwl  yn  ddifloesgni  wrth  yr  Aelod 
Seneddol  ar  yr  esgynlawr  o  flaen  ei  wyneb  os  g^velai  yr 
aelod  yn  rhy  araf  ei  gerddediad  gyda  brasgamau  Rhydd- 
frydiaeth.  Cawn  ef  yn  ddynol  a  gwrol  yn  croesi  cleddyf 
â'r  enwog  H.  A.  Bruce,  yr  x\elod  dros  Ferthyr  yr  adeg 
hono,  yn  y  cyfarfod  gogoneddus  a  gynnaliwyd  yn  gyssyllt- 
iedig  â'r  giniaw  anrhydeddus  a  roddwyd  gan  Bwyllgor 
Rhyddfrydig  Mri.  Talbot  a  Vivian  yn  yr  Assembly  Room 
yn  Aberdar  dydd  Mawrth,  EbriU  21,  1857,  pryd  yr  oedd 
pump  aelod  y  sir  yn  bresenol.  Gwrthodai  Mr.  Bruce  yr 
adeg  hono  addaw  pleidleisio  dros  y  tugel,  a  chymmerodd 
Price  ef  i  fyny  am  hyny,  a  dangosodd  iddo  fod  yn  rhaid  i'r 

tugel  ddyfod  yn  ddeddf  y  wlad,  a  dymunai  arno  goíìo  nad 
oedd  efe  (Mr.  Bruce)  ond  gwas  mewn  ystyr,  yn  agored  i 
gael  ei  droi  o'r  neilldu  a  chael  arall  yn  ei  le.  Cyfeiriodd 
Price  yn  ei  araeth  alluog  yn  y  cyfarfod  hwnw  at  amryw  o 
fesurau  pwysig  ydynt  erbyn  heddyw  yn  ddeddfau  y  deyrnas. 
Dangosai  hyn  y  gwleidyddwr  ieuanc  Uygadgraíî  oedd  y 
pryd  hwnw  yn  cael  ei  alw  yn  "  Price  Penypound."  Yr 
oedd  Price  yn  un  o  brif  arwyr  y  cwrdd  soniedig,  oblegyd 
bu  yn  un  o'r  rhai  mwyaf  blaenllaw  gyda'r  ethohad  y 
flwyddyn  hono.  Edrychid  arno,  a  siaredid  am  dano,  yr 
adeg  hono  fel  un  o'r  ethohaduron  mwyaf  effeithiol  a  phobl- 
ogaidd.  Gweithiodd  mor  dda,  brwydrodd  mor  lew,  fel  yr 
ennillodd  barch  ac  edmygedd  hoU  Ryddfrydwyr  y  sir,  a 
dangosodd  rhai  eu  syniadau  ffafriol  am  dano  fel  y  gosodas- 
ant  ef  yn  destyn  pryddest  mewn  eisteddfod  o  gryn  fri  ac 
enw.  Yn  y  Gwron  am  Hydref  31,  1857,  ymddangosodd  y 
bryddest  fuddugol,  awdwr  yr  hon  oedd  yr  enwog  Lew 
Llwyfo.  Weley  pennawd  : — "Pryddest  i'r  Parch.  Thomas 
Price,  Aberdar,  am  ei  ymdrechion  clodwiw  yn  yr  ethoUad 
diweddar  yn  Morganwg.  Buddugol  yn  Eisteddfod  Ystrad- 
yfodwg  ar  y  i^eg  o  Fedi,  1857."  ^^^  Y  bryddest  brydferth 
a  godidog  hon  yn  rhy  faith  i'w  gosod  i  fewn  yma,  er  mor 
fawr  y  carem  allu  gwneuthur  hyny  ;  etto,  anturiwn  osod 
ambell  adran  fechan  lle  y  gwelwn  ddarlun  o  Price,  ac  y 
teimlwn  megys  guriadau  ei  galon  wrol.     Dywed  y  bardd, 

"  Pan  oedd  cyffro  drwy  yr  holl  wladwriaeth, 
A  dwyblaid  gref  yn  ceisio  buddugoliaeth, 
Gormes  a  rhyddid  yn  noethi  eu  cleddyfau, 
Yn  casglu  eu  lluoedd,  ac  yn  ffurfio  eu  rhengau, 
I  frwydr  ar  faes  ethohad  cyffredinol, 
Daeth  Price  yn  mlaen  yn  arddull  arwr  nerthol 
I  frwydro  o  dan  faner  chwifiawg  Rhyddid  ; 
Dadweiniodd  ei  ddaufiniog  gledd  trybelid  ; 
Ar  ben  y  rheng  y  gwehd  ef  yn  amlwg 
Yn  llywio  adran  rymus  Swydd  Forganwg. 

Forganwg  hoff !  ti  gefaist  ymdrech  galed 

I  gadw'th  ben  rhag  gormes  a  chaethiwed. 

Gwnaed  beiddgar  gais  gan  lu  o  dreiswyr  trawsion 

I'th  gael  i  ethol  gwr  i  bhth  Seneddion 

A  wrthwynebai  bobpeth  sydd  ryddgarol, 

A  dwyn  dy  enw  mawr  i  warthrudd  oesol  ; 

Ond  gwelwyd  Price  yn  mysg  dy  feib  Rhyddfrydig 

Yn  ymladd  drosot  gydag  aidd  llwyrfrydig  ; 

Dan  eu  harweiniad,  darfu  iti  ethol 

Rhai  amddiÉfynant  dy  iawnderau  gwladol — 


i66  Bywgraffiad  Dr.  Price.  [pen.  xiv. 

Rhai  a  ymrestrant  o  dan  faner  Rhyddid — 
Gwyr  teilwng  o  dy  fawredd  a'th  gadernid. 

Ond  gwelid  dewrion  ar  y  maes  yn  barod, 
A  Price  yn  arwr  yn  y  fyddin  hyglod, 
Yn  arllwys  ei  gawodydd  o  hyawdledd 
Yn  erbyn  gormes  ac  o  blaid  gwirionedd. 
Ymrodd  yn  wrol  dros  ein  hannybyniaeth, 
Attegodd  heirdd  golofnau  YmneiUduaeth 
A  rhyddid  gwladol  yn  ei  holl  agweddau, 
Gan  benderfynu  cadw  ein  hiawnderau, 
Ac  ennill  tir  y  dylem  ei  feddiannu   - 
Tir  newydd  lawer  er  ein  gwir  ddyrchafu. 
Anfadrwydd  gormes  a  wnaeth  ef  yn  amlwg ; 
Ymrodd  i'w  charthu  byth  o  hen  Forganwg  ; 
Yr  oedd  ei  areithyddiaeth  fel  tân  ufel 
Yn  difa  Toriaeth  ar  faes  mawr  y  rhyfel, 
A'i  wych  ysgrifeniadau  yn  trydanu 
'Calonau  gwladgar  meibion  dewrion  Cymru. 

Terfyna  fel  y  canlyn  : — 

Ar  frwydr  faes  Etholiad  Cyffredinol, 
A  fynent  ddial  mewn  etholiad  lleol ; 
Ac  wedi  arfer  pob  ystranc  ac  ystryw 
Na  fu  o  fewn  ein  gwlad  erioed  ei  gyfryw, 
Maent  heddyw  yn  siomedig  eu  teimladau, 
Ac  mewn  cywilydd  dwfn  yn  cuddio  u  penau, 
A  Price  a'i  blaid  mewn  perffaith  oruchafìaeth, 
Yn  gallu  gwenu  ar  eu  gwael  ddallbleidiaeth. 
Wladgarol  foneddwr,  mwynhewch  eich  anrhydedd, 
Parhaed  eich  gwych  enw  mewn  oesol  glodforedd." 

Un  o'r  brwydrau  gwleidyddol  poethaf  y  bu  y  Dr.  ynddi 
erioed  oedd  etholiad  Merthyr  ac  Aberdar  yn  nechreu  y 
flwyddyn  1868.  Cymmerodd  amgylchiadau  dro  rhyfedd  yr 
adeg  hono,  a  chafodd  y  Dr.  ei  hun  mewn  sefyllfa  gyfyng, 
ac  i  raddau  yn  anhapus,  er  iddo  ymddwyn  yn  eithaf  cysson 
yn  yr  ornest  o'r  dechreu  i'r  diwedd,  Yn  yr  etholiad  son- 
iedig  yr  oedd  aelod  ychwanegol,  neu  ail  aelod,  yn  cael  ei 
roddi  am  y  tro  cyntaf  yn  Merthyr  ac  Aberdar.  Cyflwynodd 
pum'  boneddwr  parchus  eu  hunain  i  sylw  y  fwrdeisdref, 
gan  geisio  yr  anrhydedd  o'i  chynnrychioli  yn  y  Senedd ; 
ond  enciliodd  dau  o  honynt,  sef  B.  T.  WiIIiams  a  W.  M. 
James  o'r  maes  cyn  yr  etholiad.  Yr  oedd  y  Dr.  a'r  hen 
aelod,  y  Gwir  Anrhydeddus  H.  A.  Bruce,  yn  hen  gyfeillion, 
ac  wedi  ymladd  Ilawer  brwydr  wleidyddol  galed  gyda'u 
gilydd,  er  nad  oedd  Mr.  Bruce  mor  Rhyddfrydol  ag  y  carai 
y  Dr.  iddo  fod,  yn  neillduol  mewn  cyssylltiad  â'r  tugel,  y 
Dadgyssylltiad  a'r  Dadwaddoliad.     Yr  oedd  yn  naturiol 

iddo  barhau  yn  íFyddlon  i'r  hen  aelod  oedd  wedi  rhoddi 
gwasanaeth  g^yerthfawr  iddynt  am  ryw  bymtheg  mlynedd, 
hyd  y  caífai  resymau  digonol  i'w  dafîu  dros  y  bwrdd.  Ni 
chollodd  Richard  Fothergill  amser  na  chyfleusdra  i  wneyd 
ei  fwriad  i  ddyfod  allan  yn  ymgeisydd  yn  wybyddus  i'r 
etholwyr ;  ac  fel  un  fu  yn  cydweithio  mewn  llawer  o  gys- 
syHtiadau  â'r  Dr.  i  godi  sefyllfa  gymdeithasol,  wleidyddol, 
a  chrefyddol  Aberdar,  yr  oedd  yn  naturiol  iddo  geisio 
dylanwad  a  chynnorthwy  ei  hen  gyfaiU  Dr.  Price.  Llwydd- 
odd  i  sicrhau  ei  addewid,  ac  ymbarotodd  yn  ebrwydd  i'r 
frwydr.  Yn  y  cyfamser,  cymhellwyd  y  diweddar  barch- 
us  ac  anrhydeddus  aelod,  Mr.  Henry  Richard,  i  ddyfod 
allan,  a  chydsyniodd  yntau  â'r  cais,  a  hyn  a  wnaeth  i'r  Dr. 
gael  ei  wthio  i  gyfyngder,  oblegyd  yr  oedd  efe  ei  hun  wedi 
bod  yn  galw  flynyddau  cyn  hyny  sylw  Merthyr  ac  Aberdar 
a  Chymru  o  ran  hyny  at  Mr.  Henry  Richard  fel  un  cymhwys 
i  gynnrychioh  rhyw  ran  o  Gymru  yn  Senedd  Prydain  Fawr. 
Ysgrifenwyd  Uawer  o  lythyrau  o  bob  tu  yn  yr  ymgyrch 
ethohadol  hon,  a  chyhoeddid  anathema  o  wahanol  gyfeir- 
iadau  ar  y  Dr.  am  ei  fod,  fel  y  camddarlunid  ef,  i  niweidio 
achos  y  rhai  a  bleidiai,  yn  ymddwyn  yn  annghysson  ;  ond 
bu  y  Dr.  yn  alluog  i  amddiffyn  ei  hun,  ac  i  roddi  rhesymau 
digonol  i'r  diragfarn  am  y  cwrs  a  gymmerodd.  Er  fod 
Uawer  o  guro  arno  y  pryd  hwnw  o  wahanol  gyfeiriadau, 
ettü,  amddiffynid  ef  gan  wleidyddwyr  goleuedig  a  phrof- 
iadol,  fel  y  cawn  enghraifft  yn  y  dyfyniad  canlynol : — 

"  Ni  a  gymmerwn  y  cyfle  yn  y  fan  yma  i  ddioich  i  ohebydd  a  chy- 
hoeddwr  Baner  ac  Amserau  Cymru  am  y  dull  boneddigaidd  a  pharchusy 
maent  yn  ysgrifenu  am  Dr.  Price,  mewn  ysgrif  arweiniol,  yn  cynnwys 
yn  agos  i  naw  colofn  o'r  Faner,  am  Hydref  30,  1S67.  l'yma  y  Öbrdd  i 
ni  ddeall  ein  dyledswydd,  deall  ein  gilydd,  a  chyrhaedd  yr  amcan  pwysig 
o  wueyd  y  goreu  dros  Gymru  yn  yr  ymdrech  a  gymer  le  yn  1869.  Mae 
Dr.  Price  wedi  cael  digon  o'i  gablu  bellach,  ac  y  mae  yn  iechyd  i  ddyn 
ddarllen  yr  ysgrif  faith  sydd  yn  y  Faner.  Mae  yn  llym  mewn  rhai 
manau — mae  íymryn  yn  gamsyniol  mewn  manau  ereill ;  ond  beth  am 
hyny,  maeyn  ddynol,  yn  onest  a  gwynebagored,  ac  yn  hynod  o  barchus 
i'r  dyn  sydd  dan  y  wialen  fedw.  Oni  bai  y  gras  o  ostyngeiddrwydd 
sydd  ynom,  byddem  yn  teimlo  awydd  i  godi  yr  ysgrif  bob  llinell  o'r 
Faniìr  i'r  Seren  ;  ond  y  mae  yn  rhy  dda  i  ni  yn  wir  ;  nid  ydym  yn  haeddu 
yr  holl  glod  a  roddir  i  Dr.  Price  yn  yr  ysgnf  dan  sylw  ;  ond  etto,  di- 
olchwn  am  bob  llinell  sydd  yn  yr  ysgrif  fâith  hon." 
Gweler  Seyeti  Cymru  am  Tachwedd  8,  1867. 

Yn  Seren  Cymru  am  Ragfyr  13,  1867,  cawn  lythyr  gall- 
uog  a  maith  gan  y  diweddar  hybarch  Daniel  Morgan, 
Blaenafon,  at  y  Dr.  ar  y  mater,  mewn  atebiad  i'r  hwn  mae 
y^Dr.  yn  yr  un  Seren,  ac  yn  y  colofnau  dylynol,  wedi  ysgrif- 
enu  llythyr  maith  yn  egluro  ei  sefyllfa,  ac  yn  rhoddi  rhe- 
symau  am  y  llwybr  a  gymmerai.  Byddai  yn  dda  genym 
allu  rhoddi  ei  lythyr  yma,  ond  gan  ei  fod  mor  faith,  ni 
osodwn  ond  yn  unig  ei  ragymadrodd  i'r  pwyntiau  gânt  ei 
sylw  yn  y  Uythyr,  a  bydd  hyny,  ni  a  gredwn,  yn  ddigon  i 
ddangos  y  sylw  dderbyniai  yr  achos,  a'i  deimlad  a'i  ben- 
derfyniad  yntau  yn  yr  helynt.     Dywed, 

"  Diolch  yn  fawr  i  chwi,  frawd  anwyl,  am  eich  llythyr  caredig,  a 
chymmeraf  y  cyfle  presenol  i  ddiolch  hefyd  i  T.  Minchell,  Ysw.,  Wrex- 
ham  ;  C.  Darley,  Ysw.,  Brymbo  ;  Dr.  Prichard,  Llangollen  ;  Parch.  H. 
S.  Brown,  Lerpwl ;  T.  E.  MÌDchell,  Ysw.  ;  Dr.  Thomas,  Pontypool ; 
W.  H.  Darby,  Ysw.  ;  Thomas  Gee,  Ysw.  ;  Henry  Richard,  Ysw.  ;  C. 
H.  James,  Ysw.,  a  lluaws  ereill  o  foneddigion  na  welais  hwynt  erioedi 
ac  oll  ar  yr  un  testyn  â  chwithau,  a'r  oll  fel  y  chwithau  yn  ymddwyn 
yn  foneddigaidd  a  brawdol— mor  wahanol  i'r  cableddau  anwireddus 
sydd  wedi  eu  lluchio  ataf  wythnos  ar  ol  wythnos  o  dan  fantell  ffug- 
enwau,  oddiwrth  y  rhai  a  broffesant  eu  hunain  yn  gyfeillion  i  Mr  H. 
Richard  ;  ond,  mewn  gwirionedd,  y  gelynion  penaf  a  fedd  efe  a'r  achos 
a  bleidia ;  am  hyny,  crefaf  eich  hynawsedd,  tra  yn  gwneyd  sylw  neu 
ddau  mewn  atebiad  i'ch  cais  caredig  a  boneddigaidd.  Gwnaf  hyny  nid 
fel  un  o  olygwyr  Seren  Cymru,  nac  fel  gweinidog  yn  Nghymmanfa  Mor- 
ganwg,  ond  fel  dinesydd  ac  etholwr  yn  Mwrdeisdref  Merthyr  ac  Aber- 
dar.  Nid  oes  neb  i  fod  yn  gyfrifol  am  yr  hyn  a  wnaf  yn  y  cymmeriad 
o  ddinesydd  ac  etholwr,  ond  myfì  fy  hun.  Yr  wyf  yn  teimlo  gorfodiad 
i  ddweyd  hyn,  gan  fy  mod  wedi  profi  rhyddid  llawer  o'r  rhai  a  broffes- 
ant  eu  hunain  yn  rhyddgarwyr  yn  greulon  i  mi ;  nid  oes  unrhyw  erled- 
igaeth  yn  rhy  isel  a  gwael  iddynt." 

Yna  rhydd  y  Dr.  ei  resymau  yn  gyflawn  ac  eglur,  a  chred- 
wn  eu  bod  yn  ddigonol  i'w  gyfiawnhau  am  ei  ymddygiad 
a'i  weithrediadau.     Terfyna  ei  lythyr  drwy  ddweyd,  . 

"  Gwn,  anwyl  frawd,  y  rhoddwch  chwi  i  m\  gredit  o  fod  yn  onest  a 
chydwybodol.  Nid  yw  Fothergill,  na  Bruce,  na  Richard,  yn  ddim  i 
mi ,  nid  wyf  yn  nyled  un  o  honynt ;  ni  ddarfu  i  mi  ofyn  am  werth 
hatHng  erioed  o  ffafr  bersonol  oddiar  law  un  o'r  tri.  Felly,  yr  wyf  yn 
ymddwyn  yn  gwbl  annibynol,  ac  oddiar  argyhoeddiad  fy  mod  yngwneyd 

y  peth  goreu  i'r  trefydd  pwysig  sydd  yn  ffurfio  y  fwrdeisdref  ;  tra  ar  yr 
un  pryd  yn  sicrhau  aelod  hollol  ryddgarol  yn  ystyr  oreu  y  gair." 

Tebyg  fod  llawer  iawn  o'r  teimladau  chwerwon  a  godent 
ac  a  ddangosid  tuag  at  y  Dr.  yr  adeg  hono  yn  tarddu  oddiar 
deimlad  enwadol  yn  fwy  nâ  dim  arall,  yr  hyn  sydd  yn 
rhy  aml  yn  cael  ei  arddangos  i  raddau  gormodol  mewn 
ethoUadau  ;  ond  er  llymder  yr  erUdigaeth  i  gyd  a'r  storm- 
ydd  chwerwon  yr  aeth  drwyddynt,  gweithiodd  Price  yn 
egniol  a  phenderfynol  drwy  yr  ornest,  ac  er  i'r  hen  aelod 
gael  ei  ddiseddu,  ni  chollodd  Rhyddfrydiaeth  ddim,  oblegyd 
dychwelwyd  dau  Ryddfrydwr  trwyadl,  a  chydweithiasant 
yn  hwylus  am  amryw  flynyddau. 

Yn  y  flwyddyn  1865  cawn  y  Dr.  Price  yn  ymgeisydd 
Seneddol  yn  ei  hen  sir  enedigol,  Brycheiniog.  Trwy  farw- 
olaeth  y  Milwriad  Watkins  daeth  y  gynnrychiolaeth  yn 
rhydd,  ac  yr  oedd  dau  foneddwr,  Mr.  Gwyn  o'r  Dyffryn  ac 
larll  Aberhonddu,  yn  ymgeisio  am  fod  yn  olynydd  iddo. 
O'r  ddau  hyn,  laril  Aberhonddu  oedd  y  mwyaf  Rhydd- 
frydol,  er  nad  oedd  efe  o  bell  ff"ordd  yn  dyfod  i  fyny  â'r 
hyn  y  carai  Rhyddfrydwyr  goleuedig  ac  egwyddorol  Aber- 
honddu  iddo  fod.  Gan  nad  oedd  syniadau  poHticaidd  y 
ddau  ddyn  hyn  yn  rhoddi  cyflawn  foddhad  i  gorff"  mawr 
Rhyddfrydwyr  y  fwrdeisdref  hon,  anfonasant  gais  taer  at 
y  Dr.  Price  i  sefyll  fel  ymgeisydd,  ac  anfon  anerchiad  yn 
ddiymaros  at  yr  etholwyr.  Mewn  atebiad  i  hyn  dywedai 
y  Dr.  "  mai  ei  ddymuniad  gwirioneddol  a  chalonog  ef  fuasai 
gweled  boneddwr  o  ddylanwad  lleol  ac  o  olygiadau  goleu  a 
digamsyniol  yn  cynnrychioH  Aberhonddu ;  pe  byddai  i 
larll  Aberhonddu  osod  o  flaen  yr  etholwyr  gyffes  wleid- 
yddol  eglur  a  dealladwy,  gan  ddatgan  ei  barodrwydd  i 
fyned  yn  mlaen  gyda'r  oes  i  ddiwygio  y  Cyfansoddiad 
Prydeinig,  i  roddi  ei  le  priodol  yn  yr  etholres  i'r  gweithiwr 
diwyd  a  gofalus,  ac  i  ryddhau  crefydd  oddiwrth  ei  chys- 
sylltiad  ansancítaidd  â'r  wladwriaeth,  y  byddai  yn  dda 
ganddo  ef  ei  weled  yn  cynnrychioH  y  dref  henafol  sydd  yn 
rhoddi  iddo  ei  deitl."  Ond  gan  nad  oedd  y  naill  gynnrych- 
iolydd  na'r  Han  yn  dyfod  i  fyny  â  hyn,  credai  mai  dyled- 
swydd  yr  etholwyr  oedd  ymwrthod  â'r  ddau.  Yn  methu 
cael  cynnrychiolydd  Rhyddfrydol  addas  a  theilwng  i'w 
boddloni,  y  mae  etholwyr  Rhyddfrydol  Brycheiniog  yn 
parhau  i  ddal  eu  gafael  yn  y  Dr.,  er  ei  fod  ef  yn  flaenorol 
wedi  nacau,  gan  eu  cyfeirio  at  foneddion  o  addasrwydd 

mawr  ac  urddas,  ac  yn  eu  plith  Mr.  Henry  Richard,  Llun- 
dain  ;  ond  drwy  barhad  dirgymhelhon  llawer  o'r  etholwyr, 
a  phersonau  o  ahu  a  dylanwad,  penderfynodd  ymladd  y 
frwydr,  neu  i'r  larll  dderbyn  yn  llawn  y  prwygraifft  Rhydd- 
frydoL  Mewn  nodiad  golygyddol  o'i  eiddo  yn  Seren  Cymru 
am  Tachwedd  17,  1865,  dywed, 

"  Etholiad  Aberhonddu. —  Mae  Dr.  Price  yn  dymuno  diolch  o  galon  i'r 
Parch.  Daniel  Morgan,  a  nifer  luosog  ereill  o  ddynion  da  asylwgar,  am 
eu  dymuniadau  da,  a'r  awydd  a  ddangosant  am  iddo  sefyll  dros  Aber. 
honddu.  Mae  hyn  oll  wedi  peru  iddo  ymhoh,  ac  agos  penderfynu,  os 
na  fydd  i'r  ymgeisydd  rhyddgarol  lefaru  yn  fwy  croew  ac  eglur  nag  yn 
ei  anerchiad  cyntaf ;  ac  os  na  fydd  i  neb  arall  ddyfod  allan,  o  blaid 
rhyddid  gwladol  a  chrefyddol,  y  bydd  i  Dr.  Price  roddi  cyfle  i'w  hen 
gyfeillion  yn  Aberhonddu  ddadgan  eu  barn  ar  brif  bynciau  y  dydd,  yn 
gystal  â  rhoddi  eu  pleidleisiau  o  blaid  y  cyfryw  egwyddorion  a  ddylent 
hynodi  etholwyr  rhyddfrydig  prií  dref  gwlad  Brychan." 

Yn  Seren  Cymru  am  Rhagfyr  22,  1865,  cawn  anerchiadau 
yn  awr  y  tri  ymgeisydd,  sef  larll  Aberhonddu,  Howell 
Gwyn,  a  Thomas  Price,  ac  y  mae  y  gwahaniaeth  rhyng- 
ddynt  braidd  yn  annghredadwy.  Dywed  Cefni  am  anerch- 
iad  y  Dr.,  "  Y  mae  yn  gredit  i  Dr.  Price  ei  fod  wedi  cyfan- 
soddi  y  fath  anerchiad  galluog,  yr  hwn  o  ran  iaith  a  chyf- 
ansoddiad  sydd  yn  tra  rhagori  ar  eiddo  y  ddau  ymgeisydd 
arall,  ac  annhraethol  fwy  pohticaidd  a  didacflic."  "  On  the 
other  hand,  Dr.  Price's  address  is  simple,  expressive,  com- 
prehensive,  ably  written — the  very  thing — quite  a  credit  to 
himself,  to  Nonconformists  in  general,  and  to  the  Baptists 
particularly."  Dyna  ddywedodd  Kilsby  Jones  am  dani. 
Yr  oedd  cynnw^ysiad  yr  anerchiad  mor  orlawn  o  fater,  ei 
chyfansoddiad  mor  syml,  a'i  geiriad  mor  eglur,  fel  nad  oedd 
eisieu  treuHo  amser  i'w  hegluro.  Rhwymai  y  Dr.  ei  hun 
ynddi  i  bleidio  pob  mesur  diwygiadol  er  Iles  y  wlad — di- 
wygiad  Seneddol,  addysg  y  bobl,  y  tugel,  dyddimiad  y 
Dreth  Eglwys,  cymdeithasau  cyfeiUgar,  agoriad  y  prif 
ysgolion  i'r  Ánnghydffurfwyr,  yn  nghyd  â  pliob  mesur  da 
arall.  Yn  gweled  anerchiad  godidog  y  Dr.,  dychrynwyd 
yr  larll,  ac  aeth  efe  a'i  gyfeillion  yn  ebrwydd  i  ystyried  y 
mater,  a  phenderfynasant  gyhoeddi  ar  unwaith  ail  anerch- 
iad,  a  gwnaeth  yr  larll  addewidion  pwysig  i'r  etholwyr 
Rhyddfrydol,  a  chymmerodd  i  fewn  iw  anerchiad  yr  hyn 
a  geisiai  y  Dr. 

Yn  gweled  ei  fod  wedi  cyrhaedd  ei  amcan  i  sicrhau 
cynnrychiolydd  yn  addaw  cymmeryd  holl  blanhs  y  plat- 
form  Rhyddfrydig  i  fyny,  enciHodd  y  Dr.  o'r  maes,  wedi 
gwneyd  gwasanaeth  gwerthfawr,  nid  yn  unig  i  wlad  Brych- 
an,  ond  hefyd  i'r  Dywysogaeth  yn  gyffredinol,  trwy  gyffroi 
teimlad  y  werin,  a'r  dosparth  gweithgar  yn  neillduol,  i 
hawlio  eu  hiawnderau  fel  g\veithwyr,  ac  i'w  llais  gael  ei 
glywed  yn  Nhy  y  Cyffredin.  Cafodd  y  Dr.  yr  adeg  hono 
lawer  o  Iythyrau  oddiwrth  bersonau  o  ddylanwad  ac  urddas ; 
ac  oddiwrth  berchenogion  a  golygyddion  gwahanol  newydd- 
iaduron  yn  Nghymru  a  Lloegr  yn  addaw  eu  cefnogaeth  ac 
yn  cynnyg  eu  cynnorthwy  iddo.  Yn  mhlith  ereill  derbyn- 
iodd  Iythyrau  caredig  oddiwrth  berchenogion  y  National 
Reform  Union,  Tlie  Illustrated  Christian  Times,  Daily  Press 
(Bristol),  The  Merthyr  Telegraph,  The  Merthyr  Express,  Baner 
ac  Amserau  Cymru,  &c.,  &c.  Derbyniodd  hefyd  lawer  o 
lythyrau  o  Gymru  a  Lloegr,  yn  taer  ddymuno  arno  beidio 
rhoddi  i  fj'ny  ei  weinidogaeth  a  chylchoedd  pwysig  ereill  o 
wasanaeth  a  defnyddioldeb  er  mwyn  y  Senedd,  gan  yr 
ofhent  y  byddai  y  goUed  yn  y  gwahanol  gylchoedd  pwysig 
a  lanwai  yn  fwy  nâ'r  ennill  wrth  iddo  gael  sedd  yn  Nhy  y 
Cyffredin. 

Nos  Fercher,  lonawr  24,  1866,  cyfarfu  y  Dr.  yr  etholwyr 
ac  ereiU  yn  Neuadd  Tref  Aberhonddu,  i'r  dyben  o  egluro 
iddynt  ei  olygiadau  gwleidyddol.  Daeth  yn  nghyd  un  o'r 
cynnulliadau  mwyaf  Iluosog  a  welwyd  erioed  yn  yr  hen 
dref  barchus  i  ddyben  gwleidyddol,  yr  hyn  oedd  yn  Ilefaru 
yn  uchel  iawn  am  barch  ac  anrhydedd  y  Dr.  yn  ei  hen 
gartref.  Yn  mhlith  boneddigion  o  safle  a  dylanwad  yn  y 
dref  ag  oeddynt  yn  bresenol  yr  oedd  John  Prothero,  Ysw., 
Maer  y  dref ;  G.  Gansick,  Ysw.,  cyn-Faer  ;  John  Wilhams, 
Ysw.,  trengholwr;  J.  Joseph,  Ysw. ;  T.  C.  Perks ;  H. 
Lloyd,  Ysw. ;  Mr.  Davies,  gemydd  ;  Mr.  Bright,  fferyllydd; 
Mr.  Walton,  y  Parch.  D.  B.  Edwards,  &c.  Hefyd,  yr  oedd 
amryw  o  gyfeillion  pellenigy  Dr.  yn  bresenol,  sef  y  Parchn. 
W.  Roberts  (Nefydd),  Blaenau ;  M.  PhiIIips,  Brynmawr; 
James,  Pontestyll ;  Evans,  Llangynnidr ;  LJewelyn,  Er- 
wood  ;  John,  Aberdar ;  Harris,  Heolyfelin,  &c.,  &c. 

Cymmerwyd  y  gadair  gan  Mr.  Jones,  fferyllydd,  yr  hwn, 
wedi  agor  y  cyfarfod  mewn  anercîiiad  byr  a  phwrpasol,  a 
alwodd  ar  y  Dr.  i  anerch  y  cyfarfod.  Ar  ei  waith  yn  codi 
derbyniwyd  ef  gyda  chymmeradwyaeth  uchel.  Traddododd 
iddynt  un  o'r  areithiau  mwyaf  meddylgar,  manwl,  a  gallu- 

og.  Yr  oedd  yn  gyflawn  o  wybodaeth  a  fteithiau  gwleid- 
yddol,  a'r  traddodiad  o  honi,  er  yn  y  Saesneg,  yn  ystwyth, 
hyawdl,  a  meistrolgar.  Er  fod  yno  lawer  o  wrthwynebwyr 
iddo  yn  y  neuadd  ar  y  cychwyn,  etto,  llwyr  argyhoeddwyd 
hwynt  yn  fuan  fod  y  Tom  Price  a  gablent  yn  flaenorol  yn 
anrhydedd  i'w  gwlad  fod  y  fath  un  wedi  codi  ynddi.  Cy- 
hoeddwyd  yr  araeth  odidog  hon  yn  rhai  o  brif  newyddiad- 
uron  y  deyrnas  yn  Gymraeg  a  Saesneg.  Tynodd  lawer  o 
sylw,  a  chafodd  gymmeradwyaethau  uchel  gan  wleidyddwyr 
goleuedig  a  phrofiadol.  Y  mae  yr  araeth  i'w  gweled  yn 
argraffedig  yn  Seren  Cymrii  am  Chwefror  9,   1866. 

Ar  ddiwedd  y  cyfarfod,  wedi  ateb  nifer  lluosog  o  ofyn- 
iadau,  a  derbyn  llongyfarchiadau  a  chymmeradwyaeth  y 
boneddigion  a  siaradent  yn  y  cyfarfod  a'r  dorf,  hyspyscdd 
hwynt  ei  fod  wedi  cyrhaedd  ei  amcan  drwy  wasgu  ychydig 
ar  Doriaeth  allan  o  galon  yr  larll,  a  lledu  tipyn  ar  ei  feddwl 
yn  gyssylltiedig  â  gwleidiadaeth  ei  wlad ;  felly,  ei  fod  yn 
enciho  o'r  maes  yn  yr  hyder  y  buasent  yn  uno  eu  galluoedd 
i  ddychwelyd  yn  anrhydeddus  yr  ymgeisydd  Rhyddfrydol. 
Diolchwyd  yn  wresog  iddo  am  ei  deimlad  da  a'i  wasanaeth 
gwerthfawr  dros  ei  wlad  a'i  genedl.  Derbyniodd  hefyd 
gymmeradwyaeth  gyffredinol  am  y  gwasanaeth  mawr  a 
wnaeth  i'r  achos  Rhyddfrydig  yn  Aberhonddu.  Pasiwyd 
pleidleisiau  o  ddiolchgarwch  iddo  mewn  pwyllgorau  a 
chynnadleddau  gwahanol,  a  chafodd  ei  anrhegu  â  thysteb 
ac  anerchiad  hardd  gan  gyfeillion  yn  Aberdar.  Siher  ink- 
stand  werthfawr  oedd  y  rhodd,  ar  yr  hwn  yr  oedd  yn  gerf- 
iedig  y  llinellau  canlynol : — "  Presented  together  with  an 
Address  to  the  Rev.  Thomas  Price,  M.A.,  Ph.D.,  in  recog- 
nition  of  the  services  rendered  by  him  to  religious  and 
poHtical  freedom  in  connecîtion  with  the  eIe(5ì;ion  of  the 
Borough  of  Brecon,  1866."  Yr  oedd  yr  anerchiad  wedi  ei 
argraffu  mewn  llythyren  euraidd  ar  sidan  lliwiedig,  ac 
mewn  frame  ardderchog.  Cyflwynwyd  hwy  iddo  mewn 
ciniaw  gyhoeddus  wnaed  er  ei  anrhydedd  yn  y  Cardiflf 
Castle  Hotel,  Aberdar,  nos  Lun,  Ebrill  8,  1867. 

Gwnelai  holl  anerchiadau  ac  areithiau  godidog  y  Dr.  ar 
bynciau  gwleidyddol,  ar  wahanol  achosion  ac  mewn  gwa- 
hanol  leoedd  o  bryd  i  bryd,  gyfrol  ddyddorol  a  gwir  werth- 
fawr  pe  cyhoeddid  hwynt.  Cymmerwn  ein  cenad  bellach 
i  adael  y  gwleidyddwr  er  cael  golwg  fer  ar  yr  un  person  yn 
ymddangos  fel  cymdeithaswr. 


PENNOD  XV. 

Y    DR.    FEL    CYMDEITHASWR. 

Cyìndeithasau  yn  ìiawlio  sylw  a  cìiefnogaeth— y  Dr.  yn  gymdeith- 
aswr  di  ail — Odydd,  Ifor,  Alffrediad,  aChoedwigwr — Llafurio 
yn  helaethach  gan  Odyddiaeth  ac  Iforiaeth — Yn  deall  peirian- 
waith  y  cyfundehau  dyngarol — Ei  wybodaeth  ai  brojiad  o  werth 
mawr  iW  cymdeithasau — Ynysgrifenu  ac  yn  darlithio  o'u  plaid 
— Yn  llenwi  swyddi  pwysig — Y  Dr.  a  Romeo  ar  giniaw — Yn 
is-lywydd  yr  Odyddion—  Yn  uivch-lywydd — Y  Cymro  cyntaf 
ga'dd  yr  anrhydedd — Cyflwyno  ffon  iddo — Gwledd  iddo  yn 
Ngwrecsam — Anerchiad etto  —  Ciniaw  i'w  anrhydeddu yn  Aber- 
tawe— Anerchiad  etto — Anrhydeddau  gan  wahanol  gyfrinfaoedd 
—  Cyflwyno  saf-addurnen  ac  anerchiad  iddo  gan  Odyddion 
Cymru—Ei  lafur  gyda'r  Iforiaid — Iforiaeth  mewn  perygl — Yn 
gweithio  o'i phlaid-  Adfer  ei  meddiannau — Cofrestru  y  rheolau 
'  —Uwch-lywydd  yr  Undeb  Iforaidd  ddwy  flynedd  yn  olynol — 
Anerchiad  a  thysteb  Iforaidd — Tysteb  arall—  Englynion  iddo — 
Gwerthfawr  gyda'r  cymdeithasau — Penderfyniadaii  o  gydym- 
deimlad,  &^c. 

YR  oedd  Price  yn  ddyn  mawr  yn  mha  gylch  bynag  yr 
ymddangosai  ynddo.  Yr  oedd  dysgwyliadau  uchel 
wrtho  gyda  phob  gorchwyl  yr  ymgymmerai  ag  ef ;  ond  yn 
gyífredin  yr  oedd  yn  fwy  nag  yr  ymddangosai,  a  gwnelai 
fwy  nâ  llanw  y  dysgwyHadau  wrtho.  Safai  mor  uchel  gyda 
y  cymdeithasau  cyfeillgar  ag  a  wnelai  mewn  unrhy-w  gylch 
o  ddefnyddioldeb  y  bu  ynddo  erioed,  ac  ni  phetruswn 
ddweyd  ei  fod  yn  gweithio  mor  galed,  ac  yn  cyfîawnu  cym- 
maint  o  ddaioni  sylweddol  ac  amrywiol  yn  y  cyfeiriad  hwn 
ag  a  wnaeth  mewn  unrhyw  gyssyíltiad  arall  yn  ei  fywyd 
gwerthfawr.  Yr  oedd  yn  ystyr  uchaf  y  gair  yn  ddyngarwr, 
a  chydnabyddid  ef  yn  gymdeithaswr  di-ail. 

Y  mae  cymdeithasau  cyfeillgar  ac  yswiriol  y  wlad  wedi 
dyfod  yn  allu  mawr,  ac  y  mae  eu  pwysigrwydd  wedi  dyfod 
y  fath,  fel  yr  hawHant  sylw  difrifol  y  gweithiwr,  y  mas- 
nachwr,  y  gwreng  a'r  boneddwr.  Y  maent  wedi  cael  sylw 
mynych  dynion  o  dalent  ac  athryhth  yn  eu  hareithiau 
gorchestol — y   Wasg  mewn  ysgrifau  gaUuog,   a'r  Senedd 

mewn  deddfwriaeth  gyfaddas  ac  effeithiol,  er  fod  gwell- 
iantau  i'w  dymuno  a'u  dysgwyl  etto.  Dylai  y  cymdeith- 
asau  hyn  gael  cydymdeimlad  dwbl  pan  yr  ystyriom  yr 
amcan  mewn  golwg  a'r  dosparth  lluosog  sydd  i'w  llesoli 
drwyddynt.  Darparu  erbyn  dydd  bhn  ac  adfyd  y  byw  yn 
herwydd  angen  ydynt  ddybenion  penaf  eu  bodolaeth,  a'r 
dosparth  gweithgar  yn  fwyaf  cyffredin  a'u  cyfansoddant. 
Felly,  gan  fod  gweithwyr  diwyd  a  gonest,  yn  eu  hymornest 
ag  amgylchiadau  y  byd  ac  â  brwydrau  celyd  bywyd,  yn  eu 
cyfansoddi  yn  benaf,  dylent  gael  sylw  manylaf  y  doethawr, 
y  cyfoethog,  a'r  urddasol,  a  chydymdeimlad  dwys  ac  ym- 
arferol  pawb  â'u  hamcanion  aruchel.  Nid  ydym  yn  gwybod 
am  neb  yn  y  Dywysogaeth  a  wnaeth  gymmaint  gyda  a 
thros  y  cymdeithasau  dyngarol  a'r  hybarch  Ddr.  Price. 
GelHd  meddwl,  wrth  ei  weled  yn  gweithio  yn  ei  gyssylltiad 
crefyddol  gyda'i  eglwys  barchus  yn  Nghalfaria  a'i  enwad 
anrhydeddus,  ei  fod  yn  canoli  ei  holl  nerth  a'i  egnion  yno, 
ac  nad  oedd  ganddo  allu  nac  amser  i  ddim  arall.  Wrth 
edrych  arno  a  meddwl  am  ei  weithgarwch  dros  a'i  ym- 
drechion  gyda  gwleidiadaeth,  gallem  feddwl  nad  oedd 
ganddo  allu  nac  ychwaith  amser  i  ddim  arall.  Ond  wrth 
edrych  arno  yn  ei  berthynas  â'r  cymdeithasau  dyngarol 
wed'yn,  gellid  tybied  nad  oedd  yn  talu  sylw  i  ddim  ond 
iddynt  hwy,  oblegyd  gwyddai  bob  peth  am  danynt ;  cym- 
merai  safle  a  rhan  blaenor  gyda  phob  mudiad  o  bwys 
perthynol  iddynt ;  yr  oedd  yn  barod  i  waith  bob  amser,  ac 
yn  brydlon  a  deheuig  yn  ei  gyflawnu.  Deuai  yn  fynych 
dan  farn  condemniad  rhai  pobl  gali  (?)  a  gorgrefyddol  o 
herwydd  ei  fod  yn  ymgyssylltu  yn  ormodol  â'r  clybiau ; 
ond  gellir  bod  yn  sicr  o  hyn,  iddo  ef  wneyd  mwy  o  wir  les 
yn  ei  berthynas  â'r  cymdeithasau  i'w  gyd-ddynion  nag  a 
wnaeth  y  cíybiau  o  ddrwg  iddo  ef.  Credwn  pe  cymmerai 
gweinidogion  fwy  o  ddyddordeb  ac  arweiniad  yn  y  cym- 
deithasau  cyfeillgar,  y  byddai  y  cymdeithasau  mewn  cyf- 
lyrau  gwell  nag  ydynt  yn  bresenol,  ac  y  mae  yn  bossibl  y 
caffent  gyfleusdra  i  wneyd  mwy  o  ddaioni  moesol  i'w  cyd- 
ddynion.  Bu  y  Dr.  yn  alluog  i  wneyd  daioni  annhraethol 
i  gymdeithas  yn  ei  gyssylltiad  â'r  cymdeithasau  dyngarol. 
Yr  oedd  ganddo  allu  mawr,  gwnaeth  waith  mawr,  ac  ennill- 
odd  drwy  hyn  anrhydedd  a  chlod  mawr  iddo  ei  hun. 
Perthynai  efe  braidd  i  bob  urdd  o  bwys,  a  gwnaeth  waith 
rhagorol  gyda  hwynt  oll.  Yr  oedd  er  yn  gynnar  yn  Odydd, 
Ifor,  Alffrediad,  a  Choedwigwr,  ac  yn  aelod  o  ryw  chwech 

o  wahanol  gyfrinfaoedd,  yn  yr  oll  o'r  rhai  yr  oedd  yn  ddef- 
nyddiol  a  phoblogaidd.  Efe  fyddai  yn  arwain  mewn  unrhyw 
achos  o  bwys  ganddynt  bob  amser,  ac  os  byddai  unrhyw 
un  o'r  cyfrinfaoedd  mewn  cyfyngder,  Price  oedd  yr  unig 
waredwr  i  redeg  ato.  Llafuriodd  yn  galed  gyda'r  urddau 
oU,  a  gwnaeth  ddaioni  mawr  iddynt ;  ond  gyda'r  Odyddion 
a'r  Iforiaid  y  llafuriodd  helaethaf.  Credwn  mai  gyda'r 
urddau  hyn  y  myfyriodd  efe  y  cyfansoddiadau  ac  y  mynodd 
ddeall  peirianwaith  y  cyfundebau  dyngarol  a  chyfeillgar ; 
a  chan  fod  yr  urddau  ereill  yn  sylfaenedig  yn  agos  ar  yr  un 
seihau,  ac  yn  cael  eu  llywodraethu  gan  ddeddfau  cyffelyb, 
yr  oeddynt  yn  cael  mantais  o'i  wybodaeth  eang  a'i  brofiad 
aeddfed,  ac  nid  oedd  hyny  yn  costio  llawer  iddo,  gan  ei  fod 
wedi  gallu  amgyffred  y  cyfansoddiadau  Odyddol  ac  Iforawl 
yn  dda,  Yr  oedd  y  gwaith  a  gyflawnodd  yn  gyssylltiedig 
â'r  hoU  gymdeithasau  yn  debyg  o'r  un  natur  ag  a  gyflawnai 
gyda'r  Odyddion  a'r  Iforiaid.  Felly,  wrth  ei  ddangos  gyda'r 
undebau  anrhydeddus  hyn,  byddwn  hefyd  yn  ei  ddangos 
yn  yr  oll.  Teimlodd  ddigon  o  ddyddordeb  ynddynt  i  gyd, 
a  llafuriodd  yn  ddigon  caled  gyda  phob  urdd,  a  gallasem 
gael  digon  o  ddefnyddiau  i  wneyd  pennod  ar  ei  gyssylltiad 
â  phob  un  o  honynt  ar  wahan,  ond  ymattaliwn  am  y  rheswm 
a  nodwyd  gyda  sylwi  ar  ei  berthynas  â'r  ddau  urdd  uchod. 
Mae  yr  Undeb  Odyddol  yn  ddiau  yn  un  o'r  urddau 
eangaf  ei  gylch,  lluosocaf  ei  aelodau,  a  chyfoethocaf  ei 
drysorfeydd  o'r  hoU  undebau,  ac  y  mae  terfynau  Iforiaeth 
yn  eang  a  chylch  ei  gweithrediadau  yn  llydan  a  phwysig. 
Mae  deall  natur  y  budd-gymdeithasau  hyn,  amgyíFred  eu 
rheoiau,  a'ugosod  mewn  gweithrediad  ymarferol,  yn  golygu 
cryn  allu  a  medr.  Yn  ystod  y  blynyddau  meithion  y  bu  y  Dr. 
yn  gyssylltiedig  â  hwynt,  nid  oedd  neb  wedi  deall  eu  natur 
yn  well  nag  ef,  ac  ni  chafwyd  un  erioed  allai  esponio  eu 
deddfau  a'u  rheolau  yn  debyg  iddo.  Nid  oedd  hyn  i'w 
ryfeddu  yn  gymmaint,  oblegyd  efe  yn  gyífredin  fyddai  yn 
tynu  i  fyny  eu  rheolau,  eu  diwygio,  neu  eu  cyfìeithu  o  hyd; 
felly,  byddai  y  cwbl  ar  flaenau  ei  fysedd  a'i  dafod. 
Gwyddai  hefyd  Gyfraith  Seneddol  y  Cymdeithasau  Cyf- 
eillgar  yn  dda,  ac  yr  oedd  hyn  yn  rhoddi  mantais  an- 
nhraethol  iddo  ar  lawer.  Bu  o  wasanaeth  ugeiniau  o 
weithiau  mewn  cyfrinfaoedd,  pwyllgorau,  cyfarfodydd 
chwarterol,  a  chynnadleddau  blynyddol,  mewn  pender- 
fynu  dadleuon  godid  gan  rai  ar  reolau  allent  fod  mewn 
rhai  amgylchiadau  yn  aneglur,  neu  mewn  pwynt  o  gyfraith. 

Cofus  genym,  pan  yn  ieuanc  iawn,  i  hi  fod  yn  cynnrychioli 
ein  cyfrinfa  mewn  cwrdd  chwarterol  gyda  yr  Iforiaid,  ac 
yr  oedd  rhai  o'r  penboethiaid  Iforaidd  yn  dadleu  yn  gyn- 
dyn  ar  fater  yno,  ac  yn  hytrach  na  goleuo,  ymddangosai 
pethau  fel  pe  yn  myned  yn  fwy  tywyll.  Ond  wele  guriad 
awdurdodol  wrth  y  drws,  a  thrwyddair  yn  cael  ei  roddi,  ac 
yn  y  man,  wele  y  Dr.  yn  dyfod  i  fewn  yn  llawn  bywyd  a 
sirioldeb.  Torodd  y  wawr  ar  y  cwrdd — newidiodd  ag- 
weddiad  y  cwbl,  ac  eisteddai  y  crach-ddoctoriaid  Iforaidd 
yn  daweh  Cyfeiriwyd  achos  y  ddadleuaeth  i  sylw  y  Dr., 
ac  ar  unwaith,  atebodd  fod  y  mater  fel  a'r  fel.  Ad- 
roddodd  gyda  rhwyddineb  mawr  ranau  o'r  gyfraith,  a 
chyfeiriodd  at  y  bennod  a'r  adnod.  Yna,  tynodd  lyfr 
bychan  wedi  ei  rwymo  yn  dlos  allan  o'i  logell,  a  darllenodd 
y  gyfraith  yn  Uawn  ar  yr  achos  o  hono,  fel  yr  oedd  weui 
dweyd  yn  flaenorol.  Rhoddodd  hyny  derfyn  ar  y  ddadl, 
ac  aeth  y  gwaith  yn  mlaen  yn  hwylus.  Cawsom  ddyfyr- 
wch  mawr  yn  ei  gwmni  drwy  y  dydd,  a  buom  byth  â  golwg 
fawr  arno  wedi  y  tro  hwnw.  Ni  chyfeihornwn  wrth  ddy- 
wedyd  mai  fel  hyna  y  gwnaeth  y  Dr.  gannoedd  o  weithiau 
yn  yr  undebau  dyngarol  ereill,  a  phwy  a  wyr  werth  dyn 
o'r  fath  ? 

Yr  oedd  y  gwaith  a  wnaeth  gyda  hwynt  a  throstynt  yn 
amrywiol  iawn  yn  ei  natur.  Ysgrifenodd  ugeiniau  o  erthygl- 
au  galluog  i'r  gwahanol  newyddiaduron  o'i  gadair  olygydd- 
ol,  yn  galw  sylw  at  faterion  pwysig  ac  amrywiol  perthynol 
iddynt,  gan  roddi  iddynt  bob  amser  y  cynghorion  a'r  cyf- 
arwyddiadau  goraf.  Bu  yn  darhthio  iddynt  ar  bynciau 
perthynol  i'r  cymdeithasau,  bryd  arall  ar  destynau  mwy 
cyffredin,  er  budd  y  cyfrinfaoedd  gweinion  fuasent  yn  isel 
eu  trysorfeydd,  neu  i  gynnorthwyo  yn  elusengar  frodyr 
angenus  fuasent  wedi  methu  gan  afiechyd  neu  drwy  ddam- 
weiniau.  Gwnaeth  lawer  iawn  o  hyn,  ac  yn  gyffredin  yn 
ddidâl.  Pan  na  fyddai  yn  darhthio  ei  hun,  cymmerai  ran 
yn  eu  cyfarfodydd  gwahanol,  megys  llywyddu  mewn  dar- 
lithiau,  budd-gyngherddau,  cyfarfodydd  líenyddol,  eistedd- 
fodau,  &c.  Hoffent  bob  amser  gael  Price  yn  y  gadair, 
oblegyd  yr  oedd  yn  dra  deheuig  a  hapus  yn  gosod  eu  cyflwr 
a'u  hawhau  o  fìaen  y  cyhoedd,  ac  hefyd,  gosodai  ei  bresen- 
oldeb  fri  ar  y  cyfarfodydd.  Llanwai  hefyd  swyddau  pwysig 
yn  y  cyfrinfaoedd,  yr  adranoedd,  ac  yn  yr  undebau.  Yr 
oedd  yn  ymddiriedolwr  i  lawer  o  honynt.  Yr  oedd  yn  dry- 
sorydd  ac  yn  is-drysorydd  gyda'r  Odyddion,  yr  Iforiaid,  a'r 

Alífrediaid,  ac  yr  oedd  llanw  y  swyddi  hyn  fel  y  gwnaeth 
efe,  yn  golygu  llafur  a  gofal  mawr.  Gosodai  presenoldeb 
y  Dr.  fri  bob  amser  ar  y  cyfarfodydd  perthynol  i'r  urddau 
gwahanol,  a  gwnai  iddynt  edrych  yn  llawn  a  chysurus.  Yr 
oedd  yn  ddyfyrus  pan  fuasai  amser  ac  amgylchiadau  yn 
caniatau,  ac  yn  ddifrifol  a  phenderfynol  pan  fuasai  galw  am 
ei  wasanaeth.  Ar  wleddoedd  a  chiniawau  pleidleisid  ef  i'r 
uwch-gadair  yn  ddieithriad  braidd,  a  phennodid  ef  yn 
fwyttorydd  (cawer),  a  gallwn  sicrhau  ei  bod  yn  wledd  i'w 
glywed  yn  adrodd  ystoriau  digrif  acyn  fifraethebu  nes  cadw 
y  Ìle  yn  fyw  gan  grechwen  a  chwerthin. 

Pan  oedd  y  Dr.  yn  ei  ogoniant,  nid  oedd  cwrdd  chwarter 
nac  unrhyw  gwrdd  o  bwys  gan  yr  urddau  yn  Aberdar  nad 
oedd  efe  yn  bresenol  ynddo.  Yr  oedd  bob  amser  yn  myned 
â"i  gi  bach,  Romeo  (yr  hwn  a  laddwyd,  am  yr  hwn  y  bu 
cymmaint  o  alaru  gan  deulu  y  Rose  Cottage),  gydag  ef  i'r 
cyrddau  hyn.  Yr  oedd  Romeo,  meddai  y  Dr.,  yn  gystal 
Odydd,  Ifor,  neu  Alfîrediad,  â  neb,  oblegyd  yr  oedd  bob 
amser  yn  mynychu  y  cyrddau  pwysicaf,  ac  yn  sicr  o  fod 
yn  bresenol  pan  fuasai  ciniaw  dda  yn  y  cwestiwn.  Pan 
fuasai  y  Dr.  yn  carvio,  yr  oedd  yn  rhoddi  y  slice  gyntaf  a 
dorai  i  Romeo  bach,  "  rhag  iddo,"  meddai  efe,  "  chwyrnu 
a  dangos  ei  ddannedd  arnynt."  Cafwyd  llawer  o  ddyfyrwch 
gydag  ef  a'i  ddonioldeb  yn  desgrifio  y  bechgyn  glythion 
fyddent  yn  cwrdd  weithiau  yn  y  gwleddoedd.  "  Meddyl- 
ient  lawer,"  meddai,  "  am  fwyd  y  clwb.  Darparent  eu 
ffetanau  amser  hir  cyn  ciniaw  y  clwb,  a  byddai  cyfìawnder 
helaethach  nag  arferol  yn  cael  ei  wneyd  â  hi  ganddynt  yn 
gyffredin."  Yr  oedd  y  Dr.  yn  mhob  ystyr  o'r  gair  yn 
GYMDEiTHASWR.  Yr  oedd  yn  dra  phoblogaidd,  ac  yn  íîafr- 
ddyn  gan  bawb  a'i  hadwaenent  yn  nghylch  y  cymdeithasau 
cyfeillgar.  Mae  hyn  yn  ddíos  yn  cyfrif  i  raddau  helaeth 
am  ei  ddylanwad,  ac  hefyd  am  y  safleoedd  pwysig  a  gyr- 
haeddodd  yn  gyssylltiedig  â  hwynt :  Uanwodd  yn  eu  pHth 
y  swyddi  uchaf,  a  chafodd  ganddynt  yr  anrhydeddau  mwyaf 
allent  roddi  i  neb. 

Gormod  gorchv/yl  fyddai  i  ni  ddylyn  camrau  y  Dr.  enwog 
gartref  ac  oddicartref  yn  ei  waith  pwysig  a'i  Iwyddiannau 
rhyfeddol  gyda'r  Urdd  Odyddol.  Wedi  myned  drwy  y 
cadeiriau  gartref,  a  derbyn  yr  anrhydeddau  mwyaf  gan  ei 
genedl  ei  hun,  cododd  ei  olwg  ar  y  safle  a'r  airhydedd 
uchaf  perthynol  i'r  urdd,  ac  y  mae  drwy  ei  egnion  diflino 
yn  mynu  eu  cyrhaedd.     Nid  peth  bach  a  dibwys  oedd  cael 

bod  yn  arweinydd,  ac  yn  wir,  yn  cael  ei  ystyried  a'i  gydna- 
bod  yn  dywysog  megys  ar  o  16,000  i  18,000  o  aelodau 
Odyddol  yn  Neheudir  Cymru  ;  ond  nid  oedd  hyny  yn  ddiin 
o'i  gymharu  â'r  anrhydedd  o  eistedd  yn  y  gadair  lywyddol 
i  ysgwyd  mewn  ystyr  ei  deyrnwialen  dros  tua  400,000  o 
aelodau  yr  urdd. 

Yn  mis  Mai,  1864,  yn  Nghyfarfodydd  Blynyddol  yr 
Undeb,  cawn  y  Dr.  yn  ymgystadlu  ag  wyth  o  foneddion 
teilwng  am  yr  is-gadair,  a  safai  y  pleidleisiau  fel  hyn  : — 
John  Harris,  Ysw.,  Llundain,  2;  W.  N.  Waldraw,  Ysw., 
Leicester,  4;  John  Deprose,  Ysw.,  Llundain,  7;  John 
Houghton,  Ysw.,  Warrington,  9  ;  David  Jack,  Ysw.,  Dur- 
ham,  10;  James  Curtis,  Ysw.,  Brighton,  24;  John  Geves, 
Ysw.,  Leeds,  45  ;  Dr.  Price,  Aberdar,  83.  Felly,  etholwyd 
ef  i  fod  yn  is-lywydd  y  cyfundeb.  Yr  oedd  hwn  yn  anrhy- 
dedd  na  dderbyniwyd  gan  un  Cymro  erioed  o'r  blaen. 
Hefyd,  yr  oedd  y  mwyafrif  mawr  pleidleisiau  a  gafodd  yn 
llefaru  yn  uchel  am  syniadau  parchus  y  Saeson  am  dano 
a'r  parch  mawr  a  deimlent  ato. 

Dydd  Gwener,  Mehefin  y  gfed,  1865,  dyrchafwyd  y  Dr. 
o'r  is-gadair  i'r  uwch-gadair  heb  unrhyw  wrthwynebiad. 
Nid  oedd  neb  wedi  ei  gynnyg  yn  ei  erbyn.  Yr  oedd  hyn 
yn  garedigrwydd  yn  ei  frodyr  y  Saeson,  ac  yr  oedd  y  de- 
wisiad  unfrydol  hwn  y  nod  uchaf  o  barch  a  allasent,  fel 
Odyddion,  byth  ei  ddangos  i  ni,  y  Cymry — gwneyd  hyn 
yn  mherson  un  a  berchid  gan  yn  agos  i  bedwar  can'  mil 
o  Odyddion  drwy  y  byd.  Gyda  bod  y  Dr.  yn  y  gadair 
ly wyddol,  daeth  Mr.  Curtis,  y  boneddẃr  oedd  wedi  ei  ethol 
i'r  is-gadair  ac  yn  olynydd  i'r  Dr.,  yn  mlaen,  a  dywedodd 
ei  fod  ef,  yn  absenoldeb  Mr.  Philhp  John,  o  Aberdar,  yr 
hwn  oedd  wedi  gorfod  ymadael  er  dal  y  trên,  yn  cyflwyno 
i'r  Cymro  cyntaf  fu  yn  y  gadair  hono  ffon  hardd  a  thlos, 
gyda  fernde  arian,  ar  yr  hon  yr  oedd  yn  gerfiedig  y  geiriau, 
"  Dr.  Price,  Aberdare — See  the  Conquering  Hero  comes — 
Worcester  A.M.C.,  1865."  Dywedai  Mr.  Curtis  fod  Mr. 
John  wedi  dymuno  arno  i  hyspysu  y  cyfarfod  i  Garibaldi 
fyned  i  fewn  i  Naples  â  fFon  yn  ei  law  yn  lle  cleddyf,  ac 
fod  y  Dr.  yn  dyfod  i  fewn  i'r  gadair  uchaf  yn  yr  undeb  heb 
unrhyw  wrthwynebiad,  ac  fod  y  Cymry  am  gofnodi  y  fîaith 
drwy  ei  anrhegu  â'r  ffon  hon.  Cyflwynwyd  y  ffon  yn 
nghanol  cymmeradwyaeth  y  dorf. 

Yn  ystod  blwyddyn  ei  swyddogaeth  fel  Uwch-Lywydd 
yr  Undeb,  cynnaliwyd  llawer  o  gyfarfodydd  groesawol  a 

llongyfarchiadol  i'r  Dr.  enwog  yn  ngwahanol  barthau 
Cymru — De  a  Gogledd,  ac  mewn  rhai  manau  yn  Lloegr, 
a  chafodd  giniawau  cyhoeddus  mewn  anrhydedd  iddo. 
Hefyd,  cyflwynwyd  iddo  nifer  lluosog  o  anerchiadau  priodol 
ac  anrhegwyd  ef  â  rhoddion  gwerthfawr — yr  oll  yn  fyneg- 
iant  o'r  teimladau  goraf  ato  a'r  syniadau  uchaf  am  dano. 

Tachwedd  y  lofed,  1865,  gwnawd  gwledd  ardderchog  i'r 
Dr.  yn  Ngwrecsam,  a  chyflwynwyd  iddo  anerchiad  destlus. 
Wrth  ei  dderbyn  dywedai  "  nas  gallai  gael  geiriau  priodol 
i  gydnabod  y  cyfeilhon.  Edrychai  ar  yr  anerchiad  fel  camp- 
waith  celfyddyd  ;  ond  pan  y  cofiai  am  y  teimladau  a  ddad- 
blygai,  nis  gallasai  feddwl  yn  rhy  uchel  am  dano.  Caffai  y 
lle  goreu  yn  ei  Rose  Cottage,  a  throsglwyddai  ef  i'w  berth- 
ynasau  ar  ei  ol  fel  un  o'r  trysorau  goreu  feddai." 

Rhagfyr  yr  8fed,  1865,  yn  y  Music  Hall,  Abertawe,  etto, 
darparwyd  ciniaw  er  anrhydedd  iddo,  pryd  yr  oedd  tua  thri 
chant  o  gylch  y  bwrdd  yn  cydwledda  ac  yn  cydlawenhau 
am  Iwyddiant  ac  anrhydedd  y  Dr.  Cafodd  yma  etto  an- 
erchiad  wedi  ei  ysgrifenu  yn  ddestlus  iawn  ar  vellîiin.  Wrth 
ei  dderbyn  diolchodd  y  Dr.  am  dano  yn  foesgar,  a  thraddod- 
odd  un  o'r  areithiau  mwyaf  hyawdl  ac  addysgiadol. 

Chwefror  8fed,  i856,  cyflwynodd  Cyfrinfa  Odyddol,  o 
Undeb  Manceinion,  Rhosllanerchrugog,  dressing  case  hardd 
gwerth  £10  i  Miss  Emily  Price,  o  barch  i'w  thad.  Cerf- 
iwyd  ar  yr  anrheg  y  geiriau  canlynol  i  fod  yn  goftadwriaeth 
arosol  o  barch  ac  edmygedd  brodyr  Cyfrinfa  Cadwgan  i'w 
thad  a  hithau :  "  Presented  to  Miss  Emily  Price,  Rose 
Cottage,  Aberdare,  by  the  Cadwgan  Lodge,  LO.O.,  M.U., 
Rhosllanerchrugog,  as  a  token  of  respedì:  to  her  esteemed 
father,  the  Rev.  T.  Price,  M.A.,  Ph.D.,  and  G.M.  of  the 
Order,  Feb.  8th,  1866."  Nos  Fawrth,  Mawrth  i^eg,  1866, 
yn  Ystafell  Cyfrinfa  Lady  Charlotte,  Globe  Inn,  Merthyr, 
cyflwynodd  brodyr  Odyddawl  Merthyr  anerchiad,  wedi  ei 
argraffu  yn  hardd  ar  satin  a'i  osod  mewn  frame  odidog  iddo, 
yr  hwn  a  gydnabyddwyd  yn  ddiolchgar  mewn  araeth  beni- 
gamp  gan  y  Dr.     Wele  eileb  o'r  anerchiad  : — 

"  Congratulatoyy  Address  presented  to  the  Rev.  Dr.Thomas  Price,  Grand 
Master  0/  the  Order,  by  the  Merthyr  District  of  the  Independent  Order  of 
Oddfellou's,  Manchester  Unity. 

"  Respected  Sir, — The  Members  of  this  large  and  populous  District 
hailed  with  a  great  deal  of  pride  your  accession  to  the  Highest  Seat 
wbich  it  is  possible  for  any  man  to  attain  in  our  Society,  namely, 

"  GRAND  MASTER  OF  THE  ORDER, 

and  we  have  watched  with  a  large  amount  of  anxiety  your  carrying  out 
the  wishes  of  the  Order,  and  more  especially  the  wishes  of  your  Welsh 
Brethren.  The  time  will  soon  arrive  when  you  will  give  up  the  govern- 
ment  of  this  immense  machinery  into  some  other  hands,  but  with  what 
feehngs  of  pleasure  do  we  welcome  you,  being  the  only  Welshman  who 
ever  had  the  honor  of  filling  the  Presidential  Chair  of  the  Largest 
Friendly  Society  in  the  World,  and  justly  may  we  say,  '  Well  done, 
thou  good  a.nd  faithful  servant.' 

"  How  gratifying  it  must  be  to  your  fellow-countrymen  to  hear  of 
the  distinguished  honors  you  have  had,  and  of  being  an  iustrument  in 
spreading  the  wings  of  this  Society,  and  of  wafting  its  beneficent  winds 
where  no  other  Societies  have  as  yet  unstruug  their  influence  ;  of 
sending  the  aid  so  often  desired  to  sick  and  distressed  brethren,  but 
more  of  being,  as  it  were,  a  father  to  the  fatherless  and  a  husband  to 
the  widow — cheering  them  in  their  wilderness  of  despair,  drying  their 
tears  with  the  hand  of  charity,  consoling  them  with  the  tongue  of  truth, 
and  guiding  them  in  the  way  they  should  go  ;  these  traits,  we  are 
happy  to  say,  are  fully  exemphfied  in  you.  It  is  men  of  such  sterHng 
worth  as  it  is  our  happy  lot  to  have  amongst  us,  that  will  cause  this 
and  all  other  kindred  societies  to  shine  more  briUiant,  and  be  crowned 
with  a  complete  success. 

"  Hoping  that  God  in  His  Providence  wiU  spare  you  for  a  very  long 
time  that  you  may  go  on  working,  firstly,  in  His  vineyard,  and, 
secondly,  in  the  great  cause  of  Oddfellowship,  may  your  family  cluster 
around  you  as  the  ivy  clings  to  the  oak,  assisting  you  to  enable  you  to 
assist  others,  giving  you  strength  when  weakness  may  come.  and  when 
this  mortal  coil  shall  be  shaken  off,  may  your  reward  be  eternal  bliss 
and  a  happy  Lodge,  where  no  tears  will  be  shed,  and  where  there  are 
no  distressed  to  be  reheved. 

"  We  subscribe  ourselves  on  behalf  of  the  District, 

"  WiLLiAM  Lewis,  Prov.  G.M. 
"JoHN  Thos.  Davies,  Prov.  D.G.M. 
"Thos.  Davies,  Prov.  C.S." 

"  Dated  Merthyr,  March  i^th,  1866  " 

Dydd  Llun,  Hydref  ^gain,  1866,  cynnaliwyd  cyfarfod 
arbenig  i  dalu  parch  i  Dr.  Price  yn  Aberdar,  pan  yr  ym- 
gasglodd  nifer  o  foneddigion  o  Gaerdydd,  Merthyr,  a 
Chastellnedd,  &c.,  i  gynnrychioH  teimlad  y  frawdoliaeth 
Gymreig.  Cymmerwyd  y  gadair  gan  lywydd  y  dosparth 
am  y  flwyddyn,  Mr.  PhilHp  John,  yr   hwn  a  ddywedai — ■ 

"  Fod  y  cyfarfod  yn  ddadblygiad  o  deimlad  Odyddion 
Cymreig  yn  unig  at  Dr.  Price  fel  Cymro,  am  y  modd  bon- 
eddigaidd  a  galluog  y  cyflawnodd  ei  swydd  fel  Llywydd 
yr  Undeb  yn  1865,  1866,  a  thrwy  hyn  wedi  dyrchafu  y 
Cymry  yn  ngolwg  yr  Odyddion  drwy  y  byd."  Cydsyniodd 
Dr.  Price  i  dderbyn  dadblygiad  o  barch  ei  frodyr  yn  unig 
ar  y  tir  fod  y  mater  yn  hollol  gyfyngedig  i  Odyddion 
Cymru — cauwyd  allan  Sir  Fynwy  ;  ac  nad  oeddid  i  ofyn 
gan,  na  derbyn  oddiwrth,  neb  fwy  na  cheiniog.  Y  canlyn- 
iad  fu  i  ychydig  dros  15,000  anfon  eu  ceiniogau  i  Gaerdydd 
yn  ddiymaros  ac  yn  ddigymhelHad  :  ni  wnawd  rhagor  na 
dweyd  fod  y  mater  ar  droed.  Yr  anrheg  ardderchog  a 
thlws  oedd  yn  gynnwysedig  o  safaddurnen  (epergne),  neu 
centyepiece  and  candelabya,  neu  ganol-ddarn  a  chanwyllur  o 
arian,  mewn  rhan  yn  llyfn  a  dysglaer  ac  mewn  rhan  yn 
rhewgaenedig  (fyosted  silvev).  Mae  y  sylfaen  (base)  yn 
íFurfio  tair  wyneb,  yn  cael  eu  gwahanu  gan  geninen.  Ar 
y  wyneb  gyntaf  y  mae  darlun  ardderchog  o  Dr.  Price  wedi 
ei  suddo  yn  yr  arian  ;  ac  uwchben  y  darlun  mae  yn  gerf- 
iedig  y  geiriau  canlynol : — "  The  Welsh  Oddfellows'  testi- 
monials  to  the  Rev.  Thomas  Price,  M.A.,  Ph.D.,  the  first 
Welshman  eledìed  to  the  office  of  Grand  Master  of  the  I.O. 
of  O.F.,  M.U.  Presented  by  the  Welsh  Districíls  as  a 
tribute  of  their  high  esteem  and  appreciation  of  the  efficient 
and  admirable  manner  in  which  he  discharged  the  arduous 
duties  of  the  chief  office  of  the  Institution  during  1865-6  ; 
and,  also,  for  the  a(í1:ive  and  zeaIous  interest  he  has  for 
many  years  taken  in  the  welfare  and  prosperity  of  the 
Unity."  Ar  y  wyneb  arall  y  mae  arwyddluniau  yr  Undeb 
Odyddol,  gydag  eiddo  y  Gweddwon  a'r  Amddifaid,  yn 
nghyd  ag  arf  bais  genedlaethol  y  Deyrnas  Gyfunol.  Ar  y 
drydedd  wyneb  y  mae  arfbais  yr  Hen  Gymry  yn  yr  amser 
y  cwympodd  y  Tywysog  Llewelyn,  Uwchben  y  sylfaen 
mae  tri  darlun  hardd  mewn  arian  rhewgaenedig  o  íFydd, 
gobaith,  a  chariad  yn  cofleidio  plentyn  amddifad.  Yna, 
tuag  i  fyny  ac  ar  led,  y  mae  y  canwyllur  yn  ymledu  ar  lun 
y  winwydden  yn  ymdaenu  ei  changau,  o'r  rhai  y  coda  Ile  i 
osod  chwech  o  ganwyllau,  ac  odditano  y  mae  basgedi 
bychain  yn  dal  y  ffi-wythau.  Uwchlaw  hyn  etto  y  mae 
dysgl  yn  Ilawn  o  flodau  a  ífrwythau  ;  ac  yn  uchaf  oll  y  mae 
cafn  o  aur  pur,  yn  cymmeryd  golwg  hynod  foddhaol  ar  y 
cwbl  oll.  Mae  y  cwbl  yn  mesur  tair  troedfedd  o  hyd  wrth 
ddwy  o  led  yn  y  man  Iletaf ;  ac  yn  ol  barn  pawb  a'i  gwel- 

odd,  y  mae  yn  ddarn  hollol  wreiddiol  o  ran  cynllun  a  dull, 
ac  o  wneuthuriad  yn  ardderchog  dros  ben,  ac  yn  llawer 
mwy  felly  am  ei  fod  yn  ffrwyth  teimlad  cariadlawn  dros 
bymtheng  mil  o  ddynion  ag  oeddynt  yn  cydlafurio  â  Dr. 
Price  i  wneyd  y  byd  yn  well,  Darllenwyd  a  chyflwynwyd 
anerchiad  wedi  ei  ddarparu  a'i  engrosso  yn  dlws  a  hardd 
iddo  ar  yr  amgylchiad.  Rhoddodd  y  Dr.  un  o'r  areithiau 
mwyaf  galluog  a  chyfaddas  ag  a  draddodwyd  erioed  o 
gadair  yr  Undeb  Odyddol  ar  y  dydd  Llun,  Mai  2iain, 
1866,  yn  Burton-on-Trent.  Derbyniodd  y  gymmeradwy- 
aeth  uchaf;  cyhoeddwyd  hi  yn  dra  chyflym  yn  mhrif 
newyddiaduron  Cymreig  a  Seisnig  y  deyrnas,  a  gwnaeth  y 
Cymro  dewrfrydig  enw  iddo  ei  hun,  ac  anrhydeddwyd  ei 
wiad  a'i  genedl, 

Ni  fu  Uafur  ac  egnion  y  Dr,  yn  llai  effeithiol  gyda'r 
Urdd  Iforaidd,  Er  fod  terfynau  y  cylch  Iforaidd  yn  gyf- 
yngach  nâ'r  Undeb  Odyddol,  etto  pan  ymunodd  y  Dr,  â'r 
Iforiaid,  gwelodd  fod  gwaith  mawr  ag  eisieu  ei  gyflawnu. 
Ymunodd  y  Dr,  â'r  Urdd  Iforaidd  yn  fuan  iawn  wedi  ei 
ddyfodiad  i  Aberdar,  Y  pryd  hwnw  yr  oedd  ag^vedd 
wahanol  ar  ei  adran  ei  hun  i'r  peth  ydyw  yn  bresenol,  wedi 
bod  dan  ofal  manwl  a  chyfeiriad  doeth  brodyr  da  fel  y 
diweddar  frawd  Thomas  WiUiams,  cyn-ysgrifenydd  yr 
adran  ;  David  R.  Lewis,  ysgrifenydd  presenol  yr  adran ; 
yn  gystal  â  blynyddau  meithion  o  lafur  difefl  y  parchus 
Ddr.  ei  hun.  Ac  am  yr  Urdd  yr  adeg  hono,  yr  oedd  yn 
nwylaw  un  dyn  yn  agos  oU.  Cynnrychiolodd  y  Dr.  ei 
adran  ei  hun  yn  Nghynnadledd  Flynyddol  Aberdar  yn 
1857.  Yno,  oddiwrth  yr  hyn  a  welodd  ac  a  deimlodd,  pen- 
derfynodd  wneyd  un  o  ddau  beth  ar  unwaith,  naiU  ai 
gadael  Iforiaeth  fel  dyn  yn  gadael  llong  ar  fyned  yn  chwil- 
friw,  neu  wneyd  ei  oreu  gyda  dynion  da  ereill  i  achub 
y  llestr  cyn  taro  y  graig,  a  syrthio  yn  ysglyfaeth  rhwng  y 
tonau.     Yr  olaf  a  wnaeth. 

Yn  1859  cawn  ef  yn  genadwr  dros  Aberdar  yn  Nghyn- 
nadledd  Llandeilo,  lle  y  bu  yn  ystorom  ofnadwy.  Methwyd 
llwyddo  yn  y  gynnadledd  o  herwydd  y  duU  o  bleidleisio,  ond 
llwyddwyd  i  osod  lefain  yn  y  blawd ;  a  chyn  gadael  y  dref 
y  noson  hono  cafwyd  allan  fod  gweithrediadau  y  gynnadl- 
edd  yn  annghyfiawn,  trwy  fod  y  pleidleisiau  yn  afreolaidd. 
Mewn  canlyniad  i  hyn,  bu  cwrdd  pwysig  yn  Merthyr  ;  yna, 
cynnadledd  gyffredinol  arbenig  yn  Abertawe,  pan  Iwydd- 
wyd  i  newid  y  cyfansoddiad  i  gymmaint  graddau  fel  ag  i 

gael  swyddogion  yr  Undeb  a  Bwrdd  y  Cyfarwyddwyr  yn  de- 
byg  i'w  fturf  bresenol.  Gwnawd  y  Bank  yn  Aberdar  yn  dry- 
sorydd,  ond  nid  oedd  dimai  yn  y  drysorfa.  Ar  gais  y  Dr., 
caniataodd  y  banher  i  roddi  arian  i  fyned  yn  mlaen.  Felly 
y  bu  am  y  ddwy  flynedd  gyntaf,  byw  fel  y  gellid  a'r  hanker 
rhwng  yr  Undeb  a"r  gwaethaf,  Dyoddefodd  y  Dr.  yn  yr 
helyntion  hyny  lawer  iawn  o  dafod  drwg,  amheuaeth,  a 
pheth  cabledd  ;  ond  yn  mhen  ychydig  bach  o  amser  gwelai 
pawb  mai  efe  oedd  iawn,  a  thrwy  ei  benderfyniad  diy?gog, 
ei  bwyll  a'i  ddoethineb,  achubodd  Iforiaeth  o  balfau  (ünystr. 
Yn  fuan  ar  ol  hyn  ymchwiliodd  am  eiddo  yr  Undeb,  y  llafnau 
(plates),  y  drwydded,  a  phethau  ereilL  Yr  oedd  y  rha  i  hyn  ar 
goU,  ac  ni  wyddai  neb  lle  yr  oeddynt ;  ond  llwyddodd  y  Dr. 
i'w  cael  allan.  Yr  oeddynt  yn  y pawn  shop  yn  Manchester,  a'r 
dyn  a'u  dododd  yno  fel  crwydryn  tlawd,  heb  ddim  ond  ei 
goríF,  a  hwnw  yn  lled  deneu.  Cydiodd  y  Dr.  ynddo, 
ac  awd  ag  ef  o  flaen  ei  well ;  ond  diangodd,  am  nad  oedd 
yr  Undeb  Iforaidd  wedi  ei  gofrestru  dan  y  gyfraith.  Cadw- 
odd  y  Dr.  y  peth  yn  ddystaw.  Aeth  i  Gynnadledd  Rhymni 
yn  Ngorphenaf  y  flwyddyn  hono,  ac  yno  darbwyllodd  y  gyn- 
nadledd  i  fyny  y  rheolau  wedi  eu  cofrestru.  Caniataodd  y 
gynnadledd  iddo  ail  drefnu  y  rheolau,  a  gwnaeth  hyny  gyda 
chynnildeb  a  gofal  mawr.  Yna  dodwyd  yr  Undeb  dan  y 
gyfraith  yn  Medi,  1859,  ac  yn  mis  Tachwedd  wele  y  Dr. 
etto  a'i  law  yn  ngwar  y  dyn  yn  Manchester,  yr  hwn  oedd 
wedi  gwystlo  y  plates  gwerthfawr.'''  Yn  mhen  ychydig 
cafodd  y  cwbl  yn  ol  yn  ddyogel,  gwerth  dros  /"120,  na 
welsid  byth  mo  honynt  oni  buasai  ei  ymdrechion  ef.  Etto 
gwnaeth  hyn  heb  geiniog  o  dâl  gan  neb,  ond  boddlon- 
rwydd  cydwybod  ei  fod  yn  gwneyd  yn  iawn. 

Yn  y  blynyddau  1860  a  1861,  y  mae  y  Dr.  yn  llanw  y 
swydd  bwysig  o  Uwch  Lywydd  yr  Undeb.t  Yn  1862  y 
mae  yn  cael  ei  bennodi  yn  Is-drysorydd  yr  Undeb,  yr  hon 
swydd  a  lanwodd  yn  ofalus  ac  anrhydeddus  hyd  ei  fedd,  a 

'  Ceir  a  ganlyn  ar  goflyfr  yr  Undeb  o  weithrediadau  y  gynnadledd 
yn  1859  : — "  Penderfyniad  2,  Fod  y  Parch.  Thomas  Price,  Abcrdar,  i 
gael  ei  awdurdodi  i  fynu  y  llafnau  (plates)  oddiwrth  Mr.  Woods  Man- 
chester,  gan  nas  geilir  cael  dim  oddiwrtho  yn  brydlawn."  Ett(>.  lonawr 
6ed,  1862,  Cyfarfod  y  Bwrdd,  "  Y  Parch.  T.  Price  wedi  cael  yr  arlun- 
iau  a'r  llafnau." 

t  Un  flwyddyn  yn  gyffredin  yw  y  tymhor  a  wasanaetha  lljwyddion 
yr  Uudeb  Iforaidd  ;  ond  fel  prawf  o  wir  deilyngdod  Price,  a'i  ^yfaddas- 
der  neiUduol  i'r  swydd.  yn  y  flwyddyn  ganíynol  cafodd  ei  aii  nhol  i  r 
swydd  gyda'r  parodrwydd  mwyaf. 

hyny  yn  ddidâl  hyd  y  flwyddyn  1881.  Yn  mhenderfyniadau 
y  gynnadledd  am  Gorphenaf  6ed,  1881,  ceir  — 

••  Fod  yr  Is  drysorydd  i  gael^io  yn  y  flwyddyn  am  ei  wasanaeth  i'r 
Undeb  fel  is  drysorydd  Teg  yw  nodi  fod  y  Dr  wedi  gwrthod  derbyn 
ditn  tâl  am  ei  wasanaeth  am  yr  holi  flynyddoedd  y  mae  wedi  gwasan- 
aethu  yr  Undeb,  a  hyny  gyda'r  boddlonrwydd  a'r  parodrwydd  mwyaf  " 

Yn  1865  mae  y  Dr.  yn  darpar  draft  o  reolau  newyddion 
i'r  Undeb.  Yn  1878,  mae  yn  gwneyd  gwaith  pwysig  gyda 
brodyr  da  ereill  yn  nglyn  à'r  rheolau  newyddion,  er  eu  cof- 
restru  dan  ddeddf  1875 — 1876.  Gorphenaf  2Ìl,  1875,  pen- 
derfynwyd,  Fod  Dr.  Price  i  gyfìeithu  y  rheolau  Saesneg 
i'r  Gymraeg.  Y  Dr.  hefyd  oedd  bob  amser  yn  cael  ei 
bennodi  mewn  achosion  cyfreithiol  i  amddiffyn  y  cyfrin- 
faoedd  neu  yr  Undeb,  fel  y  byddai  yr  achos  yn  gofyn,  ac 
yn  gyffredin  byddai  yr  achos  yn  ddyogel  yn  ei  law.  Yr 
ydyin  yn  gwybod  am  amryw  o  achosion  cyfreithiol  yn  gys- 
syhtiedig  â'r  cymdeithasau  cyfeillgar,  y  byddai  hyd  y  nod 
y  cyfreithwyr  eu  hunain  yn  ymgynghori  â'r  Dr.  Yr  oedd 
yn  well  dadleuydd  yn  helyntion  y  cymdeithasau  yn  ei 
ddydd  na'r  un  cyfreithi-v\T  a  adwaenom.  Yn  y  pethau  hyn 
oll  nid  ydym  ond  yn  rhoddi  enghreiíîtiau  o'r  dirfawr  waith 
a  gyílawnodd  Price  fel  dyngarwr  ac  fel  aelod  o'r  cymdeith- 
asau  cyfeillgar.  Yr  ydym  lawer  gwaith  wedi  synu  wrth 
feddwl  am  y  trwch  mawr  o  waith  y  bu  efe  yn  alluog  i'w 
wneyd.  Yr  ydym  wedi  gofyn  i  ni  ein  hunain  droion  sut  y 
gallai  efe  wneyd  cymmaint.  O  ba  le  yr  oedd  yn  caei 
amser  i  gwrdd  â  phob  yinrwymiad  ?  Ac  etto,  y  mae  y 
fîaith  yn  aros.  Yr  oedd  yn  ei  le  yn  barod  i  gwrdd  â'i  waith, 
a  hyny  yn  ddieithriad  yn  brydlon. 

Fel  yr  Urdd  Odyddol,  mynodd  yr  Iforiaid  osod  coronau 
ar  ei  ben  a  rhoddi  iddo  ei  bendithion.  Yn  y  Bwrdd  a 
gynnahwyd  lonawr  yr  i^eg  a'r  i8fed,  1865,  pasiwyd  y 
penderfyniad  a  ganlyn  : — 

"  7.  Fod  y  Bwrdd  yn  dymuno  galw  sylw  yr  Undeb  Iforaidd  at  dysteb 
i  Dr.  Price,  ac  ar  yr  un  pryd  yn  dymuno  hyspysu  mai  nid  oddiwrthym 
ni  fel  Bwrdd  y  tarddodd  allan  y  cynnygiad,  ond  gan  amryw  o'r  cy- 
hoeddiadau  Cymreig. 

"  8  Fod  y  Bwrdd  yn  dymuno  ar  hob  aelod  i  wneyd  ei  oreu  er  cael 
casghadau  da,  ac  felly,  ddangos  fod  yr  Undeb  Iforaidd  yn  cydnabod  y 
dirfawr  les  y  mae  wedi  ei  wneyd  i'r  Undeb  yn  gyffredinol." 

Hydref  y  i8fed,  1865,  yn  y  Bwrdd  penderfynwyd, 

"  Fod  y  Bwrdd  yn  unfrydol  yn  awdurdodi  swyddogion  yr  Undeb,  yn 
nghyd  â  D.  Griffith,  Aberafon,  a  D.  Lewis,  Abertawe,  aelodau  yBwrdd, 
i  gael  y  pethau  canlynol  wedi  eu  parotoi  er  gwobrwyo  y  Dr.  Price :  — 
Anerchiad  wedi  ei  ysgrifenu  ar  groen  yn  Gymraeg  a  Saesneg,  oriawr  a 
chadwen  aur,  yn  nghyd  â  ilestri  tê  arian  o'r  fath  oreu  ag  a  ellir  gael  am 
yr  arian,  ac  fod  y  cyfarfod  i  drosglwyddo  y  cyfryw  i'r  Dr.  i'w  gynnal 
yn  Nghastellnedd." 

Dydd  Llun  y  Pasc,  1866,  cyflwynwyd  y  dysteb  i'r  Dr.,  a 
chafwyd  un  o'r  cyfarfodydd  mwyaf  ardderchog  i  wneyd 
hyn.  Am  hanner  awr  wedi  dau  ffurfiwyd  gorymdaith  yn 
gynnwysedig  o  luaws  o  frodyr  Iforaidd,  amryw  o  weinidog- 
ion  o  wahanol  enwadau,  a  boneddigion  y  dref  a'r  gymmyd- 
ogaeth,  yn  cael  eu  blaenori  gan  Seindorf  yr  iyeg  Gatrawd 
o  Wirfoddolwyr  Morganwg.  Pasiodd  yr  orymdaith  drwy 
brif  heolydd  y  dref,  ac  yna  dychwelodd  i  Gapel  y  Bedydd- 
wyr  Cymreig,  o  herwydd  fod  Neuadd  y  Dref  yn  rhy  fechan 
i  gynnwys  y  dorf.  Gorlanwyd  y  capel  eang  yn  ddioed. 
Cymmerwyd  y  gadair  gan  Mr.  Pendrill  Charles,  cyn-faer 
y  dref,  yr  hwn  a  agorodd  y  cwrdd  mewn  araeth  fer,  pwr- 
pasol,  a  thra  chlodus  i'r  enwog  Ddr.  Wedi  i  amryw  frodyr 
siarad,  canwyd  yn  ardderchog  ganig  oedd  wedi  ei  chyfan- 
soddi  gogyfer  â'r  amgylchiad  gan  Jenkin  Howell,  Aberdar, 
gan  Gôr  Calfaria,  dan  arweiniad  yr  awdwr.  Awdwr  y 
geiriau  oedd  yr  hybarch  Ddr.  B.  Evans,  Castellnedd. 
Yna,  darllenwyd  yr  anerchiad  canlynol  i'r  Dr.  Gan  ei 
fod  yn  cynnwys  manylion  am  lafuriadau  Price  gyda'r  urdd, 
a'i  fod  yntau  pan  yn  fyw  yn  meddwl  mwy  braidd  am  dano 
nag  am  lawer  o  anerchiadau  ereill  a  gafodd,  gosodwn  ef  i 
fewn  yma  : — 

"  Anerchiad  i'r  Parch.  Thomas  Price,  C.L.U.,  oddiwrth  Urddy  Gwir  I/oriaid. 

"  Syr  a  Brawd, — Trwy  eich  caniatad,  yr  ydym  ni,  swyddogion  yr 
Urdd,  ac  Aelodau  Bwrdd  y  Cyfarwyddwyr,  yn  dymuno  eich  anerch  yn 
enw  ac  ar  ran  pedair  ar  hugain  o  Adranoedd,  a  dau  cant  a  dau  ar 
bymtheg  ar  hugain  o  Gyfrinfaoedd,  yn  cynnwys  pymtheg  mil,  saith 
cant  a  thri  ugain  a  phymtheg  o  aelodau,  ac  yn  taer  ddymuno  arnoch  i 
dderbyn  oddiwrth  yr  Urdd,  y  dysteb  ag  y  mae  genym  y  pleser  o'i 
chynnyg  i  chwi. 

"  Am  lawer  o  flynyddau  yr  ydych  wedi  treuHo  rhan  fawr  o'ch  amser 
gwerthfawr  er  gwella  sefyllfa  y  gwahanol  urddau  a'r  cymdeithasau 
dyngarol.     Mae   eich  ffyddlondeb  mawr  mewn  cyssylitiad  â'r  Odydd- 

ion,  Coedwigwyr,  Alffrediaid,  Undebau  Cristionogol,  a'r  Iforiaid,  wedi 
rhoddi  i  chwi  fantais  i  ddangos  eich  caredigrwydd,  eich  flyddlondeb, 
a'ch  teimlad  da  dros  lesiant  cannoedd  o  íiloedd  o'ch  cyd-ddynion  ;  ac 
nid  yw  yr  hyn  a  gyflawnwn  i  chwi  yn  awr  ond  arddangosiad  bychan 
o'n  parch  tuag  atoch. 

"  Wedi  uno  â'n  Hurdd  yn  Nghyfrinfa  Teml  Ifor  Hael,  Adran  Aber- 
dar,  Hirwaun,  a  Chwmnedd,  bedair  blynedd  ar  bymtheg  yn  ol,  cawn 
eich  bod  yn  cynnrychioli  eich  Adran  yn  y  Gynnadledd  Flynyddol  a 
gynnaliwyd  yn  Aberdar  yn  1857 ;  ac  o  hyny  hyd  yn  bresenol,  yr  ydym 
wedi  mwynhau  buddioldeb  eich  presenoldeb  a'ch  hyfforddiadau  yn  ein 
holl  gynnadleddau  blynyddol.  I  chwi  y  mae  yr  urdd  yn  ddyledus  am 
y  mesurau  effeithiol  er  ail  ffurfio  Bwrdd  y  Cyfarwyddwyr  yn  1858,  yr 
hwn,  oddiar  hyny,  sydd  wedi  bod  o  wir  wasanaeth  i'r  Urdd.  Yn  1859, 
cawsoch  yr  anrhydedd  o'ch  ethol  yn  Llywydd  yr  Undeb,  ac  fel  prawf 
o'ch  gwir  deilyngdod,  yn  y  flwyddyn  ganlynol,  fe'ch  ail  etholwyd 
gyda'r  parodrwydd  mwyaf.  Yn  ystod  eich  llywyddiaeth,  darfu  i  chwi 
fenditbio  yr  Urdd  â  mawr  wasanaeth  yn  nygiad  oddiamgylch  well- 
iantau  pwysig  yn  y  Deddfau  Cyffredinol,  yn  nghyd  â  chael  yr  Urdd 
wedi  ei  chofrestru  dan  weithred  Seneddol,  yr  hon  sydd  wedi  ei  ffurfio 
er  dyogelu  cymdeithasau  dyngarol  yn  Nghymru  a  Lloegr.  Yr  ydym 
yn  teimlo  llawer  o  bleser  wrth  nodi  eich  ymdrech  diflino  a'ch  ymlyniad 
dibaid  i  ddarganfod  ac  adferyd  Gwasgnodau,  Llafnau  Copr,  a  Llafnau 
Dur  gwerthfawr  yr  Urdd.  Yr  ydym  yn  ddyledus  i  chwi  am  ail  flurtìad 
a  chyfieithad  y  Rheolau  Cyffredinol,  ac  yr  ydym  dan  rwymedigaeth 
neillduol  i  chwi  am  arolygu  argraflüad  ugain  mil  o'r  cyfryw,  y  rhai  sydd 
yn  rhoddi  y  boddlonrwydd  mwyaf  i'r  Bwrdd  Llywyddol,  ac  er  mantais 
yr  Urdd  yn  gyffredinol. 

'•  Mae  yn  gysur  nid  bychan  i  chwi  wybod  eich  bod  yn  gwasanaethu 
cymdeithas  sydd  yn  cynnyddu  yn  raddol,  ond  sicr,  mewn  nerth, 
pwysigrwydd,  dylanwad,  cyfoeth,  a  defnyddioldeb.  Yn  bresenol,  y 
mae  ein  cymdeithas  yn  rhifo  dim  Ilai  na  phedair  ar  hugain  o  Adran- 
oedd,  yn  cynnwys  dau  cant  a  dau  ar  bymtheg  ar  hugain  o  Gyfrinfa- 
oedd,  y  rhai,  ar  y  laf  o  lonawr,  1865,  a  rifent  ddim  llai  na  phymtheg 
mil,  saith  cant  a  saith  deg  a  phump  o  aelodau.  Yn  ystod  y  flwyddyn 
1864,  talwyd  i  gleifion  y  swm  o  /10,681,  ac  ar  farwolaethau  y  swm  o 
/2,770  ;  tra  trwy  eich  ymdrechion  chwi,  mewn  undeb  ag  ymdrechiadau 
aelodau  da  ereill,  mae  genym  yn  awr  yn  ein  cyfrinfaoedd  y  swm  0 
£61  800,  tra  mae  Trysorfa  yr  Undeb  yn  cynnwys  yn  bresenol  /1,000, 
ac  yn  arddangos  cynnydd  mawr. 

"  Syr  a  Brawd,  yn  herwydd  y  parch  mawr  a  deim.Iwn  tuag  atochi 
dymunwn  am  i  chwi  dderbyn,  nid  fel  tâl  am  eich  gwasanaeth  anmhris- 

iadwy,  ond  fel  arddangosiad  bychan  o'n  teimlad  tuag  atoch,  y  rhoddion 
canlynol,  sef  Oriawr  Aur,  yr  hon  gafodd  ei  gwneuthur  er  eich  mwyn 
chwi  yn  unig  ;  arwyddlun  yr  Urdd  yn  gerfiedig  ar  ei  deial,  gyda  set  o 
lestri  tê  arian,  yn  werth  chwech  ugain  a  deg  gini. 

"  Ein  gwir  ddymuniad  ydyw  ar  i  chwi  gael  einioes  hir  i  fwynhau  y 
rhoddion  hyn  a  gyflwynwyd  i  chwi  ar  ran  a  thros  eich  brodyr,  fel 
arwydd  o'u  cyfeillgarwch  a'u  gwir  barch  tuag  atoch  ;  a  boed  i'r  Llyw- 
ydd  Mawr  sydd  yn  llywodraethu  dros  bob  peth  ganiatau  i  chwi  etto 
lawer  o  flynyddau  o  ddefnyddioldeb,  fel  ag  y  byddo  i  chwi  fyned 
rhagoch,  ochr  yn  ochr,  yn  rhes  y  dynion  mawrion  a  theilwng,  heb 
sefyll  ond  pan  yn  brwydro  dros  eich  cyd-ddynion  er  eu  llesiant.  Ar 
ddiwedd  eich  gyrfa,  hyderwn  na  fydd  y  rhodd  hon,  yr  hon  yr  ydym  yn 
gyflwyno  i  chwi,  i  fod  er  coffa  am  ein  serch  a'n  hundeb,  i  gael  ei  han- 
nghofio,  a  bod  i'r  anerchiad  hwn  fod  yn  etifeddiaeth  i'r  teulu  ;  ac  ar  ol 
eich  dydd,  bydded  i'r  oriawr  fod  yn  eiddo  eich  mwyn  ragorol  fab,  Mr. 
Edward  Gilbert  Price,  a'r  Llestri  yn  gyfryw  ag  a  fyddo  yn  addurno 
cartref  dyfodol  eich  teilwng  a'ch  clodwiw  ferch,  Miss  Emily  Price  ;  a 
boed  y  naiU  a'r  llall  o  honynt  fod  yn  deilwng  i  etifeddu  yr  etifeddiaeth 
fawr  o  barch  a  fydd  eu  tad  yn  sicr  o  roddi  iddynt  gyda  y  pethau  hyn. 

"  Derbyniwch  felly,  Syr  a  Brawd,  y  gydnabyddiaeth  ddidwyll  yma 
o'n  mawr  serch  a'n  parch  atoch.  Maent  yn  rhoddion  rhydd  ewyllys 
miloedd  o'ch  cyd-ddynion,  y  rhai  a  weddiant  ar  y  Duw  Mawr  i'ch 
bendithio  â  bywyd  hir  a  defnyddiol,  gyda  chyflawnder  bendithion 
nefol,  ac  yn  y  diwedd  ogoniant  tragwyddol  mewn  dedwyddwch  di- 
derfyn. 

"  Arwyddwyd  dros  yr  Urdd,  gan 

•'  David  Sims,  Llywydd. 

"Thomas  Williams,  Is-Lywydd. 

"Thomas  Davies,  Trysorydd. 
"  David   Edwards,   Walteb   Leyshon,   Daniel   Lewis,   Edward 
Griffiths,    Lewis   Davies,    Benjamin   Rosser,    David   Griffiths, 
Cyfarwyddwyr. 

"  Griffith  Jones,  Ysgrifenydd." 

Yr  oedd  yr  anerchiad  wedi  ei  ystramio  (framed)  yn  hardd 
a  chadarn  o  ruddyn  derwen — derwen  a  dyfodd  yn  ymyl 
cartref  yr  hen  Ifor  Hael — dangoseg  teg  o  nerth  a  chadernid 
yr  Urdd  Iforaidd.  Ysgrifenwyd  hi  gan  Mr.  Evan  Jones, 
yn  awr  Swyddfa  y  Gwaith  Nwy,  Aberdar,  yr  hwn  sydd  yn 
un  o'r  ysgrifenwyr  penaf  yn  y  deyrnas.  Wrth  dderbyn  yr 
anerchiad  a'r  anrhegion,  diolchodd  y  Dr.  mewn  teimladau 
toddedig  a  dwysion  am  y  serch  a'r  parch  mawr  a  ddangosid 


i88  Bywgrajffiad  Dv.  Price.  [pen.  xv. 

luag  ato,  a  rhoddodd  araeth  alluog  ar  yr  holl  Urdd  Iforaidd 
a'i  gweithrediadau. 

Yn  y  Gynnadledd  Ffynyddol  a  gynnahwyd  yn  festri 
capel  Rehoboth,  Brynmawr,  Gorphenaf  ^ydd,  1882,  cyf- 
Iwynwyd  tysteb  arah,  yn  cynnwys  anerchiad  rhagorol  yn 
nghyd  â  £^8  igs.  2g.  o  arian,  i'r  Dr.  "  Ar  ol  y  cyflwyniad, 
dychwelodd  y  Dr.  ei  ddiolchgarwch  mewn  modd  parchus 
a  thoddedig,  ac  yna  cafwyd  anerchiad  grymus  gan  y  brodyr 
Mr.  David  Poweh,  Tredegar,  a'r  Parch.  B.  Evans,  Gadlys, 
Aberdare  "  (gweler  hyspysiad  y  Bwrdd,  Gorphenaf  4ydd, 
1882).  Cydweithiodd  y  Dr.  yn  hwylus  gyda'r  Bwrdd,  ac 
yn  neiUduol  gydag  ysgrifenydd  manwl  a  pharchus  yr  Un- 
deb,  W.  George,  Ysw.,  Llanelli,  a'i  anwyl  fab  John  George 
wedi  hyny,  o'i  gyssyUtiad  cyntaf  â'r  Bwrdd  hyd  ei  sym- 
mudiad  gan  angeu.  Cafodd  yr  Undeb  goUed  fawr  yn  ei 
farwolaeth,  oblegyd  yr  oedd  yn  gyfarwydd  â  hoU  weithred- 
au  yr  Undeb,  ac  fehy  yn  gyfarwyddwr  cywir  a  ffyddlawn. 
Ar  ei  farwolaeth,  canodd  T.  Wihiams,  Ysw.  (Brynfab), 
Trefforest,  fel  hyn  :  — 

"  Iforiaeth  I  uwch  dy  feirwon — wyla  fyth, 
Cly  waf  ing  dy  galon  ; 
I  roi  briw  i  lawer  bron 
Daw  hiraeth  am  y  dewrion. 

"  Ar  deg  oror  frawdgarol — pwy  ar  ol 
Dr.  Price  wladgarol 
A  rydd  ei  gyfareddol 
Nawdd  i  ni  ?     'Ddaw  un  o'i  ol  ? 

"  'Oes  arall  Is  Drysorydd — leinw'i  le 
Yn  y  wlad  mor  gelfydd  ? 
Y  da  was  fu'n  dywysydd 
I'w  urdd  hoff  hyd  fiwyr  ei  ddydd." 

Yr  hyn  ydoedd  y  Dr.  gyda'r  Undebau  anrhydeddus  hyn, 
felly  y  cafodd  yr  urddau  parchus  ereill  ef.  Cyflawnodd  y 
gwasanaethau  gwerthfawroccaf  iddynt,  llanwodd  yn  an- 
rhydeddus  y  swyddau  pwysicaf  ac  anrhydeddusaf  yn  eu 
pHth,  ac  ni  buont  yn  ol  o'i  wobrwyo  yn  deilwng,  a'i  anrhyd- 
eddu  yn  addas  fel  y  cyfundebau  ereill.  Cafodd  y  cym- 
deithasau  cyfeillgar  oU  gohed  anadferadwy  yn  ei  farwolaeth; 
oblegyd  bu  iddynt  yn  gynghorydd  profiadol,  yn  arweinydd 
dyogel,  yn  amddiffynydd  cadarn,  ac  yn  ffyddlawn  a  chywir 
yn  ei  holl  gyssyUtiadau  â  hwynt. 

Wedi  ei  gladdedigaeth,  pasiwyd  penderfyniadau  parchus 
o  gydymdeimlad  â'i  anwyl  ferch,  Miss  Emily  Price,  ac  â 
Sarah  Price,  hoffus  chwaer  y  Dr.  yr  hon  fu  drwy  y  blyn- 
yddau  yn  cadw  ei  dy,  ac  yn  gwneyd  ei  gartref  yn  gyssurus 
a  dedwydd  iddo.  Yn  mhhth  penderfyniadau  Cyfarfod 
Chwarterol  yr  Iforiaid,  Adran  Aberdar,  Hirwaen,  a  Chwm- 
nedd,  am  Llun,  Mawrth  y  ^ed,  1888,  cawn  a  ganlyn  : — 

"  12.  Cynnygiwyd  gan  D.  P.  Davies,  Ysw.,  Ynyslwyd,  y  penderfyn- 
iad  canlynol  íel  arwydd  o"n  cydymdeimlad  dyfnaf  â  Miss  Emily  Price, 
ar  yr  achlysur  o  golli  ei  hanwyl  dad,  Dr.  Price  : — 'Fod  y  swyddogion 
a'r  cynnrychiolwyr  gwyddfodol  yn  dymuno  gosod  i  lawr  ar  y  cofnodion 
eu  teimladau  dwfn  a'u  gwerthfawrogiad  o'r  aml  wasanaeth  gwerthfawr 
mewn  gwahanol  foddau  a  wnaeth  y  Dr.  Price  i  Gymdeithas  Gyfeillgar 
y  Gwir  Iforiaid  ac  ereill  yn  y  dosparth  ;  ac  yn  dymuno  ar  i'r  ysgrifenydd 
gario  i'w  deulu  fynegiad  o'u  cydymdeimlad  dwysaf  â  hwynt  yn  eu 
galar.'" 

Etto,  gyda'r  Alífrediaid, 

"Ar  gynnygiad  y  Parch  B.  Evans,  Gadlys,  Aberdar,  pasiwyd  mewn 
teimladau  dwys,  'Ein  bod,  fel  cyfarfod  dosparthol,  yn  dymuno  datgan 
ein  cydymdeimlad  â  theulu  parchus  y  diweddar  frawd,  yr  hybarch 
Thomas  Price,  M.A  ,  Ph  D.,  yn  eu  galar  a'u  colled  drwy  ei  farwolaeth 
sydyn  ac  i  raddau  annysgwyliadwy.  Teimlwn,  fel  adran,  yn  hiraethus 
ar  ei  ol,  ac  yn  neillduol  felly  pan  gofiom  cyhyd  o  amser  y  bu  yn  aelod 
o'n  hurdd  anrhydeddus,  ac  am  y  gwaith  mawr  a  phwysig  a  wnaeth 
dros  Alffrediaeth  yn  y  dosparth  hwn  yn  gystal  ag  yn  yr  Undeb  yn 
gyffredinol.  Cedwir  ei  enw  mewn  coffadwriaeth  gariadus  a  diolchgar 
genym,  a  bydded  i'w  ferch  a'i  chwaer  drallodus  gael  yn  neillduol  yn  y 
cyfnod  presenol  bresenoldeb  ac  ymgeledd  y  Gwaredwr  Dwyfol.'  " 

Gweler  Hyspysiad  Cyfarfod  Chwarterol  Alífrediaid  Dos- 
parth  Merthyr  am  EbriII  yr  2ÌI,  1888.  Darllena  yr  28ain 
benderfynia,d  o  eiddo  Cynnadledd  Flynyddol  yr  Iforiaid,  a 
gynnaliwyd  yn  Festri  Hebron,  Clydach,  ger  Abertawe, 
Gorphenaf  y  3ydd,  1888,  fel  hyn  :  — 

"Ein  bod  yn  cydymdeimlo  yn  y  modd  mwyaf  dwys  â  Miss  Emily 
Price  ar  farwolaeth  ei  hanwyl  dad,  yr  hwn  a  wasanaethodd  yr  Undeb 
am  gynnifer  o  flynyddoedd  gyda  fifyddlondeb  anmhrisiadwy.  Mae  yr 
ymwybyddiaeth  o'r  daioni  mawr  y  mae  y  Dr.  wedi  ei  gyflawnu  o  blaid 
Iforiaeth,  yn  nghyd  â'i  ymdrechion  bythgofiadwy  y  tu  hwn  a'r  tu  draw 

i'r  Werydd  yn   ein  cymhell  i  ddiolch  o  galon  i'r  Hwn  a'i  nerthodd  am 

gynnifer  o  flynyddoedd." 

Gweler  Mynegiad  y  Gynnadledd  am  1888. 

Dengys  y  penderfyniadau  uchod  deimlad  dwfn  a  hiraeth 
dwys  yr  undebau  ar  ol  y  Dr.  parchus  a  wnaeth  gymmaint 
drostynt  yn  ei  fywyd,  a  gwasanaethant  hefyd  i  brofi  i 
"  dywysog  mawr  "  y  cyfundebau  dyngarol  syrthio  pan  fu 
farw  Thomas  Price,  Aberdar. 


PENNOD  XVI. 

Y    LLENOR,    Y    DARLITHIWR,    a'r    PREGETHWR. 

Y  Lleìwr,  DarUtìiiwr,  a'r  Pregethwr — Y  Dr.jel  Said  yn  mìilith 
y  pyojfivydi — Yn  rhagori  mewn  amryiu  bethau — Ei  ddiwyd- 
rwydd  a'i  henderfyniad — Rhestr  o  ysgrifau  y  Dr. — Ei  gyssyllt- 
iad  ar  Wasg  -  Ei  ysgrifau  yn  1864 — Ei  '■'■  Nodion  Gwasgar- 
edig" — Maii'redd  ei  waith  llenyddol —  Wedi  ysgrifenu  yn 
helaeth  fel  Golygydd  -  Cyntwrthwyo  ei  gydgenedl  —  Enghraifft 
— Ei  gyd -lenorion  —  Darlithiwr  pohlogaidd — Gwahanol  farnau 
am  y  ddarlith—Darlithwyr  enwog — Dr.  ar  y  blaen — Gystal 
darlithiii'r  a  phregethwr  -  Gwella  i  bregethii  —  Defnyddw  dar- 
lunleni  —  Ffraeth  —  Ei  bynciau  —  Cynnwysdremiau  —  "  George 
Muller  a'r  amddifaid  ''  —  "  War  in  the  East  " — America — 
Darlithio  yn  Saesneg  fel  y  Gymraeg — Barn  am  dano  fel  dar- 
lithiwr—Chwedlau  digrif — Hyspysiad—Talu  ^^4,000  0  ddy- 
ledion  capeli  trwy  ei  ddarlithiau  —  Yn  bohlogaidd  fel  pregethwr 
pan  yn  ieuanc—Er  nid  yn  un  o'r pregethwyr  mwyaf,  etto yn 
boblogaidd — Pregethwr  syml — Y  Telegraph — Ei  nerth  yn  yr 
hanesyddol  —  Cymmeriadau  Beiblaidd — Dammegion —  Pregethu 
cyfres  0  bregethau  yn  fynych — Y  Beibl  yn  enghraifft — Rhai  o'i 
sylwadau  doniol — Ei  ofal  am  ei  bregethau. 

YN  niha  gyfeiriad  bynag  yr  edrychwn  ar  wrthddrych 
ein  Cofiant,  ymddengys  fel  pe  yn  tyfu  ac  yn  myned 
yn  fwy  yn  barhaus.  Yn  y  cyssylltiadau  a  nodasom  yn 
flaenorol  gwelwn  ef  yn  ei  fawredd  dihafal,  fel  yn  ymgodi 
uwchlaw  pawb.  Ymddangosai  yn  mhhth  ei  gydlafurwyr 
fel  Saul  yn  mhhth  y  proffwydi.  Fel  llenor,  darhthiwr,  a 
phregethwr  etto,  geUir  dweyd  am  dano  mai  nid  y  lleiaf 
ydoedd  yn  mhhth  hyd  y  nod  dynion  o  dalent  ac  athryhth. 
Nid  yn  fynych  y  ceir  dynion  hyd  y  nod  y  rhai  mwyaf  yn 
rhagori  mewn  llawer  o  bethau.  Eithriadau  yn  y  byd 
meddyhol  ydynt  y  rhai  a  ragorant  mewn  mwy  nag  un  peth. 
Rhaid  hyd  y  nod  i'r  eithriadau  wrth  ganolfaniad  y  gaUu- 
oedd  ac  ymlyniad  mewn  llafur  ac  ymdrechion.  Y  mae  an- 
hawsderau  ar  bob  llwybr  dyrchafiad,  ac  os  am  gyrhaedd  y 
pinacl,  rhaid  cyn  cychwyn  benderfynu  myned  drostynt, 
heibio  iddynt  (yr  hyn  nid  yw  yn  hawdd  ei  wneyd),  neu. 


iga  Bywgraffiad  Dr.  Frice.  [pen.  xv. 

fyned  drwyddynt.  Ac  os  am  ragori  mewn  mwy  nag  un 
cyfeiriad,  rhaid  dyblu  y  diwydrwydd  a  grymusu  y  pender- 
fyniad,  oblegyd  bydd  yr  anhawsderau  yn  naturiol  yn  fwy, 
ac  yn  sicr,  yn  amlach.  Dyn  yn  rhagori  mewn  llawer  o 
bethau  oedd  y  Dr.,  ac  y  mae  y  ífaith  ei  fod  wedi  gallu 
gwneyd  hyn,  yn  profi  yn  eghir  pa  fath  un  ydoedd.  Nod- 
wedd  amlwg  ynddo  oedd  diwydrwydd  ;  hebddi,  nisgallasai 
fod  wedi  gwneyd  cymmaint  o  waith  yn  mhob  cylch.  Elfen 
gref  arall  a'i  nodweddai  oedd  Penderfyniad.  Heb  hyn  etto 
nis  gallasai  fod  wedi  gorchfygu  cymmaint  a  chynnifer  o 
rwystrau  ar  bob  llwybr  a  deithiodd.  Meddiannai  feddwl 
uwchraddol,  onide  nis  gallasai  fod  wedi  gosod  ei  nod  mor 
uchel  ag  y  gwnaeth  mewn  cynnifer  o  gyfeiriadau  pwysig. 
Arnododd  yn  uchel  fel  gweithiwr  yn  mhhth  ei  bobl,  ei 
eghvys,  a'i  enwad.  Gwnaeth  yr  un  modd  fel  gwleidyddwr 
a  chymdeithaswr,  a  bu  yn  llwyddiannus  i  argraffu  ei  enw 
yn  ddwfn,  ac  mewn  llythyrenau  breision  yn  y  byd  llenydd- 
ol.  Yr  oedd  ei  lafur  yn  yr  ystyr  hwn  yn  enfawr.  Synir  ni 
gan  luosogrwydd  ac  helaethder  ei  gynnyrchion  llenyddol, 
yn  neiUduol  pan  ystyriwn  y  gwaith  aruthrol  gyflawnid 
ganddo  mewn  cylchoedd  pwysig  ereilh  Nid  oedd  yn  es- 
geuluso  ei  ddyledswyddau  fel  pregethwr  a  gweinidog  er 
ymroddi  at  lenyddiaeth.  Cadwodd  y  pwlpud  yn  uchel,  a'i 
eglwys  yn  ofalus  hyd  y  diwedd,  er  cymmaint  a  wnai 
gydag  ysgrifenu  ar  wahanol  bynciau  i  wahanol  newydd- 
iaduron,  cyhoeddiadau,  a  chofnodohon  y  wlad,  ac  yn  neill- 
duol  i'r  papyrau  oeddynt  dan  ei  ofal  golygyddoL  NisgeUir 
dweyd  fod  y  Dr.  yn  awdwr  enwog,  oblegyd  nid  yw  y  hyfr 
mwyaf  a  gyhoeddodd  erioed  yn  uwch  ei  bris  nâ  rhyw  swllt 
neu  ddeunaw  ceiniog.  Credwn  mai  y  llyfr  mwyaf  a  gy- 
hoedd  ydoedd  yr  un  ar  Fedydd,  yr  hwn  a  ddygodd  allan 
mewn  atebiad  i'r  diweddar  Barch.  W.  Edwards,  Heoly- 
fehn,  yn  y  ddadl  fawr  a  bythgofiadwy  a  fu  rhyngddo  a'r 
Dr.  ar  yr  Ordinhad  o  Fedydd.  Hefyd,  cyhoeddodd  lyfryn 
bychan  tlws  ar  Hanes  Eglwys  Calfaria  yn  1862,  yr  hwn  a 
alwai  yn  Jtiwbili  Eglwys  Calfaria,  Aberdar,  at  yr  hwn  yr 
ydym  wedi  gwneyd  cyfeiriadau  mynych  yn  y  gwaith  hwn, 
ac  wedi  dyfynu  yn  helaeth  o  hono  yn  gyssylltiedig  ag  hanes 
Calfaria  a'r  Enwad  yn  y  Dyffryn.  Cyhoeddodd  hefyd 
hanes  gweithrediadau  Eglwys  Calfaria  hyd  y  flwyddyn 
1886,  yr  hwn  a  eilw  yn  Treni.  Cyhoeddodd  hefyd  anerch- 
iad  byr  at  Eglwys  Calfaria,  a  chofres  gyflawn  o  holl  aelodau 
a  swyddogion  yr  eglwys  dan  ei  ofal  yn  1887.   Hwn  ydoedd 

ei  anerchiad  olaf  i'w  eglwys  barchus  fu  dan  ei  ofal  tyner 
am  dros  ddeugain  o  flynyddoedd,  a  chredwn  mai  cyhoeddi 
hwn  ydoedd  y  gorchwyl  diweddaf  iddo  yn  ei  berthynas  â'r 
eglwys.  Hefyd,  y  mae  y  Dr.  wedi  cyhoeddi  amryw  hol- 
wyddoregau,  pamphledau,  a  phynciau  ar  destynau  Ys- 
grythyrol  a  duwinyddol,  megys  y  "  Beibl,"  "  Llwyddiant 
yr  Efengyl,"  "  Cyfiawnhad,"  &c.,  at  wasanaeth  yr  Ysgol 
Sabbothol. 

Ysgrifenodd  y  Dr.  lawer  iawn  o  anerchiadau  galluog  ar 
gyfer  Cyfarfodydd  Gwanwynol  ac  Hydrefol  Undeb  Bed- 
yddwyr  Prydain  Fawr  a'r  Iwerddon,  megys  "  The  Stricft 
Baptists  in  Wales,"  "  Annghydffurfiaeth  ac  Addysg  Gy- 
hoeddus  yn  Nghymru,"  "  Hanes  y  Bedyddwyr  "  (yn  Ler- 
pwl,  Hydref,  1866),  "  Hanes  y  Gymdeithas  Genadol,"  "  Y 
Genadaeth  Dramor,"  "  Y  Gymdeithas  Gyfieithadol,"  "Y 
Gymdeithas  Grefyddol  a  Thraethodol,"  &c.,  &c.  Ysgrifen- 
odd  hefyd  erthyglau  galluog  ar  brif  bynciau  y  dydd  perth- 
ynol  i"n  gwlad  a'n  cenedl,  yn  gystal  ag  ysgrifau  achlysurol 
ar  bynciau  cyssylltiedig  â  gwledydd  ereill,  i'r  papyrau  a 
olygai  efe.  Pe  cesgHd  at  eu  gilydd  ei  holl  weithiau  llen- 
yddol,  ei  ysgrifau  yn  y  gwahanol  gyfnodoHon  misol  a 
chwarterol,  ei  anerchiadau  a  i  bamphledau  cyhoeddedig,  ei 
erthyglau  i'r  gwahanol  newyddiaduron  Cymreig  a  Seisnig, 
gwnelent  gyfrolau  mawrion  a  thra  gwerthfawr  ;  oblegyd  yr 
oeddynt  oH  yn  orlawn  o  fater  sylweddol  a  gAvybodaethau 
buddiol.  Dechreuodd  ei  gyssyHtiad  â'r  wasg  fel  golygydd 
yn  y  flwyddyn  1855  ;  cyd-eisteddai  yn  y  gadair  olygyddol 
yr  adeg  hono  â'r  anfarwol  Caledfryn,  yn  nghyd  â'r  gaHuog 
ddiweddar  Hybarch  John  Davies,  Aberaman,  wedi  hyny 
Caerdydd.  Efe,  yn  ol  fel  y  gaHwn  weled  oddiwrth  ei  gof- 
lyfr  perthynol  i'r  Gií'ron,  oedd  yn  ysgrifenu  dan  y  pennawd 
"  Crynodeb  yr  wythnos  "  am  flynyddau,  a  chymmerai  olwg 
eang  ar  faterion  yn  gymdeithasol  a  gwleidyddol  yn  yr  ys- 
grifau  hyny.  Heb  fanylu  yn  y  cyfeiriad  hwn,  oblegyd  eang- 
der  aruthrol  y  maes,  rhoddwn  yma  yn  enghreff^tiol  hanes 
ysgrifau  un  flwyddyn,  sef  1864,  a  ysgrifenodd  yn  gyssyHt- 
iedig  â  r  Eglwys  Sefydledig  yn  Seren  Cymru  yn  unig.  Y 
cyntaf  a  gawn  yn  y  Seren  am  lonawr  laf,  1864  : — "  Yr 
Eglwys  W'ladol  :  Yr  esgobion  a'u  cyflogau — PaÌasau  yr 
esgobion  — Yr  archddiaconiaid  a'u  cyflogau — Cyflogau  yr 
ofFeiriaid  gweithgar — Cwyn  y  curad — Yr  eglwysi  cadeiriol 
a'u  costau — Yr  Ecclesiastical  Commission  a'i  weithrediadau — 
Yr  arwerthfa  ysprydol,  eneidiau  dan  y  morthwyl — Y  farch- 

nad  ysprydol— Y  canonau — Ei  meistr— Yr  Eglwys  Wladol 
yn  Nghymru — Casglu  y  briwfwyd — Cydraddoldeb  crefydd- 
ol  yn  hanfodol  i  ryddid  gwladol — Chwech  ysgrif  etto  ar  yr 
un  pwnc — Y  gyfraith — Y  fam  yn  trin  y  plant — Y  Parch. 
Sydney  Smith  â  swyddogion  yr  eglwys — Tair  ysgrif  ar  yr 
un  pwnc — Yr  oífeiriaid  mewn  cadwynau — Y  dull  o  drafod 
y  cyfoeth — Pedair  ysgrif  ar  yr  un  pwnc — Yr  eglwys  yn 
yspeilio  y  plant — Profiad  Eglwyswyr — Adgyfnerthion  yr 
eglwys — Y  Parch.  J.  Dudson,  Ficer  Cockerham— Aberth 
er  mwyn  y  gwir — Ei  nerth  a'i  gwendid — Barn  y  bobl  am 
bethau — Dwy  ysgrif  ar  yr  un  pwnc — Ffordd  newydd  i 
lanw  yr  eglwys — Yr  Eglwys  Wladol  yn  Nghymru — Y  dreth 
eglwys— Yr  Eglwys  Wladol  yn  Nghymru."  Dyna  i  ni 
ddigon  o  eglwys,  ond  wedi  y  cwbl  gwasanaetha  y  penawd- 
au  hyn  i  ddangos  y  sylw  mawr  yr  oedd  Price  yn  ei  dalu  i'r 
Eglwys  Sefydledig,  a  dangosant  yn  eithaf  eglur  ei  allu  di- 
gyffelyb  i  ysgrifenu  yn  gyson  ar  bynciau  o'r  fath,  a  pha 
mor  frwdfrydig  y  teimlai  dros  YmneiIIduaeth  ac  Anghyd- 
ífurfiaeth.  Nid  ydym  wrth  hyn  wedi  dangos  yr  holl  erth- 
yglau  a  ysgrifenodd  yn  y  flwyddyn  dan  sylw,  ond  yn  unig 
y  rhai  a  ysgrifenodd  mewn  ystyr  ar  yr  un  pwnc,  ond  yn  ei 
wahanol  arweddion.  Meddylier  am  yr  ysgrifau  hyn,  ac 
adgofier  etto  am  ei  ysgrifau  a'i  "  Nodion  Gwasgaredig  " 
am  y  flwyddyn  a  nodasom  yn  fíaenorol,  yn  yr  hon  y  bu  yn 
America,  y  rhai  gyda'u  gilydd,  fel  y  crybwyllasom,  a 
wnaethant  dros  70  o  golofnau  yn  y  Seren,  a  chawn  feddyl- 
ddrych  egwan  am  waith  Ilenyddol  Price.  Ysgrifenodd 
rywbeth  yn  debyg  i  hyn  yn  gysson  o'r  flwyddyn  1855  hyd 
y  flwyddyn  1876— dros  20  mlynedd — pryd  y  rhoddodd  i 
fyny  olygiaeth  SerenCymru  ynherwydd  anmhariad  ei  iechyd. 
Heblaw  hyny,  y  mae  wedi  ysgrifenu  yn  helaeth  a  thal- 
entog  yn  ei  sylwadau  yn  mwrdd  golygydd  y  gwahanol 
bapyrau  y  bu  yn  eu  golygu.  Y  mae  y  wybodaeth  eang  a 
chyffredinol  ar  wahanol  faterion,  teuluol,  cymdeithasol, 
gwleidyddol,  a  chrefyddol  yno  yn  synfawr.  Cynnorthwy- 
odd  filoedd  o'i  gydgenedl  yn  ei  nodiadau  golygyddol,  a 
rhoddodd  gannoedd  o  gynghorion  a  chyfarwyddiadau  cyf- 
reithiol  ar  faterion  pwysig  yn  rhad,  heb  gymmaint  a  gofyn 
na  dysgwyl  y  6/8.  Fel  hyn  gwelwn  i'r  Dr.  ddal  cyssylltiad 
agos  iawn  â'r  wasg  ac  â  Ilenyddiaeth  bron  drwy  ei  oes,  a 
bu  yn  alluog  i  wneyd  daioni  mawr  yn  y  cylch  pwysig  hwnw. 
Oddiwrth  ei  ledger,  yr  hwn  sydd  yn  ein  meddiant,  gwelwn 
iddo  fod  yn  ysgrifenydd  arianol  Seren  Gomer  o'r  flwyddyn 

^^50  hyd  ddiwedd  y  flwyddyn  1859,  ac  y  mae  gyda'i  gyf- 
rifon,  fel  pob  peth  arall,  yn  gryno,  destlus,  a  chyfundrefnol. 
Bu  flynyddau,  fel  y  dywedasom  o'r  blaen,  yn  olygydd  y 
Gwron  a'r  Gweithiwr,  papyrau  a  gyhoeddid  yn  Aberdar. 
Cawn  ef  etto  yr  un  mor  gyfundrefnol  yma.  Cadwai  lyfr 
mawr,  yn  yr  hwn  yr  oedd  yn  cofrestru  yr  holl  erthyglau  a 
dderbyniai  yn  y  drefn  a  ganlyn  : — 


1  Dyddiad   der- 

1     Tynged    yr 

Testyn.               '        byniad. 

Ffugenw. 

Enw  Priodol.          Ysgrif. 

Ymneillduaeth      ac  Medi  18, 1855 

Carnalaw 

Jonathan     Ymddangos 

addysg. 

Davies 

Hydref  6 

Crynodeb  yr  uyth-IMedi  20, 1855 

Ymddangos 

nos. 

T.P. 

Mai  22 

Tuchanamsymmud  Hyd.  9,   1855 

W.  Daniel 

Gwrthod 

Enwogion  Cymreig.lMai    5,   1856 

Ymddangos 

T.P. 

Mai  10,1856 

(Leader)       CwympMai    5,   1856 

Ymddangos 

Kars. 

T.P. 

Maiio,i856 

Materion    eglwysig 

Chw.i2, 1857 

1  Ymddangos 

Senedd  (Leader). 

T.P. 

Chwef.  14, 
1857 

LlenyddiaethCymru  Chw.  13, 1857  Bodach 

D.  Ll.  Isaac  Ymddangos 

Glas 

Chwef.  21, 

í 

1857 

Yr  ydym  yn  rhoi  enghreiff'tiau  am  dair  blynedd,  er  dangos 
fod  yr  un  drefn  yn  cael  ei  chario  yn  mlaen  ganddo  o  hyd. 
Byddai  yn  ddyddorol  ail-gyhoeddi  llawer  o'r  ysgrifau  ys- 
grifenwyd  gan  y  Dr.  i'r  Gwron  a'r  Gweithiwr.  Gwehr  nad 
ydoedd  y  Dr.  yn  ysgrifenu  ei  enw  yn  llawn,  eithr  yn  unig 
ei  gyn-lytherenau  (initials).  Bu  y  Dr.  yn  troi  llawer  yn 
mhhth  lluaws  o  ddysgedigion,  a  Uenorion  o  nod  ac  urddas, 
a  phob  amser  cydnabyddid  ef  ganddynt  fel  un  a  safai  yn 
uchel  fel  flenor  gwych  ac  ysgrifenwr  galluog  ac  addfed. 
Yn  mhhth  ereill,  cydlafuriodd  â'r  enwogion  a  ganlyn  : — 
Caledfryn,  John  Davies,  Caerdydd;  ei  gydolygyddion  Cyn- 
ddelw,  Eben  Fardd,  Brutus,  Dr.  Emlyn  Jones,  leuan 
Gwynedd,  Athan  Fardd,  Lleurwg,  Nefydd,  Mathetes,  Spin- 
ther,  Dr.  Jones,  Llangollen  ;  Dr.  B.  Evans,  Castellnedd  ; 
Dr.  Rowlands,  Llanelh  ;  Hugh  Tegai,  a  llu  ereill  o  gyffelyb 
urddas  ac  enwogrwydd,  fuont  yn  cyd-lafurio  ag  ef  gyda 
llwyddiant  mawr  yn  a  thros  lenyddiaeth  ein  gwlad  a'n 
cenedl. 

Ni  fu  llafuriadau  Price  yn  gyfyngedig  i  hyn  etto  ;  eithr 
rhagorai  fel  darhthiwr  a  phregethwr.     Yn  ystod  y  deugain 

mlynedd  diweddaf  yr  oedd  y  cythrawddarlithyddol  wedi  ga- 
faelyd  yn  gryf  yn  meddwl  y  wlad,  a  bu  darUthio  yn  boblog- 
aidd  am  hir  amser  ;  ac  yr  oedd  hyn  yn  fanteisiol  iawn,  gan 
fod  amryw  o  brif  ddynion  y  Dywysogaeth  yn  cymmeryd 
mantais  o'r  adeg  i  gyfranu  llawer  o  wybodaeth  fuddiol,  ac 
i  oleuo  y  werin  ar  bynciau  buddiol  a  thra  phwysig.  Y 
mae  gwahanol  farnau  wedi  ac  yn  bod  parthed  darhthiau 
a  darhthio.  Teimla  llawer  yn  groes  a  gwrthwynebol 
iddynt,  tra  y  ceir  ereill  yn  eu  cefnogi  yn  y  modd  mwyaf 
selog.  O  ran  ein  hunain,  yr  ydym  yn  ffafriol  i'r  ddarhth 
ar  bynciau  teilwng  a  gweddus,  am  y  rheswm  y  gelHr  dweyd 
llawer  o  wirioneddau  oddiar  y  llwyfan  nad  ehir  eu  dweyd 
gydag  anrhydedd  o'r  pwlpud.  Tybia  rhai  mai  ychydig  o 
ddarUthwyr  o  fri  a  mawredd  sydd  wedi  codi  yn  Nghymru 
erioed,  er  fod  niferi  y  darhthwyr  yn  lleng.  Addefwn  yn 
rhwydd  fod  rhagor  rhwng  seren  a  seren  mewn  gogoniant 
yn  ffurfafen  y  byd  darhthyddol ;  etto,  y  maé  llu  mawr  o 
ddarhthwyr  enwog  wedi  bod  yn  mhhth  a  chyda  y  gwahanol 
gyfenwadau  crefyddol  yn  Nghymru.  Yn  mhhth  ereill, 
gahwn  enwi  Cynddelw,  Dr.  Emlyn  Jones,  Caledfryn,  Hir- 
aethog,  Lleurwg,  Kilsby  Jones,  Hwfa  Mon,  Matthews, 
Eweny  ;  Myfyr  Emlyn,  a  llu  ereill  o  gyffelyb  ahu  a  dawn  ; 
a  gelhr  bod  yn  sicr  ddarfod  i'r  enwogion  hyn  wneyd  lles 
dirfawr  i'w  cydwladwyr  drwy  eu  darlithiau  dyddorol  a 
phoblogaidd.  GaUwn,  ni  a  gredwn,  heb  dynu  dim  oddi- 
wrth  anrhydedd  y  persouau  parchus  a  enwasom,  na  chym- 
mylu  dim  ar  eu  gogoniant  fel  arwyr  dihafal  y  llwyfan,  osod 
Price  gyda'r  uchaf  a'r  blaeHaf  o  honynt  fel  darlithiwr  ;  a 
gwn  y  byddai  y  rhan  luosocaf  o  honynt  yn  barod  i  dynu 
eu  hatiau  yn  foesgar  iddo,  gan  ei  gydnabod  felly.  Yr  oedd 
y  Dr,  braidd  yn  enwocach  fel  darhthiwr  na  phregethwr,  er 
cystal  ydoedd  yn  y  pwlpud.  Dywedai  Mr.  Thomas  Joseph 
wrthym  unwaith  ei  fod  ef  yn  credu  fod  y  Dr.  yn  well  dar- 
Hthiwr  o"r  ddau  na  phregethwr,  yn  neillduol  yn  y  blynydd- 
au  cynnarol  o'i  fywyd,  er  y  teimlai  fod  y  Dr.  yn  y  blynyddau 
diweddaf  yr  oedd  efe  wedi  ei  glywed  yn  pregethu,  wedi 
gwella  Uawer  iawn — wedi  dyfod  yn  fwy  byw  i'r  teimlad,  ac 
yn  agosach  at  y  dyn — y  profiad,  meddai,  wedi  addfedu,  yr 
hyn  sydd  yn  help  mawr  i  bregethu  yr  EfengyL  Yr  oedd 
hyn  yn  ffaith  ;  wedi  ei  ddychwehad  o'r  Ysgotland  ar  ol  ei 
gystudd  maith  pregethai  gyda  dylanwad  neiHduol.  Yr 
oedd  y  bobl  yn  synu  ato.  Rhoddai  y  teimlad  a'r  yspryd 
crefyddol  a  feddiannai  y  Dr.  yr  adeg  hono  foddhad  a  ded- 

wyddwch  mawr  iddo.     Wedi  clywed  fod  y  Dr.  wedi  dy- 
chwelyd  ac  yn  alluog  i  bregethu,  gofynodd  y  Parch.  R.  J. 

Ìones,  A.C.,Trecynon,i  J.H.,  un  o  aelodau  Calfaria,a  oedd 
yny  yn  wirionedd.  "  Ydyw  yn  eithaf  gwir,"  atebai  J.H., 
"  ac  yr  oedd  yn  pregethu  yn  well  nag  erioed."  Yn  mhen 
diwrnod  neu  ddau  ar  ol  hyn,  cwrddodd  Mr.  Jones  â'r  Dr.  a'i 
ferch,  Miss  Emily,  yn  Mharc  Cyhoeddus  Aberdar.  Yn  falch 
i'w  weled,  llongyfarchodd  ef  ar  ei  adferiad  i'w  iechyd  a'i 
ddychwehad  gartref,  ac  ychwanegai,  "  Yr  oedd  J.H.  yn 
dweyd  wrthyf  nos  Lun  eich  bod  yn  pregethu  y  Sabboth 
diweddaf  yn  weh  nag  erioed."  "  Yn  wir,'  atebai  y  Dr., 
ac  edrychodd  yn  siriol  yn  ngwyneb  Emily,  "I  am  so  glad, 
I  thought  he  was  looking  rather  í//;?í75 ;  J.H.  is  a  good  judge 
of  a  sermon.  Darlithiodd  y  Dr.  lawer  iawn,  ac  yr  oedd 
yn  meddiannu  y  cymhwysderaugofynol  er  bod  yn  ddarlith- 
iwr  cymmeradwy  a  phoblogaidd.  Yr  oedd  yn  ddynwared- 
wr  (ììiimic)  da  iawn  ;  ac  yr  oedd  digon  o  fywyd  a  myn'd 
ynddo.  Tynai  ei  arabedd  a'i  hyawdledd  dyrfaoedd  i'w 
wrandaw  yn  mhob  lle  yr  elai  iddo,  a  chadwai  hwynt  drwy 
ei  ffraethineb  ai  chwedlau  dyfyrus  yn  fyw  gan  deimlad  o'r 
dechreu  i'r  diwedd.  Medrai  ddarlunio  gyda  r  perffeith- 
rwydd  mwyaf,  ac  yn  gyffredin  defnyddiai  ddarlunlenau 
(maps)  i  egluro  ei  ddarlithiau.  Meddai  hefyd  feddwl  parod, 
ac  yr  oedd  mor  ivitty  braidd  a  Gwyddel.  Gallai  wneyd  a 
dweyd  beth  a  fynai ;  ond  cadwai  yn  gyffredin  o  fewn  ter- 
fynau.  Gellir  dweyd,  yn  sicr,  ei  fod  wedi  cyrhaedd  enwog- 
rwydd  mawr  iawn.  Nid  yn  fuan  yr  annghofia  y  wlad  ei 
ddarlithiau  penigamp  ar  Ryfel  Rwsia  yn  1854 — Rhyfel  y 
Crimea,  Gwrthryfel  India,  Garibaldi,  Y  Beibl,  John  Bun- 
yan,  MuUer  o  Fristau,  Y  Glowr,  Tywysog  Albert,  Tywys- 
og  Cymru,  ac  America.  Siaradai  braidd  yn  ddiderfyn,  a 
hyny  gyda  y  dyddordeb  mwyaf.  Clywsom  rai  yn  dweyd 
a  u  gwrandawsant  droion  pan  yn  ei  ogoniant  ei  fod  yn  aml 
yn  darlithio  am  ddwy  awr  a  hanner,  ac  weithiau  dair  awr, 
yn  gryf  a  diflino,  ac  ni  flinai  y  bobl  ychwaith.  Gosodwn 
yma  ddwy  neu  dair  cynnwysdrem  (syllahus),  y  rhai  yn  gyff- 
redin  a  wasgerid  cyn  ei  ddyfodiad  yn  yr  ardaloedd  y  byddai 
yn  darlithio  ynddynt : — 

"'GEORGE     MULLER    a'r    AMDDIFAID.' 
"  Syllabus  o'r  Ddarlith. 
"  Cymmeriadau  annghyffredin  — George  Muller  yn  un  o'r  cyfryw — 
Mae  y  rhai  hyn  yn  gadael  gwersi  i  ni— Dyddiau  boreuol  George  Muller 

yn  Prwsia,  ei  le  genedigol — Ei  ddyfodiad  i  Loegr — Ei  fwriad  i  fyned  yn 
genadwr — Ei  symmudiad  i  Swydd  Devon— Ei  gyssylltiad  â'r  Farch. 
Henry  Clark — Symmudiad  y  ddau  i  Gaerodor — Eu  dull  o  weithio— Eu 
dull  o  fyw — SefydHad  y  Gymdeithas — Dechreuad  y  gwaith  o  ofalu  am 
yr  amddifaid — Cymmeryd  ty  yn  Wilson  Street — Cymmeryd  ail  dy — 
Yna  y  trydydd— Y  cwbl  yn  rhy  fach — Codi  y  ty  newydd  cyntaf  ar 
Ashley  Down — DuU  yr  arian  yn  dyfod  i  fewn — Y  draul  yr  awd  iddo — 
Ei  orpheniad  yn  hollol  ddiddyled — Cyfodiad  yr  ail  dy  newydd — Felly 
y  trydydd,  ac  yn  olaf  oll  y  pedwerydd  a'r  pumed— Ymweliad  â'r  Sef- 
ydliad — Yr  olygfa  o  fewn — Dull  y  plant  o  fyw  yno — Y  gofal  a  gymmerir 
am  y  plant  yn  ol  Uaw — Golwg  ar  y  treulion  o'r  dechreu,  a'r  draul  flyn- 
yddol  yn  awr — Y  gwersi  oddiwrth  yr  hanes  i  ni. 

"  Mae  Cyfrinfa  y  "  Gwron  "  yn  rhoddi  gwahoddiad  calonoga  gwres- 
og  i'w  hoU  gyfeiUion  i  ddyfod  i  gefnogì  yr  amcan  daionus  sydd  mewn 
golwg  wrth  gael  y  ddarHth. 

tS"  Bydd  y  ddadith  yn  cael  ei  hegluro  trwy  ddarluniau  mawrion  o'r 
pump  ty  ar  Ashley  Down,  wedi  eu  darparu  yn  arbenig  i'r  perwyl  hwn." 


"  The   War ! ! 

"  A  LECTURE  ON  THE  WAR  IN  THE  EAST, 

Will  be  deîẁered  in  the  Welsh  Baptist  Chapel,  Aberdare,  by  the  Rev.  Thos, 

Price,  on  Wednesday  eve?iing,  September  i2th,  1855.     The  chairwill 

be  tahen  at  at  8  o'cloch  precisely,  by  David  Davis,  Jun.,  Esq. 

"Syllabus : — 

"  The  nations  engaged  in  the  present  war  geographicaUy  considered 
— The  great  extent  of  the  Russian  Empire—  Its  rapid  increase  south- 
ward,  from  the  time  of  Peter  the  Great  until  the  death  of  Nicholas — 
The  causes  of  the  present  struggle — The  professed  reason  as  given  by 
Russia,  and  the  true  reason  as  transpired  through  the  Secret  Corres- 
pondence — That  Great  Britain  is  justified  in  taking  part  in  the  present 
war — The  progress  of  the  war — The  battles  of  the  Danube,  the  Alma, 
Balaklava,  Inkerman — The  siege  works  before  Sebastopol — The  naval 
operations  in  the  Sea  of  Assof  and  the  Baltic — The  probable  conse- 
quence  of  the  war  to  Russia,  Turkey,  England,  and  to  the  European 
States  generally — The  duty  of  the  English  nation  not  to  accept  a  peace 
that  will  not  secure  the  Rights  of  the  People. 

"  The  Leŵure  will  be  illustrated  by  very  large  maps  and  diagrams,. 
including  the  Seat  of  War,  at  one  view  ;  the  position  of  the  army  before 
Sebastopol  ;  large  map  of  the  Crimea  and  the  Sea  of  Assof,  the  Battle 
of  the  Alma,  the  Baltic,  &c. 

"  Tickets  of  admission,  One  Shilling  each.  to  be  had  of  Mr.  J.  Lewis, 
Mr.  Dance,  sen.,  Mr.  Dance,  Jun.,  Mr.  Phillip  John,  Mr.John  Johns, 
Mr.  Davies,  Carpenter  ;  and  Mr.  Evans,  Aberdare  ;  Mr.  Lewis  John, 
Aberaman ,  Mr.  D.  Jones,  Grocer,  MiU  Street,  and  at  the  door  the 
evening  of  the  Ledture. 

'  The  entire  profits  accruing  from  the  Lecìure  to  be  devoted  to  the 
purchasing  of  an  Harmonium  forthe  use  of  the  English  Baptist  Chapel, 
Aberdare." 


"  D.\RLITH       AR       AMERICA, 

"  Gan  Dy.  Price,  Aberdar. 

Crynodeh  : — 

"  Y  Wlad. — Sefyllfa  ddaearyddol — Dosraniadau— Eangder  a  mawr- 
edd  yn  brif  nodweddion — Ei  Harwynebedd — Mynyddoedd— .\fonydd 
— L.lynoedd — Rhosdiroedd — Coedydd. 

''  Argyaffiadau  personol  am  NewYorlc — Brooklyn — Philadelphia — Bos- 
ton— Camden,  N.J. — Washington  — Y  Llywydd  Grant  a'i  Weinyddiaeth 
— Y  Senedd-dai  a  r  Ty  Gwyn — Yr  Afon  Potomac — Yirginia— Richmond 

—  a  meusydd  y  brwydrau  mawrion. 

"  Yn  mhlith  y  Cymru  yn  Maryland — Yirginia — Pennsylvania.  a'r 
Rhanau  Gorllewinol — Y  Gweithfeydd — y  Meistr  a'r  Gweithiwr — Cyí- 
Iwr  masnach — Y  Cyflogau,  yn  awr  ac  yn  y  dyfodol  — Sefyllfa  y  Cymry 
yn  America — yr  hyn  a  fu.  yr  hyn  yw,  a'r  hyn  a  ddylai  fod. 

'Taith  i'r  Goyllewin. — Ohio,  Kentucky — Tennessee — Indiana — Mis- 
souri — Illinois  — Dinasoedd  Cincinati  — Loüisville— St.  Louis— Chicago 

—  Cleveland — Pittsburg. 

'•  Sefyllfa — Crefydd— Addysg — Moesoldeb  — Sobrwydd  a  Boneddig- 
eiddrwydd — Lletygarwch  ac  Haelionusrwydd. 

'•  Diffygion  i'w  symmud — Modd  i  wneyd  hyn — a'r  dyfodol  yn  hollol 
addawol 

"  Ymfudiaeth  i  America. — Pwy  ddylai  ymfudo — Pa  fodd  i  gyrhaedd  yr 
amcan— I  ba  le  i  fyned — Y  ffordd  i  ymlwybro — A  pha  Iwyddiant  a  ellir 
ei  ddysgwyl. 

"  America  yn  Wlad  Newydd. — Agwedd  anorphenedig — Digon  o  le  i 
dderbyn  holl  weddill  ein  poblogaeth  o'r  hen  fyd— a'rdyfodol  ynaddaw- 
ol  i'r  Gonest,  y  Da,  y  Diwyd,  a'r  Sobr. 

"  rS"  Bydd  i'r  Ddarlith  gael  ei  hegluro  gan  Ddarlunlen  ddarparedig 
at  y  pwrpas  neillduol  hwn." 

"  LECTURE    ON"    AMERICA, 
''By  the  Rev.  T.  Pnce.  M.A.,  Ph.D  ,  of  Aberdare. 

"  Syllabiis : — 

'■  The  Coicntiy. — Geographical  situation--Districts— Extent  and  mag- 
nificencechief characleristics  -ItsSurface — Mountains— Rivers  —  Lakes 
— Yalleys  —  Woods. 

'•  Personal  Itnpressions—of  New  York  — Brooklyn— Philadelphia  — Bos- 
ton— Camden,  N  J.— Washington  -President  Grant  and  his  Ministry 
— The  Senate  Houses  and  the  White  House  -The  River  Potomac  — 
Yirginia,  Richmond,  and  the  great  Battle  Fields 

"Among  the  Weìsh  -In  Maryland— Yirginia  — Pennsylvania— and  the 
Western  parts— The  Works— Master  and  \\'orkman— State  of  Trade— 
Wages  at  Present  and  in  the  Future— Condition  of  the  Welsh — What 
it  has  been  — What  it  is— and  What  it  ought  to  be. 

"  Journey  to  the  West. — Ohio — Kentucky — Tennessee — Indiana — Mis- 
souri— Illinois-The  ('ities  of  l'incinoati  —  Lousville — St.  Louis— 
Chicago  -Cleveland  — Pittsburg. 

"  State  of  Religion — of  Education — Morals — Sobriety  and  Politeness 
— Hospitality  and  Liberality. 

"  Defects  to  be  remedied—'SN z.ys  and  Means — The  Future  fuU  of  hope. 

"  Emigration  to  America — Who  should  emigrate — How  to  attain  the 
object— Where  to  go — Mode  of  proceeding— and  what  success  may  be 
expected. 

"America  a  New  Countiy — Incomplete  aspects — Enough  room  to 
receive  the  superfluous  population  of  the  Old  World — And  the  Future 
promising  to  the  Honest,  the  Good,  the  Diligent,  and  the  Sober. 

"  The  Lecture  will  be  Illnstrated  by  a  Large  Map  prepared  for  this  special 
purpose." 

Gwelir  oddiwrth  yr  enghreifftiau  hyn  fod  y  Dr.  yn 
darhthio  yn  Saesneg  yn  gystal  ag  yn  Gymraeg.  Gwnai 
hyny  yn  fynych,  a  dywedir  ei  fod  yn  llawn  mor  rhwydd, 
ystwyth,  a  naturiol  yn  yr  iaith  fain,  fel  y  gelwir  hi,  ag  yd- 
oedd  yn  yr  hen  Omeraeg  anwyL  Dywedai  ]Mr.  Tudor 
Evans,  Caerdydd,  gynt  perchenog  y  Principality  : — "  Yr 
oedd  y  Dr.  Price  yn  ddarhthiwr  godidog.  Yr  oedd 
yn  wahanol  braidd  i  unrhyw  Gymro.  Nid  oedd  arno  ofn 
y  Sais  mewn  dim,  oblegyd  yr  oedd  yn  gystal  Sais  ag 
oedd  o  Gymro."  Clywsom  yn  ddiweddar  am  ddyn  o  aHu 
a  chymmeriad  yn  adrodd  ei  deimlad  wedi  bod  yn  gwrandaw 

ar  y  Dr.  yn  darlithio.  "  Trueni,"  dywedai,  "  fod  y  Dr. 
yn  myned  yn  hen,  bydd  yn  rhaid  iddo  ef  farw  rywbryd  ; 
ond  byddai  yn  werth  ei  gadw,  a  rhoddi  oes  Methuselah 
iddo  i  ddarhthio,  oblegyd  y  mae  yn  gwneyd  hyny  mor 
ardderchog." 

Yr  oedd  yn  myned  dipyn  yn  arw  weithiau  wrth  ddarhth- 
io.  Un  tro  darhthiai  yn  ei  gapel  ei  hun  yn  Nghalfaria  ar 
un  o'r  rhyfeloedd  y  cyfeiriasom  atynt.  Crogai  y  darlun- 
leni  o  amgylch  y  llwyfan,  ac  yr  oedd  gydag  ef  arfau  rhyfel 
yn  ei  ymyl.  Defnyddiai  gleddyf  pren,  a  gwnai  dipyn  o 
hono  yma  a  thraw  yn  y  ddarhth.  Yr  oedd  y  Parch.  \Vil- 
ham  Èdwards,  Heolyfehn,  ar  y  hwyfan  y  noson  hono,  ac 
ysgydwai  Price  y  cleddyf  yn  o  drwsgl  o  amgylch  ei  ben, 
ac  yn  ofni  y  gwaethaf,  dywedodd,  "  Peidiwch  tori  fy  mhen, 
Mr.  Price."  Atebodd  yntau,  "  Ond  mae  nhw  yn  tori  penau 
yn  y  rhyfel,  a  chyda  hyn  tynodd  y  cleddyf  heibio  copa  pen 
Mr.  Edwards  mor  agos  fel  y  credai  y  bobl  ei  fod  yn  myned 
i  fFwrdd.  Yn  ei  ddarhth  ar  America  desgrifiai  y  boss 
(gaffey)  yn  ceisio  dynion  i  weithio  ar  nos  Sadwrn  neillduol, 
a  hyny  mewn  ardal  y  byddai  llawer  o'r  preswylwyr  yn  cael 
y  cryd,  yr  hyn  a  alwent  yn  "siglo;''  ond  ni  wyddai  y  Dr. 
hyny  ar  y  pryd.  Yr  oedd  y  bobl,  mae  yn  debyg,  yn  gwybod 
yr  adeg  y  buasent  yn  myned  i'r  cryd,  oblegyd  yr  oedd  yn 
dyfod  drostynt  yn  gyfnodol.  "  John,"  meddai  y  boss  (fel  yr 
adroddai  y  Dr  yn  ei  ddarhth),  weithi  di  nos  Sadwrn  ?'' 
"Xa,"  atebai  John,  "byddaf  yn  siglo.''  "  Wnei  di,  Da- 
fydd?''  "Na,"  meddai  hwnw,  "byddaf  yn  siglo;"  ac  felly 
ryw  hanner  dwsin  arall,  a'r  ateb  oedd  gan  bob  un,  meddai 
Price,  "'byddaf  yn  siglo,'  ac  yr  oeddwn  yn  methu  dyfalu 
beth  yn  enw  pobpeth  a  feddyhent  wrth  siglo."  Yn  yr  un 
ddarhth,  dywedai,  "Gwlad  fawr  yw  America,mewn  gair,  y 
mae  pob  peth  yn  fawr  yno.  Mynyddoeddmawrion,llynoedd 
mawrion,  afonydd  mawrion,  pobpeth  yn  fawr  o'r  mynydd 
mawr  i'r  jo  dybacco  yn  mhen  yr  lanci,  yr  hon  sydd  bob 
amser  gymmaint  a  dwrn  dyn."  Dywedai  hefyd  am  dani, 
"  Gwlad  eithafol  iawn  ydyw.  Os  twym,  twym  iawn  ;  os 
oer,  oeriawn.  Dynion  tew,  tew  iawn  ;  dynion  teneu,  teneu 
iawn— bydd  y  cwn  bob  amser  yn  eu  dylyn  gan  feddwl  mai 
esgyrn  fydd  yn  myned.  Yr  oedd  y  moch  tewion  mor  dew 
nes  y  methent  wybod  lle  yr  oedd  eu  penau  nes  gwneyd 
iddynt  rochian."  Cyfranai  lawer  o  addysg  gyda  dyfyrwch 
yn  ei  ddarlithiau.  Arddangosai  bob  amser  ynddynt  ffrwyth 
ymchwiliad  diflin  a  sylwadaeth  fanol ;  ac  er  rhoddi  enghraifft 

o'i  boblogrwydd  fel  darlithiwr  wedi  ei  ddychweliad  o'r 
America,  gosodwn  yma  lechres  sydd  yn  dangos  iddo  ddar- 
Hthio  ar  America  mewn  gwahanol  barthau  o  Gymru  36  o 
weithiau  mewn  llai  na  thri  mis  o  amser,     Wele  hi  :  — 


"  AMERICA. 

"Traddodir  Darlithiau  gan  Dr.  Price,  Aberdar.  yn  y  lleoedd  canlyn- 
ol,  ar  y  dyddiau  a  nodir :— Liverpool,  Ebrill  16  ;  Uundain,  o  Ebrill  22 
hyd  Ebrill  29  ;  Caerfyrddin,  Mai  2  ;  Ebenezer,  Dyfed,  Mai  3  ;  Llan- 
dyssul,  Mai  4  ;  Aberteifi,  Mai  5  ;  Glynnedd,  Mai  6  ;  Bethesda,  Aber- 
tawy,  Mai  10;  Clydach,  Mai  11  ;  Ystalyfera,  Mai  12;  Treorci,  Mai 
16;  Nebo,  Ystrad,  Mai  17;  Treherbert,  Mai  18;  Caerdydd,  Mai  19; 
Tongwynlas,  Mai  20  ;  Nantyglo,  Mai  23  ,  Penycae,  Mai  24  ;  Tredegar, 
Mai  25  ;  Rhymni,  Mai  26  ;  Pisga,  Talywaen,  Mai  28  ;  Hengoed,  Mai 
30 ;  Pontestyll,  Mai  31  ;  Llandilo,  Mehefin  i  ;  Saron,  Llandybie,  Me- 
hefin  2  ;  Bassaleg,  Mehefin  7 ;  Llaneurwg,  Mehefin  8  ;  Horeb,  Blaen- 
afon,  Mehefin  9;  Casnewydd,  Mehefin  29;  Ravenhill,  Mehefin  13 ; 
Llwynhendy,  Mehefin  14  ;  Hwlffordd,  Mehefin  15  ;  Salem,  Meidrim, 
Mehefin  16;  Maesycwmwr  (Seisnig),  Mehefin  27;  Caernarfon,  Gorph. 
5  ;  Pontllyfni,  Gorph.  6;  Garn,  Gorph.  7. 

''Thomas  Price." 

Fel  darHthiwr  yr  oedd  efe  yn  Hawn  o  wahanfodaeth  (indi- 
vidiiality).  Nid  oedd  yn  debyg  i  neb  ond  iddo  ei  hun.  Trwy 
ei  ddarHthiau  gwnaeth  dros  bedair  mil  o  bunnau  tuag  at 
achosion  gweinion  ac  er  talu  dyledion  capeli  yn  mhob  man. 
Fel  pregethwr,  yr  oedd  Dr.  Price,  megys  y  dywedasom 
mewn  pennod  flaenorol,  yn  boblogaidd  pan  yn  fyfyriwr  yn 
Ngholeg  Pontypwl,  ac  er  ei  fod,  fel  y  dywedai  Paul  mewn 
achos  arall,  wedi  "Ilafurio  yn  helaethach  "  nâ'r  rhan  fwyaf 
o'i  frodyr  yn  y  weinidogaeth  mewn  cylchoedd  gwahanol, 
ac  wedi  cyflawnu  gwaith  sydd  braidd  yn  annesgrifiadwy 
gan  ei  fawredd  a'i  amrywiaeth,  etto,  parhaodd  yn  dder- 
byniol  a  chymmeradwy  fel  pregethwr.  Mae  yn  wir  nad 
oedd  yn  un  o'r  pregethwyr  mwyaf  nac  ychwaith  yn  un  o'r 
rhai  mwyaf  poblogaidd  ;  etto,  gellir  dweyd  ei  fod  fel  pre- 
gethwr  yn  wir  fawr,  yn  Iled  boblogaidd,  ac  yn  gymmeradwy 
dros  ben.  Yr  oedd  yn  cael  galwadau  mynych  i  gyfarfodydd 
mawrion,  a  gwasanaethai  yn  aml  yn  mhrif  wyliau  yr  enwad. 
Yn  ei  erthygl  alluog  yn  Y  Geninen  dywed  yr  enwog  Lleurwg, 
yr  hwn  a'i  hadwaenai  yn  dda,  am  dano  fel  hyn  : — 

"  Fe\  pregethwr,  yr  oedd  yn  eglur,  syml,  Efengylaidd,  ac  Ysgrythyrol. 
Bob  amser  cymmerai  olwg  eang,  naturiol,  a  phriodol  ar  y  pwnc  yr  ym- 
driniai  ag  ef,  nes  ei  wneyd  yn  beth  dealladwy,  dyddorol,  a  buddiol,  i'r 
gwrandawyr  yn  gyfîredin.  Nid  ydoedd  fel  llawer  yn  gorlwytho  ei  bre- 
geth  â  hanesynan  (anecdotes)  diddefnydd,  ac,  yn  fynych,  disail,  fel  ag  i 
dagu  cymmaint  o  Efengyl  ag  a  allasai  fod  ynddi,  a  thramgwyddo  pob 
gwrandawr  0  chwaeth  a  synwyr.  Er  ei  fod  yn  bregethwr  grymus  a 
chadarn,  yn  athraw  athrawiaethau  mawrion  a  sylfaenol,  ac  yn  ordin- 
hadau  y  Grefydd  Gristionogol,  etto,  yr  oedd  weithiau  yn  hoffi  cymmer- 
yd  i  fyny  bynciau  mwy  dyeithr  ac  annghyffredin." 

Dywedai  gohebydd  galluog  yn  y  Merthyr  TelegraŷJi  am  Mai 
31,  1878,  am  dano, 

"  Dr.  Price's  forte  as  a  preacher  lies  in  his  treatment  of  the  historic  ; 
he  is  great  in  Biblical  narrative,  and  there  is  coherence,  beauty,  and 
logical  precision  in  the  most  of  his  pulpit  daguerrotypes.  Several  of 
the  eminent  Welsh  preachers  have  excelled  in  the  same  diredion  ;  the 
Welsh  appear  to  have  special  aptitude  for  the  rhetorically  pidlorial." 

Yr  oedd,  fel  yr  awgrymir  uchod,  ei  brif  nerth  fel  pregethwr 
yn  yr  hanesyddol.  Adroddai  hanesion  Beiblaidd  mor  natur- 
iol  ac  effeithiol  nes  y  gwefreiddiai  y  gynnuUeidfa  fawr  a 
ymdyrai  i'w  wrando,  ac  ymddangosai  pawb  fel  pe  yn  ym- 
golH  gan  fedr  a  gallu  desgrifiadol  y  pregethwr.  Yr  oedd 
yn  fath  o  Raphael  Cymreig  ac  yn  Filton  ei  oes.  Pregethai 
yn  aml  iawn  ar  destynau  yn  yr  Hen  Destament,  ond  fyn- 
ychaf  rhedai  ar  y  Ilinell  hanesyddol.  Byddai  yn  hoff  iawn 
o  bregethu  ar  gymmeriadau,  a  thynai  i  fyny  wersi  buddiol 
a  phwysig  hyd  y  nod  o'r  manau  a'r  amgylchiadau  mwyaf 
annhebyg.  \Yrth  edrych  dros  ei  ddyddiaduron,  yn  y  rhai 
y  croniclai  ei  holl  destynau,  yn  nghyd  à'r  dyddiadau  y 
pregethai  hwynt  yn  mhob  man,  cawn  yn  y  Ilyfr  cyntaf, 
yr  hwn  sydd  yn  cyrhaedd  y  tu  ol  i'r  flwyddyn  1858,  nifer 
lluosog  o  bynciau,  fel  y  canlyn  : — Abraham,  Jacob,  Enoch, 
Moses,  Melchisedec,  Senacherib  a  Hezeciah,  Joseph,  Dan- 
iel,  Dafydd,  Elias  yn  Horeb,  Mordecai,  Esther,  Jonah, 
Abiah  Bach,  Haaman,  Nehemiah,  Sorobabel,  y  Tri  Llanc, 
a'r  Llances  Fach,"  &c.  Nid  ydym  wedi  codi  ond  nifer 
fechan  o  honynt  cofier.  Gyda  chynmieryd  cymmeriadau 
Ysgrythyrol  i  fyny  yn  ei  bregethau,  pregethodd  ar  ddefod- 
au  a  seremoniau  luddewig,  yn  nghyd  â'r  hen  gyfundrefn 
yn  ei  gwahanol  agweddau,  yn  dra  chyflawn.     Hofìai  ddar- 

lunio  y  Tabernacl,  ei  lestri,  a'r  defodau  cyssylltiedig  ag  ef. 
Pregethodd  lawer  o  bryd  i'w  gilydd  ar  y  Deml,  ei  hoffeir- 
iaid,  ei  harchoffeiriaid,  a'r  gwahanol  ddodrefn  a'r  gwasan- 
aeth  gyflawnid  ynddi.  Yr  oedd  yn  lled  hyddysg  yn  hanes- 
iaeth  henafol  yr  luddewon.  Yr  un  modd  gyda'r  Testament 
Newydd  ;  ymhyfrydai  fod  gyda'r  hanesyddoL  Teimlai  yn 
ddedwydd  yn  Llyfr  yr  Ad;au  yn  darlunio  yr  apostohon  a'u 
teithiau,  ac  hoffai  feusydd  hanesyddol  a  phroffwydohaethol 
yr  Hen  Destament ;  dammegion  Crist  a'i  wyrthiau,  hefyd, 
oeddynt  feusydd  y  treuliai  lawer  o'i  amser  ynddynt.    Codai 

0  honynt  egwyddorion  mawrion  a  thragwyddol  teyrnas 
Crist  i'w  dangos  yn  eglur  a  syml  i'w  wrandawyr.  Byddai 
y  gwersi  a  dynai  oddiwrthynt  yn  naturiol  a  phrydferth,  a 
gwasgai  hwynt  yn  ddifrifol  at  galonau  a  chydwybodau  y 
bobh  Cymmerai  yn  aml  wahanol  ranau  o'r  gwirionedd, 
rhyw  wedd  neillduol  arnynt,  a  chyhoeddai  gyfres  yn  olyn- 

01  o  bregethau  galluog  a  dyddorol  ar  y  cyfryw  adranau,  a 
theimlai  y  gwrandawyr  ddyddordeb  mawr  ynddynt.  Nodwn 
er  enghraifft  ei  bregethau  ar  y  saith  eglwys  yn  Asia,  y  rhai  a 
elwir  gan  bobl  Aberdar  hyd  heddyw  yn  "  bregethau  y 
Dadguddiad."  Darluniai  yr  eglwysi  hyn  yn  eu  gwahanol 
gyflyrau  ac  arweddion  yn  y  modd  mwyaf  byw  i'r  bobl. 
"  Y  Beibl  "  ydoedd  bwnc  arall,  ar  yr  hwn  y  pregethodd 
ddeg  o  bregethau  hanesyddol  a  gwir  alluog  i  bobl  ieuainc 
ei  gynnulleidfa.  Cyhoeddai  ei  bynciau  a'i  destynau  yn 
mlaen  Ilaw,  a  dirgymhellai  ei  wrandawyr,  yn  neiUduol  y 
dosparth  ieuengaf  o'i  gynnulleidfa,  i  ddarllen  y  testynau  a 
chymmaint  ag  a  allent  arnynt,  gan  y  teimai  fod  cael  y  bobl 
i  efrydu  y  pynciau  cyn  ei  fod  yn  pregethu  arnynt  yn  fan- 
teisiol  iddo  ef  a  hwythau.  Gosodwn  yma  enghraifft  o'r 
man-Ieni  (slips)  a  wasgarai  i'r  bobl  pan  yn  myned  i  bre- 
gethu  cyfres  o  bregethau  ar  ryw  bwnc  neillduol.  O  blith 
ereill,  gosodwn  y  Beibl  yn  enghrefftiol,  yr  hwn  sydd  fel  y 
canlyn  :  — 

"  'y  beibl.' 

"  Er  mwyn  ieuenftyd  cynnulleidfa  Calfaria,  Aberdar,  bwriada  Dr. 
Price  draddodi  cyfres  o  bregethau  ar  y  Beibl  fel  dadguddiad  Duw  o'i 
■ewyllys  i  ddynion  ;  unig  reol  bywyd  yn  y  byd  presenol  ;  a'r  unig  hy- 
fforddwr  am  ein  dedwyddwch  yn  y  byd  a  ddaw. 

"Traddodir  y  pregethau  hyn  ar  nos  Suliau,  yn  Nghapel  Calfaria,  gan 
ddechreu  nos  Sul,  Tachwedd  y  27ain,  1870  ;  ac  hyd  y  gellir  bob  nos 
Sul  yn  olynol  hyd  ddiwedd  y  gyfres 

"  Ymdrechir  ymdrin  á'r  pwnc  yn  y  drefn  ganlynol : — Pregeth  I.  Y 
Beibl  yn  Llyfr  Duw,  Psalm  cxxxviii.  2,  '  Oblegyd  ti  a  fawrheaist  dy 
air  uwchlaw  dy  enw  oll.'  Pregeth  II.  Y  byd  heb  y  Beibl.  Ephesiaid 
ii.  12,  '  Heb  obaith  genych  ac  heb  Dduw  yn  y  byd.'  Pregeth  III,  Y 
Beibl  yn  cwrdd  ag  angen  dyn.  Psalm  cxix.  9,  '  Pa  fodd  y  glanha  llanc 
ei  Iwybr  ?  Wrth  ymgadw  yn  ol  dy  air  di.'  Pregeth  IV.  Dylanwad  y 
Beibl  ar  ddynolryw.  Esiah  lv.  11,  '  Felly  y  bydd  fy  ngair,  yr  hwn  a 
ddaw  o'm  genau  :  ni  ddychwel  ataf  yn  wag  ;  eithr  efe  a  wna  yr  hyn  a 
fynwyf,  ac  a  Iwydda  yn  y  peth  yr  anfonais  ef  o'i  blegyd.'  Pregeth  V. 
Dyogeliad  y  Beibl.  Matthew  xxiv.  35.  '  Nef  a  daear  a  ânt  heibio,  eithr 
fy  ngeiriau  I  nid  ânt  heibio  ddim.'  Pregeth  VI.  Cyssondebac  unoliaeth 
y  Beibl.  Adau  iii.  18,  '  Eithr  y  pethau  a  ragfynegodd  Duw  trwy  enau 
ei  holl  broffwydi,  y  dyoddefai  Crist,  a  gyflawnodd  efe  fel  hyn.'  Pregeth 
VII.  Y  Beibl  yw  unig  safon  crefydd.  Esiah  viii.  20,  '  At  y  gyfraith, 
ac  at  y  dystiolaeth  ;  oni  ddywedant  yn  ol  y  gair  hwn,  hyny  sydd  am 
nad  oes  oleuni  ynddynt.'  Pregeth  VIII.  Ein  dyledswydd  i  ddarllen  y 
Beibl.  loan  v.  39,  '  ChwiHwch  yr  Ysgrythyrau,  canys  ynddynt  hwy  yr 
ydych  chwi  yn  raeddwl  cael  bywyd  tragwyddol ;  a  hwynthwy  yw  y 
rhai  sy'n  tystiolaethu  am  danaffi.'  Pregeth  IX.  Crist  yn  ganolbwnc 
y  Beibl.  i  Corinthiaid  ii  2.  '  Canys  ni  fernais  i  mi  wybod  dim  yn  eich 
pHth  ond  lesu  Grist,  a  hwnw  wedi  ei  groeshoeho.'  Pregeth  X.  Y  Beibl 
yn  y  dyfodol.  Esiah  xi.  9,  '  Canys  y  ddaear  a  fydd  lawn  o  wybodaeth 
yr  Arglwydd.  megys  y  mae  y  dyfroedd  yn  toi  y  môr.'  " 

Nid  yw  yr  enghraifft  uchod  ond  un  o  lawer. 

Yr  oedd  yn  gwybod  daearyddiaeth  Gwlad  Canaan  yn 
neillduol  o  dda.  Gelhd  meddwl  fod  y  cwbl  wedi  ei  argrafíu 
ar  ei  gof.  Pan  yn  siarad  am  dani  i  egluro  ei  faterion,  gahai 
un  farnu  ei  fod  wedi  byw  ynddi  erioed.  Cýfeiriai  ati  a 
desgrifiai  hi  mor  naturiol  nes  o'r  braidd  nad  oedd  y  bobl 
yn  gweled  y  lleoedd  a'r  trigohon,  ac  yn  teimlo  eu  bod  yn 
nghanol  yr  amgylchiadau.  Nid  annghofiwn  yn  rhwydd  ei 
bregeth  ragorol  a  elwir  gan  y  bobl,  "  Pregeth  yr  asyn  bach." 
Darluniai  y  ddinas,  Bethphage,  Bethania,  a'r  wlad  o  gwm- 
pas,  yn  nghyd  â'r  dyrfa,  yn  y  modd  mwyaf  tarawiadol. 
A(ftiai  Petr  ac  loan  yn  myned  i  bentref  Bethphage  i  ym- 
ofyn  yr  asen  a'r  ebol,  ac  adroddai  yr  hyn  a  ddychymygai 
efe  a  siaradent  â'u  gilydd  ar  y  ífordd.  "  Ofnai  Petr,"  ebai 
efe,  "  fwy  nâ  loan.  Yr  oedd  confidence  mawr  gan  loan  yn 
ei  feistr.  Nid  oes  dim  fel  dyn  yn  meddu  cariad  mawr  i'w 
wneyd  yn  ymddiriedwr  mawr  yn  ngwrthddrych  ei  gariad. 
Yr  oedd  sefydlawgrwydd  ac  ymddiriedaeth  gref  yn  loan ; 
ond  nid  felly  Petr  :  yr  oedd  efe  yn  fwy  wit-wat — dim  cym- 

maint  o  ddal  arno,  ac  mewn  cyfyngder  yr  oedd  yn  ofnus  ac 
yn  llwfr.  Dacw'r  ddau  frawd  yn  myn'd,  ac  yn  codi  dros  y 
breast  draw,  ac  meddai  Petr,  '  loan,  byddwn  ein  dau  yn  y 
jail  cyn  dod  yn  ol  heddyw.  Mae  y  Meistr  yn  arfer  bod  yn 
llygad  ei  le,  ac  yn  iawn  bob  amser,  ond  y  mae  yn  coUi 
tipyn  heddyw.'  '  Dere  'mlaen,'  meddai  loan,  '  bydd  ef  yn 
sicr  o  fod  yn  ei  le  heddyw  etto.'  '  'Dyw  e'  ddim  wedi  dweyd 
am  ofyn  benthyg  y  creadur  bach,  nac  wedi  dweyd  y  caffai 
ei  berchenog  ef  yn  ol— dim  ond  '  GoUyngwch  a  dygwch.' 
Mae  Duw  yn  gwybod,  loan  bach,  byddwn  yn  llaw  y  police- 
nian  ar  unwaith.'  '  Pob  peth  yn  iawn,  Petr,'  dywedai  loan, 
'  y  mae  wedi  ein  dysgu  i  ddweyd  '  Rhaid  i'r  Arglwydd 
wrtho,'  ac  y  mae  '  Rhaid '  y  Meistr  yn  chrio  y  ífordd  at  y 
cwbl  ac  yn  ateb  am  yr  olL'  "  Cai  Dr.  Price  hwyl  fawr  yn 
gyffredin  pan  yn  traddodi  pregeth  yr  asyn  bach. 

Pregeth  fawr  gan  y  Dr.  oedd  pregeth  yr  esgyrn  sychion. 
Byddai  yn  ddoniol  yn  darlunio  y  dyffryn,  y  proffwyd,  a'r 
esgyrn.  Braidd  na  osodai  yr  esgyrn  i  siarad  pan  y  dar- 
luniai  y  naill  asgwrn  yn  chwilio  am  ac  yn  dyfod  "  at  ei 
asgwrn." 

Un  tro,  pan  yn  pregethu  ar  daith  plant  Israel  yn  yr  an- 
iahvch,  yr  oedd  gydag  ef  grydd  a  theiliwr  (brodyr  da)  yn 
ddiaconiaid,  a  dywedai  ar  ei  bregeth,  "  le,  yr  oedd  eu  dillad 
yn  para  o  hyd  o  ddechreu  y  daith  i'w  diwedd.  Lle  gwael 
fyddai  yno  i  Henry  Dafis  :  'chai  e'  ddim  mesur  troed  na 
gwneyd  pâr  o  'sgidiau  o'r  naill  flwyddyn  i'r  llall ;  ac  am 
Thomas  Morgan,  'chai  yntau  byth  fesur  am  bâr  o  ddillad, 
ac  ni  fuasai  yn  caelgwaith  i  wneyd  moiirning  ar  ddydd  Sul." 
Wedi  bywiogi  ei  gynnulleidfa,  a'i  chodi  i  grechwen,  dy- 
chwelai  at  y  difrifol  a'r  dwys,  ac  y  mae  yn  bossibl  y  gwelid 
y  bobl  yn  colli  dagrau  mewn  ychydig  funydau.  Byddid 
yn  sicr  o  gofio  hanesion  Ysgrythyrol  wedi  eu  clywed  gan- 
ddo  ef. 

Yr  oedd  ganddo  allu  mawr  i  gymhwyso  ei  bregethau  at 
leoedd,  ac  amgylchiadau  yn  y  Ileoedd  hyny.  Un  o'i  ddewis- 
bregethau  oedd  pregeth  y  "  Llances  Fach."  Yn  mha  le 
bynag  y  pregethai  hono,  gwnai  ddefnydd  da  o  honi.  Gellid 
meddwl  iddo  ei  darparu  ar  gyfer  y  lle  hwnw  yn  unig.  Ar 
ei  daith  yn  America,  cai  y  Ilances  ddangos  ei  gwyneb 
siriol  yn  fynych.  Gwnai  iddi  edrych  yn  dlos,  gwisgai  hi 
yn  ei  dillad  goreu ;  ac  wedi  ei  chael  yn  ei  haddurniadau 
goreu,  dywedai,  "  Dyma  fel  mae  merched  bach  prydferth 
Cymru  sydd  wedi  eu  codi  yn  yr  Ysgol  Sabbothol  ac  ar 

aelwydydd  crefyddol.  Gawn  ni  ddweyd  fod  nierched  bach 
America  yn  debyg  iddi  hefyd  ?"  Dywedai  gyda  y  fath 
nerth  a  dylanwad  weithiau  nes  peri  i  bawb  deimlo  yn 
awyddus  bod  fel  y  "  Llances  Fach."  Traddodai  bregeth 
y  "  Llances "  unwaith  mewn  dytfryn  poblogaidd,  yn  yr 
hwn  y  mae  gweinidog,  yn  awr  canol  oed,  yn  enwog  am  ei 
ddiwydrwydd  a'i  weithgarwch  gyda  gwahanol  achosion 
cymdeitliasol,  ac  mewn  gwahanol  gyfeiriadau  yn  nheyrnas 
yr  Arglwydd  lesu  Grist.  Cymhwysai  ei  nodiadau  at  ofal 
am  y  plant  a  llafur  gyda  hwy .  Dywedai  y  gwyddai  am  weini- 
dog  yn  awr  yn  anterth  ei  nerth,  wedi  ac  yn  gweithio  yn  galed 
fel  aelod  ar  wahanol  fyrddau  lleol  ac  addysgol,  a  gyda 
gwahanol  gymdeithasau  buddiol.  Yr  oedd  hefyd  yn  llanw 
amryw  swyddau  pwysig  yn  yr  enwad,  ac  yn  aelod  gweith- 
gar  ar  bob  pwyllgor  braidd  yn  y  cyfenwad  ;  ond  meddyhai 
ef  fod  y  gwaith  a  wnelai  gyda'r  plant  bach  yn  ei  Ysgol  Sul 
a'i  eglwys  yn  fwy  na'r  cwbl.  Y  brawd,  meddai,  a  ddarlun- 
iaf  yw  gweinidog  parchus  ac  anwyl  yr  eglwys  fedyddiedig 
yn  Nhreorci.  Yr  oedd  y  Dr.  yn  pregethu  mewn  cwrdd 
mawr  yn  Nghwmparc,  cangen  o  eglwys  Treorci,  ac  heb  fod 
yn  neppell  oddiyno.  Y  mae  amryw  o'i  bregethau  ereill, 
megys  y  "  Corn  Bach,''  "  Y  Garreg  Fach,"  "  Y  Talent- 
au,"  "YJubih,"  "  Ehas  ar  Carmel,"  "YDeml,"  (pregeth 
fawr  y  casghad)  "  Cyfiawnhad,"  &c.,  y  carem  gyfeirio  yn 
helaeth  atynt ;  ond  rhaid  ymatal,  gan  fod  yn  bossibl  y  cy- 
hoeddir  cyfrol  o'i  ddewis  bregethau  gan  ei  anwyl  ferch, 
Miss  Emily  Price.  Y  mae  miloedd  o'i  bregethau  ar 
gael,  wedi  eu  cadw  yn  ofalus  ganddo,  ac  y  mae  wedi  eu 
cofnodi  oll  yn  ei  ddyddlyfrau,  fel  y  gelhr  gwybod  pa  bryd 
ac  yn  mha  le  y  pregethwyd  hwynt  ganddo.  Arweinia  hyn 
ni  yn  naturiol  at  ei  ddyddiaduron  a'i  goflyfrau,  y  rhai  a 
gant  ein  sylw  yn  fyr  yn  y  bennod  nesaf. 

A  rrangcment — Platt —  Gofal  am  y  pethaii  lleiaf — Irving  a  Wel- 
lington — V  bancer  a'r  hatlingau — Adeg dechreiiad  ei  gofresau  — 
Note — Enghraifft  o'i  ddyddìyfr — Ei  daith  yn  Siroedd  Caer- 
fyrddin  a  Pìienfro — Cyfeiriad  Myfyr  Emlyn —  Cyfansymiau  ei 
ymriíiymiadau  hlynyddol  a'i  nodion-  1857-  ^863 — 1864 — 
1867— 1870 — 1873 — iSy^—AJiechydyDr.  36  0  Sabbothati 
heb  bregethu — Nodiad  eglurhaol — 1880  -  Bedyddio  dau  fyfyriwr 
0  Drefecca—  Diwedd yr  ail  lyfr—  Cyfres  pregethau  y  plant—  Eti 
pynciau  —  Y  Nadolig  cyntaf  gartref  am  35  mlynedd—  Dyddiad 
olaf  ei  gronicliad-  Y  geiriau  olafary  cofnodlyfr—  Olion  cryndod 
ei  law  yn  ei  ysgrifen  yn  y  blynyddau  1885  ac  1886 — Manylder 
a  threfmisrwydd  yn  deilwng  0  efelychiad. 

"  Arrangement  or  order,  Nature's  first  law,  digests  the  matter  that 
industry  collefls.  It  means  doing  things  methbdically.  a  habit  of  saving 
time  to  all,  and  without  which  no  business  of  any  size  could  be  carried 
on."— 7.  Platt. 

MEWN  trefnusrwydd  rhagorai  y  Dr.  yn  fawr.  Yr 
oedd  ganddo  ef  ei  gynlluniau  gyda  phob  peth  yr 
ymgymmerai  efe  â'i  weithio  allan — y  pethau  lleiaf  yn  gystal 
â'r  pethau  mwyaf.  Cymmer  Irving  sylw  neiUduol,  yn  ei 
hanes  o  fywyd  WelHngton,  o  fanylder  rhyfeddol  ei  arwT 
gyda  phethau  bychain.  Yr  oedd  ei  gyfriflyfrau  a'i  ddydd- 
iaduron  yn  dangos  pa  mor  ofalus  ydoedd  o  bethau  bychain. 
Gallai  esiampl  Welhngton  yn  yr  ystyr  hwn  roddi  gwersi 
buddiol  i'r  rhai  hyny  a  ddirmygant  yr  hyn  a  alwant  yn 
petty  details.  Mae  miloedd  o'r  fath  fodau  i'w  cael  yn  mhob 
gwlad.  Nid  oes  dim  yn  deilwng  o  sylw  yn  eu  barn  hwy 
os  na  fydd  yn  cael  ei  ddwyn  yn  mlaen  ar  raddfa  eang.  Nid 
ymostyngant  at  y  ceiniogau — dim  ond  y  punnoedd  sydd  yn 
werth  eu  sylw  hwy  ;  ond  y  dyogelaf  yn  ei  waith,  a'r  mwyaf 
llwyddiannus  bob  amser  yn  ei  ymgymmeriadau,  ydyw  yr 
hwn  sydd  yn  "  ffyddlawn  yn  y  Ileiaf."  Dywedai  bancer 
(Mr.  Green,  Cymro  pur  ac  aelod  ffyddlon  yn  eglwys  y  Bed- 
yddwyr  yn  Castle  Street)  wrthym  yn  Llundain  yn  ddi- 
weddar,  "  You  would  be  surprised,  Sir,  to  know  how  careful 

my  grandfather  was  of  the  farthings,  and  what  good  use  he 
wis  able  to  make  of  them." 

W'rth  edrych  dros  ddyddlyfrau  Dr.  Price  o  ddiwedd 
1S50  (oblegyd  dyna'r  adeg  feddyhwn  y  dechreuodd  gadw 
cofnodion  o"i  bregethau,  ei  gyflawniadau,  a'i  ymrwymiad- 
auì  hyd  ganol  1886,  pryd  y  methodd  gan  afiechyd,  yr 
ydym  wedi  ein  taro  â  syndod  gan  ei  fanylder  gyda  ei  gof- 
nodion  parthed  ei  destynau,  ei  deithiau  a'i  ymrwymiadau 
yn  mhol:>  cylch.  Bydd  yn  ormod  gorchwyl  i  ni,  gan  fod  ei 
groniclau  yn  cyrhaedd  dros  gyfnod  mor  faith,  a'i  helyntion 
mor  Huosog.  wneyd  Uawer  yn  fwy  na  rlioddi  enghreifftiau 
mewn  dyfyniadau  gerbron  y  darllenydd,  gan  adael  i'r  cyf- 
ryw  lefaru  drostynt  eu  hunain  a  dirgymhell  eu  gwersi  i'w 
ystyriaeth.  Yn  nechreu  y  cofnod-lyfr  cyntaf  o'i  eiddo,  cawn 
y  nodiad  eglurhaol  canlynol  :  — 


"EXPLANATORV    NOTE. 

"  It  will  be  seen  that  the  entries  in  this  register  only  begins  with 
November,  1S50.  There  are  about  720  sermons  on  Cards,  in  Books, 
and  OD  Manuscripts,  preached  previously  to  this  date,  that  will  be  found 
in  the  lower  left  hand  drawer  in  the  desk  in  my  study.  All  those  entries 
with  the  dash  under  them  are  sermons  preached  from  home,  or  upon 
some  extraordinary  occasion. 

''  Abbret'ìations — M.  The  sermon  is  in  Manuscript. 
C.  The  sermon  is  on  Card 
B.  The  sermon  will  be  found  in  a  Book. 
G.  Thought  to  be  a  good  one." 

Y  mae  y  Uyfr  y  cyfeiriwn  ato  yn  gofreslyfr  pregethau 
priodol,  a  chynnwysa  bump  o  golofnau  darparedig,  y  rhai 
a  lenwir  yn  gyfundrefnol  a  gofalus  gan  y  Dr.  Rhoddwn 
yma  enghraifft  neu  ddwy  : — 


Date. 

Where 

1850 

Subject. 

Text. 

No. 

preached 

Nov.  10 

Glory  to  God 

Luke  ii.  :  14 

C.  721 

Aberdar 

..     21 

Death  of  Stephen 

Ads  7 :  2  last    ', 

verses        ; 

M.9 

Mill  St. 

..     28 

Greater  than   Sol- 

omon 

Matt.  12  :  42   ! 

M.         1 

Home 

Dec.  ist 

Kingdom  of  Christ 

John  18 :  36 

M.         1 

Home 

.,   3rd 

Jacob  wrestling 

Gen.  32  :  24 

M. 

MiU  St. 

2IO 

Ar  waelod  poh  tudalen  gesyd  y  Dr.  nifer  y  pregethau  a 
bregethodd  yn  ystod  ei  ddyddiadau  i  lawr,  ac  yna  dyga  y 
cyfryw  yn  mlaen  i'r  nesaf,  ac  felly  yn  y  blaen  am  y 
flwyddyn,  pan  y  gwna  sylwadau  neillduol  am  ei  ym- 
rwymiadau  a'i  waith.  21  sydd  ar  odreu  y  tudalen  per- 
thynol  i'r  uchod,  a  bydd  yr  21  ar  ben  y  tudalen  nesaf  ati  i 
ddechreu,  a  charia  y  drefn  hon  yn  mlaen  gyda'r  gofal 
niwyaf  hyd  Mai  i6eg,  1886.  Ar  ddiwedd  y  flwyddyn 
1851,  cawn  nifer  y  pregethau  yn  189;  ac  i  ddechreu  1852, 
cawn  : — 

"  Brought  forward  i8g  from  Nov.  10,  1850  " 

Ar  ddiwedd  1852,  cawn  rif  y  pregethau  yn  379,  a'r  nod- 
iad  canlynol : — 

"  Freached  357  times  durÌDg  the  year  1852." 

Gwelwn  mai  y  rheswm  fod  niferi  y  "  pregethu "  mor 
uchel  yw  iddo  fod  ar  daith  bregethwrol  y  flwyddyn  hono 
yn  Siroedd  Caerfyrddin  a  Phenfro  ;  a  chan  ein  bod  wedi 
clywed  llawer  o  siarad  am  y  daith  hon,  a  chyfeiriadau 
mynych  wedi  eu  gwneyd  ati  gan  ddynion  o  nod  yn  yr  enwad 
o  bryd  i'w  gilydd,  gosodwn  ei  gofnodiad  o'i  daith  yma  : — 


Date. 

Subject. 

1852 

May  17 

Garreg  Fach 

„     18 

Enoch 

•  ■     19 

Dry  Bones 

„     20 

Meros 

„     21 

Y  Garreg  Fach 

..     22 

Jubili 

í,      », 

Duwioldeb  gartref 

»>      », 

Y  Winllan 

„     24 

Stephan 

,.     25 

Meros 

„     26 

Esgyrn  Sychion 

..     27 

Jubili 

„     28 

Meros 

,.     30 

Jubili 

Oorn  Bach 

'.     31 

Enoch 

June  ist 

Jubili 

3 

Y  Garreg 

6 

Jubili 

1,        „ 

Dry  Bones 

„        »> 

Y  Garreg 

Text 

Dan.  2  :  44 
Gen.  5  :  22 — 24 
Ezec.  37  :   i — 10 
Barn.  5  :  23 
Dan.  2 :   44 
Lefiticus  25  :   10 
I  Tim.  5  :  4 
Matt.  XX.  :  6—7 
Ad.  vii.  59 — 60 
Barn.  5  :  23 
Ezec.  37  :  2 — 10 
Lefìticus  25  :  10 
Barn.  5 :  23 
Lefì.  25  :  10 
Dan.  7  :  24 — 27 
Gen.  5  :  22 — 24 
Lefìticus  25 :   10 
Dan.  ii. :  44 
Lef.  5  :  25 
Ezec.  37  :  i — 10 
Dan.  2 :  44 


Where  preached. 

Penuel,  Caerfyrddin 

Narberth 

Hwlffordd 

Trelettert 

Blaenllyn 

Llangloffan 

Trecoed 

Abergwaen 

Trefdraeth 

Ebenezer 

Cymanfa  Bethabara 

Ferwig 

Penyparc 

Blaenywaen 

Aberteifì 

Gerazim 

Aberteifì 

Castellnedd 

Llwynhendy 

do. 

do. 

Y  blaenorol  sydd  enghraifft  deg  o'r  modd  y  mae  y  Dr.  wedi 
cadw  cofnodion  o  i  hoU  deithiau,  yn  gystal  a'i  gyflawniad- 
au  gartref.  Yr  hyn  sydd  yn  rhyfedd  yw  nad  oes  toriad 
am  gymmaint  ag  wythnos  na  diwrnod  yn  yr  holl  flynydd- 
au,  os  bydd  wedi  cyflawnu  gwasanaeth  cyhoeddus  mewn 
unrhyw  gylch  neu  gyfeiriad.  Gwnaeth  golygydd  parchus 
Seren  Cyiìiyii,  y  Parch.  B.  Thomas,  Narberth,  gyfeiriad 
neillduol  at  y  daith  hon  yn  ei  nodiad  at  farwolaeth  yr  an- 
farwol  Ddr.  yn  Sei'cn  Cymru  ani  Mawrth  y  gfed,  1888,  yn  y 
geiriau  canlynol  : — • 

"  Dyddorol  fyddai  i  ni,  ac  efallai  nad  annyddorol  i'n  darllenwyr, 
fyddai  cofnodi  y  tro  cyntaf  y  gwelsom  ac  y  clywsom  ef,  sef  yn  Nghym- 
manfa  Bethabara,  Swydd  Benfro.  Nid  ydym  yn  cofio  dyddiad  y  gym- 
manfa  hono,  ond  yr  oeddem  yn  dra  ieuanc.  Cynnelid  hi  yn  nghae 
Penyrallt,  ar  lan  yr  afon  lle  y  bedyddiodd  yr  anwyl  John  Morris  lawer, 
a  Ue  y  bedyddiodd  '  Shon  Morgan,  Blaenyfíos,'  fwy.  Yr  oedd  yno  lawer 
iawn  yn  pregethu,  ond  prif  arwyr  y  dydd  oeddynt  Evans,  Hirwaun  (Dr. 
Evans,  Castellnedd,  wedi  hyny),  a  Price,  Aberdar.  Credwn  fod  John 
Morris,  Bethabara,  yn  Mhontypwl,  ar  yr  un  adeg  â  hwy,  ac  ymddang- 
osai  ei  yspryd  angylaidd  a  diniwed  wrth  ei  fodd  i  gael  dau  o'i  hen  gyd- 
fyfyrwyr  enwog  i  chwifior  faner  mor  Uwyddiannus  ar  ddydd  yr  uchel 
wyl.  Cof  genym  am  Evans,  Hirwaun,  yn  trin  yr  '  aríau  nad  ydynt 
gnawdol '  gyda  medrusrwydd  a  manylwch  cogleisiol,  a'i  lais  main  son- 
iarus  yn  cynniwair  drwy  galonau  ac  yn  diaspedain  rhwng  y  cymydd, 
a'r  dyn  bach  cadarn,  bywiog,  parablus,  ffraeth,  pengrych,  a  phenddu  o 
Aberdar  yn  gwneyd  i  esgyrn  sychion  Ezeciel  gyffro  a  chodi  ar  eu  traed 
yn  llu  mawr.  O !  yr  oedd  yno  hwyl !  Yr  oedd  y  ffaith  eu  bod  o'r 
'  Gweithfeydd  '  yr  adeg  hono,  ynddi  ei  hun,  yn  fwy  cynhyrfus  na  phe 
ymwelai  yn  awr  ddau  o  America,  AwstraHa,  neu  yn  wir  o'r  byd  arall."' 

Tra  yn  gadael  Uawer  iawn  o  gofnodion  dyddorol  sydd 
ganddo  yn  nghorff  y  blynyddau,  ni  wnawn  bellach 
ond  rhoddi  ei  gyfansymiau  ar  ddiwedd  y  blynyddoedd,  y 
rhai  a  enghreifftiant  yn  effeithiol  Iwyredd  y  Dr.  gyda'i 
waith,  yn  nghyd  a  mawredd  y  gwaith  a  gyflawnai.  Hefyd, 
cawn  olwg  ar  ei  yspryd  a'i  deimlad  yn  ngwyneb  daioni 
mawr  ac  amrywiol  yr  Arglwydd  tuag  ato.  Cawn,  mor 
gynnar  a'r  flwyddyn  1857,  ^^  ^o^  y^  ^"^^  phoblogaidd,  ac 
yn  gwneyd  gwaith  mawr,  oddiwrth  a  ganlyn  : — 

"SUMMARY    FOR    1857. 
"Serraons,   195;  Addresses,  32  ;  Ledures,  34;  Total,  261—5  times 
weekly  on  an  average.     Y  gogoniant  i  Dduw." 

Erbyn  hyn,  y  mae  y  Dr.  yn  cofnodi  ei  ddarlithiau,  ei 
areithiau  mewn  gwahanol  fanau,  ac  ar  wahanol  bynciau, 
yn  nghyd  a'i  anerchiadau  a'i  ymrwymiadau  gwahanol, 
gyda'r  manylder  mwyaf,  a  symia  hwynt  i  fyny  ar  odreu 
pob  tudalen,  gan  eu  symmud  yn  gyfundrefnol  i  ben  y 
nesaf.  Dechreua  1858  gyda'r  nifer  2,420  o  rwymedigaethau 
wedi  eu  cyflawnu.  Yn  niwedd  1858,  cawn  2,710  a'r  nod- 
iad  isod  yn  canlyn  : — 

"SUMMARY    FOR    1858. 

"  Engaged  in  delivering  Sermons,  Lecflures,  or  Addresses.  290  times, 
giving  an  average  of  5^  every  week.  or  5  times  and  30  over.  I  bless  God 
for  the  health  and  strength  which  He  has  given  me  to  do  His  \vork." 

Yn  niwedd  y  flwyddyn  1863,  cawn  fod  cyfanswm  ei  ym- 
rwymiadau  o"r  dechreu  wedi  cyrhaedd  y  swm  o  4,548. 
Etto  :— 

"  Total  number  of  public  engagements  during  the  last  year  uas  477. 
Mae  genyf  i  ddiolch  llawer  i  Dduw  am  nerth  a  iechyd  i  allu  cadw  pob 
ymrwymiad  trwy  y  flwyddyn.     I  Dduw  y  byddo  yr  holl  ogoniant. 

"  Thom.as  Price." 

Etto,  ar  ddiwedd  1864,  ceir  4,986 — 

"  Total  number  of  Public  Engagements  during  the  year  is  438.  Mae 
yr  Arglwydd  o'i  fawr  ddaioni  wedi  rhoddi  i  mi  iechyd  a  nerth  i  gadw 
pob  ymrwymiad  cyhoeddus  heb  i  neb  gael  ei  siomi.  O  pa  mor  ddiolch- 
gar  y  dylaswn  fod  i  Ti,  O  Dad,  am  dy  holl  ddaioni  i  mi,  Rhag.  31,  1864  ! 

"Thomas  Price." 

Yn   mhen  ei  ugeinfed  flwyddyn  yn  Nghalfaria,  gwna  nod- 
iad  neillduol  : — 

"  The  total  number  of  Public  Engagements  in  the  year  just  closed  is 
460.  Mae  yr  Arglwydd  yn  ei  fawr  ddaioni  wedi  estyn  nerth  a  gras  i  mi 
ddal  mewn  iechyd  corfî  a  bywiawgrwydd  meddwl  gyda'i  waith  drwy  \- 
flwyddyn  heb  un  bwlch.  Mae  y  flwyddyn  hon  sydd  wedi  ei  gorphcn 
wedi  terfynu  yr  ugain  mlynedd  yn  Aberdar.  Yn  yr  ugain  mlynedd  hyn 
yr  wyf  trwy  nerth  Duw  wedi  cymmeryd  rhan  mewn  6,167  o  gyfarfodydd 
cyhoeddus  mewn  pregethu,  darlithio,  &c.  I  Ti,  O  Dad,  v  byddo  yr  ho!l 
ogoniant.     Amen." 

Yn  niwedd  ei  goflyfr  cyntaf,  cawn  dudalenau  lle  y  cofnoda 
ei  bregethau  yn  y  cwrdd  misol,  ac  hefyd  y  rhai  a  draddod- 
odd  yn  y  cangenau,  y  rhai  sydd  fel  y  canlyn  : — 

"Cwrdd  Misol,  20  o  bregethau  ar  wahanol  destynau  ;  Ynyslwyd,  21  ; 
Gadlys,  45  ;  Bethel,  145  ;  yr  oll  ar  wahanol  bynciau  yn  yr  un  eglwysi." 

Yn  yr  ail  gofnod-lyfr,  cawn  : — 

"  NoTE. — The  sermons  and  public  engagements  in  this  Book  are  in 
continuation  of  a  book  already  filled.  I  had  preached  previous  to  my 
commencing  to  eater  in  the  other  register  from  Jan.  i,  1849,  to  Dec.  31, 
1850,  945  times.  Recorded  in  the  other  Register  5,904  times,  making  a 
total  of  6,859.  Hence  I  had  the  privilege  of  attending  some  public 
eogagements  up  to  Dec.  31,  1866,  6,859.  I  bless  God  for  health  and 
ability  to  do  this.     To  his  name  be  all  the  glory." 

Yn  1867,  cyflawnodd  506  o  ymrwymiadau  cyhoeddus.  Yn 
niwedd  1868,  cawn  y  nodiad  a  ganlyn  :  — 

"  Mae  y  flwyddyn  ddiweddaf  wedi  bod  yn  un  hynod  am  ei  marweidd- 
dra  crefyddol  trwy  yr  holl  wledydd.  Ychydig  iawn,  iawìi,  o  grefydd 
sydd  wedi  ei  brofi  yn  unrhyw  fan.  Yr  ydym  ni  wedi  bedyddio  llai  nag 
arfer — dim  ond  16  trwy  y  flwydddyn.  Mae  genym  i  ddiolch  i'r  Ar- 
glwydd  am  heddwch,  cariad,  a  thangnefedd  yn  yr  eglwys.  Mae  y  gyn- 
nulleidfa  yn  dda  iawn,  ond  ychydig  yw  y  cynnydd.  I'r  Arglwydd  y 
byddo  y  clod  am  bob  daioni.  Yr  ydwyf  wedi  cael  nerth  a  iechyd  i 
gymmeryd  rhan  mewn  521  o  gyfarfodydd  gartref  ac  oddicartref  yn  ystod 
y  flwyddyn.     Yr  Arglwydd  a  fyddo  gyda  ni  yn  y  dyfodol.     Amen." 

Yn  y  flwyddyn  nesaf,  1869,  yr  ymwelodd  â'r  Iwerddon  a'r 
America,  ac  y  mae  yr  holl  fanau  yr  ymwelodd  â  hwynt 
wedi  eu  croniclo  yn  ofalus  dydd  yn  ei  ddydd  ;  felly,  gellir 
unrhyw  bryd  ddweyd,  oddiwrth  ei  gofnod-lyfr,  p'le  ydoedd 
bob  dydd,  a'r  gwaith  cyhoeddus  a  gyflawnodd. 

Yn  niwedd  y  flwyddyn  1870,  mae  ei  ymrwymiadau  cy- 
hoeddus  wedi  cyrhaedd  o'r  dechreuad  i  8,843,  '^  dywed  : — 

"  Heddyw,  dydd  Sadwrn,  Rhagfyr  31,  1870,  yr  wyf  yn  y  modd  mwyaf 
dwys  a  difrifol  yn  cydnabod  Ilaw  ddaionus  yr  Arglwydd  tuag  ataf  am  y 
flwyddyn  hon.  Diolch  am  nerth  a  iechyd  i  weithio  yn  y  winllan.  Mae 
y  cyflawniadau  cyhoeddus  am  y  flwyddyn  yn  508.  O  am  fwy  o  yspryd 
gras  a  gweddi,  yspryd  caru  ac  yspryd  gweithio,  fel  y  byddo  i'r  Enw 

Mawr  gael  ei  ogoneddu,  ac  eneidiau  lawer  gael  eu  cadw.    I  Ti,  O  Dad, 
boed  y  gogoniant  oll.     Amen, 

"  Rhag.  31,  1870,  Thomas  Price." 

Ar  ddiwedd  1873,  ceir  :  — 

"  Gallaf  etto  godi  yma  fy  Ebenezer,  diolch  i  Dduw,  a  chymmeryd 
cysur.  Cefais  y  fraint  o  fod  mewn  873  o  gyfarfodydd  heb  fethu  unwaith 
trwy  afiechyd  nac  unrhyw  achos  arall.  Y  clod  yn  gryno  ar  ben  y  Duw 
da  trwy  lesu  Grist  fy  Arglwydd.     Rhag.  31,  1873. 

"Thomas  Price." 

Bu  ei  ymrwymiadau  am  1874  Y^  737>  ^  chydnebydd  yn 
yr  un  modd  ddaioni  ei  Dduw. 

Yn  y  flwyddyn  1875,  cawn,  gyda  nodiadau  tebyg  i'r  rhai 
a  nodasom,  yr  hyn  a  ganlyn  :  — 

"  Yn  ystod  y  flwyddyn  nid  wyf  wedi  darlithio  o  gwbl  nac  wedi  bod 
ar  y  Board  of  Gnardiaiis,  ond  wedi  talu  mwy  o  .sylw  i"r  achos  da  gartref. 
I  Dduw  pob  gras  y  rhoddaf  yr  hoU  glod  yn  enw  ei  anwyl  Fab.     Amen. 

"  Thomas  Peice." 

Diolch  am  iechyd  corfforol  a  bywiogrwydd  meddAvl,  y 
mae  y  Dr.  wedi  ei  wneyd  hyd  yn  hyn,  a  chydnabod  Duw 
yn  ddaionus  am  nerth  a  gallu  i  weithio  a  chwrdd  â  chan- 
noedd  o  ymrwymiadau  a  dyledswyddau  pwysig  ;  ond  drwg 
genym  am  y  cyfnewidiad  a  gymmerodd  le  yn  1876.  Nid 
yw  wedi  cofnodi  dim  o  Mai  28,  1876,  hyd  lonawr  laf, 
1877.  Ond  rhydd  nodiad  cyffredinol  am  y  cyfnod  y  bu 
mewn  cystudd,  yr  hwn  sydd  fel  y  canlyn  : — 

"  NoDiAD  Eglurhaol.— Ar  y  Sul,  Mai  28,  1876,  yr  oedd  dyn  ieuanc 
o  Heolyfelin  yn  pregethu  yn  Nghalfaria  boreu  y  Sul,  ac  yr  oeddwn  i 
bregethu  yn  Nghwmdar  yn  y  prydnawn.  Pregethu  a  thori  bara  gyda 
y  Saeson  yn  y  nos.  Yr  oeddwn  yn  wael  iawn  y  pryd  hwn.  Aethum  i 
Lundain  dydd  Llun,  Mai  29,  1876,  a  gwelais  Dr.  Canton,  a  dranoeth 
cwppiwyd  fi  yn  drwm  iawn.  Bum  yn  Llundain  dan  gyfarwyddiadau 
y  meddygon  Dr.  Canton,  Dr.  Muchison,  a  Dr.  Beddies.  Bum  yn  Llun- 
dain  o  Mai  29  hyd  Mehefin  8.  Ar  Mehefin  7,  1876,  daeth  Emily  i  Lun- 
dain,  ac  aeth  â  mi  i  ffwrdd  ar  Mehefin  8  i'r  Mumbles.  Bum  yn  y 
Mumbles  o  Meh.  hyd  Gorphenaf  y  ^ydd.  Yna  ar  Gorphenaf  4  cym- 
merwyd  fi  o'r  Mumbles  i  Lundain.  Gorphenaf  8,  cymmerasom  ein  lle 
i  fyny  yn  Forest  Hill.     Buom  yno  hyd  Awst  9,  1876:  y  dydd  hwn  ym- 

adawsom  er  myned  i  Scotland.  Cyrhaeddasom  Edinburgh  dydd  Gwener, 
yr  iieg.  Aethom  oddiyno  i  Melrose,  yn  Scotland,  dydd  Sadwrn,  Awst 
12.  Bu  Emily  a  minau  yn  Melrose  hyd  ddydd  Mercher,  Medi  27, 1876. 
Aethom  oMelrose  i  Newcastle-on-Tyne,  York,  ac  i  Birmingham.  Buom 
yn  Birmingham  wythnos  yn  mwynhau  Cyfarfodydd  Hydrefol  Undeb  y 
Bedyddwyr.  Ar  Hydref  6,  1S76,  aethom  o  Birmingham  i  Rhyl.  Aros- 
asom  yno  hyd  Tachwedd  y  6.  1876.  Y  dydd  hwn  y  daethom  i  Aberdar 
gyda  chalonau  diolchgar  i  Dduw  am  y  fraint.  Bum  36  o  Suliau  heb 
bregethu  dim.     Diolch  i  Dduw  am  adferiad." 

Bu  y  Dr.  mewn  ychydig  ddyryswch  gyda'i  amgylchiadau 
bron  yn  y  cyfnod  hwn,  a  llawer  oedd  y  barnau  a  ddadgenid 
gan  rai  am  ei  absenoldeb  o  Aberdar.  Gwyr  y  rhan  luosocaf 
o'i  hen  gydnabod  ei  fod  wedi  ei  arwain  i'r  dyryswch  hwn 
gan  ereill  yn  gyssylltiedig  a'r  Faclory  yn  Aberdar.  Cafodd 
y  Dr.  ddyoddef  yn  erwin  o  herwydd  hyn  hyd  ddiwedd  ei  oes, 
ac  er  symmud  drwg  dybiaethau  a  rhoddi  ychydig  oleuni  ar 
y  cyfnod  hwnw,  yr  ydym  wedi  dyfynu  y  nodiad  eglurhaol  o 
ddyddlyfr  y  Dr.  yn  llawn.  Teimlwn  ei  bod  yn  iawn  ynom 
gyfeirioat  y  pethau  hyn,  gan  iddynt  fod  yn  ddygwyddiadau 
pwysig  5'n  ei  fywyd.  Diau  i'r  trafferthion  a  gafodd  a'r 
gofiíd  yr  aeth  drwyddo  elìfeithio  Uawer  iawn  ar  ei  iechyd,  a 
gallwn,  oddiar  wybodaeth  ac  adnabyddiaeth  bersonol, 
ddweyd  na  fu  y  Dr.  byth  yr  un  fath  ar  ol  hyny.  CoUodd  ei 
yspryd  a'i  wroldeb  i  raddau  helaeth  iawn. 

Hydref  iieg,  1880,  cymmerodd  amgylchiad  hapus  le  yn 
Nghalfaria.  Gyda  y  Dr.  am  y  dyddiad  hwnw  cawn 
fel  hyn : — 

"  Bedyddio  dau  fyfyriwr  ieuainc  o  Athrofa  Treíecca,  y  rhai  oeddynt 
wedi  cyfnewid  eu  golygiadau  am  fedydd,  ac  yn  dewis  cael  en  bedyddio 
gan  Dr.  Price  yn  Nghalfaria.  Enwau  y  brodyr  ieuainc  ydynt  David 
Evans,  gynt  o'r  Bettws,  Sir  Gaerfyrddin,  a  Thomas  Valentine  Evans, 
gynt  o  Landyfaen." 

Y  brodyr  anwyl  a  galluog  D.  Evans,  Llangefni,  IMôn,  a 
Yalentine  Evans,  Clydach  yn  bresenol,  oeddynt  v  brodyr 
hyn.  Y  maent  wedi  profi  yn  gaffaehad  i'r  Bedyddwyr,  ac 
y  maent  wedi  ennill  safie  a  chymmeriadau  uchel  yn  eu 
plith.  Ar  ddiwedd  y  llyfr  hwn  etto,  sef  yr  ail,  cawn  ganddo 
lechres  o'i  bregethau  ir  plant,  y  rhai  ydynt  23  mewn  nifer. 
Yn  mhHth  pynciau  ereill,  cawn — "  Dafydd  pan  y  fachgen," 
"Y  Bachgen   lesu,"   "Timotheus,"   "Samuel,"    "  Bywyd 

Joseph,"  "  Moses  pan  yn  blentyn,''  &c.,  &c.  Y  mae  wedi 
croniclo  y  cwbl  yn  fanwl  am  danynt,  gan  nodi  y  IJeoedd 
gwahanol  y  pregethwyd  hwynt  ganddo.  Cynnwysa  y  llyfr 
hwn  gofnodion  am  dros  13  mlynedd,  sef  o  lonawr  laf, 
1867,  hyd  Tachwedd  ^yain,  1880.  Rliif  ei  ymrwymiadau 
cyhoeddus,  fel  y  nodasom,  lonawr  laf,  1867,  oeddynt 
6,859  ;  ond  gwelwn  eu  bod  wedi  cyrhaedd,  erbyn  Rhagfyr 
31,  1880,  i'r  swm  aruthrol  o  16,701.  Mae  ei  nodiad  ar 
ddechreu  ei  drydydd  dyddlyfr,  fel  y  canlyn  :  — 

"  ROSE    COTTAGE. 

"  NOYEMBER,    1880. 

"This  book  is  a  continuation  of  a  book  similar  in  shape  and  size  as 
this.  Therefore,  the  two  Books  hav^e  chronicled  16,589  sermons  or 
Public  Addresses." 

Coíìer  nad  yw  y  16,589  yn  cyrhaedd  yn  mhellach  nâ 
Thachwedd  y  a^ain,  tra  y  mae  y  16,701  yn  cyrhaedd  hyd 
ddiwedd  y  flwyddyn. 

Am  Nadolig,  18S0,  cawn  a  ganlyn  :  — 

"  Rhag  25.  Dydd  Nadolig,  gartreí  am  y  tro  cyntaf  am  35  ralynedd, 
heb  fod  yn  rhwym  mewn  unrhyw  drafodaeth  gyhoeddus." 

Ei   nodiad  ar  ddiwedd  y  flwyddyn  a  ddarllenir  fel  hyn  :  — 

"  I  Dduw  a'r  Tad  y  byddo'r  holl  ddiolch.  Trwy  ei  nerth  Ef  a'i 
diriondeb  Ef  yr  wyf  wedi  cael  y  fraint  o  gymmeryd  rhan  mewn  1.082  o 
wahanol  gyfarfodydd  gartref  ac  oddicartref,  am  yr  hyn  y  teimlaíyn  wir 
ddiolchgar. 

"  lon.  laf,  iSSi.  Thom.^s  Prjce." 

Y  dyddiad  olaf  y  mae  wedi  croniclo  ei  weithrediadau 
arno  yw  Mai  i6eg,  1886.  Y  ddau  beth  olaf  ar  ei  lyfr  yw 
"  Cyfeillach  Calfaria,"  "  Cor  Bach."  Y  mae  ei  holl  gyf- 
lawniadau  cyhoeddus  wedi  cyrhaedd  dros  yr  20,000.  O 
gwrs,  y  maent  yn  amrywiol  iawn,  fel  y  gwehr  oddiwrth  ei 
nodion,  oblegyd  gosodai  bob  peth  i  lawr  yn  eglur.  Hyd  y 
flwyddyn  1884  ysgrifenai  y  Dr.  yn  eglur,  sefydlog,  a  digryn  ; 
ond  y  mae  yn  gwaethu  yn  fawr  yn  1885  ac  yn  1886  :  mae 
olion  cryndod  rhyfeddol.  Hefyd,  y  mae  y  meddwl  yn  colH, 
oblegyd  ceir  llawer  o  eiriau  anegíur  a  brawddegau  anor- 
phenedig ;  ond  pa  ryfedd  pan  gofiom  fod  ei  feddwl   inawr 

wedi  bod  nior  Uafurus,  a'i  law  wedi  ysgrifenu  cymmaint  ! 
Pe  na  fuasai  ei  law  wedi  gwneyd  dim  arall  ond  ysgrifenu, 
byddai  yn  waith  aruthrol,  ond  gwnaeth  lawer  gyda  hyny. 
Dengys  y  llyfrau  liyn  yn  eglur  iawn  fod  ymroddiad,  pender- 
fyniad,  a  dyfalbarhad  yn  elfenau  cryhon  neillduol  yn  y  Dr., 
cyn  y  gallasai,  gyda  chymmaint  o  waith  a  gyflawnodd,  a 
theithio  fel  y  gwnaeth  yn  mhell  ac  yn  agos,  fod  wedi  eu 
cadw  i  fyny  mor  ddifwlch,  cryno,  a  gofalus ;  ond  nid  yw 
hyn  yn  eithriad  ynddo  mewn  trefnusrwydd,  oblegyd  gwelwn 
y  "  dyn  trefnus  "  yn  amlwg  yn  y  cwbl  a  wnai.  Y  mae  y 
wedd  hon  yn  ei  gymmeriad  yn  un  dra  phwysig  a  gwerth- 
fawr,  ac  yn  deilwng  o'i  mabwysiadu  a'i  hefelychu  gan  bawb, 
yn  neillduol  dynion  ieuainc  sydd  â'u  gwynebau  ar  fasnach 
neu  swyddi  pwysig.  Y  mae  cannoedd  o  gofnodion  gwerth- 
fawr  gan  y  Dr.  enwog  yn  ei  lyfrau  nad  ydynt  o  ddyddordeb 
cyffredinol ;  etto,  y  maent  yn  fath  o  fynegfysedd,  yn  cyf- 
eirio  at  y  dyn,  ac  yn  egluro  yn  bur  amlwg  pa  fath  ddyn 
ydoedd. 


PEN  N  OD     XVIII. 

EI    FFRAETHEIRIAU. 

Naturiol  ffraeth — Myned  yn  inJiell,  etto  o  fewn  terfynau — Myfyr 
Emlyn  arei  ffraetJiineb — GwaitJi  angylion — Myfyretto — PregetJi 
y  Corn  BacJi—Levi  TJwmas—T.  ab  lenan — Rnstic  Sports  yv 
Ynys — Y  Dr.  a  Spurgeon. 

YR  oedd  y  Dr.  yn  naturiol  ffraeth  (witty),  ac  yn  llawn 
o'r  doniol  a'r  digrifol;  etto,  cadwai  yn  lew  iawn  y  tu 
fewn  i  derfynau  gweddeidd-dra  a  moesgarwch.  Yr  oedd 
yn  cymmeryd,  ac  mewn  gwirionedd  yn  cael,  mwy  o  ryddid 
i  ddweyd  yr  hyn  a  fynai  na  neb  ag  a  adnabuoni  erioed. 
Byddai  ei  ftraetheiriau  a'i  chwedlau  yn  myned  yn  mhell 
weithiau,  ond  ymesgusodid  trwy  ddywedyd,  "  Dr.  Price 
yw  ef— y  mae  fel  efe  ei  hunan."  Yr  oedd  llawer  iawn  o'i 
wits,  fel  y  byddant  yn  gyffredin,  yn  ymddybynu  ar  amgylch- 
iadau,  atebent  yn  eu  lle  yn  dda  ;  ond  wrth  eu  hail  adrodd  coU- 
ant  lawer  o'u  gogoniant.  Y  mae  Myfyr  Emlyn  yn  ddarlun- 
iadol  a  chywir  o  liono  yn  ei  ysgrif  y  cyfeiriasom  ati  droion 
yn  fîaenorol  ar  y  mater  hwn  ;  ac  er  ein  bod  wedi  cylymu 
traed  yr  un  ergydion  yn  ein  brasHnellau  o'r  bennod  hon, 
etto  teimlwn  nas  gallwn  wneyd  yn  well  na  gadael  i  Myfyr 
eu  hadrodd  yma.     Dywed  : — 

"  Yr  oedd  y  Dr.  yn  hynod  o  ffraeth,  ac  yr  oedd  ei  ffraethineb  yn  aml 
iddo  yn  brofedigaeth,  a  chariai  ef  weithiau  i  ardduU  a  ystyrid  gan  rai 
yn  amheus.  Ond  cymmaint  oedd  ei  ysprydiaeth,  ei  naturioldeb  a'i 
ddifrifoledd,  fel  y  medrai  ddweyd  a  gwneyd  gyda  boddhad  i  gynnuU 
eidfa,  yr  hyn  a  gyfrifid  mewn  ereill  yn  annyoddefol.  Pan  yn  gadeirydd 

i  Mr. ,"  a  areithiai  mewn  cyssylltiad  á  Chymdeithas  Heddwch, 

yn  amser  Rhyfel  Rwsia,  clywais  iddo  ddweyd  ar  y  diwedd,  '  Er  fy  mod 
gymmaint  dros  heddwch  a  neb.  etto,  pe  cawn  fy  nymuniad,  rhoddwn 
gasgen  o  bylor  dan  Nicholas,  a  chwythwn  ef  i  ddiawl.'  Paid  gwrido, 
ddarllenydd  hoff,  pe  clywet  Price  yn  dweyd  hyn  buaset  yn  chwerthin 

•  Caledfryn  ydoedd  hwnw.  Yn  nghapel  y  Methodistiaid,  Aberdar,  y 
traddodid  y  ddarlith.  ac  ofnai  y  rhai  mwyaf  sandtaidd  o'r  Corfif  yr 
halogai  y  Dr.  eu  teml." 


XVIII.]  Ei  Ffraetheinau.  2ig 

yn  iachus,  pa  un  a  fuaset  yn  cyduno  â'r  syniadau  ai  peidio.  Clywais 
ef  yn  dweyd  wrth  gynnulleidfa  o  Saeson  yn  Llundain  un  tro,  '  Yr  ydych 
chwi,  y  Saeson,  yn  barod  i  feddwl  pob  drwg  am  danom  ni  y  Cymry. 
Dywedwch  fod  Sir  Fynwy  yn  perthyn  i  Loegr,  ond  pan  y  crogir  rhyw- 
un  yno,  yna  dywedwch  ei  bod  yn  Nghymru  ;  ond  cofiwch,  pan  y  crogir 
rhywun  yn  Sir  Fynwy,  Sais  ydyw.'  Gwyr  y  darllenydd  fod  yr  lanciod 
yn  dra  anarddangosiadol  a  digyffro  eu  hagwedd  pan  yn  gwrando  pre- 
geth  neu  ddarHth,  fel  mai  anhawdd  i  ddyn  dyeithr  yw  gwybod  pa  ie  y 
saif  mewn  cyssylltiad  â  hwy.  Yr  oedd  Dr.  Price  yn  pregethu  un  tro  i 
gynnulleidfa  yn  America  ar  '  Weledigaeth  yr  esgyrn  sychion,'  ac  wrth 
ddarlunio  eu  sychder  a'u  marwoldeb,  dywedodd  yn  sydyn,  '  Yr  oedd- 
ynt  mor  sych  a  marw  a  chynnulleidfa  lanciaidd.'  Yn  awr,  beiddiaf 
ddweyd  mai  un  o  gant  o  Gymru  neu  Loegr  a  ddywedai  hyn  heb  i'r 
gynnulleidfa  hono  osod  y  diffoddydd  arno,  a  thaflu  arno  y  diystyrwch 
mwyaf  ;  ond  fel  arall  yn  hollol  y  bu — y  gynnulleidfa  a  orchfygwyd  yn 
llwyr,  a  daeth  yn  gyffelyb  i  un  Gymreig,  mewn  hwyl,  neu  i'r  esgyrn 
sychion  ar  ol  taflu  iddynt  anadl  bywyd  ;  a  chofir  gydag  edmygedd  a 
brwdaniaeth  am  y  dyn  bach  cadarn,  ffraeth,  a  dwys-eneidiol  o  Gymru 
hyd  y  dydd  heddyw.  Cangen  o'i  eglwys  ydyw  Gwawr,  Aberaman,  a 
phan  oedd  y  gangen  yn  ieuanc,  trodd  y  gweinidogac  amrywo'r  aelodau 
at  y  Mormoniaid,  a  cheisient  feddiannu  y  capel :  cadwent  gyfarfodydd 
a'r  drysau  yn  nghlo,  ac  ofnid  y  gorchfygent.  Ond  ar  un  o'r  adegau  hyn 
aeth  ein  gwron,  gydag  ychydig  gyfeillion,  a  thorodd  i  fewn  trwy  y 
fíenestr  ;  ac  fel  cadfridog  dewr,  efe  oedd  arweinydd  y  gad.  Ymarferodd 
dipyn  o  Gristionogaeth  ewynol  trwy  ymaflyd  yn  y  gweinidog  gwrthgil- 
iedig,  gan  ei  fwrw  allan  yn  gorfforol  o'r  synagog  ;  ac  ni  fwriwyd  allan 
gythraul  erioed  yn  fwy  llwyr  ac  effeithiol,  a  chafodd  efe  a'i  ganlynwyr 
gymmaint  o  fraw,  fel  na  bu  arnynt  chwant  byth  mwy  yspeilio  eiddo 
arall.  " — Gweler  Y  Geninen  Gorphenaf,  1888,  tud.  177. 

Yr  oedd  y  Dr.  yn  pregethu  mewn  eglwys  unwaith  oedd 
dipyn  yn  drymaidd  ei  hyspryd  ac  yn  gwrandaw  yn  bur 
sych  arno.     Desgrifiai  waith  yr  angyhon.     Dywedai, 

"  Mae  y  nefoedd  yn  drefnus  gyda  phob  peth,  ac  mae  gan  bob  angel 
ei  waith,  a  gallaf  eich  sicrhau  fod  pob  un  o  honynt  yn  meindio  ei  fusnes. 
Y  mae  rhai  o  honynt  yn  cario  newyddion  o'r  ddaear,  ac  yn  adrodd 
sut  y  mae  pethau  yn  myned  yn  mlaen  yma.  Nid  yw  ereill  o  honynt  yn 
gwneyd  dim  ond  costrelu  y  dagrau  mae  saint  Duw  yn  eu  colli  yn  myd 
y  cystudd  mawr.  Mae  un  arall  yn  cofrestru  amenau  y  plant;  ond  Duw 
sy'n  gwybod  !  gall  sychu  ei  ysgrifbin  o  ran  dim  gwaith  mae  yn  gael 
gan  yr  eglwys  hon,  ac  yr  wyf  yn  ofni  y  gall  roi  i  fyny  ei  waith  yn  eithaf 
rhwydd  o  ran  a  gaiff  y  dyddiau  hyn  o  Gymru." 

Deffrodd  y  nodiad  hwn  ychydig  ar  y  gynnulleidfa,  a  gwran- 
dawsant  yn  fywiocach  o  hyny  yn  mlaen.  Gallai  y  Dr. 
anturio  i  ddweyd  pethau  felly,  oblegyd  yr  oedd  yn  wran- 
dawr  bywiog  ei  hunan.  Dywed  Myfyr  Emlyn  yn  mhellach 
am  dano, 

"  Yr  oedd  yn  wrandawr  hynod  o  hwylus  ar  ereill.  Adnabyddais  ac 
adnabyddaf  amryw  o  frodyr  poblogaidd,  y  rhai  a  garant  gael  arddang- 
osiadau  o  '  hwyl '  gan  eu  gwrandawyr ;  ond  ni  roddant  '  Amen,'  ochen- 
aid,  nac  edrychiad  serchus  i'w  cydwas  pan  yn  ymdrechu  dros  Dduw  a'r 
bobl,  ond  eisteddant  fel  delwau,  plygant  ben,  gan  wneyd  gwepau  fel  pe 
b'ai  gas  ganddynt  yr  Efengyl  ond  pan  yn  cael  ei  thraddodi  ganddynt 
hwy.  Ond  un  hollol  wahanol  oedd  ein  gwrthddrych  :  gwrandawai  yn 
wastad  yn  y  modd  mwyaf  by wiog  ac  arddangosiadol  oddieithr  fod  cwsg 
am  funyd  yn  ei  orchfygu.  Cysgai  a  dihunai  yn  gyflym,  ond  braidd  na 
ddywedai  '  Amen  '  dan  y  bregeth  rhwng  defnynau  cawod  cwsg.  Gwran- 
dawai  ar  y  gwan  yn  gystal  â'r  cryf— y  naill  o  gydymdeimlad  a'r  llall  o 
edmygedd ;  a"r  gwan  a  g'ai  fwyaf  o'i  hwyliau.  Ni  edrychai  yr  ẃyn 
arno  fel  ar  Iwdn  tarw  neu  hwrdd  afrywiog  a  gelyniaethus,  ond  fel  ar 
oen  cydryw  a  chydnaws  yn  ymbrancio  ac  yn  ymbleseru  ar  lechw'eddau 
iachus  a  thoreithiog  Mynydd  Seion.  Un  o'r  cofìon  cyntaf  sydd  genyf 
am  danooedd  mewn  cyfarfod  poblogaidd  ar  brydnawn  trwm  yn  Nyffryn 
Aberdar,  pan  oedd  '  canwr  pibell  poblogaidd  '  yn  pregethu,  yr  hwn  yn 
sydyn  a  ganodd,  '  Yr  wyf  wedi  coUi  fy  mhregeth— 'wn  I  ddim  beth  i 
dde'yd.'  Bloeddiodd  Price  allan,  '  All  yight,  cer'  y'  mlaen, — mae  yr 
hen  don  genyt.'  Adfywiodd  y  gynnulleidfa,  a  bu  dawnsio  rhyfeddol 
cyn  y  diwedd.  ìMedrai  daflu  tânbeleni  i'rdorf  nesei  hadfywio,  ei  lloni, 
a'i  dwyn  i  gywair  priodol." 

Yr  oedd  y  Dr.  yn  pregethu  yn  Nghymmanfa  Bassaleg 
yn  y  flwyddyn  1851,  a'i  destyn  oedd  y  "  Corn  Bach."  Yr 
oedd  y  bregeth  hono  yn  broffwydoHaethol  ganddo.  Dy- 
wedai  y  byddai  i'r  Pab  golH  ei  awdurdod  yn  y  flwyddyn 
1870,  a  throdd  ei  broffwydohaeth  allan  yn  wirionedd.  Yn 
y  flwyddyn  y  pregethai  yn  y  gymmanfa  a  nodasom,  yr 
oedd  y  wlad  yn  cael  ei  rhanu  yn  esgobaethau  gan  y  Pab. 
Wedi  codi  y  bobl  i  hwyl  fawr,  gwaeddodd  y  Dr.  allan  â 
Uef  uchel,  "  Bobl  !  cedwch  y  plant  a'r  Beibl  gyda'u  gilydd, 
yna  rhoddwn  hèr  i'r  Pab  a'r  diait'l  /" 

Byddai  yn  ddoniol  weithiau  gyda'r  brodyr  mewn  arabedd 
ac  ysmaldod.  Yr  oedd  Dr.  Levi  Thomas,  Castellnedd, 
un  tro  yn  pregethu  yn  Nghalfaria,  ac  fel  y  gwyr  y  rhai  a'i 


PE N .   XV i  1 1 . 1  Ei  Ffraetheiriau .  221 

hadwaenent  ef,  yr  oecìd  wedi  ei  freintio  á  cìiorporation  pur 
lew,  a'i  ddonio  à  llais  nodedig  o  nerthol.  Achwynai  Levi 
dipyn  ar  y  dechreu  ei  fod  yn  anhwylus  yn  herwydd  af- 
iechyd,  a  dymunai  am  gydymdeinilad  y  gynnuheidfa  ;  ond 
cyn  terfynu,  yr  oedd  y  pregethwr  wedi  annghofìo  ei  an- 
hwylder,  ac  wedi  myned  i  waeddu  yn  annghyffredin,  fel  y 
gallai  efe.  Wedi  iddo  orphen,  cododd  Price,  a  dywedodd 
yn  ei  fifordd  ddigrif,  "  Diolch  i  Dduw  fod  Levi  Thomas  yn 
dost  :  pe  byddai  yn  iach,  clywid  ef  yn  Ahertawy  !" 

Pan  oedd  y  Parch.  T.  James  (T.  ab.Ieuan),  Glynnedd, 
yn  olygydd  Dyddiadur  y  Bedyddwyr,  aeth  rhyw  siarad 
rhwng  rhai  o'r  brodyr  yn  nghylch  amser  a'r  gwahaniaeth 
yn  hyd  y  misoedd.  Dywedodd  y  Dr.  yn  sydyn,  "  Yr  wyf 
yn  deall  y  misoedd  pedair  i  gyd  yn  rhwydd,  ond  yr  wyf  yn 
gadael  y  misoedd  pump  i  gyd  i'r  brawd  o  Glynnedd." 
Cogleisiodd  yr  atebiad  deimlad  T.  ab  leuan,  a  chafodd  ei 
foddhau  yn  chwerthiniad  calonog  y  brodyr,  oblegyd  yr 
oedd  yn  falch  o  gael  compliment  yn  nghylch  ei  waith  a'i 
gyssylltiad  â'r  dyddiadur. 

Ychydig  flynyddau  yn  ol,  cynnaliwyd  Cymmanfa  Gerdd- 
orol  y  Bedyddwyr  yn  Nyffryn  Aberdar — yn  Nghapel 
Ynyslwyd,  ar  y  Llungwyn.  Y  flwyddyn  hono,  David 
Hughes,  un  o  ddiaconiaid  y  Dr.,  oedd  y  cadeirydd.  Y 
diwrnod  hwnw  hefyd,  yr  oedd  Rustic  Sports  yn  cael  eu 
cynnal  ar  Gae  yr  Ynys,  yr  ochr  arall  i'r  afon  o  Gapel  yr 
Ynyslwyd  ;  ond  gellid  clywed  swn  eu  rhialtwch  pan 
floeddient  yn  gymmeradwyol  am  ryw  orchest-gampau. 
Triniai  y  cadeirydd  y  sports,  y  chwareuwyr,  a'r  rhedegwyr, 
&c.,  a'i  meistr  yn  arw  iawn,  pryd  y  gwaeddodd  Price  o'r 
sedd    fawr    odditano,     "  Eithaf   rigìit,    Dafydd    Hughes ; 

rhowch    hi    iddo,    oblegyd   hen    dd 1    yw   e'  o  hyd.'' 

Rhoddodd  hyn  fwy  o  nerth  yn  mraich  Hughes  i  fflangelhi 
yr  hen  "  chap,"  ys  dywed  Harris  o  Heolyfelin. 

Un  tro,  yr  oedd  y  Dr.  yn  darllen  papyr,  yr  hwn  a  gyn- 
nwysai  lawer  iawn  o  ffigyrau,  yn  Nghyfarfodydd  Hydrefol 
Undeb  Bedyddwyr  Prydain  Fawr,  a  gynneHd  y  flwyddyn 
hono  yn  L'erpwL  Yn  nghanol  ei  araeth,  pan  yn  tynu  y 
ty  lawr  bron,  ac  wedi  gyru  y  gynnulleidfa  braidd  yn  fflam, 
gwelodd  y  Dr.  Mr.  Spurgeon  yn  dyfod  i  fewn,  a  dywedodd, 
yn  ol  ei  arabedd  arferol,  yn  y  modd  mwyaf  tarawiadol, 
"  Rhaid  i'r  sér  fyned  o'r  golwg  pan  mae  yr  haul  yn  gwneyd 
ei  ymddangosiad  ;"  a  gwaeddodd  Spurgeon  uìewn  atebiad, 
*'  Go   on,    brother    Price ;    go  on,    brother  Price."     "  AIÌ 

right,"  meddai  Price  ;  "  I  shall  not  be  long,"  ac  yn  mlaen 
â'i  ffigyrau  yr  aeth  nes  oedd  y  gynnulleidfa  fawr  mewn 
hwyl  ac  yn  synu  a  rhyfeddu  at  ei  allu  digyffelyb.  Gellid 
ychwanegu  nifer  Iluosog  o  bethau  tebyg  am  ein  gwrth- 
ddrych  ;  ond  credwn  y  gwasanaetha  yr  uchod  i  daflu  golwg 
arno  yn  yr  ystyr  a  nodwn.  Felly,  symmudwn  yn  mhellach 
yn  mlaen,  a  chyn  cael  yr  olwg  ddiweddaf  arno,  gwahoddwn 
amryw  frodyr  a'i  hadwaenent  ef  yn  dda  i  wneyd  ychydig 
nodiadau  ar  y  Dr.,  a  dyna  fydd  ein  pennod  nesaf. 


PENNOD  XIX. 

NODIADAU      AR      V      DOCTOR. 

Gan  y  Parchn.  W.  Harris — Dl.  Dauìes — W.  Williains,  RJios — 
J.  George — Y  diweddar  Rufus  Williams — Y  diweddar  J .  Mor- 
gan,  Cîí'nibach — Dr.  Thomas,  L'erpìd — W.  Morris,  Treorci — 
Mynegiad  Coleg  Pontypwl — Proffeswr  Edwards — Dr.  Todd — 
R.  E.  Williams  (Twrfab),  Ynyslwyd — Mr.  D.  R.  Lewis, 
Aberdar. 

MEDDYLIASOiM  mai  nid  anmhriodol  oedd  gwahodd 
nifer  o  hen  gyfeilhon  y  Dr.,  y  rhai  a  gawsant 
lawer  o  gyfleusderau  i  gymdeithasu  ag  ef,  ac  i'w  adnabod 
yn  dda,  i  ysgrifenu  ychydig  o'u  hadgofion  am  dano ;  ac  er 
ein  bod  wedi  derbyn  addewid  oddiwrth  amryw  y  buasai  yn 
dda  genym  fod  wedi  cael  eu  hysgrifau,  am  y  rhoddai  hyny 
olwg  gyflawnach  ar  wahanol  agweddau  cymmeriad  Price, 
rhaid  i  ni  foddloni  ar  a  theimlo  yn  ddiolchgar  am  adgofion 
dyddorol  y  brodyr  canlynol,  yn  nghyd  â'r  nodiadau  buddiol 
gawsom  o  gyfeiriadau  ereill.  Gan  fod  cyfeiriadau  yr  ysgrif- 
enwyr  at  y  manau  y  daethant  i  gyssylltiad  â'r  Dr.,  yn 
nghyd  â'r  amgylchiadau  neillduol  a  gymmerasant  le,  yr 
ydym  yn  eu  rhoddi  i  mewn  yn  agos  yn  gywir  fel  y  derbyn- 
iasom  hwy.  Bydd  fod  pob  un  yn  dywedyd  yr  hanes  yri  ei 
ífordd  ei  hun  yn  ei  wneyd  yn  llawer  mwy  dyddorol  a 
swynol  i'r  darllenydd.  Rhoddwn  y  llythyrau  fel  y  daeth- 
ant  i'n  llaw  gan  nad  oes  genym  reol  neillduol  i'w  dylyn  : — 

GAN    Y    PARCH.    W.    HARRIS,    HEOLYFELIN. 

"  Y  cof  cyntaf  genyf  fì  am  Dr.  Price,  pan  oeddwn  yn  lled  ieuanc,  yw 
iddo  ef  ac  Evan  Thomas,  Casnewydd,  gael  galwad  i  ddyfod  yn  gyd- 
weinidogion  i  Nebo,  Penycae,  a'r  cylch.  Perthynai  i  Nebo  y  pryd  hwnw 
amryw  gangenau  eglwysi  ar  hyd  y  dyfifryn,  megys  Cendl,  Brynhyfrydi 
(Cymraeg  a  Saesneg),  a  Yidoria  ;  golygai  y  frawdohaeth  yn  Nebogym- 
meryd  y  Cwm  rhag  blaen,  a'r  brodyr  hyn  i  gydweinidogaethu  a  chyd- 
lafurio  yn  a  thrwy  y  gwahanol  leoedd.  Yr  oedd  amcan  yr  eglwys  yn 
dda,  ond  ni  fuont  Iwyddiannus  i'w  gyrhaedd.  Dywedwyd  y  pryd  hwnw 
fod  y  Dr.  yn  foddlawn  derbyn  yr  alwad,  ond  nad  oedd  Mr.  Thomas  yn 

cydweled  yn  hollol  yn  y  peth,  ac  felly  syrthiodd  y  cynllun  i'r  llawr. 
Mr  Thomas,  yn  ddiamheuol,  oedd  yn  barnu  yn  iawn  ac  yn  gweled  y 
mater  oreu.  Llawer  gwell  oedd  iddynt  hwy  ill  dau  gael  bob  un  ei  faes 
ei  hun  i  lafurio  ynddo,  ac  felly  y  bu.  Yr  oedd  y  brodyr  mor  wahanol 
i'w  gilydd,  fel  nad  oedd  yn  debyg  y  gallasent  gydlafurio  yn  ddedwydd 
yn  hir  yn  yr  un  eglwysi  ;  felly,  yn  ol  trefn  ddoeth  Rhagluniaeth  Ddwyf. 
ol,  ymwanhasant  i  gylchoedd  gwahanol.  Ymsefydlodd  Evan  Thomas 
yn  weinidog  ar  Nebo  yn  unig,  ac  aeth  y  Dr.  drosodd  ac  ymsefydlodd 
yn  Aberdar.  Yr  oedd  Nebo,  Pencae,  yn  ateb  Mr.  Thomas  yn  dda,  ac 
yntau  yn  ateb  Nebo,  a  gwnaeth  waith  yno  ag  y  cofir  am  dano  ddyddiau 
lawer.  Yr  oedd  Aberdar,  hefyd,  yn  ateb  Dr.  Price,  ac  yntau  yn  ateb 
Aberdar  yn  rhagorol,  ac  yma  y  bu  hyd  derfyn  ei  daith.  Wedi  i'r  Dr. 
fyned  i  Aberdar  aeth  blynyddoedd  heibio  heb  i  mi  wybod  ond  ychydig 
am  dano;  ond  yn  Mawrth,  1858,  pan  aethum  o  Bantycelyn  i'r  Cwmbach, 
daethum  yn  gymmydog  agos  iawn  iddo  ;  ac  yn  Chwefror,  1862,  pan 
ddaethum  i  Heolyfelin,  yr  oeddwn  yn  agosach  drachefn.  Buom  yn 
gymmydogion  dedwydd  iawn  am  29  o  flynyddau,  a  chefais  ddigon  o 
gyfleusderau  a  manteision  i'w  adnabod  yn  dda.  Yr  oedd  yn  hynod 
ddymunol,  dyfyr,  ffraeth,  a  doniol ;  byddai  yn  fywyd  a  llawenydd  yn 
mhob  cylch  ;  ac  nid  oedd  un  amser  yn  honi  rhy  w  fawredd  ac  uwchaf- 
iaeth  ar  ei  frodyr.  Bydd  rhai  felly  weithiau,  gwaethaf  y  modd,  edrych- 
ant  i  lawr  gyda  dirmyg  ar  rai  annhraethol  amgenach  na  hwy  eu  hunain; 
nis  gellir  myned  yn  agos  atynt,  a  dysgwyliant  i'w  brodyr  deimlo  rhyw 
gryndod  a  gwyleidd-dra  wrth  agoshau  atynt.  Nid  oedd  y  Dr.  yn  per- 
thyn  o'r  nawfed  âch  i'r  tylwyth  hyn — teimlai  pawb  yn  gartrefol  yn  ei 
gyfeillach,  ac  yr  oedd  yntau  yn  gartrefol  gyda  phawb.  Yr  oedd  yn 
wastad  fel  brawd  yn  mysg  ei  frodyr,  ac  ymddygai  yn  aml  fel  pe  buasai 
yn  llai  nâ'r  lleiaf  o  honynt.  Yr  oedd  ei  siarad  siriol,  ei  ffraethebion 
digrif,  a'i  nodiadau  doniol,  yn  gwneyd  ei  gymdeithas  yn  ddymunol, 
dedwydd  a  llawen.  Pan  ddaethum  i  Ddyffryn  Aberdar  yr  oedd  y 
Dr.  yn  ei  fan  uchelaf  mewn  defnyddioldeb  a  phoblogrwydd  ;  ond  nid 
oedd  hyny  yn  peri  iddo  annghofio  ei  hunan  na  diystyru  ei  frodyr.  Y 
mae  ambell  frawd  na  all  ddal  ond  ychydig  o  anrhydedd,  clod,  a  phobl- 
ogrwydd,  heb  iddo  ymchwyddo  a  myned  yn  fawr,  gwyntog,  a  hunaaol; 
ond  yr  oedd  y  Dr.  yn  dra  gwahanol.  Byddai  ef  bob  amser  yn  ostyng- 
edig,  diymongar,  a  hunanymwadol.  Yr  oedd  y  Dr.  yn  llawn  bywyd  a 
gweithgarwch.  Barna  Uawer  iddo  weithio  gormod,  ac  y  buasai  yn  dda 
iddo  weithio  llai,  er  iddo  allu  byw  yn  hwy.  Pa  fodd  bynag  am  hyny^ 
efe  a  weiihiodd  lawer  '  mewn  amser  ac  allan  o  amser.'  Gallai  wneyd 
llawer  o  waith,  a  hyny  mewn  gwahanol  gylchoedd.  Cafodd  gyfansodd- 
iad  cadarn,  bywiog,  ac  iach  ;  ond  gormod  gwaith  a'i  niweidiodd  yn 
fawr.     Gwelid  hyny  yn  amlwg  yn  ei  flynyddau  olaf.     Gweithiodd  ei 

hun  allan  yn  llwyr  o  ran  nerth  corff,  meddwl,  a  defnyddioldeb,  cyn 
iddo  farw.  Bydd  rhai  farw  yn  nghanol  eu  nerth,  bywiogrwydd,  a  def- 
nyddioldeb— cymmerir  hwynt  ymaith  megys  â  Uifeiriant  ;  ond  ereiU 
ydynt  yn  by w  ar  ol  i'w  gallu  a'u  defnyddioldeb  ddarfod.  Llaíuriodd  y 
Dr.  yn  fawr  gydag  achos  crefydd. 

"  Pan  ddaeth  efe  i  Aberdar  yr  oedd  y  dyfîryn  yn  ymagor  ac  yn  ym- 
ddadblyga  yn  mhob  cyfeiriad — gweithfeydd  newyddion  yn  cychwyn 
drwy  y  cwm,  a'rbobl  wrth  y  cannoedd  o  bob  man  yn  dylifo  i'r  lle.  Yn 
eu  mysg  yr  oedd  torfeydd  o  ddynion  crefyddol,  fel  yr  oedd  yr  achosion 
crefyddol  yn  cynnyddu  ac  yn  myned  rhagddynt  gyda  chyfîymdra  rhy- 
feddol  :  yr  oedd  y  •  fechan  yn  myned  yn  fìl  a'r  wael  yn  genedl  gref,' 
megys  ar  unwaith.  Yr  oedd  yr  amgylchiadau  hyn  yn  Rhagluniaeth 
Duw  yn  peru  llwyddiant  mawr  yr  achosion  crefyddol,  fel  yr  oedd  galw 
mawr  am  gapeh  a  lleoedd  newyddion  i  addoli  Duw  ;  a'r  Dr.,  yntau,  yn 
Uawn  bywyd  a  gwaith,  yn  cyfateb  y  lle  a'r  amgylchiadau  yn  rhagorol ; 
ac  felly,  aeth  y  gwaith  rhagddo  yn  fawr. 

"  Yr  oedd  y  Dr  o  dymher  boeth,  wyllt,  danllyd,  a  bu  hyny  yn  ddiau 
yn  achos  gcfìd  iddo  mewn  rhai  amgylchiadau ;  ond  er  yn  boeth  a  gwyllt, 
deuai  i'w  le  yn  fuan  :  byddai  yn  ystorom  sydyn  ac  enbyd  weithiau, 
ond  buan  y  byddai  tawelwch  mawr.  Gwnai  gamsyniadau  pwysig 
ambell  waith,  fel  Pedr :  torai  glust  a  gofynai  dân,  oud  buan  y  gwelai  y 
bai,  a  gofìdiai  am  dano.  Yr  oedd  o  yspryd  maddeugar  :  ni  chadwai 
deimlad  câs  ac  annymunol  yn  ei  fynwes  ;  ni  roddai  '  le  i  ddiafol,'  ac  ni 
fachludai  yr  haul  ar  ei  ddigofaint.  Rhoddai  driniaeth  enbyd  weithiau, 
wedi  hyny  byddai  y  cwbl  drosodd  ;  pan  gyfarfyddai  â'r  cyfaill  hwnw 
dranoeth,  geUid  meddwl  na  fu  erioed  ddim  rhyngddynt.  Yr  oedd  yn 
gyfry  w  ddyn  ag  nas  gallai  neb  teilwng  deimlo  yn  anngharedig  tuag  ato. 
Yr  oedd  yn  rhagori  yn  mhell,  yn  ei  ddiffygion,  ar  lawer  iawn  yn  eu 
rhagoriaethau.  Yr  oedd  yn  hynod  barod  ac  ewyllysgar  i  wneyd  daioni, 
a  daioni  mewn  llawer  flordd.  Nid  oedd  eisieu  ei  gymhell  i  ddaioni — 
yr  oedd  yn  awyddus  iddo  :  gwnai  yn  rhwydd,  llawen,  heb  rwgnach  na 
dannod.  Yr  oedd  y  nodwedd  hon  yn  un  neillduol  ac  amlwg  iawn  ynddo. 
"  Yr  oedd  yn  un  o  barch  a  dylanwad  mawr  unwaith  yn  Nghymmanfa 
Morganwg,  ac  yn  un  o  werth  mawr  a  gwasanaeth  neiUduol  yn  ei  chyn- 
nadleddau.  Byddai  ei  ddylanwad  weithiau  yn  dra  pheryglus,  ac  yn 
agored  i  wneyd  cam  dirfawr  ag  ambell  frawd  neu  achos,  pan  na  fyddai 
efe  wedi  ei  ddeall  yn  iawn,  neu  wedi  ei  gamarwain  gyda  golwg  arno. 
Ond  y  rhan  amlaf  byddai  ei  ddylanwad  er  daioni,  a  phob  amser  felly, 
os  byddai  efe  yn  deall  y  mater  yn  briodol.  Os  teimlodd  rhai  ei  ddy- 
lanwad  weithiau  yn  anffafriol,  teimlodd  rhai  ei  ddylanwad  yn  fendithiol. 
Ni  waaeth  niwed  o  fwriad  i  neb  ;  ond  gwnaeth  ddaioni  i  luoedd  ogalon 
iach.     Bellach,  y  mae  wedi  ein  gadael.     Teimlwyd  yn  chwithig  ar  ei 

ol,  a  theimlir  gan  lawer  etto.  Huned  mewn  heddwch  hyd  yr  adgyfod- 
iad  mawr.  Nawdd  ac  amddiffyniad  Dwyfol  fyddo  ar  ei  anwyl  ferch  a'i 
chwaer  alarus. 


BY    THE    REV.    DANIEL    DAYIES. 

"  I  was  very  pleased  when  I  heard  that  you  were  about  to  write  a 

memoir  of  the  late  Dr.  Price.     My  recolledlions  of  him  go  so  far  back 

as  the  time  when  he  settled  in  the  ministry  at  the  old  Penypound 

Chapel,  Aberdare.     My  impressions  of  him  are  that  he  was  a  very  re- 

markable  man  in  every  position  he  occupied .  He  was  so  as  a  preacher, 

eloquent  and  powerful  ;  and  as  such  his  fort  was  the  historical.  He  pic- 

tured  the  narratives  of  the  Bible  very  vividly  to  his  audience.  Once  he 

was  preaching  on  Christ  feeding  the  fìve  thousand  men  with  the  fìve 

loaves  and  two  fishes  ;  in  the  midst  of  the  sermon  he  said,  '  I  imagine 

I  see  the  disciples  with  their  baskets  going  among  the  multitude.  Peter, 

when  he  saw  the  miraculous  manner  the  bread  was  being  multiplied, 

called  out  loudly,  '  John.  how  are  you  getting  on  ?  my  basket  is  as  full 

as  ever.'    What  a  grand  master  v/e  have.'    Once,  he  was  preaching  on 

the  limîtation  of  Satan's  knowledge.     He  said  that  some  people  say 

that  Satan  cannot  see  further  than  his  nose,  '  But,'  said  the  Dr.,  '  that 

nose  is  rather  long  sometimes.'     He  was  a  most  successful  preacher, 

and  may  be  designated  the  '  Spurgeon  of  Wales,'  for  the  first  25  years 

of  his  ministry  especially.  This  may  be  seen  in  the  Aberdare  Valley  in 

the  mahy  memorials  of  his  life.     There  are  other  evidences,  viz.,  the 

noble  band  of  men  he  rose  to  the  Christian  ministry,  who  are  popular 

and  useful  at  home  and  abroad.   He  was  also  a  wise  disciplinarian  ;  he 

showed  this  in  the  manner  he  managed  the  churches.     One  time,  when 

the  English  church  (Carmel)  was  without  a  pastor,  there  was  a  diffi- 

cult  case  to  deal  with  in  the  church  meeting :  there  was  one  unruly 

member  who  woiíld  partake  of  the  communion  against  the  will  of  the 

church.     The  members  felt  they  could  not  proceed  with  the  case.     I 

was  asked  by  the  deacons  to   go  over  to  the  society  at  Calvaria,  to  re- 

quest  Dr.   Price  to  come  over  and  help  us.      I  went,  and   told   him 

my  message.     He  stood  on  his  feet  and  said,  '  Please  go  on  with  the 

meeting  for  a  short  time  ;  I  will  be  back  soon.    The  devil  is  in  the 

English  church,  and  they  want  me  to  cast  him  out.'     He  came,  and 

asked  the  unruly  man,  who  was  lame,  if  he  did  partake  of  the  bread  and 

wine  against  the  will  of  the  church.     He  replied  in  the  affirmative. 

•Then,'  the  Dr.  said, 'the  devil  must  be  in  you.'     He  pointed  to  the 

door,  and  said,  '  Please  to  go   out.'     He  was  reludant  to  go.     '  Now 

go,'  said  the  Dr.,  '  or  I'll  use  my  foot  to  you.'     Then  the  man  went 

limping  out.  After  he  had  closed  the  door,  the  Dr.  rose  to  his  feet  and 
said  to  those  at  the  meeting,  '  There,  now,  the  devil  is  gone  :  you  will 
have  peace,'  and  he  went  back  to  his  own  people  at  Calvaria." 


GAN    Y    PARCH.    W.    WILLIAMS,    RHOS,    MOUNTIAN    ASH. 

"  Yn  yr  Haf,  1845,  y  cwrddais  â'r  enwog  Ddr.  Price  gyntaf  erioed.  Yr 
oedd  yn  pregethu  a  chasglu  yn  Llysfaen  ar  noswaith  tuag  at  Athrofa 
Pontypwl,  lle  yr  oedd  yn  fyfyriwr  ar  yr  adeg  hono.  Brawd  ieuanc 
gwyneb  agored,  gwresog  ei  galon,  serchog  a  hawddgar  ei  gyfeillach,  y 
cefais  ef,  ac  felly  y  parhaodd  i  mi  hyd  derfyn  ei  oes.  Cyfarfuom  ar  ol 
hyny  mewn  cyrddau  a  chymmanfaoedd  lawer  tro  ar  hyd  y  blynyddoedd 
wedi  ei  urddo  ef  yn  weinidog  yn  Aberdar  yn  nechreu  1846. 

"  Nid  hir  y  bu  cyn  dyfod  yn  boblogaidd  gartref  ac  oddicartref  fel 
pregethwr,  cynnadleddwr,  a  gwleidyddwr.  Rhedodd  ei  glod  fel  mellten 
drwy  yr  holl  eglwysi  a'r  wlad.  Edmygid  ef  yn  fawr  fel  pregethwr  eglur, 
hawdd  i  bawb  ei  ddeall,  gwresog  iawn  ei  yspryd,  ac  ymarferol  nodedig 
ei  syniadau.  Yr  oedd  ar  ei  ben  ei  hun,  a  byddai  dysgwyliad  am  dano 
yn  nghyrddau  mawrion  y  sir,  ac  yr  oedd  yn  ffyddlon  iawn  i  gyrchu 
iddynt.  Yr  oedd  yn  gynnadleddwr  medrus  a  deheuig,  yn  meddu  gwy- 
bodaeth  a  deall  clir  o'r  materion  a  drinid.  Yr  oedd  fel  gwr  gartref  yn  y 
gynnadledd  am  beri  ac  i  gwmpasu  gwaith.  Rhaid  cydnabod  ei  fod  yn 
feistrolgar  yma  fel  rheol,  ond  byddai  gwres  ei  yspryd  weithiau  yn  ei 
gario  yn  rhy  bell,  nes  bod  yn  ormod  o  feistr  a  tharo  lle  yr  ;oedd  eisieu 
olew.  Pwy  nad  yw  yn  agored  i  roddi  ergydion  camsyniol  ?  Cynllun- 
îwr  hynod  o  fedrus  ydoedd  mewn  llawer  o  amgylchiadau,  fel  y  mae 
olion  ei  law  yn  aros  i  brofì  hyny. 

"  Yr  oedd  yn  wleidyddwr  o  ran  medr  a  gwroldeb  penderfynol,  Y  swn 
Cyntaf  a  glywais  am  dano  braidd  wedi  iddo  gael  ei  urddo  yn  Aberdar, 
ydoedd  ei  ornest  â'r  offeiriad  yn  y  lle  o  herwydd  celwyddau  y  Llyfrau 
Gleision,  yn  iselu  cymmeriad  gweithwyr  a  menywod  yr  ardal.  Gwnaeth 
yr  ymgiprj's  hwnw,  trwy  wroldeb  hyfaidd  a  medrusrwydd  Dr.  Price, 
les  dirfawr  i  ddofi  tafodau  ensyniadol  yr  Eglwyswyr  hunandybus,  a 
deffroi  y  wlad  i  droi  anwireddau  raelldigedig  Toriaid  beilchion  yn  ol 
mewn  hunan-amddiffyniad  croew,  clir,  a  gonest.  Amser  hynod  ydoedd 
hwnw  am  dduo  yr  Ymneillduwyr  Cymreig  yn  ngolwg  yr  yspíwyr  Seis' 
nig  rhagfarnllyd  gan  haid  o  offeiriaid  diffydd,  rhagrithiol,  a'u  cwsmer- 
iaid  cynffonol  Er  hyny,  cododd  Rhagluniaeth  Ddwyfol  ddynion  enwog 
hynod  i  gyfarfod  á'r  adeg  hynod  hono,  yn  mhersonau  Dr.  Price  a  leuan 
Gwynedd,  a  gwyr  dewrion  a  gonest  ereill,  fel  amddiffynwyr  yr  Ymneill. 
duwyr  a'r  werin  Gymreig,  yn  ngwyneb  ffrydiau  o  gyhuddiadau  maleisus 

a  bradychus  can  dywylled  â'r  dyfroedd  a  lifant  allan  o  weithfaoedd  y 
Stroud.  Yr  oedd  Dr.  Price  yn  ddarn  o  fur  cadarn  fel  amddiffynwr  ei 
wlad  yn  ei  chymmeriad  ac  yn  ei  hia\vnderau.  Saif  ei  enw  yn  uchel  am 
oesau  ar  groniclau  Cymru  fel  un  o'i  hamddiffynwyr  dewraf  ynei  ddydd. 

"  Yr  oedd  y  Dr.  hefyd  yn  wr  o  wybodaeth  gyffredinol  helaeth  iawn, 
a  deallai  gryn  swm  o  gyfraith  y  wlad.  Bu  fel  cyfarwyddwr  a  chynghor- 
wr  i  luaws  mawr  ar  lawer  amgylchiad  go  ddyrus. 

"Yr  oedd  yn  neillduol  o  fedrus  i  fywiogi,  trefnu,  a  hyfiforddi'r  Ysgol 
Sabbothol,  a'i  pherffeithio  mewn  gwybodaeth  a  threfn.  Ei  ddyfais  ef 
ydoedd  cael  hoU  Ysgolion  Sabbothol  Bedyddwyr  Dyffryn  Aberdar— o 
Hirwaun  i  lawr  i  Mountain  Ash— i  gyfarfod  ar  ddydd  Nadolig  yn  un 
o'r  capeH  ar  yn  ail  mewn  eisteddfod.  Byddai  gwaith  i  gyfansoddwyr, 
cantorion,  ac  adroddwyr.  Bu  yr  un  gyntaf  yn  Hirwaun,  Nadolig,  1856. 
Parhaodd  y  sefydHad  hwn  am  flynyddoedd  ac  er  lles.  Yr  oedd  hefyd 
yn  hynod  am  ei  yni  a'i  weithgarwch  i  sefydlu  ysgolion  ac  eglwysi  yn 
ardal  Aberdar,  ac  hefyd  i  fagu  a  chodi  pregethwyr,  y  rhai  a  ddaethant 
gan  mwyaf  yn  weinidogion  defnyddiol  enwog. 

"  Yr  oedd  Dr.  Price  yn  athronydd  go  dda  :  gwelai  drwy  fater  dyrus 
yn  lled  glir  ar  unwaith,  a  medrai  ei  ddadansoddi  mewn  byr  eiriau  i 
eglurdeb  digamsynied  y  rhan  fynychaf. 

"  Yr  oedd  hefyd  yn  wr  mawr  am  garedigrw-ydd  ac  yspryd  tadol.  Yr 
oedd  yn  gymmwynaswr  parodlaw  iawn  gyda'r  pleser  mwyaf.  Bu  yn 
gweini  yn  ffyddlon  iawn  i'w  gangen-eglwys  wan  yn  Mountain  Ash,  am 
tua  deg  mlynedd  wedi  ei  sefydlu  yn  Aberdar.  Cyrchai  yn  fisol  i  dori 
bara,  ac  i'w  chyfarfodydd,  a  bu  o  ddefnydd  a  llwyddiant  yno  i  luosogi 
a  chadarnhau  yr  eglwys  yn  y  fíydd.  Yn  lonawr.  1855,  ysgrifenodd 
alwad  caredig  eithaf,  dros  y  gangen  hono,  i  mi  ddyfod  yn  weinidog  iddi. 
Rhoddai  y  cymhelliad  taeraf  a'r  annogaeth  gryfaf  a  mwyaf  brawdol  î 
mi  ddyfod.  Ar  ei  gais  taer  ef  a'r  eglwys  yma  y  derbyniais  yr  aKvad, 
ac  ni  chefais  achos  i  edifarhau.  Cefais  ef  yn  gymmydog  anwyl,  fiydd- 
lon,  a  diddichell,  ac  ymddygodd  ataf  yn  frawdol  a  thadol  iawn  hyd 
ddiwedd  ei  oes.     Credaf  iddo  fyned  i  dangnefedd  ;  hiraethaf  ar  ei  ol." 


BY    THE     REV.    J.    GEORGE,    UNITARIAN     MINISTER,    ABERDARE. 

"  By  a  terrible  calamity,  a  heavy  cloud  was  thrown  over  the  County 
of  Glamorgan,  in  November,  1867.  Scores  of  human  lives  were  lost 
and  hundreds  of  women  and  children  were  deprived  of  their  bread- 
winners  by  the  disastrous  explosion  at  Ferndale  Colliery.  The  heart 
of  the  community  was  moved  with  horror  and  stirred  with  pity.  Public 
meetings  were  held  and  a  relief  fund  was  established.     To  distribute 

fhis  fund  according  to  certain  regulations,  a  committee  was  appointed, 
of  which  the  Rev.  Dr.  Thomas  Price,  pastor  of  Calvaria  Baptist  Church, 
was  appointed  Chairman,  and  the  writer,  succeeding  the  Rev.  D.  M. 
Jenlcins,  Secretary.  The  duties  were  for  years  arduous.  In  this  con- 
nexion  Dr.  Price  and  the  writer  were  brought  into  close  and  friendly 
contaél.  With  pleasure  does  the  latter  bear  witness  to  the  generosity, 
sympathy,  and  tenderheartedness,  manifested  by  the  former  in  allevia . 
ting  the  sorrows  and  distress  of  the  unfortunate  sufferers.  Notwith- 
standing  his  manifold  engagements,  Dr.  Price  was  puncítually  at  his 
post  of  duty,  unless  unavoidably  from  home.  The  claims  of  applicants 
necessitated  great  caution  and  patient  inquiry  to  avoid  imposition,  but 
neither  he  nor  his  associates  ever  wearied  in  listening  to  the  sorrowful 
appeals  of  the  widow  and  orphan.  His  sympathies  were  deep  and  broad. 
He  seemed  to  yearn  for  opportunities  for  comforting  the  distressed. 
Words  of  consolation,  of  hope,  and  of  encouragement  he  had  for  all 
and  often  succeeded  in  calming  the  troubled  spirit.  While  cautious  in 
adlion,  he  preferred  to  err,  if  error  there  was,  on  the  side  of  leniency. 
Often  has  it  been  the  privilege  of  the  writer  to  hear  the  outpourings  of 
grateful  hearts  for  the  genial,  tender  compassion  exhibited  in  voice  and 
manner  in  cases  of  special  afflicîlion.  Yet,  he  did  not  hesitate  to  rebuke 
sternly  the  few  who  attempted  to  impose  upon  or  to  deceive  himself 
and  his  associates.  Happily,  such  incidents  were  few.  (He  held  sfrongly 
the  opinion  that  the  fund  had  been  colledted  for  a  special  purpose  and 
for  particular  persons,  and  ought  to  be  used  for  that  purpose  and  those 
persons,  and  no  other.  Greatly  was  he  grieved  when  the  fund  was 
partly  diverted  into  other  channels).  The  writer  may  add  that  he  has 
eyidence  of  Dr.  Price's  liberality  of  soul  towards  his  neighbours  and 
others  with  whom  he  came  in  contadl.  This  however  is  outside  the 
purpose  with  which  he  began  this  notice." 


GAN    Y    DIWEDDAR    BARCH.    J.    RUFUS    WILLIAMS,    YSTRAD. 

"  Y  Parch.  Tliomas  Price,  A  .M.,  Ph.D.,  Calfaria,  Aberdar. — Dyma  frawd 
sydd  yn  adnabyddus  drwy  yr  oll  o'r  Dywysogaeth,  ac  ni  chyfeiliornem 
pe  y  dywedem  ei  fod  yn  fwy  adnabyddus  mewn  gwledydd  ereiU  nâ  neb 
yn  Nghymru.  Mae  yr  enw,  '  Price  Aberdare,'  yn  household  word.  Y 
mae  wedi  enwogi  ei  hun  mewn  llawer  dull  a  modd — gyda  chymdeithasau 
dyngarol  a  chrefyddol.  yn  yr  areithfa  ac  ar  yr  esgynlawr,  yn  y  gadair 
lywyddol  a'r  un  olygyddol.  Mae  wedi  enwogi  ei  hun  fel  amddififynydd 
moesau,  cymmeriadau,  o  iawnderau  y  gweithwyr  a'r  tlodion,  pan  y 
byddai  ymosodiadau  annheg  a  maleisus  yn  cael  eu  gwneyd  arnynt.     Y 

mae  o  feddwl  cyflym  a  pharod  tu  hwnt  i'r  cyffredin,  o  barabl  rhwydd  a 
derbyniol  hynod,  ac  o  galon  ddewr  a  gwresog.  Mae  wedi  derbyn  ar- 
wyddion  amryw  weithiau  o  barch  a  chydnabyddiaeth  mewn  ffordd  0 
roddion  ac  anrhegion  am  ei  lafur  mawr  a  diflin,  gan  ei  eglwys  ei  hun 
ac  eglwysi  ereill  yn  y  dref  y  mae  yn  byw  ynddi.  Y  mae  yn  gwneyd 
cymmaint  o  waith,  a  chymmeryd  pob  peth  gyda'u  gilydd  ag  un  deg  yn 
y  Dywysogaeth.  Diolch  i  Dduw  am  gymmaint  o  nerth  a  iechyd  iddo. 
*  *  Graddiwyd  ef  yn  ddiweddar  yn  A.M.,  Ph.D.,  gan  un  o  brif  Athro- 
feydd  Germani,  sef  yr  University  yn  Leipsic,  Saxony."  {Gweìer  Hanes 
Atìirofeydd y  Bedyddwyr,  &-c., yny  flwyddyn  1863,  tudalen  70 — 71.) 


GAN    Y    DIWEDDAR    BARCH.    J.    MORGAN,    CWMBACH. 

"Marwolaeth  Dr.  Price,  Aberdar. — Hwn  oedd  ddyn  a  gerid  gan  bawb 
yn  y  lle.  Dyn  a  wnaeth  lawer  o  ddaioni  yn  Aberdar  oedd  y  Parch. 
Ddr.  Price,  gweinidog  enwog  gyda'r  Bedyddwyr  yn  Nghalfaria,  ac  yn  ad- 
nabyddus  drwy  hoU  Gymru,  Lloegr,  a  llawer  o'r  America.  Er  y  gwr- 
oldeb  oedd  ynddo,  a'r  egni  di-ildio  i  gario  ei  amcanion  i  ben,  darfu  iddo 
yntau  ildio  i  angeu  hwyr  ddydd  Mercher,  Chwefror  2gain  diweddaf,  ya 
ei  dy  ei  hun,  Rose  Cottage,  yn  y  dref  hon.  Nid  oes  neb  yn  gallu  cofio 
Difer  y  brwydrau  ymladdodd  o  blaid  Ymneillduaeth  yn  y  lle  hwn  flyn- 
yddoedd  yn  ol.  Nid  enwad,  ond  cyfìawnder,  cydraddoldeb,  a  chwareu 
teg  i  bawb,  oedd  ei  brif  nod  drwy  ei  oes.  Gosodir  yntau  dydd  Mawrth 
nesaf,  y  6ed  cyfisol,  yn  ei  fedd — y  ty  rhagderfynedig  i  bob  dyn  byw. 
Heddwch  i  Iwch  ein  hanwyl  frawd." 

Bu  Mr.  Morgan  yn  gymmydog  agos  i'r  Dr.  am  flynyddau 
meithion,  ac  felly,  yr  ydym  yn  gosod  pwys  ar  ei  farn  uchel 
ef  am  dano.  Ymddangosodd  yr  uchod  yn  mhhth  pethau 
ereill  yn  ngohebiaeth  Mr.  Morgan  yn  y  Tyst  a'r  Dydd  am 
Mawrth  y  gfed,  1888. 

Yn  y  Tyst  am  yr  wythnos  ganlynol  ysgrifenodd  y  Parch. 
Ddr.  J.  Thomas,  L'erpwl,  yneinodion,  "Ymylony  Ffordd," 
am  y  Dr.  fel  y  canlyn  : — 

"  Nos  SadiL'rn,  Mawrtìi  lofed. 
"  Yr   oedd  yn  chwith  genyf  weled  yn  y  Tyst  am  yr  wythnos  hon,  gan 
fy  hen  gyfaill  dyddan  Gohebydd  Aberdar,  y  grybwylHad  am 

FARWOLAETH    DR.    PRICE,    ABERDAR. 

Gwyddwn  ei  fod  wedi  gwaelu  yn  fawr  y  blynyddau  diweddaf ;  ond  pan 
welais  ei  fod  wedi  marw,  daeth  tòn  o  hiraeth  drosof.     Deugain  mlynedd 

yn  ol,  bu  ef  a  minau  ar  daith  am  fis  trwy  Forganwg  a  rhan  o  Fynwy 
yn  cynnal  cyfarfodydd  ar  addysg,  ac  yn  casglu  at  sefydlu  Coleg  Nor- 
malaidd  yn  Nghymru.  Ysgrifenais  hanes  y  daith  i'r  Diwygiwr  ar  y 
pryd,  a  gallwn  yn  hawdd  yn  awr  ysgrifenu  fy  adgofion  o  honi.  Yr 
oedd  Dr.  Price  ar  y  pryd  yn  ddyn  ieuanc  iach  a  chryf,  o  dymher 
fywiog  a  llawen,  ac  yn  un  o'r  cymdeithion  mwyaf  hapus,  cywir,  a  di- 
wenwyn  y  daethum  erioed  i  gyffyrddiad  ag  ef.  Llettyem  yn  nghyd 
mewn  teuluoedd  o  wahanol  enwadau,  ac  ni  bu  digter  na  dadl  rhyngom 
yr  holl  amser.  Yr  oedd  yn  lled  rydd  a  mentrus  yn  yr  hyn  a  ddy- 
wedai ;  ond  cefais  ef  yn  nodedig  o  gywir  a  dihoced.  Ar  ol  hyny  y 
cyssylltodd  ei  hun  ag  achosion  gwleidyddol  a  chyhoeddus,  ac  y  daeth  i 
ddylanwad  yn  ei  enwad  ;  ond  yr  oedd  yn  eglur  y  pryd  hwnw  íod 
ynddo  gymhwysder  at  bethau  o'r  fath,  er  fod  yn  bossibl  nad  oedd  y 
cyssylltiadau  hyny  ddim  y  mwyaf  ffafriol  iddo  fel  gweinidog  yr 
Efengyl.  Ychydig  iawn,  os  oes  neb,  yn  wir,  a  all  gymmeryd  rhan 
amlwg  mewn  cwestiynau  cyhoeddus  heb  i  hyny  effeithio  er  gwanych- 
dod  iddynt  fel  gweinidogion  a  phregethwyr ;  ac  etto,  Uwyddodd  Dr. 
Price,  tra  y  daliodd  ei  nerth  a'i  iechyd,  i  gadw  yn  nghyd  gynnuUeidfa 
fawr.  Nid  yn  aml  y  ceid  gweinidog  yn  fwy  yn  serch  pobl  ei  ofal,  ac 
nid  ä  yn  annghof  gan  y  genedlaeth  bresenol  y  gwasanaeth  cyhoeddus  a 
wnaeth  i  Aberdar  ar  y  gwahanol  fyrddau.  ' 


GAN    Y    P.\RCH.    W.    MORRIS,    TREORCI. 

"  Nid  ydym  yn  gwneyd  un  ymddiheurad  am  ddwyn  i  fewn  i'n  cy- 
hoeddiad  cenadol  fywyd  a  llafur  y  diweddar  Barch.  Thomas  Price, 
M.A.,  Ph.D.,  Aberdar.  Haedda  le  yma  fel  un  o'n  cenadon  mwyaf 
gweithgar  yn  nhre',  ac  fel  un  o  gyfeiUion  ffyddlonaf  y  Genadaeth  Dra- 
mor.  Mewn  modd  neillduol,  cenadwr  Cristionogol  ydoedd.  Cymhellid 
ef  gan  yspryd  cenadol  brwdfrydig,  a  llwyddai  i  daflu  ysprydiaeth  genadol 
i'w  eglwys  ac  i  bawb  ddelent  i  gyffyrddiad  ag  ef.  Am  ei  fod  yn  genad- 
wr  mor  selog  a  gweithgar  yn  nhre'  yr  oedd  mor  selog  a  gweithgar  dros 
y  Genadaeth  Dramor  :  ac  am  fod  ei  galon  ef  yn  llosgi  o  ymawydd  am 
weled  yr  Efengyl  yn  lledu  a  Uwyddo  mewn  gwledydd  tramor  yr  oedd 
mor  ymdrechgar  i  helaethu  terfynau  ei  achos  yn  ei  gylch  cartrefol. 
Safai  Dr.  Price  ar  y  gwrthbwynt  pellaf  oddiwrth  yr  yspryd  a'r  ymar- 
feriad  ceidwadol  mewn  cyssylltiad  â'r  achos  crefyddol.  Mewn  un  ystyr, 
yr  oedd  yn  Geidwadwr  di-ildio  :  mynai  gadw  holl  egwyddorion  a  gwir- 
ioneddau  y  Grefydd  Gristionogol.  Nid  oedd  efe  yn  mhhth  y  rhai  a 
ymffurfient  mewn  rhyddfrydigrwydd  beiddgar  fel  ag  i  chwareu  â  syl- 
feini   yr  Efengyl.     Nid  dyn  ar  y  ddisgynradd  beryglus  mewn  pethau 

crefyddol  oedd.  O  na  :  un  o  gredwyr  mwyaf  diffuant  ein  gwlad  oedd  ; 
teyrngarwr  yn  nheyrnas  nefoedd  ydoedd  ;  ymorweddai  ar  ei  hyd  ar 
Graig  yr  Oesoedd  ;  iaith  ei  enaid  ac  argyhoeddiad  dyfnaf  ei  fodolaeth 
oedd,  '  Mi  a  wn  i  bwy  y  credais.'  Er  hyny,  nid  oedd  am  gadw  yr 
Efengyl  y  tu  fewn  i  furiau  cuhon  capel  ;  nid  oedd  am  gyfyngu  ei  ben- 
dithion  i  Jerusalem.  Teimlodd  nerth  anwrthwynebol  yr  '  Ewch  '  aw- 
durdodol,  ac  hyd  y  gallodd.  aeth  â'r  Efengyl  i  lawer  lle  nad  enwid  Crist 

"  Ennillodd  safle  enwog  yn  Nghymru  fel  planwr  eglwysi.  Nid  ydym 
yn  gwybod  am  un  yn  Nghymru  a  wnaeth  gymmaint  ag  ef  yn  y  modd 
hwn.  Gwyddom  am  amryw  a  weithiasant  yn  ardderchog  yn  y  cyfeir- 
iad  hwn,  ond  saif  ef  yn  dywysog  yn  eu  plith.  '  Llawer  un  a  weithiodd 
yn  rymus,  ond  efe  a  ragorodd  arnynt  oU.'  Bendith  fawr  i  Aberdar  oedd 
cael  Dr  Price  yno  yn  ngwawr  ei  ddydd.  Y  person  amlycaf  yno  am 
ddeugain  mlynedd  oedd.  Bu  yno  ser,  ond  dyma'r  haul ;  bu  yno  gor- 
nentydd,  ond  dyma'r  afon  ;  bu  yno  weithwyr,  ond  hwn  oedd  'y  gweith- 
iwr '  Efe  fu  y  gallu  symmudol  yn  mhob  mudiad  yn  Aberdar.  Yn 
mhob  bwrdd  a  sefydlwyd  yno.  bu  ef  yn  aelod  ac  yn  amlwg  ynddynt. 
Nis  gallai  efe  fod  yn  guddiedig  mwy  nâ'i  Feistr 

"  Yn  nghylch  mawr  ei  enwad  hoff  yn  Nghymru,  llanwodd  ef  y  lle 
amlycaf  yn  mhob  cangenwaith.  Yn  ei  gymmanfa,  undeb,  colegau,  cym- 
deithasau.  a  llengoedd  symmudiadau  yr  enwad  yn  Nghymru,  gellir  bod 
yn  sicr  iddo  ef  am  30  mlynedd  gario  pen  trymaf  y  gwaith.  Gweithiwr 
oedd,  agweithiwr  annghymharol— gweithiwr  yn  mhob  cyfeiriad  possibl. 
Fel  trefnwr,  dinesydd,  gwleidyddwr,  llenor,  cymdeithaswr,  cynnadledd- 
wr,  darlithiwr,  gweinidog.  pregeihwr,  ac  ochrau  ereill  ei  gymmeriad, 
nid  ydym  yn  gwybod  am  un  dyn  yn  hanes  y  Genedi  Gymreig  yn  yr 
hwn  y  cydgyfarfyddai  cynnifer  o  ragoriaethau  a  Dr.  Price. 

"  Bu  am  flynyddoedd  lawer  yn  unig  gynnrychiolydd  Cymreig  ar 
bwyllgorau  ein  Cymdeithas  Genadol,  y  Gymdeithas  Genadol  Gartrefol 
a  Gwyddehg,  y  Gymdeithas  Gyfìeithadol,  Bwrdd  Addysg  y  Bedydd- 
wyr,  Undeb  Prydain  Fawr  a'r  Iwerddon,  &c. ;  ac  yn  ddiddadl,  nis 
gallesid  cael  un  mwy  cymhwys  i'n  cynnrychioli  nag  ef.  Yr  oedd  ei 
barodrwydd  llafar,  ei  grafîder  darganfyddol,  ei  ddoethineb  naturiol,  ei 
ymarferolrwydd  meddyHol,  yn  ei  gymhwyso  mewn  modd  uchraddol  i 
fod  yn  gynnorthwy  mawr  i'r  genadaeth  a'r  pwyllgorau  hyu.  Safai  yn 
uchel  iawn  yn  marn  pawb  o'i  gydweithwyr  yn  y  cyfryw  gylchoedd. 
Enghraifft  o  hyny  oedd  y  rhan  a  gymmerodd  yn  nghyfarfodydd  cy- 
hoeddus  Undeb  Prydain  Fawr  a'r  Iwerddon.  Mae  areithiau  Dr  Price 
yn  amryw  o'r  cyfarfodydd  hyn  yn  Llundain,  Liverpool,  Bristol,  &c.,  yn 
sefyll  yn  mhlith  y  pethau  ardderchocaf  ynddynt  yn  nghof  pawb  gawsant 
y  fraint  o  fod  yn  bresenol. 

"  Ac  nid  oedd  ei  areithiau  tanbaid  ond  cynnrychioliad  amlwg  o'i 
yspryd  a'i  waith  yn  nhre'.  Dengys  adroddiadau  deng  mlynedd  ar 
hugain  cyntaf  hanes  Dr.  Price  a'r  eglwys  yn  Nghalfaria,  Aberdar,  na 
wnaeth  un  eglwys  yn  well,  oscystal,  yn  y  Dywysogaeth  at  y  Genadaeth 
Dramor.  Saif  yn  arwireb  mai  yr  eglwysi  sydd  yn  gwneyd  oreu  at  y 
genadaeth  ydynt  yr  eglwysi  mwyaf  byw  a  gweithgar  eu  hunain. 
Eglwys  fyw  fu  Calfaria,  Aberdar,  tra  yno  y  bu  Dr.  Price.  Teimlai 
cylch  eang  y  dyffryn  ei  nerth  Taenwyd  ei  hyspryd  hi  yn  mhell  ac  yn 
agos.  fel  y  mae  un  o'r  groups  gogoneddusaf  o  eglwysi  yn  y  dyffryn  hwn. 
O  honi  hi,  dan  arweiniad  y  gweinidog  enwog,  y  tarddodd  eglwysi  ar 
bob  Ilaw  yn  Aberaman,  Capcoch,  Carmel,  Abernant,  Ynyslwyd,  a'r 
Gadlys.  Rhydd  y  rhifnodau  canlynol  syniad  am  Iwyddiant  y  Dr  :  Yn 
ystod  y  cyfnod  o  1845  hyd  Nadolig.  1885,  derbyniodd  trwy  fedydd, 
llythyron.  ac  adferiad,  3,847,  a  chafodd  y  fraint  o  fedyddio  yn  yr  un 
tymhor,  1,596. 

"  Ganwyd  ef  yn  Llanamlwc'n.  Brycheiniog,  Ebrill  19,  1820,  a  bu 
farw  yn  ei  Rose  Cottage,  yn  Aberdar,  dydd  Mercher,  Chwefror  29, 
1S88.  Rhwng  y  rhifnodau  hyn  y  gorwedda  rhagymadrodd  bywyd  Dr. 
Price.  Mae  yn  rhagymadrodd  ysplenydd  mewn  Ilawer  ystyr  i'w  dra- 
gwyddoldeb  mawr.  Ei  destyn  cyntaf  erioed  oedd  '  Wele  Oen  Duw,  yr 
hwn  sydd  yn  tynu  ymaith  bechodau  y  byd.'  Hwn  oedd  ei  sylfaen  pan 
yn  marw.  Ni  fu  yn  ddibechod  ;  ond  credodd  mewn  Ceidwad  allodd 
dynu  ymaith  ei  holl  bechodau.  Ni  fu  heb  bechod,  ond  breichiodd 
Waredwr  a  allai  wared  ei  bobl  oddiwrth  eu  pechodau.  Wrth  roddi 
yr  ysgrif-bin  o'n  llaw  y  waith  hon,  ein  gobaith  ydyw  y  cyfyd  yr 
Arglwydd  weithuyr  tebyg  iddo  etto  yn  Nghymru.  Angen  y  dydd  yw 
gweithwyr  ;  am  hyny,  atolyged  yr  eglwysi  am  i  Arglwydd  y  cynauaf 
anfon  gweithwyr  i'w  gynauaf.  Pan  y  mae  amddiffynwyr  glewion 
hawliau  y  Genadaeth  yn  syrthio,  coded  yr  Arglwydd  ereill  i  lanw  eu 
Ile,  a  phan  y  mae  cyfranwyr  haelionus  yn  myned,  a  gweithwyr  ffyddiog 
yn  dystewi,  na  chaed  y  Genadaeth  Dramor  na  Chartrefol  fod  heb  eu 
gwroniaid."— O  r  Herald  Cenadol  am  Ebrill  laf,  1888, 


GAN    FYNEGIAD    COLEG    PONTYPWL. 

"  During  the  year  some  of  the  old  Students  have  fallen  on  sleep 
One  of  the  foremost  men  in  the  Principality  for  the  last  40  years,  one 
who  possessed  unbounded  energy,  burning  zeal,  undaunted  courage, 
and  who  at  the  same  time  was  characterised  by  a  most  kind  and 
generous  disposition,  tender  nature,  and  affectionate  heart — such  a 
man   was   Dr.  Price,  of  Aberdare,   whose   recent   departure    we  still 

acutely  feel  and  mourn.  He  was  a  giant  amongst  the  mighty  men 
that  this  College  was  hoooured  in  training  ;  and  his  altna  inater  had  no 
truer  friend,  no  more  loyal  and  generous  supporter,  or  more  regular 
and  welcome  attendant  at  its  gatherings  than  he.  For  a  long  time  to 
come,  his  business  tact  and  knowledge,  his  wise  counsels,  his  social 
qualities,  his  kind  encouraging  words,  and  his  ready  practical  sym- 
pathy  and  help  will  be  missed  in  this  place.  At  the  same  time,  we 
cannot  forget  his  invaluable  services  to  the  denomination,  the  noble 
self-sacrifice  he  always  displayed,  and  the  uncompromising  attitude  he 
ever  assumed  in  the  face  of  injustice,  oppression,  and  wrong.  May 
the  Lord  comfort  his  family  and  care  for  his  church." 

(Gweler  Mynegiad  1888,  tudalen  12). 


GAN    Y    PROFFESSWR    EDWARDS,    PONTYPWL. 

"  Aberdare. — The  funeral  of  the  late  Rev.  T.  Price,  M.A.,  Ph.D.,  of 
Calvaria  Chapel,  took  place  on  Thursday,  the  8th  inst.  A  large  number 
of  ministers  took  part  in  the  successive  services  which  were  held.  Pro- 
fessor  Edwards,  of  Pontypool  College,  delivered  the  funeral  address. 
He  said,  amongst  other  things,  '  We  have  lost  an  extraordinary  man — 
a  very  chief  leading  the  army  of  the  Lord  of  hosts.  He  was  a  born 
leader  of  men,  one  who  took  the  fìrst  rank  in  virtue  of  his  inherent 
worth  and  undoubted  capacity.  He  did  not  push  his  way  to  the  high 
position  he  occupied,  but  his  all-consuming  energy  and  brilliant  talent 
secured  it  for  him  without  an  eöort  or  a  show.  Itisdifficult  todescribe 
him  in  a  few  words.  He  was.  a  many-sided  and  an  all-round  mcin, 
possessing  so  many  qualifications  for  serving  the  secular  community 
and  the  religious  world  that  we  are  afraid  that  in  Wales  for  some  time 
we  shall  not  soon  see  his  like  again.  These  stars  of  the  first  magnitude 
are  not  ofteu  seen  in  our  lower  sky.  Look  we  at  him  in  his  work  as  a 
citÌ2en,  in  his  services  as  a  philanthropist,  in  his  labours  as  an  educa- 
tionalist,  in  his  achievements  as  a  minister  of  the  Gospel,  there  is  much 
on  every  hand  at  which  we  must  marvel.  His  was  the  philosopher's 
stone  which  turned  everything  to  gold.  Everything  seemed  to  burst 
into  new  life  and  flourish  under  his  magic  touch.  We  cannot  begin  to 
enumerate  the  services  he  rendered  to  the  denomination.  In  raany  re- 
spedts  he  was  our  archbishop,  yea,  in  some  respeéts  a  very  apostle_ 
Nothing  less  than  a  calamitousearthquake  would  obliterate  the  outward 
signs  of  his  energy  and  power  in  the  Aberdare  Yalley,  and  on  account 
of  the  work  he  has  done,  his  name  is  a  household  word  throughout  the 

Principality.  The  English  Baptist  Union  felt  his  power,  and  in  wide 
America  he  was  well-known.  He  was  about  the  worthiest  representa- 
tive  of  Wales  and  Welshmen  we  ever  had.'  " — O'r  Freeman  am  Mawrth 
16,  1888. 


GAN    DR.    TODD. 

"  No  one  who  knew  our  departed  friend  could  fail  to  discover  in  him 
pecularities  that  pointed  in  the  diredion  of  peril,  and  he  was  not  un- 
conscious  of  their  existence  and  force.  Against  their  sway  there  isevery 
reason  to  believe  he  set  up  the  energy  of  a  divinely  renewed  will,  and 
'  warred  a  good  warfare.'  Had  he  not  done  so,  they  must  have  '  swept 
him  away  as  with  a  flood.'  Intermingled  with  them,  however,  and 
contravening  them  were  noble  attributes,  for  lack  of  which  many  a 
lauded  charadter  is  poor ;  and  amongst  them  were  prominent  his  un- 
selfish  interest  in  the  welfare  of  others,  his  generous  readiness  to  render 
help  when  needed  and  not  deserved,  his  detestation  of  all  that  he  deemed 
unjust  or  unfair,  and  his  unaffedted  joy  in  the  success  of  righteousness 
and  truth.  A  man  of  larger  and  warmer  sympathies  I  have  never 
known.  To  me  it  will  ever  be  a  grateful  refledion  to  look  back  upon 
the  distant  days  we  spent  together— to  think  of  the  bright  promise  then 
given  and  since  grandly  redeemed — to  trace  his  public  life,  which  was 
simply  the  outcome  of  our  early  anticipations — to  think  of  his  untiring 
toil  for  the  benefit  of  man  and  the  glory  of  God — to  realize  the  position 
which  he  won  and  the  power  that  he  wielded  in  England  and  Wales 
and  on  the  Western  shores  of  the  Atlantic,  and  in  my  poor  way  to  sing, 

'  Servant  of  God,  well  done  ; 
Rest  from  thy  loved  employ  ; 
The  battle's  fought,  the  vidory  won, 
Share  now  thy  JMaster's  joy.'  " 


GAN    Y    PARCH.    R.    E.    WILLIAMS    (tWRFAB),    YNYSLWYD. 

"  Wrth  gyflwyno  i  chwi  draethiad  o'm  hadgofion  am  y  diweddar 
enwog  Ddr.  Price,  o  edmygol  a  pharchus  goffadwriaeth,  dygir  fi  yn  ol  i 
ddyddiau  boreu  oes,  pan  yr  arferwn  fynychu  hen  addoldy  cyssegredig 
Great  Cross,  L'erpwl.  Y  cof  cyntaf  sydd  genyf  am  y  Dr.  ydyw  yn 
un  o  Gymmanfaoedd  y  Pasg,  yn  pregethu  yn  nghapel  Great  Cross  ar  y 
'  Widw  Fach  o  Sarepta,'  fel  y  cyfenwai  efe  hi  yn  fynych  yn  nghwrs  y 
bregeth.  Yr  wyf  fel  pe  byddwn  y  fynud  hon  yn  ei  ei  weled  yn  mhwlpud 

yr  hen  gapel,  ac  yn  adgofio  llithrigrwydd  ei  barabl,  naturioldeb  ei 
eglurebau,  nwyfusrwydd  ei  ddesgrifiadaeth,  gogleisrwydd  ei  ffraethineb, 
a'i  ddylanwad  gwefreiddiol  ar  y  gynnulleidfa.  Cofiwn  iddo  ddywedyd 
yn  nghwrs  ei  bregeth  fod  ganddo  olwg  fawr  ar  wragedd  gweddwon, 
iddo  briodi  gwidui,  ac  os  byth  y  priodai  drachefn,  mai  gwidw  a  fynai 
eilwaith  ;  a  pharodd  y  sylw  i'r  bobl  wenu  yn  siriol. 

"  Dro  arall  gwasanaethai  y  Dr.  yn  nghyfaríod  blynyddol  Capel  Hall 
Lane,  ar  y  Sabbath,  ac  ar  brydnawn  y  dydd  canlynol  cynnaliwyd  gwyl 
dê  yn  festri  Capel  Birrell,  Pembroke  Place,  yr  hon  a  fenthyciasid  i'r 
frawdoliaeth  yn  Hall  Lane  ar  yr  achlysur  a  nodir.  Yn  gymmaint  a 
bod  y  plant  yn  lled  aflonydd,  ceisiodd  y  gweinidog  ieuanc,  y  Parch. 
David  Howells,  i  mi  fyned  gyda  hwynt  i  un  o  anti-rooms  y  festri  i'w 
cadw  yn  dawel.  Gwnaethum  fel  y  ceisiodd,  ac  ymaith  a  ni  i  un  o'r 
ystafelloedd  ;  ac  wedi  cau  y  drws,  dechreuais  eu  holi  parthed  pwy  a 
sylfaenodd  yr  Ysgol  Sabbothol  yn  Lloegr  ac  yn  Nghymru.  Pan  yn  yr 
act  o  hyspysu  y  plant  mai  Charles  o'r  Bala  a'i  sylfaenodd  yn  Nghymru, 
cafodd  drws  yr  ystafell  ei  agoryd  yn  sydyn  gan  y  Dr.,  a  chan  edrych 

yn  gynhyrfus  gwaeddodd   yn  hyglyw,  '  Taw  a  dy  gelwydd,   y  d 1 

bach  !'  ac  yn  mlaen  ag  ef,  gan  hyspysu  y  plant  fy  mod  yn  cyfeiliorni 
yn  enbyd,  ac  mai  Bedyddiwr  o'r  enw  Morgan  John  Rhys,  o  Hengoed, 
oedd  sylfaenydd  yr  Ysgol  Sabbothol  yn  Nghymru,  ac  nid  Charles  o'r 
Bala.  Hawddach  ydyw  i  ddarllenwyr  yr  adgofion  hyn  ddychymygu  fy 
nheimladau  nag  i  mi  allu  eu  desgrifio.  Caraswn  allu  ffoi  o  wydd  fy 
ngheryddwr  llym.  Un  noswaith,  dygwyddodd  y  Dr.  fod  yn  bresenol 
yn  festri  Capel  Great  Cross  ar  adeg  cyfarfod,  a  chofiaf  yn  dda  i  am- 
gylchiad  neillduol  gymmeryd  lle,  yr  hwn  a  achosodd  i  mi  ac  ereill 
lygadrythu  yn  siomedig.  Wedi  gorphen  y  gwasanaeth,  aeth  y  Dr.  yn 
mlaen  at  foneddiges  a  adwaenai  yn  dda,  ac  yn  ngwydd  pawb  rhoddodd 
iddi  gusan  serchus  a  chalonog  oedd  yn  swnio  dros  y  lle. 

"  Yn  y  flwyddyn  1866,  cynnaliwyd  cyfarfodydd  blynyddol  Undeb 
Prydain  Fawr  a'r  Iwerddon  yn  Llynlleifiad,  yn  nghapel  yr  anfarwol 
Hugh  Stowell  Brown.  Er  fod  y  capel  yn  un  eang,  yr  oedd  yn  rhy 
fychan  ar  yr  achlysur  y  soniwn  am  dano  i  gynnwys  y  bobl  a  ddaethant 
yn  nghyd,  ac  felly,  cynnaliwyd  ovei'flow  meeting  yn  y  Philharmonic  Hall, 
yr  ochr  arall  i'r  heol,  i'r  hwn  yr  aeth  C.  H.  Spurgeon,  ac  ereill,  i 
anerch  y  gynnulleidfa  ;  ond  yr  oedd  yn  ddealledig  fod  Mr.  Spurgeon  i 
anerch  y  bobl  yn  Nghapel  Brown  cyn  fod  y  cyfarfod  yn  dybenu. 
Credwn  nas  annghofiwn  byth  hyawdledd  annghyffredin  a  thanbaid  y 
Dr.  ar  yr  achlysur  hwn.  Ei  bwnc  oedd  cynnydd  enwad  y  Bedyddwyr 
o  ddechreu  y  ganrif  hyd  at  y  flwyddyn  hono.  Ein  hargraff  ar  y  pryd 
ydoedd  fod  dawn  ac  hyawdledd  Dr.  Price  wedi  hyd  y  nod  llwyr  lyncu 
yr  adgof  fod  y  bydenwog  Spurgeon  i  anerch  y  cyfarfod.     Ni  chlywsom 

neb  erioed  yn  llawio  ystadegaeth  gyda'r  fath  ddeheurwydd  ac  eneiniad. 
Anadlai  fywyd  i  esgyrn  sychion  ystadegaeth,  ac  ymddangosai  yn 
ddedwyddolach  gydag  amsereg  a  rhifnodau  nag  a  wna  llawer- 
oedd  gydag  adnodau  y  Beibl.  Pan  yr  oedd  yn  tynu  tua  therfyn  ei 
araeth,  ymddangosodd  Spurgeon  ar  un  o  rodleoedd  y  capel ;  canfydd- 
odd  y  Dr.  ef,  a  gwaeddodd  mewn  llais  cHr  a  chlochaidd,  '  The  great 
sun  has  made  his  appearance  ;  the  star  must  go  into  the  shade.' 
Gwaeddodd  Spurgeon  yn  ol,  fel  yr  oedd  yn  gweithio  ei  ffordd  tua'r 
pwlpud,  '  Go  on,  go  on,  brother  Price.'  '  I  am  with  brother  Oncken 
at  Hamburg  ;  I  shall  not  be  long  before  I  fìnish,'  meddai  y  Dr.  mewn 
atebiad.  '  Go  on,  go  on,  brother,'  atebai  Spurgeon  eilwaith,  a  chan 
belled  ag  yr  oeddem  yn  gallu  deall,  nid  oedd  '  Go  on  '  Mr.  Spurgeon 
ond  adlais  o  deimlad  cyffredinol  y  dorf  fawr. 

"  Tro  hynod  arall  adgofir  genym  ydyw  un  a  gymmerodd  le  yn  un  o 
gynnadleddau  cyfarfodydd  blynyddol  Undeb  Prydain  Fawr  a'r 
Iwerddon,  a  gynnahwyd  yn  Nghapel  Dr.  Maclaren  yn  Manchester,  yn 
1872.  Siaradodd  amryw  o  brif  bregethwyr  yr  enwad  yn  y  gynnadledd 
hon,  megys  Nathaniel  Haycroft  a  Chown  ;  ond  pan  oeddynt  yn 
Uefaru,  yr  oedd  cryn  lawer  o  sisial  yn  myned  yn  mlaen.  Pan  gododd 
y  Dr.  ar  ei  draed,  llonyddodd  y  cwbl,  a  gallesid,  ys  y  dywedir,  glywed 
pin  bach  yn  disgyn,  ac  yr  oedd  pawb  megys  wedi  cael  eu  hoeho  wrth 
ei  wefusau.  Y  pwnc  dan  sylw  ar  y  pryd  oedd  hawhau  y  Baptist  Union 
Education  Fund  ar  gyfraniadau  helaethach  oddiwrth  yr  eglwysi  yn  gyfif- 
redinol,  ac  yr  oedd  rhai  o'r  siaradwyr  wedi  achwyn  ar  gan  lleied  a 
gyfrenid  at  y  drysorfa  o  Gymru,  ac  wedi  awgrymu  na  ddylasai  Cymru 
gael  cymmaint  o  gynnorthwy,  os  dim,  yn  ngwyneb  ei  chyfraniadau 
bychain.  Twymodd  gwaed  Cymreig  y  Dr.  gymmaint  wrth  glywed  y 
pethau  a  ddywedwyd  am  Gymru,  nes  iddo  draddodi  un  o'r  areithiau 
mwyaf  angerddol  a  boddus  i  galon  Cymro  ag  oedd  yn  bossibl  i  gael  ei 
gwrando,  ac  un  a  effeithiodd  i  ennill  cydymdeimlad  sylweddol  i 
'  Little  Wales.'  Gwnaeth  y  Dr.  lawer  yn  ei  oes  yn  y  cyfeiriad  hwn,  a 
llwyddodd  i  gael  cynnorthwy  i  laweroedd  o'r  drysorfa  uchod  i'w  cyn- 
northwyo  i  roi  addysg  i'w  plant. 

"  I  Dduw  y  byddo'r  clod  am  godi  y  Dr.  0  ddinodedd  cymharol  i'r 
fath  enwogrwydd,  ac  am  ei  wneuthur  o  gymmaint  gwasanaeth  i  Aber- 
dar,  i'w  enwad,  ei  gi.ned!,  a'i  wlad." 


GAN    MR.    D.    R.    LEWIS,  ABERDAR. 
"  Llawer  ac  amrywiol  yw  yr  adgofìon  sydd  genyf  am  fy  niweddar  hofíus 
frawd  achyfaill,  Dr.  Price.     Gan  y  deallaf  fod  amryw  foneddigion  yn 

ysgrifenu  nodiadau  arno  o  wahanol  gyfeiriadau,  cyfyngaf  fy  hun  yn 
fwyaf  neiUduol  i  ychydig  sylwadau  arno  fel  cymdeithaswr  neu  aelod 
o'r  gwahanol  gymdeithasau  cyfeillgar.  Cefais  gyfleusderau  lawer  i'w 
adnabod  yn  dda  yn  y  cyfeiriad  hwn,  a  theimlaf  yn  ddedwydd  i  ddwyn 
tystiolaeth  ei  fod  yn  un  o'r  aelodau  mwyaf  galluog  a  pharchus  a  fuont 
yn  dal  perthynas  â'r  cymdeithasau  cyfeiUgar  yn  ein  gwlad  erioed.  Nis 
gwn  am  neb  a  wnaeth  fwy  iddynt  a  throstynt.  Yr  oedd  bob  amser  yn 
arwain,  yn  neillduol  gyda  materion  pwysig,  y  gwahanol  urddau  y  perth- 
ynai  iddynt,  ac  yn  cymmeryd  y  rhan  drymaf  o'r  gwaith  fyddai  â'i  amcan 
at  ddiwygio  a  llesoh  ein  hurddau  anrhydeddus.  Yr  oedd  ganddo  lygad 
craff  i  weled  peryglon  yn  ymddangos  megys  o  bell,  a  meddai  gymhwys- 
der  neillduol  a  medr  dihafal  i  fyned  drwy  a  gorchfygu  anhawsderau. 
Rhedai  pawb  ato  am  gyfarwyddiadau,  acyngyffredin  byddai  pob  achos 
yn  ddyogel  yn  ei  law.  Ystyrid  ef  yn  rhagori  fel  cyfreithiwr  yn  nglyn 
ag  achosion  y  cymdeithasau  cyfeillgar.  Ymgynghorai  cyfreifhwyr  ym- 
arferol  ag  ef  yn  nghylch  y  rheolau,  ac  ar  rai  pwyntiau  dyrus  a  phwysig.a 
byddai  ynalluog  braidd  yn  ddieithriad  i  gyfeirio  allan  y  llwybr  priodol 
i'w  ddylyn. 

"  Gallem  yn  hawdd  nodi  amryw  enghreifftiau  o'i  weithrediadau  yn 
y  cyfeiriadau  a  uodwn.  Cofus  genym  am  gyfrinfa  unwaith  ag  iddi 
wraig  y  gwestty  (gweddw)  yn  drysoryddes,  ac  yn  ei  llaw  £^2  o  arian  y 
gyfrinfa.  Aeth  y  drysoryddes  i  anhawsderau,  a  'thorodd,'  fel  y  dy- 
wedir.  Yn  ffodus  i'r  gyfrinfa,  yr  oedd  dau  foneddwr  yn  rhwymedigfel 
meichnion  iddi  am  /'20 ;  ond  sut  i  sicrhau  y  £42  oedd  y  cwestiwn. 
Aeth  dau  frawd  o'r  gyfrinfa  at  Mr.  Davies,  Maesyffynnon,  i  ofyn  ei 
gyfarwyddyd.  Atebodd  yntau  na  allai  eu  helpu  yn  yr  achos,  ac  na 
wyddai  am  neb  allai  eu  cyfarwyddo  yn  ddyogel  yn  y  mater  ond  Dr. 
Price,  Aberdar.  Aethant  at  y  Dr.,  ac  wedi  adrodd  yr  helynt  wrtho, 
ysgrifenodd  nodyn  i'w  gymmeryd  i  gyfreithiwr  enwog  yn  Merthyr,  Mr. 
Frank  James.  Gweithredodd  hwnw  yn  ol  cyfarwyddyd  Price,  a  Ilwydd- 
wyd  i  gael  yr  holl  arian  i'r  gyfrinfa. 

"  Yr  oedd  cyfrinfa  arall  mewn  amgylchiadau  cyffelyb — y  gwesttywr 
wedi  myned  yn  fethdalwr,  ac  yn  cael  ei  werthu  allan.  Ymgynghorwyd 
â  Price  yn  nghylch  arian  y  gyfrinfa  oedd  yn  meddiant  y  gwesttywr  fel 
ei  thrysorydd.  Rhoddodd  y  Dr.  ei  farn  a'i  gyfarwyddyd,  ond  gwrth- 
odai  y  trysorydd  dalu  am,  meddai  efe,  nad  oedd  y  gyfrinfa  wedi  ei 
chofrestru.  Aeth  Price  ar  unwaith  i'w  fyfyrgell,  cafodd  hyd  i  reol  y 
dosparth,  a  dangosodd  ynddi  mewn  llythyrenau  breision  enw  ac  ar- 
dystiad  J.  Tidd  Pratt.  '  Dangoswch  yr  enw  hwn  i'r  trysorydd,'  meddai 
Price,  '  ac  os  na  thâl,  rhaid  iddo  ddyoddef  y  canlyniadau.'  Gwnawd 
fel  y  cyfarwyddai  y  Dr.,  a  thalwyd  yr  arian  yn  ddioedi. 

"  Yr  oedd  dau  foneddwr  yn  Aberdar   wedi  myned  yn  feichníon  i 

drysorydd  cyfrinfa,  yr  hwn  a  ddygwyddodd  yn  yr  un  modd  fyned  yn 
fethdalwr.  Yn  eu  gofìd  am  eu  perygl  o  golli  yn  agos  i  /20,  aethant  at 
Dr.  Price  fel  yr  unig  berson  tebyg  i'w  cynnorthwyo  yn  yr  amgylchiad. 
Gosodasant  eu  hachos  yn  eglur  o'i  flaen,  ac  hyspysasant  ef  fod  dodrefn 
y  gwesttywr  yn  cael  eu  gwerthu  y  diwrnod  hwnw.  Anfonodd  Price 
hwynt  at  yr  arwerthydd  i  ofyn  am  arian  y  gyfrinfa  cyn  dechreu  gwerthu. 
Rhegodd  yr  arwerthydd.  a  gofynodd  yn  wawdus,  '  Pwy  y\v  Dr.  Price, 
mi  garwn  wybod  ?'  er  ei  fod  yn  ei  adwaen  yn  dda)  Gwrthododd  dalu. 
Awd  eilwaith  at  y  Dr.,  ac  adroddwyd  yr  hanes  iddo.  Ysgrifenodd  Price 
nodyn  at  yr  arwerthydd.  yn  ei  hyspysu  y  buasai  efe  ac  heddgeidwad 
yn  cydio  ynddo  ac  yn  ei  osod  yn  y  carchar  can  gynted  ag  y  dechreuai 
werthu.  os  gwnelai  hyny  cyn  talu  yr  arian  dyledus  i'r  gyfrinfa.  Dy- 
chrj'nwyd  yr  arwerthydd,  a  thalodd  yr  arian  yn  y  man. 

"  Mewn  achos  arall  yr  oedd  cyfrinfa  yn  gwrthod  talu  gofynion  y 
chwarter  arni  yn  y  dosparth.  Gwrthodai  ar  y  ddadl  nad  oedd  wedi  ei 
chofrestru.  Aeth  yn  gyfraith  rhwng  y  dosparth  a'r  gyfrinfa.  Ymddir- 
iedwyd  achos  yr  adran  i  ofal  Dr.  Price.  Fodd  bynag,  aeth  y  ddedfryd 
yn  yr  helynt  yn  erbyn  yr  adran,  a  chollodd  y  Dr.  y  dydd.  Wedi  myned 
allan  o'r  Uys,  gwelid  Dr.  Price  yn  edrychyndra  diflasasiomedig  ;  ond 
pan  oedd  efe  ac  ychydig  frodyr  oeddynt  gydag  ef  yn  yr  achos  yn  cym- 
meryd  ychydig  luniaeth,  neidiodd  y  Dr.  yn  sydyn  ar  ei  draed,  fflamiai 
ei  lygaid  treiddgar,  a  gwisgai  ei  wyneb,  oedd  ychydig  cyn  hyny  yn  ar- 
ddangos  y  pryder  mwyaf,  y  sirioldeb  a'r  bywiogrwydd  a'i  nodweddent 
yn  gyfifredin,  a  dywedodd,  '  Fechgyn,  gwelaf  hi  yn  awr:  rhaid  ail-godi 
yr  achos  hwn  ;  y  mae  pob  peth  yn  iawn  etto.'  Gwnaeth  hyuy  ar  eg- 
wyddor  wahanol  i'r  tro  cyntaf ;  a  phan  yn  y  llys  gofynodd  ganiatad  y 
barnwr  i  arwain  ei  achos  ei  hun.  Caniatawyd  y  fifafr  iddo.  Yr  oedd 
y  gyfrinfa  wedi  cyflogi  Mr.  Simons,  un  o'r  cyfreithwyr  galluocaf  yn 
Merthyr,  yn  ei  erbyn.  Dygid  yr  achos  yn  mlaen  gerbron  y  Barnwr 
Faulkner,  ac  wrth  godi  i  amddiffyn  y  gyfrinfa,  dywedodd  Mr.  Simons, 
'  I  must  admit,  your  honour,  that  I  am  now  going  to  argue  with  the 
SoHcitor-General  of  the  Friendly  Societies  :  he  knows  all  about  them.' 
Ennillodd  y  Dr.  yr  achos.  a  chafodd  glod  ac  enw  am  ei  wrhydri. 

"  Nid  yw  yr  enghreifftiau  hyn  ond  ychydigolawerallem  nodi  am  dano 
fel  un  galluog  a  medrus  fel  cyfreithiwr  y  cymdeithasau  cyfeillgar.  Mewn 
g\virionedd,  pan  oedd  Price  yn  anterth  ei  nerth  ac  yn  nghanol  ei  bobl- 
ogrwydd,  nid  ystyrid  y  pwyllgorau,  y  cyfarfodydd  chwarterol,  a'r  cyn- 
nadleddau  blynyddol,  yn  llawnion  os  na  fyddai  yr  enwog  Ddr.  yn 
bresenol.  Trwy  ei  gyssylltiad  â'r  cymdeithasau  cyfeiUgar,  enniUodd 
lawer  o  brofiad  a  dylanwad.  Teimlid  parch  cyffredinol  ato,  a  cherid 
ef  yn  fawr  gan  ei  frodyr  yn  y  gwahanol  urddau.  Pan  syrthiodd  yn 
angeu,  teimlid  fod  un  o'r  cedyrn  wedi  cwympo  yn  rhengau  y  cymdeith- 
asau  cyfeiilgar,  ac  nad  hawdd  oedd  cael  neb  i  lanw  ei  le.  Gweithiodd 
yn  galed  am  f.ynyddoedd  lawer.  Cafodd  anrhydeddau  uwch  a  Uuosoc. 
ach  nag  un  Cymro  fel  aelod  o'r  cymdeithasau  cyfeiUgar,  a  bydd  ei  enw 
yn  perarogU  yn  eu  plith  am  flynyddau  lawer  i  ddod." 


PENNOD  XX. 

FEL    DYN,    CRISTION,    A    BUGAIL. 

Y  dyn—Edyych  ariio  o  wahanol  gyfciriadau—Wedi ymddadblygu 
Y  dderwen — Price  yn  ei  gyjìawn  faintioU — Ei  ddyn  cddiallan 
Darluniadan  Myfyr  a  Lleurwg  o  hono  -  Dyn  caredig 
Evan  Thomas,  Casnewydd — Ei  farn — Dyngarwr— C holera 
i8:^g—Cydymdeimlo  áV  trallodus — Police  Court— Barn  Rhys 
Hophin  Rhys — Tynu  syh'  yn  mhoh  man  Ei  ddiffygion  i'w 
hannghofio  —  Dyn  cyflawn  a  thrwyadl  —  Cristion  trwyadl  — 
Dylanwad  Yspryd  Duw  ar  ei galon  —  Anhunangar, gostyngedig, 
a  dirodres  —  Barn  Dr.  Morgan  arno  fel  Cristion  -  Bugail 
diwyd,  llafurus,  a  thyner—  Llaivn  cydymdeimlad — Sylw  neill- 
diiol  i'w  bobl  —  Dysgu  '^  business  habits"  i'w  eglwys — Gofalus 
am  y  pií'lpud — Caredig  i'r  giveddwon—  Er  mor  fawr  a  gofalus, 
suddo  yn  yr  angeu  fel  haul  Mehefin  —  Ei  lewyrchiadau  yn  aros 
ar  ol —  Claddedigaeth  dywysogaidd—  Trefniadau—  Mynegiad  ó'r 
angladd  o  '■'■  Seren  Cymru"—  Ei  hrcgeth  angladdol—Argraff 
addas  ar  ei  gofadael. 

ER  mwyn  cael  adnabyddiaeth  drylwyr  o  gymmeriad 
unrhyw  ddyn,  y  mae  yn  ofynol  edrych  arno  dan 
amrywiol  amgylchiadau,  ac  yn  mhob  agweddiad,  ac  o  bob 
ochr.  Y  mae  y  darlunydd  yn  gyffredin,  pan  y  mae  yn 
tynu  ei  fraslun  at  bortread,  yn  tremio  ar  ei  wrthddrych  o 
bob  sefyllfa— o'r  ochr  ac  o'r  lled-ochr,  yn  gystal  a  chyfer- 
byn  â'r  wyneb  :  myn  adnabod  y  profile,  y  three  guarter,  a'r 
enfront,  cyn  yr  ystyria  ei  hun  yn  barod  at  waith.  Nis 
gellir  cyflwyno  ardeb  cywir  o  Dr.  Price  heb  syllu  arno  o 
wahanol  fanau,  a  than  amrywiol  amgylchiadau.  Yr  ydyni 
wedi  tremio  arno  o  rai  manau  neillduol  yn  barod.  Ni  a'i 
gwelsom  yn  llanc,  yn  dechreu  ei  fywyd  cyhoeddus ;  yn 
fyfyriwr  ;  yn  llanw  cylchoedd  pwysig  yn  ei  enwad  ac  niewn 
cymdeithas  yn  gyffredinol.  Edrychasom  arno  fel  gwleid- 
yddwr,  llenor,  darhthiwr,  a  phregethwr ;  eithr  nid  oedd  y 
rhai  hyn  amgen  ystyllweddau  (profiles)  ei  ardeb — rhanau 
cyfansawdd  ei  gymmeriad.  Ond  er  mwyn  cael  golwg  deg 
arno,  rhaid  edrych  i'w  wyneb  fel  dyn,  Cristion,  a  bugail, 
oblegyd   er    mor  fawr  ydoedd  yn  y  cyfeiriadau  Uuosog  a 

grybwyllasom  am  dano,  yr  oedd  yn  fwy  yn  yr  arweddion 
hyn.  Y  mae  gwahaniaeth  dirfawr  yn  nghynlluniau  a  dull- 
weddion  bywgraffwyr  gyda'r  gwrthddrychau  a  bortreiadant. 
Darlunia  rhai^  yn  flaenaf  oll,  y  dyn,  ac  yna  dywedant  bob 
peth  buddiol  am  dano  ragllaw,  tra  y  mae  ereill  yn  ei  ar- 
debu  yn  ol  cwrs  amgylchiadau,  wedi  iddo  gyrhaedd  cyf- 
lawn  oed  ;  ond  yr  ydym  ni  wedi  dewis  gadael  y  dyn  hyd 
iddo  ymddadblygu  yn  llawn,  fel  y  gallem  wahodd  pawb  i 
edrych  arno,  ac  iddynt  ar  unwaith  weled  y  dyn.  Nis  gelHr 
yn  briodol  ddarhinio  y  dderwen  yn  y  fesen  ;  ond  wedi  i'r 
dderwen  dyfu  yn  dalfrig,  lledu  ei  breichiau  preiíìfìon,  bwrw 
dail,  a  gwrthsefyll  ystormydd  brochus  gauafau  lawer,  y 
mae  yn  ddyogel  dweyd  am  dani,  a  rhoddi  darluniadau  o 
honi.  Dr.  Price  yn  ei  gyflawn  faintioH  sydd  genym  yn  y 
dyn  ;  dyn  wedi  tyfu  yn  dalach  na'r  dynion  talaf  braidd  yn 
yr  un  dosparth  ac  amgylchiadau  ag  ef  ei  hunan  ;  un  wedi 
lledu  yn  ei  ddylanwad  i  bob  cylch  a  chyfeiriad,  a  phawb 
braidd  yn  synu  at  ei  fawredd.  GaHem  fanylu  Ilawer  arno 
fel  dyn  ;  ond  gan  fod  ei  hanfodion  wedi  cael  ein  sylw  mor 
helaeth,  a  gwahanol  elfenau  cyfansawdd  ei  gymmeriad 
godidog  yn  flaenorol  wedi  eu  cyfeirio  allan,  teimlwn  nad 
oes  eisieu,  bellach,  ond  dweyd,  Wele  y  dyn  yn  gyflawn — 
edrycher  arno.  O  ran  corfì,  yr  oedd  hytrach  yn  fyr,  wedi 
ei  adeiladu  yn  gadarn  a  nerthol.  Yn  ei  ddyddiau  boreuol, 
ac  hyd  y  nod  yn  anterth  ei  nerth,  yr  oedd  ei  wallt  can 
ddued  a'r  fràn  :  yr  oedd  yn  ngwir  ystyr  y  gair  yn  bengrych 
a  phengrwn.  Meddai  Iygaid  bywiog,  Ilawnion,  yn  fflachio 
gan  drydaniaeth  eneidiol,  ac  yr  oedd  ei  wyneb  yn  agored, 
serchus,  ac  arddangosiadol,  fel  y  dywed  Myfyr  Emlyn — 
"yn  Ilefaru  cyn  bod  y  tafod  wedi  symmud,  ac  yn  awgrymu 
dawn  cyn  iddo  ddweyd  dim.  Yr  oedd  yn  fywiog  ei  yspryd 
a'i  symmudiadau,  ac  yn  meddu  ar  gymmaint  o  fywyd  ac 
yni  ag  a  amlygir  gan  hanner  dwsin  o  ddynion  cyffredin," 

Rhydd  Dr.  Morgan  (Lleurwg),  yr  hwn  a'i  hadwaenai  yn 
dda  er  pan  oeddynt  yn  gydfyfyrwyr,  ddesgrifiad  pur  gywir 
o  hono  yn  y  brawddegau  a  ganlyn  :  — 

"  O  ran  ei  gorff  nid  oedd  Dr.  Price  ond  gwr  o  faintioli  cyffredio  ;  ond 
yn  ei  amser  goreu  yr  oedd  pob  ystum  a  symmudiad  o'i  eiddo  yn  llawn 
yni  a  bywiogrwydd,  ac  yr  oedd  ei  holl  synwyrau  corfforol  mor  gryfion 
a  chraffus,  fel  nad  oedd  neb  na  dim  braidd  yn  dianc  heb  iddo  ef  sylwi 
arno.  Cerddai  yn  gyflym  a  digryn,  ac  i  berson  dyeithr  gallasai  ym- 
ddangos  fel  yn  hytrach  yn  flwdanus  (fussy).     Yn  mlodau  ei  ddyddiau 

yr  oedd  ei  \A'allt  yn  ddu  ;  ond  yn  y  blynyddau  diweddaf  yr  oedd  wedi 
britho  Ta  myned  yn  hollol  wyn] .  Yr  oedd  ei  ruddiau  yn  llawn  a  gwridog, 
ei  lygaid  fel  eiddo'r  eryr,  ei  barabl  yn  groew  a  soniarus,  ei  gyfarchiad 
yn  wresog  a  chalonog,  ac  wrth  edrych  ar  ei 

Dalcen  mawr  ysplenydd, 
A'i  wen  deg  fel  hiian  dydd, 

yr  oedd  yn  anmhossibl  peidio  teimlo  fod  calon  ddidwyll,  wrol,  dyner, 
ryddfrydig  yn  curo  yn  ei  fynwes.  Mewn  gair,  mewn  cynneddfau  a 
theithi  meddyliol,  ar  y  cyfan  yr  oedd  Dr.  Frice  yn  ddyn  mawr  iawn— 
yr  oedd  yn  ei  ddydd  yn  un  o  brif  gewri  y  genedl,  ac  yn  un  o  brif  ar- 
weinwyr  y  bobl." 

Cydgyfarfyddai  ynddo,  i  raddau  tra  arbenig,  yr  anheb- 
gorion  i  wneyd  dyn  da  a  chymmydog  hynaws  a  charedig. 
Yr  oedd  bob  amser  yn  gall,  cariadus,  parod,  galluog,  a 
chymmwynasgar.  "  Fel  dyn,"  meddai  ei  hen  gydfyfyriwr 
enwog,  y  Parch.  Evan  Thomas,  Casnewydd,  "yr  oedd  Dr. 
Price  yn  un  tnie  iawn,  ac  mewn  gair  meddai  f\vy  o  indivi- 
dîtality  nag  un  dyn  yn  Nghymru."  Nid  oedd  terfyn  ar  ei 
garedigrwydd.  Rhoddodd  lawer  o  help  i  ddynion  ieuainc 
Aberdar,  a  llawer  o  fanau  ereill,  i  sicrhau  swyddi  pwysig  a 
safleoedd  uchel  yn  y  byd.  Bu  yn  garedig  i  bawb,  a  gweith- 
iodd  yn  galed  ac  yn  anhunangar  (nnselfish)  dros  gannoedd 
mewn  gwahanol  íîyrdd.  Llafuriodd  yn  neillduol  o  galed  a 
bu  o  gynnorthwy  sylweddol  yn  amser  y  cholera  yn  1849  ; 
mewn  ystyr,  peryglai  ei  fywyd,  gweithiai  ddydd  a  nos,  a 
gwariodd  lawer  o  arian  yn  y  cyfnod  twymynol  hwnw  i 
gysuro  pobl  ac  i  leddfu  trueni  y  dyoddefwyr.  Cafodd  allan 
gyíîeiriau  at  y  geri  marwoL  Hyspysodd  hwnw  yn  y  gwa- 
hanol  newyddiaduron,  a  rhoddodd  werth  llawer  o  aur  o 
hono  yn  rhad  i  deuluoedd  isel  eu  hamgylchiadau.  Bu  yn 
help  gannoedd  o  weithiau  i  deuloedd  a  fuasent,  o  bryd 
i'w  gilydd,  mewn  trafferthion  cyfreithiol  yn  Aberdar  a 
manau  ereill.  Yr  oedd  yn  gyfreithiwr  enwog,  fel  yr  ydym 
wedi  lled  awgrymu.  Mynychai  Lys  yr  Heddgeidwaid 
braidd  bob  wythnos  yn  Aberdar,  yr  hwn  a  eisteddai  bob 
dydd  Mawrth.  Yn  foreu  dydd  Llun  gwehd  degau  weithiau 
o  bobl  yn  cyfeirio  at  y  Rose  Cottage  ar  wahanol  negesau,  ac 
yr  oedd  yn  ddigon  o  waith  i  Emily  a  Sarah  Price  ateb  y 
drws.  Byddai  appehadau  am  gynnorthwy  cyfreithiol  mor 
aml  a  dim,  ac  yn  aml  yr  oedd  gan  y  Dr.  gynnifer  o  glients 
yn  y  Police  Court  ag  un  cyfreithiwr,  er  nad  oedd  yn  gyfreith- 

iwr  trwyddedig.  Meddai  ddylanwad  mawr  gyda  yr  hedd- 
ynadon,  yn  neillduol  Mr.  Rhys  Hopkin  Rhys.  "  AUow 
me,  Mr.  Rhys,  to  say  one  word  respecting  the  cHent  or 
prisoner,"  oedd  hi  yn  aml  gan  y  Dr.,  ac  yr  oedd  bob  amser 
yn  cael  sylw  a  gwrandawiad.  Daeth  un  person  oedd  wedi 
lladrata  at  y  Dr.  i  ymofyn  ei  ddylanwad.  "Beth  wyt  ti  yn 
ymofyn  ?"  gofynai  y  Dr.  iddo.  "  Eich  help  yfory  yn  y 
Police  Court,  Syr."    Beth  wyt  ti  wedi  ei  wneyd  ?"    "  Lladr- 

ata,  Syr,"  meddai  y  person.  "  Fachgen  y  d 1,"  meddai 

Price,  "  'oes  arnat  ti  ddim  cywilydd  d'od  at  weinidog  yr 
Efengyl  i  ofyn  iddo  dd'od  i'r  court  i  roi  charaéìer  i  leidr  ?" 
*' Yr  oeddwn  yn  meddwl,  Syr,"  meddai  y  bachgen,  "  eich 
bod  yn  rhy  garedig  i  ballu,  ac  os  deuwch  chwi  byddaf  yn 
sicr  o  gael  dod  yn  rhydd."  Barn  Mr.  Rhys  Hopkin  Rhys 
am  y  Dr.  yw  hyn  :  — 

"  Dr.  Price  is  too  kind  by  half»  He  always  gives  a  kind  helping  hand 
to  all  in  trouble,  and  all  are  his  friends,  and  should  any  of  them  appear 
before  us  in  court,  they  are  with  the  Dr.  all  jolly  good  fellows,  or  rela- 
tives  to  some  of  his  members,  or  attendants  of  his  chapel.  He  has  always 
a  kind  word  to  say  for  all." 

Dywedai  Mr.  Thomas  Joseph  am  dano  :  — 

"  Yr  oedd  Dr.  Price  yn  ddyn  da  iawn— dyngarol  iawn.  Nid  oedd 
byth  yn  gofyn  pwy  na  pheth  oedd  neb,  ond  gwneyd  yn  ewyllysgar  i 
bawb  yn  ddiwahaniaeth.  Yr  oedd  yn  garedig  iawn  i  fyfyrwyr  y  colegau 
pan  fuasent  yn  dyfod  heibio  i  gasglu  neu  yn  galwi'w  weled.  Rhoddodd 
lawer  2S.  6ch.  yn  nwrn  y  myfyriwr,  yn  neillduol  pe  buasai  wedi  cael 
allan  ei  fod  yn  fachgen  da  ac  mewn  amgylchiadau  cyfyng.  Elai  yn 
gyffredin  â  r  myfyriwr  allan  gydag  ef,  a  phan  ymadawai  yr  oedd  braidd 
bob  amser  yn  ei  hebrwng  yn  garedig.  Yr  oedd  hefyd  yn  garedig  iawn 
i'r  plant  ;  rhoddodd  gannoedd  o  geiniogau  i'r  plant,  ac  ennillai  eu  sylw 
a'u  parch  yn  fawr  iawn.  Yr  oedd  yn  ddyn  oedd  yn  tynu  sylw  yn 
mhob  man.  Pe  buasai  dyn  hollol  ddyeithr  gydag  ef  ara  ychydig  amser_ 
buasai  yn  sicr  o  ddweyd  ar  ol  ymadael,  mai  rhyw  ddyn  annghyffredin 
ydoedd." 

Dywedai  y  Parch.  W.  Jones,  Philadelphia  : — 

"  Nid  oedd  y  Dr.  braidd  yn  myned  i  unrhyw  le  heb  ei  fod  yn  cael 
sylw  a  pharch  neillduol.  Fel  hen  gymmydog,  yr  wyf  wedi  meddwl 
llawer  am  hyn,  ac  wedi  cadw  Uygad  arno  yn  yrystyrhwn.  Cofus  genyf 

fod  yn  Mrawdlys  Abertaue  un  tro,  ac  yr  oedd  Justice  Lush  ar  y  fainc. 
Yn  sydyn  daeth  Price  Aberdar  i'r  llys,  ac  eisteddai  ar  yr  oriel  bron  yn 
y  pen  pellaf  iddi  Yn  fuan  gwelodd  Lush  ef,  a  gofynodd  i'r  dadleuydd 
aros— ei  fod  yn  gweled  person  yn  y  neuadd  y  carai  gael  yr  anrhydedd 
o'i  gael  i  eistedd  yn  ei  ochr.  Galwodd  ar  y  Dr  ,  ac  aeth  yntau  yn  mlaen 
i'r  gadair  nesaf  at  y  barnwr.  Tynodd  hyn  sylw  mawr  yn  y  llys,  y  dref, 
a'r  wlad  yn  gyffredinol.  Yr  un  modd  pan  ymddangosai  mewn  pwlpud 
neu  ar  Iwyfan,  yr  oedd  yn  cael  sylw  uniongyrchol,  oblegyd  yr  oedd 
rhywbeth  tra  chommanding  yn  ei  ymddangosiad  a'i  ystum.  Yroedd  wedi 
dysgu  parchu  ei  hun,  ac  felly,  perchid  ef  gan  bawb  a'i  hadwaenent.  A 
phan  y  perchid  ef,  nid  annghofìai  y  caredigrwydd.  Yr  oedd  yn  neill- 
duol  o  ymlynol  wrth  ei  hen  gyfeühon.  Nid  oedd  gwneyd  cyfeillion 
newyddion  yn  peru  iddo  annghofìo  a  gadael  yr  hen  rai.  Cymmerai 
drafferth  i  alw  heibio  iddynt  os  buasai  yn  myned  i  le  y  byddai  hen 
gyfeilHon  yn  by w  ynddo,  a.  derbynid  ef  yn  llawen,  siriol,  a  charedig 
ganddynt  bob  amser." 

Wele  ni  yn  frysiog  wedi  nodi  allan  rai  o"i  riniau  a"i  rag- 
orion  fel  dyn  ;  ond  hyd  yma,  nid  oes  gair  wedi  ei  ddweyd 
neu  ei  ysgrifenu  am  ei  ddiíìfygion,  a  dychyniygwn  glywed 
y  darllenydd  yn  gofyn,  A  oedd  Price  yn  ddyn  perffaith  ? 
A  oedd  ef  mewn  rhagoriaèthau  moesol  uwchlaw  i  ddynion 
yn  gyíFredin  ?  Atebwn,  Nac  ydoedd.  Yr  oedd  yn  yr 
ystyr  hon  mor  gyíFredin  a  neb,  oblegyd  meddai  yntau  ar  ei 
ddiffygion,  ac  yn  wir,  gwnaeth  gamsyniadau  pwysig,  fel 
pawb  ereill,  yn  ystod  ei  fywyd  gwerthfawr.  Ond  gofynwn 
ein  cenad,  bellach,  i  gladdu  ei  holl  ddiffygion  a"i  feiau,  gan 
ei  fod  ef  wedi  ei  osod  o  ran  ei  gorff  yn  myd  y  meirw. 
Dywedai  y  Parch.  W.  WilHams,  Rhos,  Mountain  Ash, 
wrth  gladdu  hen  ddiacon  parchus,  ar  ol  siarad  llawer  am 
ei  ddaioni  a'i  ragoriaethau  : — "  Yr  oedd  llawer  o  ddiffygion 
yn  y  brawd,  er  cystal  ydoedd.  Nid  oes  neb  ond  un  wedi 
ei  eni  yn  ddifai.  Gwnaeth  y  brawd  hoff  gleddir  heddyw 
lawer  o  ddrwg  :  nis  gallesid  dysgu^yl  yn  wahanol,"  meddai, 
"  oblegyd  wedi  y  cwymp  y  ganwyd  ef."  Felly  y  gallwn 
ddweyd  am  Price ;  gan  iddo  gael  ei  eni  wedi  y  cwymp,  ni 
allesid  dysgwyî  perffeithrwydd  ynddo. 

Un  tro,  yr  oedd  yr  athronydd  Cristionogol,  y  Parch.  R. 
Hughes,  Maesteg,  yn  claddu  brawd  da  o'i  eglwys,  ac  wedi 
dweyd  llawer  am  ei  ddaioni  a'i  rinweddau  Cristionogol, 
dywedodd  yn  ei  ffordd  naturiol  ei  hun,  "  Wel,  mae  Mr. 
Hughes  (meddai  rhywun)  wedi  dweyd  llawer  am  rinweddau 
y  brawd  ymadawedig,  ond  nid  ydyw  wedi  son  un  gair  am 

ei  feiau."  "  Eithaf  gwir,"  meddai  Mr.  Huglies;  "  mae 
arnaf  ofn  dweyd  dim  am  ei  feiau,  rhag  ofn  fod  Duw  wedi 
eu  maddeu,  ac  os  yw  Duw  wedi  eu  maddeu,  ofnwn  y  digiai 
Efe  wrthym  pe  soniem  amdanynt  yma."  Felly  y  dywedwn 
ninau  am  ein  gwrthddrych  ;  beth  bynag  a  faint  bynag 
oedd  ei  ddifìygion,  credwn  fod  Duw  wedi  eu  maddeu  oll. 
Felly,  gwell  gadael  llonydd  iddynt,  a  chodi  a  galw  sylw  y 
byw  at  ei  ragoriaethau. 

Y  rhai.  credwn  yn  ddiamheu, 
Yn  ddiadfail  golofn  fydd. 

Treuhodd  fywyd  llafurus,  gweithgar,  a  defnyddiol  iawn,  a 
theimhr  parch  arosol  i'w  enw  a'i  goffadwriaeth.  Yr  oedd 
yn  ngwir  ystyr,  a  phob  ystyr  o'r  gair,  yn  ddyn  cyflawn  a 
thrwyadl. 

Gelhr  hefyd  ddweyd  gyda  sicrwydd  mawr  ei  fod  mor 
drwyadl  yn  Gristion  ag  ydoedd  yn  ddyn,  oblegyd  meddai 
ar  yspryd  teilwng  o  un  yn  ofni  Duw,  a  gweithredai  bob 
amser  fel  un  yn  teimlo  dylanwad  yr  Yspryd  Tragwyddol 
yn  gryf  ar  ei  galon.  Cadwai  bob  amser  ogoniant  Duw  a 
lles  dynion  o  flaen  ei  lygaid,  ac  ni  wehd  ef  byth  yn  arfer 
un  math  o  dwyll  na  hoced  i  geisio  dyrchafu  ei  hun.  Nid 
hunan  oedd  ganddo  mewn  golwg  ond  gogoniant  Duw.  Yr 
oedd  yn  foddlon  dwyn  ei  holl  gofnodau  goruchafiaeth 
(trophies)  at  droed  y  Groes,  i  gyssegru  pob  dawn  a  dylan- 
wad  a  feddai  at  ogoniant  ei  Feistr.  Yr  oedd  yn  hawdd  ei 
drin  ;  nid  oedd  yr  holl  godiad  a'r  dyrchafiad  gafodd  gan 
ddynion  ac  mewn  cymdeithas  yn  eíîeitliio  arno  er  niwed, 
ond  yr  oedd  efe  yn  gydostyngedig  â'r  rhai  iselradd.  Nid 
ydoedd  efe  byth  yn  ymdrafferthu  i  gael  y  werin  dybied  ei 
fod  yn  dduwiolach  nag  oedd  mewn  gwirionedd  ;  yr  oedd 
yn  berffaith  rydd  oddiwrth  rodres  (affeéìation)  a  hoced. 
Gwr  dysyml  ydoedd.  Am  danofel  Cristion,  dywed  yr  enwog 
Ddr.  Morgan,  Llanelh  : — 

"Yr  oedd  yn  hynod  syml,  naturiol,  ac  anymhongar.  Nid  oedd  dim 
o'r  anesmwytho,  a'r  ymffunio,  a'r  anffurfìo,  sydd  i'w  ganfod  mor  fynych 
hyd  y  nod  yn  ein  dyddiau  goleuedig  ni  yn  perthyn  iddo  ef.  Credai  ef 
y  gallesid  bod  yn  saint  a  bod  yr  un  pryd  yn  bobl  mor  naturiol  ag  y  cre- 
wyd  ni  gan  Dduw.  Ond  O  !  y  dinystr  sydd,  o  amser  y  Phariseaid,  gynt 
hyd  y  Uuaws  Phariseaid  presenol,  wedi  ei  achosi  gan  bobl,  drwy  ragrith, 
a  chymmeryd  arnynt,  a  hirwynebu,  sydd  wedi  bod  yn  ceisio  camarwain 

eu  cydddynion  a  thwyllo  yr  Hollwybodol.  Nid  yn  unig  yr  oedd  Dr. 
Price  yn  Gristion  o'r  iawn  ryw,  ond  yr  oedd  hefyd  yn  un  o'r  Cristion- 
ogion  mwyaf  serchog  a  haelionus  yn  yr  hoU  wlad  ;  ac  yn  ei  gyfeillach 
ac  mewn  cydymddyddaniad  ag  ef  yn  bersonol  yr  oedd  yn  un  o'r  rhai 
mwyaf  hawddgar,  dirodres,  dyddan,  a  chariadus  y  gallesid  byth  ei  gyf- 
arfod." 

Fel  bugail,  yr  oedd  yn  ddiwyd,  llafurus,  ymdrechgar,  a 
manwl  iawn.  Yr  oedd  yn  onest  a  di-dderbyn-wyneb.  Cyd- 
ymdeimlai  â'r  trallodus,  a  chydlawenhäai  â'r  dedwydd  a'r 
llwyddiannus.  Llanwai  ei  holl  gylchoedd  personol,  teulu- 
aidd,  a  chyhoeddus  yn  anrhydeddus  a  difwlch.  Coleddai 
farn  uchel  iawn  bob  amser  am  bobl  ei  ofal,  a  golygai  nad 
oedd  y  fath  eglwys  a  Chalfaria  mewn  bod.  Yr  oedd  yn 
neillduol  o  ofalus  am  y  cleifìon.  Ymwelai  á  hwy  yn 
gysson  a  chyfundrefnol,  a  gwnai  sylw  arbenig  o'r  hen 
bobl  yn  ei  eglwys  a'i  gynnulleidfa.  Ni  welsom  erioed  neb 
yn  fwy  llwyr  ei  ofal  am  y  bobl  ieuainc.  Gwnai  ei 
hun  yn  blentyn  gyda'r  plant,  ac  yr  oedd  yn  ddedwyddwch 
mawr  i'w  enaid  allu  gwneyd  rhywbeth  i  helpu  y  dynion 
ieuainc,  yn  neillduol  y  rhai  fuasent  yn  pregethu  tipyn.  Yr 
oedd  ganddo  drefn  a  chyssondeb  yn  holl  weithrediadau  ei 
eglwys.  Yr  oedd  wedi  ei  dysgu,  fel  efe  ei  hun,  yn  llawn  o 
liisiness  Jiabits.  Ni  fu  gwell  eglwys  erioed  am  accommodation 
i  ddyeithriaid  mewn  pwyllgorau  neu  gyrddau  neillduol  na 
Chalfaria,  a'r  oll  yn  herwydd  yr  hyíìforddiant  oedd  w^edi  ei 
gael  ganddo  ef.  Nid  oedd  byth  yn  esgeuluso  y  pw^Ipud,  er 
yr  holl  waith  a  gyflawnai.  Mynai  yn  gyfTredin  ddyddiau 
Gwener  a  SadwTn  i  barotoi  at  y  pwlpud.  Gofynid  iddo 
weithiau  pan  yn  myned  gydag  angladd  i'r  gladdfa  ar  bryd- 
nawn  Sadwrn,  i  aros  gyda  chyfeillion  i  gael  cwpanaido  dê, 
ond  gwrthodai  yn  ddieithriad,  a  dywedai  fod  arno  frys 
dychwelyd  gartref — fod  rhyw  fater  gan  Daniel,  Zachariah, 
neu  un  o'r  proffwydi,  ag  eisieu  ei  setlo  erbyn  y  Sabboth  ;  a 
phan  fyddai  efe  yn  talu  ymweliad  â'i  bobl,  nid  cedd  yn  aros 
yn  hir  gyda  hwynt  yn  eu  tai.  Yr  oedd  yn  neillduol  o  gar- 
edig  i'r  hen  widwcd  yn  ei  eglwys,  ac  yn  ofalus  iawn  am 
danynt.  Gwahoddai  hwy  weithiau  gydag  ef  i'r  Rose  Cottage 
i  dreulio  prydnawn,  a  chaent  wledd  yn  iawn  o  dé  a  theisen. 
Gofalai  yn  hyncd  felly  am  gofrestr  yr  eglwys,  a  mynai  weled 
fod  pob  peth  yn  gweithio  gyda'r  ystwythder  mwyaf.  Proíìr 
hyn  yn  amlwg  gan  y  fifaith  ei  fod  wedi  cadw  y  peiriant  i 
fyned  yn  hwylus  a  Ilw  yddiannus  am  dros  ddeugain  mlynedd. 

Ond,  ond,  er  cystal  dyn  ydoedd,  er  mor  dryloew  fel  Cristion, 
a  ftyddlawn  a  gofalus  fel  bugail,  coUwyd  y  dyn  yn  niwl  y 
glyn,  ymddangosodd  y  Cristion  yn  ogoneddus  yn  ngwawl  y 
gogoniant,  ac  aeth  y  bugail  i  orphwys  wedi  oes  faith  o  lafur 
caled  a  lludded  mawr.  Yn  briodol  y  geUir  dweyd  am  dano, 
"  Oni  wyddoch  chwi  i  dywysog  ac  i  wr  mawr  syrthio  yn 
Israel  ?"  Syrthiodd,  nid  dan  gwmmwl,  nid  dan  draed 
gelynion,  ond  yn  angeu.  Hunodd  yn  yr  Arglwydd;  mach- 
ludodd  yn  ogoneddus  fel  haul  Mehefin,  wedi  bod  am  ddeu- 
gain  mlynedd  yn  adlewyrchu  o'r  areithfa,  ac  mewn  bywyd 
o  ddefnyddioldeb,  oleuni  Haul  y  Cyfiawnder ;  ac  er  ei  fod 
ef  wedi  suddo  dros  y  gorwel,  erys  llewyrchiadau  ei  fywyd 
gogoneddus  yn  hir  ar  oL  Hunodd  yn  yr  lesu  ar  y  nawfed 
dydd  ar  hugain  o  Chwefror,  1888,  a  chladdwyd  ef  yn  myn- 
went  Calfaria,  y  dydd  Mawrth  canlynoL  Gwnaeth  yr 
eglwys  drefniadau  deheuig  a  hwylus  erbyn  yr  angladd,  a 
dyfynwn  fyr  fvnegiad  o  honi  o  Seren  Cymru  am  Mawrth  16, 
1888:— 

"Yn  gynnar  dydd  Mawrth,  Chwefror  6ed,  gwelid  gweinidogion  a 
lleygwyr  parchus  yn  dyfod  i'r  dref  o  bob  cyfeiriad  gyda  phob  trên,  a 
thua  1.30  yr  oedd  Cardiff  Road,  yn  agos  i'r  Rose  Cottage,  yn  llanw  yn 
gyflym  gan  bobl  barchus  o  wahanol  fanau  yn  Nghymru,  wedi  dyfod  i 
dalu  y  parch  olaf  i  un  mor  hoff  ganddynt.  Wrth  y  ty  darllenwyd  a 
gweddiwyd  gan  y  Parch.  Bazzet  Thomas,  Caerdydd,  gweddiwyd  gany 
Parch.  T.  Jones,  Carmel,  Aberdar,  a  chafwyd  anerchiad  tra  phwrpasol 
gan  y  Parch.  W.  Morris,  Treorci.  Wedi  canu  cychwynwyd  yn  araf 
am  fynwent  Calfaria  yn  y  drefn  yr  oedd  y  pwyllgor  yn  ddoeth  wedi  ei 
thynu  allan  : — Y  gweinidogion  o  bob  enwad  yn  flaenaf,  yn  cael  eu  dylyn 
gan  y  Rhydd  Faswniaid,  y  Cymdeithasau  Cyfeillgar,  Aelodau  y  gwa- 
hanol  Fyrddau,  masnachwyr,  y  cyhoedd,  cynnrychiolwyr  y  gwahanol 
Eglwysi  Bedyddiedig,  arolygwyr  yr  Ysgolion  Sabbothol,  aelodau,  cyn- 
nuUeidfa,  ac  Ysgol  Sul  Calfaria,  y  cór,  yr  arch  (cludwyr — diaconiaid 
Calfaria),  galarwyr. 

"  Cynnrychiolid  y  gwahanol  fyrddau  a  sefydliadau  yn  y  rhai  oedd  y 
Dr.  wedi  bod  yc  flaenilaw  yn  eu  ffurfiad,  ac  yn  aelod  defnyddiol  o 
honynt  am  flynyddau.  Hefyd,  yr  oedd  nifer  luosog  o  brif  fasnachwyr 
y  dref  a'r  dyffryn  yn  bresenol,  yn  dangos  eu  parch  i'r  teulu  a'r  Dr.  ym- 
adawedig. 

"  Yr  oedd  eglwysi  y  Bedyddwyr  yn  y  dyffryn  yn  cael  eu  cynnrychioli 
yn  yr  angladd  gan  eu  diaconiaid,  arolygwyr  eu  Hysgolion  Sabbothol, 
a'r  cantorion,  yr  olaf  oeddynt  wedi  ymuno  â  chôr  Calfaria,  dan  arwein- 

iad  medrus  Mr.  Theo.  Jenkins,  A.C.,  Calfaria.  Yr  oedd  y  côr  yn  blaen- 
ori  y  corff,  bob  ochr  i'r  hwn  y  cerddai  diaconiaid  y  Dr.,  oddiwrth  y  ty 
hyd  y  capel.  Hwynthwy  oeddynt  yn  codi  y  corff  wrth  y  ty.  Yna 
cariwyd  gan  aelodau  y  cymdeithasau  cyfeiUgar,  a  chafodd  y  diaconiaid 
ofal  y  corff  o'r  capel  hyd  y  gosodasant  ef  i  orphwys  yn  vauU  y  teulu. 

"  Yn  fuan  gorlanwyd  capel  Calfaria,  ac  yr  oedd  miloedd  allan  wedi 
hyny.  Agorwyd  Carmel,  y  capel  Saesneg,  a  llanwyd  hwnw  drachefn, 
a  gorfu  i  gannoedd  lawer  aros  allan  dros  y  gwasanaeth  angladdol  a  gyn- 
naliwyd  yn  y  ddau  gapel. 

"  Yn  Nghalfaria,  darllenwyd  gan  y  Parch.  P.Williams  (Pedr  Hir),  Tre- 
degar  ;  gweddiwyd  gan  y  Parch.  W.  Wilhams,  Rhos,  Mountain  Ash  ; 
anerchwyd  y  gynnulleidfa  gan  y  Parchn.  W.  Harris,  HeolyfeHn  (gyda'r 
hwn  yr  oedd  trefniadau  yr  angladd) ;  J.  Roberts,  Rhydíelen  ;  Nathan- 
iel  Thomas,  Caerdydd  ;  Dr.  Todd,  Llundain  (yn  Saesneg) ;  J.  Davies 
(A.),  Soar,  Aberdar  ;  W.  James  (M.C.),  Aberdar,  a  E.  Thomas,  Cas- 
newydd.  Terfynwyd  trwy  weddi  gan  Jones,  Philadelphia.  Siaradwyd 
yn  Carmel  gan  y  Parchn.  J.  R.  Jones,  Llwynpia;  Proflf.  Edwards,  a 
Dr.  Rowlands,  LlaneUi. 

"  Siaradwyd  ar  laa  y  bedd  gan  y  Parch.  J.  Lewis,  Belle  Vue,  Aber- 
tawe,  a  therfynwyd  trwy  weddi  gan  Dr.  Wilhams,  Pontlottyn.  Ym- 
ddiriedwyd  trefniadau  yr  angladd  i  bwyllgor  o  weinidogion  y  cylch. 
Bernir  fod  tua  phum'  mil  yn  yr  angladd,  a  thros  bum'  mil  arall  o 
edrychwyr,  y  rhai  a  ymddygent  yn  hynod  deilwng  o'r  amgylchiad 
pruddaidd.  Cafwyd  cynnorthwy  sylweddol  gan  yr  heddgeidwaid  i 
gario  allan  y  trefniadau  yn  effeithiol  a  gweddaidd,  ac  y  mae  clod  mawr 
yn  ddyledus  i'r  Arolygydd  Thorney  am  ei  garedigrwydd. 

"  Teimla  trigolion  Aberdar  yn  chwithig  heb  un  Dr.  Price  Y  mae  y 
dref  yn  teimlo  hiraeth  a  cholled  ar  ei  ol.  Yr  Arglwydd  a  fyddo  yn 
nodded  i'w  deulu  galarus,  ac  a  fendithio  eglwys  barchus  Calfaria  yn  yr 
amgylchiad." 

Pregethwyd  ei  bregeth  angladdol  gan  ei  hen  gydfyfyriwr 
parchus,  yr  Hybarch  E.  Thomas,  Casnewydd,  y  nos  Sul 
yn  mhen  yr  wythnos,  pryd  yr  ymgynnullodd  tyrfa  aruthrol 
i'w  gwrandaw,  mewn  teimladau  dwys  a  galar  mawr  arol  yr 
anwyl  Ddr. 

Aeth  yr  eglwys  i'r  holl  dreuHau  claddu,  a  gosodwyd  y 
beddrod  i  fyny  yn  daclus,  a  cherfiwyd  yr  adgof  canlynol  ar 
farmor  gwyn  yn  y  gofadail  uwch  ben  y  bedd  : — 

"  Er  Cof  am 

"Y    DIWEDDAR    BARCH.    THOMAS    PRICE,    M.A,,    Ph.D., 

"  Yr  hwn  a  fu  farw  Chwefror  again,  1888,  yn  67  mlwydd  oed, 

"  Bu  yn  weinidog  ffyddlawn,  gweithgar,  ac  ymdrechol,  i  Eglwys  Cal- 
faria  am  42  mlynedd.  Bu  yn  arweinydd  llwyddiannus  gyda  phob  mud- 
iad  daionus  yn  Nyffryn  Aberdar,  ei  wlad  ei  hun,  ac  mewn  gwledydd 
ereiU.  Llanwodd  y  cylchoedd  pwysicaf  yn  gymdeithasol  a  chrefyddol 
er  anrhydedd  iddo  ei  hun  a'i  genedl.  Rhagorai  fel  dinesydd,  gwleid- 
yddwr,  llenor,  darhthiwr,  gweinidog,  a  phregethwr.  Yr  oedd  yn  gym- 
mwynaswr  diail,  carai  bawb,  a  pherchid  ef  yn  gyffredinol. 

"  '  Ei  ddiwedd  oedd  tangnefedd." 

"  '  Mi    a  ymdrechais  ymdrçch  deg,   mi  a  orphenais  fy  ngyrfa,  mi  a 
gedwais  y  fifydd.' — 2  Tim.  4 — 7." 


PENNOD     XXI. 

ENGHREIFFTIAU    o'l    AREITHIAU. 

A  raeth  yn  Nghyfarfod  Blynyddol  Cymdeithas  Traethodau  y  Bed- 
yddwyr — Araeth  yn  Exeter  Hall — Araeth  ar  y  Genadaeth 
Dramor — Araeth  wleidyddol yn  Aherhonddu. 

ARAETH  YN  NGHYFARFOD  BLYNYDDOL  CYMDEITHAS  TRAETH- 
ODAU  Y  BEDYDDWYR. 

(Allan  o'r  '^ Primitive  Chirch  Magazine.") 

CYNNALIWYD  Cyfarfod  Blynyddol  y  Gymdeithas 
uchod  dydd  lau,  Ebrill  y  ayain,  1865,  yn  un  o  Ystafell- 
oedd  Exeter  Hall,  Llundain,  dan  lywyddiaeth  Dr.  Price, 
Aberdar.  Am  hanner  awr  wedi  pump  dechreuwyd  y  cyfar- 
fod  cyhoeddus  drwy  ganu  mawl  i  Dduw ;  ac  wedi  i  Mr. 
Stock,  o  Devonport,  anerch  gorsedd  gras,  cyfododd  y  cad- 
eirydd  i  draddodi  ei  araeth  arweiniol.     Dywedai, 

"  Y  mae  y  Gymdeithas  hon  wedi  cyhoeddi  3,636,525  o 
draethodau,  yn  cynnwys  pedair  miHwn  ar  bymtheg  o  du- 
dalenau.  Gwasgarwyd  y  rhai  hyn  yn  ngwahanol  barthau 
y  wlad,  ac  yn  mhob  man  hauasant  egwyddorion  yr  Efengyl. 
Oddiwrth  erthygl  bwysig  iawn  a  gyhoeddwyd  yn  y  Freeman 
allan  o'r  Speéìator,  gellid  meddwl  fod  cyfenwad  y  Bedydd- 
wyr  ar  gael  ei  lyncu  gan  yr  enwad  Annybynol,  Cynnwysai 
yr  erthygl  dan  sylw  lawer  iawn  o  synwyr  a  gAvirionedd,  ac 
hefyd  lawer  o  gamsyniadau.  Yr  oedd  yn  gywir  pan  yn 
dyw^edyd  nad  oeddym  yn  llwyddo  megys  y  dylasem  ;  ond 
nid  ydyw  yn  wirionedd  ein  bod  ar  gael  ein  llyncu  i  fyny 
gan  yr  Annybynwyr.  Yr  ydym  yn  gorfF  rhy  fawr  i  gael  ein 
llyncu.  Daw  gwrthweithiad  etto,  ac  yn  y  diwedd  perchir 
Cymdeithas  Traethodau  y  Bedyddwyr  am  sefyll  fel  y  gwna 
o  blaid  yr  Efengyh  Oddiwrth  erthygl  a  ymddangosodd  yn 
ddiweddar  yn  y  Baptist  Magazine,  canfyddwn  mor  hawdd  y 
syrthia  rhai  i'r  cyfeiHornad  o  dybied  y  dylem  ni  adeiladu 
capeli  i  bawb  sydd  yn  cael  eu  cynhyrfu  gan  gariad  brawdol. 
Tra  fyddo  un  lleidr  yn  y  plwyf,  bydd  yn  rhaid  cael  cloion 
i'w  gadw  ef  allan  ;  a  thra  fyddo  personau  yn  ein  mysg  yn 

barod  i  drosglwyddo  meddiant  y  Bedyddwyr  i  ereill,  bydd 
yn  rhaid  i  ni  gael  gweithredoedd  ymddiriedol  ('tritst  deeds). 
Wrth  gyhoeddi  y  ddwy  erthygl  uchod,  dywedai  y  Patriot 
fod  ganddynt  yr  hyfrydwch  mawr  o  gyhoeddi  fod  y  Freeman 
a'r  BaptistMagazine  am  gaelgweithredoeddymddiriedol,heb 
un  gair  o  son  ynddynt  am  fedydd  na  Bedyddwyr.  Cynnygiai, 
ond  i  ni  fynu  gwared  o'r  gair  '  Bedyddiwr,'  y  buasai  yr  An- 
nybynwyr  yn  barod  i  roddi  fyny  eu  henw  hwythau.  Ond 
atolwg,  pa  beth  sydd  gan  yr  Ánnybynwyr  i'w  roddi  fyny  ? 
Dim  ond  bretyn  bychan  halogedig,  wedi  ei  fenthyca  oddi- 
wrth  Eglwys  Rhufain,  tra  yr  annogir  ni  i  roddi  fyny 
ordinhad  a  sylfaenwyd  gan  y  Gwaredwr,  ac  a  arferwyd  gan 
yr  apostolion.  Ac  etto  i  gyd,  y  mae  Uawer  o  weinidogion 
y  Bedyddwyr,  a  g^vyr  arweiniol  hefyd,  yn  barod  i  eilio  a 
gweithredu  yn  ol  golygiadau  y  Patriot.  Yn  ystod  y  cyfar- 
fodydd  eleni,  dywedai  un  o'n  prif  ddynion,  ei  fod  ef  wedi 
cymmeryd  ystafell  mewn  tref  yn  unig  i  bregethu  yr  Efengyl, 
ac  nid  i  ffurfio  eglwys,  gan  adael  y  personau  a  argyhoeddid 
i  ymuno  â'r  eglwys  a  fynent.  Pe  buasai  un  o  amaethwyr 
y  wlad  yn  braenaru  ei  dir,  yn  hau  ei  had,  yn  medi  y  cnwd 
yn  amser  y  cynauaf,  ac  wedi  hyny  yn  gwahodd  ei  gymmyd- 
ogion  i  ddyfod  a  chludo  yr  ysgubau  ymaith  iddynt  eu  hun- 
ain,  buasem  oll  yn  galw  y  dyn  hwnw  yn  ffwl ;  a  chredaf  fì 
fod  y  neb  a  gasglo  eneidiau  at  Grist  yn  y  duU  uchod,  heb 
ffurfio  eglwys,  yn  ffwl  hefyd.  Yr  ydym  ni  i  alw  ar  ddynion 
i  edifarhau,  a  chredu,  cymmeryd  eu  bedyddio  i  enw  y  Drin- 
dod,  ac  i  ymuno  â  phobl  yr  Arglwydd.  Pa  fodd  y  darfu  i 
chwi  yn  Llundain  fethu  derbyn  cynnyg  Syr  Morton  Peto, 
i  adeiladu  nifer  neillduol  o  gapeli  ar  yr  ammod  i'r  enwad 
wneyd  ei  ran  ?  Credaf  mai  am  fod  ein  cyfeillion  wedi 
gwasgu  i  feddyliau  eu  pobl  y  grediniaeth  nad  oes  eisieu 
capeli  i'r  Bedyddwyr,  am  y  gallant  fyned  i  addoli  i  gapeli 
yr  Annybynwyr.  Nid  wyf,  gan  hyny,  yn  synu  dim  at  y 
canlyniad.  Yr  ydych  yn  gwneyd  eich  goreu  i  ddysgu  eich 
pobl  fod  un  enwad  yn  llawn  cystal  â'r  lìall,  ac  ychydig  yn 
well  hefyd.  Wrth  edrych  i'r  dyfodol,  â  llygad  dynol  yn 
unig,  os  eir  yn  mlaen  fel  yr  ydys  yn  awr  yn  myned,  gellir 
dysgwyl  y  bydd  deg  neu  bymtheg  mlynedd  ar  hugain  yn 
ddigon  i  ddifodi  y  Bedyddwyr  fel  cyfenwad  o  grefyddwyr. 
Am  Loegr  yn  unig  yr  wyf  yn  llefaru.  Nid  ydyw  pethau 
fel  hyn  yn  Nghymru,  nac  yn  Ewrop,  nac  yn  America,  nac 
yn  y  meusydd  cenadol.  Ònd  yn  Lloegr  bydd  y  cyfryw 
ganlyniad  yn  sicr  o  gymmeryd   lle,  os  nad  attelir  ef  gan 

Fedyddwyr  Caeth  Lloegr.  Gobeithiaf,  gan  hyny,  y  bydd 
iddynt  gael  eu  bendithio  â  modd.  A  gaf  fì  lefaru  gair  neu 
ddau  wrth  y  Bedyddwyr  Caeth  ?  Yr  wyf  yn  Gaeth  Gy- 
munwr  trwyadl,  ac  yn  hyn  yr  wyf  yn  hoUol  gyduno  â'm 
brodyr  Cymreig.  Credaf  y  dylech  chwi  gymmeryd  eich 
lleoedd  priodol  yn  y  cyfenwad.  Ystyriaf  nad  ydych  chwi, 
fel  Bedyddwyr  Caeth,  yn  gyffredin  wedi  gwneuthur  hyny. 
Nid  ydych  wedi  peru  i  chwi  gael  eich  clywed  a'ch  teimlo 
yn  ddigionol.  Nid  ydych  yn  dwyn  eich  dylanwad  i  weith- 
redu  i  raddau  digonol  ar  y  cyhoedd.  Nid  oes  genych  yn 
Llundain  gymmaint  ag  un  gymmanfa  o  fath  y  rhai  sydd 
genym  ni  yn  Nghymru.  Carwn  yn  fawr  weled  yr  holl 
Fedyddwyr  Caeth  yn  uno  gyda'u  gilydd  i  gynnal  achos 
Duw.  Credaf  fod  cynnifer  o  eglwysi  o  Fedyddwyr  Caeth 
yn  Llundain  yn  y  blynyddoedd  a  aethant  heibio  ag  sydd 
heddyw.  Dylem  ni,  Fedyddwyr  Caeth  Cymru  a  Lloegr, 
fod  yn  fwy  unol.  Hir  y  cofìr  am  araeth  gynhyrfus  Mr. 
Norton  yn  Nghymmanfa  olaf  Swydd  Forganwg.  Anfonwch 
ef,  neu  eich  trysorydd,  etto,  fel  y  byddo  i  chwi  gael  ychydig 
yn  ychwaneg  o'r  tân  Cymreig.  Bydded  i  ni  gael  mwy  o 
undeb.  Y  maegenym  yn  y  Dywysogaeth  boblogaeth,  mewn 
llawn  rifedi,  o  fiHwn  o  eneidiau,  o'r  rhai  y  mae  65,000  yn 
aelodau  yn  yr  eglwysi  Bedyddiedig.  Nid  oes  genym  ond 
pedair  neu  bump  o  eglwysi  o  Rydd  Gymunwyr,  ac  y  mae 
y  rhai  hyny  oll  yn  Saeson.  Yr  ydym  ni  Gymry  o  waed  pur. 
Nis  gwyddom  ddim  am  gymmysgedd.  Pa  ragoroldeb  sydd 
mewn  cymundeb  cymmysg,  nis  gallaf  fi  ddirnad  ;  ond  gwn 
beth  yw  dwfr  a  llaeth  wedi  eu  cymmysgu.  Pan  oedd  An- 
drew  FuUer  ar  ymweHad  â  Scotland,  gofynwyd  iddo  fab- 
wysiadu  eu  gofygiadau  íiwy  ;  ond  gwrthododd  wneyd  hyny 
hyd  oni  chaffai  ẁeled  eu  ffrwythau.  Y  mae  gan  ddynion 
hawl  i  ofyn  beth  aU  y  Bedyddwyr  Caeth  ei  wneyd,  a  gaUant 
ddysgu  rhywbeth  ar  y  pwnc  hwn  oddiwrthym  ni  yn  Nghy- 
mru.  Yr  ydys  mewn  rhai  manau  yn  condemnio  y  Bedydd- 
wyr  Cymreig,  fel  rhai  cul  mewn  barn  ac  ymarferiad,  oblegyd 
nad  ydynt  yn  derbyn  neb  at  fwrdd  yr  Arglwydd  ond  rhai 
wedi  eu  bedyddio  ar  broffes  o'u  ffydd.  Ond  yr  ydym  ni  yn 
ymogoneddu  yn  y  ffaith  fod  yr  hoU  eglwysi  Cymreig  yn 
ymlynu  yn  y  ffurf  hon  o  athrawiaeth,  Eglur  yw  fod  Duw 
yn  gwenu  arnom  tra  yn  canlyn  y  Hwybr  hwn.  Mae  genym 
Jiaid  i  farnu  y  pren  wrth  ei  ffrwyth,  a  byddwn  yn  fwy  gall- 
uog  i  wneuthur  hyny  drwy  gymharu  cyflwr  Cyfenwad  y 
Bedyddwyr  yn  Nghymru  â'i  gyflwr  mewn  rhyw  ran  o  Loegr, 

lle  inae  y  boblogaeth  yn  gyffelyb.  Y  mae  poblogaeth  York- 
shire  yn  fwy.  Cynnwysa  2,033,610,  tra  nad  yw  poblogaeth 
yr  oll  o  Gymru,  yn  nghyd  â  Swydd  Fynwy,  ond  1,286,413  ; 
felly,  mae  poblogaeth  Cymru  yn  llai  nag  eiddo  Yorkshire  O' 
fwy  nâ  700,000  o  eneidiau.     Yr  oedd  yn  Yorkshire — 

yn  1790          1S61 

Eglwysi  y  Bedyddwyr 24              100 

Gweinidogion  y  Bedyddwyr     22                72 

Aelodau  eglwysig    11 ,434 

Ysgoleigion  Sul   18,433 

Yn  Nghymru — 

yn  1790         1S61 

Eglwysi  y  Bedyddwyr  48  545 

Gweinidogion  y  Bedyddwyr    61  351 

Aelodau  eglwysig    64,650 

Ysgoleigion  Sul   67,651 

Yn  1861,  yr  oedd  yn  Yorkshire  un  Bedyddiwr  ar  gyfer  pob 
178  o'r  boblogaeth,  ond  yn  Nghymru  a  Swydd  Fynwy  yr 
oedd  un  Bedyddiwr  ar  gyfer  pob  ugain  o'r  trigohon.  Mae 
tuedd  y  Gymdeithas  hon  at  attal  yr  hyn  a  gredir  genyf  fi 
sydd  yn  ddrwg  mawr ;  a  hyderaf  y  bydd  i  ni  yn  Nghymru 
gael  cydgyfranogi  o'r  bendithion  y  mae  ein  brodyr  Seisnig 
wedi  eu  derbyn  oddiwrthi." 

Mr.  Cadeirydd, — Ar  yr  awr  hwyr  hon,  ac  un  boneddwr 
arall  i'ch  anerch  etto,  nid  ydwyf  yn  gwybod  braidd  pa 
Iwybr  i'w  gymmeryd.  Fodd  bynag,  goddefwch  i  mi  gry- 
bwyll  un  o'r  ffyrdd  drwy  ba  un  y  credaf  y  gelhd  cario  allan 
yr  amcanion  a  ddymunir  yn  y  penderfyniad  ag  sydd  newydd 
gael  ei  gynnyg  mor  alluog  gan  Mr.  \Vassal,  a  hwnw  ydyw, 
Ymdrecìm  cael  ein  ỳohl  ieuainc  i  deimlo  dyddordeb  yn  hancsiaeth 
derfynol,  gweithgarwch  personol,  a  gobeithion  dyfodol  Cymdeithas 
Genadol  y  Bedyddwyr.  Y  mae  gan  y  Gymdeithas  hon  enw, 
ac  O  !  na  fuasai  a  lle  helaeth  yn  nghalonau  pawb  o'n  pobi 
ieuainc.  Yr  wyf  wedi  meddwl  ac  ofni  lawer  gwaith  ein 
bod  ni  fel  gweinidogion,  athrawon  yr  Ysgol  Sul,  a  phen- 
aethiaid  ar  yr  aelwyd  gartref,  heb  wneyd  cwbl  gyfiawnder 

â'r  Gymdeithas  hon  yn  ein  hymwneyd  â'n  plant,  â  deiHaid 
yr  Ysgol  Sul,  ac  â  phobl  ieuainc  ein  cynnuUeidfaoedd.  Mae 
yn  perthyn  iddi  ffeithiau  ag  y  byddai  o  les  annhraethol 
iddynt  hwy  fod  yn  gynnefin  â  hwynt,  íe,  ífeithiau  ag  a  wna 
i  galonau  pawb  sydd  yn  caru  gwir  wroldeb  Cristionogol 
lamu  wrth  feddwl  am  danynt.  Pedwar  ugain  mlynedd  yn 
ol  bodolai  y  Gymdeithas  hon  yn  meddwl,  cartrefai  yn 
nghalon,  ac  anadlai  yn  ngweddiau  un  dyn  duwiol.  Saith 
deg  chwech  o  flwyddi  yn  ol  daeth  yn  Gymdeithas  wele.dig, 
yn  cael  ei  galw  i  fodolaeth  gan  y  brodyr  difrifol  hyny  a 
gwrddasant  â'u  gilydd  yn  nhy  y  weddw  hono  yn  Kettering, 
pryd  y  tanysgrifiasant  cydrhyngddynt  y  swm  o  £1"^  i8s. 
6ch.  ;  ond  gall  fentro  dweyd  fod  y  swm  hwnw,  yn  gym- 
harol  felly,  yn  fwy  nâ'r  swm  a  gasglwyd  yma  heno,  gan  ei 
fod  yn  £1  os.  lo^c.  yr  un  o'r  cyfarfod  bychan  hwnw.  I'r 
doeth  a'r  bydol,  i'r  anturiaethwr  a'r  athronydd,  ymddang- 
osai  y  swm  hwn  yn  gwbl  annigonol  er  cychwyn  anturiaeth 
oedd  a'i  hamcan  i  argyhoeddi  miHynau  y  byd  paganaidd  ; 
ond  nid  felly  i'r  brodyr  da  a  duwiol  hyny  yn  Kettering. 
Cyílwynasant  hwy  y  swm  hwnw  ar  allor  Duw,  a  derbyn- 
iodd  yr  Arglwydd  ef  fel  blaenffrwyth  o  swm  o  ;^i,i72,342, 
75.  ic.  ag  sydd  wedi  ei  gyfranu  hyd  y  ^iain  o  Fawrth  yn  y 
flwyddyn  bresenol,  a  phob  symiau  ychwanegol  ag  a  fydd 
yn  angenrheidiol  i  gwblhau  y  gwaith  gogoneddus  a  dde- 
chreuwyd  mewn  cwbl  ymddiried  yn  Nuw  y  pryd  hwnw 
(cymmeradwyaeth).  Y  mae  yr  ychydig  frodyr  hyny  a  gyn- 
nullasant  yn  Kettering,  yn  anwyl  iawn  i  ni,  a  gweddiwn  yn 
ddifrifol  ar  i'w  henwau  fod  megys  perarogl  yn  nghalonau 
ein  plant  (clywch,  clywch). 

Gydag  ymddiriedaeth  gref  yn  Nuw,  dechreuodd  y  Gym- 
deithas  weithio  mor  fuan  ag  oedd  yn  bossibl,  gan  y  cawn 
iddi  yn  yr  Haf  dylynol,  ar  y  i^eg  o  Fehefin,  1793,  ddanfon 
allan  WilHam  Carey  a  John  Thomas,  ar  fwrdd  Uong  Ell- 
mynig,  ar  eu  ffordd  i  India,  pryd  yr  oedd  Andrew  Fuller 
a'i  frodyr  gartref  yn  cyflwyno  yr  anturiaeth  i  nawdd  Duw 
ac  haeHoni  yr  eglwysi.  Y  rhai  hyn  oeddynt  ragredegwyr 
rhyw  230  o  filwyr  ffyddlon  i  Grist,  sydd  wedi  eu  danfon 
allan  gan  y  Gymdeithas  hon  yn  unig,  74  neu  75  o  ba  rai 
sydd  yr  awr  hon  ar  faes  y  frwydr,  yn  ymladd  yn  wrol  dros 
ein  Harglwydd  (cymmeradwyaeth).  Byddai  yn  anmhossibl 
i'n  pobl  ieuainc  deaHus  ddarílen  hanes,  ac  ystyried  hunan- 
ymwadiad,  aberth,  sel,  a  difrifoldeb  y  Hu  gwrol  sydd  wedi 
bod  am  saith  deg  pump  o  flynyddau  yn  dal  cyssyUtiad  mor 

agos  â'r  Gymdeithas  hon,  heb  blygu  i  lawr  a  bendithio 
Duw  am  godi  y  fath  gymmeriadau,  ac  erfyn  am  gymhorth 
i  ddylyn  eu  hol  mewn  ífydd  a  gweithredoedd.  O  !  'r  fath 
wersi  a  gawsid  wrth  fyfyrio  bywydau  tebyg  i  Fuller,  Sut- 
chffe,  Ryland,  Pearse,  ac  ereill  a  ddylynasant  fel  cynnorth- 
wywyr  y  Gymdeithas;  neu  ddylyn  bywydau,  Uafur,  lludded, 
a  llwyddiant  Carey,  Marshman,  Ward,  Chamberlain,  Yates, 
a'u  brodyr  yn  y  Dwyrain,  a  Knibb  a  Burchell,  yn  y  Gor- 
llewin.  Mae  hanes  dynion  o'r  fath  hyn  yn  llawn  o  wersi 
addysgiadol  i  ieuenctyd  ein  cynnuUeidfaoedd  (cymmerad- 
wyaeth). 

Y  mae  cynnydd  ein  Cymdeithas  hefyd  yn  llawn  o  ddydd- 
ordeb  i'n  pobl  ieuainc.  O  !  fel  y  bu  ein  Tad  nefol  yn  proíì 
íFydd  sylfaenwyr  y  Gymdeithas  hon  yn  ystod  y  saith  mlyn- 
edd  cyntaf  o'i  bodolaeth.  Yn  ystod  yr  adeg  hirfaith  hon, 
bu  gweithgarwch  a  chaledi  y  cenadon  heb  un  llwyddiant 
ymddangosiadol,  mor  bell  ag  yr  oedd  argyhoeddiad 
eneidiau  yn  myned  ;  etto,  aethant  yn  y  blaen  gyda  dyfal- 
barhad  ffyddiog  yn  Nuw,  gan  adael  y  canlyniadau  yn  ei 
law  gwbl-alluog  Ef.  Er  na  fu  neb  dychweledigion  am 
saith  mlynedd,  yr  oedd  y  Gymdeithas  wedi  helaethu  ei 
therfynau  i  raddau  mawr,  gan  ei  bod  wedi  danfon  allan 
amryw  genadon  Ewropeaidd  yn  ychwanegol,  rhai  o  ba  rai 
a  adawsant  y  fuchedd  bresenol  yn  bur  fuan.  Ond  yn  y 
flwyddyn  1800 — y  cyntaf  yn  y  ganrif  bresenol — yr  oedd 
genym  yn  India  4  cenadwr  Ewropeaidd,  i  capel  bychan,  i 
eglwys  fechan,  I  Ysgol  Sabbothol,  ac  i  ysgol  ddyddiol — oU 
yn  gyfyngedig  i'r  cenadon  a'u  teuluoedd.  Profodd  y  flwydd- 
yn  hon  yn  un  fythgofiadwy  yn  hanesiaeth  y  Genadaeth,  yn 
gymmaint  ag  mai  ar  y  iyeg  o  Fawrth,  1800,  y  tynwyd  y 
llen  gyntaf  o'r  Beibl  Bengaelaeg  drwy  y  wasg.  O !  'r  fath 
olygfa  darawiadol  oedd  gweled  y  teulu  bychan  wedi  cyd- 
gwrdd  yn  eu  capel,  a  Wilham  Carey  yn  gosod  y  llen  oedd 
newydd  ei  gorphen  yn  wlyb  o'r  wasg  ar  fwrdd  y  cymundeb, 
gan  ei  chyflwyno  i'r  Arglwydd,  fel  rhan  o'r  hyn  oedd  i 
ganlyn,  a  diolch  iddo  am  yr  holl  drugareddau  oedd  wedi 
gael,  a  gweddio  am  ei  gymhorth  a'i  arweiniad  yn  y  dyfod- 
oL  Yr  ydym  yn  gwybod  heddyw  i  ba  raddau  y  mae  y 
weddi  hono  wedi  ei  hateb.  Mae  ein  cenadon  wedi  cael  y 
fraint  o  fod  yn  alluog  i  roddi  Gair  Duw  i'r  pagan  mewn 
hanner  cant  o  ieithoedd  a  thafod-leferydd.  Mae  hyn  ar  ei 
ben  ei  hun  yn  synfawr  i'n  golwg,  ac  yn  galw  am  ein  diolch- 
garwch  mwyaf  trylwyr  i  Dduw,  a'n  gwerthfawredd  twym- 

galon  o'r  dynion  fuont  yn  offerynau  yn  ei  law  i  ddwyn  y 
fath  waith  godidog  oddiamgylch  (cymmeradwyaeth),  Oddi- 
ar  hyny  mae  ein  cenadon  wedi  bod  yn  abl  i  drosglwyddo  i'r 
pagan  dros  fihwn  o  gyfrolau  o  Air  Duw,  ac  yr  ydym  yn 
awr  yn  danfon  i  ffwrdd  o  wasg  y  Gymdeithas  tua  45,000  o 
gyfrolau  o'r  Beibl  yn  flynyddoL  Wrth  edrych  dros  y 
ffeithiau  hyn,  pwy  all  ddiystyru  dydd  y  pethau  bychain  ? 
(cymmeradwyaeth).  Tri  diwrnod  cyn  terfyniad  y  flwydd- 
yn  1800,  dygwyddodd  amgylchiad  pwysig  arall,  yr  hwn  a 
lawenhaodd  galonau  ein  dynion  da.  Rhagfyr  28ain,  1800, 
sanéfeiddiodd  WiUiam  Carey  ddyfroedd  y  Ganges  dr\vy 
drochi  ynddi  y  cyntaf  a  ddychwelwyd  i'r  ffydd  Gristionogol, 
sef  Christnu  Paul ;  a  phan  yr  oedd  y  bedyddiedig  yn  dyfod 
i  fyny  o'r  dwfr,  llefarodd  un  o'r  cenadon  ar  y  lan  y  geir- 
iau  canlynol  :■ — "  To-day  is  broken  the  first  hnk  in  the 
chain  of  caste,  and  there  is  no  power  on  earth  or  in  hell 
that  can  reunite  it."  Yr  oedd  y  dywediad  hwna  yn  ffaith, 
ac  yn  fath  o  broffwydohaeth — y  naih  y  dydd  hwnw,  a'r  llall 
wedi  ei  wireddu  hyd  y  dydd  hwn,  gan  nad  ydyw  castc  yn 
India  byth  wedi  hyny  wedi  cyrhaedd  ei  sefyllfa  gyntefig 
(cymmeradwyaeth).  Wedi  hyny,  mae  ein  cenadon  wedi 
derbyn  miloedd  i  Églwys  y  Duw  byw,  llawer  o'r  rhai  sydd 
wedi  myned  at  eu  gwobr,  tra  y  mae  eu  rhifedi  ar  y  ddaear 
yn  cyflym  gynnyddu  o  hyd.  Beth  raid  fod  Uafur  y  brodyr 
ffyddlon  a  anfonwyd  allan  i  ddwyn  oddiamgylch  ganlyniad- 
au  dedwydd  y  dydd  heddyw  ?  Gadewch  i  ni  gymmeryd 
un  gipolwg  ar  agwedd  y  maes  y  foment  bresenoL  Mae 
genym  yno  74  o  genadon  Ewropeaidd,  300  o  oruchwyhvyr 
brodorol,  20  o  weinidogion  brodorol  yn  Jamaica,  trysorfa  y 
Calabar  Institution,  a  4  o  sefydhadau  er  addysgu  dynion 
ieuainc  i  waith  yr  Arghvydd.  Ac  wrth  son  am  Jamaica, 
yr  hon  sydd  yn  blentyn  anwyl  i'r  Gymdeithas  hon,  gahwn 
grybwyll  fod  genym  yno  gannoedd  o  eghvysi  yn  cael  eu 
cario  yn  mlaen  yn  drefnus  a  rheolaidd,  yn  cynnwys  cyfan- 
swm  aelodol  o  30,000,  gydag  ysgohon  a  lle  ynddynt  i 
12,000  neu  15,000  o  blant.  Y  mae  y  Gymdeithas  yn  awr 
yn  llanw  sefyllfaoedd  pwysig  yn  India,  Ceylon,  China, 
Affrica,  Jamaica,  Hayti,  Trinidaad,  Bahamas,  Ffrainc,  a 
Norway,  tra  y  mae  drysau  newyddion  yn  parhau  i  agor, 
y  rhai  y  dylasai  gymmeryd  meddiant  o  honynt,  ond  metha 
o  herwydd  angen  haelioni  mwy  oddiwrth  yr  eglwysi. 

Gallasem  etto  gyfeirio  syhv  ein  pobl  ieuainc  at  amgylch- 
iadau  pennodol  o  ofal  Duw,  am  ei  ddaioni  tuag  at  y  Gym- 

deithas  hon.  Cymmerer  y  ílwyddyn  181 2  er  enghraifît, 
pryd  yr  oedd  y  Gymdeithas  yn  ugain  mlwydd  oed.  Di- 
nystriwyd  yn  hollol  y  swyddfa  argraífu  berthynol  iddi  yn 
India,  pryd  y  collwyd  adeilad  yn  mesur  100  wrth  42  troed- 
fedd,  amryw  dunelh  o  bapyr,  5,450  pwyso  dype  Seisnig,  tair 
tunell  o  argrafì-nodau  wedi  eu  gwneuthur  yn  bwrpasol  i 
un-ar-bymtheg  o  lafar-ieithoedd  Indiaidd,  yr  oll  o'r  cases  a'r 
stock-in-trade,  a  chrynhofa  helaeth  o  lyfrau,  yn  mhlith  y  rhai 
yr  oedd  Geiriadur  y  Sanscrit,  yn  bum'  cyfroi,  ac  yn  barod 
i'r  wasg — oll  yn  chwyddo  i'r  golled  arianol  o  £j,ooo  !  Yr 
oedd  hon  yn  golled  aruthrol.  Etto,  ni  a  welwn  ddaioni 
Duw  hyd  y  nod  yn  yr  adeg  gyfyng  hon,  canys  y  boreu 
canlynol,  wrth  daflu  golwg  dros  adfeihon  yr  adeiladaeth, 
deuwyd  o  hyd  i  dair  tuneU  a  hanner  o  fetal  (yr  hyn  oedd  yn 
gynnorthwy  mawr  iddynt  er  ail-fFurfio  yr  argraff-nodau),  a 
chafwyd  y  matrices  a'r  punches  dur  perthynol  i'r  ieithoedd 
Indiaidd  heb  eu  hanafu  mewn  un  modd,  yr  hyn  oedd  o 
fantais  fawr  mewn  arian  ac  amser,  a  thrwy  yr  hyn  yr  oedd- 
ent  yn  alluog  i  ddechreu  argraffu  eilwaith  mewn  deng  ni- 
wrnod,  ac  mewn  llawn  waith  yn  mhen  chwech  mis  !  Yna  yr 
ydym  yn  canfod  llaw  Duw  yn  dal  i  fyny  ein  dynion  da  yn 
ngwyneb  ergyd  mor  drwm,  fel  yr  oeddynt  yn  alluog  i  roddi 
eu  hymddiried  ynddo  Ef  am  y  dyfodol.  Wedi  i'r  newydd 
galarus  am  y  golled  fawr  gyrhaedd  y  wlad  hon,  gwnawd 
appehad  grymus  at  bawb  Cristionogion,  ac  atebwyd  ef  yn 
gwbl  foddhaol,  gan  fod  cyfraniadau  wedi  dyfod  i  law  cyn 
pen  tri-ugain  niwrnod  yn  cyrhaedd  y  swm  o  /"7,000.  Heb- 
law  hyn,  gwnaeth  y  golosgiad  yn  Serampore  i'r  Genadaeth 
fod  yn  fwy  hyspys,  ac  o'r  dydd  hwnw  ahan  bu  derbyniadau 
parhaol  y  Gymdeithas  yn  llawer  helaethach  (cymmerad- 
wyaeth). 

Yr  oedd  y  flwyddyn  1829  hefyd  yn  gyfnod  nodedig  yn 
hanes  y  Gymdeithas  hon,  pryd  yr  oedd  mewn  dyled  o 
^4,000 ;  ond  cyfarfu  y  cyfeillion  mewn  ffydd  a  dybyniaeth 
ar  Dduw,  a  gwnaethant  appehad  etto  at  haelfrydedd  Crist- 
ionogol,  ac  mewn  un  cyfarfod  yn  y  neuadd  hon,  llwyddwyd 
i  gael  ^4,798  6s.  4C., — y  ddyled  yn  cael  ei  dileu,  a  gweddiU 
mewn  llaw  o  ^788  6s.  40.  Ý  mae  y  flwyddyn  1832  yn  gofus 
ar  feddyhau  Uawer  o'r  brodyr  a'r  henafwyr  a  welaf  o'm 
deutu.  Yn  y  flwyddyn  hono  dinystrioddgelynion  y  Genad- 
aeth  ein  capeH  a'n  hysgoHon  yn  Jamaica,  lle  y  coUasom 
eiddo  yn  werth  amryw  fiioedd ;  ond  mewn  atebiad  i  appel- 
iad  William  Knibb  (clywch,  clywch,)  a  theimlad  cyfiawn 

Ty  y  CyfFredin,  ail-adeiladwyd  y  capeli  a'r  ysgolion  mewn 
modd  rhagorach,  a  gwelodd  y  diafol  pan  yn  rhy  ddiweddar 
ei  fod  wedi  gwneuthur  camsyniad  dirfawr  wrth  losgi  capeH 
y  Bedyddwyr  yn  Jamaica  (uchel  gymmeradwyaeth).  Ni 
annghoíìr  byth  y  ííwyddyn  1840  gan  lawer  o  honom,  pryd 
y  cymmerodd  Knibb — apostol  mawr  y  Gorllewin — un-ar- 
bymtheg  o  genadon  newyddion  drosodd  i  Jamaica.  O  !  y 
fath  olwg  ogoneddus  oedd  hono  i  ni  pan  yn  ffarwelio  â 
hwynt  yma  ar  yr  afon,  ac  yn  edrych  am  y  tro  diweddaf  ar 
wynebpryd  gwrol  Knibb,  yr  hwn  oedd  yn  ddychryn  i  or- 
meswyr,  ond  yn  gyfaill  calon  i'r  caethion  truenus.  Dy- 
wedaf  etto  fy  mod  yn  ofni  yn  ddirfawr  ein  bod  yn  ol  o 
wneuthur  ein  dyledswydd  tuag  at  ein  pobl  ieuainc,  trwy 
esgeuluso  eu  gwneuthur  yn  gynneíìn  â  ffeithiau  o'r  natur 
hyn,  perthynol  i  sefydHad,  cynnydd  rhyfeddol,  a'r  llwydd- 
iant  bendigedig  (dan  fendith  Duw)  sydd  wedi  dylyn  Cym- 
deithas  Genadol  y  Bedyddwyr  (cymmeradwyaeth). 

Un  gair  arall  o  barth  yr  hyn  yr  ydym  ni  yn  Nghymru  yn 
ei  wneyd  mewn  íTordd  o  gynnorthwy  i'r  Gymdeithas.  Mae 
yn  bleser  genyf  ddywedyd  fod  ein  heglwysi  yn  gyfFredinol 
yn  teimlo  dyddordeb  dwfn  yn  y  Gymdeithas  hon,  er  mae 
yn  wir  fod  rhai  yn  ei  hesgeuluso,  ond  y  mae  y  mwyafrif  yn 
gwneuthur  yr  hyn  a  allant  er  dwyn  y  gwaith  da  i  ben.  Yn 
ystod  yr  un  ílynedd  ar  ddeg  yn  cynnwys  o  1857  i  1867,  "''^^ 
yr  eglwysi  Cymreig  wedi  cynnyddu  yn  fawr  yn  eu  cyfran- 
iadau  (clywch,  clywch).  Yn  1857,  cyfanswm  y  cyfraniadau 
oddiyno  (heblaw  legacies)  oedd  ;^i,3i2  15S.  5^c.,  ac  y  mae 
y  swm  hwn  wedi  cynnyddu  mor  raddol  yn  ystod  yr  un 
ílynedd  ar  ddeg,  fel  y  cyfranasant  yn  1867  ^2,360  45.  lo^c, 
yr  hwn  swm,  o'i  gymharu  â'r  unrhyw  yn  1857,  sydd  yn 
dangos  cynnydd  o  ^^1,047  igs.  5-^0.,  neu  80  y  cant ;  neu  yn 
gwneuthur  cyfanswm  yn  ystod  yr  un  flynedd  ar  ddeg  oddi- 
wrth  eglwysi  na  allant  ymffrostio  yn  eu  cyfoeth,  ond  sydd 
yn  ddiarebol  dlawd,  o  ^^20,998  17S.  8fc.  At  hyn,goddefer 
i  mi  ychwanegu  yr  ychydig  legacies  sydd  wedi  eu  rhoddi  yn 
yr  un  cyfnod,  yn  cyrhaedd  ^209  8s.  50.,  yr  hyn  a  wna  y 
cyfanswm  o  Gymru  dlawd  yn  ;^2 1,308  6s.  ifc.  Yn  awr, 
dywedir  wrthym  ei  bod  yn  angenrheidiol  i'r  eglwysi  gyn- 
nyddu  i2|^  y  cant  at  eu  cyfraniadau  presenol  cyn  y  gall  y 
Gymdeithas  dalu  ugain  swllt  yn  y  bunt,  a  dymunem  daki 
hyny.  Wel,  bydd  i  mi  a'm  brodyr  yma  gymmeryd  arnom 
i  gymmeradwyo  i'r  eglwysi  Cymreig — a  diolch  i  Dduw,  hwy 
wnant   unpeth    a    gymmeradwywn    iddynt    yn    Nghymru 

(clywch,  clywch) — i  gynnyddu  eu  cyfraniadau  i  20  y  cant, 
yn  lle  i2|-.  A  wna'r  Saeson  gynnyddu  yr  eiddynt  hwy  i 
25  y  cant  ?  (uchel  gymmeradwyaeth).  Yna  bydd  genym 
;£"! 5,000  neu  ;^i 8,000  yn  flynyddol  yn  fwy  nag  sydd  genym 
y  dydd  heddyw,  a  gallem  yn  rhwydd  gymmeryd  meddiant 
o'r  sefyllfaoedd  a  gynnygir  i  ni  yn  India,  o  Cape  Comorin 
yn  y  dehau  hyd  at  Lahore  yn  y  gogledd,  ac  o  Burmah  yn 
y  dwyrain  hyd  Bombay  yn  y  gorllewin.  Fe  ddaw  y  cyf- 
andir  hwn,  a'i  200,000,000  eneidiau,  i  fod  yn  berl  yn  nghoron 
y  Gwaredwr,  ac  yr  ydym  yn  barod  i  gymmeryd  gafael  yn 
y  gwaith,  ond  yn  dysgwyl  wrth  yr  eglwysi  am  eu  cymhorth 
at  hyny.  Yr  ydym  yn  credu  y  gwireddir  syniadau  pro- 
íîwydoliaethol  Dewi  Wyn,  bardd  Cymreig,  pan  y  canodd 
flynyddau  yn  ol  fel  y  canlyn  : — 


"  Od  aeth  y  fendith  hyd  eithaf  India, 
O'i  da  ewyllys  hi  a'i  diwalla  ; 
Llwybr  i'w  chynniwair  lle  bu  arch  Noa, 
Aed  o'r  Ararat  i  dir  Aurora, 
O'r  ynys  moried  i'r  hen  Samaria, 
Dychwel  hi  n  dawel  i  hen  Judea, 
Cyn  hir  pregethir  ar  ben  Golgotha, 
Neu  mewn  mawr  awydd  yn  mhen  Moria, 
Yr  Olewydd  a  Mynydd  Amana  ? 
Pwy  ?     Hen  eglwysydd  penigol  Asia  ; 
Cwymp  Babel  ucheí  dan  bla — yn  ei  hawr 
Wele  oleuwawr  !     Wi !  wi !  haleliwia  !  1 
Ansawdd  oer  Ynysoedd  la, — cynhesed 
Eich  tir,  O  !  caned,  a  choed  Hercynia ! 
Dawn  Duw'n  dwyn  newyddion  da — i'w  hoffdir, 
Hermon  a  Senir.     Amen  !  hosanna ! 
Daw'r  genedl  adre  i  Ganaan— daw  ail 
Adeiliaw  coed  Liban, 

Daw  mil  myrdd  o  demlau  mân — mewn  purdeb 
O  odreu  Horeb  draw  i  Haran  ; 
Ac  hefyd  y  byd  cyfan — a  fyn  hi 
Yn  glau  goroni,  ac  ail  greu  anian  ! 
Nid  boddi  enaid  byddant, 
Byd  ddaw'n  well — bedyddio  wnant, 
Un  buch  â'r  eunuch  yr  ânt, — i  Grist  mwy 
O  fodd  hvy  ufuddhant." 


Bydded  i  ni  un  ac  oll  gael  ein  bedyddio  ag  yspryd  yr 
awdl  hon  (chwerthin  mawr),  fel  y  byddo  i  ni  gael  ein  defifroi 
i  wneyd  yr  hyn  a  allom  i  ddwyn  y  byd  wrth  draed  yr  lesu 
(uchel  gymmeradwyaeth). 

ARAETH    AR    Y    GENADAETH    DRAMOR."^' 

Yn  nghyfarfod  blynyddol  Cymdeithas  Genadol  y  Bed- 
yddwyr,  yn  Exeter  Hall,  y  llynedd,  yr  oedd  y  Pwylígor  yn 
alluog  i  fynegu  : — "  Nid  yn  aml  y  mae  y  Pwyllgor  wedi 
bod  yn  alluog  i  gyflwyno  halance-sheet  mor  gefnogol  a  bodd- 
haol  a'r  un  am  y  flwyddyn  hon.  Y  mae  ganddynt  i  hys- 
pysu  yr  incwm  mwyaf  a  dderbyniwyd  erioed,  gyda'r  eithr- 
iad  o  flwyddyn  y  JubiH."  Fel  hyn,  yr  oedd  y  Pwyllgor  yn 
alluog  i  dalu  pob  gofynion  yn  erbyn  y  Gymdeithas,  a 
dechreu  y  flwyddyn  gyda  swm  bychan  mewn  llaw.  Nis 
gallaf  alw  i  gof  unrhyw  gyfnod  yn  hanes  y  Gymdeithas, 
oddiar  ddyddimiad  Caethwasanaeth  Jamaica,  pan  y  safai 
mewn  gwell  sefyllfa  nag  y  gwna  yn  bresenoL  Yn  fasnach- 
ol,  yr  ydym  yn  alluog  i  gwrdd  â  phob  hawl  yn  erbyn  y 
Gymdeithas.  Yn  gartrefol,  yr  ydym  yn  awr  yn  byw  yn  ein 
ty  ein  hunain — buom  un  amser  fel  yr  ApostoÌ  Paul,  yn  byw 
mewn  "  ty  ardrethol  "  (chwerthiniad)  ;  ond  yr  ydym  wedi 
symmud  o'r  ty  ardrethol  yn  John  Street  i'n  paias  ein  hunain 
yn  Castle  Street  (chwerthiniad).  Er  nad  oes  genym  ryw 
gyfnewidiadau  mawrion  i'w  mynegu,  nac  unrhyw  newydd- 
ion  pwysig  i'w  gosod  ger  eich  bron ;  etto,  WTth  daflu  golwg 
dros  yr  holl  faes  a  feddiennir  gan  oruchwylwyr  y  Gym- 
deithas  hon,  y  mae  genym  reswm  da  dros  fendithio  Duw, 
a  chymmeryd  cysur.  Yn  China,  yr  ydym  wedi  colli  dyn 
da  a  ffyddlon,  yn  nghanol  ei  ddyddiau  ;  ond  yr  ydym  yn 
diolch  i  Dduw  fod  genym  un  arall  i  gymmeryd  i  fyny  ei  le, 
yn  mherson  fy  nghydwladwr  ieuanc,  Mr.  T.  Richard.  Y 
mae  angeu  hefyd  wedi  bod  ar  waith  yn  India,  ac  wedi  sym- 
mud  yr  anrhydeddus  a'r  duwiol  Mr.  LesHe,  Calcutta,  a'r 
enwog  Mrs.  Martin,  Serampore  ;  etto  y  mae  gwaith  yr 
Arglwydd  yn  myned  rhag  ei  flaen  yn  India.  Dydd  Gwener 
diweddaf,  derbyniais  lythyr  hir  oddiwrth  y  brawd  Evans, 
o  AHahabad,  yn  mha  un  y  rhoddai  hanes  dyddorol  o  weith- 
rediadau  Duw  yn  y  Talaethau  Gogledd-Orllewin,  a'r  tebyg- 
olrwydd  wedi  y  flwyddyn  hon,  i  rai  o'r  eglwysi  gynnal  eu 


*  Ychydig  ddiwrnodau  cyn  cyfarfod  mawr  Cambridge.  derbyniodd  y 
Dr.  ddegram,  yn  ei  hyspysu  fod  Mr.  Birrell,  Liverpool,  yn  methu  dyfod  i'r 
cyfarfod,  ac  yn  taer  erfyn  arno  ef  i  gymmeryd  ei  le  yn  y  cyfarfod  mawr 
cenadol.  Felly  y  bu  ;  traddododd  yr  anerchiad  hwn  ;  ac  yr  ydym  yn 
cyhoeddi  cyfieithad  o  hono  o'r  Cambyidgc  Indepcndent  Press,  lle  yr  ym- 
ddangosodd  yn  llawn  Sadwrn,  Medi  a^ain,  1870. 

hunain,  heb  dderbyn  rhagor  o  gymhorth  o  Ewrop.  Y  mae 
ein  gwahanol  genadaethau  yn  yr  India  Orllewinol  mewn 
llawn  gwaith;  ac  oddiwrth  fynegiad  galluog  Dr.  ünder- 
hill,  gallem  feddwl  fod  cyfnod  llwyddiannus  yn  aros  ein 
cenadaeth  yn  Affrica,  pan  y  mae  pob  peth  o'n  hamgylch 
yn  lled  arwyddo  y  dylem  gynnyddu  ein  hymdrechion  ugain 
gwaith  yr  hyn  ydynt  yn  Ewrop.  Gan  ein  bod  yn  y  sefyllfa 
ffafriol  hon,  ni  fydd  allan  o  lei  gyfeirio  at  sefyllfa  wirionedd- 
ol  eglwysi  y  Bedyddwyr  yn  y  Deyrnas  Gyfunol  yn  eu  cys- 
sylltiad  â  Chymdeithas  Genadol  y  Bedyddwyr.  Nid  ydym 
yn  awr  yn  myned  i  achwyn. 

Nid  yw  y  Pwyllgor  yn  anfon  allan  apeliadau  torcalonus 
am  gynnorthwy  i  ddyrchafu  y  Gymdeithas  o  ddyfroedd 
dyfnion.  Na,  yr  ydym  yn  awr  mewn  sefylifa  dda.  Gallwn 
edrych  yn  ddigywilydd  yn  ngwyneb  pawb,  a  thalu  ugain 
swllt  yn  y  bunt;  ac  yn  awr,  heb  achwyn,  gadewch  i  ni  nodi 
allan  rai  colhadau,  ac  awgrymu  gweliiant  i'r  drwg  ;  canys 
er  fod  y  Gymdeithas  heddyw,  gydag  incwm  y  flwyddyn 
ddiweddaf,  yn  alluog  i  gwrdd  â  phob  ymrwymiadau,  rhaid 
i  ni  gofio  fod  y  maes  yn  barhaus  yn  eangu  ;  ac  nid  gwiw  i 
ni  freuddwydio  am  eiliad  i  ymfoddloni  ar  gadw  ein  sefyllfa 
bresenol  yn  unig.  Bydd  genym  yn  fuan  ddau  genadwr  yn 
China — Mr.  Richard  a  Dr.  Brown — îe,  dau,  a  dim  ond  dau, 
i  faes  mor  eang.  Edrychwch  wedi  hyny  ar  y  maes  newydd 
a  phwysig  a  egyr  drwy  agoriad  ffordd  fawr  y  Dwyrain. 
Agora  hon  yr  holl  wlad  rhwng  Caercystenyn  a  Gogledd 
India.  Yna  edrychwch  yn  nes  gartref  —  i  Ffrainc,  Yspaen, 
ac  Itah.  Y  mae  ein  brodyr  yno,  fel  y  Macedoniaid  gynt, 
yn  gwaeddi  o  waelodion  eu  heneidiau,  "  Deuwch  drosodd, 
a  chynnorthwywch  ni."  Gwn  y  gall  fod  rhwystrau  ar  ein 
ffordd  i  agor  meusydd  newyddion  yn  Ewrop;  ondgadeweri'r 
eglwysi  roddi  y  moddion  wrth  law  y  Gymdeithas,  a  chilia  y 
rhwystrau  fel  gwlith  y  boreu.  Onid  yw'r  amser  wedi  dyfod, 
pan  mae  Arglwyddylhioedd  ar  "siglo  y  nefoedd,a'r  ddaear, 
a'r  môr,  a'r  tir  sych,"  gan  chwyrndaflu  oddiar  eu  gorsedd- 
au  drawsfeddiannwyr  iawnder  a  rhyddid,  fel  y  byddo  i 
Efengyl  ei  Fab  gael  ffordd  rydd,  a  chael  ei  gogoneddu. 
Bydded  i'r  penau  coronog  uchelfrydig  ag  ydynt  yn  aros 
gymmeryd  gwers  oddiwrth  yr  hyn  sydd  wedi  dygwydd  i 
Ferdinand  o  Naples,  Theodore  o  Abyssinia,  Lopez  yn 
Nehaubarth  America,  ]\Iaximihan  yn  Mexico,  Isabella  yn 
Yspaen,  ac  yn  ddiweddaf  oll,  Napoleon  ac  Eugenie,  y 
cyntaf  yn  llettywr  anfoddog  yn  Germani  (cymmeradwy- 

aeth),  a'r  olaf  mewn  annedd  huriedig  yn  y  wlad  hon — yr 
hon  sydd  yn  ddinas  noddfa  i  freninoedd  a  breninesau,  ym- 
herawdwyr  a  thywysogesau,  ag  ydynt  yn  dygwydd  colH  eu 
sefyllfaoedd.  Ac  edrychwch  ar  yr  hen  ddyn  crynedig  yna 
yn  Rhufain — dyna  ddyn  hen  a  methedig  yn  cael  ei  gy- 
hoeddi  yn  anífaeledig — dyna  fe,  yn  methu  penderfynu  pa 
beth  i'w  wneyd  na  pha  le  i  fyned — pa  un  a  á  efe  mewn 
agerlong  i  Malta,  ac  yno  i  fod  yn  dywysog  ysprydol  i  arol- 
ygu  yr  Eglwys  Rufeinig,  neu  ynte  i  gymmeryd  ychydig 
ystafelloedd  huriedig  yn  Belgium  ;  neu  ynte  a  fydd  iddo 
eistedd  i  lawr  a  marw  yn  y  Yatican,  ac  i  gael  ei  amddifFyn 
yno  gan  filwyr  Itah.  Gan  mai  dyma  sefyllfa  pethau  yn 
Ewrop,  byddai  yn  bechod  ynom  —  yn  bechod  o'r  fath 
waethaf  —  yn  erbyn  Duw  a  dyn,  i  beidio  cynimeryd 
mantais  o  arwyddion  yr  amserau,  ac  i  fyned  yn  mlaen,  a 
chymmeryd  meddiant  o'r  tir  yn  enw  ein  Harglwydd  a'n 
Meistr  mawr.  Ond  i  wneyd  hyn,  rhaid  i  ni  gael  rhagor  o 
arian.  A  pha  fodd  y  gallwn  ni  ychwanegu  ein  trysorfa  ? 
Y  mae  yn  ngahu  ein  heglwysi  i  ychwanegu  derbyniadau  y 
Gymdeitnas,  heb  feichio  y  rhai  ag  ydynt  yn  awr  yn  gwneyd 
yn  dda,  a  hyny  drwy  wneyd  y  casghadau  blynyddol  yn 
gyfFredinol,  ac  nid  yn  rhanol  fel  yn  bresenoL  Wrth  gym- 
meryd  i  fyny  y  Llawlyfr  a  Mynegiad  y  Gymdeithas  Gen- 
adol  am  y  flwyddyn  hon,  cawn  y  canlyniadau  canlynol. 
Rhoddir  cyfrif  o  eglwysi,  heblaw  757  o  gangenau  a  gorsaf- 
oedd  pentrefol ;  bydd  i  ni  adael  allan  y  cangenau,  gan  ym- 
wneyd  yn  unig  ag  eglwysi  corffoledig.  Cyfanswm  yr 
eglwysi  yn  y  Deyrnas  Gyfunol  yw  2,335  ;  o'r  rhai  hyn  y 
mae  genym  yn  Lloegr,  1,716;  yn  Nghymru,  501;  yn  Scot- 
land,  87  ;  yn  yr  Iwerddon,  31  ;  ac  o'r  2,335  eglwysi  yn  y 
Llawlyfr,  cawn  yn  Mynegiad  y  Gymdeithas  fod  1,297  wedi 
casglu  at  y  Genadaeth  yn  y  flwyddyn  oedd  yn  diweddu 
Mawrth  ^iain,  1870 — a  gwahaniaetha  y  tanysgrifiadau  a'r 
casghadau  o  3S.  4C.  a  gasglwyd  gan  yr  eglwys  fechan  yn 
Lixwm,  Swydd  Fflint,  i'r  swm  tywysogaidd  o  /^254  is.  gc, 
a  gasglwyd  gan  yr  eglwys  sydd  dan  weinidogaeth  ahuog 
Dr.  Brock.  Gadawa  hyn  1,038  o  eglwysi  na  wnaethant 
gasglu  yn  ystod  y  flwyddyn.  O'r  eglwysi  na  wnaethant 
gasgliad,  y  mae  834  o  honynt  yn  Lloegr,  141  yn  Nghymru, 
46  yn  Scotland,  a  17  yn  yr  Iwerddon.  Cawn  fel  hyn  fod 
5^  y  cant  o'r  eglwysi  yn  Lloegr  yn  gwneyd  casgliad,  a  48Ì 
y  cant  na  wnaethant  gasgliad  yn  ystod  y  flwyddyn  ddi- 
weddaf;   yn   Nghymru,  cawn   71^  y  cant  o'r  eglwysi  yn 

gwneyd  casgliadau,  a  28|-,  y  cant  heb  wneyd  hyny  ;  yn 
Scotland  casglodd  47!-  y  cant  o'r  eglwysi,  a  57I  y  cant  a 
esgeulusasant  wneyd  hyny ;  ac  yn  yr  Iwerddon  casglodd  45^ 
y  cant,  ac  ni  wnaeth  54!  y  cant  ddim.  Wrth  gymmeryd 
yr  holl  eglwysi  yn  y  Deyrnas  Gyfunol,  cawn  fod  55Ì  y 
cant  wedi  casglu,  a  44Ì  y  cant  heb  wneyd  hyny  y  flwyddyn 
ddiweddaf.  Nid  wyf  yn  gwybod  a  fyddai  i  mi  bechu  wrth 
deimlo  yn  falch  o  Gymru  dlawd  wedi  y  cwbl  :  tlawd  fel  yr 
ydym,  ymddangoswn  yn  fîafriol  er  hyny,  wrth  ein  cymharu 
â  rhanau  ereill  o'r  deyrnas.  Yn  awr,tybier  fod  y  1,038  eglwysi 
na  wnaethant  gasgiiad  yn  gwneyd  yn  ol  cymhariaeth  yr 
hyn  a  wneir  gan  eglwysi  tlodion  Cymru,  byddai  genym  y 
canlyniad  canlynol  : — Casgla  360  o  eglwysi  yn  Nghymru  y 
swm  o  ^2,125  15S.  2g.  ;  yna,  byddai  i'r  1,038  eglwysi,  os 
byddai  iddynt  roddi  o  gwbl,  gasglu  y  cyfanswm  o  £6,i2(^ 
5S.  4fc.  Yn  awr,  y  mae  colh  y  swm  yna  yn  golled  fawr 
mewn  ystyr  arianol,  ond  y  mae  y  goUed  foesol  i'r  eglwysi 
yn  Uawer  mwy  :  collant  y  pleser  a'r  anrhydedd  o  fod  yn 
gydweithwyr  â  Duw  ;  amddifadant  eu  plant  o'r  pleser  o 
gynnorthwyo  yn  y  gwaith  da  o  achub  eneidiau ;  mewn 
gwirionedd,  dygir  plant  yr  eglwysi  hyn  i  fyny  fel  pagan- 
iaid.  Dywedai  yr  enwog  Andrew  FuUer  unwaith  ei  fod 
ef  a'r  eglwys  wedi  eu  darostwng  i'r  fath  raddau,  fel  yr  oedd 
pob  mwynhad  crefyddol  wedi  eu  gadael ;  ond  dechreu- 
asant  ar  y  gwaith  cenadol,  a  daeth  cyfnewidiad  Ilwyr  dros 
yr  eglwys  a'r  gweinidog ;  gweithient  yn  galonog  dros  y 
paganiaid  yn  ngwledydd  pellenig  y  byd,  a  bendithiai  Duw 
eu  heneidiau  yn  helaeth  gartref.  Y  mae  angen  ymdrech 
unol  arnom  yn  yr  anturiaeth  hon,  yn  gystal  a  chydweith- 
rediad  yr  holl  eglwysi — oll  i  wneyd  rhywbeth  yn  flynyddol 
dros  y  Gymdeithas.  Ofnaf  fod  rhai  o'n  brodyr  henaf  wedi 
annghofio,  a  gall  fod  rhai  o'n  brodyr  ieuangaf  heb  glywed 
na  darllen  hanes  cyfarfod  cenadol  a  gynnaliwyd  yn  Jamaica 
gan  gynnulleidfa  o  negroaid.  Gwnawd  y  cyfarfod  i  fyny 
yn  gyfangwbl  o  ddynion  duon  ;  a  chan  ei  fod  wedi  ei  alw 
yn  nghyd  yn  rheolaidd  ac  amserol,  dygid  pobpeth  yn 
mlaen  mewn  trefn  a  gweddeidd-dra.  Er  nad  oedd  ganddynt 
ryw  benderfyniadau  Ilafur-fawr  a  hir-eiriog,  etto  yr  oedd- 
ynt  yn  hollol  uniongred  ;  canys  pasiwyd  ganddynt  y  tri 
phenderfyniad  canlynol  :  — i.  Bydd  i  ni  oll  roddi  rhywbeth. 
2.  lìydd  i  ni  oll  roddi  fel  y  galluogwyd  ni  gan  Dduw.  3. 
Bydd  i  ni  oll  roddi  yn  Ilawen.  W'edi  pasio  y  tri  phender- 
fyniadau   hyn,    dechreuasant    yn    y  man  eu  gosod    mewn 

gweithrediad.  Cymmerodd  negro  henafol  ei  le  wrth  y 
bwrdd,  gyda'i  lyfr  yn  ei  law,  er  gosod  i  lawr  y  symiau  a 
gyfrenid.  Daeth  lluaws  yn  mlaen,  a  chyfranent  i'r  dry- 
sorfa  symiau  bychain  yn  ol  eu  hamgylchiadau  cyfyng.  Yn 
mhhth  ereill,  daeth  hen  negro  cyfoethog  yn  mlaen,  yr  hwn 
a  osododd  i  lawr  ddernyn  bychan  o  arian.  "  Cymmerwch 
hwn  yn  ol,"  ebe  yr  hen  ddyn  wrth  y  bwrdd.  "  Gall  fod 
yn  ol  y  penderfyniad  cyntaf,  ond  nid  yn  ol  yr  ail ;  cym- 
merwch  ef  yn  oL"  Gwnaeth  y  gŵr  cyfoethog  felly,  a 
brysiodd  yn  ol  i'w  eisteddle.  Daeth  un  ar  ol  y  Uall  o'r 
bobl  dlodion  yn  mlaen  ;  a  chan  fod  y  rhan  amlaf  o  honynt 
yn  rhoddi  rhagor  nag  a  gynnygiodd  y  negro  cyfoethog, 
teimlai  yn  gywilyddus  o  hono  ei  hun.  Daeth  yn  mlaen 
drachefn,  a  bwriodd  ar  y  bwrdd  ddernyn  gwerthfawr  o 
aur,  gan  ddweyd  mewn  llais  digofus,  "  Dyna,  cymmerwch 
hwna."  Ond  dywedodd  y  gŵr  da  wrth  y  bwrdd,  "  Na,  ni 
wnaf  hyny  ychwaith  ;  gah  fod  yn  ol  y  penderfyniad  cyntaf, 
ac  yn  ol  yr  ail,  ond  nid  yw  yn  ol  y  penderíyniad  diweddaf." 
A  gorfu  i'r  hen  ddyn  fyned  yn  ol  drachefn.  Eisteddodd  i 
lawr,  ac  wedi  myned  dros  y  mater  yn  ei  feddwl,  teimlodd 
ei  fod  yn  feius,  a  thrwy  gymhorth  gras  Duw,  y  byddai  iddo 
wneyd  yn  iawn.  Yna  aeth  yn  mlaen  at  y  bwrdd  gyda 
gwên  ar  ei  wyneb,  yr  hyn  a  arwyddai  fod  ei  galon  wedi  ei 
chyfnewid,  a  chyflwynodd  swm  mawr  i'r  drysorfa.  "  Da 
iawn,"  ebe  y  trysorydd  negroaidd,  "  gwna  hyn  y  tro, — mae 
hyn  yn  ol  yr  oll  o'r  penderfyniadau."  Tarawyd  fi  yn 
hynod  gan  dair  fîaith  yn  ystod  fy  ymwehad  ag  America  y 
llynedd.  Gofynwyd  i  mi  fwy  nag  unwaith  i  roddi  anerch- 
iad  gerbron  aelodau  y  "  Gymdeithas  Ymofynol  "  yn  ein 
Prifysgohon  yno.  Yr  oedd  teitl  y  gymdeithas  yn  newydd 
i  mi ;  ond  cefais  allan  yn  fuan  fod  ein  myfyrwyr  gweinidog- 
aethol  yn  ein  Prifysgohon  a'n  Colegau  yn  yr  America  yn 
fîurfio  eu  hunain  yn  gymdeithas,  i'r  dyben  o  osod  eu 
hunain  mewn  gohebiaeth  uniongyrchol  â'r  cenadon  mewn 
gwledydd  tramor.  Cadwant  yn  mlaen  ohebiaeth  barhaus 
â'r  holl  oruchwylwyr  mewn  gwledydd  pell,  a  thrwy  hyny 
deuant  yn  gydnabyddus  â  dyledswyddau,  treialon,  dyoddef- 
iadau,  peryglon,  a  llawenydd  y  cenadon.  Meithrinant 
yspryd  cenadol  yn  ystod  eu  cwrs  athrofaol,  a  deuant  yn 
barod  i  gynnyg  eu  hunain  at  wasanaeth  cenadol  mewn 
gwledydd  tramor.  Cefais  fod  sefydhad  duwinyddol  Prif- 
ysgol  Madison  yn  unig  wedi  anfon  aUan  dros  driugain  o'i 
gw\'r  goreu  i   China,   Siam,   Burmah,  ac  India.     Trwy  y 

moddion  hyn,  nid  yw  Undeb  Cenadol  y  Bedyddwyr  yn 
America  yn  fyr  o  ddynion  i'r  meusydd  cenadol.  Y  mae'r 
Ysgolion  Sabbothol  yn  America  yn  gwneyd  gwaith  da  yn 
y  cyfeiriad  hwn  hefyd.  Y  mae  llawer  o'r  ysgoHon  yn  ar- 
gymmeryd  i  gynnal  cenadwr,  neu  athraw,  mewn  lleoedd 
neillduol  ;  a  chánt  fynegiadau  parhaus  o'r  maes  gyda 
golwg  ar  y  defnydd  a  wneir  o'u  tanysgrifiadau.  Fel  hyn, 
y  mae  yr  YsgoHon  Sabbothol  yn  America  yn  dyfod  yn  fath 
o  sefydHadau  cenadol,  gan  gydweithredu  â  bwrdd  gweith- 
redol  yr  Undeb  ;  a  cha  y  plant  eu  meithrin  mewn  yspryd 
cenadol  o'u  mabandod  i  fyny,  Dysgir  hwy  fel  hyn  yn 
foreu  i  gyfranu— ac  y  maent  yn  cyfranu  — cyfranant  oH,  a 
hyny  yn  Hawen.  A  chymmeryd  y  ddwy  ífaith  a  nodwyd, 
cyfrifant  braidd  yn  hoHol  am  y  canlyniadau  a  geir  yn 
Mynegiad  diweddaf  Undeb  Cenadol  Bedyddwyr  America. 
Y  mae  ganddynt  yn  awr  1,919  o  orsafoedd,  630  o  eglwysi, 
957  o  oruchwylwyr,  a  bedyddiwyd  yn  ystod  y  flwyddyn 
4,600.  Cynnydd  ar  y  flwyddyn  ddiweddaf :  -169  o  orsaf- 
oedd,  12  o  eglwysi,  iio  o  oruchwylwyr,  1,050  trwy  fedydd, 
a  1,345  o  aelodau.  Cyfrifa  eu  trefn  reolaidd  o  weithio 
wedi  hyny  am  ífaith  araH,  sef  fod  y  tanysgrifiadau  wedi 
cynnyddu  yn  ystod  y  25  mlynedd  diweddaf  i'r  swm  o  384 
y  cant.  Credaf  y  gelHd  dilyn  'siampl  y  myfyrwyr  ieuainc 
ynngholegau  America  gan  bobl  ieuainc  yn  ein  colegau  yn 
y  wlad  hon  ;  a  phe  efelychai  ein  HysgoHon  Sabbothol  yn 
Mhrydain  Fawr  YsgoHon  Sabbothol  America,  enniHai  y 
Gymdeithas  o  leiaf  /"5,000  y  flwyddyn  mewn  arian,  pan  y 
byddai  y  dylanwad  moesol  ar  y  genedl  bresenol,  a  chenedl- 
oedd  ag  ydynt  etto  heb  eu  geni,  tuhwnt  i  ddim  a  aHwn 
gyfrif  yn  bresenol. 


ARAETH    WLEIDYDDOL    VN    ABERHONDDU. 

Ar  ol  ateb  rhai  gofyniadau  am  dano  ei  hun,  dywedodd 
Dr.  Price, 

"  O  barthed  i'm  hawl  i  ddyfod  i  geisio  eich  pleidleisiau, 
yr  oeddwn  yn  meddwl  fod  genyf  gystal  hawl  ag  unrhyw 
berson,  os  yn  barod  i  wneyd  yr  aberthau  gofynol  i  wasan- 
aethu  eich  lles  chwi.  Yr  wyf  yn  Gymro  ganedig  a  magedig, 
yn  Gymro  mewn  calon  a  theimladau.  Yrwyf  yn  Annghyd- 
íTurfiwr  oddiar  argyhoeddiad.     Ganwyd  fi  yn  nghymmyd- 

ogaeth  Aberhonddu,  magwyd  fi  yn  eich  plith  chwi,  dechreu- 
ais  fy  ngyrfa  grefyddol  yn  eich  phth,  ac  er  pan  wyf  wedi 
gadael  eich  tref,  nid  wyf  wedi  gwneyd  dim  i'w  gwarthruddo. 
Meddyhais,  ar  ol  saith  mlynedd  ar  hugain  o  absenoldeb,  y 
gallwn  dd'od  yn  ol  yn  anrhydeddus  i  ofyn  i  chwi  fy  ny- 
chwelyd  fel  eich  cynnrychiolydd  i'r  Senedd.  (Cymmerad- 
wyaeth.)  Yr  wyf  fi,  a  llawer  ereill,  wedi  teimlo  er's  amser 
bellach  ei  bod  yn  warth  ar  Gymru,  am  nad  yw,  o'r  32  ael- 
odau  y  mae  wedi  ddanfon  i'r  Ty  Cyffredin,  wedi  danfon  un 
Annghydffurfiwr  Cymreig  erioed.  (Cywilydd).  Nid  oes 
genym  yn  awr  yn  y  Ty  Cyffredin  un  aelod,  yr  hwn  yn  deg 
sydd  yn  cynnrychioH  teimladau  crefyddol  wyth  rhan  o  naw 
o  bobl  Cymru.  (Bloeddiadau,  '  Cywilydd,'  'Yr  ydych  yn 
iawn.')  Yn  yr  ethohad  cyffredinol  diweddaf,  danfonodd 
Lloegr  ac  Ysgotland  40  o  aelodau  YmneiUduol  i'r  Ty,  tra 
y  danfonodd  yr  Iwerddon  40  o  Babyddion  i  gynnrychioH 
teimladau  y  bobl  WyddeHg  i'r  Senedd ;  ond  Cymru,  er  ei 
gwarth  oesol,  ni  ddanfonodd  un  Annghydffurfiwr  i'r  Senedd 
newydd.  Onid  yw  yn  amser  i  ni  ddeffroi,  a  symmud  ymaith 
y  gwarthnod  sydd  yn  gorphwys  ar  Gymru  fel  gwlad  Ym- 
neiHduaeth  ?  (Cymmeradwyaeth.)  \\'el,  yr  wyf  wedi  dyfod 
i  roddi  cyfle  i  etholwyr  Aberhonddu  wneyd  fehy,  wedi  methu 
eich  darbwyHo  i  wahodd  araH  a  gweH  dyn,  Yr  wyf  yn  cyn- 
nyg  fy  hun  fel  y  dirprwywr  goreu  aHwn  gael.  (Cymmer- 
adwyaeth  a  chwerthiniad.)  Wedi  i  mi  glywed  am  farwolaeth 
eich  diweddar  barchus  aelod,  gwyhais  eich  amgylchiadau 
gyda  phryder  mawr,  gan  obeithio  y  byddai  i  ryw  foneddwr 
o  ddylanwad  Heol,  a  golygiadau  haeHrydig  a  rhyddgarol, 
megys  eich  maer,  ddyfod  allan  ;  ond  cefais  fy  siomi  yn  hyn. 
Danfonodd  dau  foneddwr  eu  hanerchiadau  aHan,  ond  nid 
oedd  un  o  honynt,  feddyhaf,  yn  adlewyrchu  golygiadau  rhan 
fawr  o  etholwyr  annybynol  y  fwrdeisdref  hon.  Gadewch  i 
ni  am  funyd  edrych  ar  yr  anerchiadau  sydd  wedi  eu  dwyn 
aHan  ganddynt.  Cymmerwn  anerchiad  larH  Aberhonddu. 
Mae  y  paragrapìi  cyntaf  yn  deilwng  o  deimlad  caredig  ei 
Arglwyddiaeth  tuag  at  y  diweddar  aelod  ;  yr  ail  a'r  trydydd 
ydynt  yn  unig  hen  ymadroddion  ystrydebol  (stereotyped) 
sydd  wedi  eu  defnyddio  ganwaith  mewn  anerchiadau  o'r 
blaen  ;  ac  y  maent  mor  ddiystyr  ag  ydynt  o  gyffredin  i  bob 
dyn  sydd  yn  darHen  y  papyrau.  Sylwedd  yr  anerchiad  yw, 
y  bydd  iddo  roddi  cymhorth  diysgog  ac  annybynol  i  lyw- 
odraeth  a  theimlad  Arglwydd  Pahnerston.  Yr  oedd  gwlad- 
lywiaeth  dramor  Hy wodraeth  Arglwydd  Pahnerston  yn  dda, 

am  yr  hyn  yr  oeddem  yn  ddyledus  i  larll  Russell ;  ac  am 
ei  yswirdeb  argyllidol  yr  oeddem  yn  ddyledus  i  Mr.  Glad- 
stone.  Gyda'r  ddau  eithriad  hyn,  yr  oedd  gwladlywiaeth 
Palmerston  yn  ddidrefn,  gwastraffus,  anwadal,  ac  anfodd- 
haol.  (Clywch,  clywch.)  Yr  oedd  yn  Rhyddfrydwr  mewn 
enw,  ond  mewn  gwirionedd,  yn  gwneyd  archiadau  y  Tori- 
aid.  Ac  etto,  dyma  yr  oll  mewn  sylwedd  a  addawyd  gan 
yr  urddasol  ymgeisydd  yn  ei  anerchiad  cyntaf. 

"  Yr  oedd  anerchiad  Mr.  Gwyn  yr  oll  a  allech  ddysgwyl 
oddiwrth  Geidwadwr  proffesedig  a  chysson.  Yr  ydym  yn 
cael  yn  aml  ddarluniad  o'r  gwarchodion  a'u  pruning  hiije^ 
fel  pe  bai  y  Ceidwadwyr  erioed  mewn  cariad  â'r  gyllell 
docio.  (Cymmeradwyaeth.)  ìMae  pob  un  sydd  wedi  dar- 
llen  hanesyddiaeth  yn  gwybod  fod  Ceidwadaeth  wedi  bod 
yn  bwysau  marwol  i  bob  cynnydd,  diwygiad,  a  gwelliant. 
(Cymmeradwyaeth.)  Yna,  mae  yr  '  Ymneillduwyr  cyd- 
wybodol'  yn  dod,  fel  pe  na  f'ai  Mr.  Gwyn  erioed  wedi  cyfar- 
fod  ag  Ymneillduwr  cydwybodol.  Beth  !  Yr  oedd  hyd  y 
nod  Wilham  Hopkins,  y  crydd,  Ystradgynlais,  yn  dal  fod 
ganddo  gydwybod,  er  fod  yr  ynadon  yn  rhyfeddu  am  y  fath 
ddrychfeddwl,  ac  yn  cymmeryd  lledr  y  dyn,  a'i  werthu  i'r 
heddgeidwaid  am  hanner  ei  werth  marchnadol,  er  talu  y 
dreth  eglwys.  Nid  oes  un  cweryl  rhyngof  a'r  boneddigion 
hyn — y  mae  ganddynt  hawl  i  feddu  eu  golygiadau  ;  ond 
rhoddaf  y  gofyniad  hwn  i  chwi,  A  ydyw  yr  egwyddorion  a 
osodir  ailan  yn  yr  anerchiadau  hyn  yn  arddangos  golyg- 
iadau  y  mwyafrif  o  etholwyr  Aberhonddu  ?  Credaf  nad 
ydynt,  a  hyn  oedd  fy  rheswm  yn  dyfod  allan  i'ch  cynnorth- 
wyo  chwi,  neu  rai  o  honoch,  i  argymmeryd  eich  gwrth- 
dystiad  yn  y  cyfarfodydd,  ac  ar  lyfr  yr  etholres,  yn  erbyn 
y  cyhoeddiadau  (inanifcstoes)  hyn.  Daethum  allan  er 
gwneyd  prawf — gosod  wrth  y  test  y  galwadau  uchel  a 
wnawd  mewn  rhai  Ueoedd  a  chynnulhadau  o  barthed  yr 
angenrheidrwydd  o  ethol  Cymro  ac  Annghydfifurfiwr  Cym- 
reig  i  gynnrychioh  o  leiaf  un  o'r  32  o'r  cynnrychiolaethau 
(constituencies)  Cymreig,  ac  yr  oeddwn  am  weled  pa  lielp 
allasai  dyn  ymarferol  gael  i  fyned  i'r  Senedd,  heb  ei  orfodi 
i  ymgyduno  â  hanner  cyfreithwyr  y  fwrdeisdref,  a  sicrhau 
hanner  y  tafarnwyr  (uchel  gymmeradwyaeth),  ac  a  allai 
dyn  gael  ei  ddychwelyd  ar  lai  traul  na  phunnoedd  bathawl 
yn  cael  eu  cyfrif  wrth  y  miloedd  ?  Yr  ateb  wyf  wedi 
ddysgu  yw,  fy  mod  ychydig  o  flaen  yr  amser.  Ond,  fon- 
eddigion,   fe  ddaw  yr  amser  pryd  y  gwneir  hyn,  a  gallesid 

meddwl  fod  Aberhonddu  yn  faes  teg  er  gwneyd  y  fath 
brawf  (clywch,  clywch),  gan  fod  yma  yn  y  fwrdeisdref 
hon  ddim  llai  nag  wyth  cynnulleidfa  o  Annghydfifurfwyr, 
ac  hefyd  Goleg  pwysig,  lle  y  mae  ein  gweinidogion  dyfodol 
yn  cael  eu  dysgu  yn  yr  egwyddorion  dros  y  rhai  y  darfu  ein 
tadau  Puritanaidd  waedu  a  marw.  (Cymmeradwyaeth.) 
Mae  y  cwestiwn  o  Ddiwygiad  Seneddol  yn  sicr  o  gael  sylw 
y  deddfwyr  yn  yr  eisteddiad  nesaf,  a  dylech  chwi  fod  yn 
barod  i  edrych  y  gofyniad  yn  deg  yn  ei  wyneb.  Credaf 
fod  tri  phwynt  i  ymwneyd  â  hwy  cyn  y  gall  y  gofyniad 
hwn  gael  ei  ystyried  a'i  benderfynu — yr  etholfraint,  dy- 
ogehad  y  pleidleisiwr,  ac  ail-ddosparthiad  eisteddleoedd 
Seneddol.  Gadewch  i  ni  edrych  ar  yr  etholfraint  fel  y  mae 
yn  awr  yn  meddiant  y  corfF  ethohadol  yn  y  Avlad  hon.  ìMae 
Ty  y  Cyffredin  presenol  yn  gyfansoddedig  o  656  o  aelodau, 
466  o  honynt  wedi  eu  dychwelyd  i  gynnrychioH  siroedd  a 
bwrdeisdrefi  yn  Lloegr  ;  105  dros  yr  Iwerddon  ;  53  dros 
Ysgotland  ;  a  32  dros  Gymru.  î\Iae  y  rhai  hyn  yn  cael  eu 
hethol  yn  ol  darpariadau  Ysgrif  Ddiwygiadol  1832,  gan 
ryw  nifer  o  bersonau  sydd  â  chymhwysder  rhoddedig 
ganddynt  i  arfer  yr  hawl  hon.  Mewn  siroedd  dan  ryw 
drefniadau,  gail  y  rhydd-ddeiHad,  nawdd-feddiannwr, 
prydleswr,  a  thir-ddeiHad,  os  bydd  ei  rent  yn  ^^50  y 
flwyddyn,  bleidleisio  dros  gynnrychiolydd  i'r  Senedd  ;  tra 
mewn  bwrdeisdrefi,  niae  gan  ddahedydd  tai  a  thir  gwerth 
;^io  y  flwyddyn  hawl  i  fod  yn  nghofres  y  pleidleiswyr. 
Cafodd  hyn  ei  benderfynu  yn  y  flwyddyn  1832 — 34  mlyn- 
edd  yn  ol,  ac  nid  oes  un  cyfnewidiad  wedi  cymmeryd  He  er 
hyny,  mor  beH  ag  y  mae  a  fyno  â  Lloegr,  Ysgotland,  a 
Chymru  ;  ond  yn  yr  Iwerddon,  mae  yr  etholfraint  wedi 
cael  ei  hiselhau  gryn  lawer.  Trwy  Act  1850,  cafodd  ei 
darostwng  i  ;^i2  o  ardreth-dâl  yn  y  siroedd,  ac  i  ;^8  yn  y 
bwrdeisdrefi.  Yn  y  flwyddyn  1864,  cyfanrif  y  pleidleiswyr 
ar  hoU  lechresau  y  Deyrnas  Gyfunol  oedd  1,333,690. 
Byddai  y  nifer  anferth  hwn  i  roddi  canolrif  o  2,033  o  bleid- 
leiswyr  i  bob  un  o'r  656  aelodau,  a  chaniatau  eu  bod 
yn  cael  eu  dosparthu  yn  gyfartal.  Ond  pan  yn  tynu  allan 
o'r  Hechres  yr  holl  ddychwehadau  deublyg,  cymmeryd  i 
ystyriaeth  yr  hoH  farwolaethau,  y  symmudiadau,  a'r  an- 
nghymhwysderau  ereiU,  byddem  yn  Ueihau  llawer  iawn  ar 
lechres  y  pleidleiswyr  gweithredol,  ac  yn  eu  cael  yn  rhifo 
i'r  eithaf  tua  1,100,000,  aUan  o'r  boblogaeth  anferth  o 
rhwng   29   a   30  miHwn,  fel  nad  oes  genym  yn  y  wlad  hon 

ond  un    person   allan  o  bob  29  o  eneidiau  â  hawi  ganddo  i 
bleidleisio    dros   aelod   i    Dy  y  Cyffredin.     Gadewch  i  ni 
geisio  gwneyd   hyn    yn    hollol  eglur  i  bob  un  o  honoch. 
Meddyhwch  pe  bai  yn  bossibl  i  ni  gasglu  at  eu  gilydd  hoU 
drigoHon  y  Deyrnas  Gyfunol,  byddai  iddynt  gyda'u  gilydd 
orchuddio  arwynebedd  o    1,567  o  erwau  o  dir.     Yn  awr, 
byddai  i  1,500  o  erwau  osod  allan  yn  gywir  y  rhan  hono  o 
bobl  y  wlad  hon  nad  oes  hawl  ganddynt  i  bleidleisio,  tra  y 
byddai  y  67  erw  fyddai  ar  ol  yn  dangos  y  rhan  sydd  â  llais 
ganddynt   yn   bresenol    yn   ethohad   aelodau  i'r  Senedd  i 
wneyd  ein  cyfreithiau.     (Cymmeradwyaeth.)     A  ydyw  yn 
iawn  i  feddwl  am  fynud  fod  hyn  yn  gynnrychiohad  teg  o'r 
bobl  ?     Onid   yw   yn   annghysson,    annghyfiawn,  a  chreu- 
lawn  ?      Yn   ddiau,   mae   enwi  y  cyntaf  yn  ddigon  i  argy- 
hoeddi   yr   ystyriol.     (Uchel  gymmeradwyaeth.)     A  ydyw 
yn  deg  a  chyfiawn  i  gyfyngu  yr  etholfraint  i  lai  na   4  pev 
cent.   o   boblogaeth  y  deyrnas  hon  ?     Etto,  pe  meddyliem 
fod  un  o'r   1,100,000,    y  rhai  ydynt  ar  y  rhestr,  yn  benau 
teuluoedd — yr  hyn  nid  ydynt  mewn  gwirionedd — ond  tyb- 
iwn  hyny    am   funyd  ;    yna,   gallwn  osod  i  lawr  y  byddai 
iddynt  hwy  gynnrychioli  eu  hunain,  eu  gwragedd,  eu  plant, 
a'u  gweision  teuluol,  pan  yn  defnyddio  yr  hawl  i  bleidleisio; 
ond    hyd   y    nod   wed'yn,  byddem  yn  gadael  5,000,000  o 
deuluoedd  heb  eu  cynnrychioli  o  gwbl.     Neu,  dywedwch  y 
byddai  i'r  1,100,000  etholwyr  hyn  i  gynnrychioli  5,500,000 
o  eneidiau  mewn  etholiad  pennodedig,  etto  y  mae  genym 
y  ffaith  bwysig  y  byddai  25,500,000  wedi  eu  cau  allan  yn 
hollol  oddiwrth  ragorfreintiau  yr  etholfraint.     Credaf,  fon- 
oddigion,   fod   chwareu    teg,    gonestrwydd   cyffredinol,    a 
chyfiawnder  noeth    yn   galw  am  helaethiad  yr  etholfraint. 
(Cymmeradwyaeth.)     Heb   fyned  yn  bresenol  i  ymresymu 
dros  nac  yn  erbyn  platform  Llundain  am  etholfraint  i  bob 
dyn  mewn   oedran,   neu  dros  gyhoeddiad  Manchester  am 
etholfraint  bleidleisiol  eglur,  neu  dros  y  cynllun  cynnyg- 
iedig  gan  ryw  gyfeillion   yn    Birmingham  neu  Newcastle- 
upon-Tyne,  mae  yn  amlwg  fod  yn  rhaid  i  gryn  helaethiad 
gymmeryd  lle.      Yr  wyf  yn  ystyried  na  wna  dim  yn  fyr  o 
£10  rentdâl  yn  y  siroedd,  a  /"5  yn  y  bwrdeisdrefi,  gyfarfod 
â  galwadau  yr  achos.     (Cymmeradwyaeth.)     O'm  rhan  fy 
hun,   awn  yn   mhellach,  a  dywedwn  y  dylai  pob  dyn  sydd 
â'i  enw  ar  y  treth-Iyfrau,  wedi  byw  12  mis  yn  yr  un  district 
etholiadol,  ac  yn  gwbl  rydd   oddiwrth  drosedd,  gael  pleid- 
lais.     Byddai   hyn  yn  gyfiawn  a  gonest  i'r  gweithiwr  sydd 

yn  talu  ei  ran  er  cynnal  anrhydedd  ac  urddas  ei  wlad. 
Ond  mae  y  gofyniad  yn  dod,  A  ddylai  y  cyfoeth  hwn  a'r 
anwybodaeth  hon  fod  yn  sylfaen  cynnrychioHad  ?  Hyd  y 
nod  ar  y  cyfrif  hwn,  ni  ddylai  y  dyn  gweithgar  gael  ei  gau 
allan  oddiwrth  y  fraint  o  gael  pleidlais. 

"  Gyda  golwg  ar  gyfoeth  y  wlad,  cymmerwn  Dŷ  yr  Ar- 
glwyddi.  (Gosododd  Mr.  Bowden  ofyniad  i  fewn  yn  y  fan 
hon,  yr  hwn  a  foddwyd  gan  dwrf  mawr  y  gynnulleidfa.) 
Efallai  mai  yn  hwn  y  mae  y  corff  mwyaf  cyfoethog  yn  yr 
holl  fyd.  Mae  un  o  awdurdod  digonol,  ar  ol  ymchwiHad 
manwl,  wedi  gosod  i  lawr  gylHd  blynyddol  T}'  yr  Arglwyddi 
yn  ^11,000,000;  ond  i  fod  yn  gwbl  sicr,  gadewch  i  ni 
ddyblu  y  swm  uchod,  ac  i  osod  swm  anferthol  Tŷ  yr  Ar- 
glwyddi  yn  ;^22,ooo,ooo  ;  yna,  cymmerwch  ochr  araU  y 
gofyniad.  Mae  yr  un  awdurdod  wedi  gosod  swm  cyHid 
blynyddol  dosparth  gweithiol  y  wlad  hon  yn  ^^250,000,000  ; 
ond  i  fod  yn  gwbl  sicr  ar  y  pen  hwn  etto,  ni  a'i  tynwn  i 
lawr  i'r  hanner,  a'i  ystyried  yn  ;^i 25,000,000 ;  feHy,  mae 
cyHid  y  dosparth  gweithiol  yn  y  man  Heiaf  yn  ddeg  cym- 
maint  ag  eiddo  T^'  yr  Arglwyddi.  (Uchel  gymmeradwy- 
aeth.)  FeHy,  os  mai  eiddo  neu  gyfoeth  sydd  i  fod  yn  sail 
etholfraint,  y  dosparth  gweithiol,  sydd  yn  dal  mwyaf  o  eiddo 
ddylai  ei  chael.  Edrychwch  ar  y  trethi  a  deHr  gan  wahanol 
ddosparthiadau  yn  y  wlad  hon,  a  chawn  weled  mai  y  gweith- 
iwr,  o  bawb  dynion,  sydd  yn  talu  y  trethi  trymaf.  Mae  yn 
talu  aHan  o  bob  punt  a  enniHa  drwy  chwys  ei  wyneb  bum 
swHt  yn  drethi.  FeHy,  mae  yn  cael  ei  drethu  yn  ol  ^^25  y 
cant  ar  ei  holl  enillion  ;  o  ganlyniad,  nid  yw  ond  gwir 
onestrwydd  a  chyfiawnder  i  roddi  iddo  lais  yn  ffurfiad  y 
deddfau  hyny  a  wasgant  gymmaint  arno  (cymmeradwy- 
aeth).  Os  cymmerwn  ddysgeidiaeth  yn  sail  i  gyfreithloni 
hyn,  yr  ydym  yn  dweyd  fod  gan  y  gweithiwr  hawl  ar  y  tir 
hwn  hefyd.  Mae  cynnydd  mawr  wedi  bod  yn  mhlith  y 
dosparth  gweithiol  er  pan  basiwyd  y  Reforin  Bill  yn  1832  ; 
ac  os  oedd  sefyllfa  addysg  yr  adeg  hono  yn  cyfreithloni  y 
Llywodraeth  i  helaethu  yr  etholfraint — yn  Mwrdeisdref 
Aberhonddu,  er  enghraifft,  o  15  i  242  :  cyn  y  Reform  Bill 
yn  1832,  rhif  y  pleidleiswyr  oedd  15  yn  unig  ;  ond  ar  ol 
iddo  basio  ychwanegwyd  hwynt  i  242 — yr  ydym  yn  sicr 
ddigon  fod  sefyllfa  pethau  ar  hyn  o  bryd  yn  gofyn  am  hel- 
aethiad  ychwanegol  arni.  Yn  awr,  gadewch  i  ni  gymmer- 
yd  cipolwg  am  fynyd  ar  rai  pethau,  fel  prawf  o  ddealltwr- 
iaeth,  doethineb,  a  sefydlogrwydd  y  dosparth  gweithiol  yn 

y  Deyrnas  Gyfunol.     Yn  y  flwyddyn  1831 — blwyddyn  cyn 
pasiad  y  Reform  Bill — yr  oedd  1,276,747  o  blant  yn  y  gwa- 
hanol  ysgolion,  sef  trwy  ystyried  un  ysgolor  am  bob  11   o'r 
holl  boblogaeth.     Yn   1861,  pryd  y  gwnawd  y  cyfrif  ddi- 
weddaf,  yr  ydym  yn  cael  fod  2,750,000  o  blant  dan  addysg- 
iaeth,  ag  ystyried  un  am  bob  saith  o'r  boblogaeth.     Mae 
hyn  yn  gynnydd  ardderchog  mewn  30  o  flynyddau,  ac  y 
mae  y  rhif  o  hyd  ar  ei  gynnydd.     Yn  1831,  yr  ydym  yn 
cael  yn  yr  holl  wlad  55  o  sefydhadau  celfyddydol  (Me- 
chanics'  Institutes),  yn  cynnwys  ynddynt  oll  7,000  o  aelodau; 
ond  yn  1861,  yr  ydym  yn  cael  dim  llai  na  800  o'r  sefydhad- 
au  hyn,  yn  cynnwys  tua   140,000  o  aelodau.     Yn   1831,  yr 
oedd  yn  y  wlad  429,503  o  bersonau  ag  arian  yn  y  Savings' 
Bank,  symiau  y  rhai  yn  nghyd  oeddynt  yn  ^13,000,000; 
ond  yn  1861,  yr  ydym  yn  cael  dim  Uai  na  1,500,000  yn  ei 
ddefnyddio,   a   chanddynt,   er   anrhydedd   iddynt,   y   swm 
mawro  ^^40,000,000  yn  y  sefydhadau  hyn  (clywch,  clywch). 
Edrychwch  etto  ar  y  cymdeithasau  dyngarol,  aelodau  pa 
rai  a  rifir  wrth  y  cannoedd  o  filoedd,  a'u  heiddo  yn  werth 
rhwng  12  a  15  mihwn  o  bunnau.     Mae  genym  yn  bresenol 
un  o  bob  pedwar  o  rai  mewn  oed  yn  aelodau  yn  y  sefydl- 
iadau  hyn  yn  ein  gwlad,  pan  y  cewch  ar  Gyfandir  Ewrop 
ddim  ond  un  allan  o  bob  70  yn  aelod  yn  unrhyw  sefydhad 
dyngarol  o  gwbl.     Mae  genym  yn  ein  cymdeithasau  adeil- 
adu   100,000  o  aelodau,  a  swm  eu  tanysgrifiadau  yn  £1, 
790,000  yn  flynyddol  (cymmeradwyaeth).     Cymerwch  un 
ffaith  arall.    Yn  1831,  yr  oedd  yn  y  wlad  hon  295  o  bapyr- 
au  jnewyddion  ;  ond  yn  awr,  mae  genym  1,270,  ac  y  mae 
eu  rhif  yn  cynnyddu  o  hyd,  tra  y  mae  y  cynnydd  wedi  bod 
yn  fawr  yn  y  rhai  chwarterol,  misol,  ac  wythnosol.  Yr  wyf 
yn  nodi  y  pethau  hyn  er  dangos  fod  gan  bobl  weithgar  ein 
gwlad  hawl  deilwng  i'r  etholfraint  (clywch,  a  chymmerad- 
wyaeth). 

"  Yna  bydd  ail  ddospartliiad  eisteddleoedd  seneddol  yn 
ffurfio  rhan  bwysig  yn  unrhyw  reform  bill  er  boddlonrwydd 
i'r  wlad,  trwy  fod  cymmaint  o  gyfnewidiadau  wedi  cym- 
meryd  lle  er  y  flwyddyn  1831.  Wrth  gymmeryd  y  gofrestr 
ethoHadol  am  1864,  a  rhanu  y  pleidleiswyr  yn  gyfartal 
rhwng  y  656  aelodau  sydd  yn  Nhy  y  Cyffredin,  gwelwn  y 
bydd  y  canolrif  yn  gosod  2,033  o  bleidleiswyr  ar  gyfer  pob 
un  o'r  656  aelodau.  Byddai  y  canohif  sydd  ar  gyfer  466 
sydd  yn  Lloegr  yn  cynnwys  2,073  pleidleisiwr  i  bob  aelod; 
ir  105  sydd  yn  yr  Iwerddon  byddai  1,958  ar  gyfer  pob  un 

o'r  aelodau  ;  ar  gyfer  pob  un  o'r  53  sydd  yn  Ysgotland 
byddai  1,919  ;  a'r  32  a  aelodau  sydd  dros  Gymru,  byddai 
1,860  o  bleidleiswyr  ar  eu  cyfer.  Ond  y  mae  yr  annghyf- 
artalwch  rhyngddynt  yn  bresenol  y  tu  hwnt  i  bob  credin- 
iaeth.  Gwnawn  egluro  hyn  gydag  un  ar  ddeg  o  fwrdeis- 
drefi  mawrion,  ag  sydd  yn  dychwelyd  rhyngddynt  24  o 
aelodau  i'r  Ty,  a  deuddeg  o  fwrdeisdrefi  bychain  sydd  yn  dy- 
chwelyd  24  o  aelodau  i'r  Senedd.  Yn  mlaenaf,  ni  gymmer- 
wn  Bristol,  Finsbury,  Lambetli,  Liverpool,  Manchester, 
Dinas  Llundain,  Marylebone,  Tower  Hamlets,  Westmin- 
ster,  Glasgow,  a  DubUn.  Y  rhai  hyn  yn  nghyd  a  gynnwys- 
ant  3,758,668  o  eneidiau.  Rhif  y  pleidleiswyr  ar  y  cofrestr 
ydyw  212,329 ;  gwerth  blynyddol  y  berchenogaeth  yw 
^29,164,664;  maent  yn  talu  o  ardreth  y  swm  0^^3,433,635; 
ac  yn  dychwelyd  24  o  aelodau  i'r  Senedd.  Wrth  gymmer- 
yd  y  deuddeg  bwrdeisdref  canlynol,  sef  Andover,  Bucking- 
ham,  Chippenham,  Thetford,  Cockermouth,  Harwick,  De- 
vizes,  Honiton,  Leamington,  Great  Marlow,  Marlborough, 
a  Richmond,  ni  a  gawn  fod  eu  poblogaeth  yn  68,106,  ethol- 
wyr  yn  3,858,  a  gwerth  blynyddol  eu  perchenogaeth  yn 
;^3 14,202,  yr  ardreth  yn  ^^22,679  ;  ac  etto,  y  maent  yn  anfon 
24  o  aelodau  i'r  Senedd.  Dangosa  hyn  o  hono  ei  hun  yr 
annghyfartalwch  a'r  anghyssondeb  mawr  o  eiddo  ein  cyn- 
nrychiolaeth.  Os  cymmerwn  fwrdeisdref  fechan  Portar- 
lington  dan  sylw,  gyda  ei  106  etholwyr,  yr  ydym  yn  cael 
fod  un  etholwr  yn  Portarhngton  yn  gyfartal  i  48  yn  Sah'^ord, 
yn  gyfartal  i  151  yn  Swydd  Cork,  ac  yn  gyfartal  i  290  o 
etholwyr  yn  Tower  Hamlets.  Mae  yr  afresymoldeb  yn  un 
rheidiol  o  fod  yn  amlwg  i  bawb.  Edrychwch  ar  Bristau 
a  Thetford — y  blaenaf  yn  werth  13,829  o  etholwyr,  a'r  olaf 
ddim  ond  223  ;  etto  anfonant  yr  un  nifer  o  aelodau,  sef  dau, 
i'r  Senedd  ;  ac  yn  ol  fel  y  mae  pethau  yn  aros  yn  awr,  y 
mae  Thetford,  gyda  ei  223,  yn  gyfartal  i  Bristau,  gyda  ei 
13,829,  mewn  aelodau  Seneddol.  Pe  cawsai  bwrdeisdrefi 
Thetford,  Marlborough,  Andover,  Honiton,  Rnaresborough, 
Calne,  Arundel,  Tewkesbury,  a  Leominster,  eu  gwneuthur 
yn  un  fwrdeisdref,  byddai  rhif  eu  pleidleiswyr  yn  Ilawn 
2,001,  yr  hyn  a  roddai  hawl  iddynt  ddychwelyd  un  aelod 
rhyngddynt ;  ac  ar  sail  rhif,  cyfoeth,  a  gwybodaeth,  dylai 
Bristau  gael  anfon  wyth  aelod  i'r  Ty  (clywch,  clywch,  a 
chymmeradwyaeth).  Trwy  archwiliad  manwl  yn  y  cof- 
restr,  canfyddir  fod  un  hanner  o'r  aelodau  presenol  yn  cael 
eu  hanfon  i  fewn  wrth  lai  nâ  14  y  cant,  pan  y  mae  yr  han- 

ner  arall  yn  cael  eu  dychwelyd  yn  ol  86  y  cant.  Felly,  yn 
Nhy  y  Cyffredin,  ar  unrhyw  raniad,  y  mae  yr  aelodau  yn 
ol  14  y  cant  yr  un  morbwysig,  ac  o'r  un  dylanwad,  a'r  rhai 
yn  ol  86  y  cant.  Yr  ydym  felly  yn  meddwl  y  dylai  ail- 
ffurfiad  gael  ei  ddwyn  oddiamgylch  (clywch,  (clywch). 
Carem  ni  weled  Crughywel,  GeUi,  Glasbury,  a  Llanfair- 
ynmuallt,  yn  gystal  a  Threfcastell,  wedi  eu  hychwanegu 
at  Aberhonddu  (cymmeradwyaeth  uchel),  fel  ag  i  ffurfio  un 
fwrdeisdref  (cynmieradwyaeth  barhaol).  A  chredwch  fi, 
foneddigion,  byddai  yn  ddoethineb  mawr  ynoch  i  ddwyn 
hyn  oddiamgylch  yn  ddioed,  onide  chwi  gewch  weled  rhyw 
foreu  teg  y  caiff  Áberhonddu  ei  hysgubo  oddiar  y  cofrestr 
yn  gyfangwbl  (clywch,  clywch). 

"  Y  pwynt  nesaf  yn  unrhyw  reform  bill  ddylai  fod  dyogel- 
wch  y  pleidleisiwr  wrth  bleidleisio.  Rhoddi  cyfle  i'r 
gweithiwr  i  bleidleisio  heb  y  dyogelwch  priodol  ar  ei  gyfer 
wrth  ymwneyd  â  hyn,  fyddai  ddim  amgen  na  thwyll,  neu 
siom  a  magl.  (Clywch,  clywch.)  Credaf  fod  y  Tugel  yn 
ffordd  a  gynnwys  y  dyogelwch  priodol  {bravo,  a  chymmer- 
adwyaeth)  ;  ac  felly,  byddwn  yn  llawen  i  weled  y  tugel  yn 
rhan  o  gyfraith  y  tir.      (Cymmeradwyaeth  adnewyddol). 

*'  Carwn  yn  annghyffredin,  pe  buasai  amser  yn  caniatau 
('  Ewch  yn  mlaen  am  wythnos,  os  mynwch  '),  i  gyfeirio 
eich  sylw  at  faterion  eglwysig.  Yn  fy  anerchiad  i  chwi  fel 
pleidleiswyr,  ar  y  igeg  o'r  mis  diweddaf,  nodais  fy  ngolyg- 
iadau  yn  agored  a  gonest  af  y  cyssylltiad,  neu  yr  annghys- 
sylltiad,  yn  hytrach,  a  ddylai  fodoh  rhwng  crefydd  a'r 
Wladwriaeth.  (Clywch,  clywchl.  Rheda  y  nodiad  fel 
hyn  :  - '  Mewn  materion  eglwysig,  yr  wyf  yn  Annghyd- 
ffurfwr.  Credaf  nad  yw  crefydd  Crist  wedi  cael  ei  bwr- 
iadu  gan  ei  Sylfaenydd  dwyfol  i  fod  yn  fath  o  beiriant  neu 
offeryn  i'r  Wladwriaeth,  ac  y  byddai  yn  llesiant  mawr  i 
wir  grefydd  gael  ei  rhyddhau  oddiwrth  bob  nawdd  a 
rheolaeth  wladwriaethoL  Felly,  tra  yn  sefyll  yn  gadarn  dros 
iawnderau,  ac  yn  caru  llesiant  pawb  dynion,  a  meithrin  y 
teimladau  mwyaf  o  barch  a  chariad  tuag  at  yr  Eglwys 
Esgobaidd,  fel  un  o  gymdeithasau  Cristionogol  ein  gwlad, 
mi  a  gefnogwn  yn  llawen  fesur  er  perffaith  ddadgyssylltiad 
yr  Eglwys  oddiwrth  y  wladwriaeth,  gan  gredu  yn  gadarn 
y  profai  hyny  yn  weithred  o  fendith  i'r  Eglwys  ei  hunan, 
yn  gystal  a  mesur  syml  o  gyfiawnder  tuag  at  gynnuUeidfa- 
oedd  crefyddol  ereill  ag  sydd  o  fewn  i'r  deyrnas  hon.' 
(Cymmeradwyaeth).     Nid   wyf  wrthyf   fy    hun    ar   y  pen 


274  Bywgrajffiad  Dr.  Price.  [pen.  xxi. 

hwn.     Mae  rhai  o'r  dynion  goreu  yn  yr  Eglwys  Sefydledig 
o'r  un  fath  opiniwn.     Er  profi  hyn,  ni  wnaf  ond  cyfeirio 
eich  sylw  at  bregeth  alluog  a  bregethwyd  yn  ddiweddar  o 
flaen   Prifysgol   Cambridge,   gan   y   Parch.  John   Ingle,  o 
Trinity  College,  Ue  y  noda  : — '  Nid  yw  yr  amser  yn  mhell, 
pryd  yr   amddifadir   yr   Eglwys   o  bob  rhyw  oruchafiaeth 
{pyedomination),  yn   gymdeithasol   neu  wleidyddol,   a  fedd- 
iennir  ganddi  yn  bresenol,  ac  y  bydd  i'r  gwahanol  sectau 
a'i  hamgylchyna  i  gael   eu  gosod,   gyda  golwg  ar  yr  hoU 
freintiau  a'r  iawnderau  cyhoeddus,  ar  yr  un  tir  o  gydradd- 
oldeb  a   hithau.'      (Cymmeradwyaeth).       Cofiwch   nad  fy 
ngeiriau  I  ydoedd  y  rhai  hyna,  ond  geiriau  a  draddodwyd  o 
flaen  Prifysgol  Cambridge  ychydig  ddyddiau  yn  ol.  (Cym- 
meradwyaeth.)    Gallaswn  eich  arwain  hefyd  at  achos  Co- 
lenso,  a'r  effaith  uniongyrchol  ar  weithrediadau  pum'  esgob 
New  Zealand,  y  rhai  ddychwelasant,  mewn  modd  parchus, 
eu  breint-lythyrau  fel  esgobion  i'r  Goron,  gan  ddymuno  o 
hyny   allan,   yn  hytrach,  i  fyw  yn  gydradd  â'r   sectau  cre- 
fyddol  ereill  yn  y  lle  hwnw.     (Clywch,  clywch).     Cyfeiriaf 
chwi  at  nodiad  arall  yn  fy  anerchiad  a  gyhoeddwyd  mewn 
cyssylltiad  â  nawdd  yr  Eglwys,  sef :  — '  Gwnawn  fy  ngoreu 
dros  gael  pwyllgor  ymchwiliadol,  er  chwiho  i  mewn  i  waith 
yr  Eghvys  Sefydledig  a'r  YsgoUon  Gwaddoledig,  er  cael 
allan   gyfanswm   y   ddarpariaeth   a   wnawd,   ac  a  wneir  ar 
gyfer  angenrheidiau  ysprydol  y  bobl,  ac  addysg  plant  tlod- 
ion,    yn   nghyd  â'r  effaith  o  osod  mewn    swyddau  uchel  rai 
nad  ydynt   yn   deall   iaith  y  bobl  ;  y  drwg  mawr  o  fyned  à 
chyfraniadau  y  Llywodraeth   at   eghvysi  tlodion  Cymru  er 
mwyn   gwaddoh  eglwysi  cyfoethog  mewn  manau  ereill  ;  a 
pha   un  a  yw  y  Sefydliad  yn  Nghymru  wedi  ateb  dyben  ei 
fodolaeth,  ac  a  ydyw  wedi  dwyn  ftrwyth  cyfartal  i'r  symiau 
mawrion  a  gymmerir  ganddo  o  drethi  y  wîad."    Credaf  nad 
oes  un  wlad  ag  y  mae  Eghvys  Sefydledig  ynddi  a"i  nawdd 
yn  cael    ei   gam-arfer  yn   fwy  nag  yn  Nghymru  y  tri  chan' 
mlynedd  diweddaf.     (Clywch,   clywch;.     Cyfyngaf  fy  hun 
yn  gwbl   i  fteitliiau— fteithiau  ag  sydd  yn  gwbl  awdurdod- 
edig.     Yn    Johnes    •  Essay    on    the   causes    of  Dissent  in 
Wales,'  yr  ydym  yn  cael  y  gosodiad  canlynol : — '  Pan  ym- 
gymmerodd   Harri  \'III.  â'r  gwaith  o  reoh  y  Sefydliad, 
cwympodd   y   mynachdai   )n  5sghymru,   yn  gystal  ag  yn 
Lloegr,  yn  ngliyd  á  thai  crefyddol  ereill ;  ond  nid  dyma  yr 
unig  ddystryw.     Dihatrwyd  Swydd  Feirionydd  o"r  degwm 
yn  gyfartal   i   un  hanner  o  swm  holl  ehv  yr  offeiriaid    a 


PEN.  XXI.]  Enghreifftiaìi  o'i  Aveithiau.  275 

drigai  ynddi,  a  hyny  er  adeiladu  esgobaeth  newydd  Litch- 
field.  Sir  Gaernarfon  a  drethwyd  yr  un  fath  er  mwyn 
Caerlleon  Gawr,  tra  esgobaethau  newyddion  ereill  a 
gyfoethogwyd  ar  draul  Deheudir  Cymru.  Yn  y  Gogledd, 
gosodwyd  degymau  amryw  o'r  plwyfi  cyfoethocaf  er  cynnaí 
colegau  Seisnigaidd  ;  yn  y  Deheudir,  gosodwyd  degymau 
y  rhan  amlaf  i'r  lleygwyr.  Mae  yn  Swydd  Forganwg  yn 
unig  ddim  llai  na  deg  plwyf  yn  rhodd  Deon  a  Chapter 
Gloucester.'  Rhaid  i  ni  gofio  hefyd  y  ftaith  mai  y  per- 
sonau  penhodedig  i'r  esgobaethau  Cymreig  ydynt  Saeson 
(cywilydd),  a'r  esgobion  Saxonaidd  hyn  nid  ydynt  byth  yn 
annghofio  eu  cyssylltiadau  teuhiaidd  pan  yn  gwneuthur 
pennodiadau  i'r  bywohaethau  goreu  yn  y  Dywysogaeth. 
Yna  y  mae  yn  canlyn  fod  swm  mawreddog  o'r  nawdd  gwlad- 
wriaethol  y  tri  chan'  mlynedd  diweddaf  wedi  cael  ei  roddi 
i'r  Saeson,  ac  felly  yn  amddifadu  trigohon  Cymru  o'u  teg 
a'u  teilwng  ran  o  gyfoeth  yr  Eglwys  yn  eu  gwlad  eu 
hunain.  (Llais :  '  Yr  wyf  yn  rhyfeddu  nad  ydynt  yn  aros 
gartref ').  Pan  y  gallant  gael  digon  o  hufen  yn  Nghymru, 
ni  wnant  yfed  llaeth  dihufen  gartref.  (Bloedd  o  chwerthin, 
a  tharan  o  guriadau)." 

Yna  aeth  y  Dr.  yn  mlaen  i  ddangos  pa  fodd  yr  oedd  y 
nawdd  {patronage)  hwn  yn  cael  ei  ranu  rhwng  Esgobion  St. 
Asaph,  Bangor,  St.  David's,  Llandaf,  Deoniaid  a  Chapters 
y  tair  esgobaeth,  Archddiaconiaid  Aberhonddu  a  Llandaf, 
ProYOst  a  Fellows  Coleg  Eton,  Coleg  yr  lesu  (Rhyd- 
ychain),  Coleg  Crist,  Esgobion  Lincoln,  Chester,  Lichfield, 
Gloucester,  a  Brystau,  yn  nghyd  a  Deoniaid  a  Chapters 
Gloucester  a  Brystau.  Heblaw  y  swyddau  cadeiriol,  yr 
oedd  400  o  fywohaethau  at  eu  llaw,  330  o'r  rhai  oedd  yn 
rhodd  pedair  o  esgobaethau  Cymreig.      Yna  dywedodd  : — 

"  A  wna  rhyw  gyfreithiwr  Philadelphaidd  yn  yr  ystafell 
hon  ddywedyd  wrthyf  pa  sawl  Cymro  sydd  yn  mhhth  y 
Uu  a  enwyd  ?  (Mr.  Bowden  :  '  You  aint  going  into  none 
of  'em,  are  you  ?  '  Llefau  :  '  Trowch  ef  allan  ').  Nid  yw 
ein  hysgohon  gwaddoledig  mewn  gwell  sefyllfa  (yr  wyf  yn 
cyfeirio  yn  awi"  at  ryw  ddwy  neu  dair  blynedd  yn  ol). 
Tystiai  Syr  Thomas  Philhps,  ryw  gymmaint  o  amser  yn 
ol,  fod  Coleg  Crist  yn  Aberhonddu,  '  o'i  sefydhad  i  lawr 
hyd  at  ein  hamser  ni,  wedi  bod  yn  warthrudd  i'r  Eglwys, 
yn  gystal  a'r  Wladwriaeth.'  Yr  un  fath  y  gelhr  dweyd 
am  ysgohon  Bangor  a  Llanrwst ;  i'r  cyntaf  o  r  cyfryw  y 
mae   swm    blynyddol  o  ;^500,    ac    i'r    olaf    y    swm    bob 

blwyddyn  yn  cael  ei  roddi  o  ;^6oo,  y  rhai,  ar  y  dechreu,  a 
sefydlwyd  er  lles  '  plant  dynion  tlawd  ;  '  ond  cafodd  plant 
y  dynion  tlawd  eu  hyspeiHo  o"u  hiawnderau,  ac  y  mae  yr 
eiddo  tuag  atynt  wedi  myned  i  gyfoethogi  sefydhadau  Eg- 
l\s^saidd  nad  ydynt  yn  meddu  un  cydymdeimlad  tuag  at 
Gymru  na'i  dynion  tlawd.  Felly,  yr  wyf  yn  credu  fod 
eisieu,  ac  y  dylai  pennodiad  Seneddol  gaei  ei  wneuthur,  er 
edrych  i  mewn  i'r  camdriniaethau  hyn — ymchwiHad  manwl 
a  didwyll,  a  brofai  yn  fendith  i'r  Eglwys,  ac  a  fyddai  yn 
weithred  o  gyfiawnder  tuag  at  ofîeiriaid  gweithgar  Cymru. 

"  Ondetto,  gan  gyfeirio  at  y  Reform  Bill,  credaf  mai  dau 
brif  beth  y  Bill  nesaf  fydd  helaethu  sail  y  gynnrychiolaeth, 
ac  ail  drefniad  eisteddleoedd  Seneddol.  Y  rhai  hyn,  wrth 
bob  tebyg,  fydd  prif  gynnwysiad  y  Bill  ;  ac  yr  wyf  yn  falch 
i  glywed  fod  y  Llywodraeth  yn  barod  i  sefyll  neu  syrthio 
yn  ol  y  Bill. 

"  Caniatewch  i  mi,  wrth  derfynu,  eich  rhybuddio  i 
wyHed  pob  symmudiad  o  eiddo  y  rhai  sydd  yn  promoto  y 
Bill  newydd.  Byddwch  yn  eíîro,  onite,  ar  ryw  foreu  braf, 
chwi  eUwch  ddeffro,  a  chael  ahan  fod  bwrdeisdref  Aber- 
honddu  wedi  ei  hamddifadu  o'i  braint  bresenol  o  anfon 
aelod  i'r  Senedd.  Rhaid  i  un  o  dri  pheth,  yn  fy  nhyb  I, 
ddyfod  i  ben.  Rhaid  i  drefydd  Crughywel,  Llanfair-yn- 
muaUt,  Glasbury,  a  Threcastell,  gael  eu  huno,  a'u  hych- 
wanegu  at  Aberhonddu,  neu  bydd  tref  Aberhonddu  yn  sicr 
0  gael  ei  huno  á'r  wlad,  ac  yna  chwi  gewch  anfon  un  aelod, 
yn  He  dau,  fel  yn  awr ;  neu,  y  mae  yn  bossibl  i  Aberhon- 
ddu  gael  ei  gadael  aUan  o"r  gyfres,  er  rhoddi  lle  i'r  trefydd 
mawrion  a  chynnyddol  (yr  un  fath  a  Staleybridge),  yn  ngwa- 
hanol  ranau  o'r  deyrnas.  Byddwch  yn  mhob  achos  ar  eich 
gwyHadwriaeth,  a  gofalwch  am  lesiant  eich  tref ;  chwiHwch 
yn  fanwl  bob  rhan  (draft)  o'r  Reform  Bill ;  anfonwch 
ddeiseb  er  uno  y  trefydd  a  enwyd,  a  gofalwch  gael  y  dyn 
goreu  er  eich  cynnrychioH  yn  Nhy  y  Cyffredin." 


PENNOD    XXII. 

ENGHREIFFTIAU    o'l    BREGETHAU. 

Y  Tabernad — Y  Corn  Bychan — Geiriau  Crist — Josefh — Aag- 
ladd  Jacoh. 

EHODDWN  yma  tua  hanner  dwsin  o  frasluniau  o  bre- 
gethau  y  ÌDr.  fel  yr  ysgrifenwyd  hwynt  ganddo. 
Gwyr  pawb  a'i  hadwaenent  yn  dda  am  ei  allu  neillduol  i 
lanw  fyny  ei  araUnellau,  ac  am  ei  fedr  digyffelyb  i  droi  pob 
peth  at  ei  wasanaeth  ar  y  pryd.  Cyfirifai  hyny,  yn  ddiau, 
i  raddau  helaeth  am  ei  boblogrwydd  fel  pregethwr.  Nid 
ydym  yn  rhoddi  y  pregethau  hyn  yma  am  y  credwn  eu  bod 
yn  rhagori  dim  ar  gannoedd  o  bregethau  oedd  gan  y  Dr., 
ond  am  y  meddyhwn  eu  bod  yn  rhoddi  syniad  mor  deg  i'r 
darllenydd  pa  mor  lleied  oedd  y  parotoad  angenrheidiol 
amo  i  bregethu  braidd  ar  unrhyw  fater.  Gallasem  roddi 
rhai  pregethau  o'i  eiddo  yn  gyflawnach,  ond  ni  fuasent 
mor  nodweddiadol  o  hono. 

Y      T  A  B   E   R  N  A  C   L  . 

Excdus  xxxvi.  2 — 7. 

Ein  hamcan  yw  galw  sylw  at  y  Tabemacl,  a  gododd  y 
bobl  i'r  Arglwydd  yn  yr  anialwch. 

Mae  yn  angenrheidiol  i  ni  gadw  mewn  cof  fod  tri  tha- 
bemacl  wedi  eu  codi,  ac  y  mae  y  Beibl  yn  son  am  y  tri 
gwahanol  hyn  ;  ac  mae  o  bwys  i  ni  wyhed  am  ba  un  o'r 
tri  y  byddys  yn  siarad. 

1 .  Y  Tahernacl  a  godwyd  gan  Moses  wrtk  odreu  Mynydd  Sinaì 
(Ex.  xxxiii.  7 — 11).  Gelwir  hwn  yn  "  Babell  y  Cyfarfod." 
Yr  oedd  yn  dy  Ue  yr  oedd  Moses  yn  cyflawnu  ei  waith 
swyddogol  fel  prif  weinidog  yr  Eglwys  fawr.  Yma  y  byddai 
Duw  yn  cyfarfod  Moses,  ac  yma  y  byddai  Moses  yn  cyfar- 
fod  y  bobl. 

2.  Y  Tahernacl  a  godwyd  gan  y  hohl  Tr  Arglwydd  yn  yr  anial- 
wch. — Daw  hwn  dan  ein  sylw  heddyw. 

3.  Tabernacl  Dafydd. — Darparodd  Dafydd  daberaacl  i'r 
arch  pan  symmudwyd  hi  o  dy  Obededom  i  Ddinas  Dafydd 

(2  Samuel  vi.  17).  Mae  yn  ffaith  bwysig  i  ni  ei  chofio  na 
fu  yr  arch  ddim  yn  ol  yn  y  Tabernacl  wedi  iddi  gael  ei 
chymmeryd  allan  gan  feibion  EH,  a'i  dygiad  hi  gan  y  Phil- 
istiaid  i  d}'  Dagon.  Yr  oedd  y  Tabernacl  yn  aros  yn  Uchel- 
fa  Gibeon  ;  a  phan  gymmerwyd  yr  arch  i  Jerusalem,  trefn-' 
odd  Dafydd  fod  nifer  o  offeiriaid  i  gyflawnu  gwasanaeth 
crefyddol  yn  y  lle  neu  y  babell  newydd  ;  ac  fe  bennodwyd 
nifer  arall  o  offeiriaid  i  gadw  y  gwasanaeth  yn  y  blaen  yn  yr 
hen  Dabernacl  yn  Gibeon  (gweler  a  darllener  i  Chron.  xvi. 
37 — 40  ;  hefyd,  2  Chron.  i.  3 — 6). 

Yr  un  a  godwyd  yn  yr  anialwch  sydd  i  gael  ein  sylw 
heddyw.  Mae  yma  dri  neu  bedwar  o  bethau  rhagarweiniol : 

1.  Ty  i  Ddnii'  oedd  ìmm  (Ex.  xxv.  8). — Mae  yr  Arglwydd 
mewn  modd  arbenig  am  gael  ty  iddo  ei  Hun  :  "  Gwnant  i 
mi  gyssegr." 

2.  Yv  oedd  liyn  yn  cyfateb  i  amgylchiadau  y  hobl. — Byw  mewn 
pebyll  yr  oeddynt  hwy,  ac  mae  Duw  yn  dyfod  i"w  plith,  ac 
yn  myned  i  fyw  mewn  pabell.  Pan  ddaeth  Israel  yn  sef- 
ydlog  yn  Nghanaan  a  byw  mewn  tai,  cafodd  Duw  ei  dŷ 
hefyd — ei  Deml  sefydlog. 

3.  Yv  oedd  i  fod  yn  deUwng  o'r  Jeìiofa  Mawr. — Ty  i'r  Arg- 
Iwydd  oedd.  Dyma  yr  unig  ffordd  y  gallwn  gyfrif  am  a 
chyfiawnhau  y  draul  fawr  yr  awd  iddo  wrth  godi  y  Taber- 
nacl.  Duw  a  dynodd  y  cynílun,  yr  hwn  a  roddwyd  i  Moses 
ar  y  Mynydd  (pen.  xxv).  Duw,  hefyd,  a  roddodd  ddoeth- 
ineb  i  Bezaleeì  a  Ahaliab.  Maentioli  y  Tabernacl  a  ben- 
derfynwyd  gan  Dduw.  Yn  annybynol  ar  y  cyntedd  allanol 
agored,  nid  oedd  y  Tabernacl  ond  bychan.  Mae  yr  enwog 
Jahu  yn  ei  roddi  yn  45  troedfedd  wrth  15,  neu  675  o  droed- 
leddi  ysgwar.  Bydd  hyn  yn  llai  o  1,005  troedfedd  ysgwar 
nag  yw  Hall  Calfaria,  yr  hon  sydd  yn  84  wrth  20  heb  y 
gallery,  ac  1,439  llai  na'r  Ynyshvyd.  Yr  oedd  y  bobl  i  gael 
y  fraint  o  roddi  yr  holl  ddefnyddiau  ;  ac  at  y  rhoddion  hyn 
y  bwriadw-n  alw  eich  sylw. 

I.  Yr  oedd  y  rhoddion  yn  amrywiol  iawn. 

Mae  yr  Arglwydd  yn  fanwl  iawn  yn  nodi  yr  hyn  fydd  yn 
eisieu,  ac  yn  gadael  ar  y  mechanics  a'r  artisans  i  nodi  allan  y 
swm  o  bob  peth  oedd  yn  ofynol  i  gario  allan  gynllun  Duw. 
Dyma  y  gyfres  (Ex.  xxv.  i—  8)  : — Aur,  arian,  pres,  sidan 
glas,  sidan  porphor,  sidan  ysgarlad,  Ilian  main,  blew  geifr, 
crwyn  hyrddod,  crwyn  daearfoch,  coed  sittim,  olew,  llysiau, 
maen  onix,  sardius,  thophas,  smaragdus,  carbuncl,  saphir, 

adamant,  lygur,  aceat,  amethyst,  beryl,  a  jaspis.  Dyma 
gyfres  o  26  o  nwyddau  (gweler  Ex.  xxv.  i — 7  ;  a  pen.  xxiii. 
17-19). 

II.  Rhoddion  costfawr  iawn. 

Dyma  yr  adeilad,  yn  ol  ei  faintioli,  mwyaf  costfawr  ar 
wyneb  y  ddaear.  Cofìer  mai  bach  oedd,  ond  yr  oedd  y 
drau]  yn  fawr  iawn  ;  ond  daeth  rhoddion  y  bobl  i  fyny  â'r 
angen.  Fel  enghraiíit,  cymmerwn  un  darn  o'r  dodrefn,  sef 
y  canwyllbren  aur.  Yn  ol  Deon  Prideaux,  yr  oedd  hwn, 
heb  y  gwaith,  yn  werth  ;^7,oi3.  Mae  yr  hoU  ddefnyddiau 
yn  sefyll  fel  hyn  :  — Aur  yn  4245  pwys,  yn  werth  .^198,347 
I2S.  6ch.  ;  arian,  yn  16,602  pwys,  yn  werth  ;^45,266  55.  ; 
pres  yn  10,277  pwys,  yn  werth  ^513  17S. ;  defnyddiau 
ereill,  ^80,000  ;  cyfanswm,  324.112  14S.  6ch.  Ty  i  Dduw 
oedd  hwn. 

III.  Yr  OEDD  V  RHODDION   YN   GYFFREDINOL   lAWN. 

Yr  oedd  pob  dosparth  yn  y  gwersyll  yn  rhoddi,  fel  y 
dengys  Ex.  xxxv.  20 — 29.  Dyma  ddysgwyhad  mewnol 
hynod  o  galonog.     Darllen. 

IV.  Mae  y  cwbl  yn  wirfoddol. 

Darllen  pen.  xxxv,  5,  21,  a  29.     Calon  ewyllysgar. 

V.  Rhoddion  prydlon. 
Y  cwbl  yn  mlaen  llaw. 
\'I.  Yn  fwy  na  digon. 

Danfonwyd  allan  orchymyn  i  atal  rhoddion  y  bobl. 

Appel. — A  gawn  ni  efelychu  y  bobl  hyn  : — 
i.   Yn  nghyffredinolrwydd  y  cyfranu. 
.    2.   Yn  y  parodrwydd  i  weithio. 

3.  Yn  eu  haelionusrwydd  i  Dduw.  Amen. 


Y       C  O  R  N       B  V  C  H  A  N  . 

Danid  vii.  24  -  27. 

Mae  y  bennod  hon  yn  cynnwys  un  o'r  proffwydoliaethau 
mwyaf  pwysig  ag  sydd  iw  chael  yn  yr  Hen  Destament. 
Ni  a  gawn  yma  hanes  cyfodiad  a  dinystr   y  pedair  brenin- 

iaeth  fawr  ag  oedd  wedi  bod,  ac  yn  bod,  ac  i  fod  yn  ben  ar 
yr  holl  fyd  adnabyddus  o  ddyddiau  Nimrod  hyd  gwymp 
Pabyddiaeth,  tra  y  mae  yma  ddarluniad  bywiog  o  deyrn- 
asiad  y  saint  ar  y  ddaear  yn  y  dyddiau  diweddaf, 

Mae  y  proffwyd  yn  gweled  pedwar  o  anifeiHaid  yn  codi 
i  fyny  o"r  môr.  Mae  y  cyntaf  ar  lun  llew,  yr  ail  yn  debyg 
i  arth,  y  trydydd  yn  ymdebygoH  i  lewpart,  tra  yr  oedd  y 
pedwerydd  yn  gyfryw  nad  oedd  y  proffwyd  yn  gallu  rhoddi 
enw  arno  ;  yr  oedd  mor  wahanoí  i  bob  bwystfil  ag  yr  oedd 
ef  wedi  ei  weled  o'r  blaen.  Mae  yn  amlwg  fod  yma  ddar- 
luniad  yn  i.  O  Ymherodraeth  Babilon.  2.  Ymherodraeth 
Media-Persia,  3.  Ymherodraeth  Macedonia.  4,  Ymher- 
odraeth  fawr  Rhufain.  Mae  y  deg  corn  ar  ben  y  bwystfil 
ag  oedd  yn  cynnrychioli  Rhufain,  yn  dangos  y  deg  bren- 
iniaeth  i  ba  rai  y  rhanwyd  yr  ym'aerodraeth  fawr  hon, 
Mor  bell  ag  y  deallaf,  y  rhai  hyn  ydynt, — i,  Senedd  a 
phobl  Rhufain,  2.  Y  Groegiaid  yn  Ravena,  3,  Y  Lom- 
bardiaid,  4,  Yr  Hungariaid.  5.  Yr  Almaeniaid.  6,  Y 
Ffrancod.  7.  Y  Byrganiaid.  8.  Y  Saraseniaid,  yn  Ys- 
paen.  9.  Y  Gothiaid  yn  y  rhan  arall  o  Yspaen,  10.  Y 
Saxoniaid  yn  Lloegr.  Yr  oedd  yr  ymraniad  hwn  wedi 
cymmeryd  Ile  cyn  diwedd  y  bummed  ganrif  o"r  cyfnod 
Cristionogol. 

Tra  yn  syhvi  ar,  ac  yn  rhyfeddu  gweled  y  fath  nifer  o 
gyrn  yn  cyfodi  ar  ben  yr  un  bwystfil,  gwelodd  y  proffwyd 
gorn  arall  yn  cyfodi — un  bychan  oedd  hwn.  Cyfodai  ar  ol 
y  deg  ereill,  ac  yn  mysg  y  deg  oedd  o'i  fiaen.  ]\Iae  hwn 
yn  gwahaniaethu  Ilawer  oddiwrth  y  rhai  ereill  ;  ac  er  ei 
fychandra  dechreuol,  mae  yn  darostwng  tri  o'r  cyrn  ereill, 
ac  yn  myned  a'u  teyrnasoedd.  Mae  hwn  yn  gwneyd  rhyfel 
yn  erbyn  saint  Duw  ar  y  ddaear ;  ond,  y  mae  ei  dymhor 
yn  bennodedig — mae  ei  gwymp  yn  cael  ei  sicrhau,  ac 
Eglwys  y  Duw  byw  yn  dyfod  i  feddiant  Ilywodraeth  gyff- 
redinol  ar  y  ddaear. 

Cymmerwn  ddau  beth  dan  ein  sylw. 

I.  Y  Darluniad  a  Roddir  yma  o'r  Corn  Bychan. 

IL  Y  Fendith  fawr  a  ddaw  i  ran  Eglwys  Dduw  ak 
Ddinystr  y  Corn  Bychan. 

L  Y  Darluniad  a  Roddir  yma  o'r  Corn  Bychan. 

Mae  yn  ymddangos  yn  dra  eglur  i  mi  mai  yr  un  gwrth- 
ddrych   sydd  mewn  golwg  gan   Daniel  yma  ag  sydd  gan 

Paul  yn  2  Thes.  ü.  3 — 10,  dan  yr  enwau,  yDyn  Pechod," 
a'r  "  anwir  hwnw  ;  "  ac  mai  yr  un  gwrthddrych  a  elwir 
gan  loan  yn  "  annghrist."  Mae  y  gwrthddrychau  hyn  yn 
cynnrychioli  ac  yn  dadblygu  cyfundraeth  o  grefydd  gau  a 
sefydlwyd  yn  y  byd,  ac  sydd  yn  awr  yn  cael  ei  phleidio 
gan  Babyddion  y  ddaear.  Nid  yw  y  desgrifiad  yn  gyfyng- 
edig  i  berson,  brenin,  na  Phab  ;  ond  y  mae  yn  darlunio  y 
gyfundraeth  Babyddol,  fel  y  mae  wedi  ei  hegluro  yn  mher- 
sonau  a  gweithrediadau  y  Pabau  o  ddyddiau  y  Pab  Gregory 
I.  hyd  yn  awr.      Sylwn  : — 

1.  Cyfodiad  y  Corn  Bychan. — Mae  dau  beth  yn  cael  eu 
llefaru  am  ei  gyfodiad. 

(i)  Yr  oedd  wedi  codi  yn  mhhth  y  deg  corn  ereilL  Yna 
mae  yn  rhaid  edrych  am  gyfodiad  y  gyfundraeth  Babyddol 
yn  mhhth  y  teyrnasoedd  i'r  rhai  y  rhanwyd  Ymherodraeth 
Rhufain.  ]Mae  y  rhan  hon  o'r  brofifwydohaeth  wedi  ei 
wirioneddoh  i'r  Uythyren,  gan  y  gwyddis  i"r  Babaeth  ddy- 
fod  i"r  amlwg  fel  corn  yn  Rhufain  ei  hun,  canolbwynt  y 
deg  brenhiniaeth  dan  sylw. 

(2)  Yr  oedd  i  godi  ar  ol  y  deg  corn  ereill.  Yma  y  mae 
yn  iawn  i  nodi  fod  y  corn  yn  golygu  gaUu  gwladol  y  Pabau, 
ac  nid  eu  hegwyddorion,  yn  eu  hagwedd  ysprydoL  Yr 
oedd  yspryd  y  Babaeth  yn  fyw  er  yn  foreu  iawn  ;  ond  fel 
gahu  gwleidyddol,  ni  ddaeth  i'r  amlwg  nes  i'r  deg  corn 
ereill  wneyd  eu  hymddangosiad.  Yr  oedd  y  deg  corn 
cyntaf  wedi  eu  sefydlu  ar  y  bwystfil  Rhufeinig  cyn  diwedd 
y  bymthegfed  ganrif ;  felly,  o  leiaf,  gan'  mlynedd  cyn  cyf- 
odiad  y  corn  bychan.  Yna  gwir  yw  iddo  gyfodi  yn  eu 
phth,  ac  ar  eu  hol. 

2.  Nodweddau  y  Corn  Bychan. — Mae  yma  dri  o  bethau  yn 
nodweddu  y  corn  bychan. 

(i)  Yr  oedd  yn  amrywio  oddiwrth  y  deg  ereill.  Yr  oedd 
gan  y  deg  ereill  awdurdod  dymhorol  yn  unig  ;  ond  mae 
gan  y  corn  bychan  awdurdod  dymhorol  ac  ysprydol— ar 
gyrff  ac  eneidiau— ar  feddiannau  a  chydwybodau  — yn  y 
byd  hwn,  ac  yn  y  purdan  draw.  Heblaw  hyn,  efe  yw 
brenin  y  deg  brenin  ereill  yn  yr  holl  faterion  eglyswig  ac 
ysprydol.     Fel  hyn  y  mae  yn  amrywio. 

(2)  Yr  oedd  iddo  lygaid  fel  llygaid  dyn.  Mae  hyn  yn 
dangos  treiddgarwch,  rhagwelediad,  ac  yn  aml,  gyfrwystra 

y  Pabau  ;  trwy  hyn  y  maent  wedi  gorfaelu  y  fath  ddylan- 
wad  ag  y  maent  wedi  ei  gael  yn  y  byd. 

(3)  Yr  olwg  arno  yn  arwach  na'r  deg  çorn  ereill.  Mae 
y  gwreiddiol  yn  golygu  ei  fod  yn  edrych  yn  "  fwy  cryf," 
yn  "  fwy  nerthol,"  ac  yn  fwy  ei  mpudence  na'r  lleill  o'r 
cyrn.  Mae  hyn  yn  syn,  ac  yntau  ond  bychan.  Ond  mae 
hyn  etto  wedi  ei  íwyr  gyflawni  gan  y  Pabau  yn  eu  hyspryd 
balch,  hunanol,  a  thraws-arghvyddiaethol.  Mae  y  Pab 
yn  honi  goruchafiaeth  ar  ei  frodyr  crefyddol — ar  holl  blant 
Duw,  ac  ar  benau  coronog  y  ddaear.  Dysgwyha  i  bawb 
blygu  iddo  ef. 

3.   Gwaith  y   Corn  Bychan. 

(i)  Darostwng  tri  o'r  cyrn  ereilL  Yn  y  flwyddyn  715 
mae  Gregory  II.  yn  diarddelu  yr  Ymherawdwr  Leo  Isaur- 
ieus,  ac  yn  cymmeryd  meddiant  o'r  awdurdod  dymhorol. 
Yn  y  flwyddyn  741,  mae  Zachary  yn  diarddelu  Cliideric, 
ac  yn  cymmeryd  meddiant  o  Ravena,  ac  yn  dyfod  yn 
frenin  ar  y  wlad.  Yn  y  flwyddyn  754,  mae  Stephen  III., 
yn  y  gynghorfa  yn  Caercystenyn,  yn  cael  ei  gyhoeddi  yn 
frenin.  Dyma  yn  awr  dri  o'r  cyrn,  neu  dri  o'r  deg  brenin, 
wedi  eu  darostwng  o  flaen  a  chan  y  corn  bychan,  sef 
Ravena,  Lombardy,  a  Senedd  a  Llywodraeth  Rhufain. 
Golygfa  ryfedd  i  Daniel  oedd  gweled  un  corn  bychan  yn 
diwreiddio  tri  chorn  mwy  ;  ond  etto,  mae  hyn  wedi  ei  gyf- 
lawni  i'r  Ilythyren. 

12)  Traethu  geiriau  mawrion  yn  erbyn  (neu/f/)  y  Gor- 
uchaf.  Mae  fel  y  Goruchaf  yn  fwy  cydnaws  â'r  gwreiddiol, 
ac  yn  áteb  yn  well  i'r  hyn  a  ddywed  Paul  yn  2  Thes.  ii.  4. 
Mae  y  Pabau,  o  ddyddiau  Gregory  hyd  yn  awr,  yn  honi 
hawl  i  faddeu  pechodau  ;  agor  a  chau  dorau  y  nefoedd  ; 
rhwymo  dynion  i  ufuddhau  iddynt  hwy  yn  hytrach  nag  i 
Dduw ;  cyhoeddi  eu  hanathema  yn  erbyn  teyrnasoedd 
cyfain  ;  ysgymuno  tywysogion,  a  chollfarnu  breninoedd  y 
ddaear.  Hona'r  Pab  oruchafiaeth  ar  bawb  o'i  gyd-ddynion  ; 
gwisga  deitlau  anaddas  i'r  un  bôd  meidrol,  megys  ei 
"  Sancteiddrwydd,"  "  Anffaeledig,"  "  Ficer  Duw,"  "  Ar- 
glwydd  Dduw  y  Pab,"  &c.  Fel  hyn,  hona  weithredoedd 
Duw,  eistedda  yn  nheml  Duw,  a  dengys  mai  Duw  ydyw. 

(3)  Gwrthryfela  yn  erbyn  saint  Duw.  Dyma  etto  ydyw 
yspryd  Pabyddiaeth  yn  mhob  oes  o'r  byd.  Mae  hyn  wedi 
cael    ei  wneyd  drwy  gyfreithiau  gormesol,   anatheniau,   y 

cleddyf,  yr  ystanc,  y  tân  a'r  ftagodau,  y  chwil-lysoedd 
damniol — mewn  gair,  trwy  ladd  a  difa  yn  mhob  modd  bawb 
na  fuasent  yn  plygu  y  Hn  i'r  gyfundrefn  Babyddol.  Pwy 
a  all  feddwl  heb  deimlo  y  gwaed  yn  berwi  am  y  Waldens- 
iaid  a'r  Albigensiaid  yn  Piedmont,  yr  hen  Gymry  yn  y 
dyddiau  gynt,  a'r  afonydd  o  waed  a  dywalltwyd  gan  y 
Pabau  er  attegu  y  gyfundrefn  a  rag-ddangoswyd  gan  y 
corn  bychan.  Yspryd  y  grefydd  Babaidd  yw  lladd  a  difa 
saint  y  Goruchaf ;  dyna  oedd,  dyna  yw,  a  dyna  fydd. 

(4)  Cyfnewid  amseroedd  a  chyfreithiau.  Gelhr  yn  hawdd 
grynhoi  hanes  y  Babaeth  i'r  dywediad,  "  Cyfnewid  amser- 
oedd  a  chyfreithiau."  Nid  oes  un  deyrnas  yn  Ewrop  nad 
yw  bys  y  Babaeth  wedi  bod  yn  ei  chyfreithiau  ;  a  thrwy  ei 
dylanwad  mae  cyfreithiau  teyrnasoedd  y  byd  wedi  eu  cyf- 
newid.  INIae  yn  newid  amseroedd,  trwy  neillduo  a  ffug- 
sancleiddio  dyddiau  i"r  sancl:  hwn  a'r  sancì  arall.  Mae 
hefyd  wedi  newid  holl  drefn  y  Beibl  o  addoH  Duw  ;  yn 
rhoddi  pynciau  newyddion  i'w  credu,  a  mil  a  mwy  o 
orchymynion  i'w  cyflawnu. 

4.  Aìiiser  teyrnasiad  y  corn  hyclian. — Dywedir  yma  mai  am 
"  amser,  amseroedd,  a  rhan  amser,"  y  byddai  iddo  fodoh 
fel  corn  ;  hyny  yw,  fel  un  yn  arfer  gaUu  tymhorol  a  gwleid- 
yddoL  Mae  hyn  yn  golygu  blwyddyn,  dwy  flynedd,  a 
hanner  blwyddyn ;  mewn  geiriau  eglur,  mae  hyn  yn  golygu 
tair  blynedd  a  hanner,  yn  ol  cyfrif  y  proftwyd ;  sef  cyfrif 
di^yrnod  am  flwyddyn  ;  yna  bydd  y  cyfnod  yn  1,260  o 
ddyddiau,  neu  yn  ol  ein  cyfrif  cyffredin  ni,  yn  1,260  o  flyn- 
yddau.  !Mae  hyn  yn  cyduno  ag  oed  y  bwystfil  yn  Llyfr  y 
Datguddiad  ;  tymhor  y  wraig  i  fod  yn  yr  anialwch  ;  ac 
amser  y  tystion  i  fod  mewn  sachHan  a  Uudw.  Yna  mae  yn 
amlwg  mai  tymhor  breninol  Pabyddiaeth  ar  y  ddaear  yw 
1,260  o  flynyddau. 

5.  Dinystr y  corn  bychan. — (i)  Amser  ei  ddinystr.  Y  pwnc 
y  carem  ei  benderfynu  yma  yw,  Y  pryd  y  darfu  i'r  Babaeth 
hawHo  ei  gaHu  tymhorol  a  gwleidyddol ;  canys  dyna  adeg 
cyfodiad  y  corn  bychan.  Ffrwyth  yr  ymchwiHad  mwyaf 
gonest  a  manwl  o  fy  eiddo  yw  hyn  : — Yn  y  flwyddyn  590 
daeth  Gregory  I.  i'r  Gadair  Babyddol  yn  Rhufain.  Bu  yn 
y  swydd  am  bedair  blynedd  ar  ddeg,  ac  yn  ystod  y  tymhor 
hwn  gwnaeth  fwy  na  neb  araH  i  barotoi  y  ftbrdd  i  godiad  y 
corn  bychan  ;  ond  bu  farw  cyn  cyrhaedd  yr  amser.  Yn  y 
flwyddyn  606  daeth  Boniface  III.  i'r  gadair,  a  chyhoedd- 


284  Bywgraffiad  Dr.  Price.  [pen.  xxii. 

wyd  ef  gan  Phocas  yn  ben  cyfFredinol  yr  hoU  Eglwys  ar  y 
ddaear.  Dyna  gam  tuag  at  godiad  y  corn  bychan.  Yn  y 
flwyddyn  608  daeth  Boniface  IV.  i'r  gadair ;  ac  yn  y 
flwyddyn  610,  darfu  iddo  ef  yspeiho  senedd  a  phobl  Rhu- 
fain  o'r  Pantheon,  a'i  chyssegru  i'r  hoU  saint.  Dyna  y 
weithred  orplienodd,  i'm  tyb  I,  roddi  bodolaeth  i'r  corn 
bychan.  Yr  oedd  ei  ben  erbyn  hyn  yn  ddigon  uchel  i 
Daniel  ei  weled  yn  mhhth  y  deg  corn  ereilL  Un  bach 
oedd  ef,  ond  yr  oedd  yn  y  golwg,  a  buan  y  daeth  yn  ddigon 
cryf  i  ddiwreiddio  tri  o'r  deg  cyrn  mawrion  ag  oeddynt  yn 
bodoH  o'i  flaen.  Yn  ystod  y  pum'  mlynedd  nesaf  mae  y 
corn  bychan  yn  dyfod  yn  amlwg  iawn.  Yna,  yr  wyf  yn 
mentro  dywedyd,  ni  chyfododd  y  corn  bychan  cyn  y  flwydd- 
yn  610,  ac  nid  oedd  ei  ymddangosiad  yn  ddiweddarach  na'r 
flwyddyn  615  ;  ond  credaf  yn  hollol  ei  fod  i'w  ganfod  yn 
mherson  a  gweithred  Boniface  IV,  yn  y  flwyddyn  610. 
Yna,  os  ychwanegwn  1,260  o  flynyddau  at  610,  cawn  y 
bydd  ei  gwymp  fel  corn,  neu  allu  tymhorol  a  gwleidyddol, 
i  gymmeryd  lle  yn  y  flwyddyn  1870.  Dyna  adeg  cwymp 
y  corn  bychan,  yn  ol  fel  y  deallaf  y  broffwydoHaeth,  a  hanes 
yr  Eglwys  Babaidd  yn  y  ^ed,  6ed,  a'r  jfed  ganrif.  (2)  Yr 
achos  o'i  ddinystr.  Achosir  ei  ddinystr  gan  ei  eiriau  cabl- 
eddus  ei  hun  (adnod  11).  (3)  Natur  ei  ddinystr.  Bydd  ei 
ddinystr  yn  llwyr  a  chyflawn  (adnodau  11,  12).  IMae  di- 
nystr  y  corn  bychan  yn  arwyddo  dinystr  y  bwystfìl  hefyd. 
Mae  y  gahuoedd  hyn  wedi  bod  yn  cydfyw — yn  uno  i  erHd 
a  Hadd  plant  Jehofa  ;  ond  yma  dangosir  y  bydd  i  honiadau 
a  geiriau  cabledd  y  corn  bychan  fod  yn  ddinystr  iddo  ef,  ac 
hefyd  i'r  bwystfil  o  ben  yr  hwn  y  daeth  ar  y  cyntaf. 

II.  Y  FENDITH  FAWR  A  DDAW  'l  RAN  EGLWYS  DdUW  AR 
GWYMP  Y  CORN. 

Mae  saint  Duw,  am  gannoedd  o  flynyddoedd,  wedi  cael 
eu  hyspeiHo  o'u  hiawnderau.  Mae  y  corn  bychan  wedi 
bod,  ac  yn  awr  yn  erhd  y  saint,  ac  yn  eistedd  yn  nheml 
Dduw  ;  mae  yr  Eglwys  wedi  bod  dan  draed  y  bwysíìl  hwn 
am  hir  dymhor  ;  ond  daw  y  boreu  i  ben  pan  y  ceir  tro  ar 
yr  olwyn  fawr,  fe  gwymp  y  corn,  fe  leddir  y  bwystfil,  ac  fe 
fydd  i  blant  Duw  gymmeryd  eu  safle  priodol  yn  y  byd. 
"  Y  freniniaeth  a'r  Hywodraeth  dan  yr  hoH  nefoedd  a  roddir 
i  blant  saint  y  Goruchaf."  lë,  y  saint  fydd  yn  teyrnasu, 
plant  Duw  fydd  a'r  "  Hywodraeth  dan  yr  hoH  nefoedd." 

Mae  yma  ddau  beth, — y  llywodraeth  yn  ei  heangder,  ac 
yn  ei  pharhad. 

1.  Eangder  llywodraetli  y  saint. — Mae  yn  gyfFredinol :  "  dan 
yr  holl  nefoedd."  Bydd  hon  yn  fwy  nag  un  a  fu  o'i  blaen. 
Cymmerwn  olwg  ar  ddarlunlen  o  arwynebedd  y  ddaear,  er 
gweled  terfynau  Uywodraeth  y  saint.  Mesurwn  y  Deyrnas 
Gyfunol,  o  Dyddewi  i  greigiau  Dover,  ac  o  John  o'Groat's 
i  Land's  End  — dyma  ddernyn  da  iawn  ;  ond  mae  yn  rhy 
fach.  Caiíf  yr  Eglwys  yr  oU  o  Ewrop,  o  Iceland  i  Fôr  y 
Dwyrain,  o  Lapland  i  Greigiau  Gibralter.  Daw  Asia  fras 
i  fewn,  o  Ogledd  America  i  For  yr  India,  ac  o  HoUand 
Newydd  i  Gaergystenyn.  ]Mae  Affrica  dywell  ar  y  map  gan 
Fab  Duw  ;  daw  yr  oll  i  fewn,  o  Ynysoedd  y  Gorllewin  i 
Madagasgar,  o  Gogendor  Persia  i  Benrhyn  Gobaith  Da. 
lë,  daw  America  eang  i  fewn,  yn  y  Gogledd  o  Greeland  i 
Mexico,  ac  o  Afon  Coke  i  Ynys  Trinidad.  Daw  America 
Ddeheuol,  o  For  y  Werydd  Gogleddol  i'r  Mor  Tawel  De- 
heuol,  ac  o  For  y  Werydd  Deheuol  i'r  Mor  Tawel  Gog- 
leddol.  O  !  olygfa  fendigedig,  pan  ddaw  y  byd  crwn  o 
fewn  i  Eglwys  y  Duw  byw.  Fe  a  ddaw.  Y  mae  y  llywodr- 
aeth  i  fod  "o  for  hyd  for,  ac  o'r  afon  hyd  eithaf  y  ddaear." 
Mae  yn  d'od  ;  mae  yn  gwneyd  ei  ffordd.  Gallwn  yn  awr 
ganu  gyda'r  enwog  Ddewi  Wyn  o  Arfon : — 

"  Od  aeth  y  fendith  hyd  eithaf  India,"  &c. 

Ond  er  cymmaint  sydd  wedi  ei  wneyd,  ac  yn  cael  ei  wneyd, 

"  Nid  yw  etto  ond  dechreu  gwawrio, 
Fe  gwyd  yr  haul  yn  uwch  i'r  lan  ; 
Teyrnas  annghrist  gaiff  ei  dryUio, 
lesu'n  Frenin  yn  mhob  man." 

2.  Parhad y  Uyimdraeth . — Bydd  yn  dragwyddol  ei  pharhad. 
Nid  oes  un  deyrnas  arall  wedi  bod,  nac  yn  bod,  a  all  honi 
hyn.  Mae  cyfnewidioldeb  a  darfod  yn  perthyn  i  bob  teyrnas 
arall;  ond  "parabyth"  yw  arwyddair  teyrnas  plant  Duw. 
Bydd  iddynt  deyrnasu  o  gwymp  y  corn,  a  dinystr  y  bwyst- 
fìl,  hyd  y  mil  blynyddau  ;  yna  teyrnasant  ar  y  ddaear  am 
dymhor  y  mil  ílwyddiant,  a  chyda  Crisí  yn  y  nef  am  dra- 
gwyddoldeb.  Na  ddigalonwn.  Duw  a  baro  i  ni  gael 
gweled  cwymp  y  corn,  a  gweled  Crist  yn  ben  trwy'r  nef  a'r 
Ilawr.     Amen. 

GEIRIAU      CRIST. 

Matt.  xxiv.  35. 

Mae  Crist  wedi  ymadael  â'r  Deml  am  byth  !  wedi  rhoddi 
ei  bregeth  gyhoeddus  olaf!  Mae  yn  awr  ar  Fynydd  yr 
Olew-wydd,  yn  cael  golwg  ar  y  Deml  a'r  ddinas.  Mae  yn 
tynu  darlun  o  (i)  dinystr  y  Deml,  (2)  dinystr  Jerusalem, 
ac  yn  (3)  dinystr  y  Gyfundraeth  luddewig.  Mae  yma 
ddarluniau  byw  o  farnedigaethau  trymion,  tra  mae  yma 
ofal  mawr  yn  cael  ei  ragfynegu — gofal  Duw  am  ei  eiddo. 
T^Iae  y  darluniau  bron  yn  annghredadwy,  a'r  dysgyblion  o'r 
braidd  yn  gallu  eu  cymmeryd  i  fewn.  Yna  mae  Mab  Duw 
yn  Uefaru  geiriau  y  testyn,  er  dysgu  i'w  ddysgyblion  ddau 
\virionedd  mawr, — 

I.  Cyfnewidioldeb  y  byd  hwn. 

II.  Cadernid  Gair  Duw. 

I.  Cyfnewidioldeb  y  byd  hwn. 

"  Y  nef  a'r  ddaear  a  ânt  heibio."  Mae  Mab  Duw  yn 
cymmeryd  y  pethau  cadarnaf  yn  y  byd  hwn — y  pethau 
mwyaf  digyffro  a  disigl,  er  dangos  pa  mor  gyfnewidiol  yw 
y  cwbl  sydd  yma.     Dyma  y  nef !  y  ddaear  ! 

1.  Mae  Dniv  wedi  eu  sylfaenu.  Duw  greodd  y  nef  a'u  llu 
hwynt.  Gwaith  dwylaw  Duw  yw  y  nefoedd,  gwaith  ei 
fysedd  yw  y  sêr.  Duw  greodd  y  ddaear.  "  Efe  a  seHodd 
y  ddaear  ar  ei  sylfeini,"  Sahn  civ.  5—9.  Er  hyn,  darfÿdd- 
ant! 

2.  Maent  lí'edi  para  yn  hir.  Maey  nefoedd  yn  awr  fel  cynt, 
yr  haul  gystal  ag  oedd  ar  ddydd  ei  greadigaeth,  y  lloer  fel 
yn  nyddiau  Adda,  y  sêr  fel  yn  moreu  y  byd.  ]\Iae  y  ddaear 
yn  sefyll  yn  ddigryn.  Er  yr  holl  gyfnewidiadau,  mae  hi  yn 
aros.  Mae  Assyria,  Syria,  Babilon,  Persia,  Groeg,  a  Rhu- 
fain,  wedi  myned,  ond  mae  yr  hen  ddaear  yn  aros.  Ond 
mae  ìii  i  ddarfod  ! 

3.  Mae  yn  ymddangos  mor  gadarn  ag  erioed.  Ni  fu  y  nefoedd 
erioed  yn  welL  Ni  fu  y  ddaear  erioed  yn  gadarnach.  Ond 
hwy  a  ddarfyddant ! 

II.  Cadernid  Gair  Duw. 

Nid  gallu,  mawredd,  doethineb,  a  nerth  Duw  ;  na,  Gair 
Duw.     Dyma  y  peth   mawr  sydd  yn   perthyn   i   ni — Gair 

Duw.  Mae  ei  allu,  ei  ddoethineb,  a'i  ddaioni,  i'w  canfod 
yn  mhob  rhan  o'r  cread.  Dyn  h'ia  y  Gair.  Dyma  sydd  yn 
aros.     Mae  Gair  Crist  yn  gadarn — 

1.  Yn  ei  dystiolaeth  (i)  am  a  fu,   (2)   y  sydd,  (3)  ac  am  a 
fydd. 

2.  Yn  ei  rybuddion. 

3.  Yn  ei  addeundion. 

Mae  cadernid  a  dyogelwch  yn  perthyn  i'r  Gair.     Mae  y 
geiriau  hyn — 

1.  Yn  fawreddog — sublime  :  "  Fy  ngeiriau  I."     (Cymharer 
Gen.  i.  I  â'r  testyn.) 

2.  Yn  wir — dim  os  yma. 

3.  Yn  bwysig  i'r  annuwioL 

4.  Yn  llawn  cysjir  ir  duwiol. 

O  !  parchwn  ei  Air  Ef.     Amen. 


JOSEPH. 

Gen.  xli.  39 — 45. 

Mae  cymmeriad  Joseph  wedi  bod  dan  sylw  genym  o'r 
blaen,  ond  nis  gallwn  lanw  y  gadwyn  o  dduwioHon  yr  Hen 
Destament  sydd  genym  yn  awr  dan  ein  sylw  heb  gael 
Joseph  o  flaen  ein  pobl  ieuainc. 

I.    JOSEPH    YN    FACHGEN. 

Mab  hynaf  Rahel,  ond  y  plentyn  ieuengaf  ond  un. 
Nodweddau  dyddiau  boreuol — 

1.  Parch  iw  rieni.  ]\Iae  hyn  yn  amlwg.  Parhaodd  hyd 
y  diwedd. 

2.  Gonestrwydd.     Dynoethodd  fai  y  brodyr. 

3.  Gwrthddrych  sylw  Duw. 

Mae  Joseph  yn  esiampl  dda  i'n  pobl  ieuainc. 

II.  JOSEPH    VN    NhY    PuTIPHAR. 

Daeth  yma  drwy  greulondeb  ei  frodyr. 

1.  Mae  yn  gacthwas. 

2.  Mae  ynffyddlon  i'w  feistr. 

3.  Mae  yn  ofni  Duw. 

III.  JOSEPH    YN    Y    CARCHAR. 

1.  Mae  yn  garcharor  diniwed. 

2.  Carcharor  yn  ennill  ymddiried. 

3.  Carcharor  ag  y  mae  Duw  gydag  ef. 

IV.    JOSEPH    MEWN    DYRCHAFIAD. 

1.  Dengys  ddoethineb  niawr. 

2.  Dengys  ofal  mawr. 

3.  Bti yn  ll'úyddiannus  iawn — (i)  I  gadw  bywydau  y  bobl, 
(2)  I  gryfhau  dylanwad  y  brenin,  (3)  I  wneyd  cartref  i'r 
Eglwys. 

Addysgiadau — 

1.  Crefydd  foreu  o  werth  mawr. 

2.  Gall  y  da  a'r  duwiol  ddyoddef. 

3.  Ond  daw  y  fuddugoliaeth.     Amen. 


ANGLADD    JACOB. 

Gen.  l.  7 — 9. 

I.  Perarogli  corff  Jacob. 

1.  Y  dull. 

2.  Y  gost,  /"250  ;  £60 — swm  llai. 

3.  Yr  amser,  40  a  70  niwrnod. 

II.  Cais  Joseph. 

Gofyn  caniatad  i  Pharaoh. 

III.  Y    CWMPEINI. 

1.  Yn  urddasol  iawn. 

2.  Yn  lluosog  iawn. 

3.  Yr  angladd  fwyaf  yn  y  byd. 

IV.  Y    FFORDD. 

300  milldir. 

V.  Yr  addysg. 

1.  Dangos  ffydd  Jacob. 

2.  Parch  Joseph  i'w  dad. 

3.  Argraíî  ddofn  ar  feddwl  yr  AifFtiaid  am  ddyfodol  Israel. 

Amen. 


JENRIN    HOWELL,    ARGAFFYDD,    &C.,    ABERDAR. 

